
FILOZOFIJA HELENISTIČRO-RIMSKA. 

Grčka je filozofija u Platona i Aristotela izgradila oblik 
života, koji će obuhvatiti sav život pojedinčev, zamislila iđe- 
jalnu grčku državu ne samo kao političku nego i kao kulturnu 
zajednicu, da se u njoj očituju sve strane grčkoga duha. Bio 
je to idejal helenske države, u kojoj je slobodnome gradja- 
ninu moguće bilo živjeti kao Grku, kao Helenu, idejal držav¬ 
noga života, koji će stojeći na osnovima pravednosti uzgojem 
privesti članove svoje u pravcu narodna osjećanja, mišljenja, 
ćućenja i htijenja na visinu kulturnu, gdje znanost i ćudo- 
rednost, umjetnost i vjera zahvataju jedna u drugu, noseći i 
unapredjujući jedna drugu. Bio je to idejal države samovlasne, 
koja dostaje sama sebi, gdje bi se moglo živjeti potpunim ži¬ 
votom nikad ne porekavši svoje prirode, prostu od svega tu- 
djinstva. A to i jest tome obliku života unutrašnja vrijednost, 
koje mu ne može oduzeti ni gdjekoja slaboća i nastranost, jer 
i u njoj se pokazuje grčka priroda, kakova je upravo, bila. Kako 
je ovaj oblik života potekao iz osebujne duše grčkoga naroda, 
tako ni u svjetskoj kulturi nije izgubio svoje osebuj¬ 
nosti, kad se sljubio s tudjinskim dojmovima i sam se prila¬ 
godio drugim prilikama. U zbilji doduše nikad nije bio ostvaren. 
Najzrelije misli grčke filozofije nastaju u doba, kad Grčka nije 
imala više ljudi, da ih prometnu činom, u vrijeme, kad se grčki 
narod u međjusobnom trvenju sve više cjepkao, dok se nije i 
atomizirao, da se ovakav onda raseli po tada poznatom svijetu ; 
narodna grčka država morala je postati nemogućom prije, 
nego će unići u svjetsko carstvo i prije nego će se grčka na¬ 
rodna kultura proširiti do svjetske kulture, na kojoj će 
se doduše još uvijek prepoznavati bilježi duha grčkoga, ali 
ne posve izraziti ni oštri, nego okljaštreni, okniveni, blijedi. T a- 
kova je kultura helenistička, — Početak je tome 

raznarodjivanju grčkoga naroda i duha, kad je prvi put barbar 
došao do utjecaja na udes Helade : najranije kraljevi perzijski, 
onda Filip i najposlije Aleksandar, koji je oborivši mnoge samo¬ 
svojne države sve ih složio u jednome carstvu, gdje su se u 
miješanju naroda počele izgladjivati i izravnati opreke, pa se 
i grčki narod unišavši po prvi put u veliku historijsku cjelinu 
morao približiti barbaru ; osebujne narodne cjeline morale su 
se razdružiti, da stvore svjetsku državu, u kojoj će se grčka 
kultura kao najjača razliti poput nabujale rijeke, ali ne na¬ 
šavši povratka u staro korito i sama će poprimiti nove oblike 
i prilagoditi se novim potrebama. Grčka će se znanost i umjet¬ 
nost nastaviti u Aleksandriji, u Pergamu, u Rimu : grčki jezik 
postat će svjetskim jezikom, kojim će govoriti obrazovani 
ljudi cijeloga tada poznatoga svijeta, ali ne će biti čist, nego 
natrunjen tudjicama. Značajno je, da Zenon, početnik stoičke 
filozofije, koja je upravo tipična filozofija ovoga heleni¬ 
stičkoga doba, nije bio pravi Grk, nego feničkoga porijetla, 
zašto mu Diogen Laertije i spočitava, da je mislima grčkim 
podao feničko odijelo. I duh grčki, premda gospodstvu- 
jući, morao je od svoje osebujnosti nešto izgubiti u toj mješa¬ 
vini elemenata i poprimiti nešto tudjega ruha : na mislima na¬ 
rodne grčke filozofije prolazeći kroz dušu najraznoličnijih na¬ 
roda morao je ostati trag tudjega duha. 

U doba, gdje je idejal narodne države zamijenio idejal 
države svjetske, morao je i narodni oblik života ustupiti mjesto 
novome obliku, koji ne će osnove više tražiti u osebujnoj pri¬ 
rodi narodne duše, nego će tražiti zakon svijeta, koji će 
biti i zakon ž ; vota, u kojem će narodni čovjek postati svjetski 
čovjek, gradjanin svijeta. Životnome nazoru Platonovu i Ari-' 
stotelovu jasno se vidjelo, da je nikao na grčkome tlu ; sad se 
tražio nazor, koji će jednako vrijediti moći u Grčkoj i Egiptu, 
Italiji i Maloj Aziji, koji će biti općeno ljudski Tako je pri¬ 
rodno postala univerzalistična filozofija, koja 
je stvorila misao o općeno ljudskoj zajednici i tu zajednicu 
nastojala urediti prema onome, što se držalo općeno ljudskom 
prirodom. Ideja čovjeka prekoračuje! granice narodnosti i pro¬ 
širuje se do ideje svjetskoga gradjanstva. To sve se moglo do¬ 
goditi samo u državi, koja je takodjer prekoračila granice na- 

roda i proširila se do svjetskoga carstva, da u njem dozrije 
ideja humaniteta. I ovaj univerzalizam medjutim pokazuje 
svoje grčko postanje : općeno ljudskim smatralo se ono, što 
se u grčkoj narodnoj filozofiji postavilo kao prava i potpuna 
čovječnost. Grčki idejal čovjeka postao je u hele¬ 
nističko doba zastupnikom prave čovječ- 
n o s t i, samo mu se izvor stavio u veliki svijet, kao što ga je 
u narodnoj filozofiji imao u državi grčkoj. I kao što je ovdje 
poredak državni i svrha države odredjivala životni red i oblik 
pojedincu, tako se sada u zakonu i svemirskome redu traži red 
i zakon ljudskome životu. 

U tom novom odnošaju prema svijetu kao cjelini morao se 
pomjeriti i cilj pojedinčev. U velikoj svjetskoj državi 
ne će se pojedincu stavljati zadaćom, da se sav posveti cilje¬ 
vima zajednice : čovjek se već nalazi u nekoj velikoj zajednici, 
koja u sebi ima sve, što joj treba i sama se uzđržaje, a nc treba 
suradnje pojedinčeve ; na njemu je tek, da upoznavši zakon 
svijeta prema njemu desi svoj život, da se uživi u redu život¬ 
nome, kakav jest. Tako nastaje idejal mudraca, koji umije 
živjeti tako, te će prilagodivši se redu svjetskome što veću 
blagotu postići. Kako se taj red pomišljao, o tom ovisi i kako 
se blagota odredjivala i u čem se mudrost sastojala. No dok 
su se u tom univerzalističnome nazoru svi ljudi izjednačili, 
te se tim prevlada 1 a jedna značajna predsuda grčka, nastaje 
istodobno uzdižući se nad sve razlike narodnosti, poroda i 
društvena položaja neka viša, ali samo idejna zajednica onih, 
koji su zakon svijeta spoznavši postigli mudrost i s njom valjan 
način života, te tako odvojili od ostalih ljudi. Ova se idejna 
zajednica od onih narodne filozofije razlikuje poglavito tim, 
što ne poznaje ni zajedničkih političkih ni kulturnih ciljeva, 
niti se vidi na njoj išta od one socijalno-etičke tendence, koja 
se pokazuje u Platonovoj Državi i Aristotelovoj Politeji, nje¬ 
zina mudrost životna smjera samo na blagotu pojedinca. Bilo 
je to tako u političkim prilikama, gdje je zbliženje dalekih 
naroda vodilo do čestih sukoba, do velikih i naglih promjena 
u životu naroda, po čem je i život pojedinčev bio podvrgnut 
većoj promjenljivosti i nestalnosti ; u takovu vrtlogu filozofija 
kao težnja za životnom mudrosti nužno udara pravcem k indi- 

vidualnoj blagoti. Gdje sila počinje vladati u jav¬ 
nome životu, ne može se više ni tražiti ni postići od slike o indi¬ 
vidualnome životnome redu. Tako dakle prema univerza¬ 
lizmu stoji u ovo doba izraziti individualizam. 

Općena značajka filozofije ovoga doba jest, da se mišljenje 
vraća na starije sustave i to baš na one prije Platona i Ari¬ 
stotela ; tako se Stoici vraćaju na Kinike, E p i k u r na Kire- 
njane, skeptici na sofiste. S tim je pomanjkanjem samo¬ 
stalnosti u svezi i to, da se unutar pojedinoga smjera ne opa¬ 
žaju ni znatne Tazlike, te po tom svaki od njih u povjesti 
sačinjava školu, koja po više vijekova trajući ostaje unutar 
granica ođredjenih po začetniku svome. Pojedine škole stoje 
isprva u oštroj opreci. S vremenom nastaje i smjer, koji na¬ 
stoji izravnati opreke i ublažiti nastranosti pojedinih škola ; 
ovaj se, jer sliku o svijetu i životu dobiva izbirući iz raznih 
sustava, što mu se čini pogodno, zove eklektičnim. 

U svim smjerovima (osim skeptičkoga) proteže interes 
etički : filozofija je imala da nauči krepost, koja će podati za¬ 
dovoljstvo i utjehu u životnim prilikama. No kada se i taj po¬ 
kušaj izjalovio, promeće se interes etički u religiozni, koji se 
takodjer očituje kao univerzalitična težnja — ali za filozofijskom 
religijom. Po svojoj je prirodi bio Platonov sustav najpriklad¬ 
niji, da se na njegovoj osnovi provede zbliženje nauke s reli¬ 
gijom. U ovo razdoblje spadaju vjerske misli Filona Aleksan- 
drijskoga i novoplatonizam. 



ODSJEK PRVI. 

§ 1. Stoički smjer. 

Povjest škole stoičke. 

jj£|., Osnivač je stoičkoga smjera Zenon iz Kitija na otoku 
Cipru. Došavši oko god. 314. u Atenu slušao je kinika Krata 
i osnovao negdje poslije 310. god. Školu, koja se po sastajalištu, 
trijemu ukrašenom slikama Polignotovim (ttok ito'/Akri, pro¬ 
zvala stoičkom. Zenon umrije godine 264. pr. K. Nasljednik 
u školi bio mu je K 1 e a n t iz Asa u Troadi ; iza ovoga bio je 
predstojnik škole Hrizip Solijac (ili Tašanin), kojega je po- 
glavita zasluga, da se nauka stoička raširila. 

U drugom stoljeću pr. Kr. postaje stoa donekle eklek- 
t i č n a ; Aristotelovim i Platonovim mislima ublažuje se oštrina 
(rigorizam) stoičke nauke. Zastupnici ovoga smjera su P a n e- 
t i j e s Roda, koji je stoičku nauku prenio u Rim, i P o s i d 0- 
n i j e iz Apamoje u Siriji ; manje znatan je D i o g e n Babi¬ 
lon janin, koji je god. 155. bio poslanikom atenskim u Rimu. 

U treće doba razvila se 1 usavršila stoička etika. Zastup¬ 
nici su joj L, Anej S e n e k a, oslobodjeni rob E p i k t e t 
i car rimski MarkoAurelije. 

Razdioba filozofije. 

Razdioba filozofije, kako je u akademiji (po Ksenokratu) 
nastala i u peripatetskoj školi poprimljena, prešla je i u stoi- 
cizam. „Stoici su nazvali mudrost znanjem o božanskim i 
ljudskim stvarima, a filozofiju vježbom potrebne umjeće ; 
potrebna pak je jedna najviša krepost ; najopćenije kreposti 
tri su : fizička, e t i č k a i 1 o g i č k a. Toga radi i filozofija 
ima tri dijela : prvi fizički, drugi etički, treći logički ; fizički, 
ako o svijetu ispitujemo i o đogodjajima u njemu, etički se bavi 
oko judskoga života, logički, koji zovu i dijalektički, kad se 
bavi pojmom”, 1 

Stoici se prilično slažu u tom, da je najvažniji dio 
etički. Filozofija je kao plodna bašča, u kojoj je drveće fizika, 
plod etika, a ograda logika. Tome se ne protivi ni to, ako se 
kadgod na posljednjem mjestu spominje fizika; gdje naime to 
biva, svagda odlučuje o poretku ili teologijski karakter stoičke 
fizike ili naprosto didaktički motivi : fizika, koja jebož anska 
i treba dubljega razmatranja, skrajnja je, jer je u 
njoj posljednje raspravljanje o bogovima. 3 Etika smjera na 
blagotu ljudskoga života, kako je nastoji politik učiniti, teo¬ 
retska filozofija smjera na spoznaju božanskih uzroka, a lo¬ 
gika na spoznaju samu. „ 

1. LogiHa. 

Ova se dijeli u retoriku i dijalektiku: retorika 
je nauka o lijepom govoru u raspravljanju i razlaganju, a dija¬ 
lektika o valjanom raspravljanju u pitanjima i odgovorima, 
nauka o istini i neistini. 3 Najveće je zasluge oko logike stekao 
H r i z i p, kojemu se pripisuje preko 300 knjiga logičkoga sa¬ 
držaja. U glavnom se stoička logika osniva na Aristotelovoj, 
no odstupa od nje (da se spomene samo najglavnije) već u nauci 
o kategorijama. Uzimaju se četiri kategorije : supstan¬ 
cija, kakvoća, stanje i odnošaj (relacija). Četvrta pretpostavlja 
treću, treća drugu, druga prvu, te znače prva, što je koja stvar, 
druga, kakova je koja stvar, treća, kakova je koja stvar u kojem 
stanju, a četvrta, kakova je koja stvar u kojem stanju u nekom 
snošaju. 4 Aristotelovoj nauci o đoumku dodaju Stoici još 
uvjetni (hipotetski) i razbirni (disjunktivni) silogizam. I u tom 
se udaljuju od Aristotela, što pri izvodjenju paze poglavito 
na oblik suda, po čem su postali začetnici formalne lo¬ 
gike, koja ne osvrćući se na sadržaj sudova misli samo iz 
oblika njihova izvesti valjane sudove i koja baš poradi toga 
ne rijetko prelazi u puku dijalektičnu vještinu dokazivanja. 
Dijalektikom su rado i zvali Stoici ovaj dio svoje logike ; no 
i na tom neplodnom polju stekli su zasluga tim, što su stvorili 
znanstveno nazivlje, koje je preko Rimljana prešlo u skolastičnu 
logiku, a kad se prestalo pisati latinskim jezikom, prešlo je i u 
današnje jezike. 



13 


Aristotel je kod doumka uzeo u obzir satno sudove, kojima se 
nešto tvrdi naprosto (kategorično), a nije se osvrnuo na one, kojima 
se uvjetno (hipotetično) tvrdi i što iz njih slijedi. Primjerice u sudu : 
ako je dan, svijetlo je, kad kažemo : dan je — nužno sudimo, da je i 
svijetlo ; a kažemo Ii : svijetlo je, još ne slijedi nužno, da je zato, jer 
je dan; može naime i drugačije kako biti svijetlo. Kažemo li : nije dan, 
ne slijedi, da i svijetlo nije, ali ako kažemo, da nema svijetla, nužno 
slijedi, da ne može ni dan biti. Tako su Stoici spoznali, da tvrdeći uzrok 
moramo tvrditi i posljedicu, ali iz tvrdnje posljedice da ne slijedi tvrdnja 
onoga uzroka, jer mogu biti i drugi ; obrnuto poričući uzrok ne treba 
poricati posljedice, jer može i iz drugoga uzroka postojati, ali poričući 
posljedicu, terba svagda poreći i uzrok. 

Držeći retoriku dijelom logike, osobito sn gramatičko na¬ 
zivlje postavili ; upoznavši „značenje, prirodu i vrste riječi vezanih i 
nevezanih", kako veli Ciceron, podijelili su riječi u vrste i dali im imena ; 
i sto se danas kaže, da se imenice pregibaju u padežima, glagoli n licima 
i vremenima i kako se pojedini oblici pregibanja zovu, sve to ima svoj 
početak u njihovoj logici. Od stoika su se naučili oštrom, da potankom, 
gotovo cjepidlačarskom lučenju u značenju riječi aleksandrinski gra- 
matičari i sredovječni logičari i u tom je historijska znatnost njihove 
logike. 

2. Spoznajna teorija. 

Stoička spoznajna teorija traži kriterij istine : 
tko odlučuje o tom, što je istina: osjećala, ili um? U tom pitanju 
pristaju Stoici uz sensualizam. Na početak stavljaju 
rado raspravljanje o predodžbama i osjetima, jer kriterij, kojim 
se spoznavaju stvari, spada u vrst predodžbi ; a sve daljnje ras¬ 
pravljanje o shvatanju i suglasanju i mišljenju ne može se po¬ 
staviti bez predodžbe. 5 Pita li se dakle, što je predodžba i kako 
nastaje, reći će Z e n o n : Duša je kao vosak, u koji se kao 
držalom bilježe znakovi ; ti bilježi izvanjskoga svijeta u dušu 
su (osjetne) predodžbe.® Ovome posve sensualističkom shva¬ 
tanju Zenonovorp prigovara H r i z i p, veleći, ako bi duša bila 
kao vosak, onda bi svagda slijedeći utisak izbrisao prijašnji, 
jedna slika drugu bi istrla, a u duši bi bio svagda samo jedan 
utisak. Otkud bi onda nastale predodžbe, kad jedan utisak 
briše drugi? Stoga Hrizip odstupa od Zenona držeći predodžbe 
promjenama u duši, kojima postajemo svijesni o nekim doga- 
djajima u izvanjskom svijetu. Predodžba je stanje u duši, što 
nastaje pokazujući i sebe i ono, što ju je proizvelo, n. pr. kad 

očima gledam što bijelo, to je stanje, Što nastaje gledanjem u 
duši i po tom stanju možemo reći, da je u izvanjskom svijetu 
nešto bijelo, što djeluje na nas. Slično i kod opipa i njuha. 
Kao svijetlo, koje pokazuje samo sebe i sve ono, što dosegne, 
tako je i predodžba. 7 

U posljednjem će dakle redu biti osjetna predodžba kri¬ 
terij istine, i ako sama ne dostaje za to. Ona treba naime da bude 
i shvatljiva, Što očito znači, da njom shvatamo izvanjske 
predmete. Tek ovakova predodžba može odlučiti, da li je za- 
zbiljno, što osjećamo, može dakle odlučiti o tom, što jest i što 
nije. 8 Pristaje doista posve u sensualističnu spoznajnu teoriju, 
da se kriterij istine uzme od osjeta opipnih, kojih je svjedo¬ 
čanstvo o eksistenciji izvanjskih predmeta, čini se, najpouz¬ 
danije i neprevarljivo. No na osnovi ovoga kriterija ne može 
se doći dalje od relativizma i subjektivizma. Osjećajući tu ne¬ 
dostatnost već su Stoici nastojali, da se dovinu objektivnijem 
kriteriju : tomu je imao da posluži pojam suglasanja. Osjećanje, 
rekoše, nije prosto primanje nego i suglasanje. Od izvanj¬ 
skoga svijeta ide do nas neki dojam i ovaj izaziva u nas su- 
glasanje (sensus sunt adsensus), koje nas nuka, da mu priznamo 
zazbiljnost. Spoznavanje je stoga poredio Zenon s rukom, koja 
se najprije priredi za hvatanje, a onda se tek stisne, da uhvati 
predmet, sto ga hoće imati. 

No s tim je suglasanjem (luvj'.a-rithci.s) već na¬ 
pušten i sensualizam. Jer ako duša ne prima naprosto dojmove 
izvanjskoga svijeta, nego se prema njima drži bar donekle 
samostalno odlučujući, hoće li ih prihvatiti ili ne, onda već i nije 
u osjećanju samom kriterij istine, nego u faktoru, koji odlučuje 
o tom, koji će se osjeti i kako prihvatiti, a time je bio udaren 
put k racijonalizmu. 

Kad nestane podražaja, ostaje od njega sjećanje. Osjeća¬ 
jući neki na pr. što bijelo, kad ovo nestane, imadu sjećanje. 
Kad mnoge jednolične spomenslike nastaju, velimo, da ima- 
demo iskustvo. Otud nastaju pojmovi i to jedni sami od sebe 
bez umjeća, drugi pak kroz našu nauku i nastojanje ; samo 
to su pojmovi u pravom smislu riječi, oni prvi sii tek općene 
predodžbe j-pQ\r,Je!,c ili kako veli Seneka praesumptiones). Ove 
se općene predodžbe zovu sposobnostima shvatiti općenost. 

no očito je, da se one onda ne dadu do kraja svesti na iskustvo ; 
stoga se zovu i prirodjene, ne doduše u smislu, da ih kao 
gotove misli duša posjeduje već prije iskustva, nego tako, da 
pod utjecajem iskustva prirodno nastaju u duši ; one su kao 
,,sjeme znanja”, koje se pod povoljnim prilikama razvija ; nijesu 
apriorne kao ideje Platonove, kojima se čovjek umujući do¬ 
mišlja, ali su kao općeni oblici spoznanja, u koji iskustvena 
gradja ulazi, da postane znanjem, te imadu nešto apriorno — 
bar kao općena ljudska sposobnost. Zato se i zovu notiones 
communes, svim ljudima zajedničke predodžbe. 

Po sadržaju srodne su pojmovima, ali se razlikuju od njih, što se 
pojmovi iz iskustvene gradje mišljenjem stječu, dok one nastaju pri¬ 
rodno već s iskustvenom gradjom, te su tako u neku ruku ipak prije 
nje. Na ovoj se nauci onda — a to je i bila glavna svrha — moglo do¬ 
kazati, da ima općeno vrijednih ćudorednih sudova. Ideja boga, raz¬ 
likovanje dobra i zla, pojam kreposti, nagon pravednosti, ljubavi, za¬ 
jednički su svim ljudima, kako god mu drago pomišljali boga, što mu 
drago odredjivali za dobro ili zlo, u čem mu drago držali pravednost, 
dobrohotnost i druge kreposti. Vrlo se rado pozivaju stoici i na con- 
sensus gentium, suglasje naroda i uzimaju ga kao do¬ 
kaz: jer da je istinito, što svi ljudi općeno drže .’ 1 


3. Fizika. 

a) Uzrok i tvar. 

Fizika stoička je kozmologija i teologija ujedno, kao što 
je to i Aristotelova metafizika. 

Spoznaj noteoretski sensualizam izvirao je iz kozmo- 
logijskoga materijalizma. „Stoici naši vele: Dvoje je 
u prirodi stvari, iz čega sve nastaje, uzrok i tvar ; tvar leži 
troma kao stvar za sve spremna, koja će jednako ostati, ako 
je nitko ne makne ; uzrok je jak, on je razlog, oblikuje tvar i 
obraća je, kako hoće i stvara iz nje ovo mnoštvo : mora dakle 
biti nešto, otkud će bivanje biti, zatim od koga će biti : ovo je 
uzrok, ono je tvar. 10 Uzrok je tvoran, tvar je trpna, ali oba¬ 
dvoje je tvarno; u tijelu je, što dušom zovemo, uzrok gibanja, 
rastenja i razvijanja ; vezana uvijek na tvar i ona je tvarna. 
Osim tvari nema ništa zbiljsko, sve je iz tvari i u tvari. Što 

je duh u tijelu, to je u svijetu bog : on je uzrok svijeta, uvijek 
u njem i s njim isto ; bog je svijetu imanentan. 

Za tumačenje pojava i bivanja, nastanka svijeta i njegova 
propadanja upotrebiše nauku o četiri elementa: sve, 
što živi i sav svijet sastavlja se od njih i raspada se u njih ; 
dva su od njih trpna : voda i zemlja, a dva tvorna : zrak i u 
prvom redu oganj. 11 U tom se dakle približiše nauci Hera- 
klitovoj. Duša svijeta im je sila, a ta je ognjena. U živim bi¬ 
ćima taj oganj -—■ sastojeći se dakako iz nekih finih čestica, 
zašto su ga istovetovali s eterom, — sačinjava život i kad 
njega nestane, propadaju, umiru. Što živi u prirodi, što se miče, 
sve gori. Oganj j e pokretna sila svemir a, njegov 
um i duh. 12 Iz ovoga ognja stvoritelja (zvOp te^vbmv) nastaje 
najprije tvarni oganj, onda zrak, voda i zemlja. Pojavni je 
svaki uzrok dio onoga ognja, on je dah nastajući od vatre i 
vode ; prolazeći kroz sva tjelesa miješa se s njima i čini nji¬ 
hovo bivstvo. Ovakav je dah i duša ljudska. 

Gibanje je prelaz s mjesta na mjesto ili cijeloga tijela ili samo 
dijelova njegovih 13 ; dalje si Stoici nijesu mnogo glavu razbijali s tim 
pitanjima ; osim prostora (ispunjena tvarju) uzimaju, da ima i praznina 
„poredeći prazninu s praznom posudom, a prostor s punom“. Praz¬ 
nina je nešto bestjelesno, zato je neomedjena i beskrajna. Srodno joj 
je vrijeme: oboje je nekakovo ništa, koje nema ograničenja. Ispu¬ 
njenjem se ograničuju : tako im je sadašnjost ograničenje vremena, koje 
se otud u dva smjera proteže u beskjajnost, natrag u prošlost, naprijed 
u budućnost. Isto jc tako svaka stvar ograničenje praznine i to u tri 
smjera po duljini ili odozgo dolje, po širini ili s desna na lijevo i po du¬ 
bini ili od prednje do stražnje strane; što se ovako na tri strane proteže 
i ograničuje prazninu na odredjeui prostor zove se tijelo . 14 „Tjelesa 
su jedna prosta na pr. drvo, kamen, druga sastavljena na pr. ladja, 
kuća, ona sastojeći se od mnogih greda, ova od mnogoga kamenja ; 
sastavljena Cjelesa mogu biti dvojaka ■ jedna sastojeći se od razno- 
ličnih, ali razlučivih članova na pr. kolo, ili raznoličnih, ali nerazlučivih, 
na pr. skup svjetine." 


b) Priroda i bog. Teleologija i mehanizam. 

U kozmologiji treba lučiti svemir (ttočv) i svijet- (sXovj 
Svemir obuhvata zajedno tvar i ispunjeni prostor i neizmjernu 
prazninu, Što je oko njega ; on je neograničen i ništa nije veće 
od njega, a poradi praznine bestjelesne ne može se reći, da je 

tvaran, ali nije ni netvaran, ne može se reći, da se miče, ni da 
je nepomičan, ni duševan, ni bez duše. 15 Svijet pak je ogra¬ 
ničen i tvarju ispunjeni dio svemira bez praznine. Ipak se i o 
svemiru govori u dva smisla : kao o ,,sastavu neba i zemlje 
i prirodi u njima” ili ,,kao sastavu od bogova i ljudi i onoga, 
što je poradi njih ; u njemu je obuhvaćeno sve tijelo, on je 
jedan i nevidljiv i bog, po kojem nastaje uređjenje i izvršuje 
se”. 16 On je nastavalište bogova i ljudi i sastavlja se od njih 
kao grad, koji je prebivalište gradjana, a sastavlja se od gra- 
djana. Monizam stoički nije dopuštao, da se zamišlja bog 
kao sila izvan svijeta ; on ostaje u njem i djeluje u njem. Pro¬ 
matra li se dakle svijet s vanjske mu strane, sastoji se on od 
tvari, on je sveza dogadjaja, ali smisao je njegov uman i taj 
smisao, to je bog. Svijet je u jezgri biće duševno, umno i {da 
uzmogne biti predstavnik ćudorednosti) kreposne. 17 „Sve, što 
nas obuhvata, i jedno je i bog” — veli Seneka. 18 Svemir se isto- 
vjetuje s božanstvom, priroda je božanska, božanstvo je u njoj. 
I kao što je tvar izvanjska strana božanstva, tako je zakon 
prirodni izvanjska strana uma, koji u svijetu sve razborito 
udešava. Dva se tako pojma u Stoika pokrivaju : zakon pri¬ 
rodni i um svijeta, mehanizam i teleologija, sudbina i pro¬ 
vidnost. Sudbina (d-zzpuivr,) je „um svijeta”, „um onoga, što 
je u svijetu razborom upravljeno, um, po kojemu je na¬ 
stalo sve, što jest, po kojemu nastaje i nastat će, što će na¬ 
stat ”. 19 U dogadjajima ona je red i slijed uzroka, iza dogo- 
djaja nevidljiva sila, koja tjera sve i izvršuje, koja pokreće 
dijelove i cjelinu ; sudbina je bog. 20 

Da ima sudbina, dokazivali su Stolci na više načina. Ako ima — 
tako bi rekli — gibanja bez uzroka, onda ne bi svaka izjava bila ili isti¬ 
nita ili neistinita. No svaka izjava je ili istinita ili neistinita. Nema dakle 
gibanja bez uzroka. Ako pak sve nastaje po prethodnim uzrocima, 
nužno biva sve po udesu. ,,Ako bi mogao biti čovjek, koji bi pregledao 
umom vezu svih uzroka, sve bi znao. Tko naime ima uzroke budućih 
dogadjaja, nužno je, da ima sve, što će se dogoditi. A budući da je to 
svakomu-nemoguće osim bogu, preostaje čovjeku da po znakovima 
nekim, koji se dosljedno očituju, nagadja budućnost. 1 ' Sfatalizmom 
stoičkim spaja se mantika, proricanje budućnosti iz nekih znakova : a 
kako se gdješto i dogodilo, kako se nagadjalo, uzelo se proricanje do¬ 
kazom, da ima udes, jer „kad ne bi bilo udesa, ne bi ni proricanje moglo 
biti istinito ." 21 

Dr. Albert Bazala : Povjest Filozofije. Ft ^ 

■ Udes je dvojaki : jednostavni i vezani. Jednostavni je, ako se kaže: 
Umrijet će Sokrat onoga dana, i radio što ili ne radio, onoga mu je dana 
određjena smrt. No ako je tako sudjeno: ,,Rodit će se Laju sin“, ne 
može se reći : oženio sc Laj ili nc, jer je to vezano s onim i vezani udes 
(confatale). Na pr. ako bi se reklo : ,,Milon će sc boriti u Olimpiji, krivo 
bi tko rekao : borit će se, imao protivnika ili ne, već je to vezani udes, 
jer bez protivnika ne može biti borbe. Sva ovakova krivoumlja na jedan 
se način pobijaju. Bilo da prizoveš Iječnika ili ne, ozdravit ćeš, krivo- 
umljc je, jer jc jednako sudjeno, da prizoveš Iječnika, kao i to da ozdra¬ 
viš." To zove Hrizip vezanim udesom . 21 


c) Sudbina i sloboda volje. 

Kraj konsekventna fatalizma bilo je teško zadržati .slo¬ 
bodu volje, a kako je uz nju već od Aristotela bila vezana mo¬ 
gućnost ćudorednoga djelovanja i odgovornost 1 , to je i ova 
postala problematičnom. Hrizip je, kako Ciceron kaže, ho¬ 
teći sredinu pogoditi izmedju skrajnoga determinizma (fata¬ 
lizma) i potpunoga indeterminizma, razlučio dvije vrsti uzroka, 
da nuždi izbjegne i sudbinu zadrži. „Uzroci su — veli — jedni 
potpuni i prvotni, drugi pomoćni i bližnji. Ako dakle kažemo, 
da sve po udesu biva iz predjašnjih uzroka, ne bi rado, da se 
misle pod tim uzroci potpuni i prvotni, nego pomoćni i bližnji . . . 
Jer ako sve biva po udesu, slijedi doduše, da biva iz uzroka 
predjašnjih, ali svi ne moraju biti potpuni i prvotni, nego po¬ 
moćni i bližnji, pa ako i nijesu oni sami u našoj moći, ne slijedi, 
da nije volja (appetitus) u našoj moći. Ako bismo pak rekli, 
da sve biva po uzrocima prvotnim i potpunim, slijedilo bi sva¬ 
kako, da ni volja nije u našoj moći, budući da oni uzroci nijesu 
u našoj moći . 2<l Hrizip dakle od pojma sudbine luči oznaku nužde. 
Već u spoznajnoj teoriji tvrdio je samostalnost duše prema 
izvanjskome svijetu, kad veli, da se dojam ne nameće naprosto 
duši, nego treba i od nje da izidje neko djelovanje, kojim 
duša prima dojam : su glasanje je u našoj moći. 
Tako je i u svijetu po njegovu sudu : dogadjaji iduf po stalnome 
redu, uvijek jedni iza drugih i dolaze izvana na svako biće, 
ali ova reagiraju na njih svako prema svojoj pri¬ 
rodi. Izvanjski dogadjaji su samo motivi, da se započne 
djelovanje neko prema prirodi svakoga bića. Kamen se udaren 
valja prema svojoj prirodi i vatra zapaljena razvija se prema 

njoj, a živo se biće pomiče, kakova je njegova narav. Ako dakle 
biva sve po predjašnjim uzrocima, biće je slobodno, kad mu 
djelovanje nije nametnuto, nego izvire iz-njegove prirode. Da 
se u tom smislu može održati pojam slobode, trebalo je i opet 
pokazati, da ta narav nije tvor sudbine, jer ako jest, nije pi¬ 
tanje riješeno, nego samo odgodjeno. Sloboda volje se ovako 
shvaća psihologijski kao neosjećanje ni izvanjske ni 
unutrašnje nužde, nenazočnost prisilja, te se narav može ne¬ 
smetano razviti i očitovati. Na osnovi ove slobode moglo se 
reći, da je čin djelo onoga, koji ga je počinio, da je uzgoj moguć, 
da opomena i kazna utječe i da je ćudoredno djelovanje mo¬ 
guće. Nevaljani i zli neka se dakle, kad bivaju zatečeni, nc 
pozivaju na sudbinu, jer ih tijek dogadjaja nije silio, da 
djelo počine. Tim uvijek nije pitanje o slobodi riješe¬ 
no, još uvijek ostaju mnoge nejasnoće, ali se čini, da su se 
Stoici zadovoljili sa slobodom, koja se sastoji u hotomičnom 
podredjenju nužnome tijeku, poredeći to podredjenje prilično 
drastično sa psetom vezanim na uzici, koje ako hoće da ide, 
biva doduše vučeno, ali ipak samo ide, ako pak ne će, biva pri¬ 
siljeno. Tako je .s ljudima, koji ne će voljno, bit će prisiljeni 
unići u staze udesa, 23 tim više, što je udes samo izvanjska strana 
umnosti u svijetu, i što biva po udesu, biva i po providnosti. 
Čovjek je kadar uvidjeti tu providnost i dužan podrediti joj 
se : mudar to vidi i radi, što providnost hoće, lud ne uvi- 
dja, i u tom je njegova zloća. i i 

Providnost je unutrašnja umna strana sudbine. Svijet je kuća 
dobro uredjena i dobro upravljena ; sve je u njemu mudro udešeno ; 
broj zvijezda, oblik zemlje i svijeta, priroda svakoga bića, sve je ure- 
djeno savršeno i potpuno, tako da jedno drugo potpomaže i drži. Bilje 
i plodovi u njem poradi životinja su, životinje su poradi ljudi — sam 
čovjek, kruna svijeta, stvoren je, da svijet promatra i da djeluje u njem 
po umu. Bog se uvijek brine za svijet i čini dobro iz ljubavi k njemu. 
No ako je doista sve tako, pita se, otkud zlo. Koji naime misle, da nije 
svijet ni upravljan, ni poradi čovjeka, prigovaraju veleći : Si esset pro- 
videntia, nulla essent mala, da ima providnosti, ne bi bilo zala. — Na 
to je Hrizip odgovorio : Koji tako govore, misle, da može biti dobro bez 
zla ; no dobro je zlu i zlo dobru protivno i oboje postoji zajedno. Opreke 
nema jedne bez druge. Što je pravednost, ako ne sloboda od nepra¬ 
vednosti ? Može li se hrabrost kako razumjeti osini iz kukavštine, uz- 
držaljivost iz neumjerenosti ? Istina i neistina, dobro i zlo, bol i naslade. 

sreća i nesreća svuda sc vežu i jedno postoji po drugome. Otud izvode 
Stoici onda ćuđorednost borbe: afekti su baš tako od prirode, kao i 
um, ali su u opreci s umom, pa je posljednji cilj čovjeka prevladati ih. 
U toj borbi pokazuje čovjek svu snagu i moć, ćudorcdnost jc pobjeda 
dobra nad zlim, pa ne bi ni dobro bilo, da nestane sve zlo. Ono je u ku¬ 
ćanstvu svijeta nuždan predmet, da uzmogne dobro i nastati i biti. 
Tko samo na pojedinosti gleda, zabavit će dakle tome, da ima zla; tko 
gleda cjelinu, doći će do uvjerenja, da i ono nije beskorisno. Tako su 
Stoici dokazivali dobrotu i zla. 

S teleologijskim mišljenjem, s vjerovanjem u providnost išlo je 
upoređo pouzdanje u dobrotu svega i pobožni strah pred svim, što se 
dogodi, jer je u umnome planu tako odredjeno bilo, i ako čovjek toga 
nc vidi ili ne spoznaje ; to je bio poticaj poštivanju božanske mudrosti 
i dobrote, koja se u prirodi očituje. Sto dublje uroni čovjek u prirodu, 
to će mu se jasnije pokazati u njoj bog ; a tko ga spozna, taj će ga i po¬ 
štivati : Denm c o 1 i t, q u i n o v i t (S e n e k a). 

Božanstvo se ovo u tvarnome svijetu istovetuje s ognjem — stvo¬ 
riteljem, te se prislanjajući uz Heraklita naivno tumači postanje svi¬ 
jeta : svijet nastaje, kad se oganj — stvoritelj prometne vatrom, vatra 
zrakom, zrak vodom, a voda postaje zemljom ; onda jc još moguće 
opažati, kako more sve više iščezava, a zemlja se širi i onamo, gdje je 
prije more bilo, kako to pokazuju školjke, što sc na suhom nalaze. No 
ovaj razvoj ne ide u neizmjernost. Stvaranju odgovara propadanje, 
kao Heraklitom putu dolje put gore. Što je iz vatre nastalo, vraća se 
u nju, propadanje je izgaranje, iz kojega onda i opet nastaje novo stva¬ 
ranje. Svijet je okružen zvijezdama, vatrenim ; ove se hrane parama 
iz zemlje i mora, što ih sunce podiže iz ugrijanih polja i voda ; uvijek 
se tako obnavljajući povlače sav eter k sebi, te skoro ništa ne propada 
ili tek vrlo malo, što oganj zvijezda i eterska vatra potroše. Na kraju 
svijeta će sav svijet izgorjeti ; iz zemlje će se vlaga potrošiti, ova se ne 
će moći hraniti, novi zrak ne će pridoći, jer će biti iscrpljena sva voda, 
te ne će^biti, otkud da nastane zrak. Onda ne će ništa preostati do vatre, 
iz koje će opet (jer je živi bog) nastati novi svijet i isto tako krasan i 
uredjeii. Svjetska je vatra — veli Hrizip — kao sjeme, 
izkojegasve i z 1 a z i i u k o j sc vraća, da nastane opet novo 
uređjenje, kakovo je prije bilo. 

Zemlju su držali Stoici kuglom, a dijelili su je u pet pojasa ; dva 
skrajnja i srednji nijesu nastavani, oni poradi studeni, ovaj poradi vru¬ 
ćine ; medju njima su dva umjerena i nastavana. I ostala nebeska tje- 
iesa su okrugla ; zvijezde su vatrene, dakle i živa bića. Pomrčinu mje¬ 
seca tumačili su tako, da mjesec ulazi u zemaljsku sjenu. Godišnje doba 
nastaje, da se zimi odrine sunce od zemlje, te zrak biva studen, u pro¬ 
ljeću se primiče i nastaje umjerena toplota, u ljetu se, jer sunce ide k 
sjeveru, užari zrak, u jeseni pak opet prelazi u umjerenu toplotu i na¬ 
pokon u studen uslijed odmicanja od zemlje. Bića su nastala iz zemlje, 
čovjek dakako u doba ,,n ckc zrelosti svijet a“. Danas nastaju 

bića rasplodjenjem, u početku nastala su iz zemlje, iz umnoga sje¬ 
mena (a-rctQfj.uzixdi loyoq\ posijana i zasadjena u zemlji. Od iskona 
se naime svjetska vatra, taj um svijeta, rastavila u bezbroj umnih 
zrnaca, koja su se razvila, kad im jc došlo sudjeno vrijeme postanja. 


4. Psihologija. 

a) Dijelovi duše. 

Duša ljudska je dio božanskoga uma ; a u materijalističkom 
sustavu stoičkom nije se dakako ni mogla misliti drugačije 
nego u svezi s tijelom. Ona je topli dah, što prodire cijelo tijelo, 
pokreće ga i čini u njem život. S raspadanjem tijela i duša 
se vraća u „umno sjemenje”. O besmrtnosti duše nije moglo 
biti govora. Kleant je držao, da sve duše ostaju do izgaranja, 
Hrizip držao je to samo o dušama mudraca. S Ciceronom se 
može reći : ,,Stoici . . . tvrde, da duše dugo ostaju, ali poriču, 
da ostaju uvijck.“ 2 ' ! 

Dijelova duše uzimaju osam : pet osjećala, rasplodni, go¬ 
vorni i upravljajući dio (vr/ep'.ovizćv). Potonji se može s pravom 
staviti uz one kao posebni dio, on je pravi nosilac duševnoga 
života, prodire sve organe i ujedinjuje sve duševne sile : on je 
jezgra duše. Kao hvataljke polipa pruža se u tijelo onih sedam 
dijelova duše upravljanih od uma, pet osjećala vodi dah du¬ 
ševni u oko, uho, nos, jezik i prste, rasplodni dio ide do onih 
u čovjeku us djenih umnih zrnaca, a govorni dio u jezik či¬ 
neći govor i — obrnuto kao pauk što sjedeći u sredini pruža 
svoje niti na sve strane, da odmah oćuti, čim s kojegod strane 
koja životinja u mrežu padne, tako i upravljajući dio sjedeći 
u s r c u drži ishodišta osjećala, kad mu što jave, da odmah 
iz najbližega dozna”. Da su srce uzimali sije 1 om duše, razum¬ 
ljivo je, što duša kao dah dobiva toplinu iz krvi, dakle u sre¬ 
dište njeno prirodno stavljaju srce kao sastajalište i ishodište 
krvnih žila. Iz toga položaja prema osjećalima i rasplodnom 
i govornom dijelu mogla se izvesti neka relativna samostalnost 
upravljajućega dijela ; u njegovoj je moći suglasanje s osjetnim 
utiscima, suglasanje s nagonskim porivima i odluka voljna, 
hoće li im pustiti, da se razviju, ili će ih obuzdati. Ovaj je dio 
najvažniji. On sačinjava ličnost. 25 

Dosljedno s tim zabacili su Platonovu razdiobu duše u dva (od¬ 
nosno tri) dijela. Stoici ne poznaju posebni nerazumni dio duše. Što se 
tako zove, samo su razna očitovanja upravljajućega dijela. „Um i afekat 
su samo promjene duše na bolje ili na gore" — veli Seneka. 26 Uprav¬ 
ljajući je dio središte duševnoga života. Osjećala po tijelu razasuta 
dovode mu glase iz izvanjskoga svijeta, preko težnja djeluje on na 
udove tijela ; u njemu dakle nastaje i osjećanje, ali budući da je ovo 
djelovanje njegovo vezano na posebne tjelesne organe, nije pri osje¬ 
ćanju nezavisan ni samostalan ; neovisan je u teženju, htijenju, a ima¬ 
jući moć nad kretnjama, neovisan je i u suglasanju. Bivstvo njegovo 
stoji svakako u mišljenju ; ne treba to tako razumjeti, da je on osje¬ 
ćajna, ćutna i voljna snaga duše ujedno, nego je svim ovim radnjama 
duše osnov nekakovo mišljenje.. U toliko se, može reći, da su Stoici sva 
duševna očitovanja držali za mišljenje. 27 Dosljedno su tomu držali 
nagone, težnje i afekte sudovima. Sudovi, dakako, koji su njima osnov, 
izviru iz neobuzdana kriva mišljenja; naukom i valjanim mišljenjem 
može se očitovanje upravljajućega dijela upraviti u smjeru umna oči¬ 
tovanja ; afekti i strasti su manje vrijedna očitovanja upravljajućega 
dijela, te se valjanim mišljenjem ne samo prevladavaju, nego upravo 
iskorjenjuju. 

Vrlo je blizu misao, da je upravljajući dio istovetan s dušom, 
osobito ako se uzme pojam duše u užem smislu, u kojem se vidi nasto¬ 
janje Stoika, da shvate dušu od tijela odijeljenom. Samo u tom smislu 
moglo se o njoj govoriti, da preživi tijelo. Upravljajući dio stoji prema 
tijelu bar donekle samostalno te po smrti, ako i ne vječno, odijeljeno 
od njega bivstvuje. No kako je mišljenje njihovo materijalističko, uzi¬ 
mali su, da je duša u užem smislu uzrok ne samo psihičkih nego 
i fiziologijskih funkcija, shvatajući je naprosto kao princip života. Duša 
kao dah prodire u tijelo ; od upravljajućega dijela idu sile na sve strane. 
U njem nastaju osjeti, od njega i riječ izlazi, on se sav i u aktu rasplo- 
đjivanja očituje kao miješanje svih sposobnosti duše. Za to su i držali, 
da govor nastaje od prirode, a ne uredbom, i to tako, da već pri postanju 
stoji u sadržajnoj svezi s mislima. Riječ je potpuni ekvivalent misli, 
zašto se kao priprava valjana mišljenja preporučuje istraživanje pra¬ 
voga značenja i smisla riječi. Tim su bili ponukani, da veliku pažnju 
posvete gramatici, te su i utrli put znanstvenom radu na tom području. 28 

b) Nauka o afektima. 

Od dijelova psihologije najviše su obradili Stoici nauku 
o afektima (■jiiff-/)). Razumijevajući pod njima ne samo porive 
ćutne nego i voljne potpadaju jedni od njih u područje čuvstva, 
drugi u područje volje. Afekti su „prekomjerni porivi”, a ima 
ih u glavnome četiri : požuda, strah, nasladai tuga. 

Požuda je nerazumna težnja, to jest takova, koja ne sluša um 
(i-sitf-riC X6 y«i>), strah je nerazumna potištenost, veselje neraz¬ 
borito nabujanje, a tuga nerazumna napetost duše. 28 Afekti 
nastaju po sudu i mišljenju, ali nijesu samo sud, nego i voljni 
porivi duše, nastajući iz kriva, gotovo bolesnoga mišljenja. 
Ovo patologijsko stanje može biti prolazno ili trajno, prema 
tome su afekti ili poremetnje (zćooj^TŽp.a-ra. perturbationes) 
ili bolesti («<morbi), no u svakom su slučaju izraz 
nevaljana mišljenja ; iz njih izvire sva nerazumnost u djelo¬ 
vanju i sve zlo u opće. 30 Mogućnost ćudorednoga djelovanja 
traži ne samo prevladavanje nego potpuno izlječenje duše 
od ovih bolesnih stanja, dakle upravo uništenje njihovo (pe- 
nitus excidere), slobodu od svakog nerazumnog poriva, potpunu 
a p a t i j u. Ova nije istovetna sa bešćutnosti, po kojoj bi čovjek 
postao tvrd kao kamen i bešćutan kao kip, kako se posve krivo 
nauka stoička shvatila. To pokazuje nauka, koja je upravo tako 
stara, kao nauka o afektima : nauka o plemenitim porivima 
(sOTOŽfl-eiat). Prema nerazumnim porivima : požudi, strahu i ve¬ 
selju stoje tri plemenita poriva: prava volja, oprez 
i radost. Prava volja dijeli se u dobrohotnost, 
po kojoj se dobro želi, hoće i čini, iuljubezno zado¬ 
voljstvo, kojim se volja podvrgava udesu i blagohotno 
pomaže bližnjemu uživajući u nesebičnom i požrtvovnom dje¬ 
lovanju. O p r e z se dijeli u stid i čistoću; stid je oprez 
opravdan prikorom, čistoća je oprez duše, koja u ćudorednoj 
bojazni izbjegava zlo, koje ne vide ljudi nego samo bog, ona 
je oprez od gri eha 'prema bogu. Radost je'ćudoredno za¬ 
dovoljstvo, blagota,..koja izvire iz kreposti. S imo prema tuzi 
nema ni jednoga plemenitoga poriva ; u lijepo uredjenom svijetu 
nema mjesta razboritoj tuzi. 

5. Etika. 

a) Ćudoredna svrha. 

tfauka o afektima je središte, oko kojega se sva et ka Stoika 
kr će, a etika je opet žarište, u kojem se svi traci umovanja 
sastaju. Filozofija je za njih „honeste vivendi scientia", nauka 
o čestitom životu, nauka o ćudorednom zdravlju. Afekti su 

bolesti, što ih filozofija liječi, te preporadja na novi život uz¬ 
dižući čovjeka do prave svrhe. 81 

Pita se dakle, što je ta svrha? Najbolje će se upoznati, 
azmotri li se, u kakovu bolest stavljaju čovjeka strasti i afekti. 
Oni ga predaju posve prilikama izvanjskim kao valovlju mora, 
koje čas na površinu uzdiže, što je malo prije u dubinu po¬ 
vuklo, jas opet u hladnom zagrljaju povlače u tminu, što se 
kratko vrijeme veselilo svijetlu sunčanome ; prepušten strastima 
i afektima čovjek je čas veseo do obijesti, čas tužan do oča¬ 
janja, čas sretan, čas nesretan, i k^ko ga prilike podižu časom 
bijedni rob, časom neobuzdani silnik, ali ni onda ne svoj gospodar, 
nego uvijek rob prilika, uvijek ovisan od njih. Bolest, koju filo¬ 
zofija liječi, je ropstvo duše, zdravlje, što mu ga podaje, slo¬ 
boda duševna. Politička snaga grčkoga naroda davno je klo¬ 
nula, ali idejal slobode, što ga je na svojoj visini stvorio, ostaje 
i živi dalje zaklonivši se iz nesigurnog političkog područja 
u područje ćudorednosti. I može se vidjeti, kako se s propa¬ 
danjem političke slobode sve više ističe pitanje o ćudorednoj 
slobodi od Sokrata do Aristotela. Narodna je filozofija državu sma¬ 
trala najvišim ostvarenjem uma i stoga (makar u ide- 
jalnoj državi) tražila ćudorednu slobodu u političkoj, Stoici žive 
već u drugim prilikama, gdje je država narodna samo kao 
historijski idejal, na mjesto koje je stupila svjetska država, 
gdje nije mjesta ostvarenju političkih idejal a. Stoici za to ne 
stvaraju idejal države nego idejal pojedinca. Sloboda, koja se 
tu izriče, nije sloboda ni narodna ni politička, nego individualna 
sloboda ćudoredne savjesti ; u tom su pogledu Stoici zadnje 
poglavlje u razvoju sokratskoga etičkoga idejala. Ponosnim 
riječima, kakove se nijesu čule, uzdiže se sloboda značajna 
čovjeka, koji znajući, što mu je činiti, što li ne, nikad ne dolazi 
u porječnost sam sa sobom, da poreče činom riječ ili sa- 
danjim djelovanjem prošlost, nego radeći, što po najboljem 
znanju i uvjerenju drži, da je dobro, ostaje uvijek sa sobom 
u skladu, uvijek sam sebi jednak — i ne boji se nikoga. To 
je sloboda, koja znači živjeti sa spoznajom onoga, što od pri¬ 
rode biva, birajući ono, što je po prirodi, odbacujući, Što je 
protiv nje. Cilj Čovjeka je živjeti skladno, to jest prema 
jednome skladnome načelu. Sav život neka je jedna skladna 

cjelina (vita šibi concors). Zenon je to rekao, da je cilj ćuđoređ- 
nosti : skladno živjeti, Kleant je dodao: s prirodom, i od 
onda je ostalo načelo : skladno s prirodom živjeti (naturae 
convenienter vi vere — Tri kugu ‘C'w'). 3 2 Pod pri¬ 

rodom pak razumijevao je Hrizip pojedinačnu ljudsku i općenu 
svjetsku prirodu, te je tumačio stoičko načelo kao sklad pri¬ 
rode individualne s općenom, individualnoga uma s umom 
općenim. Opreka s Kleantom, koji je pod prirodom razumijevao 
samo općenu prirodu, i nije mogla biti velika u sustavu ima- 
nence, gdje se pomišlja ljudska priroda kao dio prirode u opće. 
Kako je čovječji um nastao iz božanskoga, to je priroda ljudska 
već po porijetlu svome srodna božanskoj ; krepost je jedna u 
čovjeka i boga, a ćudorednost naprosto usavršena i do pot¬ 
punosti dotjerana priroda. 33 

b) Krepost. 

Čovjek je od prirode rodjen za krepost, ali nije ni rodjen 
krepostan ni ne postiže je svaki. Krepost je umjeća. Sva umjeća 
sustav je načela trajno prisvojenih i zajedno uvježbanih. U koliko 
dakle ima dijela na umovanju, krepost je načelo, u koliko 
je vježbom stečena sposobnost, u toliko je navika. K ovoj 
se umjeći ne razvija čovjek prirodnom nuždom, nego je slo¬ 
bodnom odlukom bira sam i prisvaja si je naukom. Kaže li 
se pak, da smo od prirode rodjeni za krepost, znači to : „pri¬ 
roda nam je dala sposobnost, da je možemo naučiti i dala nam 
je nesavršeni um, ali takav, koji se može usavršiti.” 34 

Ako će krepost, da učini čovjeka slobodna, mora i sama 
da je slobodna. Vrijednost kreposti mora biti u njoj samoj. 
Stoici osobito ističu, da je krepost poželjna ni iz straha ni iz 
nade ni poradi čega izvanjskoga, nego sama poradi sebe. Dobro 
i pravo valja činiti poradi toga, što je pravo i dobro, a ne iz ko¬ 
risti, što iz nje nastaje ni iz blagote, koju možda pruža. Motiv 
dobra djelovanja nije nego dobrota sama. Krepost ne traži na¬ 
grade i sama je sebi dovoljna za blagotu. „Blaženi život nastaje 
po kreposti”. 36 Blagota nije cilj, za kojim valja težiti, nego je 
pojava pratilica, koja pridolazi, kad se čovjek u djelovanju po¬ 
vodi za s a v j e s t i, koja je glas općenoga uma u nama. ,,Bla- 

gota nastaje, veli H r i z i p, kad se sve čini u skladu svoje 
savjesti s voljom upravljača svijeta”. Kao što se bol pridružuje 
zlu, tako se blagota pridružuje kreposti. U isticanju savjesti 
prevladali su Stoici izvanjsku ćudorednost uspjeha, koju je 
već Aristotel nastojao prevladati i tim utrti put volunta- 
r i z m u. Ćudoredna Čina nema bez ćudoredne volje. Volja 
čini čin dobrim ili zlim, ona sačinjava dobrotu i zloću. 

c) Dobra. — Dužnosti. 

Ćudoredno dobro jedino je dobro, ćudoredno zlo jedino 
zlo. Sve je ostalo ravnodušno i sva druga dobra jednaka su. 
Od svega, što jest, jedno je dobro, drugo zlo, a treće nikakovo, 
koje ni škodi ni koristi, na pr. život, zdravlje, ljepota, jakost, 
bogatstvo i tomu protivno kao smrt, bolest, rugoba, nemoć, 
uboštvo. 3 ® Dobru je svojstvo, da koristi, zlu da škodi, ova pak 
naime niti škode niti koriste, jer što se mogu upotrijebiti i na 
dobro i na zlo, znak je, da sama po sebi ne škode niti koriste. 
Sama po sebi dobra je jedino krepost, zla jedino opačina. Ipak 
je od onoga, što je ravnodušno, jedno poželjno, drugo nepo¬ 
željno ; poželjno je, što ima neku vrijednost, a vrijednost ima 
po nekom odnošaju k skladnome životu, kao na pr. dobra ćud 
ili zdravlje ili snaga, pa i plemeniti rod ; nepoželjna je zla ćud, 
bolest, nemoć. Moglo bi se činiti čudno, što Stoici dobru i zlu 
ćud medju ravnodušne ubrajaju, ali za njih je um toliko moćan, 
te on postiže ćudoredni cilj sam svojom snagom, i ako je ćud 
dobra, podlaže mu se voljno, nije li dobra, podložit će si je silom. 
Što medju poželjna dobra ubrajaju zdravlje i snagu i plemenit 
rod, pokazuje, da su za očitovanje ćudoredne volje bili pri- 
nuždeni i izvanjska dobra cijeniti, ali ni jesu ćudorednu vrijednost 
učinili ovisnom od njih. Dobro je, što dužnost, a ne 
bez dužnosti, a dužnost je, što um predlaže, 
daše čini . 37 Da se dakako uzmogne to učiniti, bila je po¬ 
trebna sloboda volje, koja bira izmedju onoga, što je protiv 
prirode i što je po njoj. Poteškoće ove samoodluke već su spo¬ 
menute. Dužnosti su jedne srednje; druge potpune. 
Potpuna je pravo izvršenje dužnosti, dužnost svagda izvršena 
kako treba i kad treba . 38 A što je srednja dužnost? Zenon ju 

je stavljao u sredinu izmedju grijeha i potpune dužnosti. No 
ako je tako, činilo bi se, da je ta srednja dužnost nešto čudo* 
redno ravnodušno, što stoji po sredim izmedju dobra i zla, 
te po tome nije ni dobro ni zlo. Propuštanje ovakovih^ dužnosti 
bilo bi takodjer ćudoredno ravnodušno. Neopravdanost ovakova 
shvatanja, koje se na Cicerona oslanja, dokazao je Bon- 
h o f f e r 39 pokazavši, da je ova srednja dužnost samo logička 
apstrakcija. Svaka dužnost ili se potpuno izvršuje ili 
se ne izvrši potpuno, u onom slučaju postaje potpunom kre¬ 
posti, u drugom je slučaju grijeh. Ima samo ćudorednost na 
jednoj i nećudorednost na drugoj strani. Ljudi se po Zenonu 
i njegovim pristašama raspadaju u dvije vrste : u dobre i zle, 
jedne, koji uvijek potpuno izvršuju dužnost, drugi, koji griješe. 
Jedni su m u d r i, drugi ludi. ,.Kakogod se teorija o apsolutnoj 
opreci mudraca prema ludjaku činila neprirodna i pretjerana, 
nema ona samo naprosto neki dobar smisao, nego leži u njoj 
najbolji smisao stoičke etike, da naime ne valja shvatiti život 
čovjeka kao skup pojedinih dobrih i zlih čina, nego kao je¬ 
dinstvo, koje satvara jedan princip, dobra ili zla volja, bo¬ 
žanski ili svjetski smisao, duh ili put ”. 10 Krepost je ras¬ 
položenje duše u sebi skladno kroz sav 
život. 


d) Mudrost. — Jednakost kreposti. 

U skladu je s tim, da izmedju kreposti i grijeha po stoičkom 
mišljenju u opće nema sredine. Ćudorednost je njihova apso¬ 
lutna i ne poznaje djelomične dobrote. I onaj, koji je na putu 
ka kreposti, još je uvijek izvan ćudorednosti, još je uvijek 
bijedan i zao, kao i onaj, koji nije ni malo napredovao . 41 Krepost 
je dosljedno uzevši samo jedna i ta je pravo znanje. 
Razumnost je najveća krepost, ova je spoznaja ljudske pri¬ 
rode i uredjeni prema toj spoznaji život, ona je znanje o tom, 
što niti treba niti netreba. U svem, što se krepošću zove (raz¬ 
boritost, pravednost, hrabrost), ona se nužno očituje. Svim 
je krepostima neko znanje zajedničko, po kojem sc vežu medju- 
sobno tako, te ima svu krepost, tko jednu ima, tko jedne nema, 
nema u opće nikakove . 42 Primjerice biti pravedan znači uči¬ 
niti pravo i uzdržavati se od nepravde, no prosuditi može. 

što je pravo, što je nepravo samo mudar; pravednik je dakle 
i mudar. Da se uzdrži od nepravde, treba da se umije upravljati 
tako, te ni riječju ni činom ne prekorači odredjenih granica, 
mora dakle pravednik biti i uzđržaljiv. Mudrac čini sve po svim 
krepostima, ludjak čini sve po svoj zloći, jer duša je ili sva 
bezumna naime, kad je u zloći, ili sva umna, kad je u kreposti. 
Poradi stalnih načela, što su osnov kreposti, drži Kleant, d a 
se krepost ne može izgubiti. Od zla postaje dobar, 
ali od dobra ne postaje više zao, zato je mudrac kao bog. Na¬ 
pokon je u skladu s osnovnom misli i to, da su i kreposti jednake 
i grijesi jednaki; ni u grešenju ni u kreposti nema stupnjevanja; 
krepost je potpuna krepost, grijeh potpuni grijeh. Nema, što 
bi bilo pravednije ni bolje, nego je pravedno ili nepravedno; 
dobro ili zlo. Ovo shvatanje vodi k strogosti (rigorizmu), u 
kojem se nesmiljeno, gotovo nemilosrdno, vrši ćudoredni sud, 
za koji slaboća ljudske naravi i drugi faktori, što i dobru 
kadgod volju nadvladaju, naprosto ne postoje, strogost, koja 
i najmanji grijeh jednako zlim sudi, kao i najveću opačinu, 
te ga dosljedno i jednake kazne vrijednim drži. Ali zar doista 
nema stupnjevanja u dobroti i zloći? Zar doista sve nužno 
potpada ili dobru ili zlu? Uzme li se dakako pojam kreposti 
prema pojmu zloće, onda se oni doista poriču i isključuju i 
apstraktno uzeti ne dopuštaju stupnjevanja; pojam kreposti 
ne dopušta ni više ni manje kreposti nego naprosto krepost, 
pojam zloće ni više ni manje zloće, nego naprosto zloću. Tako 
se dakle stoičkim izvodjenjima samo in apstracto može do¬ 
pustiti opravdanost, in concreto pak prema apstraktnome pojmu 
kreposti i zloće kao prema pojedinim bojama što stoji bez¬ 
broj nuanca, stoji bezbroj slučajeva, u kojima se obilježja kre¬ 
posti izražavaju sad oštrije sad slabije, sad više ova, sad ona. 
Treba uvažiti i mnoštvo prilika, koje nijesu sve jednake i koje, 
uzmu li se kao materijal, što ga valja prevladati nekim uzor- 
oblikom, podaju mnoštvo po stupnju raznih poteškoća. One 
čine, da nije moguće u konkretnom slučaju jednako izvršiti 
svu krepost. U pojedinim slučajevima se ne rijetko ističu 
jedne dužnosti pred drugima, tc se propuštanje jednih ili nepot¬ 
puno zadovoljenje ne može nazvati naprosto zlim, akoprem 
same za sebe uzete nijesu ništa manje vrijedne od drugih. Može 



li se u opće kazati, je Ii pravednost bolja ili blagost? Jedna i 
druga ima svoje opravdanje i svoju dobrotu. Ali u pojedinom 
slučaju se može pitati, ne traže li prilike, da pravednost ustupi 
pred blagosti ili blagost pred pravednosti. Kako je krivo logičke 
apstrakcije naprosto prenositi na zbilju, najbolje izriče riječ, 
koja je ujedno i najoštrija kritika stoičkoga rigorizma : Summum 
ius — summa iniuria, skrajnja pravednost — skrajnjaje ne¬ 
pravda. 

Pojam kreposti u stoika zamišljen je intelektualistički : 
krepost je pravo znanje. No monističko stanovište u psiholo¬ 
giji čini, te joj ne manjkaju jaki voluntaristički elementi. Već 
u odredjenju, da je krepost um, koji je običajan postao, izriče 
se jedna spoznaja, da za krepost nije dovoljno znanje, nego 
treba da je znanje dobilo i neku tendencu k ostvarenju. Da 
bude krepost trajna i jedinstvena, treba da je i tendenca trajna 
i jednaka, t. j. treba da je o b i č a j e m. Kao što se snaga tijela 
pokazuje kao napetost u žilama, tako i duša ima neku napetost 
u sudjenju i djelovanju, ta duševna napetost je volja . 43 Krepost 
je um u napetosti i svagda spreman, da se kao sila očituje. I u 
tome, što se prema afektima postavlja afekat, prema požudi 
prava volja, prema strahu oprez, prema veselju radost, vidi 
se priznavanje volje. Koliko još ima intelektu ali zm a u njihovu 
shvaćanju, razumljivo je prema ishodišnom psihologijskom 
stanovištu, da je jezgra duše u ni n o s t. 


e) Čovjekoljubivost. — Kozmopolitizam. 

S dužnostima umnim, koje idu na formalni princip skladna 
s prirodom življenja, nije ćudorednost stoička dovršena. Ona 
ima još jedan izvor, iz kojega dolazi nješto topline i blagosti 
oštrome i hladnom idejalu kreposnika. Taj drugi izvor je pan- 
t e i s t i č k i monizam njihov. Po njemu su svi ljudi me- 
đjusobno srodni, jer svi imađ dijela na božanskom umu, „Što 
nas obuhvata i jedno je i bog; drugovi smo njegovi i članovi” 
— veli Seneka . 14 Ljudi su djeca jednoga boga i medjusobom 
braća. Od prirode je čovjek po tom srodstvu ponukan na ljubav 
k njima. Ali ta se ljubav ne ograničuje samo na članove jedne 
države, nego na svjetsko gradjanstvo, kozinopolitiz a m. 

što su ga Stoici osobito isticali i s njim dužnost općene lju¬ 
bavi k svima. Ljudstvo se shvaća kao jedna zajednica (so- 
cietas generis humani). Ćudoređnost, koja je sve do tada bila 
narodno odredjena, proširuje se do općene ljubavi čovječanske, 
a tad je u velikom carstvu Aleksandrovu, gdje se sastavio u 
jednu državu veliki dio istoka i zapada, pao i veliki uzrok 
grčkih predsuda i zabluda. Ni Platon ni Aristotel nijesu pređ- 
sudu narodnu prevladali, da je barbar manje vrijedan od He¬ 
lena, kozmopolitizam stoički proglasio je jednakost i slobodu 
svih. Od prirode nije ni jedan čovjek rob i svaki je rodjen 
za slobodu. Oslobodjenje, koje Stoici navješćuju, u prvom redu 
ne zadire u državu i tu se vidjelo, što znači odijeliti etiku od 
politike. Sloboda je njihova ćudoredna, a može ju postići svaki, 
pa i onaj, koji je politički neslobodan, bespravan ; ropstvo, 
od kojega zaziru, ropstvo je ćudoredno, u kojem može biti i 
najslobodniji gradjanin. I krepost je jedna za sve, jer je priroda 
ljudska u opće jednaka. Krepost je dosežna svima, jer je pri¬ 
roda ljudska podesna za mudrost. Radnici i seljaci, žene i ro¬ 
bovi, svi, koji imadu ljudski lik, mogu se poučiti i mudri po¬ 
stati. Svi su zvani k dobroti i s njom k sreći, koja nadmašuje 
sreću imućnika, svima je otvoren put ka kreposti i s njom pot¬ 
punoj i pravoj slobodi. 

Iz zahtjeva općene ljubavi izviru mnoge dužnosti ; medju 
tima se osobito ističe dužnost činiti dobro svima, pa 
i neprijateljima, čim se pozitivno nadopunila misao Platonova, 
da ni neprijatelju ne treba činiti zla. I blagost sa svima i ob¬ 
zirnost s pogreškama i slaboćarna ljudi tražila je ljubav, koja 
u čovjeka štuje sebi srodno biće, i ljubi brata svoga. Tako su 
Stoici prvi istaknuli dostoj anstvo čovjeka i načelo č o- 
v j e k o 1 j u b i v o s t i (huma n o s t i). Postavivši tako d u ž- 
n o s t i prema bližnjemu nijesu smetnuli s uma i prava, 
što ih kao čovjek ima. Sva ta prava i sve te dužnosti svode 
se u posljednjem redu na općeni zakon prirode. Etika se nji¬ 
hova ne svršuje u politici, kao kod Sokrata, Platona i Aristo¬ 
tela, nego u religiji. Za one jc država bila najviše ostvarenje 
uma, za ove je um ostvaren u svijetu. Cudorednost onih izvire 
iz zakona državnoga, ovih iz zakona svijeta, a kako jeovaj ujedno 
božanski zakon, postaju dužnosti ćudoredne ujedno dužnosti 

vjerske. Ljubeći čovjeka čovjek ljubi i boga, čineći pravo pravdu, 
čovjek radi prema volji božjoj, ostvarenoj u zakonu prirode. 
Ćudoredno djelovanje postaje „služba bogu”, kojemu se čovjek 
predaje s pouzdanjem, da se predao najboljemu, najumnijemu 
vodiču, za kojim će ići bez oklijevanja, dobar postavši, ide li s vo¬ 
ljom ; opire li mu se, zao će biti, a ipak će ga morati slijediti.* 6 


f) Mudrac. 

Stoici se nije.su ograničili na to, da nauku svoju izlože 
u apstraktnoj formi ; neprestani obzir na život tražio je, da 
se ćudoredna načela sastave u jednome liku. Tako je nastao 
idejal mudracai prema njemu lik 1 u d j a k a. Svu retoričku 
vještinu upotrebili su, da što življe ocrtaju uzor kreposnika, 
u kojem je etička nauka stoička postala činom. Mudrac je taj 
kreposnik, jer je i krepost u jezgri svojoj mudrost. On se nikad 
ne vara, nego svagda sve radi pravo i po cijeloj kreposti, u njega 
nije moguća zabluda, dakle ni kajanje, 46 ali za to ne pozna 
smilovanja ni oproštenja. On je svagda sretan, nikad nije ne¬ 
zadovoljan, svagda se nalazi u povoljnom nekom raspolo¬ 
ženju (e u p a t i j o m ga zovu Stoici), koje ga vodi k pomanj¬ 
kanju afekata, apatiji, a ova ga čini jednakim bogu: bez 
straha i brige, bez požude i prekomjerna veselja. Život je njegov 
pun blaženosti, ništa ga ne priječi, ništa ne smeta ; on ne traži 
ništa i ne treba ništa. On je lijep {jer su crte duše ljepše od 
crta tijela) i bogat (jer se sreća njegova ne da naplatiti ni¬ 
kako vim blagom), on je slobodan, ne pokorava se nikakovoj 
vlasti, ni požudi, nepobjediv, jer ako mu se i sveže tijelo, duh 
mu se ne da u okove staviti. On zna božanske stvari, a i sam 
je božanski, on zna i ljudske i državne stvari ; pun pouzdanja 
u bogove ne drži ništa nesrećom, nego ludost i grijeh. On se 
i ne veže na život, ali spoznaje, da mu je bolje otići iz života. 
Smrt smatra oslobodjenjem, drži, da mu je, dade li bog 
opravdani razlog, dužnost otići iz svijeta. Mudraci se medju- 
sobno ljube i pomažu i nepoznati mudraci medjusobno su pri¬ 
jatelji, jer prijateljstvo može biti samo medju sličnima i do¬ 
brima. 47 Protivnici Stoika isticali su neprovedivost ćudored¬ 
noga idejala, ali teško da bi ikad bio Zenon, kako zgodno 

veli Hirzel, stekao mnogo pristaša, da je govorio o idejalu 
mudraca samo kao o lijepome snu. Što bi naime ljude bilo moglo 
sklonuti, da stupe u stou, da im se nije obećalo, da će makar 
kada uzvisivani idejal i sami jednom moći postići, da im se 
unaprijed već otela svaka nada na to? Zašto bi bili najprije 
studirali filozofiju i vježbali se, ako s tim nc bi ništa dobili 
i ako bi sav život morali ostati nemudraci ili stoički govoreći 
ludjaci? Koji su u sebi osjećali jaku ćudorednu volju, sigurno 
su ga i ispunljivim držali, te se s ove strane idejalu mudraca 
ne može prigovoriti. Opravdanije se može prigovoriti rigoroz- 
nosti njegovoj, da graniči s okrutnosti i bešćutnosti, da po 
njemu čovjek lako postaje tvrd i nesmiljen kao kamen, da 
se blagost i smilovanje čini više kao sentimentalna slaboća 
nego krepost. Mladja je stoa starome idejalu dodala i blagost 
i čovjekoljubivost, čim je. i dosljednu čeličnost donekle uki¬ 
nula i energičnu oštrinu ublažila. 

Etički je idejal stoički i n d i v i d u a 1 i s t i č a n, no po 
metafizičkom osnovu, da su svi ljudi prirodnim vezom vezani, 
postaje donekle društven. Zajednica dakako, na koju on pro¬ 
teže svoje djelovanje, nije narodno ni politički odredjena dr¬ 
žava, nego zajednica ljudska u opće. „Država mudraca dostojna 
cio je svijet”. 48 Pojedine države su mu ravnodušne, on ne mora 
sudjelovati u njima. Zenon i Hrizip nijesu se isticali u javnom 
životu. Vlasti državnoj i zakonima se prepuštaju kao udesu. 
Stoički kreposnik nema otporne snage, da njom stane protiv 
gospodstva sile, nego se povlači što više u privatni život, a 
razvoj prilika javnih prepušta sudbini. Iz tišine skromna ži¬ 
vota šireći smisao za ljudska prava, za jednakost i slobodu 
svih, ljubav k svima, postaje stoicizam idejalna filozofija 
rimskoga carstva. 49 

Srednja stoa. 

Žestoki napadaji skeptika, kojima jc dogmatizam stoički bio vrlo 
omiljeli cilj, prisiliše srednju stou, da napusti jednostrano stanovište. 
Tako se srednja stoa udaljila od početne nauke. U spoznajnoj teoriji 
popustili su Posidonije i Panetije skeptiku Karneadu, koji je 
ustvrdio, da se prema svakoj predodžbi dade postaviti jednako vjero¬ 
jatna i tim pokazao nedostatnost sbvatljivosti, da bude kriterij istine. 
Misao o predodžbama ljudima zajedničkim, zadržali su protiv Karneada, 

koji primjerice stoički dokaz o bogu ex consensu gentium pobija, veleći, 
da se svi narodi ne slažu u mišljenju o bogovima a k tome ne valja se 
oslanjati na to, što mnoštvo drži. Ovaj drugi argumenat drži prema 
stoicima, jer su se oni rado uzdizali nad mnijenje „mnoštva". 

Fiziku stavljaju Panetije i Posidonije na početak, 
te osobito potonji cijeni znanost više nego se u stoi cijenila. Znatnih pro¬ 
mjena nijesu u fizici učinili, jer što je Panetije mjesto stvarajuće vatre 
stavio eter, prema periodičnom propadanju i nastajanju svijeta uzeo- 
s Platonom i Aristotelom, da je svijet vječan, što je napokon Posidonije 
protiv skrajnjega materijalizma Hrizipova uzeo, da prostor i vrijeme 
nijesu tvarni, ne može se smatrati bitnom promjenom u stoičkom na¬ 
zoru o svijetu. Ođuševljavanje njihovo za Platona Aristotela čini vje¬ 
rojatnom misao, da su i misao o tvarnosti boga napustili, ali se pouzdano 
o tome ništa ne da reći, tim manje, što Panetije pridržaje misao o ma- 
terijalnosti duše i poriče da bi bila besmrtna. Prema mantici se držao 
Panetije skeptično, dok je Posidonije brani. Potonji tvrdi i život duše 
ili bar uma i poslije smrti. 50 

t 

U psihologiji su znatnije odstupili od monizma stoičkoga. 
Panetije uzima dvojaku silu duše, jednu „koja čovjeka ovamo i onamo" 
tjera to je nagon, i drugu, koja ima da prevlada nagon, to je uprav¬ 
ljajući dio; govorni dio podredjujc onome prvome, a rasplodni uvrštuje 
pod narav. Posidonije dijeli (prema Aristotelu i Platonu) dušu u razumni 
i nerazumni dio, ali ne drži, da obadva izviru iz božanskoga uma ; ne¬ 
razumni dio ne zove božanskim ; u opće je srodstvo s bogom dobilo 
u njega reći bi neko više posvećenje i specifično religiozno značenje. 
S tim je u svezi, da je mantici dodao i prvi uveo istočni način spozna¬ 
vanja ekstazu, u kojoj duh od tijela odijeljen bez osjećaja zrije bu¬ 
dućnost. 61 

LJ etici su Panetije i Posidonije poricali autarkiju kreposti, veleći, 
..ia je potrebno i zdravlje i imetak i snaga. Sama razdioba kreposti u tri 
dijela, od kojih se prvi sastoji u posmatranju, što je u kojoj stvari istina, 
drugi u obuzdavanju afekata i upravljanju nagona, treći u izvršenju 
društvenih dužnosti pripisuje se Panctiju. 52 U skladu s Panetijem 
bit će i to što Ciceron znanje državnika uzdiže nad znanje učitelja mu¬ 
drosti i drži, da se politikom života može pokazati veliki duh, pa ako 
je teži tim jc časnije ovo zanimanje. 53 Tim Panetije odstupa i od koz¬ 
mopolitizma stoičkoga i približuje se narodnoj ćudorednosti grčkoj, 
a sigurno nije slučajno, da se vraćanje k narodnome idejalu i smisao za 
kulturne potrebe njegova naroda javlja u doba, kad je grčka posljednje 
sile napregnula, da se otme rimskome jarmu. 

Panetije (180.—no.) se kao i Posidonije (135—56.) više prislonio 
uz Platona i Aristotela. Onaj prvi s Aristotelom dijeli kreposti u teore- 
tičke i praktičke, kraj toga zajedno s Posidonijem uzima četiri kreposti 
Platonove (mudrost, hrabrost, razboritost pravednost), koje nijesu 
doduše ni u stoi manjkale, ali prema ishodišnom stanovištu o jedinstve- 

Dr. Albert Bazala : Pov,est filozofije. II. 3 

noj kreposti nije toj razdiobi mogla dopasti osobita znatnost. Panetije 
zabacuje i stoičku nauku o jednakosti grijeha, a i načelo čovjekoljubi- 
vosti (humanosti) ne prima posvema, jer ako i traži blagi postup s robo¬ 
vima, dopušta prema njima kadgod i okrutnost. 51 Posidonije ide još 
i dalje. Kao pravi dualista i aristokrat po srcu Platonovu upravo je 
opravdavao ropstvo poradi specifično slabe inteligencije nekih ljudi". 55 
Isto su tako obojica sasvim u duhu Aristotelovu a i Platonovu slabo 
cijenili obični rad, kojega je vrijednost starija stoa isticala; s poštivanjem 
narodne filozofije vratile su se tako u njih i narodne predsude. 


Mlad ja stoa. 

Zeller drži, da Panetije i Posidonije približuju stoički smjer 
platonizmu, a mladja stoa da je već prešla preko granica stoičke 
nauke, no sve više prevladava mnijenje, što ga zastupa L. S t e i n 
i A. Bonhofler, da je ona reakcija protiv sinkretizma (mije¬ 
šanja od više sustava) u srednjoj stoi i povratak k staroj nauci 
stoičkoj. Našlo se u isto doba ljudi, koji su posegli za još sta¬ 
rijim uzorima, od kojih i stoička nauka potječe, te obnovili 
kinički način života. No smjer, koji je išao na kreposno 
življenje, sasvim je prirodno naginjao na to, da u razvoju prak¬ 
tične strane zanemari naučni dio. Tako se dogodilo, da se etika 
sve više odijelila od znanstvenih osnova ; neki su držali, da za 
blažen život dostaju savjeti naputci i opomene, da je dakle 
od sve filozofije potreban samo t. zv. pare n etički dio 
t. j. onaj, koji svakome podaje svoje naputke, a ne uredjuje 
čovjeka u opće, nego muža svjetlije, kako će postupati sa že¬ 
nom, oca, kako će uzgajati djecu, gospodara, kako će uprav¬ 
ljati robovima. 56 Po takovu odredjenju etika može da se raz¬ 
vije samo u pedagogijsko-didaktičnom smjeru, a smjer stoički 
postaje donekle protivan nauci i obrazovanosti. Protiv ovoga 
iščezavanja naučnoga interesa u stoi, a vraćajući se na stano¬ 
vište osnivača ustao je L. Anej Seneka. Drugi su zastupnici 
stoičkoga smjera u to doba Epiktet i Marko Aureiije. 

L. Anej SeneKa (4 — 65 posl. Hr.). 

Poznat je kao učitelj Neronov. Filozofija je po njem i nauka i čin : 
,,spectat simul agitque“, a kao takova ne može biti bez nekih stalnih osno¬ 
va. Ovi su potrebni u životu i u djelovanju, jer tko nije obrazovan od te¬ 
melja i u načinu mišljenja uredjen, ne može izvršavati potpuno đužnosli 



tako, te bi znao i kad treba i koliko i s kim i kako i zašto ; ne može ni 
oko čestita uznastojati, ni odlučno ni s veseljem, nego se mora u svem 
premišljati i skanjivati. Krepostan se život sastoji u djelovanju ■ a savjet 
i opomene i pouke vode doduše k njemu, ali samo onda, ako je duh po¬ 
slušan ; vladaju li u njemu zle misli, nzaludne će i opomene biti, a 
k tome se krepost tiče cijeloga životai mnogo je u duši ljudskoj 
sprečava i požuda i nada i strah, pa je potrebno, da se u njoj ustali 
neka misao, koja će onda odolijevati svim zaprekama ; kakova ćc 
biti ona, takav će biti i rad i život. Vita sine proposito vaga 
e s t — život bez načela nepostojan je, jer valjana čina nema bez va¬ 
ljane volje, budući da je od nje čin : a opet volja ne može biti valjana, 
ako duh nije pravo uredjen, jer od njega je volja ; ovaj opet ne može 
biti najbolje uredjen, ako nije upoznao zakone cijeloga života i razmotrio, 
što valja o čem suditi, ako dakle nije stvari omjerio prema istini. Ne 
može postići mira, tko nema postojana i nepromjenljiva suda, nego 
uvijek pada i opet se podiže. Hoćeš li uvijek isto htjeti, treba da isti¬ 
nito hoćeš, a do istinita ne dolazi sc bez načela. I dobro i zlo, pravedno 
i nepravedno, krepost i upotreba kreposti, vrijednost i posredovanje 
stvari, sve to traži svoga suđiju, koji će mu prosuditi vrijednost. 57 Činilo 
bi se, da Seneka u toga suđiju ima i stalno pouzdanje, ali je po njegovu 
mišljenju istina nad nama te je čovjek ne postiže posvema nego 
samo neku vjerojatnost. Ipak drži, da je ljudski rod sposoban za istinu 
(omnibus patet veritas), te joj se pomalo i primiče. 58 To sve čini, da 
Seneka, makar se nastoji što više približiti isprvičnoj nauci stoičkoj, 
ne može pritajiti i nekih sumnja. Neodlučan je u pitanju o biću boga : 
je li bog tvar, kako su stariji stoici učili, ili je netvarni um (ratio ineor- 
poralis) usadjen u svijet, pa i ako je um svijeta, je li u tvari (imanentan) 
ili izvan nje (transcendentan), je li svijet neizmjeran i vječan, ili jes vre¬ 
menom nastao, te će tako i propasti ? U kakovu odnošaju stoji bog 
prema njemu ? Stvara li on tvar, ili samo oblikuje, je li on prije tvari 
ili tvar prije njega, je li se iz tvari razvio um, ili iz uma tvar ? Može li 
bog sve, što hoće, ili ga veže neka nemogućnost tako, te i najboljega umjet¬ 
nika nije djelo u svem savršeno, ne doduše zato, što bi mu nedostajala 
umjeća, nego zato, jer je tvar otporna ? Kako stoji bog prema udesu ? 
Na sve te sumnje odgovara izmičući: bilo da nas neumoljivim zakonom 
veže udes, bilo da gospod bog upravlja sve u svemiru bilo đaslučaj ljudske 
prilike tjera i baca — filozofija nas štiti, jer nas potiče, da se bogu 
pokorimo dragovoljno, udesu prkosimo, a slučaj 
da podnosimo. Uza sve te sumnje Seneka tvrdi bitak boga osla¬ 
njajući se na consensus gentium, da je svima usadjena misao o bogovima, 
da nema naroda bez zakona i ćudoredja, koji ne bi u neke bogove vje¬ 
rovao. Opažanje pak ljepote i svršne uredjenosti u svijetu utvrdjuje još 
više vjerovanje u bitak boga, koji je sve divno uredio božanskom mu¬ 
drosti; on je prvi i glavni uzrok svega. 69 

I čovjek je po postanju od boga : filozofija ne poznaje razlike roda, 
ona nalazi pravu vrijednost čovjeka ne u imetku i časti i tjelesnim do¬ 
brima, nego u duši, koja potječe od daha božjega ; po kojoj se ako je 
kreposna i razumna, čovjek približuje bogovima. 50 O samom biću duše 
ne umije takovom jamačnosti izreći, što je. Stoičku nauku o materi- 
jalnosti duše i on doduše prihvaća 61 ali opet ne bez nekih sumnja : ,,da 
imamo duh, po čijoj zapovijedi radimo, priznat će svi; ali što je duh, 
taj upravljač i naš gospodar ne će ti nitko razložiti kao ni to, gdje je: 
jedan će reći da je dah, drugi, da je neki sklad, i opet da je sila božanska 
i dio boga, ovaj , da je tanahni uzduh, onaj pak, da je netvarna moć". 62 

Psihologijski materijalizam ne dopušta Scneki, da bi izmedju 
tijela i duše postavljao bitnu razlikost, ali ga na drugoj strani i opet 
ne priječi, da put manje cijeni od umnoga daha, da posve u dualističnom 
platonskom duhu drži tijelo za teret i kaznu duši, čovjeku, koji je za 
viši cilj rodjen štetno doduše prebivalište slobodna duha — ali ne trajno, 
nego samo gostinski stan, koji valja s vremenom i u pravi čas ostaviti. 63 
Uza sve to nije mišljenje Senekino asketsko ; „Ovoga se držite — 
veli — značaja i valjana života, da tijelo toliko njegujete, koliko je zdravlju 
dosta ; oštrije valja s njime postupati, da se ne bude slabo pokoravalo 
duhu : jelo neka utažuje glad, piće neka gasi žedju, odijelo neka zaštiti 
od zime, kuća neka bude obrana od pogibelji za tijelo." Tijelo ne treba 
zanemarivati, ali ako ga i valja njegovati, ne valja mu robovati : ,,n e 
valja živjeti kao da živimo poradi bijela, nego kao 
da ne možemo živjeti bez njega. „Nitko nije slobodan, 
tko tijelu služi". 64 

Ovo shvatanje odnošaja tijela i duše bilo je odlučno i za Senekino 
mišljenje o afektima. U djelu ,,0 srdžbi" pristao je doduše uz staru 
stoičku nauku, ali u „Pismima" u kojima uopće više odstupa od monizma 
stoičkoga vidi se, da je i nauku o afektima ublažio. Afekti su porivi duše 
nevaljali, nenadani i nagli, koji se, ako budu zanemareni, promeću u 
bolesti duše, a nastaju ne samo po zabludi uma, nego i po utjecaju tijela ; 
ima medju njima nekih, koji se tolikom nuždom nameću čovjeku, da 
im se ne može oteti ; koje dovodi „conditio nascendi et corporis tem¬ 
peratura" : čovjek će na žalosne dogadjaje lice namrštiti, zgroziti se nad 
strašnim i protrnuti gledajući u bezdan, stid će mn natjerati u lice rumen, 
ganutljivi prizor izvabiti će suzu na oko po prirodi. Budući da ova- 
kovim utjecajima ne može um nikako odoljeti, bilo bi neprirodno tražiti 
od čovjeka, da bude bez afekata, nego je dosta samo, da ne gospoduju 
njim. Žalost primjerice neka čovjeka ne prevlada, ako i jest prirodno, 
da ga potrese. Seneka zato i ne traži, da se afekti iskorijene, samo neka 
se u m j e r a v a j u. 66 

Prava i savršena umnost čini čovjeka sretnim i to je njegova kre¬ 
post, koja čini život ljudski u sebi skladnim. 86 Posve je u duhu stoičke 
nauke, kad se drži, da se krepost, jer je postojana, ne može izgubiti, 
da je i jedna i nerazdjeljiva i da je najveće dobro, te dostaje z.i bla- 

ženi život. Kako je ona i najviše usavršenje uma, treba za nju neka 
nadarenost, ali i manje sposobnima ne odriče se mogućnost ćudoredna 
življenja. Svi su jednoga porijetla, te nije nitko u tom od drugih od- 
ličniji ; svima je priroda dala osnove i zarotke kreposti, svi su za jedno 
rodjeni, jer je krepost prema prirodi ljudskoj.* 1 Svi ljudi imaju dijela 
na božanskome umu, i Seneka rado ističe ovo srodstvo s bogom, da iz 
njega izvede jednakost ljudi s obzirom na postignuće ćudoređnosti, 
i ne može dosta da hvali moć uma. Razum nam je od prirode dano naj¬ 
bolje oružje ; ako hoćeš — veli sc — sve sebi pokoriti, pokori se ti umu ; 
um će prevladati ne samo pojedine nego sve slaboće i mane u čovjeka. * a 
Na drugim se mjestima dopušta, da se krepost, koja je samo kao pri- 
rodjcna sposobnost dana, ne razvija svagda, jer su jednako prirodjena 
i zla svojstva, tako te se ova prirodna zla duše ili tijela ne mogu od¬ 
straniti nikakovom mudrosti ; što je prirodjeno — može se umjećom 
ublažiti, ali nikad posve prevladati. Ove misli stežu optimizam Senekin 
o ćudorednoj sposobnosti svih ljudi, jer i ako svi nose u sebi klicu kre¬ 
posti, ova se ne razvije ni u svih ni jednako. Na posljetku taj optimizam 
prelazi u potpuni pesimizam, kad se kaže, da je čovjek skloniji na grijeh 
nego na krepost: ,,Ađ deteriora faciles sumus“ ; i bez učitelja lako svaki 
nauči griješiti, a i kad nauči, voli se ispričavati poradi učinjenih grijeha, 
nego ih se rješavati. Ovaj se pesimizam napokon očituje u žalosnome 
sudu : „zli jesmo, zli smo bili i — nerado dodajem — zli ćemo i biti". 69 
Ovo nepouzdanje Senekino u ljudsku prirodu odjek je prilika suvremenih 
u njegovoj duši, koji je jači bio od teoretskoga pouzdanja u sposobnost 
duha ljudskoga, da prevlada sva zla nagnuća u srcu čovječjem i stvori 
u njem sklad ćudoredne savršenosti, mir i zadovoljstvo, koje odlikuje 
mudraca. Te prilike, to životno iskustvo bit će da je učinilo, te Seneka 
i u shvatanju toga uzora stoičke kreposti nešto odstupa od starije nauke; 
drži doduše, da je svojstvo mudraca eupatija, t. j. neko veselje više od 
običnoga i trajno i nikad nepomućeno, koje ga čini, da je nepristupan 
afektima, siguran od svakoga nasrtaja pogibli i nepravde, ne poznaje 
straha ni srdžbe ni požude ; ništa mu se ne može zlo ni protiv očekivanja 
dogoditi, on je najsretniji. Ništa ne treba, ali i ništa ne radi protiv volje, 
ništa se ne nada i ništa ne želi, sam si postavlja zakon, ali ga i vrši ; 
jednak jc bogu, izuzevši smrtnost, a i ta ga ne smeta, jer on živi, dok 
mora, a ne dok može. 10 Ovakovim i drugim riječima Seneka crta mu¬ 
draca, ali ipak ne dopušta, da bi se ta apatija shvatila kao pomanjkanje 
svakoga ćućenja, naprotiv mudrac jedini može pravo ljubiti i pravi 
prijatelj biti, na glas o gorkoj smrti i njemu suze navru na oči, on se 
znade i razveseliti, ako i ostaje u veselju umjeren. 71 Tim ublažuje Seneka 
oštre crte stoičkoga mudraca i stvara od njega lik ozbiljna, ali ne beš- 
ćutna kreposnika, koji ne bi bio podoban ljudski ćutjeti i osjećati. Zato 
i drži, da taj lik nije ishitren, isprazni lik, koji se ne bi mogao nigdje 
naći, makar da se nalazi rijetko u velikim razdobljima po jedan. Možda 

se kao feniks jednom rodi u svakih 500 godina ; srednje i slično često 
se radja, osobito se pak već rijetkošću svojom preporuča.' s 

Seneka nije svoje misli u sistemu izložio, a po nekim mislima sudeći 
moglo bi se reći, da se znatno udaljio od stoičke nauke, dok je po dru¬ 
gima vjerni sljedbenik ovoga smjera. No valja uzeti na um, da on nije 
samo filozof nego i retor, koji se dade zavesti časovitom misli i srca 
časovitim raspoloženjem, te tako nerijetko dolazi u opreku s onim mi¬ 
slima, što ih je u logičkoj saveznosti i unutrašnjoj svezi iznio. Na ova- 
kovc utjecaje valja odbiti skeptičlce momente u njegovu mišljenju, 
koji su ga mjestimice odveli od stoičke nauke, a kadgod ga je zavelo 
čuvstvo umjetničko osjećanje i ljepota mu riječi i izraza nametnula 
misao. No gdje ne govori iz njega zanos, gdje ne prelazi preko gradje 
u duhovitim sentencama, nego je strogo odredjuje i nastoji prikazati 
u jezgrovitoj saveznoj cjelini, a bez govorničkoga uresa i uzvišenih 
fraza u trijeznoj jednostavnosti, a ne u patetičkoj deklamaciji, tamo se 
pokazuje, kao pravi stoik, koji se trudi, da stoičku nauku u čistoći njenoj 
održi protiv napadaja akademika i skeptika. — A što nije svojih misli 
iznosio u znanstvenome obliku učinilo je, da se utjecaj njegov daleko 
rasprostranio, po čem ga valja držati jednim od naj znatnijih zastupnika 
stoičkoga smjera. U Rimljana je on uz Cicerona glavni zastupnik filo¬ 
zofije.” 

Spomena vrijedan je i mladji savremenik Senekin Mu so ni je 
R u f, koji drži, što je za ono doba i za prilike u rimskome carstvu i 
odviše razumljivo, ljudstvo bolesnim i potrebnim lijeka: tu je zadaću 
namijenio filozofiji, da bolest društva ljudskoga liječi, privodeći ljude 
ka kreposti. Ova je posljednji cilj filozofiji, filozofija jedini put do nje, 
a filozof jedini kreposnik. Uz ovaj praktični smjer pristao je Rufov 
učenik 


EpiKtet 

iz HicrapoHsa u Frigiji, isprva rob, kasnije pušten na slobodu. Za Do- 
micijana (g. 04 po Kr.) bio je s ostalim filozofima izagnan iz Rima, ode 
u Nikopol u Epiru, gdje ga je slušao Fl. A r i j a n, koji je i zabilježio 
i njegova „Predavanja", i napose još iz njih sastavio „Priručnu knji¬ 
žicu stoičkoga morala." 

Filozofija je n m j e t n o s t životna, kojoj je sav život gradja, 
da iz njega načini dobro i lijepo; ona ima da učini čovjeka kreposna 
i sretna. Ona jc i znanost životna i priprava je za život. Bez 
nje je čovjek kao ludjak, koji nije prisvjestan nego radi prema nestal¬ 
nome mnijenju i nepostojanome čuvstvu. Prvi čin filozofije jest: od¬ 
baciti sva mnijenja, jer ne uči čovjek ono, što misli, da zna. Uvjet 
popravku je spoznaja vlastite zloće : ako ćeš da budeš dobar, naj¬ 
prije drži, da si zao. Postavivši se na ovo stanovište filozof će odsuditi 
sav svoj dotadanji život, te pomalo nastojati steći siguran sud o stva- 
ima, što su i koliko vrijede ; po tom će steći sposobnost pravo htjeti 

i djelovati : jednom riječi bit će u pravome smislu obrazovan, jer je 
naučio htjeti sve, kako treba. 71 Epiktet je intelektualista kao malo 
koji nastavljač nauke Sokratove, Krepost je naprosto znanje: „Pitaš 
li me, veli — kako ćeš raditi, onda ti kažem, ako imaš valjano mišljenje, 
dobro, ako li nevaljano, zlo.'' 75 Kad čovjek svoje misli pokaže, onda 
se pokazao, kakav je. Filozofija podajući valjano i istinito mi¬ 
šljenje čovjeka upravo čini čovjekom, oslobadja ga, podajc mu ži¬ 
votno veselje i sreću i unutrašnji mir. Od izvanjskih stvari ništa mu 
ne pribavlja, jer je to izvan njezina opsega, nego mu podaje jačinu duha, 
da podnese što prevarljiv udes i promjenljivost prilika ljudskih donosi, 
i da pregori, što postići ne može, daje mu slobodu duha, kojom se uz¬ 
diže nad izvanjska dobra i nad tjelesne boli i ništa mu se zlo ne može 
dogoditi, osim da postane — zao. 76 I ničemu se ne može veseliti osim 
tome, ako je duša dobra, jer ništa drugo nije dobro niti se rad čega dru¬ 
goga može razumno veseliti. Tako stječe čovjek sud o svojoj vrijednosti, 
te će i znati, pod koju cijenu će prodati sebe ; jer jedni sc prodaju za 
ovo, drugi za ono. Zapovijedi li mu dakle tko, primjerice, da oda tajnu, 
reći će mu : ,,Ne ću je odati, jer o meni ovisi". — Ali ja ću te svezati. 
— „Čovječe, što govoriš ? Mene ? Nogu moju ćeš svezati, ali volje ne 
može ni sam Zeus nadvladati". — Ali u zatvor te mogu baciti. — „Ne, 
nego ovo neznatno tijelo". — Dat ću ti odrubiti glavu. — „Jesam li 
kada rekao, da se ne da odrubiti ?" — Zabranili mu car, da ne smije u senat 
doći, reći će mu : ,,Na tebi je, da mi ne pustiš biti senatorom, ali dok sam 
senator, treba da onamo idem". — Pa idi, ali šuti ! — „Ne pitaj me, 
pa ću šutjeti". — Ali moram da te pitam. — ,,I ja moram, da ti kažem, 
što mi se čini pravo". — Ako rečeš, ubit ću te. — „Ti ćeš učiniti svoje 
i ja svoje. Tvoje je da ubiješ, moje, da umrem bez straha, tvoje je, da me 
i deneš, moje, da odem bez žalosti". — Filozofija tako uči, da nema dru¬ 
goga ni većega zla, nego ne učiniti, što je dužnost, jer po tom čovjek 
gubi značaj vjerna, stidna i čestita čovjeka. 77 

Filozofija čini kreposnim i slobodnim, kako je već Sokrat učio, a 
Epiktet to i dokazuje sasvim sokratski : „Slobodan je, tko živi, kako 
hoće, koga nije moguće ni prisiliti ni kazniti ni silovati, kojega su od¬ 
luke neslomljive, želje dostižne, a zazor nepromašan. Tko dakle hoće, 
da živi u zabludi? — Nitko. — Tko hoće da živi prevaren, griješeći, 
nepravedan, neumjeren, prikoran, podao? — Nitko. — Dakle od zlih 
nitko ne živi, kako hoće, nije dakle ni slobodan. A tko hoće živjeti u 
žalosti i strahu i zavisti i sažaijevanju, u teženju i nepostizavanju, iz¬ 
bjegavanju i promašavanjn? — Nitko. — Možemo li dakle za koga zla 
reći, da je bez boli, bez straha, da ne griješi, da ne promašuje? — Ni 
za jednoga. — Dakle ne možemo reći ni da je slobodan". 

i Reci mi još i ovo : čini li ti se, da je nešto veliko i plemenito slo¬ 
boda i da je vrijedna? — Kako ne? — Može li dakle, tko ima takovo 
što veliko i plemenito i vrijedno biti bijedan? — Ne može. — Kad dakle 
vidiš koga, gdje se klanja drugome i laska mu protiv'uvjerenja, reci 



posve otvoreno, da je rob ; i ne samo ako to za neznatni ručak učini, 
nego ako učini poradi namjesničkc i konzulske časti ; samo zovi onoga 
malim robom, jer poradi malih stvari ono čini, a ove kako zaslužuju, 
velikim robovima. — Tako jc. — Čini li ti se dakle, da je sloboda nešto 
samovlasno i samostalno? — Kako ne? — Koga dakle može drugi sprije¬ 
čiti ili prisiliti, otvoreno reci, da nije slobodan ; i ne gledaj na djedove 
i pradjedove i ne pitaj, je li u roblje prodan ili kao rob kupljen, nego 
ako ga čuješ, gdje iz duše i sa strašću govori : Gospodine ! — reci, da je 
rob, i ako ga Čuješ, gdje govori : Bijedna li mene, što li trpim, reci, da 
je rob ; u opće ako ga vidiš, gdje jađikuje ili kudi ili je nesretan, reci 
da jc rob, makar imao grimizni (senatorski) rub." „Slobodan je nc- 
sprečiv čovjek, kojemu su stvari pri ruci, kako ih hoće, a koga je mo¬ 
guće sprečiti ili prisiliti ili zadržati ili protiv volje na što navesti, rob 
je. Tko je dakle nesprečiv? Tko ništa tuđje ne želi. A što je tudje? Što 
ne ovisi o nama ni da imamo ni da nemamo, ni koliko ni kako imamo. 
I tijelo nam je tudje, česti su njegove tudje, sav posjed je tudj. I ako 
dakle jedno od ovih kao svoje uzmeš, platit ćeš kaznu, koju zaslužuje, 
tko za tudjim posiže. Ovaj put vodi k slobodi, to je jedino oslobođjenjc 
od ropstva, da možemo jednom reći iz sve duše : 

„Vodi me Zeuse, i ti sudbino 
kamo me god ići odrediste".” 

Sve to posve je u stoičkom duhu ; Epiktet je u opće vjerniji sljed¬ 
benik stoički od Senekc : bez kolebanja i bez sumnje prihvaća on i ma¬ 
terijalizam i monizam psihologijski. Duša se sastoji od stihija i raspada 
se u njih ; koliko je u koga bilo vatre odlazi u vatru, koliko zemlje, uz- 
duha i vode u zemlju, x r odu i uzduh. Da tako nije mogao ni besmrtnost 
duše tvrditi, razumljivo je: što je nastalo, treba da propadne; ni ja 
nijesam vječnost, nego čovjek, dio svega, kao sat što je dio dana ; treba 
da postojim kao sat i kao sat da prodjem. Sva je besmrtnost u tom, 
da se čovjek vraća u krilo prirode. 7!> I metafizički osnovi posve su mu 
stoički. Čovječje bivstvo je u duhu i svi su ljudi jednoga porijetla, svima 
jc praroditelj Zeus, svi su djeca božja i mcđjusobom srodni, braća po 
prirodi. Srodstvo ovo s bogom sastoji sc dakako tek u tome, da čovjek 
od prirode ima dijela na svjetskome umu 80 n.o i taj odnošaj služi mu 
da na njem osnuje općenu ljubav s ljudima i da tako pozitivno upot¬ 
puni svoju više negativnu ćudorednost zadržanu u riječima: u zdrži 
sc i podnosi! — i da poda svojemu mišljenju religiozni karakter. 
Čovjeka je bog postavio u svijet kao posmatrača njegovih djela i ne 
samo kao posmatrača nego i kao raznositelja slave njegove ; on je sve 
mudro uredio, brine se za sve ; te mu nije skrovito nijedno ne samo 
djelo nego ni misao ni želja, od njega jc i čovjeku sve dobro, te je dužan 
svaki, da mu pjeva slavu : Velik je bog, koji nam orudje dade, da njim 
obradimo zemlju, velik je bog, koji nam ruke dade i želudac za hranidbu 
da i ne znajući ra.stemo i spavajući dišemo ; to bi trebalo da pjeva svaki, 
a k tomu i najveću i najbožanstveniju pjesmu, da nam je snagu dao, 

da njega umom slijedimo i po nekome zakonu njime se služimo. 61 Ovako 
postaje u neku ruku i u njega ćudorednost službom bogu. Ali ni taj od- 
nošaj čovjeka prema bogu i po tome prema drugim ljudima nije mogao 
da idejal ćudorednosti proširi preko inđividualistično-egoističnih mo¬ 
tiva, za vlastitom blago tom. Meni nije — veli — nitko bliži od mene 
ni draži : svako biće čini sve sebe radi. 82 I općena ljubav svim ljudima 
Samo je dotle motiv djelovanja, dok vlastitu blagotu unapredjuje. Ovome 
individualističnom shvatanju odgovara posve, kad filozof ne cijeni 
brak, ne mari za državu i smatra se gradjaninom svijeta. Ako i jest 
dakle eudemonizam Epiktetov idejalističan i sve mišljenje puno ple¬ 
menite ozbiljnosti, odviše se približuje individualizmu kiničkome, pa 
kinika doista rado stavlja za ćudoredni uzor. 83 Inače jc njegovo 
mišljenje kud i kamo jedinstvenije od Senekina, zagrijano čvrstim uvje¬ 
renjem, zaneseno optimističkim pouzdanjem u dostižnost visokih mu 
ciljeva, te će svagda imati vrijednost pored najviših oblika, što ih je 
zamislio ćudoredni duh ljudstva. 

MarHo Aurelije. 

Marko Anije Ver, kasnije zvan Aurelije Antonin, rodio se u Rimu 
g. 121. Izgubivši vrlo rano oca, bi posinjen od djeda. Tu je došao u do¬ 
ticaj s carom Hadrijanom ; a kasnije i u rodbinsku svezu s njim i An- 
toninom Pijem, kojega je napokon i naslijedio u časti g. i6i.—- 180. kao 
posljednji iz najsjajnijega doba rimskoga carstva {96—180), kojemu 
na čelu stoje vrsni vladari Trajan i Hadrijan, pa valjani i dobri vladari 
Nerva, Antonin Pio i car-filozof Marko Aurelije. Već kao mladić počeo 
se baviti naukom ; osobito mu se svidjela stoička filozofija. Njezin je 
sljedbenik ostao i dalje — više kao zahvalni i srcem odani pristaša, 
nego kao umni teoretičar. Njegovo djelo „Samome sebi" nije filozofski 
spis toliko, „koliko je tvor stoičkoga pieteta ; razumije ga samo, tko 
ga srcem čita“. Kao u Seneke i Epikteta preteže u njega etički interes ; 
ishodište mu je pri tom isto, koje i onima : čovjek mora biti uvjereno 
tome, da je potrebno, da mijenja na sebi, a ne smije držati, da ništa 
nema, što bi promijenio. U stoičkoj je školi stekao uvjerenje, da mu je 
dužnost svladavati sama sebe, ničim se ne dati odvratiti od dobra, u 
svim prilikama zadržati ravnovjesje duševno ; od Rustika — djeda 
svoga — ima nastojanje, da radi na svojem poboljšanju i oko stvaranja 
značaja. Put, koji tome vodi, jest — um. „Sve stoji na mnijenju, jer o 
svem odlučuje sud, što ga tko ima o pojavama i stvarima ; dobar sud 
vodi k dobru, zao k zlu 11 ; ovo potonje nije nego nepoznavanje dobra. 
„I kao što liječnici nvijek imadu pri rncj orudje i željeza za brzu pomoć, 
tako i ti imaj spremne nazore svoje, da razbereš božansko i ljudsko i 
da sve, pa i najmanje učiniš, držeći svagda na umu, da je ovo dvoje 
medjusobno vezano". 84 Budući pak da ima i krivih mnijenja, valja 
nastojati, da se dodje do neprijevarnoga suda o svemu. „Vrijeme ljud¬ 
skoga života je čas, priroda nestalna, osjećanje nejasno, sastav cijeloga 

tijela takav je, da se lako raspada, duša kao kocka, sudbina neođređiva, 
slava sumnjiva, jednom riječi : sve tjelesno kao rijeka, a sve duševno 
kao san i para, život je rat i putovanje stranca, a posljednji glas — za¬ 
borav, što može dakle čovjeka ovuda da provede ?“ Jedino filozofija. 
Ova pak se sastoji u tom, da se sačuva unutrašnji duh čist i nepovri- 
jedjen, uzvišen nad nasladu i nauku, da ništa ne čini bez svrhe, prije- 
varno, himbeno, neovisan od čina drugih, da svaki slučaj i udes prima 
kao koji dolazi ođonud, otkud je i on došao, a k svemu da blago čeka 
smrt, jer nije drugo nego razlaz pratvari, od koje se sve živo sastavlja. 
Pa ako za čestice pratvari nije ništa strašno, da neprestano prelaze iz 
jednoga u drugo, zašto bi tko krivo gledao promjenu i raspad svih za¬ 
jedno ; po prirodi je to, a što je po njoj, nije zlo. U tim je riječima sa¬ 
držana i sva nauka stoička, koje nitko nije kraće, nitko s više čuvstva 
prikazao od Marka Aurelija, kad kaže : Sve je zajedno spleteno i sveti 
vez veže sve i gotovo ništa nije strano jedno drugome. Zajedno je po¬ 
redano i zajedno uredjeno u istome svijetu : a jedan je svijet u svem, 
jedan bog posvuda, jedna priroda, jedan zakon i um zajednički svim 
razumnim bićima i jedna istina, a i jedna savršenost za sva istorodna 
živa bića imajući dijela na umu. 85 

Sve je dakle jedna priroda i sve ima jedan izvor. Ni čovjek nije 
tudj ostalim bićima i njega veže s njima isto postanje. U skupnosti 
bitka on je malena čest, u neizmjernom vremenu njemu pripada samo 
kratki odsjek. A što priroda cijelosti sa sobom donosi, što njezinome uzdr- 
žanju doprinosi, to mora da je dobro svakome dijelu prirode: n a j- 
boljeje, što biva prema prirodi. ,,Kod razumnih bića je 
djelovanje prema prirodi uvijek i djelovanje prema umu.' 1 Po ovome i 
nastaje izmedju ljudi uži vez, nego li je izmedju čovjeka i ostalih dijelova 
prirode. Ljudstvo je naiik organizmu ili državi jednog i kao god što prema 
cijelom tijelu udovi, tako medjusobno i sva istorodna bića sačinjavaju 
jednu višu cjelinu. Ovu organičku pripadnost čovjek će priznati, ako 
više puta sebi reče: član sam iste zajednice umnih bića ; priznavši pak 
to, ljubit će ostala bića, — i to ne još iz čista uvjerenja, nego već zato, 
jer u njima ljubi sebe. 80 Altruizam ovaj nije drugo, nego egoizam 
v r s t e, koji se onda i ne veže nužno na principijelno stanovište stoiČko, 
da je svijet kozmos. „Bio svijet slučajni skup atoma ili uredjena 
cjelina, moje budi prvo načelo, da sam dio cijelosti, kojom priroda upravlja, 
zatim, da sain u uskoj svezi s istorodnim bićima . . . Pomišljam li dakle 
najprvo, da sam dio cjeline, primit ću s veseljem sve, što mi se dogodi, u 
koliko pak sam u svezi s istorodnim bićima, ne ću učiniti ništa protiv 
zajedničkoga dobra, da što više ću s obzirom na jednaka mi bića svim 
silama nastojati, da koristim zajednici." Marku Aureliju očito i nije do 
teoretskih pretpostava stoičke nauke toliko, koliko do moralnih ciljeva, 
koji se iz njih izvode, za to je i vidjeti, kako u mnogim pitanjima koleba, 
na mnoga i ne zalazi — njegova nauka izvire iz srca, koje traži pravu 
sreću. Takovu će postići tko bude radio prema ona dva načela, i bit će 

sretan, koliko već može da bude sretan gradjanin, koji sugradjane 
svoje usrećuje i s veseljem prima, što obzir na državu od njega 
zahtjeva. 87 

Čovjek je rodjen za druževnost, to je njegovo najveće dobro : 
društven je i duh svemira. Pa kao što su razumna bića dijelovi jednoga 
velikoga tijela, tako je cijeli svijet velika država, od koje nijedna nije 
starija. Ljudskoj je dakle prirodi primjereno, da se ljudi brinu jedni za 
druge ; jedni su za druge i'odjeni: i koje nije moguće poučiti, valja ih 
trpjeti. S tim se osnovima uzdiže Mark Aurelije do potpuna altruizma, 
pače ga označuje pravom ljudskom vrlinom. 88 

U shvaćanju čovjeka ne uđaljuje se imperator-filozof od nauke 
svoje škole. „Što god jesam, to je nešto tijela i duše i vladajući um“. 
O samome odnoŠaju tih dijelova ne izjavljuje se jednolično i nedvo- 
umno ; tako koleba izmedju monizma i dualizma, sad se priklanja ma¬ 
terijalizmu, sad se odvraća od njega. Tijelu pridaje osjećanje, duši na¬ 
gonski život, a umu spoznaju načela. Ni o besmrtnosti nema jednoga 
suda: duh prelazi u eter ; to je sve, što u tom umije reći, dok prema 
stoičkome osnovnom monizmu mora poreći uopće svako propadanje, 
te tvrditi besmrtnost svega, makar i u drugim oblicima. 88 Ova dakle 
ne može biti svojstvena samo duhu ; odličje njegovo i bez obzira na pi¬ 
tanje o smrtnosti ili besmrtnosti leži u spoznavanju. Učinivši tako vri¬ 
jednost njegovu od onih pitanja neovisnom, lako prelazi preko njih, 
ili ih riješava prema raspoloženju, jer mu je — a to je svojstveno čuv¬ 
stvenim ljudima — ona teoretička pozadina samo toliko potrebna, ko¬ 
liko ide u prilog tome, da shvatanje života udesi prema potiebama i 
željama srca. 

Tvar u opće, a napose tijelo drži uzrokom svoj promjeni ; nepo- 
stojanosti. Po tvari svijet počiva na izmjeni, po tijelu život samo 
na mnijenju. ,,U promjeni se sastoji sve, i ti si u trajnoj izmjeni i 
nekom propadanju, a i cijeli svijet tako". To razmišljanje vodi do neke 
tugaljivosti, koja se očituje riječima : „Što se uredjuješ, kao da ćeš vi¬ 
jekom ovdje boraviti, ta sve ovo traje samo jedan dan i doskora ćeš biti 
mrtav -— jer je život kao rijeka bujica : čim se što pojavi, već nestaje 
u njenome vrtlogu, i uvijek drugo izlazi na površinu i opet tone u na- 
glome tijeku". Prema ovoj rezignaciji u jakoj je opreci čuvstvo ponosne 
veličine i jačine, kojim govori čovjeku : „Treba da pomisliš, kojega si 
svijeta dio, kojega upravljača svijeta izliv". Duh je uzvišena sila, koja 
čini tijelo stanom bogova, a čovjeka njihovim svećenikom i pomoć¬ 
nikom. Neokaljan požudom, netaknut bolju, neosjetljiv za uvredu, 
neslomljen zloćom, borilac u najsjajnijoj borbi, kojega ne svladava 
strast, prožet pravdom, zadovoljan u duši, što mu se zgodi i što mu je 
sudjeno — sve to je čovjek po duhu. Rijetko i ne bez prijeke nužde 
misli na to, što drugi govori, radi ili misli, jer pazi na ono, što mu nje¬ 
gova savjest nalaže kao dužnost". sl> Malo će se naći mislilaca u starini, 
koji bi s tolikim zanosom i pouzdanjem govosili o samosvojnosti (auto- 

nomiji) ćudoredne svijesti. Um je glas božji u čovjeka, te cijeneći ga — 
na to izlazi panteizam stoički — štuje boga u sebi. Po njem radi iz svoga 
uvjerenja (dakle autonomno) i prema volji bogova (dakle tconomno) ; 
po njem postaje dionikom društva bogova. ,,Živi u društvu bogova !“ 
U tome pak društvu živi koji im pokazuje dušu zadovoljnu s usudom, 
koja radi, što hoće genij, što ga je Zeus dao svakome za čuvara i vodju, 
a to je svakako razum i um". 91 

Tako se najposlije sve mišljenje Marka Aurelija skuplja u zah¬ 
tjevu : Ljubi rod ljudski, slijedi božanstvo! 93 

Već se u čovjekoljubnome osjećanju Aurelijevu zapaža nježnost 
neka i mekoća ; ova se ukazuje još jasnije u njegovu posmatranju ži¬ 
vota. Usred svih promjena, sred prevrtljivosti i nestalnosti života — 
veli — treba prijazno i bez strasti upoznati, da čovjek ima baš tako 
malo vrijednosti, kao i stvari oko njega. Jedino, što mu još podaje vri¬ 
jednost — jest unutrašnja sloboda, kojom se uzdiže nad svu tu pro¬ 
mjenljivost i stječe u sebi mir i zadovoljstvo. ,,U unutrašnjosti je izvor 
dobra, nepresahli izvor, ako iz njega uvijek crpeš“. Otud i savjet : Po¬ 
vuci se u sc ! „Nema za čovjeka ni tišega ni mirnijega zakloništa, nego 
je njegova duša, osobito tko u njoj ima svojstva, koja će ga, kad ih po- 
smatra, staviti u potpuno sretno razpoloženje ; pod ovim pak mislim 
uredjenost duše". 93 Sa zahtjevom: povući se u se, uporedo ide i zahtjev : 
povući se iz ovoga svijeta, izići iz njegove zloće, laži, riješiti se njegova 
prijevarna cara. Jedino, što bi Čovjeka još moglo držati na životu, bilo 
bi to, da bi s ljudima zajedno živio, koji su složni u uvjerenju i istih na¬ 
čela. Ovako pak jc smrt odmor od porječnosti osjetnoga poimanja od 
uzrujavanja njegova, od napora, mišljenja, od službe tijelu ; a k tome i 
nesloga sa savremenicima potiče na poklik: dodji brže, smrti, da se ne 
bih možda kako zaboravio !‘" J1 

Ovo raspoloženje je znakom, da je već skršen vedri i svježi opti¬ 
mizam životni, u kojem je mlada filozofija homerskoga doba stupila 
u svijet. Tužna rezignacija Marka Aurelija daje slutiti, da je antikna 
filozofija stupila u staračko doba. I ona se preživjela — i njoj se primiče 
kraj. Prilike su dovele do toga. U velikome imperiju rimskome isred 
raskoši i sjaja odmnijevaju tužni glasovi ; ni opojenost od sjaja kulture 
ne može da priguši bol, što srce oteščava, ni zadržati uzdah, da se ne 
otme iz grudi, kako je sve, što oko sebe čovjek vidi, samo sjajno zlo. 
Ništa ga u životu ne podiže, meko čuvstvo ne da mu, da se uzdigne nad 
prilike i onim u nježnoj rezignaciji podliježe. „Nema više prkosne sa¬ 
mosvijesti prijašnjih vremena, koja bi do borbe s bozima se podigla, 
nije to ni gorko raspoloženje, koje bi izviralo iz protuslovlja života, 
na kojem se duša izranila. Za antikni svijet se približila večer, a večer 
običaje ublažiti i raznježiti". 93 

§ 2. EpiKurova šKola. 

EpiKur i njegovi sljedbenici. 

Ni o jednom smjeru u filozofiji grčkoj ne može se s tolikim, 
pravom kazati, da sačinjava školu, s kolikim se to može reći 
o Epikurovu : nauka njegova od početka je do kraja i ostaje 
na materijalističkom osnovu, na kojem osniva svoj hedonizam, 
te je već po osnivaču dobila gotov oblik, od kojega je u kasnije 
vrijeme posve neznatno odstupala. Vrlo su se rano naime iz¬ 
lučile iz njegovih spisa osnovne misli (*'ipm Vi';*’.) 1 , po 
kojima je smjer postao pravom školom, gdje se samo o nekim 
gotovo nuzgrednim stvarima ostavilo na volju suditi, kako 
tko misli, da je bolje. 

Osnovao je školu oko god. 306. E p i k u r (34r.—270. 
pr. K.) u svojem ,,Vrtu”. Od učenika mu istakao se Me- 
trodor iz Lampsaka, a osobito Rimljanin Lukrecije 
Kar (94.—54. pr. K.), kojega je djelo, budući da su se 
spisi Epikurovi do nekih odlomaka izgubili, najobilnije i naj¬ 
vrednije vrelo Epikurove nauke. 

Zadaća filozofije. — Kanonika. 

Epikur polazi od nauke kirenske, — držeći teoretska 
raspravljanja i sve umovanje samo sredstvom za postignuće 
blagote. Filozofija je umovanje, koje čini život 
sretnim. 2 Toj svrsi podredjuje se i logika, koja podaje 
prva počela filozofije, a zove se i kanonikom (zavuiv, 
pravilo), jerodredjuje kriterij istine. Fizika ima da riješi čovjeka 
straha pred bogovima i pred smrću, koji uznemiruje i čini život 
nesretnim, i ima da pokaže, za čim mu je težiti. 3 S nastojanjem 
osloboditi čovjeka od straha i briga i učiniti mu život ugodnim 
i lijepim zavladao je u školi Epikurovoj vedri i veseli duh, 
Što se bezbrižno nasladjuje ljepotama i darovima prirode, a 
Epikur postaje učenicima veliki osloboditelj, koji im je vratio 
volju za život, otvorio oči, da vide ljepotu svijeta — bez bogova. 
Ovim optimizmom prožet je sav nazor životni, u čovjeka po¬ 
dižući svijest slobode, čuvstvo vlastite snage, te se osjeća go- 




46 


spođarom, koji je prije bio rob. Evo kako Lukrecije sudi o 
Epikuru i njegova djelu ! 

,,Kad je ljudski život sramotno čamio 
„Potisnut k zemlji teškim vjerovanjem, 

„Koje s nebeskih krajeva pokazivaše glavu 
„Strašnim pogledom lebdeći nad smrtnicima, 

„Prvi se smrtni čovjek Grk usudio 

„Podići oči i prvi ustati protiv njega 

„Ne zastraši ga ni glas bogova, ni bljesak, ni nebo 

„Prijeteći grmljavinom, nego ga još većma 

„Poticaše snaga duha, da uzradi prvi 

„Svezane zatvore na vratima prirode razbiti. 

,,I živa sila duha pobijedila je i preko 
„Užarenih zidova svijeta daleko je prešo 
,,I sve neizmjerje prošao umom i dušom, 

,,Te nam kao pobjednik donosi glase o tom što nastati 
„Može, što ue može i svakoj je stvari odredio čin 
„I što joj je zakon i granica prema dolje i gore. 

,,I evo sad leži pod nogama vjera 
„Pogažena, a nas pobjeda uzdiže do neba“.‘ 


FiziKa. 

Odredivši unapred zadaću fizike bilo je prirodno, da Epikur 
nije sam izgradjivao sustavne nauke o prirodi, nego tražeći 
medju već iznesenim sustavima odabrao, koji mu se činio naj¬ 
više prema onoj svrsi. Izbor pade na Demokrita, da njegova 
fizikalna nauka bude osnov Epikurovoj etici. Ponajprije je 
mehanizam po ovoj nauci bio zgodan, da se njime izluči svako 
djelovanje božanskih bića i utjecaj na svijet i da se tako rasprše 
predsude — kako misli Epikur — o vlasti i upravi bogova i 
što je s tim predsudama u svezi, a materijalizam, kako si ga je 
preudesio Epikur, činio mu se zgodan, da obori druge pred¬ 
sude (o besmrtnosti duše, o nagradi i kazni u podzemnome 
drugome svijetu), koje straše čovjeka i ne dadu mu, da mirno 
užije ovaj život. Što se fizike same tiče, Epikur se prilično 
vjerno držao Demokrita, a i ono malo, što je mijenjao u nje¬ 
govu sustavu, bilo je zlo. Na početku nauke stoji po Lu- 
kreciju rijek: ništa ne nastaje iz ničesa a ni 
po bogovima. 

Kad bi naime nastalo sve bi moglo iz svega 
Nastati i ne bi trebalo ničemu sjemena. 

Iz mora bi mogli se roditi ljudi, iz zemlje 
Ljuskasti rod i ptice bi nastale, pod nebo letjeti 
Moglo bi stado i ostala stoka, sav zvjeradi rod bi 
Svakojaki imao porod i došao u nastavane kraje 
Niti bi drveću ostali plodovi isti kao obično što su, 

Već bi se mijenjali, roditi svime bi mogli. 1 

Kako iz ništa ne nastaje nijedna stvar, tako se i ne vraća 
u ništa, nego se samo čestice njegove razrešuju i zalaze 
u nove sastave; iz života nastaje smrt, iz smrti opet novi život. 
Potpune propasti ne dopušta priroda, nego se uvijek jedno iz 
drugoga obnavlja tako, da svaka stvar nastaje samo iz smrti 
druge. 6 Sve se iskustvene stvari sastavljaju od jednostavnih 
prvotnih nerazdjeljivih vječnih čestica, kojih broj i množina 
ostaje uvijek ista. No nije ni priroda odasvud ispunjena tvarju. 
Pored tvarnih čestica ima i prazni prostor 
i od toga dvoga se sva priroda sastoji. Prazni 
prostor i atomi dostaju za tumačenje ne samo postajanja i pro¬ 
padanja, tvrdoće, gustoće, čvrstoće nego i svih ostalih svojstava, 
što ih tjeicsa imadu. Sto su atomi nevidljivi, nije argumenat 
protiv njih ; ima mnogo u svijetu, što se ne vidi ; do nosa dopiru 
mirisi, kojima začetnike ne vidimo, na prstu se prsten u dugom 
nizu godina istroši i u zemlji ralo, koje je čelično ; kaplja iz¬ 
dube kamen i valovi mora pećinu, a sve se zbiva pred našim 
očima, nevidljivo, neopazice. Očito su Epikurovci sami osje¬ 
ćali kao neku slaboću u svom sustavu, da se sve tumači po¬ 
moću nevidljivih čestica ; a doista je čudno, da sustav, koji 
se svuda poziva na svjedočanstvo osjećala, stoji na — 
hipotezi o nevidljivim, osjećanju nedosežnim česticama. U 
sustavu, kojemu su osjećala kriterij istine, ne bi se stvaranje 
u prirodi smjelo tumačiti nevidljivim tjelešcima ili kako Lu- 
krecije veli, da „corporibus caecis igitur natura gerit res“. 7 Osim 
tih tvarnih čestica i prazna prostora nema ništa treće u pri¬ 
rodi : bivanje i propadanje je dolaženje i odlaženje. Sve u svijetu 
nastaje prirodno bez utjecaja izvanjskih. Sile prirodne djeluju 
slijepo. Priroda nije nastala božanskim umom. 
Čovjek postaje slobodan, riješen briga i straha, kad spozna, 

da je svijet nastao bez pomoći božje, da ga bogovi ne uprav 
ljaju i da se uopće ne brinu za nj. 

Pitanje je, kako iz kaosa atoma nastaje uredjeni svijet P 
Da je nastao mehanički, to je u Epikurovoj školi bilo 
izvan sumnje ; to je bio uvjet, da bude čovjek slobodan, a više 
se i nije tražilo od nazora o svijetu. Na koji će si način tko 
i u pojedinom slučaju protumačiti, bilo je prepušteno na volju, 
samo ako drži osnovni princip mehanizma. Sam Epikur uda- 
Ijuje se od Demokrita tim, što uzima, da u početku nije bio 
vrtlog atoma, nego atomi padaju u pravcu prema dolje kao 
kaplje kiše kroz neizmjernu prazninu. I uvijek bi padali dalje, 
niti bi se gdje sukobili, niti bi priroda kada što stvorila ; po¬ 
četak stvaranja bio je, kad su neke čestice odstupile od oko¬ 
mitoga smjera, 8 što je prouzročilo sukob i vrtlog, atomi za- 
djoše u skupove i opet se počeše razilaziti : kao slova što se 
sastavljaju u razne riječi, tako priroda stvara sve iz sastava 
atoma. Za to nijesu dva predmeta nikada posve jednaka : 
često nastaju i čudesni i besvršni oblici, a samo tu i tamo na¬ 
staje gdješto svršno, lijepo i dobro, kad se baš desi povoljni 
sastav atoma. Svršnost u prirodi je slučajni po¬ 
sljedak mehanizma. U cijelosti svojoj ne pokazuje 
priroda savršenost, kakovu joj pripisuju oni, koji misle, ,,da 
su bogovi poradi ljudi htjeli učiniti sjajnu prirodu svijeta”. 
Svijet nije kozmos, jer i što je lijepo i uredjeno u njem, na¬ 
stalo je pukim slučajem. Nikako se dakle ne može reći, da se 
bogovi brinu za ljude, da je svijet poradi čovjeka. 

Svršnost tako nije za Epikurovu školu nikaki problem, jer je u 
istinu i nema za onoga, tko pravo gleda. Da je priroda puna nedosta¬ 
taka, dokazuje se prilično plitkim umovanjem. 

Ponajprije što god obnlrvata neba veliki opseg, 

To velikim dijelom pokrivaju gore i šume 
Sa zvijeradi, zapremaju pećine i goleme močvare 
I more, što daleko rastavlja obale kopna, 

Za tim dvije trećine gotovo žarka vrućina 
I vječni led otimlje ljudima, 

5 to preostaje za obradjivanje, priroda bi silom svojom 
Pokrila trnjem, da se ne opire ljudska sila 
Rad životnih potreba naviknuta oštrim dvozubom 
Usjeci i plugom zaorati, te tako zemlju rasjeći. 

A i tako stečeno mukom kadgod. 

Kad već po zemlji sve lista i cvate. 

Ili prevelikim žarom spali etersko sunce 
Ili nagle unište kiše i studeni miazi, 

Ili đuvanje vjetra žestokim ošteti vihrom 
Osim toga čemu od prirode strašni rod zvjeradi 
Ljudskome rodu neprijateljski na kopnu i moru 
Živi i raste? Zašto dobe godišnje bolest 
Donose? Zašto prerana smrt dolazi svuda? 

Dijete kao brodar u valovima bijesnim 
Golo leži na zemlji, bez govora, u svem potrebno 
Životne pomoći, kad ga priroda u krajeve svijetla 
Stavi uz teške trudove iz majčine utrobe, 

I tužnim krikom napuni mjesto, kako je razumljivo, 

Komu u životu treba proći kroz tolika zla, 9 

Nije dakle bog stvorio sve to, nego je zemlja iz sebe rodila naj¬ 
prije rod bilja i travama posula brežuljke i cvijećem livade, a rodila je 
i živa bića. Mnoga su od njih nesposobna za život propala : koja su ostala, 
svako je spasla ili jačina (n. pr. lava) ili lukavost (n. pr. lisicu) ili bijeg 
(n. pr. jelena). Nije priroda umjetnik, koji samo s vršno stvara. Mnoga 
>u iz zemljo čudovišta nastala neobična oblika i s neprirodnim udo¬ 
vima: jedna bez nogu, druga bez ruku, slijepa i nijema, ili iskrivljenih 
udova, koja već od prirode nijesu bila sposobna za Život, te propadaše 
naskoro. 10 I čovjek — jer radi njega je i cijelo raspravljanje — razvio 
se pomalo. Tvrd je u početku bio ljudski rod iz tvrde zemlje, ogroman 
i silan ; nije obradjivao polja, nego se hranio, što mu ,,sunce i kiša da- 
doše, što je zemlja od sebe rodila“. Kad je naučio vatrom se služiti, 
odjeću praviti, graditi stanove i sklapati brak, onda je postajao i njež¬ 
niji. Vatrom je ublaživao studen, odjećom se štitio od nje, a u radjanju 
oslabile su mu sile. Nježni odgoj slomio mu je prkosnu volju djeci i tad 
tek počeše sklapati prijateljstva, dogovorno uredivši, da se ne će 
ni vrijeđjati ni oštećivati i da nije veliki dio ostao pri ugovoru, propao 
bi bio ljudski rod. I razne glasove je prirodno razvio. Svako biće naime 
nastoji, da sposobnosti, koje su u njemu, razvije, dok se bude njima 
moglo služiti. Dijete pokazuje vrlo rano prstima, to je prvu njegov govor, 
ono tepa i napokon govori. Kao mladi lavići, što nastoje grepsti i gristi 
i prije, nego im porastu pandže, ili mlade ptice polijetati prije, nego im 
porastu krila, tako je i čovjek iz prirodne sposobnosti razvio govor. 

Od toga vremena dalje počeo se služiti vatrom za priređjivanje 
oružja, počeo izdjelavati kovine, naučio ratnu umjeću, obradjivati polja 
i gojiti umjetnosti. Onda je i gradove počeo graditi, uređjivati pravne 
odnošaje i postavljati zakone. 

„Od svoje volje podvrgao se zakonima i utvrdjenome pravu". 

Onda je nastao i strah pred kaznom, jer nije bilo moguće pro¬ 
voditi miran život onome, koji je prekršio zakon i pravdu ; ako bi ne 

E>r. Altot Bazaia : Pov,>st filozoli.e. II. 4 

djelo i ostalo tajno, svagda mu se bojati, da će se otkriti. J strah pred 
bogovima nastao je onda. U snu su naime vidjeli često likove božanske 
— otkuda to prividjanje, ne tumači se — i nemir savjesti često ih je na¬ 
tjerao u strah ; a kako nijesu znali uzroke stvari, počeše se moliti tim 
umišljenim bićima, kojih u svijetu nigdje nema 11 

Tko dakle poznaje pravo postanje svijeta, ne će držati, 
da umna bića upravljaju svijetom, da bogovi stvaraju bljesak 
i grom, da imadu moć nad nebom i zemljom, da podižu vje¬ 
trove i stišavaju more, niti će grmljavinu i strijele nebeske, 
potres i poplavu držati kaznom za počinjena nedjela. Tko zna 
uzroke dogadjaja, ne će ničice padati pred hramovima bogova 
niti mnogom krvi životinja škropiti žrtvenike njihove, nego će 
mirnom dušom sve promatrati. 12 Ovako po Epikuru filozofija 
raspršuje ,,predsude’’ ljudske. Samo nepoznavanje prirode i 
uzroka bivanja izvor je praznovjerju i strahu. Čovjek se poput 
djeteta boji često i onoga, čega se ne bi trebao bojati ; svaki ovaki 
strah razpršuje se pogledom na prirodu i um. Posljedak je dakle 
filozofije : nema bogova u svijetu ; oni su eterska bića i njihovo 
je carstvo izvan svijeta, gdje borave blaženi i vječni život u 
miru, mirni i zadovoljni sami za se. Što bi ih i sklonulo bilo, 
da stvore svijet, da stvore čovjeka, da traže molitve njegove ? 
Trebaju li oni to? Blaženstvo je inir — ono je nepotrebovanje. 
Tko tvrdi, da su bogovi jednom izišli iz mira i podvrgli se muč¬ 
nome stvaranju svijeta, mora dopustiti, da im je u jednom času 
nešto trebalo, da su nešto željeli, dakle da bar u jednom času 
nijesu bili posve sretni. Nijesu dakle bogovi svijet stvorili. 
Epikurova se škola brani, da ova spoznaja nije bezbožna, jer 
da stavljajući bogove u eterske kraje čini njihov lik uzvišenim, 
slobodnim od mana islaboća, što su im ih primislili pjesnici. Vjera 
u te bogove ne radja opačine i bezbožna djela, kao što ih je 
rodila vjera pjesnika, koja nije zazirala ni od ljudskih žrtvi ; 
po svom odjeljenju od svijeta postali su bogovi uzvišeni, da 
ih mudri poštuju i dive im se, ako ih se i ne boje. 

Doista je ovaj Epikurov racijonalizam opravdan samo 
kao opreka antropomorfnomu i animističkomu mišljenju pje¬ 
snika, i kad bi se radilo samo o tome, da sc to mišljenje obori 
i ukloni, moglo bi se držati, da jeEpikur uspio. Na osnovi ovako 
jednostavnoga posmatranja pojava i na osnovi izvodjenja, 



kakovo je ono iz blaženosti kao svojstva bogova, može se utvr¬ 
diti samo ovako plitko slobodoumlje. 

Još se jedan izvor straha navodi : rrvsao o besmrtnosti 
duše i s njom spojena misao na nagradu i kaznu, koja uznemi¬ 
ruje čovjeka i ne da mu doći do čista i nepomućena života. 
Svagda mu lebdi pred očima čas smrti, svuda ga opkoljuju pri¬ 
kaze podzemnoga svijeta, dubina reži na njega, Furije ga pro¬ 
gone. Ovakovim je strašilima čovjek napunio svoju dušu i ra¬ 
zumljivo jc, da sc onda ne može smiriti. Prava (po Epikuru) 
psihologijska spoznaja rješava i tih briga, jer će pokazati, da 
nema nigdje Ahcruzijskih hramova . 13 Kao ptica što živi u zraku, 
riba u vodi, tako je i duši jedini opstanak u tijelu ; kad se ras- 
pane tijelo, raspada sc s njim i duša. S umrlošću duše pada i 
strah pred Tartarom, ali ne pada istodobno i sve zlo, što su 
ga pjesnici u podzemni svijet stavili. Ovdje na svijetu nastaje 
sve, što se priča, da je na dnu Aheronta. Tantalske muke če¬ 
kaju onoga, tko se ne riješi straha pred višim moćima ; tko 
sc prepusti strastvenoj ljubavi, izgrizat će mu ona srce kao 
jastreb Titiju, Sizifovu će se trudu izvrći, tko požudno traži 
naklonost puka i časti, a Tartar i Cerber i Furije u našem su 
srcu zla savjest. Tko nerazborito živi, imat će sve paklene 
muke ondje. „Ovdje ludi aherontskim stupaju, putem ”. 14 

Psihologija i spoznajna teorija. 

U mislima psihologijskim prislonio se Epikur uz Demo- 
krita ; duša mu je tvarna, sastoji se od finih čestica, koje po¬ 
daju toplinu i životni dali tijelu. Osjećanje nastaje dodirom 
atoma duševnih i tjelesnih, samo Epikur ne uzima, da du¬ 
ševnih atoma ima u tijelu, koliko tvarnih, nego na više tvarnih 
dolazi po jedan duševni. Tim se tumači, zašto ne osjećamo 
sve sitne čestice praha, budući da je potrebno više tvarnih 
atoma staviti u gibanje, da nastane gibanje atoma duševnih, 
koliki su potrebni za nastanak osjeta. Postanak osjeta i pre¬ 
dodžbe tumači se pomoću sličica, koje se odkidaju od stvari 
i lete po zraku, urinu sc kroz praznine međju atome tijela 
i oblik se njihov saopćujc duševnim atomima . 15 No dok 
odovud dalje Derao krit prelazi k racijonalizmu, Epikur i nje- 

gova škola posve je empiristična i to sensualistično. Zamje- 
ćaji su očevidni ; 16 od njih 

Ništa drugo pouzdanije nije moguće naći 

što samo po sebi istinom obara lažno. 

Zar da um odlučuje o istini i neistini? Otkud je nastao um? 
Iz osjećala, pa ako ova ni jesu istinita, onda je i um sav lažan. 
„Što u koje doba osjećala spoznaju, to je 
i s t i n a”. 

Varke ne nastaju u osjećalima, nego u sudu ; pače i pri¬ 
kaze ludih i u snu su istinite. Sunce je za nas tako veliko, kako 
nam se ukazuje, tek kad počinjemo stvarati mnijenje o tom, 
da li je u istinu tako, onda se možemo varati. Sve naše znanje 
o-tom je samo vjerojatno; sunce je možda veće, možda i manje, 
nego ga okom zamjećujemo, ili jednako toliko, za nas je, kako 
ga vidimo . 17 S kojim pravom o jednim osjetnim slikama ka¬ 
žemo, da im odgovaraju zbiljski predmeti, dok to drugima 
odričemo? Epikur nije razjasnio, on tako daleko ne zalazi u 
probleme i ne da se od njih previše uznemirivati . 18 I Dcmo- 
kritova se fizika prihvaća s istih razloga udobnosti, jer ne sili 
na daljnje razmišljanje. — Prema tome spoznajno-teoretskom 
stanovištu, po kojem je sve samo vjerojatno, dakle i Demo- 
kritov nazor o svijetu, makar da je od svih najvjerojatniji, 
jer je najjednostavniji, bilo je dijelom nemoguće, dijelom za 
blaženi život suvišno dijalektiku dalje razvijati. Ništa se ne uči 
o definicijama, ništa o razdiobi i podjeli, ništa o tome, kako 
se đoumljuje, dokazuje i pobija. Kanonika se ograničuje 
na to, da odredi osjete kao mjerila (kriterija) istine . 19 

Ovako bi Epikur sebi priredio makar i slabo i površno 
utvrdje.no tlo, da na njem gradi svoj hedonistički sustav. Gdje 
je u teoretskom području kriterij istine osjet, tamo je u 
ćudorednom području čuvstvo kriterij dobra i zla : što je 
ugodno, drži se dobrim, što je neugodno, 
zlim. O strogoj dosljednosti, kao po stoičkoj etici,nije moglo 
tu biti ni govora. Život se ne razvija harmonično k nekom ure- 
đjenom cilju, nego se atomizira u bezbroj više ili manje sa¬ 
veznih doživljaja. Harmoničnost života postaje rijetka, kao 
savršeni oblik u prirodi. Samo je trebalo dokazati, da je i 

moguće ići ovim putem naslade. Prva poteškoća bila bi u tom, 
što nije lako u materijalističkom mehanizmu održati pojam slo¬ 
bode. No Epikur si je to pitanje olakšao; po njegovu sudu u 
svijetu vlada slučaj, a onda lako tvrdi, da u životu vrijedi princip 
samovolje. Epikur se drži osjetnog opažanja i slijepo — gotovo 
kratkovidno vjeruje u nj. On vidi i vjeruje, da se živa bića, 
štono se kaže, od svoje volje gibaju i miču. On vidi i to, da se 
čovjek izvanjskoj sili opire, na pr. kad biva porinut silom, na¬ 
stoji se uzdržati, da ne padne, i to su mu već dovoljni razlozi, 
da dopusti, da se volja može opirati mehanizmu atoma i da 
može sama biti ishodište novih gibanja. ,,Sua cuique voluntas 
principium dat — svakomu je u njegovoj volji početak gibanja”. 
No dok nastojanje prirodoznanstvenoga materijalizma ide 
za tim, da i ove hotimične kretnje svede na mehaničke uzroke 
i sve podvrgne nuždi , 20 Epikur od ovud razbija čvrstu ka¬ 
riku udesa i stavlja sve na slučaj. Na svakom koraku može volja 
prekinuti vez dogodjaja ili mu podati drugi smjer. Ide se pače 
još dalje. Pita se, što je volja ljudska, kad je duša skup atoma? 
Odkud bi bila nastala sloboda njena, da nije već u atomima, 
kad iz ništa ne nastaje ništa? Zato Epikur već početnim ato¬ 
mima podaje sposobnost, da u početku gibanja malo odstupaju 
od okomita pada, u tom odstupanju vidi on i njihovu slobodu. 
Tako je lako doći do misli, da je slučajan svijet, slučajno postao, 
slučajem se razvio. Da je s raskinućem uzročnoga veza ne¬ 
moguća i spoznaja i da tako u posljednjem redu ovisi o samo¬ 
volji, kako će sebi tko zamisliti sliku svijeta, je li to Epikur 
vidio? Već činjenica, da si u povjesti filozofije pozajmljuje sustav, 
koji mu se čini najvjerojatnijim, pokazuje, da je njegovo mi¬ 
šljenje n e m o ć n o dogmatično i neodlučno skep¬ 
tično, da se zadovoljava s najudobnijim nazorom, u kojem 
si ne će mnogo razbijati glavu zagonetkama svijeta. Što u 
njega ima znanstvene vrijednosti, to ima da zahvali D e mo¬ 
kri t u. Ako na početku novoga vijeka G a s s e n d i uskrisuje 
njegovu nauku, ako mu Lange u povjesti materijalizma 
ustupa mjesto, ako L. Biichner {poznati pisac djela ,,Kraft 
und Stoff”) izdaje spis Lukrecijev o prirodi, samo je duh De- 
mokritov, koji se u svem tom cijeni. Epikur pak daleko je od 
toga, da shvati „principijelnu saveznost Demokritova sustava, 

i da je prisvoji, pobira iz nazora toga čovjeka ono, što mu se 
činilo za plitko njegovo slobodoumlje zgodno, a ostavlja najvaž¬ 
nije na strani ”. 21 Gdje se pak od Dcmokrita udaljujc, čini se, 
da su opravdane riječi Ciceron ove, kad kaže : Demokritove 
misli govori, malo ih mijenjajući, ali tako, da je ono, što hoće 
popraviti, čini se, iskrivio . 22 


EtiKa. 

Etičke misli Epikurovo podaje u jezgri list. na Menojka 28 : 

Epikur pozdravlja Menojka. 

Ni dok je tko mlađ, neka ne propusti mudrovati, ni kad je star, 
neka mu ne dosadi umovanje. Niti je naime tko nezreo ni prezrco, da 
radi o zdravlju duše. Tko pak kaže, da ili još nije vrijeme mudrovanju, 
ili da je prošlo, sličan je onom, koji kaže, da za blagotu ili nije vrijeme 
došlo ili da ga više nema. Stoga je mudrovati i staru i mladu. Onome, 
da se u starosti pomladi dobrima po zahvalnosti za ono, što je bilo, 
ovome, da u mladosti već bude star po strahu pred onim, što će biti. 
Treba dakle misliti, što Či ni blagotu, jer ako je ona 
nazočna, imamo sve. Na što sam te pak uvijek poticao, to čini 
i vježbaj se u tom, držeći, da su ovo osnovi blažena života. 1’ r v o : 
misli da je bog biće neprolazno, blaženo kako i općeno mišljenje o bogu 
kazuje, dodaj k tome, da mu ništa ne manjka k besmrtnosti i k bla- 
ženosti. U ostalom drži o njemu, što može poštivati njegovu blaženost 
i besmrtnost. Ima naime bogova i jasna je spoznaja o njima, ali kako¬ 
vima ih mnoštvo drži, takovi nijesu, ne po štiva ih naime takovima, 
kakovima ih drži. Bezbožan nije, tko poriče bogove mnoštva, nego tko 
bogovima pridaje, što mnoštvo o njima misli. To nijesu jasni pojmovi, 
nego kriva mnijenja, što mnoštvo o bogovima sudi. Po tom sudu bogovi 
navaljuju najveću štetu na ljude zle i korist daju dobrima. Sveđjer naime 
uživajući svoju krepost slične sebi prigrljuju, a sve, što nije takovo, odbi¬ 
jaju od sebe. Navikni se držati, da nas se smrt ništa ne tiče, 
jer svejedobroi zlo u osjećanju, a smrt je uništenje osje¬ 
ćanja. Prava spoznaja, da nas se ne tiče smrt, dakle čini mogućim uži¬ 
vati, što je smrtno u životu, jer ne dodaje neizmjerno vrijeme i oduzima 
želju za besmrtnošću. Ništa nema u životu zla za onoga, koji je pravo 
spoznao, da nema ništa strašno u neživljenjn ! Tko dakle drži, da se 
smrti boji ne zato, što mu sad zadaje tugu, nego što ćc mu je zadati 
u buduće, lud jc. Sadašnjost naime ne uznemiruje, a što se naslućuje, 
da će doći, uzalud uznemiruje. Tako najstrašnije zlo, smrt, ništa nas 
se ne tiče, jer dok smo mi, nema smrti, a kad bude smrt, 
tad neće bitinas. Ne tiče se dakle ni živih ni mrtvih, jer kod živih 
nema nje, a mrtvi nijesu više. Nego i mnoštvo smrt jednom izbjegava 



kao najveće zlo, đrugda je traži kao prestanak zala u životu. Mudrac 
sc dakle ni ne boji neživljenja, budući da život ne stoji do njega, niti 
misli, da je neživljenje zlo. Kao što hranu ne uzima u svakom slučaju, 
koje je više, nego koja je ugodnija, tako i vrijeme uživa ne najdulje, 
nego najugodnije. 1 tko kaže, da mladić lijepo živi, a starcu da je lijepo 
otići iz života, lud je nc samo zato, jer je život sam po sebi poželjan, 
nego i zato, jer jo jedino nastojanje oko lijepa života i lijepe smrti. Mnogo 
gore misli, tko kaže : 

, . Rodio sc nije nitko dobar 
I čim se rodio, što skorije neka zadje u dvorove Orka." 

Ako se naime govori to iz uvjerenja, kako da nije otišao iz života? 
Ta mogao je to odmah učiniti, ako je doista tvrdo odlnčio; ako li je samo 
za šalu, lud je bio šaleći se s onim, što šale ne podnosi. Treba upamtiti, 
da budućnost uopće nije ni naša, da je ne ćemo uopće ni očekivati 
kao nešto, što će biti, ni očajavati kao nad nečim, što se ne će dogoditi. 
Treba dakle razmisliti, da su požude jedne prirodne, druge 
lude; od prirodnih su neke nužne, druge naprosto 
prirodne. Koje su nužne, dijelom su za blagotu, dijelom za udobnost 
tjelesnu, dijelom za samo življenje. O tima pouzdano raspravljanje čini, 
da znamo, što treba birati, što izbjegavati zaradi tjelesnoga 
zdravlja i duševnoga mira, jer to je cilj blaženoga 
života. Toga radi sve činimo, da nas ne bi ništa boljelo i da ne bu¬ 
demo uznemireni. A kad to jednom postignemo rješava se svaka borba 
u duši, jer ne može živo biće ići kao za nečim, po čem nastaje oskudije- 
vanje i tražiti ono, čim se troši dobro duše i tijela. Trebamo naime na¬ 
sladu onda, kad nam nenazoćnost naslade zadaje bol ; kad nam je ne 
zadaje, i nc težimo za nasladom. Stoga, zovemo nasladu po¬ 
čelo i cilj blažena života. Nju srno spoznali kao prvo dobro 
i prirodjeno, od nje počinjemo svako biranje i izbjegavanje i k njoj se 
vraćamo po čuvstvu kao mjerilu prosudj uj u ći svako 
dobro. A jer je ona prvo dobro i prirodno, zato još ne biramo svaku 
nasladu. Kadgod prelazimo preko mnogih naslada, kad nam od njih 
nastaje prevelika neugoda, i mnoge boli držimo boljima od naslada 
(nekih), kad iza dugo podnesene boli nastaje veće veselje. Ali sama 
za sebe svaka je naslada, po svojoj vlastitoj prirodi dobra, ako i ne valja 
svaku birati. Jednako je samo po sebi svaka bol zla, a ipak ne treba svaku 
izbjegavati. Po smjeru dakle, obzirući se i na korist i štete, treba sve to 
prosudjivati. Uzimamo naime i dobro u gdjekoje vrijeme za zlo, a ovo 
nasuprot kao dobro. I s malo se zadovoljiti držimo za veliko dobro, ne 
da itnamo malo u svakom slučaju, nego ako nemamo mnogo, da se za¬ 
dovoljimo s malo, uvjereni posve, da najugodnije uživaju obilje, koji 
ga najmanje potrebuju. A onda, što je prirodno, lako je pribaviti, što 
je isprazno, teško se pribavlja. I jednostavna hrana donosi jednaku 
nasladu s raskošnim obiljem, kad sc odstrani bol od po+rebovanja.. I 
kruh i vođa dajn najveću nasladu, kad ih tko potreban uzima. Privik- 



56 


nuti se dakle jednostavnoj, a ne preobilnoj hrani i koristi zdravlju i čini 
čovjeka spremnim za nužne poslove života, posegnemo li pak od vre¬ 
mena do vremena za obilnijom hranom, stavit će nas to u bolje raspolo¬ 
ženje i učinit će da budemo prema sudbini bez straha. Kad dakle ve¬ 
limo, da je naslada cilj, ne mislimo time raskošne naslade, ni one, koje 
su u samom uživanju, kako to drže mnogi, koji toga ne znadu ili se s nama 
ne slažu ili naše misli zlo shvataju, nego dodajemo : da tijelo bude bez 
boli, a duša neuznemirena. Ne pijanke i gozbe, ne uživanje s dječacima 
i ženama, ni užitak riba i svega, što nosi obilan stol — sve to ne čini 
život ugodnim, nego trijezan razbor, koji i istražuje uzroke, 
zašto treba što birati ili izbjegavati i koji raspršuje mnijenja, po ko¬ 
jima duše najviše postaju uzbudjene. Svemu tome je osnov i najveće 
dobro razboritost. Stoga je i u umovanju vrednija razbo¬ 
ritost, iz koje nastaju sve druge kreposti, koje uče, da nije moguće 
ugodno živjeti nego razborito i lijepo i pravedno, ali ni razborito ni 
lijepo ni pravedno nije moguće živjeti, ako se ne živi ugodno. Kre¬ 
posti su naime s ugodnim životom vezane, a ugodan 
se život od kreposti ne da odlučiti. Koga primjerice držiš 
boljim od onoga, koji i o bogovima pobožno sudi i koji se smrti uopće 
ne boji i koji je svrhu prirode dobro razmislio? koji uređjuje mjeru do¬ 
bara, koliko se dade zadovoljiti i pribaviti, a mjeru zla, da bude kratko 
vrijeme i od kratke boli ? Sudbinu kao postavljenu od nekih gospodara 
poriče, nego nešto drži, da je od slučaja, a nešto od nas, jer nužda ni¬ 
kome nije na putu, a slučaj je nepostojan, kako se vidi. Što je pak od 
nas, bez gospodara je, jer ima prijekor i njemu protivno već od prirode kao 
pratioca. Ugodnije je doduše povoditi se za pjesničkim pričama o bogo¬ 
vima, nego služiti sudbini kako je postavljaju fizičari : one priče naime 
podaju nadu na oproštenje čašćenjem bogova, sudbina pak ima neizbje- 
živu nuždu, a slučaj nije ni bog, kako mnoštvo misli (jer bog ništa ne 
radi nepromišljeno) niti je postojan uzrok (misli se naime, da dobra 
ili zla od njega ne dolaze) ljudima za blažen život, a doista izviru od njega 
počela velikih dobara ili zala. Bolje je razborito biti nesretan, nego bez 
razboritosti sretan. Bolje je naime po njemu u djelima provoditi, što 
se spoznalo kao dobro. 

To dakle i slično sam i s drugima sličnima sebi noću i danju uvijek 
razmišljaj, pa ne ćeš nikada, bio budan ili spavao, biti uznemiren, živjet 
ćeš kao bog medju ljudima. Jer ničim nije nalik na smrtno biće čovjek, 
koji živi u besmrtnim dobrima." 

Epikuru je čuvstvo ugode kriterij dobra, čuvstvo neugode 
kriterij zla, ali se i tu vidi nemoćni njegov skepticizam; on nema 
odvažnosti, da dosljedno provede 1 princip naslade: sad bi rado 
da stavi život pod okrilje uma, sad ga opet prepušta čuvstvu; 
sad mu je ugodno u opće dobro, a neugodno zlo, sad opet ističe, 
da ne valja svaku ugodu birati ni od svake neugode zazirati. 

Zašto? Jer od te ugode ima bolja, gdje iz neugode časa izvire 
trajnija dobrota. S tim je već i napušten princip ugode i mjesto 
njega postavljen razumni užitak kao princip : napuštena je i 
sadašnjost i poscgnuto u budućnost, o kojoj se inače tvrdi, da 
nas se ništa ne tiče ; ako je naime tako, zašto ne bismo uzeli, 
što je u času ugodno i zašto bismo se osvrtali na ono, što će 
biti ugodno kasnije? Obično sc drži epikureizam smjerom, 
koji ciljem ljudskoga teženja proglašuje užitak, i to baš tje¬ 
lesno uživanje i udobnost; to doduše ne odgovara onome, što 
Epikur nauča, ali je svakako popularno mišljenje dosljednije 
bilo od filozofa Epikura, i njegov osnovni princip dosljednije 
provelo, a Epikur se uzalud brani, da toga nije htio i da se nje¬ 
gova nauka — krivo shvatila. Epikureizam u popularnom mi¬ 
šljenju je etički skeptičan, u obliku pak, kako ga je iznio Epikur, 
nedostatno utvrdjen. Ponajprije čovjeku ne priznaje drugih 
motiva u odabiranju i izbjegavanju, nego ih ima životinja, 
koja se u tom ravna prema ugodi i neugodi tijela. No onda kuša 
čovjeka uzdignuti nad osjetnu nasladu do duševnoga užitka 
i uspostaviti premoć duha nad puti, ali mu to ne polazi za 
rukom, jer mu osjetna naslada i nadalje ostaje ne tek nuždan 
osnov, da se na njem razvije viša težnja, nego sav sadržaj 
njezin. Cilj je zdravlje tijela i mir duševni, ali taj mir duševni 
nije ni ponosna svijest ispunjene dužuosti, ni zadovoljstvo ću¬ 
doredna htijenja, koje izvire iz čvrsta uvjerenja i jasne spo¬ 
znaje, koja se ukazuje u životu kao jedan pravac, jedna volja, 
nego je taj mir slučajni sastav slučajnih sad više sad manje 
ugodnih doživljaja i užitaka. Duševni se mir sastoji u nepo- 
trebovanju novih naslada i u uspomeni na uživane naslade 

— a i te su svagda tjelesne. ,,Doista nemam što držati dobrim, 

— veli on, — ako odstranim naslade, što nastaju od jela i lju¬ 
bavi, što po slušanju i po oblicima .” 24 ,,Poradi naslade valja 
i krepost birati, a ne poradi njih samih, kao što je i kod lijeka, 
koji se biraju poradi zdravlja”. Očito toj kreposti manjka gotovo 
sve, po čem bi mogla dobiti ćudorednu vrijednost, s ćuđo- 
rednošću veže je samo — riječ. 

Naslada Epikurova nije ni pozitivna: sve organsko 
biće teži, kad nešto treba, kad se želi riješiti neugode koje. 
Cilj teženja dakle nije sama naslada, nego bezbolnost, što je 

Epikuru isto kao zadovoljstvo tijela i mir duše. Ne valja pre¬ 
gledati, da je Epikuru naslada sad po sebi dobro, za kojim 
valja težiti, bolje reći, teži sve biće, drugda pak je samo sredstvo 
k cilju. Posljedak užitka neka je tišina u duši, kojom mudrac 
postaje bez afekata — ali ne ravnodušan kao stoički, jer to 
stanje nije trajnom mukom stečeno dobro, nego se od vremena 
do vremena premećuje i obnavlja. U sasvim drugom smislu 
vrijedi dakle za mudraca Epikurova, da je vazda sretan : on 
ne uništuje zlo htijenje ni zle porive srca, nego ih ograni¬ 
čuje (dakako iz obzira na individualnu blagotu). Prevelike 
strasti, kojih zadovoljenje vuče za sobom teške boli i neugode, 
prežestoke afekte, koji silovito potresaju dušu, tugu za onim, 
što je nedosežno čovjeku, sve to je u sebi stišao. On ne žali, ako 
je što prošlo, ne kaje se, ako što je učinio. Tako je njegova sreća 
sigurna. On se ne odriče želja i užitaka, te ostaje i usred ve¬ 
selja t radosti života medju prijateljima i drugovima vedar 
i zadovoljan, jer iza časovita potrebovanja i opet može steći 
mir duše. Sreća je stoičkoga mudraca faktično postojana, 
sreća Epikurova jc postojana u mogućnosti. U tom je smislu 
mudrac uvijek sretan, što ima ograničene požude, t. j. znade 
ih ograničiti, ako nije prilike, da im udovolji. On prezire smrt, 
besmrtnih se bogova ne boji, i pravo o njima sudi ; prošloga 
se sjeća, budućnost očekuje, ali se ne veže na nju, a sadašnjost 
uživa, koliko je najviše moguće. On je sam sobom zadovoljan, 
potrebuje malo, t. j. mudrac sam znade se snaći i u čednim 
prilikama. E p i k u r ne u Č i oskudni život, nego 
mogućnost i oskudna života. Mudrac je njegov 
slobodan kao bog, u koliko može biti slobodan od svega. On 
je zadovoljan s onim, što najviše prilike daju ; što nije moguće, 
za tim ne teži, ne uzrujava se, i ne žali poradi toga. On se pri- 
lagodjuje prilikama i nastoji si u njima što ugodnije udesiti 
život. Prirodu i sve, što je u njoj živo i neživo, smatra sredstvom 
za svoju blagotu. Njegovo je mišljenje posve egoistično, umje¬ 
reno samo obzirima rnedjusobna saobraćaja, koliko su za vla¬ 
stitu blagotu potrebni, ili im se baš ne da izbjeći. Ograničenje 
iz drugih motiva on nc pozna. Sama nepravda nije o sebi zlo, 
nego — poradi straha, da ne će moći tajnom ostati pred onima, 
koji su joj postavljeni za osvetnike . 25 



59 


Epikurova je nauka odviše individualistična, da bi se po 
njoj moglo pravo cijeniti prijateljstvo. Ono se doduše 
hvali kao najveće dobro života, kao najveće vrelo blaženstva, 
ali samo zato, jer je zamjena za državno zajedništvo, koje se 
još manje cijeni od prijateljstva. 

Ugovorom tumači se postanje ćudorednih obveza: dr¬ 
žava nastaje, veli se, iz potrebe ; i jer jedan treba drugoga, 
dogovore se, da ne će jedan drugome činiti zla. Iz ovoga 
dogovorom ograničena egoizma razvija se sućut i požrtvovnost. 
Čovjek treba pomoći drugih, da uzmogne postići svoju 
blagotu ; u slaganju s njima stječe uvjerenje o opravdanosti 
svojih misli, koje su i onako samo vjerojatne, u životu s njima 
stječe sigurnost i pouzdanje, da nijedno zlo nije vječno i dugo¬ 
trajno i tješi se — nesrećom drugih. Ipak je odviše egoističan, 
da bi preuzeo na sebe dužnosti, koje bi mu po odnošaju k dr¬ 
žavi i obitelji nastale, pa zato kad već treba društvo, bira 
ono, koje po Epikurovu sudu najmanje obveze nameće, a ako 
ih nametne, najljepše se dadu razriješiti, — to mu je društvo 
prijatelja. 

Osim inđividualističnoga leži u nauci Epikurovoj neki 
kvijetistički elemenat ; obadva vuku postanje iz Ari¬ 
stotelova uzora teoretskog posinatrača, gdje se po prvi put 
pojedinac odlučio od zajednice državne, da u tihom posmatranju 
traži svoju sreću i mir— na čije je onda mjesto došao prilično 
nedjelovni i već posve individualistični tip stoičkoga, a kasnije 
i tip Epikurova mudraca, koji u užitku nalazi blagotu. Po- 
mišljanje odnošaja pojedinca prema državi promijenilo se posve. 
Ako se negda držalo, da je pojedinac poradi države, sad se 
počinje držati, da je država poradi pojedinca. Još jc Platon 
pojedinca podredio državi, Aristotel mu pođaje prema držav¬ 
nome organizmu neku samostalnost, a vrijeme helenizma 
uzdiže se nad državu i podredjujc je sebi. Posve u duhu so- 
fista izvodi se i njemu postanje iz potreba obrane i uzdržavanja 
pojedinaca, koja je potreba dovela do obveze, da nitko ne vrijeđja i 
ne bude vrijedjan. Ovakovim dogovorom iz obzira medju- 
sobne koristi tumači Epikur postanje države i zakona. Poje¬ 
dinac jc prije države, ona je njegov tvor, od kojega se može 
odijeliti, kad ga je volja, utjecanje u državni život smatra se 

prije uznemirenjem nego nasladom. Blagota mu nije rad, 
nego mir. Platon nije poznavao većega i ljepšega područja 
za ćudoredno djelovanje od države. Aristotelov se teoretski 
pomastrač odjeljuje od države i sam sc u sebi zadovoljuje, ali 
ipak je i njemu država ćudoredni cilj. Kod Stoika i Epikura 
nema ćudorednost više sveze s državom, nego je individuali- 
stična, izbjegava dodir s javnim životom. A još je i u tom po¬ 
gledu stoicizam više društven od epikurizma, jer Zenon kaže : 
mudrac neka sudjeluje u državi, osim ako ga što spriječi ; dok 
Epikur veli : mudrac neka ne sudjeljuje osim, ako bude po¬ 
trebno. 

Epik u rova je nauka obrazovani egoizam, 
u kojem doduše Ijubcžljivost, prijateljstvo, ljubav i požrtvov- 
nost ima mjesta, ali ne iz ćudoredne dobrote ni iz svijesti o 
dužnosti. Svaka obveza se naprosto smatra poteškoćom, te¬ 
retom, uznemirenjem. Na mjesto države stupa prijateljstvo, 
na mjesto obitelji drugovanje s obrazovanim i duhovitim he- 
terama. Istina je, da se nauka Epikurova često i krivo shva- 
tala ; napose on sam je bolji bio nego njegov glas, ali prema 
osnovnome principu dosljednije shvaćana, nego ju je on proveo; 
i u tom dosljednijem obliku našla je oštra kuditelja u Ciceronu. 
Montesquieu pripisuje štetnom utjecaju nauke njegove, 
krivnju na propasti države rimske, a Windelband o njoj pravo 
veli : ,,Za epikurejsko shvatanje života svakako je karakteri¬ 
stično, da mu je socijalni idejal čisto individualni odnošaj pri¬ 
jateljstva, koje se u toj školi baš osobito gojilo i u svezi s ostalim 
nazorima o mudracu lako dobilo obilježje ljubežljiva medju- 
sobna udivljenja. Druga strana ovome je načelo „ŽdćD-s 
— živi skromno, s kojim se učinila principom ravnodušnost 
prema pohtičkima interesima i odgovornosti, samoživska osam- 
ljcnost pojedinaca i propast državne zajednice. Povukavši 
se tako u privatni život epikureizam je postao realna filo¬ 
zofija rimske svjetske monarkije, jer je naj- 
veći osnov despocije bila ona pohlepa za užitkom, s kojom 
je svaki iz općenoga meteža još nastojao spasiti, koliko bi naj¬ 
više moguće, u tišinu zasebna života”. 27 

§ 3. Skepticizam. 

Povjest filozofije pokazuje, da redovito iza velikih su¬ 
stava, u kojima se ljudski duh, napregnuvši sve sile, očitovao, 
da iza vremena čvrsta pouzdanja u snagu uma, nastupa vri¬ 
jeme sumnje. Ne bi ipak bilo pravo držati skepticizam odmah 
znakom klonule nemoći : njegova je spoznajna snaga u 
otkrivanju slaboća i zabluda, a to je i njegov prinos k napredku 
spoznaje, makar da je posljedak njegov nužno negativan. No 
tim, što je njegov pogled k napredku upravljen na slaboće 
sustava, na opreke u njima i na porječnosti, čini se, da nemoćno 
priznaje slaboću duha ljudskoga. Skepticizam vidi samo n e- 
uspjeh; on drži, da se duh ljudski nije približio rješenju 
zagonetke svijeta, a onda mu visoki ciljevi spoznaje uzmiču 
još većma u daljinu; on stoji na putu k njima i gledajući ih tako 
daleko pred sobom, a za sobom energiju duha upotrebljenu 
za njihovo postignuće, nameće mu se pitanje : je li spoznaja 
u opće moguća ? ne stoje li oni ciljevi preko granice ljudske 
sposobnosti ? 

Stariji skepticizam. 

Srednja akademija. 

Jakoj struji skeptičkoj, koja se u ovo doba pokazuje, za¬ 
četnik je Pir on iz Elide (376.—288. pr. K.), koji nadovezuje 
na skepsu sofističku i megarske škole. Sadržaj njegove nauke 
u glavnom je sofistička sumnja u spoznajnu moć osjećanja 
poradi razlikosti ljudi i razlikosti osjetnih organa, od kojih 
jedni označuju predmet ovakovim, drugi onakovim, a i to 
ne uvijek i kod svih ljudi i u svako doba jednako. Osjećala 
dakle sama za sebe varaju. Ali ni um sam za sebe nije siguran 
protiv zabluda. Ni medjusobno sudjelovanje ovih dvaju spoznaj¬ 
nih čimbenika zabludi podvrgnutih ne može dati istinu. Iz ove 
teoretske skepse slijedi i praktička : ništa nije ni lijepo 
ni ružno ni pravedno ni nepravedno, nego jednako ni u čem 
nema ništa istinito, po nekome običaju i zakonu ljudi sve rade i 
nijedna stvar nije većma ovakova nego ona- 
kova. 1 Želja ostati bez zablude, vodi k zahtjevu odreći 
se odsvakoga suda [i jer u sudu nije ništa isti- 

nito. fsK* tako nema u činu ništa od prirode ni zlo ni dobro. 
S tim se spaja etički cilj : mir duševni. Tko se uzdrži 
od svakoga suda, ne mož». se prevariti, tko se uzdrži od ocje¬ 
njivanja ljudskih čina, ne može se razočarati. Ni dobro ne valja 
hvaliti, ni zlo pokuditi, jer se ne zna, je h u istinu dobro ili zlo, 
nego sve primiti ravnodušno. Otud je slijedila snošljivost 
prema svačijem mišljenju i blagost u prosudjivanju ljudskih 
čina. Nastavljač Pironove nauke bio je Timon Fliunćaaiu. 

Starija skepsa nastavlja se u srednjoj akademiji, 
kojoj su glavni zastupnici Arke si laj (3x5.—241.) iz Pi¬ 
tane u Eol'ji i Karnead iz Kirene (214.—129. pr. Kr.). 

Kod Platonovih nastavljača vrlo se rano pokazala skeptička 
reakcija prema dogmatizmu idejne nauke. Dijalog „Parmenid” 
je tome dokaz. 

Polažući svu važnost na praktičku stranu zapostavila 
se u akademiji spoznajno-teoretska težnja. Tako je akademija 
zapala u skepticizam, koji je u opreci sa. stoicima (Arkesilaj 
proti Zenonu) još više izbio. Srednja se akademija po Arke- 
silaju približila Pironu, a posve ju je onamo zaveo K a r n e a d. 
On je u glavnom poprimio osnove Pironove : nema ni o čem 
spoznaje ; sve je sumnjivo, i za to se treba uzdržati od suda. 
Dosljedni skepticizam ne bi se dakako smio odreći samo suda, 
nego i čina ; jer ne samo izričući sud podvrgnuti smo zablu¬ 
dama, nego i djelujući možemo im potpasti, ako nemamo 
stalna kriterija dobra i zla. Nagnuće k djelovnom životu, što 
ga je akademija imala još od Platona, odvraćala ju je od toga 
posljetka ; ona je tradicijom bila prisiljena dopustiti, da se smije, 
pače i mora djelovno živjeti. Da to bude moguće bar donekle 
s opravdanjem, da se dakle uzmogne bar približno odredjenje 
ćudoredno postaviti, trebalo je napustiti osnovnu misao skepti¬ 
cizma, da nijedna misao nema prvenstva pred drugom po isti¬ 
nitosti ; trebalo je uzeti, ako se mišljenjem i ne postiže istina, 
da su ipak misli jedne vjerojatnije od drugih. S tim je bio osnovan 
smjer, koji sa sumnjom prihvaća svaki sustav, te birajući iz 
njega nauke, koje mu se čine valjanima, sastavlja si od njih 
nazor 0 svijetu i životu. Ovaki eklektici« smjer zastupa t. zv. 
mlađja akademija, kojoj je osnivač F i 1 o n iz Larisa; učenik 
ovoga bio je A n t i o h iz Askala, 



Mladji sHepticizam. 

Protiv neodlučnoga skepticizma srednje akademije diže 
se mladji skepticizam, kojemu na čelu stoje pristaše empirije, 
liječnici. Zastupnici ovoga smjera su Enesidem iz Knosa, 
koji pobija nauku akademije o vjerojatnostima, i Seksto 
E m pi r i k (iskustvenjak). 2 

Skepticizam nc valja držati školom, on je smjer miš¬ 
ljenja, koji — kako akademija pokazuje — može u svakoj 
školi nastati. U ovo doba ipak sačinjava on jedan pravac, jer s u 
mu osnovi ostali od P i r o n a isti. Piron je nauku 
svoju izložio vjerojatno u deset načina, drugi skeptici 
uzimaju ih jednako mnogo ili manje, ali svagda jc posljedak 
uzdržanje od suda, a cilj nepomućenost duševna. I Seksto 
Empirik napisao je „Pironskc osnove”, koji podaju 
obilnom iskustvenom gradjom proširenu i logičkim aparatom 
utvrđjenu skeptičku nauku, u koliko sc unutar skepticizma 
u opće može govoriti o utvrdjenoj nauci. 

Skeptička sposobnost po Sckstu postavlja u opreku po¬ 
javno i mišljeno; od te opreke preko jednake 
vrijednosti u stvarima i govorima, koji dokidaju jedni 
druge, dolazi najprije do uz držan ja frTro^vi), a onda do 
nepom učenosti (i-rapa yz). Jednakom pak vrijednosti 
zove jednakost u vjerojatnosti i ne vjerojatnosti, tako te ni¬ 
jedan od protivnih sebi govora nije prema drugome vjero¬ 
jatniji. Uzdržanje pak je stanka u razmišljanju, 
rad koje nit’ što tvrdimo niti poričemo. Nepomućenost je 
nesmetanost i ,,b e z v j e t a r j e” u duši. 3 

Za dokaz svojega sumljarstva navodi Seksto Empirik 
deset načina prema drugim skepticima dakako na svoj način. 

„Predani su od starijih skeptika po običaju načini, koji, kako 
se čini, privode k uzdržanju od sudjenja, njih deset po broju ; ove zovu 
jednako govorima, kao i načinima (gledištima), prvi način ide od razlikosti 
živih bića, drugi od razlika ljudi, treći od razlika osjetnoga ustrojstva, 
četvrti od prilika, peti od stajališta i razmaka i mjesta, šesti od mje¬ 
šavina, sedmi od količina i uredjenja osnova, osmi od onoga, što je 
prema nečemu u odnošaju, deveti od onoga, što biva često ili rijetko, deseti 
od načina života, običaja i zakona, te od priča, u koje se vjeruje, i od 
inisli učenjaka”. 4 



64 


Poradi razlikosti bića ne mogu u svima nastati jednake 
predodžbe o stvarima, ali isto tako ne nastaju jednake pre¬ 
dodžbe u ljudi poradi njihovih individualnih razlika, pa bi 
već to bilo dovoljno, da opravda uzdržanje od suda. K tomu 
dolazi i to. Osjećala se razlikrrju medjusobno, i njihove izjave 
se ne slažu ; tako se slike oku čine udubljene ili izbočene, ali 
ne opipu, med je jeziku ugodan, ali očima nemio, kakav je 
dakle? I prilike čine razlike u stvarima : isto vino je kiselo i 
sladko prema tome, pije li se iza više ili manje slatkoga ; glad¬ 
nome je dobro i ono jelo, što mu sitome nije. Nadalje : ista 
stvar se iz daljine gledana čini mala, iz blizine velika, onda, 
glas je drukčiji u otvorenom prostoru, drukčiji u zatvorenom, 
ili tijelo je u vodi lakše, u zraku teže; i vino, kad se pije umje¬ 
reno, krepi ; uzme li ga se više, onda slabi tijelo, kakovo je 
dakle tijelu od koristi ih od štete? K tome dolazi i to, da sve stoji 
u medjusobici, i vidi se u njoj, ne vidi se dakle samo o sebi ; 
onda : što često biva, ne iznenadjuje nas, ne čini nam se tako 
strašno, kao ono, što biva rijetko ; ,,i potres ne uznemiruje 
na jednaki način one, koji ga po prvi put doživljuju, i one, koji 
su mu navikli. Koliko li se divi čovjek moru, kad ga prvi put 
vidi !” Napokon tičući se napose ćudorednih pitanja, tko može 
kazati, što je dobro, što li zlo, kad je u svakoga naroda, u svako 
doba, u svakoga pojedinca drugi sud o tom. Najbolje je dakle 
— ne imati nikakav sud. Stoga Seksto na početku ističe : ,,0 
čem govorimo, ništa ne tvrdimo jamačno, kao da je svakako 
tako, kako mi kažemo, nego prema onome, što nam se čim, 
izvješćujući (wTopi/.wc) govorimo o svem”. 5 Skeptik nema 
nauke, ako se pod tim misli m ; sao, koju drži onaj, koji govori, 
istinitom. Skeptik sam svoju nauku obara sumnjom, 6 on je 
izriče, ali i sam ne vjeruje u istinitost njezinu, on samo kaže, 
što se njemu čini, ali se ogradjuje protiv toga, kao da tim misli 
što o zbilji stvari reći, i da što u istinu jest. On poriče svaku 
vjerojatnost, poriče, da ima što od prirode dobro ili zlo, ali ne 
može dokazati, jer dokazati misao znači učiniti je vjerojatnijom 
od njene opreke. Da se vidi način skeptičkib dokaza, evo dva 
iz ..Pironskih osnova”. 

,,Peti način ide od stajališta i razmaka i mjesta. I prema njemu 
se iste stvari čine različne. N. pr. isti trijem s jednoga kraja gledan, 

čini se, da ide naoklis, od sredine gledan posvuda se čini jednak, ista 
ladja iz daljine čin' se mala i da stoji, iz blizine velika i da se miče, ista 
kula iz daljine okrugla iz blizine uglata. Tako prema razmacima. Prema 
mjestu : svjetlo luči u suncu se čini nejasno, u tmini pak sjajno, isto 
veslo u vodi slomljeno, izvan vode jednako ; jaje u ptici meko, izvan 
nje tvrdo, korala u moru meka, na zraku tvrda, glas drukčiji na svirali, 
drukčiji na fruli, drukčiji naprosto u zraku. Prema položaju ista slika 
prislonjena čini se laka, ako je pak malo k nama priklonjena čini se, 
da ima udubine i izbočine. I vrat golubova razne je boje prema tome, 
kako je svinut. Budući pak da se sve pojavno vidi u nečemu (u nekom 
prostoru) i u nekom razmaku i u nekom položaju, a ovi opet svaki u 
predodžbama čini razlike, kako smo pokazali, nužno ćemo na taj način 
doći do uzdržanja od suda". 7 

Obrazloženju uzdržanja u etičkom prosudjivanju posvećen jc de¬ 
seti način, koji ide od načina života, od običaja i zakona, od vjerovanih 
priča i od učenjačkih misli . . . „Mi postavljamo svaku od ovih vrsti sad 
prema samoj sebi, sad prema drugima, na pr. običaj prema običaj u: 
neki Etiopljani obilježuju znakovima (tetoviraju) djecu, mi ne ; Per- 
žani misle, da je pristojno nositi šarenu dugu odjeću, nama je nepristojno. 
Indijci javno opće sa ženama, a većina drugih drži to za sramotno. Z a- 
kon postavljamo prema zakonu ovako: Kod Rimljana, 
tko se ođrečc očinskoga imetka, ne plaća očevih dugova, kod Rodjana 
plaća ; kod Taurijaca i u Skitiji bijaše zakon strance žrtvovati Artemidi, 
kod nas je zabranjeno na svetome mjestu ubijati. Način života 
postavljamo prema, drugome, kad život Diogenov postav¬ 
ljamo prema Aristipovu, ili lakonski prema italskome ; vjeru u priče 
prema vjeri u priče, kad istaknemo, da jednom Zeusa zovemo ocem 
ljudi i bogova, a drugda Okeana, veleći : „Okean, roditelj bogova, i majka 
Tetida' . Misli učenjaka medjusobno stavljamo u opreku, kad 
velimo, da jedni izjavljuju, da ima jedno počelo, drugi bezbroj, jedni, 
da je duša smrtna, drugi besmrtna, jedni, da se providnošću božjom 
upravljaju sve stvari kod ljudi, a drugi bez providnosti. Običaj 
stavlj amo prema drugima na pr. prema zakonu, kad velimo, 
da jc kod Perzijaca običaj općiti s mužem, kod Rimljana je to zakonom 
bilo zabranjeno, kod nas je preljub zabranjen, kod Masageta je po obi¬ 
čaju to postalo ravnodušna stvar, kako Eudokso s Knida pripovijeda 
u prvoj knjizi Putopisa. Kod nas je zabranjeno s materom općiti, kod 
Perzijaca je najviše tako običaj ženiti se i kod Egipćana uzimaju sestre 
za žene, što je kod nas zakonom zabranjeno. Način života po¬ 
stavlja se prema običaju, kad ljudi zajedno žive n skrovitosti, 
a Krate je s Hiparhijom živio javno, Diogen je obilazio otkritihramena, 
mi pak, kako običajenio. Prema vjeri u pri č e (postavljamo običaj) kad 
ističemo, da je Krono svoju djecu jeo, kod nas je običaj skrbiti za njih. 
I kod nas je običaj štovati bogove kao dobre i bez zla, a pjesnici ih 
prikazuju, gdje se ranjavaju i mrze medjusobno. Prema naučnoj 

tvrdnji: ako je nama običaj od bogova moliti dobra, a Epikur veli, 
da se božanstvo ne osvrće na nas i kad Aiistip đržaše, da je svejedno, 
obuče li žensko odijelo, a mi držimo za sramotno. Mnogo se može primjera 
naći za ove medjusobne opreke, ali i to će biti dosta, da se u tolikom 
mnoštvu opreka vidi: kakova je stvar koja po prirodi, toga ne možemo 
reći, nego samo kakova se čini prema odredjenom načinu života, ili 
zakonu ili odredjenom običaju, tako sve ostalo. Stoga će biti nužno, 
da se uzdržimo od suda o prirodi izvanjskih stvari. 8 

Preko svih deset načina dolazi se do uzđržanja. Držeći se 
njih, živi skeptik bez mnijenja ; i bez čina bi morao da bude 
nedjelo van ; no njegovo se djelovanje odredjuje četverostruko : 
osjećanjem, zakonima, običajima i odgojem : s obzirom na prvo 
sili ga primjerice glad, da sebi jelo pribavi, zakoni i običaji 
čine, da pobožno živi u zajednici, da dobro — to jest, što se 
dobrim drži — cijeni i da zlo drži zlim, a odgoja čini, da ne 
bude neradin u umjeći, kojoj se posvetio. Zakon i običaje prima, 
kakovi jesu, ali mijenjati ih ne može, jer ne može uvidjeti, zašto 
bi bio jedan bolji od drugoga, ti! on je bez mnijenja. Za njega 
nema nauke ni učenika. Moglo bi se dakako pitati, čcinu onda 
u opće skeptik govori, kad ne može nikoga poučiti? Skeptik 
je —filantrop, koji govorima liječi — tako veli Seksto —ljude 
od prenagla suda, od umišljenja znanja. 9 To je doista vrijednost 
skeptičkoga načina mišljenja, da sprečava prenaglo 
sndjenje, držeći se uvijek činjenica, boji se prerano ih 
ostaviti i prepustiti se umovanju o njima ; u tom ima nešto 
zajedničko s empirijom ; a boreći se protiv „umišljena znanja”, 9 
protiv dogmatizma, i nc primajući ni jednu tvrdnju naprosto, 
postaje ishodište svega umovanja bez predsuda. O svemu 
sumnjati, ništa naprosto ne vjerovati po¬ 
četak je filozofije — ali nije njezin kraj. 
Skepticizam je i odviše dosljedno proveo misao o ravnodušnosti 
svega ljudskoga, njemu je i istina ravnodušna, on ne traži 
istinu nego zabludu, on ističe samo slaboću i porječnost u su¬ 
stavima, a ne vidi njihove prednosti. Glavno, što mu manjka, 
je ljubav k istini i želja za njom, koja druge mislioce potiče, 
da prevladavaju poteškoće. Skeptik pak ih naprosto prima 
i ne misleći ih prevladati stvara si na osnovi raznih misli o njima 
sud o nesposobnosti uma ljudskoga za spoznaju. Da taj sud 
dokaže, ne zazire od dokaza sjajnijih nego istinitijih, krupnim 

crtama, ističući samo slaboće i porječnost u sustavima, a gdje 
to ne dostaje, ne mari se poslužiti i sofizmom. Ni novi nijesu 
ti dokazi, u koliko se o dokazu u skepsi u opće može govoriti. 
Sve se nalazi već u sofistici, samo raspolažu skeptici s mnogo 
većim iskustvenim materijalom, kojim razlaganja svoja pot¬ 
krepljuju. Skeptik se odriče suda o stvarima i o djelima, on ne 
smije kazati : ovo je pravo, ovo ne. Sud o dobru i zlu ne može 
se izricati, gdje se ne zna, ima li što dobro ili zlo u opće. Skeptik 
se dosljedno mora i sam prepustiti drugima, da rade s njim, 
što hoće, jer otkud mu razlog, da silu njihovu zove zlom ? 
Njemu mora biti i ravnodušna i tiranija baš kao ohlokracija, 
okrutnost jednako kao blagost, dobrota i zlo. On se mora na¬ 
prosto prepustiti sili jačega, kojoj izmiče jedino zaklanjajući 
se u mir privatna života i prepuštajući polje djelovanja i rada 
samovolji jačega, kao da ne će valovi uzburkanih strasti udariti 
i u tišinu privatna života, kao da je svejedno, tko radi oko 
nas, kako i što radi. 

Mir duševni, koji skepticizam obećaje, nije nego znak 
ravnodušnosti prema razvoju društvenih prilika, znak klonule 
ćudoredne volje u državi silom upravljanoj, u kojoj je na mjesto 
čudorednosti stupio konvencijonalizam, svakako vrlo udoban 
smjer, koji ne traži od čovjeka više, nego da se prilikama pri¬ 
lagodi. Tako je u tom smjeru propao grčki idejal ćudoredna 
gradjanina. I umna vrijednost čovječjega bića i snjom znanstveni 
idejal propadoše u tom smjeru, a što je onda još moglo u 
čovjeka da ostane vrijedno, — ili gdje će da nadje osnov nazoru 
o svijetu i životu, ako ga jednom snadje težnja za istinom i 
ako bude dublji smisao tražio životu ? Um ga je u tom tra¬ 
ženju i. u toj težnji izdao, a on će se osloniti na čuvstvo i u 
vjerskom će nazoru tražiti oslona za svoje težnje i ciljeve. 
To se zbilo u drugo doba — u novoplatonizmu. 

§ 4 . Eklekticizam. 

U stoljetnoj borbi sustava izgladjuju se opreke, te na¬ 
stupa vrijeme, gdje do svijesti više dolaze sličnosti njihove 
nego razlike. Analitični duh, duh, koji traži opreke i razlike, 
ustupa mjesto sintetičnome, koji traži srodnosti, nastoji zbli- 

* 

žiti i složiti, Što se dade. Analitični naime duh istančanim svojim 
razlučivanjem, oštrim oprekama po vremenu nužno izaziva 
ponajprije skepsu, koja u velikom dijelu filozofskoga posla 
nalazi samo „verborum contentiones" (nadmetanje riječima) 
besposlenih ljudi ; uslijed toga se duh uklanja sitnim razlikama 
i svraća pažnju na srodnosti u sustavima, te tako nastaje neki 
izbor nauka, u kojima kao da bi se mogli svi složiti : takav je 
posao eklektika. Manje više je eklekticizam znak nestašice 
jakoga sistematičkoga duha, ali manje više i svaka 
škola u razvoju mora i ovu fazu da proživi. Od grčkih se su¬ 
stava najčišći održao E p i k u r o v ; vrlo rano podlegla je 
skepticizmu Stoa, koja već u srednjem razdoblju — za Pane- 
tija i Posidonija — skreće u staze eklekticizma ; tu se sastaje 
s njome i rnladja akademija pod Pilonom i Antiohom, 
iza kako je srednja akademija pod Arkezilajem i Kar- 
ne a dom prihvatila skeptičku nauku o vjerojatnosti. I peri- 
patetska je škola u Aristotelovu nauku unijela novih eleme¬ 
nata, te se najposlije i tu kao i u drugim smjerovima gdjegdje 
dogodilo, da je novu nauku sa starijom vezalo još samo — ime. 

Rimska filozofija. 

Osobito sc eklekticizam udomio u Rimu. Razumljivo je to, 
ako se uzme na um, da je oblik, u kojem se kultura prima izvana, 
svagda eklektičan : i samo u tom obliku mogla je filozofija 
grčka ući pod krovove i trijemove rimske. Što isprva nije bilo 
Rimljanima poćudno mudrovanje grčko, valja odbiti na značaj 
njihov. Rimljani su bili narod praktičan ; težište rada bila im 
je politika. Ona je obuzela sve njihovo zanimanje, iscrpla sve 
sile njihove i svratila ih na rad oko države i zajedničke ko¬ 
risti. Umjeće i znanost, ako nijesu služile toj svrsi, činile su im 
se premalo ozbiljnima, da se njima bavi ponosni Rimljanin, koji 
se bavi uzgojem valjane djece, brine se državnim poslovima u 
senatu i sudnici, na foru i na bojištu radi za slavu i čast otadž¬ 
bine ; zanimanje literaturom, zanimanje lakim umjećama, kako 
ih je često prezirno zvao, prepuštao je dokonome Grku. I doista 
dugo vremena nijesu ove mogle doći do cijene u Rimu, dugo im 
se opirala rimska ćud, kao da su se Rimljani bojali, da im po- 

guba prijeti od svih onih grčkih mudrolija, i da će im oslabiti 
Čvrstoća značaja po lakoj onoj neozbiljnoj zabavi, da će im 
razvratne teorije grčke uzdrmati obitelj, državu, vjeru. Opi- 
rahu se pak navali grčke filozofije možda i zato, jer se činilo, 
da im je i ne treba. Kao da ni jesu osjećali potrebu, da im filo¬ 
zofija bude oslon i vodilja u životu, dok su nalazili oslona u 
prirodi, koliko ga je nalazio Grk u nauci. Moj je sud bio — veli 
Ciceron — da su naši sve ili iznašali mudrije po sebi nego Grci, 
ili što su primili od njih, usavršili su ; državu su uredili boljim 
zakonima i uredbama, a u vojništvu su postigli najviše što hra- 
brošću, što zaptom. A to, što su od prirode, ne naukom 
postigli, ne da se poredati ni s grčkim a ni s drugim kojim na¬ 
rodom. Gdje je bilo toliko ozbiljnosti, toliko postojanosti, ve¬ 
likodušnosti, poštenja, vjernosti u kojega od njih, da bi se dala 
isporediti s krepošću rimskom. 1 A i zanimanje za mudrost — 
veli na drugom mjestu isti pisac — u nas je staro ; ne dadu se 
tu doduše nabrojiti sjajna imena ni sjajna djela ,,elegantne fi¬ 
lozofije”, kojom se počevši od Sokrata ponosi Grčka, ali zato 
su oni najsjajniju ovu umjeću valjana života provodili više ži¬ 
votom nego književnošću. 2 

Dva su poglavito središta bila, oko kojih se kretao život 
rimski, te iz njih crpao snagu, po njima dobivao oblik : to je 
religija i država. Vjera njihova nije bila toliko lijepa ni 
iskićena sjajnim pričama, koliko grčka, i o svojim su bogovima 
znali malo i zato manje zla, ali su ih tim više poštivali : odnošaj 
prema njima bio je usrdan i iskren, te je razvio u Rimljana — 
misle se oni za vrijeme cvata republike —zdušnost i savjesnost, 
koja se u svem životu odrazila kao duboka ćudoredna ozbilj¬ 
nost. Ta ih je uzdržavala uvijek u granicama mirna razvoja, 
nije im dopuštala, da budu prevrtljivi, nagli i nepromišljeni, 
te povjest njihove države nosi onaj ozbiljni, čvrst karakter, 
koji je Ciceron dobro označio, kad veli : da Rimljani običaje, 
uredbe života, državne i obiteljske odnošaje poštuju, bolje od 
drugih drže i savjesnije. To je ona rimska pietas, koja u 
obitelji i državi vidi uredbe svete i nepovredive, koja nuka 
na savjesno i zdušno izvršivanje dužnosti, na strogost i 
ozbiljnost života. Prema tome bio je i državni život i obi¬ 
teljski život, te — nema naroda u starini, kojega bi u n u- 

t r a š n j i odnošaji obiteljski bili ćudoredni ji, stroži i pravno 
uredjeniji. 3 

Drugi je stožer bila država i zakon. Država bila je za Rim¬ 
ljane nešto veliko, uzvišeno, moć nada sve, i njoj je posvećen 
bio sav rad i djelovanje. Kojom su ozbiljnosti shvaćali interese 
državne, najbolje pokazuje zapt i strogost njihova, pokazuju 
oni mnogi slučajevi, gdje su pred državnim interesom zatomila 
ista roditeljska čuvstva, te otac stoičkom nekom hladnoćom 
dao ubiti sina, ako se ogriješ : o o državu ili o zakon. A zakon 
bio je svetinja i velikom se trijeznošću i s mnogo promišljanja 
radilo, prije nego bi se promijenio. U svem je svagda mnogo 
vrijedio mos maiorum, običaj predja, koji je i mišljenju 
i djelovanju podavao neku postojanost i saveznost i cijeli dr¬ 
žavni život čuvao od naglih preokreta i novotarija. 

U takovim prilikama razvio se narod pobožan i zdušan 
(pietas, aequitas), odlučan, odvažan i hrabar, a potican željom 
za slavom i moći, pošten i ponosan na snagu svoje države, 
na snagu svoga značaja i nepokolebive volje, pa što je trebala 
tome narodu filozofija, dok su vrijedile za nj riječi Enijeve : 
,,Moribus antiquis res stat Romana virisque — Na običa¬ 
jima drevnim stoji država rimska i na junacima”. 

Nije li se morala protiviti ozbiljnoj ovoj ćudi — grčka 
prosvjeta, *u kojoj je bilo mnogo sjaja, ali. i mnogo blistavih 
riječi i sjajnih laži? To nije bilo za gradjanina rimskoga, nije 
to moglo zadovoljiti njegovoj suhoparnoj praktičnoj naravi, 
pa je i razumljiva borba pjesnika Nevija, starijega Katona i 
drugih protiv unošenja grčke knjige, jer je s njom dolazio i 
drugi dub u narod rimski, koji jc imao promijeniti sav život 
rimski. Ta se borba odigrava u drugom stoljeću prije Krista, 
dok ne pobijedi u njoj ipak grčki duh : pobijedjena grčka svla¬ 
dala je pobjednika Rimljanina i u neuki Lacij presadila svoju 
kulturu. Rimljani su doduše i prije već imali prilike, da dodju 
u doticaj s tom kulturom, napose s filozofijom, koja je već od 
petoga stoljeća cvjetala u ,,Velikoj grčkoj”. Prvi put se opaža 
u Enija (239.—169.) neki utjecaj Pitagorine škole, a u djelu 
,,Euhemerus” opaža se već utjecaj slobodoumnih mislilaca 
grčkih. No s pravom se može o filozofiji u Rimu govoriti tek 
od^god. 155., kad su onamo došli kao poslanici Karnead 

akademik, Diogen stoik i K r i t o 1 a j peripatetik, mo¬ 
leći senat, da bi se Atenjanima oprostila neka globa. Ovi otvo- 
rise prve filozofijske tečajeve u Rimu : naukom svojom i vješ¬ 
tinom sabraše oko sebe izvjedljivih slušača, medju njima i 
Scipiona i Lelija; držali su predavanja na mjestima 
živahnim, gdje su mogli pažnju svratiti na sebe. Sav je Rim 
govorio o filozofima grčkim, a mladež je hrlila k njima^kao 
u kazalište ili u cirk. Duhoviti Karnead govorio je o pravednosti 
i protiv nje. To se dabome nije sviđjalo starim Rimljanima, po- 
bojaše se, da će takove nauke uništiti i vjeru i državu ; ozbiljni 
Marko Katon ustane protiv filozofa i ishodi senatsku odluku, 
kojom biše protjerani. U nekoliko navrata ponavljala se od¬ 
luka, ali nije bilo više moguće istjerati iz Rima — filozofiju, 
gdje jc već uhvatila korijena. — Epikurov smjer stekao je u 
Lukrecij u odličnoga zastupnika, makar da je ova nauka 
najmanje prijala ćudi rimskoj. Ozbiljnošću i praktičnom ten¬ 
dencijom više se svidjao smjer stoički, kojemu je u Rim utro 
put Panetije ; ovaj je najviše sadržaja dao ekiektičnom pravcu, 
što ga zastupa naj znatniji rimski filozof M. Tuli je Ci¬ 
ceron (106.—43.). 

H. T. CICERON. 

Ovaj se u spoznajnoj teoriji približuje skepsi akademika, povodeći 
se za njima u mišljenju, da nema jamačnoga znanja, nego samo veća ili 
manja vjerojatnost, kako je to učio Karnead, čijim se nčenikom 
rado zove. ,,Nijesam ja takav, da ništa ne držim za istinito, ali sam 
takav, te držim, da u svakoj istini ima nešto neispravno, s njom ve¬ 
zano tolikom sličnosti, te nema u njoj nikakove stalne oznake za prosu- 
djivanje i pristajanje ; otud nastaje, da je mnogo vjerojatno, pa ako 
se i ne može sigurno shvatiti, ipak se može po tome urediti život mu¬ 
draca, jer se čini znamenito i vrlo". Izmedju onih, koji drže, da znadu, 
i njega — veli — nema razlike, osim što oni ne sumnjaju, da je sve 
istininito, dok on drži, da je vjerojatno. Ciceron ne povlači 
ipak otud konsekvenciju za etički život, jer veli, da se i prema takovim 
načelima, ako se i ne mogu kao istinita ustvrditi, dade život udesiti. 1 
Već iz ovih riječi.lako je uvidjeti, da se Ciceron ne će prikloniti nijednome 
smjeru : metoda njegova rada sastoji se u tom, da iznosi razne misli, 
da ih. reći bi kreše jednu o drugu, pa da tako iz njih izvabi, što je istini 
najpriličnije. On. se protivi-onima, kojih duh ne staje nigdje, već svuda 
vidi zabludu, a protivi irnjse najviše zato, jer nemaju osnove, s k o j e 
bi moglo proizići djelovanje; jednako je i protiv onih, 

koji se-nauke drže kao pećine, na koju ih je bura bacila. Priklanja se 
sad Platonu, sad Aristotelu, sad skepticima, sad stolcima, kao što se 
političar Ciceron priklanjao čas Cezaru, čas opet Pompeju. Samo jedan 
mislilac nije stekao njegove milosti, a to je Epikur : prema njemu je 
nepravedan ; njegova riječ naslada (voluptas) mrska jc bila Ciceronu, 
kao što je pravomu Rimljaninu bila mrska riječ kralj. 15 

Prema pitanjima metafizičkim drži sc prilično ravnodušno. Često 
doduše navodi razne nazore filozofa, ali nc zaboravlja dometnuti, da 
u njima nema ništa stalno, a k tome mu sc čini, da se dade steći osnov 
valjanu načinu života. — a do toga mu je najviše stalo — i bez maglo¬ 
vitih misli, misli metafizičara ; s istoga razloga ne mari ni za pitanja 
ostalih nauka osim za moralna. Njegovim ćudorednim potrebama, kao 
u opće praktičnome duhu Rimljana, odgovaralo je samo ono zanimanje, 
koje imade vrijednost za život pojedinaca i zajednice. Nijesu inu zato 
poćudna suviše sitna raspravljanja, ni raspredanje stvari u tančine ni 
potanka razlučivanja onih filozofa, kojih nauka vrijedi samo na k a- 
tedri i u školi, a za život nije od koristi. Ovi ,,c a t h c- 
drarii p h i 1 o s o p h i,“ kako ih zove Scneka," natječu se riječima 
i svakojako izvraćajući smisao (contortae ratiunculae) mudruju i tjeraju 
bezvrijednu igru ; ovamo spadaju po sudu Cicerovu i umovanja o pri¬ 
rodi, o koje pojavama jc lakše reći, što nijesu, nego što jesu. 7 I što dalje 
zalazi u razna pitanja, sve mu se čine zamršenija, nejasnija, teza, tc 
o njima njegov skepsom natrunjeni duh to manje može da odluči. „Pitaj 
me, kakova je po mojem sudu priroda bogova, možda ti ne ću ništa od¬ 
govoriti, pitaj me, da li je onakova, kako ti veliš, pa ti ne ću reći, da 
mi se ne čini". Ovaj odgovor, tako jc oprezno postavljen, da jasno oči¬ 
tuje nesigurnost Ciccronovu ; u najvišim pitanjima uopće — se zado¬ 
voljava samo s nekoliko osnovnih zasada : tako — da ima bog, da taj 
upravlja svijetom, jer se čini nemoguće, nepojmljivo, da bi njime vladao 
slučaj, da jc duša besmrtna, što pokrcpljuje Platonovim dokazima, ali 
ni te ni ostalih ovakovih misli ne utvrdjnje do kraja, nego ih drži ne¬ 
posredno očevidnima ili od prirode usadjenima. Ciceron je najjasniji 
primjer tome, da o najvišim pitanjima ljudstva nc odlučuje samo um, 
da nazori o svijetu nijesu samo misli i teorije, nego i naziranja čuvstvom 
prožeta, o kojima se dade razpravljati n dokazima i koja se dadu po¬ 
bijati razlozima, no konačno odlučuje o njima — ne samo um, nego 
i srce i ćud. Optimizam i pesimizam i sloboda, panteizam i individualizam, 
idejalizam i materijalizam, da i racijonalizain i senzualizam imadu svoj 
posljednji korijen u afektu i ostaju, ako i rade sredstvima mišljenja, u 
najvišem redu stvar vjerovanja, čuvstva, odluke. 8 I te po Ciceronu, 
od prirode usadjene misli, te neposredno očevidne zasade nijesu drugo 
nego formule za ovakovo ćutno rješenje najviših problema: njegova 
ih je ćud tražila i zato u njih um vjeruje. 

Glavni predmet zanimanja Ciceronova je ćudoredni 
život; sva nauka ima vrijednost samo koliko služi ovome. 

koliko ga unapredjuje i povisuje : plemenita zabava duha (li¬ 
berale studium), rekao bi Seneka, samo je ona, koja oslobadja. 
Ciceron je pristao uz etikn stoičku. Platon i Aristotel stoje u 
to doba u pozadini, a borba o premoć nad duhom bije se iz- 
medju stoicizma i epikurizma. U Ciceronovim očima Epikur 
i nije pravi filozof ; čini mu se premalo ozbiljan, odviše lako¬ 
uman, a povrh svega i nedosljedan. Nauku njegovu izlaže Lu- 
cije Torkvat u prvoj knjizi djela ,,De finibus bonorum et ma- 
lorum”, onda se u drugoj knjizi pobija, a najviše joj se zabavlja, 
što nema u njoj cijene političkome životu. Kreposti rimskoj 
najsrodnija bila je stoička etika ; Fabricije i Regul bili su stoici, 
kad se u Rimu još i nije znalo za filozofiju. 9 Ovu dakle nauku 
prihvaća Ciceron — za metafiziku i fiziku stoičku ne mari — 
pa je umjerava Aristotelovim cudemonizmom. M. Katun naime 
u trećoj knjizi razlaže stoički idejal, a onda se u četvrtoj dodaje, 
da je nemoguće odreći se svake blagote, ako ne ćemo, da nam 
ćudoredni idejal ispadne bez srca, hladan, kamenit ; jednako 
s Aristotelom uzdiže do vrijednosti i izvanjska dobra. „Čovjek 
se sastoji od duha i tijela, pa već sama priroda traži, da se i 
osjetnome dijelu ljudskoga bića udovolji ; za ćudoredno je 
djelovanje potrebno zdravo i jako tijelo, da može izvršivati 
naloge duha, pa ne valja posve zanemariti ni izvanjska dobra, 
koja tijelu i njegovoj blagoti služe. 10 Umjerivši ovako stoičku 
nauku Ciceron nastoji i sa stanovišta peripatetske nauke doći 
do istoga cilja : zato uvodi u petoj knjizi Pizona, koji razlaže 
ovu nauku ; na to se nadovezuje kritika, kojoj je svrha po¬ 
kazati, da nije najviše dobro blagota, kako uči Aristotel, nego 
kako uče stoici : ćudorednost je najviše dobro. Spis „O najvišem 
dobru i zlu“vrlo dobro karakterizuje eklektični način Ciceronov : 
u svakoj nauci nalazi nešto dobra, iz svake nešto izbacuje, 
te iz drugoga sustava nadomješta. No tako ne nastaje zgrada 
cjelovita i jedinstvena ; odviše se na njoj popravlja, pojedini 
djelovi nc pristaju lijepo jedan uz drugi ; zgrada je — bez stila, 
neukusna. Kao nastavak ovoga djela može se smatrati spis 
„D e officiis”, u kojem se Cicero povodi za Panetijem. 
Radi se u njem o odnošaju ćudorednoga dobra (bonum ho- 
nestum) i dobra od koristi (bonum utile), koje valja više cijeniti? 
Ciceron drži, da izmedju te dvije vrsti dobra ne može nastati 

konflikt : ćudoredno dobro nužno je i korisno, jer unapredjuje 
biće čovjeka, jer jest prema njegovoj prirodi, a što je doista 
korisno, mora da je « ćudoredno ; nastane li dakle opreka, onda 
mora da je neka zabluda, s koje se drži dobrim ili korisnim 
nešto, što nije ; samo prividna neprava korist dolazi u spor 
s ćudorednim dobrom. Da bi i u shvaćanju onoga, što je ćudo¬ 
redno, mogla nastati jednostranost ili zabluda, na to nije Ci¬ 
ceron pomišljao, kao što nije ni opazio, da je ide jalni karakter 
stoičke dobrote modificirao u naturalističkom pravcu i približio 
ga pojmu koristi. Sasvim tim je ovo djelo najbliže stoičkome 
smjeru, i po utjecaju od svih djela Ciceronovih najvažnije, a 
načinom prikazivanja i sadržajem najsavršenije. Tu je jednom 
političara i branitelja, koji se često u praznom patosu nadima, 
često se laskavim riječima nabacuje ili u konvencijonalne se 
fraze zaodijeva, nadvladao Ciceron — čovjek. Govorila je 
duša iz njega, kad je pisao djelo za sina Marka, koji je boravio 
na naukama u Ateni, i kojemu je pisao, da mu prikaže vrijed¬ 
nost čestitosti, da ga pouči, kako ova nastaje, kako mu valja 
u raznim prilikama života raditi, da bude sretan, da svagda 
bude poštivan i ljubljen u društvu ljudskome. — I tu je Ciceron 
stoičku nauku modificirao. Stoik ne poznaje sudišta ćudo¬ 
rednoga izvan svoje svijesti, jer drži, da je ćudoredno o sebi i 
dobro ; kod Cicerona se idejal dobra veže s praktičnim ciljem ; 
koristiti ljudstvu ; tim dobiva djelovanje vrijednost u društvu, 
mjesto ćudoredne svijesti postaje sudištem čina sud ljudi. 
Bude li tako, onda je za čovjeka najgore, ako izgubi ime 
dobra Čovjeka. 11 Ovo društvo, u kojem dobiva čovjek 
vrijednost svoju, koliko god bi htjelo da se uzdigne do vi¬ 
sine idejalne zajednice ljudske, u posljednjem je redu država 
rimska. Ciceron kao da se htio uzdići do kozmopolitskoga ide- 
jala stoičkoga, ali mu nc da priroda rimska, ne da mu ucije- 
pljena u dušu rimska misao o svjetskom gospodstvu — tako, 
te se ova zajednica ukazuje napokon kao imperij rimski sa 
svojom nacijonalnom ćudorednosti, kojoj etika stoička samo 
ime podaj e. 

U istom duhu vode se i ,,T uskulanske rasprav e”, 
da li je smrt zla, kako treba uzimati bol, kako ublažiti tugu i 
nastojati se riješiti smutnja duševnih, strasti i napokon do- 

staje li krepost za blaženi život. Veliku množinu gradje sabrao 
je ovdje Ciceron, da je s raznih gledišta osvijetli i da se onda 
odluči ; ponajviše dakako prevladava mišljenje stoičko, ili 
recimo rimsko. Životom je već potvrdio Rimljanin, da ne poznaje 
straha pred smrću, da znade muževnom ustrajnosti Mucija 
Scevole i najveću bol podnositi, da znade suspreći srce i svla¬ 
dati bol, kad treba da sina preda u ruke liktoru, a tim je do¬ 
kazao, da virtus Romana dostaje za blaženi život. 

Ciceron je bio plodan pisac, ali nije bio samostalan, već 
pabirči po svim smjerovima velike filozofije grčke, pače i pre¬ 
vodi s grčkoga jezika na latinski. Ne će se stoga naći u njega 
ni samoniklih misli, ni novih pogleda : pohvalu duha i dokaze 
o besmrtnosti duše ima od Platona, oblik i način raspravljanja 
podsjeća na Aristotela, kojemu duguje i mnogu misao u etici. 
Panetije mu je podao glavne etičke misli — samo od Epikura 
ne će ništa da prima. No makar i nije ništa novo stvorio, te 
se i ne može o njegovu posebnom sustavu govoriti, pače 
mu sc mora spočitnuti gdjekoje nerazumijevanje, valja uzeti u 
obzir mnogoučenost njegovu. Obuhvatio je znanjem svojim 
svu filozofiju, pa jc to znanje upotrebio, da presadi filozofiju 
na rimsko tlo. — Pri tom nije postupao bez osnove : birao je 
ono, što je rimskome shvaćanju bliže i srodni je i što će njegovi 
zemljaci lakše prihvatiti. Sud o njegovu političkome radu i 
djelovanju često je štetno utjecao i na sud o njegovom nauč- 
njačkom radu. Rado mu se spočitava, što mu je nauka samo 
sredstvo, da njim poluči ćudoredni cilj. Znanstvenjaci rekoše, 
da je plitak i odviše pučki, da površan i prepun riječi. Mora 
se priznati, da je doista opširan, da i previše govori, pa se često 
u obilju riječi gubi mnoga lijepa misao. Mnoštvo riječi zagluši 
čovjeka, ali ga ne uvjerava, a očito nije bilo najpodesnije, da 
se Ciceron na filozofiju dao, iza kako je prešao veliku školu 
govorničku. Ali što praktičnu stranu toliko uzdiže, ne može 
mu biti prikor ; ni Aristotelov ugled ne će noetičke kreposti 
moći uzdići nad praktične, dogod bude svijeta i dok se ljudi 
budu poradi ljudi radjali. 12 I bez pretenzije na originalnost 
uspjelo mu je mišljenju podati osebujni rimski značaj, koji 
čovjeka donekle izmiruje s raznolikom gradjom, od koje je 
sastavljeno. U historijskom pogledu znatno je, da je vrijedio 

kao najglavniji reprezentant antiknoga života i mišljenja, pa 
je po tom i utjecaj njegov bio velik. A ne valja prešutjeti ni to, 
da je grčke izraze preveo na latinski, te tim udario osnov filo¬ 
zofijskoj terminologiji. Sve to zajedno uzevši valja priznati, 
đf ga ide odlično mjesto u povjesti filozofije. 

Uz Cicerona bavili su sc u Rimu filozofijom prijatelji 
njegovi M. Brut, M. Terenci je Varon (116.—27.), 
pa onda dva Kvinta Sekstija, otac i sin, kojih je škola širila 
poglavito stoičku nauku. Jedan od sljedbenika ove škole, So- 
tion iz Alcksandrije, bio je S e n e k i 11 učitelj. 



ODSJEK DRUGI. 


§ 5* Novoplatonizam. 

Pod Kraj staroga vijeha. 

Čovjek antiknoga svijeta bio je gradjanin i gradjansko 
zvanje njegova je najvažnija dužnost, ali prilike, kako su se 
razvile poslije pada Grčke i razvojem carstva rimskoga, malo 
po malo ga pomaknuše sa toga mjesta tako, da je morao tra- 
žiti poziv izvan života u državi ili nad životom zemaljskim. 
Povjest filozofije pokazuje, kako se gradjanski, politički ideja! 
antiknoga svijeta mijenjao i promijenio : u Platona imao jc so¬ 
cijalni karakter u vrlo ekstremnom obliku ; Aristotel ga mijenja 
u indiviđualističkom pravcu i daje prvi povod tome, da oslobo- 
djeni individuum nije smatrao više svojom najvećom dužnosti, 
da sudjeljuje u životu i to kao gradjanin ; tim je Aristotel otvorio 
put, na kojem je politički ide jal prešao (u stoika) u tip samo¬ 
svjesna mudraca, koji se povlači u sebe i za sebe traži mir, a u 
državi sudjeljuje samo koliko je nužno, ili se (u Epikura) izrodio 
u tip egoističnoga uživaoca, koji od brige za se ne dospijeva 
brinuti se za društvo i za državu. U idejalnoj državi Platonovoj 
još je imala odlučivati filozofija kao nauka, koja određjuje 
čovjeku ciljeve teženja, no što dalje, to se zbiljske prilike sve 
više udaljuju od toga idejala. Država polazi svojim putem i 
ne brinući se za oblik života ocrtan od filozofije, a filozofija 
gubeći sve više utjecaj na državu, odriče se zadaće oblikovati 
politički život, povlači se u život privatni. Vani, u javnosti 
bijesno su se gonile političke strasti, prilike je vodila sila im¬ 
peratora, a tko nije htio, da sa strujom pliva, tko je drukčijim 
pogledom motrio svijet i životu drukčije ciljeve odredjivao, 
mogao je u miru zasebnoga života iskaliti zlovolju svoju nad 
prilikama društvenim, ali se morao odreći utjecaja na javni 
život ; svoje osnove smio je samo sanjati i u mislima si crtati 

oblik života, kako si ga želio. Ovako ne živeći više gradjanskim 
životom otudjio se i zbilji, s kojom je bio u svoj starini vezan, 
pa je počeo upirati pogled i čeznuti preko njenih granica. U 
tom ga je poticala i ta okolnost, što nije našao zadovoljstva 
ni u zasebnom životu. I u tihe prostorije njegove često bi do¬ 
pirali valovi uzburkanih prilika javnih, i u njima bi odjeknule 
stranačke borbe, a sve kao da je bilo upereno na to, da nesmi- 
reno srce još više smuti i da dušu napuni silnim čeznućem. 
Mira se zaželio čovjek, ali gdje da ga nadje? Tako se dogodilo, 
da je pod kraj staroga vijeka obuzela ljude težnja za s p a- 
senj era, uslijed čega su vjerska čuvstva dobila premoćni 
utjecaj na život, kojemu je odsad bila najveća briga zadovo¬ 
ljiti vjerskim potrebama. Prilike su govorile za to, da se sreća 
ne da postići na zemlji. N.i Epikur ni stoici nc mogošc odr¬ 
žati uvjerenje o potpunosti blagote ovoga svijeta, a to je po¬ 
nukalo mira i sreće žednu dušu, da posegne za blaženstvom 
nad ovim svijetom, za mirom u neznanim krajevima, do kojih 
samo čežnja dopire. Ništa nije razumljivije, nego da se sve 
mišljenje filozofijsko vratilo natrag na sustave, koji su suvre¬ 
menim vjerskim potrebama mogli najviše odgovarati, ponaj- 
pače na Pitagoru i Platona. — Ovi su sustavi bili naj¬ 
zgodniji i zato, jer su mogli dati podlogu nekom zajedničkom 
vjerskom nazoru, neke vrsti vjerskom eklekticizmu, u kojega 
smjeru se sve mišljenje ovoga doba kreće. 


Mladji Pitagorovci. 

Na grčkom tlu zastupala ie taj smjer pod kraj staroga vijeka 
škola Pitagorina. Od 4. stoljeća ovamo ona je medju filozofijskim 
školama doduše iščezla, ali se tim više razvijala i rasprostranjivala kao 
družba, u kojoj se njegovao ćudoredni i vjerski život. U 1. stolj. pr. 
Kr. postaje i opet školom, pošto se na osnovima Platonove ^filozofije 
obnovila. Osnovno je ishodište tih mlad j ih Pitagorovaca: 
dualizam duha i tijela, oblika i tvari. Prenesavši tu opreku na odnošaj 
božanstva prema svijetu, pomišlja se ono kao biće uzvišeno nad svu 
tvar, koje s tvarju ne dolazi ni u kaki dodir. Da pak to božanstvo uz¬ 
mogne biti prvi uzrok, treba da izmedju njega i tvarnoga svijeta postoji 
posredujući uzrok, preko kojega ćc božanstvo utjecati na svijet. To 
božanstvo dakle stvara najprije graditelja (to je Platonov demiurg), 
a ovaj tek stvara svijet. Osim ovih misli, koje pokazuju utjecaj Pla- 

tonov, ima drugih, koji zanose na stoički smjer ; tako primjerice misao, 
da je bo^ duh, što sve tijelo prodire. Misao, da je svijet stvoren prema 
uzorima, koji kao misli postoje u božanskome biću, posve je platonska. 1 

Pitagorovci uzdižu se u starini do najčišće i najuzvišenije misli 
o bogu, te otud povlače i posljedak, da ga valja štovati u čistoći duše 
i života. To međjutim nije smetalo, da pridrže i pučke misli o drugim 
božanstvima i demonima, koji prebivaju izmedju neba i zemlje na 
zviježdju. 2 Iz ishodišnoga dualizma izviralo je nužno, da zemlja i ze¬ 
maljski život u vrijednosti zaostaje za svijetom, na koji čovjeka puti 
duševni dio njegova bića. Zemlja je mjesto zla i boli, makar da jc kao 
djelo božje savršena i lijepa ; mjesto sreće i dobra nebeski je svijet, u 
kojem bi udaren i cilj ljudskoga teženja. U ovom je svijetu čovjek 
kao u zatvoru, pa mu jc zadaća što prije riješiti se svijeta, otkinuti 
se od osjetnosti, koja ga veže uza nj. Kao sredstvo za to preporučuje 
se uzdržaljivost i trapljeuje. Začetnik je ovoga smjera Nigidije 
Fi g u 1, prijatelj Ciccronov ; uz njega se istakoše osobito M o d e r a t, 
iz Gada, pa A p o 1 o n i j e iz Tijane, koji je za cara Nerona ustao, da 
n a u č a vjeru, čemu se nije čuditi; to jc ležalo u prirodi ovoga smjera. 
Umovanje Pitagorovaca unutrašnjom je nuždom prelazilo u bogočašće, 
njihova filozofija u religiju ; Pitagoru i Platona uzdigoše do časti po¬ 
srednika izmedju božanstva i ljudi, njihove riječi uzeše, za obj av- 
ljenje od boga. Tradicijonalni ugled u toj školi dobiva 
novi oblik, u kojem se mišljenje grčko sastaje s mišljenjem, što će od 
istoka polazeći doskora zaokupiti cijeli svijet : filozof postaje svećenik 
i prorok, preko kojega božanstvo objavlj uje ljudstvu svoje zapovijesti ; 
a tim je uveden u mišljenje novi izvor spoznanja, koji će odsele 
znatno utjecati na mišljenje ljudsko. 11 

Filon AleKsandrinac. (30. pr. Hr. do 50. posl. Kr,) 

Upoređo s mišljenjem novijih Pitagorovaca ide smjer, ko¬ 
jemu je početak u Aleksandriji, gdjeno su se u to vrijeme sa¬ 
stali učenjaci sa svih strana svijeta. Tu je nastala učenjačka 
religija, u kojoj se platonizam složio s vjerskim mislima ži¬ 
dovskoga naroda. Već u 2. stoljeću pr. Kr. židovski su učenjaci 
polazili u Aleksandriju i tamo se upoznavali s grčkom filozofijom. 
Pomalo su grčke misli utjecale na njihovo mišljenje, osobito 
pak na tumačenje knjiga starozavjetnih. Jedan od prvih, koji je 
helenizmom bio zadojen, bijaše Aristobul (oko 150 pr. Kr.), 
a najznatniji od svih bio je Filon iz Aleksandrije. 
Ne samo u knjigama Mojsije i proroka nego i u djelima grčkih 
mislilaca nazrijevao je on objavu božansku, samo je u ovih 
potonjih držaše pomućenom. Sam se smatra tumačem knjiga 



starozavjetnih, pa i samo u svezi s tim zadatkom iznosi misli 
Platonove, Pitagorine, Parmenidovc, Kleantove, nastojeći ih 
— često i preslobodnim tumačenjem — zbližiti sa židovskima, 
ali s očitom nakanom, da grčke misli prikaže židovskom svo¬ 
jinom. 4 Najposlije je iz tumačenja onoga nastalo složeno djelo, 
u kojem su se platonske (i stoičke) misli stopile s naukom ži¬ 
dovskom. Historijski je znatno, da je židovski elemenat došao 
u dodir s helenskom filozofijom, kad se ova već dovinula vi¬ 
sokom shvatanju božanstva, ali za interes ovoga doba bilo je 
od osobite znatnosti to, da je židovska religija već od iskona 
imala u sebi, što je duh onoga vremena tražio, da zadovolji mi¬ 
stičkim potrebama svojim. Naučala je ta religija stvorenje svi¬ 
jeta po jednome osobnome božanstvu, koje upravlja svijetom 
i utječe na njegov razvoj. U cijeloj sc grčkoj filozofiji nigdje ne 
nalazi tako jasan pojam o osobnom božanstvu, koje bivstvuje 
naposeb od svijeta, kako se nalazi u Filona, a to mu je podalo 
savremenu vrijednost i pribavilo utjecaja. No više od toga, da 
je božanstvo osobno i trancendentno, ne zna Filon o božanstvu 
reći, jer ga drži uzvišenim toliko, da je nepojmljivo, neoclre- 
divo, pa se čovjek može samo u zanosu, a ne spoznajom 
približiti njegovu biću. Teologija njegova je negativna, 
jer ne umije navesti nikakovih oznaka božanskih, i što o njem 
kaže, samo je poredba ; što mu sc pripisuje i pravednost, mu¬ 
drost, dobrota, svemoć, samo su potencirane (uvećane) spo¬ 
sobnosti ljudske. 

Filon u težnji, da složi grčke misli s židovskima, istovjetuje 
božanstvo s Platonovim absolutnim bitkom, te drži, da je bog 
stvorio svijet, ali misli, da kao čisti jednostavni duh nije toga 
mogao učiniti sam, jer nije mogao doći u dodir satvarju, nego 
je to učinio preko sila. Tu upire mišljenje svoje o stoičku 
nauku, koja uzima, da božanstvo svijetom upravlja preko 
sjemenja, što iz njega izvire. Ovo sjemenje Filon opet poređi 
s Platonovim idejama i s bićima poznatim u starozavjetnoj 
objavi pod imenom angjela. Stoički duh, što oživljuje svijet, 
Filonu je riječ božanska, kojom bog stvara svijet. Sama 
za se uzeta ta je riječ jedna od sila stvaračica ; i kao što 
su po nauci Platonovoj sve ideje ovisne od ideje dobra, 
tako se i sve sile sastaju u njoj jednoj, koja posreduje iz- 

medju boga i svijeta, kao najviši angjeo, kao sin božanski, 
kao drugo božanstvo. 

Inače je izmeđju boga i svijeta golem jaz, iz kojega se iz¬ 
vodi nevrijednost materijalnoga svijeta. Osjetnost vuče čovjeka 
k njemu i ne da duhu, da se digne do božanskoga izvora. Bo¬ 
raveći tako ovdje odmetnik je od milosti božanske — svijet 
je griješan. Osjećaj griješnosti opravdava čežnju za spase- 
'senjem, do kojega vodi krepostan život, — što ga Filon 
zamišlja prilično slično stoičkoj apatiji i spoznaji. Ovo dvoje 
— pobožnost i mudrost — potrebno je čovjeku, da se približi 
bogu kao cilju svome. Sasvim sc približuje k njemu, kad to¬ 
liko uroni u biće božansko, da mu nestaje svijesti, 
no samo najbolji i najsavrŠeniji postižu tu milost, da mogu 
preći u ekstazu, u kojoj duh odbacivši sve tvarno zri bo- 
žans ku veličaj nost. 

To je prvi put u filozofiji grčkoj, a i to po utjecanju tu- 
djem, da se nesvijesni život stavio nad svjesni. I Platonov' 
idejalizam zalijeće se preko granica zcmskoga života, te na¬ 
lazi vrhunac u čistoj i nepomućenoj spoznaji duha riješena od 
tijela, no ovdje ekstaza vodi do mističnoga zanosa, n kojem 
nestaje svijest, nestaje i čovjek u neizmjernome biću bo- 
žanskomc. Skepticizam je uništio vjeru u svijesni duh, i 
pouzdanje u spoznajnu moć njegovu ; on je prvi poriv dao, 
ako će se unapredak mjesto svijesne spoznaje sve više isticati 
mistični zanos. U novoplatonizmu postaje on najvišim vre¬ 
lom pravoga znanja. 


Novoplatonizam. 

Plotin. (204.—270.) 

Začetnik je ovoga smjera Amonije Šaka (175—242), 
a usavršio je i u sustav doveo nauku njegovu Plotin iz Liko- 
pola u Egiptu. Rodjen 204. slušao je najprije Amonija, kas¬ 
nije je putovao po istoku, što nije bilo bez utjecaja na njegovo 
mišljenje i došao g. 244. u Rim, gdje je naukom svojom 
pobudio veliku pozornost, pače i u carskoj palači. Domala je 
osnovao školu, kojoj je na čelu bio do smrti (270 g.). Poradi 
osobita značaja i čvrste i odlučne volje i sveta života, koji je 

udešavao prema svojoj nauci, bio je vrlo poštivan med]u uče¬ 
nicima svojim. Njegov život i njegova nauka pokazuju jedan 
cilj i jednu težnju : dovinuti se carstva duhova i doći do je¬ 
dinstva s bogom. 

Na početku njegove nauke stoji ideja božanstva, koje 
zamišlja kao jedno vječno, što uvijek jest i što jedino u istinu 
jest ; u istinu pak je— neizrecivo, te se o njem lakše reče, ka¬ 
kovo nije, nego što jest. Ono je uzvišeno nada sve, jedino u 
sebi, a iz toga odredjenja izvodi se, da je i nesvijesno, budući 
da je svijest osnovana na dualizmu subjekta, koji 
spoznaje, i objekta, što ga spoznaje. Ono je 
čista djelatnost, uzrok i izvor svega, jer iz sebe stvara svijet : 
neprestano naime izlaze iz njega pojedine stvari, ali ono pri 
svem tom ostaje nepromijenjeno i jedno. 5 To stvaranje nije 
dakle dijeljenje jednoga božanskoga bića u mnoštvo pojavnih 
predmeta, ni jesu stvari dijelovi njegovi — nego su odsjev od 
njegova sjaja. Kao svijetlo što na sve strane rasprostire zrake 
svoje, a samo ostaje pri tom nepromijenjeno, tako su sva ogra¬ 
ničena bića samo zrake svijetla božanskoga, ništa bez njega, a 
i po njemu samo utvara, jer prava realnost pripada samo njemu. 
Ovo mišljenje je dinamički pantei zam, u kojem se 
izmiruje monoteizam sa stoičkim panteizmom. Poredba sa zra¬ 
kama svijetla toliko je Plotina obuzela, te bi se moglo reći, 
da ona upravlja cijelim pored]ajem i tijekom isijevanja, 
e ma naći ja iz božanskoga bića. I kao god što zrake 
svijetla bivaju sve slabije, što su dalje od izvora, tako su i 
predmeti, što su od božanstva dalje, to slabiji odsjev nje¬ 
gova bića, to manje vrijedni i to više puni zablude i prije¬ 
vare i svega zla. 

Prvi odsjev božanskoga bića je svijesna umnost kao 
svjetska sila, koje je doduše u sebi jodna i jedinstvena, i bogu 
slična, po tom i najviši bitak, ah budući da je svijesna, nosi u 
sebi princip dvojstva, kad nalazi u sebi svagda opreku misao¬ 
noga subjekta i pomišljanoga objekta. Osim toga zadržaje u 
sebi i mnoštvo, kad zamišlja u sebi ideje i njihove stvari. 
Tako je nm prvi uzrok mnoštva. Ideje zamišljane od uma 
sačinjavaju zajedno umni (intelegibilui) svijet, a ujedno su i 
uzroci svih pojava i stvari u tvarnome svijetu. 

Iz uma izvire đuševnost, koja stoji na granici svijeta 
božanskoga i zemaljskoga, na granici svijetla na prijelazu u 
tminu. Dijelom je božanska, te pripada nadzemskome carstvu, 
dijelom opet naginje k tvari i s njom se druži. Dvojaka je 
dakle đuševnost po Plotinu : jedna viša, koja u čovječjoj duši 
sačinjava umni dio, te poslije smrti, budući da je neumrla, što 
se dokazuje Platonovim razlozima, prema zasluzi prelazi u 
druga tjelesa (metempsihoza); druga đuševnost izvire iz ove, 
stvara tvarni svijet i ulazi u nj ; to je priroda, koja u 
svakoj stvari djeluje, to je đuševnost, koja i u čovjeka ve¬ 
zana s tijelom sačinjava osjetni dio njegova bića i proizvodi 
niže duševne radnje. 9 

Još za jedan stupanj niže spušta se trak božanskoga svijetla, 
prelazeći u tminu, tako daleko od duše, koliko je duša od uma 
ili um od samoga izvora svijetla, 7 i to je kraj isijevanja : tu je 
samo mnoštvo, nema jedinstva, nema bitka samo sjena zazbilj- 
nosti, samo pojava, nebitak. 8 Ta posljednja emanacija je tvar. 
Tu je izvor zlu, jer je tvar po biti svojoj nešto manjkavo. U njoj 
je uzrok i zlu duše, koja poradi sudioništvovanja s tijelom ne 
može svoje sile razviti posvema 9 . No kao što je um odsjev božan¬ 
skoga bića, a duša odsjev uma, tako je tvar odsjev, a ujedno 
i tvor duše. Sama po sebi zla i nedostatna dobiva ona po duši 
nešto ljepote iz nadosjetnoga svijeta, kojemu ljepota jedinome 
pripada u potpunome smislu. U estetičkim mislima Plotin je 
mnogo ovisan o Platonu i Aristotelu, ali ne valja pregledati 
osobito dvoje. U Platona i Aristotela estetika stoji više po strani 
i razvija se reći bi na posebnim osnovima, dok se u Plotina 
izgradjuje na istim osnovima, na kojima počiva cijela nauka, 
te je u najužoj svezi sa sustavom samim. To je jedno, što nje¬ 
govoj estetici podaje historijsko znamenovanje, a drugo je 
ovo : makar da dualistička opreka duha i tvarne prirode pre¬ 
lazi u estetiku, te stvara u njoj dvojaku i razne vrijednosti 
ljepotu, Plotin je u svojem sustavu našao mjesta i za pravi 
grčki osjećaj ljepote, pa kako inače i ne cijeni osjetni svijet 
i prirodu, ne može da im poreče estetsku vrijednost. U estet¬ 
skom shvaćanju približuju se mistične težnje njegove narodnome 
grčkom smislu za zbilju i prirodu. S pravom kaže Windel- 
band, da u Plotingvu sustavu nauka o ljepoti djeluje kao po- 

sljednji pozdrav grčkoga svijeta : filozofija njegova završuje 
se s estetskim nazorom 10 . 

Na kraju metafizike nadovezuje etika: ona pokazuje po¬ 
stanje u raznim mu stupnjevima, ova pokazuje put k s pa¬ 
se n j u ; ona vodi od "božanskoga bića do ondje, gdje posljednji 
traci prelaze u tminu, ova vodi od tmine natrag k iz¬ 
voru svega dobra. Kao zrake sunčane, što se od njega raspro- 
stranjuju širom svijeta, a i opet sa svih strana svijeta vode 
pogled k njemu, tako je i sustav Plotinov : sve izvire iz boga 
i sve treba da se u njegovo krilo vrati. I čovjeku je zadaća, da 
se očisti od praha zemaljskoga, da se odkine od osjetnoga 
svijeta i da se uzdigne do visokoga neba. 11 Ovoj osnovnoj 
ćudorednoj zadaći može se zadovoljiti u više stupnjeva. Naj¬ 
niži stupanj je ono, što se prije Plotina držalo najvećom zadaćom 
čovjeka, krepostan gradjanski i politički život. Djelovanje — 
ta jezgra ćudorednosti grčke — Plotinu je premalo ćudoredna, 
jer veže čovjeka na osjetni svijet. On je protivnik djelovanja, 
jer bitak je — veli. — mišljenje, a nije čin. 12 Kreposnija već je 
duša, koja se uzdiže natrag k umu, iz kojega je izišla : i to 
preziranjem osjetnosti i svijeta i čistoćom i razumnim životom. 
Na vrhunac ćudorednosti podiže se, koga ljubav k izvoru 
ljepote toliko zanese, da mu nestane svijesti, 13 te u 
ekstazi postaje jedno s bogom, bogu sličan i sam bog. 14 
Dobrota nema samosvijesti 15 , a i sreća se ne postiže u životu 
ni djelovanjem, pače ni razumnim životom ; tim jc nestalo 
i posljednjih osnova grčkoga shvaćanja života. Tuđji, istoč¬ 
njački, sneni duh brahmanizma obuzeo je dušu grčkoga naroda 
i istisnuo iz nje smisao za djelovni život, znak, da je antiknu 
filozofiju obuzela staračka nemoć, da je na kraju života. 

Posljednje poglavlje. 

Plotinova je nauka posljednji veliki sustav u filozofiji 
staroga vijeka. U J ambliha (umro oko 330. po Kr.) poslužio 
je kao osnov zamisli, da se u njem ujedine sve religije. Plotin 
poznaje samo jednoga boga, kojemu se služi srcem i dušom, 
a ne obred'ma, jer, reče, ako čovjek hoće da moli, mora bog 
k njemu doći, a ne on k bogu. Zato i nije mario za narodnu 



58 


vjeru i nije nastojao, da je sa svojim sustavom dovede u sklad. 
Jamblih upotrebio je njegovu metafiziku, da alegorijskim 
tumačenjem na njoj sagradi kozmopolitski panteon. Unutar 
ljestvice bića od najvećega do najnižih bilo je mjesta za tvo¬ 
revine vjerske mašte svih naroda, te se jedan čas činilo, da bi 
se tako dao spasiti politeizam prema kršćanskom monoteizmu. 
Jamblih je tom teologijom politeizma uspio toliko, te je osvojio 
za sebe i cara JulijanaApostatu, koji je taj fantastični 
panteon (kako ga zove Windelbanđ) htio i ostvariti (g. 361.). 
Uspjeh je bio kratkotrajan. Novoplatonizam se iza toga još 
neko vrijeme održao u Ateni, gdje ga je zastupao Plutarh iz 
Atene i Proklo (410—485). Službeni mu je završetak i ujedno 
završetak antikne filozofije god. 529., kad je car Justinijan 
dao zatvoriti atensku školu. 

Na razmedju staroga i srednjega vijeka stoji struja moć¬ 
nija od ijedne, što ih je svijet vidio, koja je donijela čovje¬ 
čanstvu nove nazore vjerske i ćudoredne, promijenila antikni 
sud o čovjeku, njegovu odnosa ju k svijetu i njegovoj svrsi u 
njem. Počevši kao iz malena izvora domala je ojačala toliko, 
da je zahvatila cijeli tada obrazovani svijet i po njem se raz- 
granila : najprije obuze obitelj i društvo, doskora udje i u tijelo 
državno, najposlije obuhvati sav život ; znanost i umjetnost, 
društveni i politički život, prevlada sve mišljenje i na zriju- 
vanje ljudi i filozofija je pošla novim pravcem i zapli- 
vala novom strujom : kršćanstvo je osvojilo svijet, osvo¬ 
jilo čovjeka i zanijelo misli njegove u područje vjerskih pro¬ 
blema. Vjera u boga pokreće sve mišljenje: u središtu nauka 
stoji teologija, a do nje filozofija kao pomoćnica, da kao ro¬ 
binja (ancilla), koja joj pomaže osvijetliti odnošaj boga prema 
svijetu (kozmologija) i čovjeku (antropologija). 

Sam nazor kršćanski nije došao na neutrte pute, i ako je 
navijestio ljuđma novi život : je taj nazor pripravljen di¬ 

jelom u svetim knjigama židovskim, a dijelom (napose s na¬ 
učne strane) u filozofiji poganskoj. Što se tiče odnošaja nje¬ 
gova prema vjerskim i ćudorednim mislima Židova, jasno je 
on istaknut riječima : Ne mislite, da sam ja došao da pokvarim 
zakon ili proroke : nijesam došao, da pokvarim, nego da is¬ 
punim. (Mat. 5. 17.) 

U narodu je židovskome živjela vjera u jednoga boga : 
Jahve je gospod, koji je odabrao narod Izrailjev, da bude ču¬ 
varom vjere, da je samo Jahve jedan, pravi bog. To je vjero¬ 
vanje narodno : jer je Jahve bog Izrailjev, no ono imade ten¬ 
denciju, da postane univerzalno (kozmopolitsko), jer će doći 
čas, kad će ga svi narodi upoznati i pokloniti mu se. Mono- 
teizam pak nije bio nigdje tako jasno izražen, kao ovdje. Nje¬ 
govo je ime : ,,On sam”, njegovo je biće uzvišeno nad svako 

stvorenje i nad sve određjenje : „Ja sam, koji jesam”. I najviši 
se vjerski nazori poganski bore s mišlju, koja je ovdje jasno 
izražena, da je bog čisto duhovno biće, odijeljeno od svijeta ; 
svijet je djelo njegovo, jer stoji pisano : u početku stvori bog 
nebo i zemlju. 1 svijetlo stvori, razluči dan od noći i nebeski 
svod od zemlje, odijeli kopno od mora i napuni ih živim bi¬ 
ćima, najposlije stvori i čovjeka na svoju sliku i priliku, na¬ 
činivši ga od zemlje i udahnuvši mu životni dah. U tim su 
riječima podani osnovi kozmologije i antropologije : u njima 
i odredjen odnošaj stvora-čovjeka prema bogu-gospodaru. I 
postavi bog Adama u raj zemaljski i dade mu na uživanje sve, 
zabranivši mu tek da okusi plod s drveta spo znanja dobra i 
zla. No zavedena zmijom paklenom Eva nagovori Adama, 
te oni prekršiše zapovijed božju. To bijaše prvi grijeh, i po¬ 
četak svih nevolja u ljudskome rodu, koji je izgubivši čistoću 
raja pao u zlo i zabludu, dok se najposlije odlučio bog, da uništi 
opako pleme. Jedini Noah nadje milost pred licem božjim i 
spase se po volji božjoj. Od sinova njegovih, Sema, Hama i 
Jafeta, kojih djecu rasprši bog po cijelome svijetu, rodi se cijeli 
rod ljudski. No da se ne izgubi u rodu ljudskome vjera u jed¬ 
noga boga i u spas ljudstva, pozva bog Abrahama i reče mu, 
neka ode iz svoje zemlje i iz kuće oca svoga, i učinit će ga ve¬ 
likim narodom i ime njegovo velikim, i blagoslovljeni bit će 
u njemu svi neznabošci. Tako je pokoljenje Abrahamovo bilo 
odabrano, da čuva vjeru u spas roda ljudskoga i da mu održi 
čistu vjeru u jednoga boga. Preko Abrahama i kasnije preko 
Mojsije bog je s potomstvom njegovim, sinovima Izrailjevim 
učinio zavjet. Narod je izraelski postao njegovo vlasništvo, 
a Jahve njegovim bogom, koji će narod svoj pomagati i štititi. 
„Ne boj se — veli prorok Isaija — jer te otkupih, pozvah te 
po imenu tvom : moj si, kad podješ preko vode, ja ću biti s to¬ 
bom, ili preko rijeka, ne će te potopiti ; kad podješ kroz oganj, 
ne ćeš izgorjeti i ne će te plamen opaliti. Jer sam ja Gospod, 
Bog Tvoj, Svetac Izrailjev, Spasitelj Tvoj ; dadoh u otkup 
za te Misir, Etiopsku i Ševu mjesto tebe. Otkako si mi postao 
drag, proslavio si se i ja te ljubih ; i dadoh ljude za te i narode 
za dušu tvoju”. (Is. 43. 1—4.) Ovu posebnu milost, ako je po¬ 
djeljuje bog odabranome narodu, mora ovaj da opravda po- 

štivanjem i vjerom u njega, napose pak vršeći zakon, što mu 
ga dade. Osnov toga zakona deset je zapovijedi, u kojima se 
odredjuje ođnošaj čovjeka prema bogu i ljudima, životu, imetku 
i časti ljudi, roditeljima i obitelji, o milosrdju sa sirotama i 
ubogarima, o starcima, udovama i siročadi. Druge su zapo¬ 
vijedi o postupanju s robovima i životinjama, napose još od¬ 
redbe o kradji i lihvi, o prvinama od rodova, o svjedočanstvu 
pred sudom, o svetkovinama i kada i kako da se slave, o pri¬ 
nosima za hram i žrtve (Deut. 20—25), druge se opet zapo¬ 
vijedi odnose na čistoću (uzdržavanje od nekih jela, o čistim 
i nečistim životinjama, o nečistoći žene poslije poroda, čovjeka 
u gubi) i načinu očišćavanja. 

Vjera u boga i obdržavanje zapovijedi njegovih uvjet je, 
da bog bude narodu svojemu dobar i da mu je pomoćnik u 
nevoljama. Jahve i prebiva u narodu svojem, a vidljiv je tome 
znak kovčeg zavjetni, što ga kao najveću svetinju krije hram. 
Odstupi li pak narod od vjere — te tim prekine zavjet, pogazi 
h zakon, onda bog ljubavi plane gnjevom i pedepše bičem 
osvete, te psalmista moli : „Bože, rasrdio si se na nas, rasuo 
si nas, gnjevio si se, povrati nas”. (Ps. 60. 1.) Srdžba je božja 
potopila iskvareno ljudstvo i ognjem zatrla Sodomu i Gomoru, 
ona šalje i neprijatelje na narod, da ga nevoljom privede na 
put pravde, ona ga najposlije i šalje u sužanjstvo, kad ne štuje 
zakon njegov i daje se zaluditi od idola. Tako je sav narod 
nazrijevao, a osobito su to isticali proroci, u sudbini svojoj 
sud pravde božje ; ova pokreće povijest židovskoga naroda i 
upravlja njegovim udesom. 

Na tom se uvjerenju osnivao sav život, cijeli se narod 
smatrao svećeničkim, bogu posvećenim. No zakon božji od- 
redjivao je sve javne i privatne prilike i podao životu ne samo 
sadržinu ćudorednu i vjersku, nego mu odredio i oblik. Izvanjski, 
obredni čin nije nigdje tako usko vezan s unutrašnjosti kao 
ovdje. Upravo stoga bilo se bojati, da će se ona sađržina zanema¬ 
riti kraj njega, kraj izvanjskoga čina; bila je pogibelj, da će se vjera 
i ćudorednost izgubiti pored obreda i žrtvi, da će nestati pravde 
srca pored pravde žrtve i obreda. Zdušnost i savjesnost će uz¬ 
maknuti pred pravednosti k činu. Istina, uvijek se isticalo, 
da je vršenje obreda samo znak unutrašnjega odnošaja vjer- 



92 


skoga k bogu. Stoji pisano : ,,Zar su mile gospodu žrtve palje¬ 
nice i prinosi, kao kad se sluša glas njegov. Gle, poslušnost je 
bolja od žrtve i pokornost je bolja od pretiline ovnujske”, (i. 
Sam. 15. 22.) U pravednika su čiste ruke i srce bezazleno. (Ps. 
24.), a sam bog ne kara, ako se ne žrtvuje, već ako se ne sluša. 
Ipak su prilike, čini se, htjele, da se vjerski unutrašnji snošaj 
zapostavio za volju strogoga obdržavanja obreda i žrtvi. Treba 
naime uzeti na um, da su ti znaci od velike važnosti za n a- 
rodni život, da su oni lučili Židove kao posebno pleme od 
ostalih naroda. Ta je pak činjenica još važnija postala u ve¬ 
likome babilonskom carstvu ; pomiješani naime s mnogim 
stranim narodima samo su tako Židovi mogli očuvati narodnu 
osebujnost: obred ih je vezao zajedno i održao, a kad se poslije 
g. 539. voljom Kirovom vratiše u Palestinu i kad se na novo 
podigao hram u Jerusolimu i narod obnovio zavjet s Gospodom 
— obnovio je Esra i zakon Mojsijev, ali je pri svem više izbila 
pravda čina od unutrašnjega veza naroda s bogom. ,,Pec- 
cata tua eleemosynis redime et iniquitates tuas misericordiis 
pauperum” (Daniel 4.) — to bijaše geslo ćudorednoga života, 
koji se po tom očitovao u točnom i strogom obdržavanju slova 
zakona, kako ga tumačahu književnici. Zapravo je samo knji¬ 
ževnik, poznajući točno nauk, mogao biti vjernik i kreposnik. 
U tom se smjeru razvijajući ćudorednost i vjera završuje na 
osvit novoga doba u formalizmu farizeja. 

Na izmaku staroga doba nalazimo s ostalim narodima i 
Židove pod rimskom vlasti, a već od 2. stoljeća u dodiru sa 
zapadnom kulturom i filozofijom napose. U Aleksandriji rodi 
se filozofija F i 1 o n o v a, koja je htjela da bude medju Žido¬ 
vima, što je Grcima nauka Platonova, Pitagorina ili stoička. 
Ovima je naime filozofija bila znanost i vjera zajedno : osni¬ 
vajući se na podlozi grčke nauke, znala je prilagoditi sebi pučko 
vjerovanje, pa je tako učenim ljudima zamjenjivala vjeru. Ista 
je težnja vodila židovske učenjake u Aleksandriji, samo su oni 
pored toga htjeli, da nauke filozofa grčkih prikažu kao manje 
ili više nepotpuni odsjev istine objavljene u svetome pismu. 
Na ovu pojavu nadovezuje kasnije i kršćanska filozofija. 

Medjutim su se i prilike u rimskome carstvu za¬ 
oštrile : Ono je utrlo put ideji o svjetskome carstvu i 

tako išlo u susret davnoj tendenciji istaknutoj u riječima 
proroka Isaije : 

A ja znam djela njihova i misli njihove i doći će vrijeme, 
te ću sabrati sve narode i jezike i doći će i vidjet će slavu 
moju. (Is. 66. 18.) 

Ako ikada, sad je najviše moglo nade biti, da se približuje 
obećana slava naroda Izrailjeva. Široke vrste shvatile su dakako 
tu težnju kao oslobodjenje od rimskoga gospodstva i kao-us¬ 
krsnuće svjetske moći, koja će sezati od mora do mora do na 
kraj svijeta. Ista je težnja obuzela i poganske narode. Veliko 
je rimsko carstvo bilo rastrovano politički i moralno i eko¬ 
nomski. Hramovi bogova stajahu pusti, kipovi njihovi razru¬ 
šeni, proročišta zamuknuše, a narod prisluškivaše praznovjernom 
lahoru. Onda se sjetiše, da i u starim knjigama piše, da će 
jednoga dana zavladati svijetom sinak božji, sjetiše se, što pjesnik 
Vergilije reče : ,,Magnus ab integro saeclorum nascitur ordo” 

— ,,veliki se iznova vijekova pokreće red”. Nevolja ljudi bila je 
prevelika, a da se ne bi na ruševinama rimske države i na raz¬ 
valinama poganskih svetinja, dizala nova nada, da je došla ura 
spasenja. Ova nejasna više želja nego slutnja sastala se sa stalnim 
očekivanjem, koje nikad nije klonulo u narodu Izrailjevu. Osam 
stotina godina podržaju u njemu proroci živu i jaku nadu, 
da će doći poslanik božji, Mesija, i otkupiti čovječanstvo. ,.Izići 
će mladica iz stabla Jesejeva i izdanak iz korijena njegova 
izniknut će. I na njemu će počivati duh gospodnji, duh mudrosti 
i razuma, duh savjeta i sile, duh znanja i straha gospodnjega. 
I mirisan je će mu biti u strahu gospodnjem, a ne će suditi po 
vidjenju svojih očijrr, niti će po čuven)u svojih ušiju karati. 
Ne će po pravdi suditi siromasima i po pravici karati krotke 
u zemlji, i udarit će zemlju prutom usta svojih i duhom usana 
svojih ubit će bezbožnika.” (Jesaia ii. i — 4.) 

U isto vrijeme ustade u narodu svet čovjek; odijelo mu 

— haljina od dlake kamilje i pojas kožan — pokazivaše pokajni ka, 
što je osjećao svu nevolju naroda Izrailjeva; zato pozivaše 
narod svoj : pokajte se, jer se približi kraljevstvo nebesko —, 
pripravljajući put gospodu, koji za njim dolazi. „Ovomu je 
lopata u ruci njegovoj, pa će otrijebiti gumno svoje i skupit 
će pšenicu svoju u žitnicu, a pljevu će sažeći ognjem vječnim”. 

Tako naviještaše i Ivan Krstitelj dolazak Mesije, osvetnika, 
koji će krivce kazniti, kralja, koji će narod osloboditi od rim¬ 
skoga jarma i uspostaviti kraljevstvo Davidovo. 

I došao je, ali — kraljevstvo njegovo nije od ovoga svijeta; 
nije sin čovječji došao, da mu služe, nego da služi i da dušu 
svoju da u otkup za mnoge. I nije više zemlja kraj ljudskih 
težnja i nada, nego daleko preko granica zemaljskoga života 
stoji cilj, do kojega se čovjeku vinuti. Izvjesnost i pouzdanje, 
da onaj svijet postoji, ne osniva se na umovanju ni na doka¬ 
zima,, već je neposredna činjenica srca i uvjerenja, koja nužno 
životu podaje drugi sadržaj i smjer. Ponajprije nastaje oštra 
opreka izmedju ,,carstva zemaljskoga” i „carstva nebeskoga”, 
a onda se ona prenosi i na čovjeka, i u njem se rastavlja tijelo 
i što je s njim u svezi od duha i što njemu pripada. Za čim je 
toliko antikni svijet težio, raskinulo se : harmonija duha i 
tijela. Uskrsnuće duha traži smrt tijela, a tko živi za ovaj svijet, 
umire za onaj. Put naslade i užitka zemaljskoga širok je, ali 
vodi u propast, na uska se vrata ulazi u vječnost. Tko se pri¬ 
ljubi uz svijet, i srce će mu ostati uza nj, ali „kakva mu je korist, 
ako cijeli svijet dobije, a duši svojoj naudi” (Mat. 16. 26.). 
Stoga se i veli : „Ne sabirajte sebi blaga na zemlji, gdje moljac 
i rdja kvari i gdje lupeži potkopavaju i kradu; nego sabirajte 
sebi blago na nebu, gdje ni moljac ni rdja ne kvari i gdje lupeži 
ne potkopavaju i ne kradu”. (Mat. 6., 19., 20.) Kad se radi o životu 
— a takovim se zove samo život duše —, onda valja žrtvovati 
sve : „Ako te ruka tvoja ili noga tvoja smućuje, odsijeci je i 
baci od sebe: bolje ti je ući u život hromu ili kljastu negoli s dvije 
ruke i dvije noge, nego da te bace u oganj vječni.” (Mat. 18., 8.) 

Antikno se mišljenje blažilo na zemaljskome životu, o ko¬ 
jemu je pored svih zala i nevolja imalo optimističan sud. Sad 
se taj nazor promijenio u toliko, da ovozemskome životu nestaje 
vrijednosti, a bol i patnja u njemu dobiva vrijednost za život 
duha. Stoga su najbliže carstvu nebeskome bijedni i siromasi. 
I dalje stoji pisano : „Blago onima, koji plaču, jer će se utješiti”. 
„Blago progonjenim pravde radi, jer je njihovo kraljevstvo 
nebesko; blago vam, ako vas uzasramote i usprogone i reku 
na vas svakojake rdjave riječi lažuć, radi mene”. „Ne bojte 
se onih, koji ubijaju tijelo, a duše ne mogu ubiti”. 

Ujedno se nad ovom zabiljnoŠću uzdiže druga ; viša-, koja 
presiže granice prirode, ali i sve, što čovjek sreće i zadovoljstva 
može okusiti na ovome svijetu : obećaje se sreća, koju nije 
oko vidjelo ni uho čulo. Tako se pesimizam životni završuje 
u transcendentnom optimizmu. Život se ne 
ukazuje očajan, beznadan, pa ako iz njega i nije nestalo boli, 
u daljini sc vidja radosni cilj, kojemu se valja u borbi dovinuti : 
to je svrha života. 

Supranaturalistički ovaj cilj dobiva konkretne 
oblike u slici o obiteljskom životu : carstvo je božje kao 
velika obitelj, koju okuplja oko sebe otac nebeski ; ljudi u 
njem svi su jednaki, svi su djeca božja. 1 kao što djeca ljube 
oca svoga i otac ljubi djecu svoju, brine se za njih i ništa im se 
zlo ne može dogoditi, dok ih njegova milost štiti. A i kako bi 
dobri otac, koji se brine za ljiljane u polju i za ptice nebeske, 
zanemario čovjeka, koji je pretežniji od njih. Samo čovjek 
treba da teži k njemu, želja njegova mora da je upravljena 
onamo i nade njegove u njemu ; ta je težnja glavni sadržaj 
života, sve drugo bog će povrh toga dati onima, koji najprije 
ištu kraljevstvo božje i pravdu njegovu (Mat. 6. 33). Ni daleko 
nije carstvo ovo : u srcu ga svojem može da nadje čovjek. U 
tom je dubina i veličina ove nauke. Nije ona sadržajem nova, 
poznata je iz Mojsije i proroka, a malo je koja riječ, te se ne bi 
našla i u poganskih pisaca ; ali je nov duh, kojim se 
taj sadržaj oživljuje. Poganska se filozofija napre¬ 
zala, trudili su se i proroci, da ćudorednost liše svake izvanj- 
štine i da jc stave u ,,unutrašnjega čovjeka" : no nigdje to nije 
uspjelo kao ovdje, gdje se ćudorednost razvija u odnošaju 
čovjeka prema bogu, koji ne gleda na djela ljudi, nego na srca 
njihova. Prva je i najviša zapovijed : ljubi boga, a druga je 
kao i ova velika : ljubi bližnjega ; o njima visi sva ćudorednost. 
(Mat. 22. 38—39.) Ta unutrašnja uredjenost duše podaje dje¬ 
lima vrijednost, skršena je dakle moć zakona i pravednost 
čina, pravovjernost u vršenju obreda, vrijednost i važnost iz¬ 
vanj stini dolazi od unutrašnjosti, po srcu, po namisli, kojom 
se čini. Zato i stoji pisano : ,,kad daješ milostinju, ne trubi pred 
sobom, kao što čine licemjeri po zbornicama i po ulicama, da 
ih hvale ljudi. Zaisto vam kažem : primili su platu”. ,,A kad 

patite, ne budite žalosni kao licemjeri, jer oni načine blijeda 
lica svoja, da ih vide ljudi, gdje pate”. ,,M i 1 o s r d j a hoću, 
a ne prinos a”. (Mat. 6. 2, 16 ; 12. 7.) Narodna židovska 
ćudorednost, koja se sastojala više u vršenju zakona nego u 
očitovanju ćudoredne osobe, tim je proširena do ćudored- 
nosti općeno ljudske ; a ako je dosele mogao vrijediti ćudorednim 
tek onaj, koji je neprikorno obdržavao zakon i obrede, sad je 
ćudorednost oslobodjena i od te sveze s izvanjštinom i prene¬ 
sena u srce čovječje, jer što iz- njega izlazi, ono čini čovjeka 
dobrim ili zlim. I ne će unići u carstvo božje oni, koji se približuju 
bogu samo ustima svojim i usuama ga poštuju, a srce njihovo 
daleko stoji od njega (Mat. 15. 8.). ,,Idite od mene — reći će im 
— koji činite bezakonje”. Zato i veli apostol Pavao : ,,Ako je¬ 
zike čovječje i angjelske govorim, a ljubavi ne imam, onda 
sam kao zvono, koje zvoni ili praporac, koji zveči. I ako imam 
proroštvo i sve tajne i sva znanja, i ako imam svu vjeru, da i 
gore premještam, a ljubavi ne imam, ništa sam”. (1. Korinć. 
13. 1—2.) O ljubavi ovisi dakle obećani raj, put u blaženstvo 
otvoren je svima, jer je svim moguće pribaviti si ljubav, koja 
k njemu vodi. Razumljivo je, koliko jc ova nauka promijenila 
dosadanje razmjere : po njoj siromašni postaju bogati, jer za 
postignuće najveće sreće ne treba blaga, nego samo milokrvno, 
ustrpljivo blago srce, koje ne zavidi, ne veliča se, nego trpi, 
vjeruje i nada se; nema više ni robova, jer mu ropski lanci ne 
smetaju, da se dovine posljednjemu cilju; pred bogom su svi 
jednaki; svi su mu jednako blizu. Kako ie prema antiknoj ova 
ćudorednost neovisna od politike, tako u njoj nestaju i razlike, 
koje su pogansku ćudorednost stezale u granice narodne dr¬ 
žave; padoše sve razlike staleške i narodne, ćudorednost po¬ 
stade universalistična: sav je svijet njiva, na kojoj 
se ubire sjeme za carstvo božje. (Mat. 13. 33—42.) „Nema tu 
ni Zidova ni Grka, nema roba ni gospodara, nema muškoga 
roda ni ženskoga; jer ste svi jedno u Isukrstu”. (Galać. 
3. 28.) Po ovom posljednjem cilju vežu se ljudi u idejalnu 
zajednicu, kojoj za volju kanda će se žrtvovati obitelj i država, 
kanda će se razvrgnuti svako zajedništvo i želja za njom sve 
će odnošaje ljudske promijeniti : ,,Ne mislite, da sam ja došao, 
da donesem mir na zemlju; nijesam došao, da donesem mir. 



nego mač; jer sam došao, da rastavim čovjeka od oca njegova 
i kćer od matere njezine i snahu od svekrve njezine; i nepri¬ 
jatelji čovjeku postat će domaći njegovi” (Mat. io. 34—36.), 
— neprijatelji u svem, osim u težnji za postignućem pravoga 
života. U tom sc ponavlja ista opreka, koja ide kroz cijelu 
nauku, opreka izmedju carstva zemaljskoga i nebeskoga, koja 
toliko uzdiže duh nad tvar, da sa zemaljskim prilikama i po¬ 
trebama gotovo i ne računa. Ostavit će čovjek kuću, braću 
i sestre, oca i mater, ženu i djecu imena gospodnjega radi, i 
dobit će stoput onoliko i dobit će život vječni. (Mat. 19. 29.) 
To je čas, gdje pravednost prelazi u savršenstvo. 
Misao o sinovskom odnošaju prema bogu podaje naime čovjeku 
vrijednost o sebi — i izvan obitelji i države, dok se antikni 
narod nigdje nije đovinuo ovakovome shvaćanju individualna 
čovjeka. No ujedno je to čas, gdje se čovjek iskida iz prirodne 
zajednice ljudske, čas, gdje ujedno po supranaturalističkoj 
tendenciji dolazi u spor sa zahtjevima prirodna života, te ovaj 
poprima negativni, asketski karakter. 

U središtu ove nauke stoji božanska ličnost Isukrstova. 
On je, kojega su proroci i pravednici i željeli vidjeti i čuti, po¬ 
tomak od roda Davidova, obećani kralj, sin čovječji, 
koji je došao, da otkupi svijet, sin božji, kojemu je otac dao 
svu vlast, te nitko ne će oca znati, osim, komu će sin kazati. 
(Mat. 11. 27.) Tako je u osobi Kristovoj ostvaren odnošaj 
izmedju boga i čovjeka, on uvodi čovjeka u carstvo božje, 
on je : put, istina i život. S tim je u svezi, da se kršćansko mi¬ 
šljenje kreće poglavito oko ličnosti njegove, da se po njoj uzdiže 
do jedinstva s bogom, da po njem ulazi u život, koji se prema 
osnovnoj opreci duha i tvari, neba i zemlje, jedini drži pravim. 
Sva ova nauka dobiva svoj jaki oslon i u životu, muci i smrti 
Isusovoj u svezi s naukom o uskrsnuću i dolasku na posljetku 
vijeka. Budući da se tako oko ličnosti Isusove kao središnje točke 
kreće kršćanski život, kršćansko mišljenje i ćućenje, razumljivo 
je, da vjersko mišljenje poglavito ide pravcem, da shvati odnošaj 
boga-sina prema bogu-ocu i Svevišnjemu duhu (p r 0 b 1 e m 
teologijski), da razbistri mišljenje 0 dvojakoj prirodi 
boga-čovjeka i njegov odnošaj prema roditeljici-majci (pro¬ 
blem k r i s t o 1 o g i j s k i), tiajposlije da u svezi s prvim 

7 


Dr.^Albert B a zala ; Po vješt filozofije. II. 



9 8 


grijehom razloži pitanje o milosti božjoj i slobodi volje, o otkup¬ 
ljenju i spasu (problem antropologijski), a tek 
u drugom redu mogu za to mišljenje imati vrijednost ostali, 
napose kozmologijski, problemi. Tome je razlog i to, 
što kršćanstvo u prvome redu nije filozofijska, nego 
vjerska nauka; u njoj preteže vjerski elemenat toliko, 
da se pored njega zatomijuje svaka druga težnja. Pa ako 
je poganski učeni svijet htio da prevlada vjeru filozofijom, 
kršćanstvo prevladava filozofiju vjerom, znanost se gubi u 
teologiji, ljudsko znanje potamnjnje pred božanskim. Prema 
supranat u rali zrnu stoji supraracijonaliza ni, 
leoji je izražen u riječima: ,,Hvalim te, oče, gospode neba i zemlje, 
što si ovo sakrio od premudrih i razumnih, a objavio si prostim.” 
(Mat. ii. 25.) Ljudsko znanje, svjetska mudrost ništetna 
je, pa se zato i veli : „Blago siromasima duhom”, — jer „što 
je ludo pred svijetom, ono izabra bog, da posrami premudre.” 
(1. Kor. 1. 26.) 

No ni kršćanstvo se nije moglo zadugo oteti tome, da 
ne dodje u dodir s filozofijom. Tome su dala povoda vrlo rano 
naslajuei razna krivovjerstva (hereze), s kojima jc. u borbi 
valjalo odredjivati i utvrdjivati, što će biti pravi smisao 
kršćanske nauke. U razvoju dogmata trebalo je jednako 
zadovoljiti potrebama, vjerskim kao zahtjevima uma, pa je 
tu već nastala nužda, da se nauka kršćanska ustali kao 
filozofijski nazor o svijetu i životu. Prema tome, kako se toj 
potrebi nastojalo udovoljiti, dijeli se i povijest srednjega vi¬ 
jeka u dva razdoblja: u patristiku (od prvih vijekova 
do VIII. slolj.) i skolastiku (od IX.—XIV. stoljeća). 

PatristiKa (do VIII. stoljeća). 

§ 1. Do nicejsKoga sabora. 

Po smrti Kristovoj razidoše, se učenici njegovi svijetom 
naučajući nauku njegovu. Najveće si je zasluge pri tom stekao 
poslije smrti Kristove obraćeni P a v a o apostol. No napredo¬ 
vanje kršćanske misli nije bilo bez zapreka. Dok je još malena 
bila općina kršćanska, nije se marilo za nju, ali kad se počela 
širiti svijetom,, te prodirati i u javni život, kad se već opažao 
tu i tamo utjecaj te nauke, onda joj nastadoše mnogi protiv¬ 
nici. Razlozi, kojima se borahu protiv nje, poglavito su dvojaki : 
politički i naučni. Kršćanstvo doduše nije imalo poli¬ 
tičkih namjera prema zadaći svojoj ; za nj postoji samo du¬ 
hovna zajednica ; zato se kršćanstvo ravnodušno drži i prema 
državi ; a svjetska vlast, ako je pravedna, od boga je, pa se 
zato i veli : „dajte caru, što je carevo, a bogu, što je božje”. 
Ipak su svi vidjali, da će nauka ova obraćajući se u jednako 
gospodarima i robovima, mogućnicima i bijednicima, promije¬ 
niti privatni i javni život, a to bijaše dosta, da se na nju 
svrati pozornost vlasti, da joj stane na put. Koliko bijaše mo¬ 
guće, ona je to i činila, sljedbenici te nauke moradoše se uteći 
zakrilju skrovitih mjesta i podzemnih katakomba, moradoše 
podnijeti i progone i smrt, no sve to nije moglo zadržati struju, 
koja je sve dalje šireći se to jača postajala. 

Apologete. 

Neustrašiva postojanost uz nauku, te junačka volja i smrću 
je povjedočiti, doista je mogla osvojiti, pređobiti, ali nije mogla 
suzbiti sumnje, što ih je dizao protiv nje um ljudski. Kršćanstvo 
doduše po svojoj zadaći nije imalo ni naučnu tendenciju; 

ipak se već prva općina kršćanska morala prepirati s učenim 
Grcima, đa ne prelaste srca "bezazlenih. Po tim je rasprama 
sve više nastajala potreba, da se nauka kršćanska iteoretski 
utvrdi, ne gledeći na to, da su i unutar crkvenih općina nasta¬ 
jali razdori i opreke, da ljudi ne bijahu „utvrdjeni u jednom ra¬ 
zumu i u jednoj misli”, pa je trebalo nastavše svadje smiriti. 
Tako se dakle već od najranijega doba kršćanska nauka raz¬ 
vija u n a z o r o svijetu i životu, i to na jednoj strani 
više pozitivno tim, što se neposredne činjenice vjerskoga čuv¬ 
stva stavljaju u umstvene stalno i jasno odredjeno oblike, te 
se tim od vjerovanja nastoji prijeći k znanju kršćanskom, 
a na drugoj strani više negativno tim, da sc nauka od izvanjskih 
protivnika utvrdi i obrani. Taj posao obavljahu već u 2. stoljeću 
apologete, napose : Flavije Justin (u prvoj polovici 2. 
stolj.), Tatijan (rodjen oko 130.), Atenagora (oko 
175, pr. Kr.), I r e n e j (140.—202.) i njegov učenik H i p o 1 i t 
(početkom 3. stolj.). U obrani kršćanstva polaze sa raznih sta¬ 
jališta, no ima jedna zajednička crta u njih. Kako su naime 
bili upućeni u pogansku filozofiju, nije im izmaklo, da sc u njoj 
već nalazi gotovo cijela nauka kršćanska, — ali ne u tako sa¬ 
vršenome i jasnome obliku ; stoga sude, da poganska filozofija 
nije toto generc različna od kršćanske ; povodeći se za 
mišljenjem svoga vremena i držeći, da je filozofija grčka ovisna 
od istočne, zastupaju svi jednako misao, da poganska filozofija 
Mojsijeva i Kristova nauka teku iz jednoga izvora, sve naime 
imadu dijela na umu svijeta, ali se taj um u poganskoj nauci 
i u Mojsije i proroka očitovao samo d j elomično, p rivi 
smisao svijeta je Krist, samo njegova nauka u punoj 
i savršenoj formi crpe iz izvora istine : kršćanstvo je 
dakle prava filozofija; ostale su filozofije po vre¬ 
menu prije nje, priprava za nju, po prirodi ona jc osnov svima, 
svi bi je poznavali, da nije u ljudi prevladala moć tmine, te 
zabludama natrunila i iskrivila, da je morao doći Krist, da uči 
ovu novu — a ipak staru, jer je od vijeka, istinu. 

Medju prvima, koji su tako branili kršćanstvo, bio je Flavije 
Justin; rodjen od grčkih roditelja i izobražen u filozofiji grčkoj, 
napose poznavajući Platona i stoike prešao je kasnije na kršćanstvo, 
t\aučao ga i branio i najposlije zasvjedočio mučeničkom smrti (valjda 

g. 166.) Njegovi su spisi : dvije „Obrane' 1 i ,,R a z g o v o r s T r i- 
fo:io m‘‘. 

Justin uči, da se u Kristu očitovao božanski um (iogos, verbucn) ; 
po njem iinadu dijela na njem, na riječi božjoj, svi ljudi. No isti taj bo¬ 
žanski um očitovao se već u stvaranju, on je prosvijetlio sve umnike 
ljudske tako, da što ima u djelima grčkim i židovskim lijepo i dobro, 
sve potječe od njega, po logosu — Kristu, sve je kršćansko ; tako svi 
ljudi vjeruju u boga i drže neke zakone po tom, što imadu dijeia na 
njem. Očito su na Justina utjecali - stoici ne samo u tim mislima, nego 
i kad mu je odrediti odnošaj drugoga božanstva, Krista, prema bogu ; 
a ođređjuje ga ov ako : u početku stvorio je bog — stvorac iz sebe umnu 
snagu, preko koje jc stvorio svijet; ta umna snaga prvorodjenl 
je sin božji ; i kao što plamen nastaje iz plamena, ali mu ne slabi snagu, 
tako i sin izlazi iz oca ne umanjujući ništa njegovu moć, i kao što zrake 
sunčane na zemlju padaju, a ipak se ne otkidaju od izvora svoga, tako 
i sin božji ostaje s ocem jedno. U Kristu postao je um božji čovjekom. 
Od onda je i spoznaja ljudska ojačala i dovedena na pravi put, te je 
svu ljudi mogu postići, što jc prije Krista bilo moguće tek pojedincima, 
kao med ju Grcima Sokratu i Heraklu i drugima med ju Židovima ; cije¬ 
lome rodu ljudskome pala jc u dio prava spoznaja tek po utjelovljenju 
sina božjega. Očito ima u tim mislima mnogo poganskih elemenata, 
ali makar je kršćansko mišljenje njima gdjegdje upravo prevladano, 
ne bi se s pravom Justin zvao poganinom u kršćanskom 
odijelu. Ne može se to učiniti već zato, što je mnogo toga prikazano 
tako, da bi protivnici uvidjeli, da kršćanstvo nije praznovjerna ludost, 
kakovom su je često držali. 

Gnostici. 

Od apologeta se osobito ističe I renej, koji ustaje protiv 
g n o s t i k a. Tako se zovu mislioci, koji prema vjerovanju 
stavljaju spoznaju vjersku. U tom pogledu se ne zadovolja¬ 
vaju ni sa shvaćanjem kršćanske nauke, kako ju je prihvatila 
crkva, već vele, apostoli su nastojali misli Kristove pri¬ 
lagoditi shvaćanju puka i u tom se pravcu dalje razvijala cr¬ 
kvena nauka ; no treba upoznati bivstvo same nauke, jezgru nje¬ 
zinu shvatiti, to je prava spoznaja (gnosis) ; upuštajući se onda 
u umovanje gnostici su mnogim upravo fantastičnim elemen¬ 
tima ispremiješali kršćansku nauku i prilagodjivali je pogan¬ 
skom mišljenju — slično kao što je Filon učinio s naukom ži¬ 
dovskom. Napose udaljuju se od crkvene nauke tim, što kon¬ 
struiraju opreku izmedju židovstva i kršćanstva tako, da ne 
drže ono pripravom ovome, da je bog Mojsije i proroka, bog, 

koji je stvorio svijet, razli čan od boga. po Kristu naučatia. Irene.j 
zove takovu spoznaju bogohulnom, pobija mistieko-fantastičkc 
pomisli gnostika o logosu i duhu svetom prema bogu ocu, te 
najposlije odrcdjuje pravu spoznaju kršćansku : ljudsko znanje 
ne doseže do najviših problema, najmanje pak doseže bivstvo 
božje ; čovjek može vijekom samo učiti, ali potpune spoznaje 
ovdje nc postiže niti je postiže bez boga ; bolje je stoga i ne 
znati, nego mudrovanjem pasti u zabludu ; pa ako i jest čovjeku 
'moguće spoznati mnogo, pa i o samome bogu, njegovo će znanje 
»biti samo onda na pravom putu, bude li ga provodila vjera. 
.1 r c u e j je tako med ju prvima odredio pojam kršćanske, 
filozofije : držeći kršćansku nauku objavljenom istinom bo¬ 
žanskom postavlja je kao provodilju umovanju, koja će misli 
ljudske zabludama podvrgnute voditi putem svijetla i istine. 
.Djelo njegovo (pod naslovom) ,,Protiv hereza” obara sc na. 
nauke gnostika Valentina, (oko 140.). Drugi su znatni 
pristaše gnosticizma: Cerint (oko 115.), Karpokrat 
' (oko 160.), B a s i 1 i d (oko 125.), B a r d e s a 11, M a r c 1 o n. 

. • Posebni oblik kršćanske gnoze postavlja F 1 a. v 1 j e 
<K 1 e m ent A 1 e k s a n d r i j s k i i O r i g c n. 

Klement AleKsandri.jsJti. 

K 1 c 111 c 11 t A I c k s a u <1 r i j s k i rodio sc sredinom 2 . stoljeća 
od poganskih roditelja ; proučivši filozofiju grčku kao malo tko prijedjo 
tih. kršćanstvo i istakne sc kao odličan pisac ; učitelj. Od mnogih nje¬ 
govih sačuvana su najvažnija, djela i to : Cohortatio ad gen t c s, 
P a c d a g o g u s, Stromata i Q u i s divcs sal vabi tur? 
Umro jc negdje oko 217 g. 

Povođeći se za Justinom ni Klcmcnt nc nalazi opreke med ju po- 
gaustvoni 1 kršćanstvom : svijetlo uma božanskoga rasulo sc već od 
iskona po svijetu, a tračak toga svijetla dopro je do poganskih filozofa ; 
isti um prosvijetlio jc i Mojsiju i proroke, a preko njih jc po Klcmcntovu 
sudu i opet mnoga istina došla u pogansku nauku. Mojsijcv zakon i po¬ 
ganska filozofija su dakle dijelovi istine, nauke njihove su kao rastepena 
zrnca božanskoga urna ; isti je Togos, iz kojega vuče početak sva mudrost 
i znanost svijeta, samo sc u protferšćausko doba nije očitovao potpuno ; 
tako jc naime pristajalo u „uzgojni plan božji", da sc dio istine otkrije 
i nevjernicima prije, nego će sin božji donijeti svijetu potpunu istinu 
vječnu ; filozofija poganska i židovska nauka su predvorje, kojim se 
ulazi u hram kršćanske istine. Ođrecljujući tako mjesto filozofiji he- 
■ leuskoj u uzgojnom planu božanskom Klcmcnt jc uzdiže do vrijednosti 



za vjeru r ona neka buclc i pojedincu, šio je cijelome ljudstvu bila, naime 
priprava — a ujedno i sredstvo, da se vjera povisi do vjerske spo¬ 
znajo. Da to bude moguće, potrebno je, da se ona posvema osloni 
na vjeru : od nje treba da izidje i s njenim se zasadama mora na kraju 
da nadje sukladna ; nigdje se ne smije od nje udaljiti, svagda treba da 
ostane vjeri podredjena. Vjera je o s n o v znanja i cilj mu, kao 
božanska riječ i sama je najviša istina, te prema tome kriterij svega 
ljudskoga znanja, kojemu onda preostajo samo zadaća, da vjeru uz¬ 
digne do gnostićkoga vjerovanja. 

Važan bio jc ovaj korak u razvoju kršćanske filozofije, kojim se 
ublažuje antagonizam nauke svjetske i božanske, a jasno jc, da ga je 
mogao načiniti samo G r k, koji po uzgoju i tradiciji ne može da ne cijeni 
nauku. Uza sve to drži Klement, da o bogu nema pozitivna znanja : 
zna se, da. jc neizmjeran, bez oblika i bez imena, neshvatljiv i ncođrodiv, 
a sve, što mu se drugo prida, samo je po analogiji čovjeka. Ni u shva¬ 
ćanju božanskoga trojstva nije njegov sud svagda pozitivan i ođrešit; 
koleba se. Tako neke misli pute, da je u problemu kristologijskom na¬ 
ginjao subordinacijo niz. mu, smjeru, koji jc učio, da druga, 
božanska osoba nije istoga bivstva s prvom i da je prvoj podredjena 
(subordinirana). Tu je nauku razvio osobito Arijan, a čini se, da 
jc u tu — prema kasnijoj odluci crkve — zabludu upao i Klement, kad 
luči prirodu sinovu od očeve, makar da joj pridaje prvo mjesto do nje. 
Nije na mišljenje Klcmcntovo ostala bez utjecaja ni filozofija grčka. 
Vidi se to po tom, što odrcđjuje drugu i treću osobu božansku odviše 
neosobno. Sin božji je ,,mudrost i znanost i istina i sve, što je uza to“, 
on je — kao u Filona — ,,krug svih sila u jedno sabranih i ujedinjenih", 
on je pralik svijeta, posredovanjem njegovim bog je stvorio svijet ; on 
jc zakonitost i umni poredak svijeta. Sve te misli zvuče po stoički i 
uovoplatonski, a kadre su pobuditi sumnju, da nije Klement možda tu 
drugu osobu pomišljao kao kozmički princip, kao jedan način 
očitovanja božanskoga bića u svijetu. Tome se, istina, protive druge 
misli, koje jasno izriču osobnost božanskih lica, ali cijeli način vodi ga 
vrlo blizu i m o n. arhiani z m u, koji jo poricao osobnost iogosa 
i duha svetoga. Ovo kolebanje ne ćc začuditi nikoga, ako uzme na um, 
da nauka o božanskom trojstvu nije bila od početka ustaljena, a i kad 
je na niccjskom saboru g. 325, crkva tu nauku odredila, nije se svagda 
liedvoumno shvaćala.. 

I u psihologiji i etici Klement se dosta povodi za svojim grčkim 
uzorima ; tako uzima, da so duša sastoji od razumna i nerazumna dijela, 
sav život treba da je pod vodstvom uma ; krepost je umom uredjeni 
sklad duševnih stanja i životnih momenata, ona je dobra i lijepa. Naj¬ 
viši cilj je mir duševni, što traži riječ božja: mir s tobom ! Taj sc mir 
postiže, ako sc čovjek uzdigne od osjetnosti do umnosti i ako se naj- 
poslije smiri u spoznaji (gnozi) i ljubavi boga. Očito je, da su to misli 
platonske i stoičke, da odgovaraju posvema intelektualizmu grčke etike, 

koja je gotovo uvijek osnivala krepost na znanju, a gnostik, koji se iz 
svijeta iskustva i osjetnosti uzdiže đo boga, nije nego u kršćansko ruho 
zaodjenuti lik mudraca stoičkoga. Da on, kao ni Justin, nije svuda pre¬ 
vladao poganske utjecaje kršćanskom misli, nije čudo — ni po uzgoju, 
a ni po vremenu, u kojem živu, gdje se kršćanska nauka u borbi s po¬ 
ganstvom tek pomalo kristali zuje. 

Origen. 

Klementova je zasluga, da je uveo z n a nost u krš¬ 
ćanstvo. Tu nastavlja i najznatniji njegov učenik, Origen 
(185.—254.), koji u djelu nsol ap-/wv (o osnovima) podaje 
prvi sustav kršćanske nauke. 

’ [;Tim dakako nije kazano, da su sve nauke, u njem iznesene, ispravne.. 
Da on stoji pod jakim dojmom novoplatonizma, izvan svake je sumnje, 
a to je i razlog, zašto nije svagda prikazao nauku kršćansku u skladu 
s crkvenim vjeroispovijeđanjem. Učenošću i pobožnošću svojom za¬ 
divio je savremenike, ali to ga nije zaštitilo, da ne bude tužen radi krivo¬ 
vjerja, te morađe ostaviti učiteljsko mjesto na aleksandrijskoj kate¬ 
hetskoj školi i odreći se svećeničkoga zvanja. U krivnju mu se upisuje 
i to, da su nauke njegove podale povoda mnogim krivovjerjima, te su se 
Arijanci i Pelagijanci na nj pozivali. Kao učenik njegov spo¬ 
minje se D i o n i z i j e, zvan Veliki, kojega je spis „O prirodi" 
naperen protiv atomistike. Protiv' zabluda njegovih ustao jeMetodijc 
i z T i r a. 

Tertulijan. 

Ni u zapadnom dijelu crkve ni jesu uzmanjkali branitelji 
kršćanstva: pored M i 11 u c i j a Feliksa ističe se ovdje 
osobito* Tertulijan {160.—220.), čovjek osobite nada¬ 
renosti i učenosti, ali strastven i ekstreman u svem, čega se 
lati : još kao poganin iz pune je čaše užitka crpao, a i kao 
kršćanin zauzimlje skrajnje stajalište. U poganstvu nitko nije 
ludjim smatrao kršćanstvo, u kršćanstvu nitko nije bio takav 
protivnik poganstva kao on sam. 

Od svega, što je pogfinsko, zazire ; tako zabacuje njihovu poeziju, 
ođsudjuje njihove filozofe kao „patrijarhe heretika". Luči filozofiju 
od vjere i do skrajnosti dovodi opreku objave i razuma ljudskoga. Istine 
kršćanske protivne su razumu, te se svakom nastojanju utvrdjivanja 
istih po razumu protivi načelom : „Credo, quia absurdum — 
vjerujem, jer je nesklapno". Kršćanin neka ne traži mudrost nad vjeru, 
jer da upravo u supraracijonalnom, antilogičkom karakteru stoji najveće 
jamstvo božanske istinitosti njezine. Uza sve to nije sam Tertulijan prost 
od utjecaja poganskih, napose stoičkih : tako su stoičke misli, da je sve 

zbiljsko neke vrsti tijelo, a tako i bog, makar je duh, ima svoje tijelo 
(corpus). U opreci s monarhianistima drži, da su u bogu tri osobe, ali 
opet na stoičko miš’jenje naginje, kad drži, da su iz supstancije (tijela) 
božje izišli sin i duh sveti : sin onda, kad je bog-otae zamislio stvorenje 
svijeta, te ga riječju (logos) stvorio ; druga je osoba dakle kao u Ireneja 
posrednik kod stvaranja, ona je doduše u bogu (imanentna) od iskona, 
ali ,,sinom" njegovim postaje tek po emanentnom rodjenju. Kad jc 
naime bog pristupio k stvaranju, rodi iz sebe mudrost kao riječ, da po¬ 
moću nje stvori svijet, od onda se može govoriti o sinu božjemu prvo- 
rođjenome, ocu jednakome, koji jc iz božanske supstancije stvoren ; 
iz iste je supstancije, od iste moći, samo drukčijega oblika i duh sveti. 
Inače je Tertulijanovo mišljenje natrunjeno pantejstičko-monističkim 
evolucijom zrnom stoičkim. Svijet je stvoren iz ništa ; kad bi se naime 
uzela vječna tvar, bilo bi to jednako, kao da se uzima uz boga drugo 
božanstvo, tim više, što bi ono nužno sililo boga, da se pri stvaranju 
na nj osvrće ; ovako pak je bog u u m u svojem zamislio svijet i riječju 
(logos) ga stvorio. Duša je tvarno biće, a za utvrdjenjc ove misli na¬ 
vode se stoički dokazi; dosljedno tome pristaje se uz traducia- 
nizani, t. j. uz nauku, koja uči,’ da se duša začinje sa začetkom 
tijela ; jednako se prenose od roditelja na djecu i duševne sposobnosti, 
pa i i s t o č n i grijeh. 

Sasvim su stoičke i misli o slobodi volje i besmrtnosti duše. 

Uporedo s oprekom prema poganskoj mudrosti ide i opreka prama 
ćudorednosti poganskoj. Kao ondje što Tertulijan uzdiže vjeru nad filozo¬ 
fiju i postavlja ugled objave j crkve za najviši princip spoznaje, tako ovdje 
postavlja božansku volju za vrhovno načelo, i to posve, kako ga nalazimo 
u stoika, gdje se providnost veže s fatalizmom, um s nuždom. Stoga veli: 
ne traži se, da slušamo, jer je nešto dobro, nego jer jc bog zapovjedio. 
N i j e 1 i to u Tertulijana odjek staro-rimskoga duha 
zakonitosti P Inače postavlja na život skrajnje zahtjeve; tako pri¬ 
mjerice veli, što nije naročito dopušteno, da je zabranjeno. U tim za¬ 
htjevima nestaje mu često i smisla za realne potrebe života, tako kad 
brak ne cijeni, veleći, da se samo zakonom razlikuje od bluda, i najpo- 
slijc, kad etički život bezobzirnom jednostranosti tjera na potpunu askezu. 

Tertulijan je svakako jedan od najoštrijih tipova, a jednako stoji 
i to, da je u njega bila silna energija duševna, kojom razbija, na što 
se obara. No u bezobzirnoj dosljednosti prema nekorne stajalištu i 
rigoroznosti shvaćanja nije čudo, ako se uz mnoge vrijedne misli pot- 
lcradu jednostranosti i zablude : istina se kao i krepost drži 
— sredine. 

Od latinskih apologeta spomenuti je još A r n o b i j a i 
Laktancija (oko god. 300.), kojega najvažnije djelo 
„Institutiones divina e” stoji prema O r 1 g e- 
n o v u djelu kao prvi zapadni sustav kršćanske nauke. 



§ 2. Poslije nicejsKoga sabora. 

U prva tri stoljeća nauka se kršćanska toliko razvila, 
da su se na nicejskom saboru (325. g.) mogle osnovne zasade 
njezine ustaliti. Međjutim je i crkva kršćanska (milanskim 
cđiktom 313.) bila priznata, te se mogla nespriječeno širiti ; 
daljnjem naučnom radu postala je zadaća, da nauku njezinu 
usavrši. Patristika se u to doba uzdiže do vrhunca, a najod¬ 
lični je mjesto u njoj zauzima Aurelije Augustin. 

1 u istočnom se dijelu crkve naučni rad njegovao, te se 
ovdje istakoše Atanazije Veliki (269.—373.), koji je 
pobijao s u b o r d 1 n a c i j 0 n i z a m A r i j e v, zatim B a- 
z i 1 i j e V e 1 i k i iz Cesareje, G r e gori j 0, N a z i a n s k i 
i G r e g 0 r i j e i. z N i s e (331. —31)4.), koji svi stoje pod 
utjecajem 0 r i g c n o v i m, što zajedno s njim uvažavaju 
Platona i njegovu filozofiju upotrebljavaju kao podlogu kr¬ 
šćanskomu umovanju. 


Gregorije iz Niše. 

Napose valja tiicdju misliocima ovim istaknuti Grogorija 
i ■/. N i s c ne samo zato, što je cijelu kršćansku nauku nastojao umstve- 
nim načinom razložiti, već i zato, što se na njemu očito opažaju jaki 
utjecaji lickali zrna. Oci pitanja, kojima se bavi, u prvom redu stoji dogma 
o božanskom trojstvu. Gregorije zauzima tu srednje stajalište izmedju 
politeiztna poganskoga i apstraktnoga, monotcizrna židovskoga. U opreci 
s poganskim vjerovanjem polazi od p o j m a boga, pa dokazuje, kako 
iz njega slijedi nemogućnost politcizma ; jer pojam boga traži, da ga 
pomišljamo kao biće u svakom pogledu savršeno ; kad bi bilo više bogova, 
svi bi morali biti tako savršeni, ali da sc kako razlikuju, morao bi svaki 
imati po koju odliku, koje drugi nema ; no onda bi svakome nešto manj¬ 
kalo do potpuna savršenstva, nijedan ne bi bio doista bog ; nije dakle 
moguće, da ima više bogova, već treba da jc samo jedan. U opreci s mo- 
notcizmom židovskim izvodi, da su u tom jednome biću tri hipostazo, 
tri osobe. Da to razloži, Gregorije polazi od analogije s ljudskim bićem, 
11 kojemu logos — mu i riječ — ima samo atributnu eksistenciju ; um 
jc ljudski ograničen, kako jc priroda čovječja ograničena ; riječ naša 
jc krilata, kratkotrajna ; koliko božanska priroda nadmašujc ljudsku, 
toliko i božanski logos nadmašujc ljudski ; treba dakle držati, da je 
božanski um vječan, nuždan, božanska riječ neograničena, da i živa. 
No ne valja misliti, da logos ima samo dio na životu, nego da je život 
sam. Ako dakle logos^živi, budući da je život sam, onda svakako imade 
i sposobnost izbiranja ; ništa naime živo nije bez tc sposobnosti ; isto 

tako valja držati, da logos imađe i moć, da nema ni kakove sklonosti 
na zlo —- jer jedno i drugo mora biti u onome, što jc božje. Tako logos 
ima sva obilježja božanska, a.budući da ima i volju, nužno jc, da za sebe 
postoji i da jc osoba. To dakako, ne smeta, da riječ ili razbor potječe 
iz unia, a da nije ni isto s njim ni posve različno — tako jc dakle riječ 
božja, po tom, što za sebe postoji, nešto zasebno, a po tom, što u sebi 
pokazuje, što se u bogu vidi, jedno je po prirodi s njim.' 

No sličan način dolazi Grcgorije do spoznaje treće osobe božanske, 
a na pitanje, zašto tri osobe nijesu tri božanstva, oslanja se na već 
spomenuto umovanje iz pojma o bogu, a uz to veli, da. se izrazom ,,bog“ 
označuje b i v stv o, koje jc nerazdij cijeno i jedno u sve tri osobe. Na 
kraju ga ipak ostavlja sigurnost i pouzdanje, da bi mogao spoznati, 
kako je moguće, da jedna božanska priroda (dakle jedan bog) subsi- 
stira u tri osobe. 

Nc valja pregledati, da Grcgorije za opravdanost te nauke ističe 
i to, da jc ona — srednja i/medju politcizma, koji tvrdi mnoštvo 
božanskih osoba (hipostaza), i monoteizma, koji tvrdi jedinstvo prirode 
božanske. 2 To jc u mišljenju Grcgorijcvu čisto grčki princip. I doista 
se on kroz cijelo mišljenje Gregorijevo povlači, te mu nameće dosta 
jako estetsko obilježje. Njegovo shvaćanje svijeta kao umjetnički ure- 
djenc cjeline, kao kozmosa u lijepim oblicima i mjerama ustaljena, 
sasvim je antikne, helensko. Ponešto zanosi na novoplatonizam, kad 
uzima postupni razvojni niz od materije do duha, no i tome nizu podajc 
isto obilježje, uzimajući, đa u sredini stoji čovjek, mikrokozam, 
koji u svojem biću veže svijet prirode i carstvo duha, tijelom pripadajući 
svijetu, a duhom priličan bogu. Grčkom crtom u njegovu mišljenju valja 
smatrati i to, da u najužu svezu dovodi dobrotu s ljepotom : dobrota 
je sklad duše. Osjetna naslada i nagoni i druge pojave nerazumnoga 
dijela duše nijesu same po sebi z 1 c, nego tek po nerazumnom popuštanju, 
n kojem se raskida harmonija osjetne prirode s umnim dijelom duše. 
Prvi put jc čovjek taj sklad raskinuo, kad je zaveden od zmijo popustio 
požudi i tim počinio istočni grijeh. Od onda su njim zavladale 
moći tmine. Trebalo ga je izbaviti iz vlasti zla duha, logos božanski je 
morao čovjekom postati, da izvrši djelo otkupljenja. Da pak može bo¬ 
žanska priroda stati u ljudsko biće, obrazlaže se ovako. Bog jc neizmjeran, 
pa se pita, kako jc moguće, da tu ncizmjernost u svojoj pomisli obuhvata 
čovjek, koji je prema bogu kao atom ? No ni ljudski duh nije zatvoren 
u granicama tijela, i on sc mišljenjem svojim proteže preko svega svijeta, 
uzdižući sc do neba i zalazeći u dubine zemlje ; ako se dakle već ljudski 
duh, koji je prirodnom nuždom vezan uz tijelo, slobodno kreće u njem, 
što će moći božansku prirodu u ljudskome biću priječiti, da nc ostane, 
što jc bila. 3 Uza sve to — veli Grcgorije — ostaje i ovaj spoj zagonetan, 
ali ako ćemo pravo, zagonetan je već spoj duše i tijela ; ne smeta li čo¬ 
vjeka zagonetnost ova, da priznaje ovaj spoj, zašto da ga ona zagonet- 
nost smeta i uznemiruje.' Osina ovih problema Grcgorije osobitu pažnju 



obraća, pitanjima c s ii a t o 1 o š k i ni, uskrsnuću, posljednjem sudu 
i životu poslije smrti. Istočnim je grijehom čovjek lišen bio idejni noga 
stanja, djelom otkupljenja dana je mogućnost, da se priroda ljudska 
u potpunosti svojoj povrati u idejni no stanje : jedni već poslije smrti 
ulaze u jedinstvo s bogom, to su oni, koji su u životu kreposno živjeli ; 
drugi potpadaju kazni, koja ima da otare i obriše zlo iz njihove duše. 
Koji zlato čiste, ako je izgubilo što od svojega sjaja ili se pomiješalo 
s kojom neplemenitom tvari, dobro se u tu svrhu služe ognjem : tako i 
duša ljudska od početka sjajna čistoćom i dobrotom, ako je kasnije 
izgubila sjaj i postala crna, treba, da se kaznom kao vatrom zlato očisti. 
Kn kako zlo nije samostalni princip, nego samo nedostatak dobra, mora 
nr.doći vrijeme, kad će sve zlo biti uništeno i svi se ljudi dovinuti cilju : 
svi će biti u bogu i bog u svima. Ovo mišljenje Gregorijevo nije u skladu 
s kršćanskom naukom, već je izazvano utjecajem Origenovim i novo- 
platonskim. To doduše nije osporilo njegov ugled u crkvi, ali je pored 
ostaloga i to učinilo, da je zapostavljen Augustinu, kojega inače daro¬ 
vi tošću i umnošću natkriljuje. 


Aurelije Augustin (354-430.) 

Najveću je slavu oci svili crkvenih stekao Aurelije 
August i n. 

Rodio se u Tagasti u Numiđiji, gdje mu je otac Patricije 
bio članom gradskoga vijeća (decurio). No ovaj nije toliko 
utjecao na uzgoj mladoga Augustina, koliko mati mu Monika. 
Njezinom utjecaju valja pripisati i to, što se Augustin iza burno 
preživjelih mladenačkih godina obratio kršćanstvu. Prve nauke 
svršio je u rodnome mjestu, onda je pošao u Madauru i Kar- 
tagu, da sc izobrazi. Poslije svršenih nauka bio je neko vrijeme 
u Tagasti učiteljem govorništva, odonud se preseli u Kartagu 
i opet odovud u R'm, a najposlije u Milan. Tu se upozna s A m- 
brozijem (374.-397.), tada biskupom milanskim, kojega 
živa riječ ga je potakla, te se iza duga i ozbiljna razmišljanja 
pokrstio (god. 387.). Tim se ispunila najveća želja njegove 
majke, koja je malo zatim umrla. Poslije smrti njezine vrati 
se Augustin u rodni kraj, gdje je boravio do g. 391. Pošavši 
odonud u Hipon posveti se svećeničkome zvanju, i dovine se 
doinala biskupske časti (g. 395.) poslije smrti biskupa Valerija. 
U to vrijeme pada njegov najživlji rad. Umro je g. 430. Od 
mnogobrojnih djela naj znatnija su: Contra A c a d c m i c o s, 
u kojem pobija skepsu akademika, Solliloquia, prego- 



varanja izmedju razuma i Augustina o spoznaji boga, neumr- 
losti duše, o kojem pitanju napose raspravlja i spis D e i m- 
mortalitate animae; u isti red idu i djela D e quan- 
titate animae, De libero arbitri o (o slobodi volje 
u 3 knjige), D e d u a b u s animabus (da nema dvije duše, 
dobra i zla u čovjeka, kako su učili Manihejci), De tr i- 
nitate (u 15 knjiga) i pored mnogih drugih djela moralnoga 
sadržaja — osobito važno djelo D e c i v i t a t e D e i (u 22 
knjige). Pod kraj života popisao je djela svoja u spisu R e t r a c- 
t a t i 0 n c s, u kojemu je i ispravio nedostatke i pogreške u 
djelima svojim do godine 427. napisanim; 0 životu i mišljenju 
njegovu rade Confessiones sastavljene oko god. 400., 
do te naime godine doseže ova autobiografija Augustinova. 

Augustin je najveći filozof ne samo svoga doba, nego kr¬ 
šćanstva uopće. Po obrazovanju i nauci dana mu je prilika, 
da se upozna s naukama starih filozofa ; najdublje i najtrajnije 
utjecaje primio je od smjera Platonova i novoplatonskoga ; 
pored toga stoji i u najužoj svezi sa strujama svoga vremena. 
U svem mnoštvu misli i nazora i pod svim mogućim utjeca¬ 
jima znao je odrvati se svim smjerovima i cijelo mišljenje 
prožeti svojom ličnosti. Mišljenje mu je duboko i strogo, ali 
toliko upravljano čuvstvima i težnjama, da imademo u njem 
sustav filozofije, koja se promeće u život, nazor o svijetu, koji 
prirodno i sam od sebe traži, da prijedje u nazor o životu. Osnovni 
motiv njegova mišljenja je težnja za srećom, a drži, 
da je to općena težnja, u kojoj se svi ljudi slažu, U djelu D e 
I r i 11 i t a t e pripovijeda, kako je neki glumac u kazalištu 
obećao, da će drugom zgodom kazati slušateljima, što svi žele ; 
kad su se na odredjeni dan sakupili u velikom broju, reče im ; 
svi biste rado jeftino kupovali, a skupo prodavali. Augustin 
nije zadovoljan s tim riješenjem ,,lakoumnoga” glumca. Da 
je — vel' - rekao : Svi želite biti sretni, nitko ne će da bude 
nesretan, rekao bi bio nešto, što bi svatko spoznao kao svoju 
želju. Jer štogod čovjek i drugo želio, iz te je želje. 5 

Svi dakle teže za srećom, ali je ne traže svi u jednome, 
a i pojedinac čovjek kojekuda vrluda idući za njom. 1 Augustin 
ju je tražio, kad se bacio u ,,rijeku običaja”, u kojima je uz- 
rastao i kojima se kao mladić nije mogao dosta oteti. On je 

zaplovio strujom, koja veći dio sinova Evinih vodi u neizmjernu 
strašnu pučinu, gdje je u valovima uzburkanih strasti već 
mnoga ladja potonula, ne dosegavši cilja. I Augustin je tražio 
sreću na tome putu, dok ne nadje u Ciceronovu Hortenziju no¬ 
voga kormilara, koji je brod njegove sreće upravio u sigurnije 
pristanište. Augustin se počeo baviti filozofijom, a i ta ga je 
privlačila samo toliko, koliko može pokazati put k pravoj sreći. 
Opažanja i iskustva poticala su ga, da traži uzroke zlu, koje 
se kao vječni pratilac pridružuje težnji ljudskoj. Najbolji mu 
se u to vrijeme i na to pitanje činio odgovor m a n i h e i z m a. 
Ta je struja (u drugoj polovici 3. vijeka) osnovana od M a n e s a 
oživila u zapadnome mišljenju misli Zarathustrine : misao o 
dvije jednako prvotne kozmičke sile, svijetlu i tmini, dobrome 
i zlom božanstvu. Manes je učio, da i u čovjeku te oprečne sile 
gospodu ju ; čovjek naime po njegovu mišljenju ima dvije duše. 
jednu što potječe iz carstva svjetlosti, i drugu, što je moći 
tmine pomiješaše onoj ; otud u čovjeka elementi svjetlosti i 
tmine, od kojih se potonji mogu spoznajom (gnozom) odstraniti. 
Devet je godina Augustin vjerovao u tu nauku i bio joj revnim 
braniteljem, — no dogodi se, da i ona izgubi svoj čar, te nije 
mogla zadovoljiti težnju njegovu za srećom. Obuze ga klo¬ 
nulost, on upade u skepticizam akademika. To nije moglo dugo 
potrajati. Um će doista podleći sumnjama, ali srce vjeruje 
čvrsto i nepokolebivo u mogućnost sreće, a tu vjeru nijesu kadri 
skršiti neuspjesi : i tako je opet težnja za srećom bila, koja je 
Angustinu govorila, da mora biti nešto jamačno. 9 No što je 
jamačno u zabludama ljudskim, gdje je uporište ljudskome 
znanju ? Augustin nalazi jedno u psihologijskoj činjenici sa¬ 
mosvijesti. 

Raium: Ti, koji sebe želiš upoznati, znaš li, da jesi. Au¬ 
gustin : Znam. 

R. : Otkud znaš? — Aug. : Ne znam. 

A’.: Znaš li, da se gibaš? — Aug.: Ne znam. 

R.: Z na š li, da misliš? — Aug.: Z u a m. 

R. : Dakle je istina, da misliš. — Aug.: Jest. 

Na sličan je način kasnije i Descartes tražio osnovu umo¬ 
vanju, ali je doskora uvidio, da mu ona sama ne zajamčuje 
ni eksistenciju izvanjskih pojava ni objektivne istine. To vidi 

i Augustin, pa se zato i ne zadovoljava s tim uporištem. Treba 
]i naime, da spomenuta psihologijska činjenica bude od veće 
nego tek subjektivne vrijednosti vlastita zadovoljenja,^mora se, 
veli, u posljednjem redu osnivati na apsolutnoj istini, koja je 
mjerilo za svaku spoznaju, te kao nekakova svjetlost obasjava 
duh ljudski i podaje znanjima ljudskim vrijednost istine. 
„Iina naime neka nepromjenljiva istina, to ne možeš poreći, 
koja obuhvata sve, što je nepromjenljivo istinito ; zato ne 
možeš reći, ni da je moja ni tvoja, ali je u svih, koji gledaju 
nepromjenljivu istinu, — kao na čudnovat način tajno, a ipak 
javno svijetlo ■— nazočna i svima se zajedno pruža”. 8 Ona je 
kao vječnost prema vremenitosti, kao neizmjernost prema 
ograničenosti, a budući da nc sudimo o njoj, kako to biva 
sa svim, što je jednako duhu našemu ili manje od njega, nego 
sudimo po n j oj, ona je od našega uma uzvišenija i vrednija : 
i toliko um spoznaje, koliko se približio toj nepromjenljivoj 
istini. Mišljenje ovo sasvim je platonsko. Kao ondje što su 
ideje osnov svemu, što je u muogoiikosti stvari postojano, 
stalno, zbiljsko, te po ođnošaju k idejama mnijenje ljudsko 
postaje znanjem, tako Augustin drži, da i spoznaja nastaje 
po ođnošaju k svijetlu istine, u kojem duh gleda pojedine istine. 
Istina je dakle osnovana u samome duhu ljudskom, budući 
da on ima dijela na božanskome umu, ali ujedno preseže 
granice ljudske prirode, budući da joj je posljednji osnov u 
bogu. To je smisao Augustinovih riječi, kad kaže, da čovjek 
svu istinu u bogu gleda. Ona je nazočna u svakome 
duhu, a objektivno postoji u bogu, u božanskome umu. No i 
dalje ide sličnost s Platonovim nazorima. Ideje su jedino zbiljsko 
i najviše istina ili, što je isto, bog je apsolutni bitak. Po Pla¬ 
tonu sve ideje ovise od ideje dobra, po Augustinu je sve zbiljsko 
ovisno od boga, i kao ondje što stvar propada, ako izgubi dio 
na ideji, tako i po Augustinu mora prijeći u ništa, čim nestane 
božanske potpore. Bog je i najviše dobro i posljednji osnov 
svim pojedinačnim dobrima, i najviša ljepota i uzrok svoj 
ljepoti stvarnoga svijeta. 

Bog je po mišljenju Augustinovu apsolutni, čisti bitak, 
tc u njega nema ništa pripadao, slučajno (accidens); uslijed toga 
se za pravo o njem ne može ništa izricati : spoznaja ljudska 

radi s kategorijama supstancije, atributa, relacije, bivanja, ali 
nijedna od njih ne da se na boga primijeniti. Zato o njem 
nema ni prave mrske spoznaje: meli us scitur nese i- 
endo (bolje se spoznaje neznanjem). 9 

Po Aristotelu je, kad se bog uzima kao savršeni bitak, 
kao samosvijesni duh, i kao pravi uzrok svega relativnoga 
bitka i bivanja ; samo se u Augustinovu mišljenju znatno ističe 
i v o 1 j a kao atribut bića njegova, da bi uz metafizički 
vrhovni princip mogao postati i principom vjer¬ 
skim i ćudorednim. Otud onda nužno kozmologijsko 
mišljenje polazi drugim pravcem prilagodjujući se na mnogim 
mjestima Platonovu shvaćanju. Tako mu nije dosta, da bog 
bude sam imanentna pokretna sila svijeta ; ne samo meta¬ 
fizički nego kao da su vjerski i ćudoredni interesi tražili, da 
božanstvo bude transcendentno. I još više. Nije se moglo do¬ 
pustiti, da bi postanak svijeta i prirode bio samo neko obli¬ 
kovanje makar i bezlične tvari, kojoj se ipak nije poricao 
svaki bitak ; kršćanska je kozmologija tražila, da bog bude 
stvoritelj svijeta, što ga prema vječnoj odluci stvara iz ništa : 
svijet nije ni emanacija božanskoga bića ni dio njegova bića 
kao u monističko-panteističkim sustavima ; izmedju svijeta i 
boga postoji samo dinamički odnošaj, svijet je postao 
voljom božjom i održaje se po njoj a u času, kad moć božja 
prestaje, vraća se natrag u ništa ; uzdržavanje svijeta zapravo 
je neprestano stvaranje, jer neprekidno mora da je nazočna 
moć božja, ako hoće svijet da bude. 10 

No ako sve, što postoji, po volji božjoj postoji, nastaje 
pitanje : kako je moglo nastati z 1 o u svijetu, kojemu je po¬ 
sljednji uzročnik apsolutno dobro. Na ovo pitanje odgovara 
Augustin ovako : Urcdjujući i uzdržavajući svijet odredio je 
bog svakoj stvari mjesto i prirodu, no kako svjetlost jasnije 
izbija iz sjene, tako se i dobro i lijepo to očitije prepoznaje 
uz ružno i zlo : u kućanstvu svijeta nije dakle smjelo uzmanj- 
kati ni zlo. Ono samo po sebi i ne može biti dobro, ali dobro 
je, da i njega ima ; ono je nužni sastavni dio umnoga uredjenja 
svijeta i toliko ima dobra na njem. Ono najposlije i nema real¬ 
nosti, jer je samo negacija, nedostatak dobra, te postoji samo 
po tom, što ima nešto dobro, no dok dobro može i samo za 



sebe biti (može na pr. biti gđjekoja priroda i bez trunka zla), 
ne može biti zlo samo o sebi (ne može biti prirode, u kojoj nc bi 
ništa dobro bilo). 11 Po stvorenju je svakome biću ođređjcno 
neko savršenstvo, neki red i cilj ; odstupanje od toga je zlo. 
Moralno zlo ima svoj izvor u volji ljudskoj. Volja uz 
pamet i razum sačinjava čisto duševnu stranu ljudske duše, 
druga strana dolazi već u dodir s tijelom, oživi ju je ga i drži, da 
se ne raspadne. Ipak se drži, da duša, jer je netvama, ne može 
ni u tom nižem obliku doći u neposredni dodir s tijelom ; stoga 
se uzima, da ona to može učiniti samo posredovanjem neke 
tvari, koja je netvarnome biću srodna, kao što je vatra ili zrak. 
Augustin uvidja, da tim nije protumačio pitanje o odno- 
š a j u duše. prema tijelu. Isto tako ne zna se odlučiti u pitanju 
o postanju duše. Samo toliko mu se čini stalno, da nauka o 
prceksistcnciji nije opravdana, o čem svemu napose 
radi spis ,,D c anima ct c. i u s ori gine". Ni teorija 
k r o a c i o n i z ni a, da bog stvara duše svaku u svoje doba, 
ne čini mu se najzgodnija, jer ako iz ruku božjih duša prelazi 
u tijelo ljudsko, prelazi sigurno kao dobra ; no onda se ne da 
pravo opravdati istočni grijeh, koji nastaje iz sudioništvovanja 
duše s tijelom, a nc može duša za nj biti odgovorna, kad nije 
sama tu svezu s tijelom htjela i tražila. Od svih teorija najviše 
mu se svidja gener učioni žanr, da duša dječja nastaje 
iz duše roditelja ; jedino se. boji, da bi generacionizam lako 
zaveo na traducionizam, koji je po njegovu mišljenju 
neopravdan zato, jer ima smisla samo kraj (manje ili više pri¬ 
znate) materijalnosti duše. 

U svim tim razmatranjima Augustin ne spušta s vitla 
glavnu svrhu, rad koje ih je poduzeo : osnovni motiv njegova 
sustava, težnja za srećom i pravim životom, neprestano mu 
je u svijesti, a prema odredjenju apsolutnoga bitka kao naj¬ 
višega uma i najuzvišenije volje mogao jc na dva već iz starine 
poznata puta tražiti sreću : u spoznaji (teoriji) i djelovanju 
(praksi). Augustin se doista na mnogo mjesta uzdiže do 
onoga mišljenja o sreći mislioca i posmatrača, kao da u tom 
nazrijeva posljednji cilj i pravu sreću čovjekovu. Tome se 

nome ide jalnome svijetu : in interiore homine habitat veritas 
et si tuam naturam mutabilem inveneris, transcende et te ipsum. 
Illuc ergo tende, unde ipsum lumen rationis accenditur ! 12 
S tim zahtjevom, koji je jasno izrečen i riječima : Noii foras 
ire ; in te ipsum redi (ne obraćaj se van, u sebe se povuci !) 
stoji Augustin posve u stazi antiknoga intelekt u ali zm a. 
Uza sve to nije voljan spoznaju staviti ciljevima životnim 
kao vrhunac : jezgra prirode ljudske nije um, nego volja (vo- 
luntas est in omnibus, immo omnes nihil aliud nisi voluntates 
sunt), 13 praktični život stoji u središtu ljudskoga nastojanja, 
a upravljen je na najvišu volju. Tim je označeno i mjesto i sa¬ 
držaj pravoj sreći. Konačni cilj leži preko granica ovoga svijeta. 
Aristotelovo lih metafizičko božanstvo nije moglo služiti kao 
osnov ćudorednome životu ; ovaj se mogao opravdati samo na 
osnovi unutrašnje vrijednosti kreposti, a sadržaj mu odredišc 
potrebe društvenoga života. No ako je bog ujedno i najviše 
dobro, kako to po Augustinu jest, ako jc sve dobro samo po 
odnošaju k njemu, onda ni krepost nema vrijednosti u sebi, 
nego postaje samo sredstvo, da se postigne vrhovni cilj, 
a sadržaj ćudoređnosti izvire iz osobnoga odnošaja čovjeka 
prema bogu: ćudorednost je jedinstvo, sklad ljudske volje 
s božanskom, svrha života nije nego težnja za njim. 

Ova može imati ćudorednu vrijednost samo uz uvjet, da 
ima u čovjeka slobodna volja : nagrada kreposti i kazna za 
zlo opravdane su samo, gdje ima zasluga i krivnja ; a te nije, 
gdje slobode nije. Augustinu je tako sloboda volje postulat 
etičkoga života, no on je — napose u spisu D c 1 i b e r o a r- 
b i t r i o — utvrdjuje i iz pojma volje, koji da sam po sebi 
traži slobodu ; odredjuje ju pak potpuno indeterministički i 
od izvanjskoga prisilja (a coactione) i od psihičke nužde (a 
necessitate) ; a da se' čovjek uopće može dovinuti toj neovis¬ 
nosti i unutrašnjoj i izvanjskoj, ima da zahvali umu. I tu kao 
da je slijedio Platona i stoike, kad hvalom uzdiže um kao naj¬ 
višu silu ljudske duše, koja ga oslobadja ; tim dakako nije još 
utvrdjeno, da je Augustinovo mišljenje intelektualistično ; 
volja mu nije samo produkt umnih sila, nego joj se podaje po¬ 
sebno mjesto u duševnome životu, po čem Augustinov nazor 
stoji bliže Aristotelovu voluntarizmu. I doista je kasniji razvoj 

toga problema išao sad jednim, sad drugim smjerom prema 
tomu, da li je u kojega pisca više prevladavao Platon ili Ari¬ 
stotel. Budući pak da mu je po prirodi volja i slobodna i teži na 
dobro, najslobodnija je, koja teži na najveće dobro : najveća 
sloboda je dakle — služiti bogu. U tom je i spas čovjeka. 

Da se ovaj može predati težnji i nastojanju oko svojega 
spasa, potrebna mu je, drži Augustin, milost : ova pak ovisna 
je posve o bogu, te on može ljude po volji pripustiti k spasenju 
ili ne. Otud izvodi Augustin posljedak, da je iz broja grješnika 
bog neke odabrao (predestinirao) za spas, dok drugi potpadaju 
vječnoj propasti. Misao ovu nije crkva odobrila, ali ju je zato 
reformacija prihvatila : no čini se, da je njom naprijed postav¬ 
ljena sloboda volje, ako i ne ukinuta, postala iluzornom, 
kad dobra djela mogu nastati samo po milosti, a ne milost po 
dobrim djelima. Koji su odredjeni za propast, ne mogu ni naj¬ 
boljim djelima steći milost pred licem božjim, jer uopće ne 
mogu imati dobrih djela — budući da ih bog ne gleda. No čemu 
im onda sloboda — ili od koje je koristi onima, koji su odredjeni 
za spas ? Valjda nije samo tome, da bude izlika za zasluge 
ovih i za krivnju onih ? 

Osvrnemo li se na sustav Augustinov, jasno će biti, da se 
u njem kozmički (metafizički) princip Aristotelov s Platonovim 
idejom dobra stopio u pojam osobnoga božanstva, kao principa 
bitka i ćndoredja. Povrh svega pak širi se i neki estetski 
sjaj. Estetika Augustinova ne otkriva novih, nepoznatih po¬ 
gleda ; ona prihvaća stari princip, da je jedinstvo osnovno 
obilježje ljepote. Važnije za mišljenje Augustinovo jest, da ga 
on uzdiže do metafizičkoga optimizma, po kojem je i zlo po¬ 
trebno u kućanstvu svijeta, da nastane jedinstvo u mnoštvu 
i raznolikosti, sklad u izmiru opreka. No kao sve, što je dobro i 
istinito prema ođnošaju k apsolutnome izvoru dobrote i istine, 
tako i sve lijepo imađe svoj apsolutni uzor, koji je jedno s do¬ 
brotom i istinom : što iz ruku apsolutnoga bića izlazi, nije 
dakle samo pravo i dobro, nego i lijepo. I svijet je lijep po stvo¬ 
renju i u održanju. Otud pak slijedi, da ni on nije bez vrijed¬ 
nosti, da i u njem čovjek smije tražiti, a i može naći i dobara, 
makar da nije u njem meta ljudskoga teženja. Neka je dakle 
pravi svijet onaj drugi, neka je u njemu sva sreća, ljepota i 



sva nada., Augustm se ne žaca ustaviti na čas i na ovomu svijetu, 
te pored trancenđentnoga teženja nalazi još uvijek mjesta, i za. 
potrebe života. Tim se ublažuje ovostrani pesimizam, a da se 
ne gubi s vida optimistični cilj onostrani. 

Sličan se izmir zapaža i u djelu 1 ) e ei vita te 1 ) e i. 
gdje u sličnoj opreci stoji država svjetovna s božanskom, ili, 
što je donekle isto, država s crkvom. No ta opreka ne znači 
Angustinu raskidu: jer se djelovanje njihovo raznim područjem 
i raznim ciljem upotpunjuje, /.bližnje i konačno ipak sastaje. 
Ne bi se dakako moglo sastati, da i svjetovna i božanska dr¬ 
žava, koje. je vidljiv znak u svijetu crkva, ni jesu ćudoredne 
uredbe ; o ovoj potonjoj nema sumnje, da to jest ; ali i ona 
prva hoće da suzbija zlo i opačinu i da uredi pravdu. Sva dakle 
njihova oprečnost st.eže se 11a razliku, da se jedna brine za 
vremenito dobro i zemaljsko, dok se druga brine za vječnost. 
No tim je određjen i ođnošaj njihov : djelokrug svjetovne dr¬ 
žave prema djelokrugu crkve stoji kao relativno prema apso¬ 
lutnome, kao prolazno prema vječnosti, ograničeno prema ne- 
izmjernosti. Hoće li dakle svjetovna država, da svoj cilj poluči, 
mora se orijentirati prema vrhovnome cilju, što ga nauča crkva 
kao zastupnica božanske države : drugim riječima treba da 
se podloži crkvi. Tim je mislima Augustm pripravio crkvenu 
nauku o državi : crkva ima pravo da obuzme ne samo vjerski 
1 .ćudoredni, nego i politički život. l)a je pri tom nestalo samo¬ 
stalnosti države, očito je, ali ni druge posljedice toga shvaćanja 
nijesu mogle izostati. Tako je bila velika pogibelj, da će se 
ćudorednost i vjera izvrgnuti u puko izvanjsko obđržavanje 
crkvenih uredbi, a nestati će im unutrašnje snage i poticala ; 
i doista se dogodilo, da se ne rijetko i crkva zadovoljila samo 
pravednošću čina, gdje i nije bilo pravednosti srca. No nema 
sumnje, da bi se tim uzgoj na zadaća crkve promašila, baš 
kao što je ne vrši država zađovoljuj ući se legalnošću i ne pita¬ 
jući, jc li utjecaj njezin dopro i do svijesti gradjana ili vjernika 
i obuzeo im cijelu dušu, da iz njih prirodnom silom djeluje 
u izvanjštinu. Da se na to svagda pazilo, ne bi bilo trebalo in¬ 
kvizicije, ni progona vjernika ni sličnih zabluda sredovječnih, 
koji su u kršćanskim državama, ako 1 ne iz same nauke 
kršćanske, nikle. 



A u gusti n nije samo velik po dubini misli, nego i po utje¬ 
caju, koji ide kroz sav srednji vijek, a i preko njega, zalazi u 
reformaciju i prelazi preko Descartesa u novi vijek : a hoće 
li i najnovije doba da vjerski problem uzme nanovo u pretres, 
morat ćc se vratiti k njemu ; i inače će moderni čovjek u njem 
naći mnogo pobuda, ako ga ne smeta neobični način prikazi¬ 
vanja, da prodre u dubinu stvari. Taj sud R. Euckena o 
Augustinu bez sumnje je opravdan, a opravdane su i završne 
riječi njegove. ; da je Augustina bolje i nestavljati ni u koju 
vrstu ni u koje razdoblje, nego priznati u njem ličnost, kakovih 
rijetko ima, iz kojih vremena o.rpaju i na njima se orijentiraju 
o vječnim zadaćama — dok one same stoje nad vremenima. 


Patristikn je na vrhuncu bila gotovo u isto doba, kad je 
i posljednji ogranak antiknoga mišljenja još svjež bio i raz¬ 
vijao sc. Ne dugo poslije Augustina na jednoj i poslije ne¬ 
uspjeha Jamblihova na drugoj strani naučni je rad zapeo, ako 
i nije posve prestao. Novoplatonizam je još neko vrijeme ži¬ 
votario u učenjačkim društvima. Carskim dekretom od 529. 
izagnan bi i iz zadnje kule, te se u zapadnome svijetu ne javlja 
više kao poseban smjer, 1 nestalo mu gotovo svega utjecaja, 
a i što ga ima, manji je, u zapadnome dijelu tadašnjega kul¬ 
turnoga svijeta, nego na istoku. Pod tim utjecajem stoje spisi 
nepoznatoga pisca, izdani pod imenom Dionizija Arco- 
p agi t e, prvoga biskupa atenskoga, koji su u srednjem vijeku 
dosta bili uvažavani. Najvažnije je u nauci ovoga tobožnjega 
Dionizija, što je s obzirom na spoznaju božanskoga bića us¬ 
tvrdio, da ima dvojaka teologija: jedna, on je zove zztz'pztizž 
( prirična), — pomišljajući boga kao izvor svega, posmatra pri¬ 
rodu i sav ostali tvor njegov, te onda na nj, dakako u naj¬ 
većoj mjeri, prenosi opažana svojstva ; druga — Dionizije 
je zove iTrofflaTtzvi (odlična) — polazi od mnoštva i promjen¬ 
ljivosti pojedinačnih predmeta oduzima mu sve atribute, koji 
izviru iz ograničenosti i nepostojanosti 1 mnoštva, te se uzdiže 
do spoznaje njegova bića, kakovo u istinu jest. Vrhunac je 
spoznaje mistički zanos (ekstaza), u kojem sc duh misleći rje- 



Šava pojedinačnosti i mnoštva, ali tim ujedno i utone, u neko 
nesvijesno stanje, u kojem nestaje za nj dualizam subjekta 
i objekta ; tim nestaje i znanje : najviša spoznaja je dakle 
prijelaz od ljudskoga znanja u mistično neznanje, kojim se čovjek 
ujedinjuje s bogom, te i sam postaje b o g. I ovaj cilj posve je 
prema novoplatonskoj nauci, u kojoj je bilo sadržano i to, 
da teologija postane više negativna, a što je Dionizije uzima 
u dvojakom smislu, odgovara dvojakom gledištu, u kojem novo- 
platonizam apsolutno biće posmatra i koje je najbolje izraženo 
riječima u Plotiuoviin : bog je sve i ništa. 14 

Novoplatonskim duhom odiše i djelo Severina B o e 11 j a 
(480—525) pod naslovom De consolat.ione philoso- 
phiae (Razgovor filozofije). Boetije je stekao zasluga prije¬ 
vodima Aristotelovih i drugih logičkih djela ; napisao je i više 
komentara, koji se odlikuju jednostavnošću i lakoćom, te su 
se upravo zato njima služili kao školskim knjigama. 
Veći dio terminologije latinske, gotova sva školska pravila, 
mnogi pametarski stihovi, sve to potječe od njega. Nema sumnje, 
da je Boetijeva zasluga, što je Aristotelovu logiku srednjem 
vijeku predao kao osnov 1 s pravom ga ide poštivanje, što mu 
se iskazivalo najpače u zrelo doba skolastike, ali u historijskom 
pogledu valja istaknuti, što mu neki povjesničari, na pr. P r a n 1 1 , 
ne mogu dosta zamjeriti : da je kriv svemu kasnijem forma¬ 
lizmu skolastičnome. Pod njegovim su imenom sačuvana i neka 
teologijska djela, u kojih se autentičnost sumnja ; zato se i 
sumnja o tome, je li bio kršćanin ; srednji ga je vijek držao 
takovim, ali po „Razgovoru filozofije” on je novoplatonik. 
Tu se razgovara on — nalazeći se u tamnici, kamo ga je dao 
baciti Teodorih -— s filozofijom, koja mu se ukazala u obliku 
lijepe žene 1 došla, da ga pouči, kako njegov udes nije najgori, 
dok nesreća njegova nije najveća. Nastaje dakle pitanje, u 
čem stoji prava sreća i što je najveća nesreća ? Oko osnovnoga 
tog pitanja vežu se i mnoga druga pitanja : o udesu i providnosti 
božjoj, 0 slobodi volje, 0 vrijednosti kreposti, koja se raspre¬ 
daju sad mirnim i trijeznim raspravljanjem, sad u zanosnoj 
pjesmi. Djelo je prožeto dubokim vjerskim čuvstvom i ideja- 
li zrnom stoičke etike, koja mudraca uzdiže nad zemaljsku ne¬ 
sreću do boga, izvora svega dobra. 

Stojeći tako u etici blizu stoicizmu i Platonovoj nauci, 
s kojom ga veže ponajpače misao, da je božanstvo istovetno 
s idejom dobra, prislanja se uz novoplatinizam tumačeći po¬ 
stanje svijeta i duše kao razvojne stupnjeve božanskoga bića. 

Sudeći po „Razgovoru”, Boetije je po mišljenju i ćućenju 
bliži poganstvu nego kršćanstvu. To je tim čudnije, što bi se 
baš u zadnjim danima, u kojima je djelo sastavljeno, i poradi 
bliže smrti morao kršćanski duh očitovati u posljednjim mu 
riječima ; ali nijedno mjesto, nijedna misao ne pokazuje toga ; 
on je bio — u kršćanskom svijetu i na oko kršćanin, u istinu 
pak posljednji Rimljanin, koji je i u tudjinskoj najezdi vidio 
propast rimskoga carstva. Otpor protiv te najezde doveo ga je 
u tamnicu i na stratište. 

SKolastiKa (od IX. do XIV. stoljeća). 

Od četvrtoga stoljeća ovamo šuštao jc naučni rad. Uzrok 
tome valja tražiti u političkim prilikama, koje nijesu nipošto 
bile povoljne kulturnome radu. Nagle i velike bure često su 
pomutile obzorje Evrope i uništile zapadno-rimsko carstvo. 
Novi narodi navališe te izazvaše komešanje i toliki kaos, da 
je dugo vremena trebalo, dok se prilike smiriše. Potisnuti od 
Huna najprije se zapadni Goti približiše rimskome carstvu, 
a već početkom 4. stoljeća provališe pod Alarikom u Italiju. 
Gotovo u isto vrijeme probijaju se divlje čete Vandala, Sveba 
i Alana podunavskim zemljama i preko Rajne ; osvojivši Špa- 
niju i prešavši u Afriku osnivaju ondje Vandali svoje carstvo. 
I zapadni Goti prodjoše pobjedonosno Italijom 1 Sicilijom 
sve do Afrike, a onda se vratiše u Evropu i osnovašc svoje 
carstvo sa sjedištem u Tolozi, koje je obuhvatalo Španiju, 
Portugalsku i južnu Francesku. Polovinom četvrtoga stoljeća 
navališe svom silom Huni i udariše na rimsko carstvo. Vodja 
njihov, Atila, zvan bič božji, doprije pobjedonosno do Orleansa ; 
porazom na Katalaunskom polju (451.) bi prisiljen, da se vrati ; 
đomala prodre u Italiju, osvojivši uz put Akvileju, prodre u 
dolinu Pada, no dade se umoliti, te krene natrag. Smrću nje¬ 
govom (453.) nestaje hunsko carstvo, ali zato ustaju njima do 
onda podredjena germanska plemena, najpače istočni Goti, koji 
se smjestiše u Panoniji. Ultaliji se vodja njihov Ođoakar (g. 476.) 
proglasio kraljem, ah ga istočno-gotski kralj Teodorih pobijedi 
i zavlada Italijom. U 6. stoljeću nestaje istočno-gotsko carstvo, 
otkad je Belizar, vodja Justinijanov, pobijedio njihova kralja 
Totilu ; ne dugo poslije pripojio je Narses Italiju kao provin¬ 
ciju istočnome rimskom carstvu. U gornjem dijelu Italije osno- 
vaše Langobardi potisnuti od istočnih Gota kraljevstvo sa 




o. 430. sastavio zbornik ljudskoga znanja prema sedam „artes 
liberales.’’ To su gramatika, dijalektika i reto¬ 
rika, koje su u sredovječnim školama sačinjavali osnovnu 
obuku ili t. zv. trivium, pa onda muzika, aritmetika, 
geometrija i astronomija, koje sačinjavahu t. zv. 
quadrivium, te bijahu predmet vise obrazovanosti. Ostale 
nauke (fizika, kemija, povjest, pravo, medicina i dr.) nijesu 
se brojile u sedam slobodnih umjeća, te se obično i nijesu učile 
u školama ; ipak pravom, pa medicinom i kemijom, bolje 
reći alhimijom, bavili su se svećenici mnogo, dok je povjest 
i fizika bila gotovo posve zanemarena. Samo je po sebi razum¬ 
ljivo, da se pored ovih svjetovnih nauka učila i teologija. Kod 
zapadnih Gota djelovao je Isidor Hispalensis (oko 
600.), kojega je djelo „Origines” isto tako kao Kassiodorijevo 
i Capellino compendij tadanjega znanja. Anglosasima podao 
jc sličnu enciklopediju znanja Beda zvan Venerabilis 
(677—735.). Os'm ovih, koji su sc istakli 11a književnom polju, 
stekli su zasluga za prosvjetu mnogi kraljevi, pape, biskupi, 
svećenici i samostanci tim, što su podizali škole. Napose valja 
spomenuti prosvjetno djelovanje dvaju kraljeva : Alfređa Veli¬ 
koga i Karla Velikoga. Ovome je bio savjetnik i Alcuin 
(735—804.), kojega je učenik Raban Mavro (779—856.) uredio 
školstvo u franačkoj državi. Književni rad njihov takodjer 
ide na to, da svojem narodu podađu jezgru svega dotadašnjega 
znanja. Tek kad se i opet narodi smiriše i kad se slegla bura, u 
koju docljoše seobom i provalama drugih naroda, onda se moglo 
i opet misliti na naučni rad. Tad se opet patristika na¬ 
stavlja, ali u školama : učitelji samostanskih i drugih škola, sve 
i sami redovnici, bili su gotovo jedini zastupnici nauke. Bavili 
su se ne samo naučanjem nego i izučavanjem, a po nastavničkoj 
službi njihovoj — zvali su se naime skolastici — prozvaše 
se tako svi, koji se naukom bave, napose pak, koji se bave 
filozofijom. I ova je po tom dobila ime s kolastike, te se i 
danas pod tim imenom razumijeva posebna nekakova filozofija. 

Pita li sc, u čem stoji osebina te filozofije, valja reći : u 
posebnom odnošaju prema teologiji. 

Prvo je doba — patrističko — polazilo od ishodišta, da je 
kršćanska nauka istovetna s Dravom filozofi i nm : za nožna- 

sjedištem u Paviji. Izmedju Roda na i Saone smjesti §c se Bur- 
gundi i do njih Franci. Pleme Angla i Sasa zauze Britaniju, 
a i slavenski se narodi pomakoše do Labe. Od svih plemena, 
bijahu najjače Franci, koji se pod kraljem Klodvigom (481—511) 
sjeđiniše u jedno carstvo, pobjedivši Alemane i zapadne Gote 
i uništivši tako zadnji ostatak zapadno rimskoga carstva u 
Galiji. Po smrti Klodvigovoj doduše nastadoše nemiri u fra¬ 
načkoj državi, ali je Karlu Martelu — osobito iza sjajne pobjede 
nad Arapima (732) •— uspjelo, da opet uredi državu, koja je iza 
njegove smrti prešla u ruke njegovih sinova, Karlmana i Pipina, 
i podigla se do visine za Karla Velikoga (768—814). Najznatniji 
politički čin ovoga doba zbio se god. 800., kad jc Karlo Veliki 
opet uskrisio zapadno rimsko carstvo, u kojem odsele odlučuju 
dva velika plemena — Romani i Germani, u četiri velike dr¬ 
žave : Italiji, Francuskoj, Engleskoj i Njemačkoj. 

Kroz sve ovo vrijeme jedino je rimska crkva podržavala 
kulturu, da je zajedno s kršćanskom vjerom ucijepi na neobra¬ 
zovanu ćud novih naroda; a i sav naučni rad do konca 8. sto¬ 
ljeća bio je prema tome : glavni mu je cilj bio uvesti narode 
u kulturu i podići 11a neki stupanj prosvjete. Od svih prvi su 
Goti — i to baš istočni Goti — posrednici bili izmeđju staroga 
vijeka 1 skolastike. Oni su prvi primili kršćanstvo, te im je 
već g. 370. U 1 f i 1 a preveo sv. pismo; došavši u Italiju popri- 
miše mnogo od prosvjete i običaja rimskih. Za vlade kralja 
Tcodorika istakao se Kasio d o r i j e (477.—570.), su¬ 
vremenik Boetijev. Kasiodorije si je sam bio svijestan, da nije 
vrijeme novih misli 1 osnova, već da treba iz stare kulture pri¬ 
krati sve, što je njegovome doba potrebno, a bio je uvjeren 
o tom, da bez poznavanja poganskih pisaca ne ćc moći biti 
teologije. Stoga je napisao i djelo „Institutiones divinarum 
et secularium lectionum", kojega prvi dio uvodi u teologiju, 
kao nauku o božanskim stvarima, dok u drugom dijelu ras¬ 
pravlja svjetovno znanje t. zv. ,,sedam slobodnih umjeća”. Misao 
njegova, da spoji prosvjetu staroga vijeka s kršćanskom teolo¬ 
gijom, bila je osnov i školama i naučnome radu srednjega vijeka, 
po čemu je Kasiodorije znatno utjecao na prosvjetu srednjega 
vijeka. Za prosvjetu Vandala — a 1 ne, bez utjecaja na srednji 
vijek — bio je zaslužan M a r c i j a n C a p e 11 a, koji je već. 

vanje te filozofije poznavali su samo jedan izvor: sveto pismo, ali 
u njenom shvaćanju bili su jedan prema drugome neovisni, slo¬ 
bodno su nazore jedan drugoga pretresali i kritici podvrgavali 
i mijenjali ; da, što više, bili su često i s priznatom od crkve 
naukom u većem ili manjem sporu tako, da je primjerice još 
u 5. stoljeću Sinezije, biskup u Ptolemaisu, patriarhi Aleksan- 
drijskome izjavio, da ne pristaje posvema na nauku crk¬ 
venu. U vrijeme skolastike pored ugleda sv. pisma stoji i ugled 
nekih crkvenih otaca, kojih je tumačenje nauke kršćanske 
crkva priznala, sama nauka crkvena ustalila se u dogmama, 
proglašenim na crkvenim zborovima, ali u taj ugled nitko živ 
nije smio da dirne. Nauka kršćanska, u smislu odredjenom po 
rimskoj crkvi, postala je vrhovni princip, prema kojemu se 
kao neoborivoj, vječnoj istini božanskoj, imade ravnati sva 
ljudska nauka, pa i filozofija, ili drugim riječima teologija 
staje nad filozofiju. Ova doduše ima posebno pod¬ 
ručje istraživanja, a sredstvo, kojim se služi, je ljudski um, ali 
to sredstvo je po sudu skolastika i nepouzdano i nesigurno, te 
filozofija ne smije nijednu nauku tvrditi i nijednu zasadu održati, 
ako se protivi nauci crkvenoj. Filozofija nije samo podre- 
djena teologiji, nego postaje upravo njena robinja : ona ima da 
pruži teologiji spoznaje, kojima će ova svoje zasade dokazati, 
a druga joj je dužnost, da na svim linijama nastoji izgladiti 
opreku izrnedju ljudske spoznaje i objave. Tako joj ne preostaje 
drugo, nego da se posve prilagodi uz teologijsko mišljenje. To 
se prilagodjenje zbiva od IX. stoljeća ovamo, i to tako, da se 
nauka Aristotelova svakojako prekrajala, dok je postala dobra 
za osnov teologije. Vrhunac svoj postigla je skolastika u 13. 
stoljeću ; ali već u istom stoljeću nastaje reakcija : filozofija se 
odvaja od teologije — proces, koji se dovršuje padom skolastike 
i nastankom filozofije novoga doba. 

§ 3. Od I. Scota Erigene do Alberta Vel. 

I. Scot Erigena. 

I. Scot Erigena (rodjen po svoj prilici u Irskoj god. 
810., umro u Franceskoj negdje oko 877.) drži se ponajviše 
prvim skolastikom. On doduše drži, da je ugled sv. pisma 

nepokolebiv, tc valja u istraživanju polaziti od njega, a u 
dvojbenim se pitanjima valja nauci crkvenih otaca bez pri¬ 
govora i podvrći ; gdje se ovi ne slažu, dopušteno je prema 
vlastitoj uvidjavnosti odabirati. 1 Uza sve to drži, da čovjeka 
nikaki ugled ne smije zastrašiti, te ne bi branio misao, do koje 
je valjanim mišljenjem i zaključivanjem došao, jer se pravi 
ugled ne protivi pravome umu, ni valjano mišljenje pravome 
ugledu. Stoga pripada umu prednost i pred ugledom : um je od 
prirode prije, dok ugled nastaje iz valjana umovanja, makar 
da je, po vremenu (za nas) prije ; ako se dakle ugled protivi 
umovanju, curi se, da je slab, a valjano umovanje, ako se oslanja 
na svoje sile, ne treba nikakove potvrde ugleda. 2 Takove riječi 
zvuče posve slobodoumno, njima se nipošto filozofija ne pođ- 
redjuje religiji ; um i objava su dva izvora spoznavanja, koji 
jednako potječu iz božanske mudrosti, te ne mogu ni doći u 
opreku. Erigcna se toga načela i držao i vrlo je slobodno shvaćao 
nauku crkvenu, te je svuda, gdje dolazi u opreku s umom, 
dopuštao alegorijsko tumačeirje sv. pisma. 3 Tim se u nauci 
svojoj znatno približio novophtonizmu, Bog mu je 
vrhovno biće, koji je sve stvorio iz — ništa, ovo ništa pak nije 
drugo, nego neizreciva i neshvatljiva najdublja suština bića 
božanskoga, koja je ništa, zato, jer se otima svakoj, pa i bo¬ 
žanskoj spoznaji, te ni bog ne spoznaje sebe, što je. 4 Sasvim 
u novoplatonskom duhu tvrdi se, da je bog sve — u koliko je 
skup svih uzroka i u koliko je svijet i sva bića u njemu, ako i 
ne isto s njim, i opet je ništa, u koliko biće njegovo ne može 
biti predmet spoznaje, u kojoj se. upravo razlučuju svojstva 
svakoga bića i na osnovi koje se može o biću reći, da jest nešto. 
A kako je spoznavanje ujedno i medjusobičenjc predmeta, 
ako se bog i ne spoznaje; jer je nad svime, upravo tim znade, 
za sebe najsavršenijim načinom : u koliko se naime ne spo¬ 
znaje u onom, što jest, u toliko zna, da je nada sve, i 
tako je njegovo nespoznavanje upravo neshvatljivo i neiz¬ 
mjerno božanske znanje. 5 U novoplatonskom duhu zamislio 
je Erigena stvaranje kao vječno bivanje panteistički pomi¬ 
šljanoga boga ; jedna ovakova emanacija je i čovjek. Ah se 
čovjek odvratio od boga i zaboravio na svoj izvor, raskinuo 
jedinstvo s bogom i to je — njegova oholost i njegov prvi grijeh, 

Tim se umovanjem Anzelmo uvjerava, da. imađu u bogu dvije 
osobe, pa onda nastavlja : kad božansku biće sebe zna i kad 
srnu riječi (— u drugoj božanskoj osobi —) spoznaje, onda se 
tim razvija ljubav oca prema sinu i sina prema ocu ; ali ta 
ljubav je tako velika, kao sam bog što je ; jer kao što bog po¬ 
mišlja u riječi cijelo svoje bivstvo, tako i u ljubavi obuhvata 
isto ; dakle je ta ljubav jednaka bogu samome, jednaka i riječi 
božanskoj, dakle osoba kao i oni ; proizlazeći od oca i sina 
jedna je s njima, a ipak za sebe, i to je treća osoban božanskom 
biću, duh sveti. 13 Anzelmo je ovome dogmatu posvetio osobitu 
pažnju, te se njegovo prikazivanje i u kasnija vremena održalo 
kao mjerodavno ; valja samo pripomenuti, da se najveći ško¬ 
laste, Toma Akvinski i Duns Scot, ne pouzdaju toliko u snagu 
uma, da bi se s tolikim pouzdanjem, kakovo ima Anzelmo, 
dali na urnstveno obrazlaganje i utvrdjivanjc onoga dogmata. 
Uopće se nijedan školastik s toliko samosvijesti, nije dao na 
najveća pitanja kao Anzelmo, koji drži doduše, da veličinu 
bića božanskoga ne može doznati, ali jc uvjeren, da ga bar 
donekle može spoznati. 14 

Tome iinadu da služe i njegovi dokazi za b i t a k boga, 
od kojih se jedan izvodi iz najvećega dobra: Budući 
da je. toliki bezbroj dobara, kojih iskušavamo tako veliku raz¬ 
liku samim osjećanjem, a i raspoznajemo umom, nije li vjero¬ 
jatno, da ima nešto jedno, po čem jednom jc sve dobro, što je 
dobro, ili što je dobro jedno po drugome? Ako se dobra isporede, 
onda su ili jednaka, ili sva su po nečem dobra, jedna po ko¬ 
risti, druga po čestitosti i po drugom koječem. Vidi se dakle, 
da se dobra uvijek mjere prema nekome obziru i da su prema 
njemu dobra. Očito je, da će sva i najrazuoličnija dobra u 
posljednjem redu tražiti jedno mjerilo, prema kojemu ćc im 
pripadati dobrota u većoj ili manjoj mjeri ; sva dobra dakle 
pute nužno na neko najveće dobro, koje opet mora biti dobro 
o sebi, a ne po nekom obziru ; ono mora nadvisivati sva ostala 
dobra, te ne smiju imati ni jednako što ni sjajnije. To naj¬ 
više dobro stoga je uopće najviše i od svega ; jest dakle bog. 15 
Drugi dokaz izvodi se iz bitka stvari: sve, što jest, ili 
je po nečem ili po ničem ; ali po ničem je ništa ; ne može se 
naime misliti, da bi nešto bilo, a uc po nečem. Ako je tako, 

s novoplatonsk'm misliocima, ali izmiče principu emanacije umo¬ 
vanjem, ako bi stvar bila dio božanskoga bića, da bi u promjen¬ 
ljivim stvarima svijeta i to božansko biće postalo promjenljivo, 
a to se protivi njegovoj prirodi. Ako je dakle svijet postao iz 
boga i postoji po bogu, a ipak nije satvoren od njegova bića, 
onda je nužno, da ga je bog stvorio iz ništa, što i opet ne znači 
drugo, nego da prije stvorenja svijeta po bogu ne, bijaše ništa. 
Prije stvorenja postojao je svijet u misli božanskoj : bog je 
od uvijek pomišljao svijet, a te ideje njegove — veli. se suglasno 
s Platonom — su uzori, prema kojima jc načinjen ovaj svijet. 
Kao umjetnik što umjetninu zamišlja u ideji, prije nego jo 
stvara, tako je i svijet postojao u ideji, prije nego je stvoren. 
Sasvim je platonska i ta misao, da jc svijet samo sjena veli- 
č.ajnosti božanskih ideja. Ideje su dakle prije stvari — a to je 
s obzirom na problem uni verzali ja skrajnji realizam. Bog po- 
mi šija ideje tako, da ih u sebi, usvojemumuizgovara 
(quaeđam ipsa in ratione locutio), kao umjetnik, koji djelo 
svoje u sebi zamišlja i unutrašnjim govorom (mentis locutio) 
izriče, jer je mišljenje i spoznavanje isto. No stvari ni n stvo¬ 
renom stanju nijesu neovisne od ideja božanskih, nego ih bog 
i dalje pomišlja i tim pomišljanjem održaje, le sc sve, što je 
nastalo po njem, i održaje po njem . 11 

Unutrašnji govor božji Anzelmu je ishodište dokaza 
dogmata o trojednoin bogu. Riječ božja, — veli on, — po kojoj 
su stvorene sve stvari, nije u bogu nastala tek u času stvaranja 
svijeta, već bog sebe od uvijek spoznaje, dakle i on uvijek unu¬ 
trašnjim načinom izgovara sebe ; u ovoj riječi — ili, recimo, 
u spoznaji, kojom bog sebe spoznaje, sadržana je i ona spoznaja 
i riječ, kojom je stvorio svijet, jer je već u spoznaji božanskoga 
bića sadržana bila slika svijeta, u njegovu mišljenju bile su 
i uzor-misli za budući oblik svijeta i njegova zbivanja. Ako 
je tomu tako, onda ona unutrašnja riječ, kojom bog spoznaje 
sebe, nije različna od njegova bivstva ; ona je najveća istina, 
prema tome i same božanske prirode i jedno s bogom . 12 Riječ 
dakle, u kojoj se bog pomišlja, savršena je priliku, njegova, 
te je ona sve isto, što i bog sam, i jednako po bivstvu i po moći 
i po znanju, najposlije i po osobnosti, a kako potječe od boga, 
to joj jc bog otac, a ona se prema njemu može zvati sinom. 

formula: universalia ante res) morao je ustupiti mjesto Aristo- 
telovskom (universalia in rebus). Samo kratko vrijeme nastao 
mu je pogibeljan protivnik u n o m i n a 1 i z m u. To je nazor, 
koji je uzimao, da općeni pojmovi nemaju objektivnoga bitka, 
nego ih tek naše mišljenje iz pojednih predmeta apstrahira 
(universalia post res), te prema tome imadu bitak samo u ne¬ 
čemu pojmovnom (conceptus) mišljenju, te se označuju riječima 
(nomina). No ova nedužna nauka postala je sumnjivom, otkad 
jc Roscellina (u ii, stolj.) zavela na krive teološke nazore. 

Roscellinos. 

Realizam naime uzima, da su svi predmeti iste vrste realna je¬ 
dinica, tako svi pojedini ljudi sačinjavaju čovjeka in spccie kao realno 
biće. No ni i n ali za m naprotiv drži do realnosti pojedinaca, dok vrsti 
kao takovoj ne priznaje realnosti, te drži, da ona samo po imenu postaje 
jedinicom. Sasvim je prirodno, da se nominalizam odvraća i od spoznajno- 
teoretskoga iđejalizma i približuje senzualizmu, pod kojim se imenom 
i u novijoj filozofiji nalazi u opreci sa racionalizmom. Rosrellin mu je 
u srednjem vijeku najpoznatiji i najodlučniji zastupnik, no iza. njegovih 
neprilika slabo se tko usudio kasnile otvoreno ga priznati. A i tko bi 
90 odvažio priznavati nauku, iz koje Roscellin izvodi, da ima — tri boga t 
Dosljedni nominalizam priznat će naime samo osjetnu, iskustvenu spo¬ 
znaju. „Moderni dijalektici — kako su se zvali nominaliste, veli An- 
zelmo” — ne vjeruju ni u što, osim što spoznaju predodžbom". Prema 
tom empirijskom stanovištu sudio je Roscellin, kako u prirodi postoje 
samo pojedinci, tako to vrijedi s obzirom na božanske osobe, koje su 
stoga tri osobe, samo moću i voljom jednake, i u tom je njihovo jedinstvo, 
ali inače su svaka za sebe posebno b'će, kao tri angjela ili tri duše. 10 
Roscellin je dakako bio prisiljen, da tu nauku svoju opozove na zboru 
crkvenom u Soissonu (1092.). 

Anzelmo C»nterburyjsKi. 

Najžešći protivnik bio je R oseci li mi Anzelmo Canter- 
buryjski (1053,—1109,). On je'svoj realizam razvio basu 
opreci s Roscellinovim nominalizmom, spočitavajući nominali- 
stima, da općenc pojmove drže samo dahom riječi (flatus vocis), 
da boju ne raspoznaju od stvari, da u čovjeku ne tuđe drugo nego 
osobu, te su toliko vezani na osjećanje, da ne mogu uvidjeti, da 
je više ljudi kao vrsta (in specie) jedan čovjek. Ovaj svoj rea¬ 
lizam utvrdjuje Anzelmo u svezi s tumačenjem postanja svi¬ 
jeta. U tvrdnji, da su sva bića i po bogu i iz boga, sastaje se 

koji g;t je survao u sve zlo. 6 Put k spasenju je povratak prirode 
ljudske k prvotnom jedinstvu s bogom. Čovjek se i opet spo¬ 
znaje kao dio apsolutnoga bića i približuje se k njemu, te i sam 
postaje bog. 7 I u toj dcifikaeiji Eri gena je pravi novoplatonik, 
koji uči, da je bog početak i kraj svih stvari, koje se u natražilom 
razvoju i opet vraćaju u izvor, iz kojega su izišlc. 

Sustav Erigenin je dinamički panteiza.ni, koji nastoji 
posredovati izmedju pomisljanja boga kao bića, koje stoji 
izvan svijeta (Lranscendentno), i pomisljanja, po kojemu je 
bog u svijetu i s njim jedno (imanentan). Filozofija je njegova 
u novoplatonizam prevedeno kršćanstvo, a na taj put ga je 
dovela želja, da racijonalizam izmiri sa supraracijonalizrnom. 
Njegov pokušaj nije stekao priznanja, kasniji mislioci preko 
njega prelaze mukom, osim što jc njegova na misticizmu osno¬ 
vana asketska etika povukla za sobom kasnije mistike (Huga 
i Rikarđa St.-Viktorskoga). Njegovo djelo ,,0 diobi prirode” 
bilo je zabačeno (od Leona II. g. 1050. i kasnije od Honorija III. 
g. 1225.). S historijskoga gledišta njegov je sustav znatan baš 
zato, što se u njem kao žarištu sastaju svi novoplatonski ele¬ 
menti tumačenja kršćanske nauke. 

Nominalizam i realizam. 

S jednim ipak pitanjem stavio se Erigcna na ćelo svoga 
doba i izazvao borbu, u kojoj se ogleda razvoj skolastike do 
13. stolj. : to je pitanje, imadu li općem pojmovi (universalia) 
bitak o sebi ili samo u umu, ili su naprosto samo riječi.** Pr¬ 
vome mišljenju početak jc u Platona, gdje drži, da prije svega 
postoje ideje, a prema njima nastadoše stvari ; njegov učenik 
Aristotel nije doduše dopuštao, da ideje postoje prije stvari, 
ali je držao, da se nalaze u pojedinim predmetima, da su dakle 
imanentne. Obadva su nazora složna u tome, što uzimaju op- 
ćenost kao nešto zbiljsko (realno) — te se i prozvaše u srednjem 
vijeku realističnima. 1 Erigena je bio realista u tom smislu : 
općeni pojmovi imadu pravu potpunu realnost, te su osnov 
svim pojedinim pojavama, koje tako nijesu nego modifikacije 
općenosti, kako je to posve pristajalo 11 kozmioko-teogonski 
sustav Erigenin. Ovaj platonski realizam (kojega je sredovječna 



onda je ili više toga, po čem je sve postalo, ili je samo jedno, ali 
vjerojatnije je, da je sve po jednome, a to jedno da je samo 
po sebi. Što je po drugome, manje je od onoga, što je samo 
po sebi. Ima dakle nešto jedno, što jc najveće i najviše od svega, 
a to je — bog. K ovim dokazima dodaje Anzelmo još i svoj 
dokaz ; to je dokaz, u kojem se od ideje b o ga zaklju¬ 
čuje na bitak njegov (t. z v. ontološki dokaz): 
Ono, od čega se ništa veće ne može misliti, ne može postojati 
samo u umu ; jer ako postoji samo u umu, može se pomišljati, 
da postoji i o sebi, što je još više . , . Nema dakle nikakove 
sumnje (procul dubio), da postoji ne samo u misli, nego i u 
zbilji ono, od čega se ništa veće ne da zamisliti ; još manje 
smije se reći, da ono, od čega nema ništa veće, uopće ne po¬ 
stoji, jer bi se dalo zamisliti nešto, što je veće bar tim, što 
postoji. „Tako dakle u istinu ima nešto, T — kliče Anzelmo — od 
čega se ne da zamisliti veće, te se ne može ni misliti, da ono 
ne bi postojalo : a to si ti, gospode bože naš !” Ovaj dokaz 
postao je doskora glasovit, ali su mu već za života Anzelmova 
nastali protivnici, napose ga je pobijao G a u m i 1 o (redovnik 
samostana Mar-MonTeru, umro oko 1083.), tvrdeći s pravom, 
da se u dokazu krije pogreška u toliko, što se od logičke 
nužde zaključuje na bitak. U tu je pogrešku Anzelmo 
upao tim, što je izraz u umu biti (t. j. biti pomišljan) isto- 
vetovao s izrazom biti u umu (t. j. postojati u umu) ; tim se 
onda upleo u porječnost, koja se sastoji upravo u tome, da je 
u dokazu ideju božanstva, kakova je u našoj duši, najednom 
zamijenio sa spoznajom eksistencije boga, a po svojem realizmu 
bio je Anzelmo blizu tome, da ideji poda i realnu vrijednost, 
da spoznaju istovetuje s bitkom. Ovaj je dakle dokaz po¬ 
grešan, te ga ne će biti pravo, kako Stockl misli, ni kao preobilan 
(superabundantan) pridružiti ostalim dokazima, jer krivoumlj.e 
ne može nikada postati dokaz. 

Čovjekom se i njegovom prirodom Anzelmo bavi kud i 
kamo manje ; o biću duše i njezinom odnošaju k tijelu pri¬ 
hvaća misli A u g u s t i n o v e, samo nalazi u trim moćima 
njezinim (pameti, umu i volji) priliku trojednoga boga. 16 Nje¬ 
govo mišljenje se više bavi pitanjima, koja su u svezi s naj¬ 
dubljim problemima kršćanskim. Tu ga pak napose zanima 

Dr. Albert Bazala: Povjest filozofije. II. 9 

problem soteriologijski (spasenja) u djelu: „Zašto je bog 
postao čovje k?”, koje stoji u najužoj svezi s druga dva 
djela njegova ,,De času diaboli” (o padu d j a vo¬ 
lje v u) i ,,De libero arbitri o” (o slobodi volje). 
S obzirom na posljednje pitanje ne nalazi Anzelmo slobodu 
u „sposobnosti griješiti i ne griješiti”, 17 jer onda bog ne bi 
slobodan bio, budući da ne može griješiti ; a ipak je slobod¬ 
niji bog od Čovjeka ; sudeći dakle po tom, slobodniji je, koji 
ne može odstupiti od dobra. Prema tome odredjuje Anzelmo 
slobodu volje kao sposobnost, kojom se može održati u svakom 
slučaju valjano htijenje ; tu sposobnost ima volja svagda. Kad 
je čovjek upao u grijeh — veli — i postao sklon zlu više nego 
dobru, ne može se iz ropstva grijeha sam podići : jer volja može 
pravo htjeti, samo ako jest prava, t. j. čovjek može biti slo¬ 
bodan samo onda, kad doista ima u moći održati čestitost 
htijenja; 18 ako ju je izgubio, može je steći samo milošću. 
To shvaćanje slobode nije bez prigovora, jer ako se sloboda 
sastoji samo u sposobnosti htjeti dobro, onda je doista ima 
samo kreposnik, ali onda je i kreposnik jedini odgovoran za 
svoje čine ; u stanju ropstva naprotiv čovjek nema slobode 
u gornjem smislu, jer je griješnik i baš po tome rob, što je u 
njega impotentia n o n peccandi, dakle upravo nesposobnost 
održati pravo htijenje, 19 a to je nesloboda. Ovaj non posse 
n o n peccare doista zahtjeva princip milosti, jer se inače 
ne da razumjeti, kako bi tko iz grijeha prešao na put kreposti 
sam od sebe ; na drugoj strani se pita, kako može biti griješnik 
kažnjen, ako je zgriješio ,,ne mogući ne griješiti”. Anzelmo 
je sam osjećao tu nepriliku, te bio prisiljen mjestimice svoj 
pojam slobode odrediti u opreci sa prisiljeni (libertas a coac- 
tione) i nuždom (a necessitate), tako primjerice, kad veli, da 
su napasti prevelike bile, te im volja nije mogla odoljeti.- 0 
Isto se tako približuje indeterminizmu slobodne odluke, kad veli, 
da volja može odstupiti od dobra, kad hoće, što ne bi smjela, 
i drži, da to može baš zato, jer hoće. Volja, sama volja je tako 
i uzrok zla. 21 Sve te misli u mnogome podsjećaju na Augustina. 

Prvi je čovjek — po shvaćanju Anzelmovu — bio slobodan 
imajući pravu volju; otkad ga je napasnik zaveo, postao je 
on i po njemu cije.li rod ljudski rob grijeha. Adam naime nije 



sagriješio samo za sebe, nego kao predstavnik roda ljudskoga 
i za sve ljude : u Adamu je cijelo ljudstvo zgriješilo. Uz te se 
misli veže soteriologija, koja je znatna postala osobito poradi 
principa zadovoljštine, te je i u nauci crkvenoj 
stekla općeno priznanje. Čovjek se naime, kako to iz nauke 
o slobodi slijedi, nije mogao sam izbaviti griješnoga stanja ; 
tome je bila potrebna milost božja. Anzelmo drži, da je bog 
bio donekle dužan čovjeku dati milost i spasiti ga, jer ne bi 
pravo bilo, da se pusti ljudski rod sasvim propasti. To bi se 
protivilo božjoj dobroti, kao što bi se protivilo pravednosti, 
da je čovjeku bez zadovoljštine oprostio. Kako bi naime — 
pita Anzelmo —• pravo bilo, da čovjek, koji je sagriješio, postigne 
isto blaženstvo s angjelima, koji se ni jesu nikad ogriješili o boga. 
Spasenje dakle nije moglo nastati bez zadovoljštine. 22 Ova je 
morala biti neizmjerno velika, jer je uvreda boga neizmjerno 
velika : toliko mu se mora njom vratiti, koliko mu se grijehom 
oduzelo. 23 No tko će to učiniti ? Čovjek ? Kako bi mogao 
griješnik opravdati griješnika ? A i čim bi dao zadovoljštinu ? 
Ta nema ništa svojega ; sve, što ima, duguje bogu stvoritelju, 
kojemu bi bio dužan sve dati, da i nije zgriješio. Ne može li 
čovjek, još manje može drugo koje stvorenje dati zado¬ 
voljštinu. I poradi veličine i poradi sadržaja može bogu zado¬ 
voljiti samo jednako biće, dakle —bog sam. A ipak treba da 
je čovjek dade, da zadovoljština bude za uvredu po čovjeku 
nanesenu. Nužno je dakle, tko je. imao podati zadovoljštinu, 
da je morao biti i bog i čovjek. I zato je sin božji sišao s neba 
i postao čovjekom i smrću križa otkupio čovječanstvo. 24 

Anzelmo je pravi osnivač skolastike: u pravcu od 
njega označenom, ostali su i kasniji priznati kršćanski mislioci, 
ali ni jedan se nije odvažio tako daleko, kao on, koji je bio 
uvjeren, da može i najtamnije strane nauke kršćanske osvijetliti. 
U Anzelmovu nastojanju, kao i u nastojanju skolastike uopće 
ležala je i neka pogibelj, i to zato, što je uza sve pristajanje 
uz nauku crkvenu baš u skolastici um došao u unutrašnju opreku 
s autoritetom; i što se više radilo na izmirenju uma s ugledom, 
to se vise isticala i vrijednost uma. Skolastika ga je podigla 
u jedan red s ugledom, a on se za neko vrijeme uzdigao i nad 
ugled : skolastika je svojim nastojanjem u posljednjem redu 

sama sebe uništila, kad je dopustila, da se um dade na utvrdji- 
vanje najvišega znanja sredovječnoga, iza čega se nije dugo dalo 
zapriječiti ni to, da se dade i na njegovo ispitivanje i da skola¬ 
stiku iz nje same obori. 25 Početak tome može se naći već u 
Anzelmovoj nauci, po kojoj je z n a nje n u ž d a n n a- 
stavak vjerovanja: nehajan je čovjek, koji pri sa¬ 
mome vjerovanju ostane te ne nastoji, utvrdivši se u vjeri, 
i umom spoznati, što vjeruje. 28 To presizanje uma preko vjere 
nije dakako bilo nauci kršćanskoj pogibeljno, dogod je u mi¬ 
slilaca čvrsto bilo uvjerenje o nepokolebljivoj istinitosti njenoj 
tako, da svaki može s Anzelmom reći : ,,Stalan sam, ako se, 
što rečem, svetome pismu nesumnjivo protivi, da je neistinito, 
te ni ako spoznam, ne ću da držim”, a „kažem 
li štogod, Čega veći ugled ne potvrdjuje, makar se čini, da sam 
umom potvrdio, neka se ne uzme za izvjesno drukčije, nego 
da mi se medjutim tako čini, dok mi bog na koji način ne otkrije 
bolje”. Anzclmova se stoga filozofija posve povodi za teolo¬ 
gijom, ni prije ni poslije njega nije nijedan mislilac tražio toliku 
pokornost ugledu crkve kao baš Anzelmo. Optuženome Ros- 
cellinu poručuje u jednome listu, neka uopće ne kuša braniti 
svoju nauku, jer kršćanin treba da najprije vjeruje, onda neka 
se dade na istraživanje istine.' 27 Sam je svoje stanovište označio 
s riječima : ,,Non quaero intelligere, ut cređam, sed credo, ut 
intelligam” (ne tražim spoznati zato, da vjerujem, nego vjerujem 
zato da spoznam). 28 

Abelard. 

Sasvijem drukčije zvuči to, nego riječi P c.t r a A b e 1 a r d a 
(1079.—1142.), učenika Roscellinova, koji kaže : „Dubitando 
ad inquisitionem venimus, inquirendo veritatein pcrcipimus” 
(sumnjajući dolazimo do istraživanja, istražujući spoznajemo 
istinu). Tom tvrdnjom Abelard ide dalje od tjednoga mislioca 
sredovječnoga, kad umu ljudskome svojata pravo, da ne samo 
sve ispituje, nego i 0 svem sumnja, prije nego što prizna kao 
istinu. Ovaj svoj metodički skepticizam opravdava on po¬ 
zivom na riječi sv. pisma : tko brzo vjeruje, lakoumna je srca.; 
a brzo ili lako vjeruje, tko ne izbirajući i neoprezno kod onoga, 
što mu vele, stane prije, nego može da prosudi, može li vje- 

vjerovati onome, o čem ga s nepoznatim razlozima uvjeravaju”. 29 
I Toma nije vjerovao, i Pavao bijaše nevjernik, a kad se uvjerio, 
postade najveći revnitelj kršćanstva. Spoznaja t r c b a 
da ide prije vjere. Može li se tko staviti u veću opreku 
s Anzelmom od njega, kad kaže: ,,Ne vjeruje se zato, što je 
bog rekao, nego se prima, jer se dokazalo, da je ovo tako”. 

Uza sav taj racionalizam drži Abelard, da će pravo umo¬ 
vanje svagda dovesti na put kršćanske nauke : um, koji se u 
toj nauci objavio, i um, ako u čovjeku pravo djeluje, nc može 
biti oprečan. I štogod su mislioci — ne samo kršćanski nego i 
poganski lijepo iznašli, sve je to u njima učinio božanski um. 30 
Stoga je um ljudski prosvijetljen umom božanskim kadar spo¬ 
znati i najdublje tajne crkvene nauke, pa sc i Abelard sprema, 
da posreduje izmedju umnih spoznaja i kršćanskih nauka, ali 
zna i za pogibelji toga nastojanja ; lako se dogodi, — veli, — 
da ću se gdje, ne daj bože, udaljiti od katoličke nauke, ali 
neka mi to svaki oprosti, tko prema nakani djelo sudi, zna¬ 
jući, da sam spreman na svaku zadovoljštiuu, tc promijeniti 
ili posve napustiti ono, ako me koji vjernik ispravi silom uma 
ili ugleda sv. pisma. 31 No lako je uvidjeti, da je Abelard pri¬ 
znajući supraracijonabstički (ljudskome umu nedostižni) ka¬ 
rakter kršćanskih nauka njima istodobno taj karakter oduzeo, 
čim je dopustio, da ih um ljudski, makar kako prosvijetljen, 
može spoznati, da su ih pače i poganski filozofi donekle spo¬ 
znali, gdjegdje i potpunije nego je u starozavjetnoj objavi. 32 
Provodeći dosljedno ovo stanovište izjednačuje on teologiju sa 
svjetovnim naukama, ta i one su jednako dar božji, nadalje 
znatno ublažuje, gotovo briše razliku izmedju kršćanstva i 
poganstva. Platon i drugi poganski pisci nc samo dubljinom 
nauke nego i svetošću života dostižu kršćanske uzore. 


U raspri o uuiver zali jama pristao je uz Rosccllina, ali je njegov 
nominalizam ublažio. Pojmovi nijesu baš samo riječi, nego oblici govora 
(sermones). Kad naime neki predikat izričemo, onda nc izričemo stvar 
o s t v a r i, na pr. kažemo li, da je Sokrat čovjek, ne i zričemo biće čovjek 
o Sokratu, nego tek svojstvo, opaženo na Sokratu izrečeno riječju čovjek. 
U predikatu dakle uzimamo ta. svojstva napose i stvaramo općeni pojam, 
koji nije nego oblik govora (sernio pracdicabilis). 38 Kao takovi su općeni 

da su univerzalija nekako osnovana u pojedinostima ; doista, neka mjesta 
Abelardova i daju povoda mišljenju, da on s Aristotelom suglasajući 
tvrdi bitak općenitosti u pojedinosti, kad tvrdi, da vrst postoji samo 
u pojedincima, a u vrsti stoji rod ; rod prirodno postoji samo u vrsti 
— dakle u pojedincu. Ali ima i misli, po kojima bi se morao zvati rea¬ 
listom Platonova smjera : tako kad odobrava misao, da su ideje bile 
već prije stvorenja u misli božanskoj. 

Najznatnije su svakako Abelarđove misli etičke u djelu 
Sci to tc i p s u m. Već naslovom podsjeća na antikne su¬ 
stave etičke, a i sadržajem se često približuje naturalizmu po- 
ganskome. Polazi od stanovišta, da tjelesne požude i nagnuća 
nijesu sama po sebi zla, niti su o sebi griješna. Grijeh nastaje 
tek po pristajanju (eonsensus). To vrijedi i za djela: sama po 
sebi su indiferentna, te prema intenciji (nakani) činitelja postaju 
dobra ili zla ; jedno te isto djelo može biti s obzirom na razne 
činitelje razne ćudoredne vrijednosti. 33 Abelard luči kod ćudo¬ 
redna zla troje : pogrešku, grijeh i zao čin. Pogreška nastaje iz 
zle volje; ovu zlu volju ne drži on zloćom ili iskvarenosti, 
nego zloćom nekom, kojoj ljudska priroda podliježe. Zato i 
ne drži pogrešku grijehom. Takovim postaje po tom, što je 
volja odobri ; tim odobrenjem, ako i ne bude činom izvršena, 
povisuje se pogreška do grijeha, a čin ne mijenja više ništa na 
njezinoj ćudorednoj zloći. 34 Da se dakle uopće bude mogao 
učiniti čovjek odgovornim za djela, potrebno je, da on čin 
doista ho ć e. 0 volji se ne može govoriti, ako jc čovjek na čin 
nagnan silom prirode (vi naturae), nego kad je mogao prosu- 
djivati svoj čin i odlučiti, treba ii, da djelo učini, ili ne. 35 1 ne¬ 
znanje ispričava čovjeka i to baš zato, jer pri činu nije s a- 
vijest njegova povrijedjena bila. Ova ispričaje čovjeka, i 
to je dosta Abelardu, da ga riješi ćudoredna p r i k o r a : 
non est peccatum contra conscientiam. 36 Što se svijesti ne 
protivi, nije grijeh ; bog bi mogao sve zabraniti, ako u nas ne 
usadi i toj zabrani odgovarajući glas savijesti, ne će se nitko 
ogriješiti, makar se i ništa ne izvršilo od onoga, što je zabranio. 
Stavljajući tako težište u savjest, Abelard se stavio i u tom 
u opreku s crkvenom naukom, koja ne će, da se samo subjek¬ 
tivna strana čina ističe, te ne drži ćudorednom samo volju, 
koja je u sebi neporječna, nego i ako je sukladna s objektivnim 
ćudorednim zakonom božjim. Abelardovo stanovište prema 

zakonu, kao subjektivnoj normi, posve odgovara stanovištu, 
što ga je zauzeo prema autoritetu : objektivnim normama 
dolazi vrijednost po subjektu, i kao što je u spoznajnom po¬ 
gledu stavio um nad vjeru, tako u ćudorednom pogledu stavlja, 
savjest nad zakon, a zanimljivo je i to; kaogod što je ondje 
tvrdio suglasje prava umovanja s crkvenom naukom, tako i 
ovdje drži, da je razlika izmedju dobra i zla u ljudskoj savjesti 
osnovana prema volji božjoj tako, da je nešto dobro ili zlo, 
prema tome, da li to bog hoće ili ne će. 

Abelard nije,, svojim naukama stekao priznanje crkve, 
koja je u crkvenom zboru u Soissonu njegovu nauku (napose 
njegovu I n t r o d u c t i o a đ theologiam) odsudila i od¬ 
lučila, da se knjige njegove pređadu vatri. Od njega se tražilo, 
da nauku svoju opozove, ali Abelard ni poslije nije mogao mi¬ 
rovati. Kao učitelj uživao je veliki ugled, te su još i kasnije 
učenici hrlili k njemu — i njegova se nauka širila tako, te je bio 
poz.van pred drugi zbor u Sensu (1140.), da se opravda. 

Abelard je najsmioniji i najstrastveniji mislilac srednjega 
vijeka, rodjeni Francuz : duhovit, oštrouman, govorljiv, po¬ 
duzetan i okretan, ali nemirna duha, nigdje ne nalazi mira i 
zadovoljstva, a takav mu je i život bio. Već kao mladić obi¬ 
lazio je po raznim školama, da se poput viteza upusti u dia- 
lektičke borbe, ustavši najprije protiv Vilima od Champeauxa. 
Otud je pošao u školu k Anzelmu, ali ni taj ga nije zadovoljio ; 
ni kao učitelj nije ostao 11a jednome mjestu, a i često je pre¬ 
kinuo i učiteljevanje ; ni. u samostanu nije izdržao cijeli svoj 
vijek, pače ni nauci svojoj nije ostao do kraja vjeran : poslije 
osude u Sensu još se doduše neko vrijeme uzrujavao, da će 
opravdati svoju nauku, 110 onda se smirio u opatiji St. Marcel, 
gdje je i umro. 

Od pisaca 12. stoljeća valja napose spomenuti još Pet 1 a 
Lom bar da (f 1164.), kojega su „Libri sententianim” prvi 
veći sustav nauke crkvene, u kojem su upotrebljeni rezultati 
dotadašnjega umovanja. Služili su u srednjem vijeku kao školska 
knjiga, što je Petru Lombardu pribavilo veliki utjecaj na sve 
kasnije mišljenje. Uz njega se ističe Gilbertus Porre- 
tanus (t 1159.), Ivan Salisburyjski (po prilici od 
iiio.— 1180.), koji svi sudjeluju 1 u raspri o univerzalijama, 

a inače spekulativno u tvrd} uju nauku kršćansku. Tome pre¬ 
cjenjivanju vrijednosti umovanja za teologiju protivi se mi¬ 
stika, kojoj je začetnik Bernard od C 1 a i r v a u x a 
1091.—-1153.). On nije prijatelj umovanja 0 božanskim stva¬ 
rima ; više cijeni pobožnost srca i ljubav k bogu. Bog se toliko 
poznaje, koliko se ljubi. Moleći se dostojnije traži i lakše nadje 
nego raspravljanjem. Najviša spoznaja nije umna, nego spo¬ 
znaja čuvstvom i maštom, gdje duša uroni u tajne bića božan¬ 
skoga. Stoga su on i njegovi nastavljači Hugo i Rikard 
St. V i k t o r s k i protivnici skolastike. 

§ 4- Cvijet skolastike. 

Albert VeliKi. - Toma AKvinsKi. — Duns Scotus. — (Lulus — Roger 

Bacon). 

Biva s opravdanih razloga, ako se na ovome mjestu ne¬ 
koliko riječi kaže i o filozofijskome radu u Arapa i Židova ; 
jer kad i ne bi ništa drugo za to govorilo, govori za to već 
činjenica, da se bez poznavanja arapskih (i židovskih) pisaca 
skolastika ne bi bila uzdigla do visine, 11a kojoj se nalazi u 
12. i 13. stoljeću. Zasluga je naime njihova, da su zapadni 
.svijet upoznali s Aristotelovim spisima, koje su oni u prijevo¬ 
dima imali već prije 400 godina, dok su u zapadnoj nauci 
bili nepoznati. No kako su došli Arapi — da najprije njih 
spomenemo — do Aristotelovih djela,? 

Raširenjem grčke kulture Aristotelova je nauka prešla na 
istok, gdje je prihvatišc Sirijci. Domala se zgodilo, da je 
ugled Aristotelov gotovo posve iščezao pred Platonom, kako 
je i razumljivo prema razvoju filozofije pod kraj staroga vijeka. 
Sirijci većinom pristadoše uz novoplatonizam. Umni ljudi 
njihova plemena . Portir, Jamblih bili su novoplatonici. No baš 
ovi su ljudi u grčkome svijetu podržavali tradiciju Aristotelovu 
i poznati su kao komentatari djela njegovih. Porfirije, Jamblih, 
pa osobito Proklo, a otkad je Bizant postao središtem kultur¬ 
noga života, zauzimao se za Aristotelovu nauku osobito Fotije 
(820—891), a od kasnijih grčkih pisaca, koji su se njom bavili, 
ističe.se Mihajlo Psel (u u. stolj.), kojega je ,,Prijegled 
Aristotelove logike” kasnije na latinski preveo Petrus Hispanus 

pod naslovom „Summulie logtcales” (u 13. stolj.). 
Inače se naučni rad u Bizantu priklanjao više Platonu : medju 
pristašama njegovim spomenuti je osim učenika Fotijeva, Ni- 
kete iz Paflagonije, baš samoga Psela, kojega utjecaji idu sve 
do Gemišta Fletona, te od ovoga prelaze preko Bessariona i 
Marsilija Ficina u talijansku renesansu. 

No ako je u tom smjeru bio zapostavljen Aristotel, to je 
do većega ugleda došao dakako posredovanjem Sirijaca kod 
Arapa i Židova. Onamo ga prenesoše liječnici sirski, koji 
kao pristalice Ncstorijevi moradoše bježati na istok, 
da uzmaknu progonu crkve. U to je od istoka došla struja 
vjerska, kojoj je začetnik Muhamed (571—632), i koja se do¬ 
skora raširila na istoku do Indije, u Africi i na zapadu Evrope 
u Španiji. Sama nauka Muhamedova, kako je i po semitskome 
joj porijetlu razumljivo, stoji blizu apstraktnome monoteizmu 
židovskomc sa svim njegovim obrednim (ritualnim) karakterom. 
Ni tome se nije čuditi, ako je u prvom naletu zauzela neki 
svakoj nauci protivan pravac, koji je najbolje označen riječima 
Ornarovim, kad je opravdao, da se spali Aleksandrijska knjiž¬ 
nica, veleći, ako je u njoj, što je u koranu, ne treba je, a ako 
je što drugo u njoj, i opet je ne treba. Pa ipak se baš od ovoga 
doba počinje naučni rad u Arapa : najprije oko korana, a onda 
i oko drugih nauka. Tome je išlo u prilog i to, što je Ome- 
jević Muadija I. prenio prijestolnicu iz Medine u sirijski grad 
Damask, po čem je Grčkoj, obrazovanosti otvoren put i 
utjecaj na kulturu arapsku. A nijedan mislilac grčki ne bi se 
tako lako prilagodio nauci Muhamedovoj kao baš Aristotel : 
njegova se metafizika lako složila i s najstrožim monoteizrnom, 
fizika nije s njim bila u opreci, a logika nije mogla doći u uži 
dodir s vjerskim problemima. Osobito se za vlade prvih Aba- 
sovića, koji stolovahu u Bagdadu, razvila arapska nauka 
pod utjecajem grčkim. Već Kalif Almansor poziva liječnike 
sirske na svoj dvor i nuka ih, da prevode iz sirskoga na arapski 
djela Aristotelova, a još jc više učinio u tom pogledu umni 
Kalif Harun-ar-Rašid (Pravedni 796—809) i Ahnamun (813-833). 
Za njegovo vrijeme radio je prvi znatniji prevadjač Ibn-al- 
B a t r i k. Najznatniji prevadjač u 9. stoljeću, od kojega potječe 
najveći dio prijevoda, bio je Honain I b n I s h a k (umro 



8 y 6 g.). Tako sačuvaše Arapi djela Aristotelova, da ih u 12. 
vijeku predadu skolasticima. Ujedno se razvi živi filozofijski 
rad u njih. Najznatniji mislioci njihovi su A 1 f a r a b i (umro 
950), Avicenna (Ibn Sina 980—1037), Algazel (Ah 
Ghazzali 1059—111.) i Avveroes (Ibn Rošd 1126—1198). 
Svi su se ovi bavili liječništvom, a rrz to matematikom, astro¬ 
nomijom i filozofijom ; najveće zasluge stekoše oko logike; 
i tu je utjecaj njihov bio najveći. Od logičkih djela Aristote¬ 
lovih poznavahu u Evropi djelo o kategorijama i ,,de interpre- 
tatione" u prijevodu Boetijevu ; sve ostalo tek u komentarima 
i izvacima ; po Arapima upozna naučni svijet i ostala logička 
djela Aristotelova : ,,Analytica”, „Topica” i „sofističke dokaze”. 
No i to nije sve, već su Arapi i u pojedinim dijelovima logičke 
nauke (tako odredjenjem zadaće logike, svojim rješavanjem 
problema o univerzalijima i đr.) znatno utjecali na skolastike 
T2. i 13. stoljeća. Njihove su nauke preko Španije prešle 11a sve¬ 
učilišta u Franceskoj i otud u kršćansku filozofiju. U isto po 
prilici vrijeme razvila se pod utjecajem njihovim — a napose 
u Španiji — filozofija kod Židova, medju kojima se osobito 
istakoše S a 1 o m o n ben G e b i r o 1 , kod skolastika poznat 
pod imenom A v i c c b r o n (1020 do poprilici 1070) i Moses 
Maimonidcs (1135—1204) ; obadva uniješe mnogo Aristo¬ 
telovih i platonskih elemenata u teologiju židovsku ; na skola¬ 
stiku je više utjecao prvi-, a drugi je više posredovao izmedju 
Arapa i skolastike. Osim naučne filozofije, imali su Židovi već 
od prijašnjih vremena, a u kasnijoj obradbi pod imenom J e- 
zirah i S o h a r, tajnu nauku, koja je u teologiju židovsku 
unijela svu silu mističnih i panteističnih elemenata napose 
iz novoplatonske nauke, poznatu pod imenom K a b b a 1 a. Da 
su sljedbenici njeni bili protivnici razumske filozofije onih 
gore spomenutih filozofa, samo je od sebe razumljivo. 

Živi naučni rad, što ga razviše Arapi i Židovi, nije mogao 
ostati bez utjecaja na kršćansku nauku. Tome utjecaju ima 
se pripisati, da sc skolastika u 13. stoljeću uzdigla do vrhunca. 
Neposredno se utjecaj njihov sastojao u tom, što su upoznali 
zapadni svijet s dotada nepoznatim djelima Aristotelovim ; 
tim biše potaknuti kršćanski mislioci, da tu nauku preoblikuju i 
da na njezinom osnovu sustavno razviju nauku kršćansku, kako 

dosele još nije bilo. Posredno su pak utjecali na razvoj skolastike 
tim, što prisiliše kršćanske učenjake, da u raspri s njima utvrde 
svoju nauku. Posljedak pak svega toga bio je taj, da se Aristo¬ 
telova nauka, koliko je moguće bilo, riješila novoplatonskih i 
drugih elemenata, kojima bi natrunjena, i daje stekla isključivi 
ugled : ni Platon mu nije bio u to doba premac. Samo Aristo¬ 
telova nauka uzela se za osnov filozofiji kršćanskoj tako, te se 
pod imenom filozofije razumijevala filozofija njegova, a kad bi 
se reklo : filozof kaže ovo ili ono, značilo je to, da Aristotel tako 
uči. Samo je od sebe razumljivo, da se i ta nauka morala u ko- 
ječem preoblikovati, mnoge su se misli morale promijeniti, da 
uzmognu pristati u sutav kršćanskoga naučanja. Pored toga 
su skolastici svraćali pažnju i naukama napose arapskih pisaca 
i pobijali ih. Od mnogih s kršćanskoga gledišta krivih nauka 
valja istaknuti osobito onu o dvojakoj istini, na koju 
nailazimo i na početku novoga doba — a reći bi s istom na¬ 
kanom : pod izlikom kršćanstva iznositi nekršćanske misli. 
Struja, koja se ovdje jedva opažala na površini, već je u slije¬ 
dećem stoljeću toliko ojačala, da je kršćanskoj nauci postala 
pogibeljna. Skolastici su već tada upoznali pogibelj „dvojake 
istine" za svoju nauku, koja nije mogla dopuštati, da bi koja 
zasada bila sa filozofijskoga gledišta istinita, i ako je s teo¬ 
loškoga neistinita, i obrnuto. Zato je — kao negda što je Karlo 
Martel zaustavio navalu vojske arapske, — trebalo zaustaviti 
nauku njihovu, da ne istisne kršćansko mišljenje. U tim prili¬ 
kama nije čudo, što se razvila skolastika kao du¬ 
ševno viteštvo srednjega vijeka. Razumljivo 
je i to, da u to doba ne će nastajati samonikle, nove misli : 
općeni razvoj bio je taj, da se na osnovi spisa Aristotelovih ili 
kojega kršćanskoga pisca kršćanska nauka dokazuje i od protiv¬ 
ničkih navala brani. Za taj viteški posao trebala je posebna me¬ 
toda, trebala je oklopljena forma. Ova pak se sastojala u tom, 
da se najprije postavilo pitanje (quaestio) onda bi se navodili 
razlozi, koji bi govorili „proti", a onda oni, koji govore ,,za" 
prijepornu zasadu ; iza toga bi se~odlučilo (solutio), a onda bi 
se redom pobijali razlozi, koji se navode protiv navedenoga rije¬ 
šen ja. Općeni pak oblik svega toga viteškoga turnira s umišljenim 
protivnikom bio je silogizam. S vremenom se taj način 

raspravljanja ustalio, te postao tvrd, opor, neukusan i jedno¬ 
ličan. Prema tim nedostacima stoje jednako velike prednosti : 
stroga logična povezanost i dosljednost u mislima, istančano 
oštroumlje, pa i pregledna jednostavnost. Nije neopravdano, 
kad se taj oblik poredi s visokim, oštrim, a jednostavnim 
oblicima gotskoga hrama : jednako čuvstvo obuzima čovjeka, 
kad uđje pod njegove silne lukove i golemu gromadu, kao kad 
se duhom uputi u isto tako gorostasnu zgradu sustava sko- 
lastičkoga. 

Preteče tili sustava su A 1 e k s a n dar Hal eski 
(f 1245), Vilim Auvergn anski (t 1249), Vince n- 
tije Beauvaiski (f 1264), a viteški zastupnici njihovi 
Albcrt Veliki (1193—1280), Toma Akvinski (1225 
—1274), Duns Scotus (1266—1308). 

Albert VeliKi. 

Albert Veliki, rodom iz plemenite obitelji Bollstatt, 
naučajući u Parizu i Kolnu steče ugledni pridjev doctor uni- 
versalis. Napisa mnogo djela, što opsežu sve grane filozofije. 
Albert se ističe, a u srednjem vijeku to nije mala stvar, i velikim 
znanjem prirodoznanstvenim. Inače je njegovo znanje opsežno, 
pa se nije čuditi, ako mu sc tu i tamo koja omaška potkrala 
(tako primjerice, kad zove Platona i Sokrata — Stoicima i 
slično), a nije čudo ni to, ako nije svagda množinu grad je mogao 
jednako prevladati. Prvi pokušaj, da se Aristotelova nauka 
preoblikuje u duhu kršćanstva, nije dakako mogao biti savršen. 
Dovršiti taj posao namijenio je učeniku svojem, Tomi Akvin- 
skomc, s kojim se upoznao kao djakom u Kolnu : uz njega je 
Albert ne samo u đominikovačkome redu nego u kršća.nstvu 
uopće jedan od prvih umnika. 

Da ogledamo u glavnome njegovu nauku. Na jednom 
se mjestu u Aristotela metafizika zove teologijom, 
i to ne samo zato, jer je nauka o prvim uzrocima, nego i zato, 
što govori o posljednjem uzroku, bogu. To mišljenje Albertu 
dobro dolazi : i on bi rado, da filozofija ide k jednome cilju 
s teologijom, a drži to i za posve prirodno : Teologija se — veli 
— osniva na objavi, te dobiva svoje znanje iz prvoga vrela, ne¬ 
posredno ; ona je zato najviša znanost, njezine su nauke jamačne 



kao nijedne druge. No osim te objave ima i prirodna: ta¬ 
kovom zove prirodno svijetlo uma, što je u čovjeku dio uma 
božanskoga ; filozofija dakle osnivajući se na tome umu, čovjeku 
prirodnim načinom danome, u posljednjem redu izvire iz božan¬ 
skoga vrela, te ne može s teologijom doći u opreku. Da što više : 
filozofija će imajući u sebi svijetla iz božanskoga vrela i sama 
moći dijelom »poznavati božanske istine : njezino je područje 
„naravna” teologija, lako su dakle spoznajni osnovi, objava 
i u m, nejednaki doduše po ugledu, ali na isti cilj upravljeni. 
Pomišljajući ovako odnosaj uma ljudskoga prema božanskomc 
i neopazice se tu potkrale nešto novoplatonskoga mišljenja, 
kako to pokazuju i misli o u n i v c r z a 1 i j a m a. O njima 
misli Albert ponavljajući već dosta poznatu poredbu s umjet¬ 
nikom ovako : u božanskomc vunu idejno je sadržan cijeli svijet; 
i prije stvorenja zamišljao je naime bog ne samo općenu prirodu 
stvari nego i sve posebne oblike i zbiljske i samo moguće ; u ko¬ 
liko su ideje o stvarima i prije stvorenja bile u duhu božanskome, 
može se reći : u n i v c r z a 1 i j a su prije stvari; u 
koliko je u predmetima općena priroda individualizirana, nalazi 
se universale in re, u stvari ; ljudski duh spoznajući nailazi 
najprije na pojedine stvari, te iz njih istom spoznaje općenu 
im prirodu : u tom su pogledu universalia post res, poslije stvari. 
Općenost dakle postoji ili u božanskome umu prije stvari ili u 
ljudskome umu poslije njih ; u stvarima je sadržaj njezin uzhiljen. 
To je posredno stanovište izmedju nominali z ni a i re a- 
li z ni a. Samo po sebi ne bi ono bilo toliko važno, kad se ne bi 
s tim vezao jedan kud i kamo važniji posljedak : da je naime 
spoznaja stvari moguća samo po u z b i 1 j e- 
nim u njima općenitim idejama. Osjećalima 
naime spoznajemo samo pojavnu stranu pojedinosti.; no ove 
su samo znakovi, koji pute na neku općenu podlogu ; a tek kad 
smo spoznali tu općenu podlogu, tek kad smo iz pojedinih 
stvari izvukli općeni im oblik, onda smo došli do bivstva i spo¬ 
znali stvar. A sad se raspreda misao dalje : stvari dakle ne bi 
bile spoznatljive bez ove. u njima općenosti ; ova pak može 
potjecati samo od umnoga bića, u posljednjem redu potječe 
ona od boga, bog je dakle — o snov svega s p o z n a- 
v a n j a. A budući da je opet um božji u svim stvarima na- 

zočan, to svi oblici, sav svijet puti na njega. Već je Alek¬ 
sandar Haleski rekao, da se u svim stvarima vidi trag 
božji, da je iz njih moguće spoznati boga 1 ; tako i Albert. Tim 
je za nj utvrdjena mogućnost spoznaje boga i p r i- 
r o d n im pute m. 

Ako pomislimo, s kakovim se pouzdanjem prijašnji mislioci 
dadoše na rješavanje i najtežih problema vjerskih, začudit ćc 
nas, da Albert steže granice razumskoga spoznanja u vjerskim 
pitanjima, a u tom se povode za njim svi mislioci ovoga doba. 
I tu se dakako nalazi pred jednom poteškoćom : jer ako je bog 
osnov spoznaji, kako da ga nije spoznati? Na to odgovara 
Albert, da ljudski duh može spoznati, da bog jest, i neka njegova 
svojstva, ali ta spoznaja nije adekvatna njegovome biću; čovjek 
može do njega dosegnuti, ali ga svojim ograničenim duhom ne može 
posvema obuhvatiti. Osobito vrijedi to za nauku o božanskome 
trojstvu. „Ljudski duh ne stječe znanje ni o jednoj stvari, osim 
o kojoj imade principe u sebi. Ovi su naime kao orudje, ko¬ 
jima se može poučiti i poučava se, te prelazi iz mogućega znanja 
u zbiljsko. Onaj pak ima u sebi princip, da jedna jednostavna 
priroda i nerazdjeliva po jednome bivstvu i bitku nije osobno u 
tri osobe, medjusobno različne”. 2 Stoga se samim umom ta 
nauka ne da shvatiti, a baš ona je jezgra kršćanske nauke o 
bogu : do te visoke spoznaje vodi samo vjera. Tim bi najglavniji 
problem izlučen iz spekulativnoga obrazlaganja. 

Preostaje kao jedan od najvažnijih problema bitak boga. 
Tu pak Albert prema stajalištu, da je bog osnov spoznajni, ne 
može na ino, nego da ustvrdi : bitak boga nije posljedak spoznaj¬ 
noga čina, nego njezin uvjet. „Dicimus, quod Deum esse non 
proprie loquendo est articulus, sed antecedens ad omnem 
articulum”. Zasada : ,,bog jest'’ sama je za sebe očita, te joj 
i ne treba dokaza ; očita je već i zato, ako se zna, što znači bog 
i što znači biti, i da je bog po tom, što je bog, počelo'i izvor 
bitka. 3 No ako je bog — da govorimo u Aristotelovu načinu, 
„prije po prirodi” i ako je osnov bitka i spoznaje , za naše je 
mišljenje ili „prema nama prije” stvarni svijet, tako, da se vi- 
deći u njem tragove božanske uzdižemo do spoznaje samoga boga. 
Zato Albert od svih dokaza najviše cijeni kozmološki, 
dakle iz uzroka i gibanja ; same dokaze pak uzima ponajviše 

iz Aristotela, a iznosi ih u indirektnome obliku. Veli naime ; 
upravnim se načinom ne da dokazati bitak boga, nego samo 
neupravnim : jer ako bi se uzelo, da nema boga, mnogo bi 
nemoguće slijedilo otud. U svezi s tim dokazima 
spekulativno se razvijaju i utvrdjuju svojstva božja : bog je 
čisti čin (actus purus) vječno, savršeno, jednostavno, umno 
biće, a prema neosobnome božanstvu Aristotelovu pripisuje 
mu se i apsolutna volja. 

Prema tim svojstvima, poglavito s obzirom, da je bog 
tvorni uzrok svega, odredjen je i njegov odnošaj k svijetu. 
Tu se pak ne zadovoljava Albert s panteističkim ili bar panteizmu 
bližim mišljenjem Aristotelovom, nego ga mijenja u teističkom 
pravcu : bog kao počelo svega nije duša svijeta, ni njegov 
um, nego odijeljeni od svijeta princip svega bitka i bivanja. 4 
Uslijed toga se ne može dopustiti, da bi isto bilo neovisno od 
njega, u takova bi bila tvar, kad bi, kako uči Aristotel, bila 
vječna, dakle nestvorena. Svijet dakle nije samo nastao, 
nego je upravo stvoren iz ništa. Neki se doduše pozivaju 
na staro načelo fizikalno : ex nihilo nihil fit, iz ništa — ništa, 
ali krivom, veli Albert; to vrijedi samo za tumačenje pojava, 
kako jedne iz drugih nastaju, ali ne vrijedi za prvi početak njihov : 
ovome je uzrok u volji božanskoj. 5 

I dalje razvija Albert svoju nauku pod sveudiljnim vod¬ 
stvom Aristotelovim. Za tumačenje pojavnoga svijeta služi se 
pojmovima tvari i oblika, možnosti i čina ; razlike u tvarima po¬ 
tječu od oblika; tvar se ne može zvati uzrokom razlikosti (prin¬ 
cipom individualizacije), nego koliko se općena priroda, oblik, 
individualizira na njoj. Sve, što jest, sačinjava postupni 
niz bića od tvarnih do duševnih, u sredini stoji čovjek; u svezi 
s tim prihvata Albert gotovo nepromijenjeno Aristotelovo fi¬ 
zikalno i astronomsko mišljenje; samo prema Arapima ističe 
jedinstvo duše : da naime tvorni i trpni duh nijesu odijeljeni 
principi, nego funkcije jedne te iste duševne supstance. Duša 
mu je dakako besmrtna; već u intelektualnim radnjama — 
veli se — ona je posve samostalna, što dokazuje, da ona nije 
po biću svojem ovisna od tijela; stoga se smrt tijela nje i ne 
tiče. Kad pak ne bi bila besmrtna, ne bi razumljivo bilo ćudo¬ 
redno i vjersko nastojanje čovjeka. Sličan način neupravnoga 

dokazivanja vidjeli smo već kod dokaza o bitku boga. U pitanju 
o postanju duše zabacuje Albert nauku o preeksistenciji, jer 
da je duša kao supstancijalna forma tijela ođređjena, da bude 
s tijelom u svezi, dakle je mogla nastati samo onda, kad je 
tijelo nastalo; jednako zabacuje nauku o seljenju duše (mctern- 
psihozu), jer jedna te ista duša ne može biti supstanci jalna 
forma mnogih tjelesa; jednako mu ne zadovoljavaju ni ostali 
nazori, koji postanje duše bilo kako dovode u svezu s postanjem 
tijela; prema tome mu ne prcostaje druga misao, nego da bog 
stvara dušu u času začetka. 

Bog nije samo tvorni uzrok svega, što jest, nego i po¬ 
sljednja svrha svemu, što postoji : s tim pak prela zrno u podiučje 
etike. Ljudskoj je duši prirodjena neka ćudoredna sposobnost, 
koja se očituje u tom, da čovjek od prirode teži na dobro i 
zazire od zla, pa i ako je okorio u zlu, ne će mu ta sposobnost 
nikad posve nestati. Ovu sposobnost zove Albert sinte- 
r e s i s; iz nje nastaje savjest, koja općeni zakon umni 
primjenjuje na pojedine slučajeve, te odlučuje, što je činiti, 
a što propustiti. Savjest je dakle radnja praktičnoga uma; u 
svojem savršenstvu prelazi ona u krepost, t. j. postaje t r a j n a 
sposobnost duha, kojom se pravo ž i v i, a 
ništa se njom ne služi na zlo. Kreposti su jedne 
ćudoredne (razboritost, jakost, umjerenost, pravednost); druge 
su teološke (vjera, ufanje i ljubav). Poslije istočnoga grijeha 
nije moguće čovjeku samome oteti se vlasti grijeha, zato se 
stanje kreposti može postići samo pomoću milosti; kome će milost 
dopasti, stoji do odluke božje. Sve te misli mnogo podsjećaju 
na Augustina. No da djelovanje ima ćudorednu vrijednost, 
treba da potječe iz odluke volje, a da to bude moguće, treba da 
je volja slobodna; sama sloboda je sastavljen čin, gdje 
sudjeluje razum i volja : onaj dvije ili više mogućnosti rasu- 
djuje, onda se ova jednoj priklanja i odabire. Subjektivno je 
dakle ćudorednost ovisna o slobodi volje, objektivno se sastoji 
u podvrgavanju odredbama božjim. Posljednji cilj teženja je 
božanstvo. 

To su evo glavne misli A 1 b e r t o v c, kako ih je izložio 
u djelu „Šumna theologiae”, pa u raspravama k Aristotelovim 
djelima. To je prvi put, da je čitava nauka Aristotelova uve- 

dena u sredovječnu filozofiju i na njoj sustavno izvedena nauka 
kršćanska. Kasnije se i u tome sustavu još gđješto mijenjalo, 
ali osnovi su mu ostali prilično nepomični. Na njima- gradi i 
slavni njegov učenik i nastavljač, sada prvak medju skolastionim 
filozofima. 

Toma AKvinsHi. 

Pripovijedaju, da je u vrijeme, kad je Albert Veliki u 
Kolnu naučao, bio medju učenicima neki mladi redovnik iz 
Italije, kojega su poradi mučaljivosti saučenici zvali — ,,nijemi 
vol iz Sicilije’’. Jednoga dana ispitivao je Albert toga učenika ; 
na čudo svih odgovarao je ovaj neobičnim oštroumljem na naj¬ 
teža pitanja. Onda reče Albert : ,,Mi ga zovemo „nijemim 
volom”, ali znajte doskora će cijeli svijet odjeknuti bukom 
njegove nauke !” Taj onda nepoznati Dominikovac, kojemu je 
Albert ovu slavu prorekao, bio je Toma A k v i n s k i. 

Kodio se godine 1225 (po nekim 1227), kao sin grofa Lan- 
dolfa Akvinskoga u Roccasicci kraj Akvina. Prve nauke primio 
je u benediktinskom samostanu Monte Cassino, otud pod je u 
Napulj, gdje odluči stupiti u red Dominikovaca. To nije bilo 
pravo plemenitoj obitelji grofova Akvinskih, zato im se htjede 
ukloniti i otići u Pariz. Nakon mnogih nagovora i napasti, 
prijetnja i zlostavljanja uteče u Napulj u samostan. Iz Na¬ 
pulja bi poslan u Kdln k Albertu Velikome, da se u njegovoj 
školi izobrazi. Svršivši nauke postade učiteljem teologije i 
filozofije i izidje u brzo na glas : s njim se uspinje skolastika 
do najvišega vrhunca. Umro je u opatiji Fossanuova godine 
1274. na putu k crkvenom zboru u Lyonu. Od Dominikovaca 
bi imenovan do c tor ordinis i nijedna druga nauka nije 
više u tom redu mogla doći do ugleda. Ali ne samo medju Domi- 
nikovcima : utjecajem Isusovačkoga reda, koji se za njegovu 
nauku osobito zauzeo, njegov je ugled u teologiji i filozofiji 
crkvenoj prevladao tako, da s pravom nosi ime doc.tor 
u n i v e r s a 1 i s. Tu mu je čast priznao i papa Bonifađje V., 
kad ga je 1567. proglasio učiteljem crkvenim ; u naše vrijeme 
osobito se zauzeo za njegovu nauku papa Leon XIII. (enciklika 
„Aeterni patris” god. 1879) i doprinio tome, da se ona ne samo 
posve udomila u katoličkoj crkvi, nego i raširila i zagospodovala 

u njoj. Pored sve te časti crkva ga je već 1323. proglasila svecem; 
skolastici ga najobičnije zovu: doctor angelicus. 

Djela Tome Akvinskoga su prema načinu njegova doba 
komentari Aristotelovih spisa i komentar k sentencama Petra 
Lombarđa ; osim manjih djela De ente et cssentia, De principio 
individuationis, Quaestiones disputatae, Quaestiones quodlibe- 
tales, za filozofiju je važna S u m m a t h e 0 1 o g i a e, nedovr¬ 
šeno djelo, u kojem sustavno prikazuje kršćansku nauku, i 
Surrima contra gentiles, koje se osvrće na protivne 
kršćanstvu nauke, ponajviše pak na naučanje Arapa. Kad 
i ne bi veličina, sustavna cjelovitost i skladnost nauke tražila, 
tražio bi ugled, što ga uživa Toma u crkvi katoličkoj, da sc njime 
nešto dulje zabavimo. 

Pocrnimo s metafizikom. Nije potrebno ni spominjati, da 
ona stoji na osnovima Aristotelovim i da su joj glavni pojmovi : 
čin i možnost, oblik i tvar. No krivo bi sudio, tko bi zato držao, 
da je ona puko ponavljanje Aristotelove nauke : tu je na po¬ 
seban način ujedinjeno sve nastojanje kršćanskih mislilaca, 
i što je poganska filozofija mogla podati, da se utvrdi kršćanska 
nauka i što je trebalo u Aristotela upotpuniti prema Platonu 
ih modificirati, sve je to ovdje i u cijelome sustavu provedeno 
čeličnom snagom, kojoj ni pravedan protivnik ne će uskratiti 
zasluženo priznanje. A počeli smo upravo s metafizikom, jer 
se prema njoj orijentira cijela nauka. O čem dakle radi ta meta¬ 
fizika? Obi ću, u kolikojebićei o njegovim svojstvima. 
A što je biće? Jednostavni odgovor bio bi, da je biće sve, što 
jest i što ima bitak. No tim nije iscrpljeno, što pod tim riječima 
pomišljamo. Kad primjerice govorimo o gorućim tjelesima 
onda to može imati dvojaki smisao : naime da govorimo o svemu, 
što ima svojstvo gorenja ili samo o onome, što n istinu 
baš sada gori; u prvom slučaju mislimo na bivstvo (es- 
s e n t i a) stvari, koje je u ovom slučaju svojstvo gorenja, u 
drugome slučaju mislimo na zbiljsko izvršivanje 
toga svojstva. Tako je i s pojmom bića : u jednom smislu znači 
on sve, što uopće ima sposobnost bitka ; u tom smislu 
obuhvaća biće i ono, što nije, ah je moguće, da bude, u drugome 
smislu znači pojam biće samo izvršivanje bitka, dakle samo 
bitkovanje — činom, ne tek u možnosti. (Ens simpliciter dictum 

significat actu esse). Prema tome se za sva stvorenja može reći, 
da sn bića samo u gornjem značenju : da im pripada bitak kao 
neka sposobnost zbiljska ili moguća ; samo o biću bog može se 
u drugome smislu govoriti, jer samo s njegovim bivstvom je 
bitak apsolutno i nužno vezan ; — čovjeka možemo pomišljati 
i da nije, ali pojam boga nužno traži u sebi pojam bitka. Bog 
je biće po svojem bivstvu, stvorenja su bića samo 
u toliko, koliko na bitku imadu dijela. U tom pogledu ima 
stupnjeva bitka ; po tom nastaju rodovi i vrste bića ; tako je 
supstancija biće, kojemu pripada bitak o sebi, 
dok primjerice svojstva ne mogu biti o sebi, nego samo na 
tjelesima, te imadu dakle bitak pripadni (akcidentalni). 

Budući da biće obuhvata i ono, što jest činom (actu), 
i ono, što je samo u možnosti (potentia), dakle sve, 
što uopće ima neki odnošaj k eksistenciji, nastaje pitanje : 
kako si imamo pomišljati taj m o ž n i bitak? O tome veli 
Toma po prilici ovako : Bog kao apsolutni bitak spoznaje i ima 
u sebi uzore svib stvari : to su ideje, to jest neki prvotni 
oblici i postojani pojmovi (rationes stabiles), nalazeći se u umu 
božanskome, sami neoblikovani uzori svemu, što je uopće 
spojivo s pojmom bitka. Tako ideje iscrpljuju neizmjerno po¬ 
dručje mogućnosti, od čega same jedan dio i činom postoji. 
U idejama dakle, u bogu samome je posljednji razlog mož¬ 
nosti. Ova se možnost zove unutrašnja, a sastoji se u sposob¬ 
nosti za bitak (mera aptitudo sive non repugnantia ad existen- 
dum) ; no da nešto iz same možnosti predje u 
čin, t. j. da i nastane biće, koje je moguće, za to treba uzrok, 
koji jest činom: nihil reducitur de potentia in actum nisi 
per aliquod ens actu. Ova je mogućnost izvanjska i tiče se tvor- 
noga uzroka, te može jednome biti moguće, što je drugome ne¬ 
moguće, dok je ono, što je nespojivo s pojmom bitka, što je u 
sebi protuslovno, naprosto i svakomu nemoguće. Kaže li se 
dakle, da bog sve može, znači: da on može 
sve moguće. Štogod ne sadržaje u sebi protuslovlje, spada 
u područje možnosti, s obzirom na to bog je svemogući ; što 
sadržaje u sebi protuslovlje, ne potpada pod svemoć božju, 
nema opravdanja za svoju mognćnost. Za ovakovo pak je bolje 
reći, da ne može biti, nego da bog ne može učiniti. A nije to ni 

* 

protiv riječi angjeoskih : non erit impossibile apud Denm umne 
verbum — ne će biti nemoguća kod boga svaka riječ, jer što 
sadržaje protuslovlje, ne može biti riječ, budući da je nijedan 
um ne može misliti.' Sto dakle nije u idejama božanskim pre- 
formirano, naprosto je nemoguće, što one sadržaju, sve je 
moguće. 

Tko ne će u tim mislima vidjeti utjecaj Platonov : ovdje 
vrijedi istaknuti, da je njima Toma zahvatio i u znameniti 
problem univerzalija, kad tvrdi, da su zbiljske stvari oblikovane 
prema idejama, a ove da su prije stvari postojale u umu bo- 
žanskome ; dakle u umu božanskome su u n i v e r s a 1 i a 
aute r e s. Sama za sebe ima općenost još bitak u ljudskome 
umu post res, kad je naime iz pojedinosti apstrahiramo ; 
izvan uma nema općenost objektivnoga bitka za sebe, nego 
samo u pojedinostima, i n rebus. Očito je, da se dakle 
za općenost traži mnoštvo pojedinaca, prema kojima stoji 
općenost kao zajedničko bivstvo; 2 prema reče¬ 
nome zna se, da to mnoštvo ne mora biti činom, dosta je, da jest 
moguće. 

No može li se o biću još što reći osim, da jest (činom ili 
u možnosti)? Iz pojma bitka slijedi, da je svako biće nešto 
(aliquid), a s obzirom na bivstvo bitka očito je drukčije 
od ostalih bića, dakle od njih odijeljeno. Ovo svojstvo zove 
Toma jedno-tom: biče je jedno, što znači, da je od drugih 
odijeljeno i u sebi nerazdijeljeno. 3 Ne vrijedi to samo za jedno¬ 
stavna bića, nego i za sastavljena: što je jednostavno, samo je 
po sebi nedjeljivo, što je sastavljeno, ima bitak samo dotle, dok 
pridržaje svoje jedinstvo. Ovo svojstvo bića ne smeta, da ono 
stupi u odnošaj k spoznaji: onda vrijedi za nj načelo : 
biće je istinito i u odnošaj k volji, onda vrijedi načelo: 
biće je dobro. 

Riječ istina uzima se u trojakom smislu : kad kažemo 
za nešto, da je istina, mislimo, da zbilja jest, drugi put, da jest 
onako, kako odgovara našemu pojmu, što ga o stvari ili dogo- 
djaju imamo ; najposlije zovemo istinom ono, čim se može 
utvrditi, obrazložiti, razjasniti, da nešto jest. Ovdje je Toma 
Akvinski sabrao i svrstao misli svojih predšastnika, Aristotela, 
Augustina i Anzelma, pa ođređjuje, u kojem se smislu može 

reći, da je b i ć e istinito. Um ide za istinom, kao težnja za 
dobrotom. No dok težnja ima i predmet i razlog izvan sebe, 
t. j. dobrota predmeta privlači k sebi težnju, um pridaje 
stvarima oznaku istinitosti. Težnja ne ide nikad za nečim, što 
ne drži za dobro ; dobrota je dakle uvjet teženju ; um pak 
ne poznaje tih granica, on se može na sve obratiti, pa onda tek 
jedne spoznaje označuje kao istinite, druge ne. Istina je dakle 
p r v o t n o u umu, a tek u drugome redu u stvarima, po čem 
je moguće isporediti ih s umom. Tako bijaše i u božanskome 
umu, kad je bog u idejama zamislio sve i uredio odnošaje stvari 
k njihovu pojmu. U tom pak, da se predmeti podudaraju sa 
svojim pojmom, i koliko se podudaraju, leži istinitost 
njihova. Biće pak — u koliko je biće — nužno se podudara sa 
svojim pojmom, biće je dakle istinito. Ovo je 
umovanje zanimljivo, jer nas uvodi u način raspravljanja To- 
mina i do osnova njegove spoznajne teorije, kojoj 
neka je ovdje mjesto. 

Toma Akvinski pomišlja si spoznajni proces kao neko pri- 
lagođjivanje spoznavaoca i spoznanoga (ornnis cognitio lit per. 
assimilationem cognoscentis et cogniti) i to tako, da duh najprije 
u sebe primi predmet, a onda da u sebi stvori sliku o njem : ova 
sposobnost zove se species i n t c 11 i g i b i 1 i s, ona mogući 
um (intellectus possibilis) privodi u čin (intellectus agens) ; po 
njoj je tek moguća spoznaja, a dobiva i o b 1 i k po njoj ; stoga 
ima više stupnjeva spoznaje, najniža je osjetna, najviša bo¬ 
žanska. No ako se ovako „stvari razno odnose prema raznim 
umovima’', onda bi bila i prema svakome posebna (subjektivna) 
istina. Ta se misao Tomi ne svidja : pa zato umuje dalje i nalazi, 
da spoznaja idući na bivstvo stvari, spoznaje u njima ideju 
njihovu ; potpuna subjektivna istina nije nego palik objektivne 
istine ; u njoj se ne podudaraju samo stvari s intelektom nego i 
ovaj s vrhovnim intelektom. Tako mjesto našega pojma o stvari 
postaje mjerilo spoznaje ideja božanska: veritas rei 
mensuratur ad intellectum divin um. 4 Da to 
bude moguće, da naime čovjek svojom spoznajom ujedno po¬ 
godi i objektivnu, treba da ljudski um ima udjela na božan¬ 
skome : to pak ima i po postanju i po sličnosti s bo¬ 
žanskim umom. Ovaj je kao svijetlo, što omogućuje, da vidimo 



istinu stvari ; a kaogod što za predmete suncem obasjane . ka¬ 
žemo, da ih gledamo u suncu, tako možemo i to reći, da 
sve gledamo u bogu i spoznajemo, jer spoznajemo 
udjelom na njegovu umu. Nema doduše za čovjeka, dok je u 
svijetu i u tijelu, spoznaje bez osjećanja i iskustva ; sva njegova 
spoznaja počinje se kod osjećala, ali ipak je težište pomaknuto 
u u in, i to u takav um, koji oslon i jakost dobiva pored iskustva 
i nad njim. Nije toj spoznaji provodičem iskustvo, već se ona 
mjeri prema visokoj nekakvoj idealnoj točki. U tom pak smjeru 
nema progresivne istine, nema — reći bi — povijesti istine. 
Proces ljudske prosvjete ne može se smatrati kao neprestano 
napredovanje, u kojem se jedna djelomična istina zamjenjuje 
drugom potpunijom, savršenijom, nego kao približavanje k apso¬ 
lutnoj istini, koja je na početku svih istina kao uzrok, i na 
kraju svega spo znanja kao svrha. Subjektivna istina postoji 
samo, dok se spoznaje, ovakova istina postoji i ako ne bi bilo 
ljudskoga uma, koji bi je spoznavao. 5 

Budući da se sva istina orijentira na bogu kao ishodištu 
svome, lako je odrediti, kakav će odnošaj po Tomi Akvinskome 
biti izmedju teologije i filozofije. Treba samo držati na umu, 
da su po njegovoj teoriji principi spoznaje izvedeni iz bo- 
žanskih ideja ; da istina posredovanjem predmeta u nama na¬ 
staje od boga. Ako je tako, onda je jasno, da će filozofija, 
u koliko u opće samostalnosti ima, na kraju svojem preći u teo¬ 
logiju : taj vrhunac, na kojem se dogadja taj prelaz od ljudske 
k božanskoj spoznaji, jest metafizika, kojoj je zadaća kao u 
Aristotela : odrediti uzroke i počela svega. No kad bi filozofijska 
spoznaja dosegla do samoga bića božjega, onda bi se teologija 
izgubila u metafizici, kako to i biva u Aristotela ; treba dakle 
odrediti granice prirodne spoznaje boga. Da ova ne može biti 
potpuna, nadaje se Tomi iz ovoga razmišljanja : „Ako ljudski 
um shvaća supstanciju koje stvari, na pr. kamena ili trokuta, 
nijedna spoznata strana one stvari ne će prekoračiti sposobnost 
ljudskoga razuma. A to nam se ne dogadja kod boga. Ljudski 
naime duh ne može prirodnom sposobnosti doći dotle, da bi shvatio 
njegovu supstanciju, budući da se spoznaja uma našega prema 
sadašnjem životu počinje s osjećanjem. A ono, što ne potpada 
pod osjećanje, ne može se ljudskim umom shvatiti, nego koliko 



se iz osjećanja sabere spoznaja njegova. Osjetne pak stvari 
ne mogu dotle dovesti um naš, da bi se u njima vidjela božanska 
supstanca, što je, jer učini uzroka nijesu jednaki njegovoj 
sposobnosti. Iz osjetnih predmeta ipak se može duh naš dovesti, 
da spozna boga, da jesti drugo slično, što treba pridati 
prvome počelu”.® Umska je spoznaja boga prema tome samo 
moguća kao zaključak iz iskustvenih činjenica ; put filo¬ 
zofije prikazuje se kao neko uspinjanje, od pojava i zakona 
pre m a prvome uzroku ; teologija ide obrnutim putem, ona 
polazi od prvoga uzroka do tvari i odredjuje im odnošaj k njemu; 
filozofija dokazuje iz najbližih uzroka, teologija iz prvoga 
uzroka n. pr. iz objave, ili moći božanske ili jer tako pristajb 
slavi božjoj. Filozofija se može samo do neke granice uzdići 
do spoznaje posljednjega osnova svega ; na putu joj dolazi u 
susret teologija, koja ljudski duh uzdiže do takovih spoznaja, 
kojih inače sam ne bi mogao postići. Teologija crpe iz samoga 
izvora istine, filozofija spoznaje posredovanjem stvari ; za 
Tomu je izvan sumnje, da nadnaravni principi spoznaje ne 
mogu doći s prirodnima u sukob ; da što više ovi su kao odre- 
djeni, da božanskoj istini podadu prirodni osnov ; teologija ima 
pravo poslužiti se filozofijom, njezine principe primijeniti na 
objavljene istine i razjasniti ih, učiniti prihvatljivima i približiti 
ih shvaćanju ; filozofija ima dužnost, da se stavi u službu teo¬ 
logije. Opreka je dakako apriori isključena, i ako bi gdje nastao 
spor, jasno je, da filozofija mora popustiti, jer se drži, da njezin 
izvor nije tako pouzdan kao izvor teologije. Prema svemu tome 
očito je, na koji način sebi Toma zamišlja odnošaj filozofije 
k teologiji : ona će svojim načinom dokazati sve one istine 
vjerske, koje su umu ljudskome dostižne ; koje presežu spo¬ 
znajnu snagii duha ljudskoga, o tima ne može biti dokaza. U 
red tih istina vjerskih stavlja Toma — stežući prema Albertu 
područje prirodne spoznaje — osim nauke o božanskom trojstvu 
još i stvorenje iz ništa i utjelovljenje druge božanske osobe ; 
uza sve to ne će se teologija ni tu odreći pomoći filozofije : ako 
um ne može dokazati tajne vjere, može pokazati, da u njima 
nema ništa protiv razuma, a imajući dijela na božanskome 
umu ljudski će duh moći sebi makar i slabu sliku stvoriti o pri¬ 
rodi božjoj, te tako i ove tajne ljudskome shvaćanju približiti. 



Sve ove misli dakako samo su izvod iz spomenutih osnova 
Tomine teorije o spoznaji. 

No da se vratimo k biću. Našli smo kao drugo svojstvo 
bića dobrotu: kaogod što naime pojam bića traži podu- 
daranje sa svojom idejom, tako traži i neko savršenstvo. Glavno 
je naime za biće da j e s t, a ako jest, onda mu ništa ne manjka 
do potpunosti, koju bi moralo imati (kao biće; prema 
tome može i drugome služiti kao cilj ili svrha, a to je odnošaj 
volje, koja teži na dobro ; dakle biće, u koliko je biće, je dobro. 
Čini se ipak, da u pravome smislu pripada ovo svojstvo samo 
biću, koje jest činom (actu), budući da mogućem biću manjka 
do J njegove potpunosti bitak činom ; Što više bivstvuje koje 
biće činom, to je i savršenije, a što više se nalazi u možnosti, 
to mu više manjka do potpunosti, koja odgovara njegovu bivstvu. 
Bog kao biće, koje uvijek postoji činom, ujedno je i najveća do¬ 
brota i savršenost ; on je po svojoj biti dobar ; dobrota stvorenih 
bića je udioništvovanje na onoj dobroti, kao što je bitak njihov 
udjel na bitku božanskome, kako je već Augusti n rekao. 7 
1 još dalje ide konsekvencija.: pojam dobrote uključuje u sebi 
oznaku svršna uzroka, prema tome je bog cilj svega ; svi ostali 
ciljevi relativnih bića su derivacije iz ovoga vrhovnoga ; apso- 
lut no dobar samo je bog. 8 

Sad nastaje pitanje, što je zlo i otkud je? Da naime zla ima, 
ne da se poreći, samo se pita, je li ono biće, jer ako j e b i ć e, 
ni orao bi mu u posljednjem redu biti uzročnik 
b o g, što opet ne može pravo biti, budući da je nespojivo s ap¬ 
solutnom dobrotom da bude uzrok zla. O tom veli Toma ovako : 
,,Zlo" znači dvoje : ili subjekat, koji je nosilac zla, ovaj jest 
nešto, dakle biće, ili samo z 1 o, ali ovo nije nešta, nego je samo 
nedostatak nekoga djelomičnoga dobra; zle 
su, velimo; stvari, ako je u njima neka nesavršenost, ako joj ne¬ 
dostaje neka dobrota, koja bi morala biti. Zlo dakle nije biće. 
Ali nije ni svaka nesavršenost zla, jer onda ne bi dobra bilo do 
apsolutnoga bića, nego je zlo pomanjkanje, nebitak 
neke dobrote. A otkud potječe ? Neki su uzimali, da ima samo¬ 
stalni princip zla ; tako osobito Manihejei : Toma sudi, da ne 
može zlu biti uzrok zlo, budući da uzrokom može biti samo biće, 
dakle nešto dobro, ali zlo zapravo i nema direktnoga 



uzroka ; nitko naime ništa ne čini s nakanom zla; protivi 
se time već bit teženja, koje je upravljeno uvijek na neko 
(zbiljsko ili umišljeno) dobro : omne appetibile habet rationem 
boni, tko dakle zlo čini, čini namjeravajući neko dobro ; no 
onda je on uzročnik samo onoga, što je bilo u njegovoj nakani, 
a ne onoga, što se slučajno uz nju još desilo. Ako netko ko¬ 
pajući jamu nadje zlato, ne će se reći, da je on uzrok nalasku 
zlata, nego je nalazak zlata jedna n uzgredna pojava. 51 
Tako biva i kod zla ; ono nema direktnoga uzroka prema tome 
i nema samostalni princip zla ; u ograničenosti bića leži, da 
njihovo djelovanje neposredno izaziva neke nedostatke ; u njoj 
leži i moralno z 1 o, ako se biće ne podvrgava svojoj svrsi, 
zakonu svojem ; bog kao savršeno biće nije nikakovome zakonu 
pođredjen, on jc sam svoj zakon : zato i nema zla u njemu ; 10 
apsolutno pak zlo bilo bi isto što ništa, bilo bi bez svega dobra, 
dakle i bez svakoga bitka. 11 

No još uvijek ostaje sumnja, čemu zlo na svijetu, ako je 
bog tako dobar i ako je svijet tako lijepo uredio ? istina je, 
rekao bi Toma, da je gdješto zlo, ako se jedno stavi prema 
drugome ; ali sasvim drukčije vidi se to, ako čovjek pogleda 
ulogu njegovu u svjetskom kućanstvu : smrt jednoga tamo je 
život i dobrobit mnogih drugih, propast jednih je nastanak 
drugih, i kad bi se sve zlo iz svijeta uklonilo, nestalo bi i mnogo 
dobro. Isto tako i iz zla nastaje dobro, kako je rekao već Au- 
gustin, a to ga opravdava u kućanstvu svijeta. 

Još u jednom odnošaju može se posmatrati biće, naime 
k našemu zoru, a onda mu može pripasti i oznaka ljepote. 
Ova se sastoji u nekom omjeru, u pristalom poredjaju česti ; 
po tom već je u nekom odnošaju k savršenstvu, te se nalazi 
i u duševnim stvarima ; lijepa je i istina i dobrota, jer nijesu 
drugo nego sklad, neka posebna uredjenost činidbi duševnih. 
Glavna oznaka ljepote je jedinstvo u mnoštvu, a najviši 
joj uzor je u bogu. 

Vidjeli smo, kako se u Tominu odredjenju bića ističu dva 
pojma, uzeta iz Aristotelove metafizike : čin i možnost ; a vidjeli 
smo i to, kako se od svih svojstava produžuje crta do apso¬ 
lutnoga bića : ovo biće je čisti bitak, uvijek činom, nikad u 
možnosti, ono je istina, dobrota i ljepota, od koje vuku bitak, 

istinu, dobrotu i ljepotu sva stvorena bića. Još dva osnovna 
pojma uzajmio je Toma od Aristotela : oblik (forma) i tvar 
(materia), Za tvar se veli, da je možnost, jer može poprimiti 
odredjeni oblik i preći u zazbiljnost, a sama za sebe ne bi 
mogla postojati. Oblik je ono, po čem neodredjena tvar postaje 
odredjena, te dobiva bitak : forma dat esse. Zato može oblik, 
biti i bez tvari, jer ima princip bitka u sebi ; on je ujedno i 
princip spoznaje ; samo naime po formi su stvari spoznatljive, 
po njoj dobivaju bitak, odredjenu prirodu i ođredjeno djelovanje. 
Tvar može poprimiti razne oblike, ali princip individua- 
c i j e nije sama tvar, nego materia signata (odmjerena 
tvar sa svim pripadnostima) ; po takovoj tvari prelazi zajedničko 
bivstvo u individualno (quidditas) ; duševna bića, jer se ne 
sastoje od tvari, su individuirani oblici ; no kako je oblik princip 
bitka, ne valja misliti, da je njihovo bivstvo isto s bitkom ; 
kad bi naime bilo tako, bila bi to sama božanstva. I duševna 
bića imadu neke pripadnosti, kojima se zajedničko bivstvo 
individualno oblikuje : nosilac individualnih svojstava (suppo- 
situm) nije ni kod njih identičan s njihovom prirodom. 

To biva samo kod boga ; samo tu je bitak i bit posve isto- 
vetna. Kako to biva, nije moguće pravo pojmiti čovjeku ; bitak 
božji nadmašuje način bitka svih ograničenih bića za onoliko, 
za koliko bit njegova nadmašuje bit njihovu. Neposredna spo¬ 
znaja njegove prirode moguća je samo natprirodnim načinom 
intuicije. Do intuitivne spoznaje stoji po redn v j erska 
spoznaja, koja ne otkriva doduše potpunu sliku božjega 
bića, ali ipak daje zaviriti u njegovu dubinu, spoznati strane, 
kojih ne bi duh ljudski sam spoznao. Treća u redu je r a z u m s ka 
spoznaja, koju po sudu Tominu precjenjuju oni, koji traže 
da njom riješe sve nauke vjerske, a omaljuju oni, koji joj 
poriču sposobnost za rješavanje ijedne. Medju takove prije¬ 
porne zasade spada bitak boga. Toma zabacuje Ansclmov 
dokaz, da bi iz značenja imena bog slijedio i bitak boga; 
jer ako i jest nemoguće p o m i š 1 j a t i boga drugačije, nego 
da jest, nije nemoguće, da tko poriče, da postoji bog. 13 
Dokaze svoje osniva Toma na principu u zročnosti, 
no ipak ne mari kasnije iz pomišljanoga bića njegova kon¬ 
struirati svojstva : jednostavnost, netvarnost, nepromjenljivost 

i tako redom. U svem tom raspravljanju najviše označuje 
mišljenje Tomino, kako on dosljedno provodi misao, da je u 
boga bit i bitak isto. Za čovjeka se naime može reći, da ima 
ova ili ona svojstva ; o bogu se to ne može reći ; tu je opravdana 
samo izjava : bog jest bitak, bog jest svoja priroda ; što i m a 
vatru, ima je po sudioništvovanju, što ima bitak, ima ga po 
udjelu ; bog je svoje bivstvo i svoj bitak, svako njegovo svojstvo 
izriče cijelu njegovu prirodu, jer je u nj nosilac svojstva iden¬ 
tičan sa svojstvom: bog dakle jest istina, dobrota, ljepota, 
jest vrhovni u m i v o 1 j a. 13 Kao um se pomišlja kao uzrok i 
uzor svih stvari i tako u idejama svojim unaprijed stvara svijet, 
te ništa nema u njem, čega on u idejama ne bi bio predvidio. 
Ovo predvidjanje — nije još, ali—prelazi u stvaranje, kad k tome 
pristupi volja. Kao volja bog hoće i sebe i sve stvari: sebe hoće 
kao svrhu, dakle nužno, stvari pak samo kao sredstva ; ova 
pak mogu se i ne htjeti, ako se cilj dade i bez njih postići ; bu¬ 
dući pak da bog ima punoću dobrote u sebi, nijesu mu stvari 
za postignuće svrhe nikako potrebne, prema tome ih bog hoće 
slobodno. 14 U savezu s tim, nastoji Toma razjasniti i tajnu 
božanskoga trojstva, uzimajući da prema radnji uma i volje 
ima u boga dvojako proizlaženje : bog sebe spoznaje i s po- 
znajom proizlazi iz njega riječ (processio verbi) ; ovo proiz¬ 
laženje valja pomišljati kao rodjenje, jer je posljedak životne 
radnje božanske, stoji s početnikom u životnoj zajednici i jest 
mu po prirodi ne samo slično, nego posve jednako ; zato se i 
može reći za riječ, da je sin, a za početnika joj, da je otac. No 
kad duh stvara iz sebe misao, misao ostaje u njemu : tako i 
riječ ostaje s početnikom svojim isto, te ne valja proizlaženje 
smatrati emanacijom ni dijeljenjem božanske prirode, 
te ova ostaje i potom procesu jedna, nerazđijeljena. Isto je i 
s drugim proizlaženjem : bog se hoće, kako se spoznao, a u toj 
radnji sastoji se proizlaženje ljubavi (processio amoris). Ono 
je po redu iza onoga prvoga, ne možda zato, što bi se volja i 
u boga lučila od uma, nego zato,-što je priroda volje takova, 
da joj je osnov uvijek neka spoznaja ; ali ni ovo proizlaženje 
ne prelazi izvan božanske prirode, nego ostaje u njoj, a razli¬ 
kuje se od onoga prvoga, što nije rodjenje, nego ga valja po¬ 
mišljati secundum rationem impellentis et moventis in aliquid ; 



u pojmu ljubavi nalazi se, da potiče na nešto, da nastane od- 
nošaj izmedju onoga, koji ljubi i onoga, što se ljubi ; ovaj me- 
djusobni poticaj, kojim otac i sin teže jedan drugome, to jc, 
što se zove d u h s v e t i. Toma si je svijestan, da sa svim tim 
nije razjasnio tajne o božanskom trojstvu, ni ako se pozove 
na prije istaknute misli, prema kojima u biću božanskomu 
nema ništa pripadne, te prema tome riječ božansku i ljubav 
valja uzeti supstancijalno i to kao supstancije samostalne, 
pored jednakosti prirode ipak različne, a povrh svega i razumne, 
dakle osobe. Toma zna, da nije razjasnio ni onda, ako i u 
ljudskome duhu nalazi sliku božanskoga trojstva, 15 oslanjajući 
se u svem tom potkrepljivan] u mnogo na oca skolastike An- 
zelma. Znajući to sve i ne umišlja si, da će svojim razlaganjem 
dokazati nauku vjere o božanskom trojstvu, nego mu namje¬ 
njuje samo tu zadaću : uvjeriti čovjeka, da se ona ne protivi 
umu. Toliko naime može um učiniti, iza kako je čovjeku nauka 
objavljena — dalje ne dopire oštroumnost duha ljudskoga. 

Spustimo li sc sa vrhunca Tomine teologije i opet k filo¬ 
zofiji, sastajemo se najprije s kozmologijskim pro¬ 
blemom. Ovdje nas zanimaju dva pitanja: kako je nastao 
svijet i u kojem odnošaju stoji prema bogu ? 

U rješavanju prvoga vidjela je povijest filozofije već mnogo 
raznih pokušaja, a veći dio njihov dade se obuhvatiti pod imenom 
p a n t e i z m a, u kojem je opet najznatniji oblik nauka o e m a- 
n a c i j i. Po toj su nauci pojedina bića izišla iz općenoga izvora 
svega, ona su proizvod iz same biti apsolutnoga bića boga, 
razvojni stupnjevi, u kojima se bog razvija ili da označimo 
jednom riječi panteistički nazor o postanju stvari u svijetu : 
bog ih stvara od sebe. Tu i tamo sc uzima izmedju 
stvari i boga kaki posrednik, jer da od jednostavnoga bića 
ne može neposredno izići mnoštvo, nego da je posredovanjem 
onoga izišlo mnoštvo iz prabića; a i ta se misao nalazi uz ovaj 
nazor, da je postanje stvarnoga svijeta nužni momenat 
u razvoju prabića. Dosljedno tome uzimaju panteistički sustavi 
izmedju boga i svijeta samo fenomenalnu razliku (t. j. 
u načinu pojavljivanja), a nc rcal n relativna bića su samo 
drukčiji oblici, načini bitkovanja apsolutne supstance, ali inače 
s njom posve jednaka. Od sustava, koji doduše postavljaju 

realnu razliku izmeclju boga i pojavnoga svijeta, najvažniji 
su opet oni, koji pored boga uzimaju vječnu tvar, nestvorenu; 
posao stvaranja steže se onda na ulogu graditelja kao u Platona 
ili prvoga pokretača kao u Aristotela ili što slično. Sve ovo 
ne zadovoljava Tomu, Ponajprije drži on, da se ne može uzeti 
pored boga nestvorena materija, ako se nc će da ograniči nje¬ 
govo biće, kojemu jedinome pripada moć podati bitak; lie- 
stvorena materija imala bi izvor bitka u sebi ili kako drukčije, 
ali svakako izvan boga. To isto vrijedi i o stvaratelju-posred- 
niku; i on naime ili ima moć i sposobnost stvaranja od sebe, 
onda je — drugo božanstvo, ili je ima od onoga, čiji je posrednik. 
Dati naime bitak može biti učin samo od principa, kojemu 
je bitak bivstvo; ako dakle posrednik daje bitak, valja njegovo 
djelovanje svesti na prvi uzrok. Kao općenome uzroku bitka 
(utpote qui est totius esse principium) nije bogu dakle ni po¬ 
trebna materija praeiacens (tvar, koja već postoji) niti je posao 
njegov samo oblikovanje, te tvari ili gibanje (mutuatio, motus); 
to je priroda ograničena djelovanja; priroda pak apsolutnoga 
čina jest, da stvara cijelo biće, dakle da stvara iz ništa. 
Tim umovanjem dolazi Toma do uvjerenja, da samo ovakovo 
djelovanje odgovara prirodi boga, koji je princip bitka, te nc 
samo da nije čudno, nego je jedino razumno; stvorenje iz ništa 
nije samo zasada vjerska nego i zahtjev filozofije zdrava, ra¬ 
zuma. 16 Bog je uzrok bitka svemu stvorenju; njegovo jc bivstvo 
bitak, a sve ostalo dobiva bitak po njemu. 

No da to nije možda tako, da je bog formalni (unu¬ 
trašnji) bitak stvari? Toma je bio spreman na to pitanje i od¬ 
govara na nj ovako : ako je bog samo formalni uzrok bitka, 
ne bi bio nad svima, nego u svem, dapače od svega dio; a bo¬ 
žanska je priroda različna od prirode stvari. 17 Nije ih bog iz 
sebe stvorio, niti su stvari iz njega nastale prirodnim, nužnim 
razvojem, nego per modum scientiae et intellectus, u koliko 
ih bog umom zamišlja i voljom hoće. Unutrašnjom nuždom 
proizašle su iz boga samo božanske osobe i samo one su iz njega 
nastale per n a t u r a m, te su jedne prirode s njim. Sve ostalo 
što jc nastalo, stvorio je on u vrijeme stvaranja slobodnom 
odlukom volje. Moglo bi se doduše reći, da bog kao apsolutni 
čin mora uvijek djelovati; to -stoji, ali njegovo djelovanje ne 

mora preći izvan njegova bića, niti se u pojavnome svijetu 
mora da r e a 1 i z u j e, ostvari, što je bog u idejama zamislio 
i uvijek zamišlja. Bog dakle ne stvara po prirodi, i zato 
nijesu stvari samo dijelovi ili načini bitka (modi) ili pojavni 
oblici njegova bića. Razlika izmedju njega i stvari nije samo 
fenomenalna, nego realna. Izmedju njega i stvari ne postoji 
stvarna sveza; što ih je iz intencijonalnoga bitka stavio u 
realni, nastao je neki odnošaj, koji je samo pomišljen 
(secundum intelbgentiae mođum) : s bogom su naime u svezi 
samo posredstvom uma njegova, koji ih zamišlja, a i čovjeku 
je svojstveno, da ih odnosi na boga; realni odnošaj ne 
postoii izmedju njih. 18 

Ovako se Toma uklanja panteističkom monizmu, u kojem 
je bog i svijet isto; ovdje se uzima, da je bog nada sve uzvišen, 
a svijet tako daleko pod njim, da i nema stvarne sveže 
izmedju njih. Tim nije kazano, da nema nikakve sveze; da što 
više : bog je svijet zamislio u idejama i u početku vremena 
stvorio, tako je on u idejnom odnošaju s njim, a taj odnošaj 
ostaje i po stvorenju, samo onda dobiva ime providnosti. 
Uzme li se naime na početku svijeta umno biće, onda je sasvim 
prirodan zahtjev, da stvorenje i razvoj svijeta mora imati neki 
cilj — i da je zadaća stvoriteljeva upravljati ga k tome cilju. 
Providnost i upravljanje svijeta nužni su posljedci iz prijašnjih 
misli. Jednako nužno slijedi iz njih i to, da sve djelovanje u 
svijetu stoji u odnošaju k prvome uzroku : uzroci prirodni 
podredjeni su prvome uzroku; oni su samo svojstva, da se po¬ 
stigne konačni cilj : causae efficientes rade u istome smjeru, 
u kojem stoje causae finales. Ne samo bitak, istina i dobrota, 
nego i sve djelovanje izvodi su od praizvora svega, tako te je 
bog principalis c.ausa cuiuslibet actionis, prvotni uzrok 
svakoga djelovanja. 19 

Kako se dade pored dobrote i providnosti opravdati eksi- 
stencija zla u svijetu, već je spomenuto, a i ondje se već na¬ 
metnulo pitanje o mogućnosti moralnoga zla. Ovo nam pitanje 
ovdje valja riješiti tim više, što sc prema rečenome čini, da 
je u posljednjem redu uzročnik naših čina sam bog, po čem bi 
otpala svaka slobodna volja, a s njom i sva krivnja i zasluga. 
Toma sam veli : ,,Bog ne samo daje stvarima snagu, nego ni- 

jedna stvar ne može vlastitom snagom djelovati, ako ne radi 
snagom njegovom. Ni čovjek se dakle ne može služiti snagom 
sebi danom, nego koliko radi snagom božjom. Ono ipak, čijom 
snagom činitelj čini, je uzrok ne samo snage nego i čina . . . 
bog je dakle uzrok u nama ne samo volje nego i htijenja . . . 
po njem hoćemo ovo ili ono“. I čina naših uzročnik je on : štogod 
naime čovjek čini, čini bog u njemu. A gdje je onda sloboda 
ljudska? Toma drži, da to ni malo ne dira u nju : bog naime 
ne radi neposredno (immediate) u nama, nego samo posredno 
— a i to secundum modum nostrum, t. j. kako odgovara pri¬ 
rodi čovjeka, naime da radi slobodno i bez prisilja. Gledamo 
li dakle čin u svezi s njegovom okolinom, onda mu je uzročnik 
čovjek, gledamo li ga u svezi uzroka, ukozmičkom redu, 
onda mu je uzročnik bog. S tim dakle ne otpada odgovornost 
čovjeka pri činu, jer se učin djela ne može pripisati dijelom 
bogu, dijelom čovjeku ili možda sasvim bogu — kako bi to u 
panteističkom sustavu posve pristalo — nego se posvema mora 
pripisati jednome i drugome, svakome na svoj 
način, pri čem ostaje netaknuta i sloboda ljudska i odgo¬ 
vornost. 

Prije nego podjemo dalje, valja nam još odgovoriti na 
pitanje : zašto je Toma uvrstio nauku o stvorenju svijeta medju 
vjerske istine? O tom raspravlja Toma u djelcu D e a e t e r- 
nitate mundi, dokazujući, da ,,e x n i h i 1 o“ ne znači 
istodobno „post nihilum", t. j. da pojam stvorenja iz 
ništa ne izključuje mogućnost, da je svijet odvijeka; kaže li 
se, da je stvoren iz ništa, znači to samo toliko, da nije nastao 
iz nečega, što je prije njega bilo; sasvim je različno od toga 
pitanje, ima li se ono stanje ničesa uzeti kao vrij eme prije 
stvorenja u vremenu; dade se doduše vjerojatnom prikazati 
misao, da jest tako, jer mnogi razlozi govore protiv vječnosti 
svijeta, — ali niti to traži pojam stvorenja iz ništa, niti se 
dade jamačno ustvrditi. Čovjek dakle svojim razumom, drži 
Toma, ne bi došao do jamačne spoznaje, da je svijet nastao 
u vremenu; to ga uči vjera. S tom misli stoji Toma prilično 
osamljen u filozofiji kršćanskoj, a valja istaknuti, da i nije 
pravo razumljivo, kako on iz pojma stvorenja izlučuje početak 
u vremenu; ovakova naime misao pristajala bi zgodno u kakav 

panteistički sustav emanacije, u red Tominih misli ne pristaje 
nikako. I u gvozdenoj konstrukciji njegove zgrade ostadoše 
neki slabi spojevi — najbolji dokaz, da nema savršenosti u dje¬ 
lima ljudi. 

U psihologiji Tominoj sastajemo se s mislima po¬ 
znatim već iz Aristotela; od tih je najznatnija ona, koja u 
postupnome nizu bića odredjuje čovjeku mjesto izmedju du¬ 
hovnoga i tvarnoga svijeta. Nad njim svijet duhovnih bića 
—: u kojih krug po nauci kršćanskoj i čovjek dolazi, pod njim 
nerazumna životinja i neživa stvar. Čovjek sam se sastoji od 
duha i tvari, duše i tijela. Duša je prvi princip života zemaljskih 
bića, ona je actus corporis, budući da po njoj tijelo 
činom (actu) živi, ako je inače organičko i za život sposobno. 
Prema savršenosti, kojom se taj princip očituje, luči se život 
vegetativni, sensitivni i intelektualni; prvim živu biljke, drugim 
životinje, trećim čovjek. Stoga se može govoriti i o duši ve¬ 
getativnoj, sensitivnoj i intelektualnoj. Razlika je medju njima 
samo u tom, što jedino intelektualna duša ima svoj zasebni 
bitak, dok je vegetativna i sensitivna duša i postanjem i u vr¬ 
šenju funkcija vezana uz tvar; jedino umni život obavlja se 
bez tjelesnih organa. 20 Isto mišljenje zastupao je i Aristotel, 
kojemu je to najvažniji osnov u dokazivanju besmrt¬ 
nosti duše. I što Toma iznosi u potkrc-pu te misli kao i ono, 
kako dokazuje netvarnost, jednostavnost duše, nije novo i 
posao njegov bio je tu poglavito posao sistematičara, koji je. 
sabranim dokazima odredio mjesto. Misao, da bi duša bila 
produkt organskih funkcija odbija najodlučnije, veleći : „Radnja 
duše hranidbene već prekoračuje sposobnost tvarnih svojstava; 
pokazuje naime Aristotel, da vatra (toplina) nije uzrok ra- 
stenju, nego na neki način suuzrok, prvotni pak uzrok je duša, 
prema kojoj stoji toplina kao sredstvo prema zanatnikn; ne 
može se dakle hranidbena duša izvesti iz mješavine tvari; 
još manje osjećanje i možni um“. 21 Duša je dakle uopće samo¬ 
stalni princip, napose ljudska duša ima ,,s u b s i s t e n t n i" 
bitak. Ako je tako, pita se, sačinjava li ona sama ljudsko biće 
— ili zajedno s tijelom, ako je ovo potonje, nastaje drugo pitanje, 
kako je moguć spoj izmedju njih. Da duša s tijelom ne sačinjava 
jedinstvo, da je s njim vezana samo per contactum virtutis 



ili kako bi se danas reklo, dinamički, učio je Platon; zato i drži, 
da je cijela priroda čovjekova sadržana u duši. Toma se tome 
protivi; duša nije u tijelu samo kao pokretni uzrok, kao brodar 
u brodu, nego sačinjava s tijelom stvarnu zajednicu: 
prvo im je veliki dio radnja zajednički, što ne može biti, ako 
izmedju njih ne postoji realna sveza, a drugo — i glavno — 
duša je forma tijela; po njoj se ono giba i živi; bez nje 
nije više isto, što i s njom; za mrtvo tijelo ne može se reći u 
pravome smislu, da je čovjek; a ako je tako, onda duša čini, 
da se neko tijelo zove čovjekom, ili drugim riječima, duša po- 
daje tijelu odredjeni bitak, kojemu velimo: čovjekom biti. 
Priroda je ljudska jedinstvo tijela i duše : jedan i drugi dio 
jednako je važan za biće čovjek. 22 S obzirom na pitanje, kako 
je moguć spoj izmedju dva heterogena principa, poziva se 
Toma na postupnost, koja postoji u svijetu : nigdje nema 
preloma, granice pojedinih vrsta nigdje nisu oštro odijeljene, 
neopazice gotovo prelazi carstvo ruda u bilinsko, ovo se opet 
dodire s najnižim životinjskim organizmima. Zašto bi onda 
bio jaz izmedju tvarnoga i duševnoga carstva? Ili zašto ne bi 
bila tvar na najvišem stupnju sposobna, da se spoji s naj- 
nižim stupnjem duševnosti? Tako bi Toma odgovorio i na 
drugo pitanje. Preostajc da riješi sumnju, koja bi se lako nadala 
— ne ima li možda čovjek tri duše : vegetativnu, sensitivnu 
i intelektualnu? Na to je odgovoriti, — veli 23 — da je Platon 
tako učio, odredjujući svakoj duši posebno mjesto, ali već Ari¬ 
stotel je zabacio njegovu misao; no Platonova misao bi se mogla 
održati, kad bi duša s tijelom bila vezana dinamički, ali bu¬ 
dući da je ona forma tijela, naprosto je nemoguće, da bi u tijelu 
bilo više duša po biti različnih; živo biće naime, koje bi imalo 
više duša, ne bi bilo jedno, a pored toga bi nemoguće bilo, 
da radnje jedne duše sprečavaju radnje druge duše, što u čo¬ 
vjeka opažamo često; s tih razloga treba držati, da je sensi- 
tivna, intelektualna i hranidbena duša u čovjeku brojem jedna 
te ista. Jednostavnost duše izvod je dakle iz jedinstva ljudskoga 
bića, a utvrdjuje se i tim, da svaka viša duševnost u sebi po 
možnosti sadržaje nižu; dakle i umna duša obuhvaća in sua 
virtute sensitivnu i vegetativnu dušu; budući pak da je baš 
umna duša supstancijalna forma ljudska, niie moguće, da se 

pored nje nalazi koja druga supstancijalna forma;- 4 jer i kad 
bi ih bilo više u jednome biću, ipak bi samo jedna mogla uistinu 
biti supstancijalna mu forma; samo jedna mu naime može 
podati bitak i ime; a zove li se onim, što jest, poradi jedne 
— ne mogu one druge vrijediti kao supstancijalne forme; čovjek 
pak kao takav ima svoje ime po u mno j duši, dakle je samo 
ona supstancijalna forma njegova. 26 Pitanje o mjestu duše u 
sklopu ovih misli zapravo i nema smisla : duša se naime ne može 
nikako smjestiti u prostor, jer po prirodi svojoj isključuje ne 
samo tvarnost, nego i što je s njom u svezi — prostornost 
i đjelivost. No ako duša ljudskome tijelu podaje odredjeni 
bitak, onda ona čini, da se cijelo tijelo zove ljudskim i da se 
pojedini mu dijelovi smatraju čestima njegovim; ona dakle 
nije ni na koji organ vezana, nego je sva u cijelome ti¬ 
jelu i sva u svakome joj dijelu. 26 Iz odnošaja 
duše kao supstancijalne forme tijela nužno slijedi tako, a 
dosljedno istome, shvaćanju rješava se u Tome i pitanje o po¬ 
stanju duše. Da bi duša bila emanacija iz božanskoga bića, 
ne može se dopustiti, ako treba da se održi realna razlika iz- 
medju boga i stvorenja; ne preostaje drugo, nego da je bog 
dušu stvorio; no budući da je ona forma tijela, to potpunost 
svoju ima s tijelom, s toga se zabacuje nauka o preeksistenciji 
duše; isto tako se zabacuje generacijonizam, koliko 
se tiče. ljudske duše. Za životinjsku se dušu, jer nema posebnoga 
bitka, dopušta, da nastaje radjanjem (generatio); u po¬ 
gledu ljudske duše tvrdi se, da funkcije, u kojima radi i bez 
tijela, n. pr. u mišljenju, nijesu mogle, nastati u organima ; 
s toga se za ljudsku dušu odobrava k r e a c i j oni um, koji 
uči, da bog dušu svakoga čovjeka napose stvara. O vremenu, 
kad to biva, imadu dva mnijenja. Jedni drže, da ona ulazi u 
tijelo u času začeća ; drugi drže, da zametak prije oživi hra¬ 
nidbenim životom, koji se kasnije proširi do života sensitivnoga, 
a tek kad tijelo postigne stanovitu organizaciju, da u nj stupe 
intelektualne sposobnosti. Ovome se mnijenju priključuje Toma. 

Do razdiobe i razvrstanja duševnih stanja i sposobnosti 
dolazi Toma logičkom analizom njihovih termina, pri čem je 
želja za klasificiran]em i sistematiziranjena kadgod jača bila 
od činjenica samih : to je u ostalom posljedica deduktivne me- 

tode njegove u području psihologije. Osim pet izvanjskih osjeta 
uzima još četiri unutrašnja : sensus communis (zajed¬ 
nički osjet), koji spoznaje sve, što se osjećalima spoznaje, a 
osim toga spoznaje i razlike pojedinih osjetnih područja ; drugi 
je vis a e s t i m a t i v a, ili što bi danas rekli instinkt, treći 
je m e m 0 r i a, kamo spada pamćenje i sjećanje, i najposlije 
imaginatio ili mašta. Nad osjetima stoji intel- 
lectus; on je osebina čovjekova i generično različan od 
osjeta. Ljudski je um slika uma božjega ; svijetlo razuma u 
čovjeku je kao neki utisak prve istine (impressio luminis divini 
in nobis). To podaje veliku cijenu duševnosti ljudskoj i daleko 
je rastavlja od životinjske. I područje teženja raspada se u dva 
dijela : niži zvan appetitus sensitivus i viši appetitus intellec- 
tivus ; prvi nastaje u povodu osjetnoga dobra ; kretnja, koja 
uslijed toga nastaje, može biti dvojaka : ili naprosto smjera 
na žudjeni predmet, ili se odvraća u zazoru ; sila, koja to pro¬ 
izvodi, zove se concupiscibiiis (požudna), ili ako treba 
najprije ukloniti zapreke i utrti put konkupiscibilnim silama, 
zove se sila, koja to čini, irascibilis (razdraživa). Afekti 
(passiones) dijelom su konkupiscibilni (na pr. ljubav, mržnja), 
dijelom irascibilni (na pr. nada, srdžba). U jednakom razmaku, 
u kojem stoji um prema osjetima, stoji prema osjetnoj težnji 
v o 1 j a. Njezino glavno svojstvo je samoodredjenje, 
za koje su sposobna samo razumna bića ; nerazumna naime 
bića nužno slijede najjači poticaj, umnim bićima je dano, da 
biraju izmedju više motiva. Nerazumna bića ne mogu se 
oteti utjecaju i navalama afekata i strasti, volja stoji nad njima 
i drži ih u vlasti. Pače volja stoji i nad svojim radnjama : ne¬ 
ovisna od motiva može se sasvim slobodno odlučiti, hoće li, ne 
će li htjeti, hoće li ovo ili ono, ovako ili onako. Toma dakle za¬ 
stupa u svakom pravcu potpuno liberum arbitri um 
indifere ntiae, pa stoga i veli : Sumus domini nostrorum 
actorum, secundum quod possumus lioc vel illud agere. 2 ’ Volja 
stoji i nad svim ostalim moćima. ,,Volja se pokreće sama i sve 
ostale moći ; spoznajem naime, jer hoću, a slično se služim i 
ostalim moćima i sposobuostima, jer hoću". 28 

Prema tome bi se činilo, da je volja najviša moć u čovjeka. 
Toma sudi drukčije. On nalazi ponajprije ovisnost volje od 

* 

uma u tom, što je spoznaja dobra uvjet htijenju: 
nihil volitum nisi praecognitum. No to još ne bi bilo odlučno ; 
važnije je ovo gledište, da je predmet spoznaje ratio boni appe- 
tibilis, dok je predmet volje dobro, kako ga je um spoznao ; 
predmet uma je dakle jednostavniji, čišći, viši ; dakle je i spo¬ 
sobnost uma takova ; um je viši i plemenitiji od volje, 29 

Prispjesmo napokon i do etike, kamo nas vodi najbliži put 
od psihologije. Dosadašnjim je nazorima puL tako oboden, 
da je prema njima dosta odredjen i smjer etičkih misli Tominih. 
To je područje praktičkoga uma i volje. Spomenuto 
je, da volja nije ničim determinirana : samo na jedno je po pri¬ 
rodi vezana, da naime teži za dobrim. Najveće dobro je bla¬ 
ženstvo, jer se u njemu smiruje sve teženje. Prema dosele re¬ 
čenome nije teško dokučiti, da ovaj posljednji cilj teženja u 
kršćanskoj filozofiji može biti samo bog — i kao izvor dobrote 
i kao dobrota sama. Svrha ćudorednoga života se dakle pre¬ 
nosi u onostrani svijet, preko granica zemaljskoga žica. I kao 
što je u spoznajnoj teoriji zastupao Toma mišljenje, da .se istina 
ljudska odredjuje prema apsolutnoj istini, tako i ovdje drži, 
da dobrota i ćudorednost dolazi čovjeku po apsolutnoj dobroti : 
od nje dobiva čovjek pravila svoga života. Valjanost volje na¬ 
staje po pravome ođnošaju k posljednjem cilju. 30 

Prvi je dakle princip ćudoredja bog, u drugom redu je to 
u m, koji pokazuje, što je pravo i dobro. Prema onome prin¬ 
cipu je ćudorednost pođudaranje s izvorom dobra, a prema 
ovome drugom sastoji se ona u suglasju k pravome razboru : 
causa et radix humani boni est ratio. 31 Tim se nadaje odredjeni 
odnošaj osjetnoga i požudnoga dijela prema umu. Djelatnost 
ovoga sastoji se poglavito u tom, da odredi općene principe 
djelovanja ; prirodno raspoloženje za te principe zove se sin- 
teresis, a radnja, kojom se primjenjuju na pojedine slučajeve, 
zove se s a v j e s t. Postane li pravi razbor (ratio recta) trajnom 
sposobnosti duše, koja omogućuje dobro djelovanje, onda se to 
zove krepost. Aristotelova razdioba kreposti u intelektualne 
i moralne pridržana je, isto tako i red osnovnih i teologijskih 
kreposti, što vodi dalje k razdiobi ćudorednoga života u ak¬ 
tivni i kontemplativni, — pri čem potonji zapada više mjesto. 
O samoniklim mislima može se ovdje najmanje govoriti. 

Svaka kršćanska etika jesasoteriologij om (naukom 
o spasenju) vezana po pojmu milosti. Budući da je naime 
cilj ćudorednoga života u neizm je mosti, nastaje nužno pitanje, 
može li ga čovjek sam svojim silama postići. Kršćanstvo uzima, 
da je bilo jednom stanje, kad je čovjek bio obdaren svim do¬ 
brima vrhunaravnoga života, te jc mogao moću svoje prirode 
postići posljednji cilj ; prvim grijehom izgubila se ta sposobnost, 
um jc ljudski potamnio, požudnost jc prevladala u njem i ta 
se slaboća prenosi od čovjeka na čovjeka. Po krstu se čovjek 
i opet izbavlja iz toga stanja i opet mu je dana mogućnost, 
da postane particeps civitatis caelestis — putem milosti, 
koju bog daje preko Krista. A daje li je svakome ? Koliko je 
do njega, bog je pripravan svima dati milost ; on želi, da se svi 
ljudi spasu i đodju do spoznaje istine ... ali oni sami se lišavaju 
milosti, koji u sebi stavljaju zapreke milosti. 32 Na taj način 
uspjelo je Tomi Akvinskome više nego ijednome kršćanskomc 
filozofu dovesti u sklad predestinaciju s.a slobodom 
volje. Bog je odlučio ljude putem milosti spasiti, ali budući 
da milost ne može u svih djelovati, jer je nc će da prihvate 
s voljom, ne spašavaju se ; za ove bog zna, da se ne će spasiti ; ovo 
znanje je i sva predestinacija, koja po tom i ne dolazi u sukob 
sa slobodom volje. 

Aristotelova se etika nastavlja u politici. I Toma Akvinski 
jc u djelu ,,De regimine principu m" iscrpivo izložio, 
što sudi o društvu i državi, o vladavinskim oblicima i zakonima. 
Tu bismo uzalud tražili nešto posve novo : osnovne misli su 
Aristotelove, ako je što primijenjeno ili dodano, onda je to 
tražio ili duh vremena, ili sustav nauke. Stoga ćemo ovdje 
upozoriti samo na dva pitanja. Prvo radi o tom, smije li se 
ustati protiv javne oblasti ? To pitanje naime postaje važno 
upravo kroz to, što je u isto vrijeme bilo raznih misli o tome 
i što su neki (monarhomahi) tvrdili, da je dopušteno vladara 
silnika ubiti. Ovo posljednje sredstvo Toma u svakom slučaju 
odsudjuje ; neki su mislili, ako je nasilje tiranina nesnošljivo, 
da se slaže s vrlinama hrabrih ljudi, da ubiju tiranina i da se 
izvrgnu pogibelji smrti za spas mnoštva : ali to nije u skladu 
sa naukom kršćanstva. Tim nije kazano, da je otpor proti vlasti 
uopće nedopušten, pače kad vlast traži nešto, što je proti za- 

konu, upravo je dužnost podanika uskrat’t! posluh. I cijeli narod 
smije uskratiti posluh, ali — veli Toma — ne privatnim nasto¬ 
janjem pojedinaca, nego javnim ugledom i to u slučajevima, 
kad nasilje prevrši svaku mjeru. Ako to nasilje nije preveliko, 
neka ga podanici radije podnose zaradi pogibelji, u koje se 
stavljaju, ako ustanu protiv njega, osobito za slučaj, da im 
otpor ne uspije, ili da bi po svrgnuću tirana nastale, medju gra- 
djanima razmirice. Nipošto pak nije dopušteno ustati protiv 
silnika, ako ima nad njim viša vlast, u koje se može tražiti za¬ 
štite i pomoći. 33 

Drugo se pitanje tiče odnošaja svjetovne vlasti prema 
crkvenoj. Ishodište umovanju Torninu je odnosaj ljudskoga 
razuma prema božanstvenome ; kao što je ljudska istina neki 
udjel na božanskoj, tako je. i zakon ljudski dobio sankciju i 
opravdanje u vječnome zakonu; prema tome ne smije biti medju 
njima spora. Svrha ljudskoga, državnoga zakona ne smije biti 
protivna konačnoj svrsi čovjeka ; no 11 c samo to, nego pače 
podredjen mora biti ljudski zakon božanstvenome, kao što 
treba pojedini ciljevi ljudski da su podredjeni posljednjima. 
I vlast državna treba da je ne samo u skladu, nego upravo pod- 
redjena onoj vlasti, koja je na svijetu zastupnica zakona bož¬ 
jega. Vladar mora biti crkvi podredjen ; crkva je vladar nad 
vladarima, koji može podanike riješiti od dužna posluha, ako 
vladar radi protiv zakona crkve. Te misli nijesu danas nikako 
poćudne : od početka novog vijeka državna vlast sve više ide 
za tim, da se otme tutorstvu crkve, a i teorija državna oprav¬ 
dava težnje države za samostalnošću. Za Tomu je dakako 
prema cijelomu načinu mišljenja bilo drukčije, i moralo biti 
drukčije. Da bi sveza izmeđju crkve i države mogla biti samo 
izvanjska, nije Toma kraj svog dubokog uvjerenja i pouzdanja 
u moć nauke kršćanske valjda ni pomišljao. 

Mi smo na kraju. Stojimo pred sustavom,, koji mnogi visoko 
cijene, a i mnogi se na nj obaraju, mnogi ga prosto kretom 
ruke odbacuju, i ako ga možda ne poznaju. E u c k c u hvali 
na njem veličajnost gradje i znanstvenu brižnost, kojom su 
pojedini dijelovi sastavljeni : nije doduše originalnosti u njem, 
ali tim više sistema. I to mu podaje veličinu i čovjek se mora 
diviti snazi duha, koji jc tolikom silom obuhvatio sve pro- 

blernc i sveo ih u cjelinu, koja se donjim krajem tiče zemlje, 
a vrhom svojim uzdiže se put neba, kao gotski hram, koji tankim 
stupovima i oštrim lukovima svojim puti duh u daljine, koje 
znače neizmjernost. I tko je ikada stajao pod visokom kupolom 
njegovom i prepustio se dojmu, oćutio je kako ga veličajnošću 
zanosi i uzdiže; slično biva i onome tko zadje u filozofijsku 
zgradu velikoga Akvinca : nc će izići iz nje bez dubokog po¬ 
štivanja prema njezinom graditelju i gospodaru. Jasnoća i 
dubina misli, oštrina suda glavne su prednosti toga sustava, 
koji se u svemu prilagodio nauci crkvenoj, a zar da mu to bude 
prigovor? Ili može li uvjerenje biti ikome na prigovor? Toma 
je bio uvjeren o istinitosti nauke crkvene, a držao je um ljudi 
zabludama podvrgnut. Nije li mu se onda sama od sebe na¬ 
dala ovisnost filozofije od teologije? On ju je i tvrdio i proveo 
kao ni jedan prije i poslije njega. Njegovo ime pripada ne 
samo teologiji, nego i filozofiji : „Sununa theologiae" je djelo 
uma i djelo vjerovanja. Znanost se tu nalazi na strani religije, 
kojoj podaje svoje dokaze i formule, a ova opet proširuje vido¬ 
krug znanosti. Prirodne, razumu pristupne istine, koje su u 
neku ruku osnov, na kojem kršćanstvo osniva svoje nađprirodne 
istine, nijesu nigdje tako iscrpivo, mnogostrano i dostojno 
prikazane — to je sud jednoga ponajboljih poznavača Tominc 
nauke, M. Jourdain e-a, uz koji će svaki poznavalac i pra¬ 
vedni prosudjivač pristati. Svojemu je doba bio on sjajna luč, 
a ni kasnija vremena ne će mu moći poreći vrijednosti ; veliki 
um se i u nestalnosti nazora i mini jenja odivaje,. 


Duns Scotus. 

Oko Tome Akvinskoga okupi.se se doskora mnogi pristaše, 
ali mu ustadoše i veliki protivnici. Najveći i najopasniji bio 
je Ivan Duns S c o t u s. Nije to tek slučajno, da je 
proizašao iz franjevačkog reda. Dominikovci i Franjevci su 
naime već otprije bili suparnici ; radilo se o utjecaju i ugledu 
u crkvi. To je razlog,, zašto Franjevci, 1 ^premda su bili isprva 
prosjački rc.d, nijesu zanemarili nauku, da i na tom polju ne 
zaostanu za Dominikovcima. Svaki od tih redova imao svoje 
uglednike, na koje bi se pozivao, u svakome od njih nastala 

je stalna, tradicija : Toma je zastupnik tradicija dominiko- 
vačkoga reda, Duns Scotus zastupa tradicije reda franjevačkog. 
Tako je po tečaju nauka i duhu svojega reda postao ozbiljnim 
protivnikom Tomi. A i sama priroda kao da ga je zato odredila : 
bio je eminentno kritički duh. Neumoljivom, gotovo nemilo¬ 
srdnom oštrinom znade on raskidati nauke svojih protivnika 
i otkrivati slaboće njihove. Ali je strogo lučio izmedju dokaza 
i nauke : dokaze bi znao oboriti i u prah satrti; ali nauka je 
ostala netaknuta i čvrsta u njegovu uvjerenju; od vjere u 
istinitost nauke kršćanske nije ga dakle kritički duh odveo, 
ali ga je tim više spriječio, te nije nikad svojih misli sveo u 
sustavnu cjelinu. Dijelom ga jc u tom spriječila i rana smrt. 

Rodio se Duns Scotus u Irskoj 1265. (ili 1274.), učio je 
u Oxfordu i ondje postao učiteljem, otud bi poslan u Pariš, 
gdje je u raspri, što se zametnula de immaculata conceptione, 
zadobio naslov doctor subtilis. Iz Pariza bi pozvan u 
Koln i tu je naskoro umro — god. T308. navršivši jedva 43 ko- 
(po drugima 34) godine života. Spisi su njegovi velikim dijelom 
mentari Aristotelovih spisa; Gra matica speculativa po¬ 
kazuje utjecaj oxfordske škole, koja je osobito posvećivala pažnju 
jeziku kao organu mišljenja, drugi spisi filozofijskog sadržaja 
su Quaestiones quodlibetales. Opus 0x0- 
niense, u kojem je sadržana sva njegova nauka i skraćeno 
izdanje, popunjeno predavanjima držanim u Pari su, pod imenom 
Reportata Parisiensia. Ne smijemo propustiti da 
ne istaknemo, kako se kritički duh Scotov zaodio i u posebno 
odijelo : pa ako se skolastika uopće smije zvati duševnim vi¬ 
teštvom, onda pivi zaslužuje to ime Duns Scotus. Svako pitanje 
(quaestio) zaokružio je on razlozima za i proti, pa onda pobi¬ 
janjem i opravdanjem njihovim, kao da se hoće od svih pri¬ 
govora zaštititi, te se čini kao oklopljeni vitez, koji se oklopom 
i štitom sa svih strana osigurao, da mu nijedno oružje pro¬ 
tivnika ne može doprijeti do tijela. 

Duns Scotus bio je čovjek silna duha, te nije čudo, što 
jc nauka njegova postala naukom reda franjevačkoga, ako i 
ne za dugo. Pristaše njegovi načiniše iz djela njegovih sustav 
pod imenom Summa theologiae; a je li to bilo prema njegovim 
nazorima? Scotus je ustao kao protivnik svih, koji su držali 



da se nauka crkvena može svesti u naučni sustav; na filozofijsko 
utvrdjivanje njezino gledao je vrlo skeptički, a nikako se nije 
mogao uvjeriti, da je Aristotelova nauka za to najpodesnija, 
a nekmo li jedina podloga. Već u komentarima k Aristotelovim 
djelima često nalazi prilike, da upozori na one strane nauke 
Aristotelove, kojima stoji usred antiknoga naturalizma i pan- 
teizma, daleko od kršćanstva, a uporedo namjenjuje kritičke 
udarce i nauci Tominoj, kad mu se čini, da krivo tumači Ari¬ 
stotela. Sam se pak često priključuje uz arapske učitelje, a 
isto je tako mnoge platonske i novoplatonske misli dobio pireko 
Avicebrona, kojega je pomutnjom držao za Arapa. Uza sve 
to ostaje mu Aristotel ,,philosophus“, jer poput svih sko¬ 
lastika i on drži, da je u njem sadržano sve, što ljudski duh 
sam za sebe, bez svjetlosti vjere, može doseći. 

Scot je toga mišljenja, a nema baš ni krivo u tom, da duh 
ljudski, ako je sam sebi prepušten, misli n a t u r a 1 i s t i č k i; 
to pak je dovoljno za Scota, da mu poreče sposobnost i pravo, 
da utvrdjuje teološke istine. Za Tomu je stajala stvar nešto 
drugačije : on je spoznaju ljudsku držao za dio spoznaje bo¬ 
žanske, a objavu kao njezino usavršenje; stoga je i mogao držati 
teologiju za nastavak filozofije. U smislu Scotovu to je ne¬ 
ispravno. Filozofija može u najboljem slučaju podati neke 
pomoćne pojmove teologiji, inače su tako razdaleko jedna od 
druge, da se gotovo i ne dodiru. Što filozofija uči o posljednjem 
uzroku svega, nije nipošto isto, što teologija uči o bogu, naj¬ 
važnije teološke istine o bogu ne dadu se iz razumskih principa 
izvesti. Ako to sve nije još dovoljno da dokaže dualizam teo¬ 
logije i filozofije, onda ih luči svrha: ovoj je naime svrha, 
da unaprijedi znanje čovjekovo, prvoj, da unaprijedi njegov 
spas — ili drugim riječima teologija je praktička nauka. 
Vjerovanje nije radnja uma, t. j. ne nastaje u povodu spoznaje, 
nego je odluka volje. Kršćansko se uvjerenje ne oslanja 
na teoretski um, nego naprosto na vjerovanje — ili kad bismo 
govorili u riječima Kantovim, rekli bismo, da je Scot teološku 
spoznaju izlučio iz područja čistoga uma i dodijelio praktičnome 
umu. Ni inače ne bi Scot s krivom dobio ime sredovječnoga 
Kanta. Bar da mu je duhom srodan, ne će se moći poreći. Ono 
Scotovo shvaćanje se u redu franjevačkom već dulje vremena 



pripravljalo : mnogi su mislioci s nezadovoljstvom pratili razmah 
spekulacije u teologiji od Anzelma dalje; nikome nije više pri¬ 
stajalo nego franjevačkome redu, da upozori na praktičnu 
stranu vjere, a možda je tome vodila i ne posve svijesna misao, 
da se teologija ne smije tako vezati uz razumsku spoznaju, 
da bi s padom ove bila uzdrmana i ona. Otud je i razumljivo, 
da misao o dualizmu, pače o opreci filozofije i teologije nije 
Scota učinila manje strogim vjernikom, koji za nauke vjerske 
traži bezuvjetni posluh ugledu crkvenomu. I Toma je isticao 
praktičnu zadaću teologije, ali još više teoretsku joj stranu; 
Duns Scotus protivan je tome, a ta protivština nije u historijskom 
pogledu neznatna. Ona jc početak velikoga procesa, kojega 
posljednji utjecaji prelaze već u novi vijek, gdje se filozofija 
ne samo rastavlja od teologije nego i polazi svojim putem. 

No može li se Scot kraj toga stajališta uopće služiti filo¬ 
zofijom ? Može, ali samo tako, da kritički odredi, koliko vri¬ 
jede od filozofije iznoseni dokazi. U tom poslu postupa vrlo 
strogo, te mnoga misao prijašnjih mislilaca mora pasti : jer on 
priznaje razumsku očevidnost i jamačnost samo onim 
tvrdnjama, za koje se može potpuni aposteriorni dokaz provesti. 
Tim se više nego ijednan sredovječni mislilac otima spekula¬ 
tivnome načinu i stavlja na slično stajalište, koje se u mo¬ 
dernoj filozofiji zove pozitivi zrnom. Njegovi dokazi 
o bitku boga izvode se iz djelatnoga i svršnoga uzroka, od 
njih prelazi na neizmjernost i jedinstvo i ostala božanska 
svojstva. 1 Mi ga ne ćemo slijediti na cijelom viteškom puto¬ 
vanju i u svim turnirima s prvacima skolastike; njegovoj histo¬ 
rijskoj pojavi protivilo bi se i to, kad bismo htjeli teološke 
i ostale misli njegove u sistematičnoj svezi prikazati, 
najvjerniju ćemo sliku njegova rada podati onda, ako samo 
glavne točke istaknemo, okoje se najviše zadjela njegova kritika. 

Kao prvi problem stoji tu nauka o trojednome bogu. Scot 
drži, dao njoj nema aposteriorna dokaza, budući da ne poznajemo 
božansko biće tako, te bi se iz njega dala izvesti spomenuta 
nauka, a ne da se ni aposteriorno dokazati, budući da ni naša 
priroda ni pojavni svijet ne podajc povoda, da dokučimo tu nauku, 
još manje pak da bi nas nukao, da je prihvatimo. 2 Moglo bi 
sc doista reći, da ljudsko mišljenje prije odvraća od nje; upravo 



toga radi potrebno je, da se um nekako s njom sprijatelji, što 
i opet čini, da je ne smije prepustiti samo vjerovanju. No utvrdju- 
jući je treba da se kloni svakoga naturali zma: oto 
se po sudu Seotovu ogriješio Toma, kad ne može proizlaženje 
božanskih osoba tumačiti drukčije, nego da uzme biće božansko 
kao neku q u a s i-m a t e r i a, iz koje proizadjoše, a to bi 
odviše naličilo tvarnome postanju; tim je nadalje bio Toma 
prinukan uzeti, da izmedju božanskih osoba postoji realni 
odnoŠaj, a povrh svega i to, da je ono postanje, nužni proces 
u biću božanskome, koje u njem svoju prirodu razvija. Prema 
svemu tome uzima Scot naprosto samo dva proizlaženja : 
jedno od strane intelekta, drugo od strane volje; ova proizlaženja 
moraju biti istovetna s prirodom božjom, a ipak ne jedno te 
isto s njom; medjutim u vidljivom svijetu opažamo, da je jedna 
te ista priroda u više hipostaza nazočna, tako isto moramo 
dakle uzeti, da su sve tri hipostaze jedno te isto božanstvo, ili 
drugim riječima, da se onim proizlaženjem božanska priroda 
nije nikada razdijelila. Nastao je naprosto oduošaj relacije, po 
kojoj je u prirodi božanskoj nazočan otac i sin i od obojice 
proizlazeći duh sveti. 3 Vidi se, da Scot doista želi zaci u naj¬ 
veće dubine i potanko — suptilno — raspraviti svaki problem : 
drugo je pitanje, je li tim problem shvaćanju dokučniji postao 
ili su se poteškoće još povećale. Svrha umovanju ne može biti, 
da zaplete misao kao u neki labirint, nego pokazati Arijadninu 
nit, koja iz labirinta vodi. 

Kritika Skotova naperena je i protiv načina, kako je Toma 
pojam tvari i oblika odredio i upotrebio. Po Tomimom je shva- 
tanju tvar puka možnost, samo nužni osnov, bez kojega se ne 
može pomisliti bitak tjelesa, ali sama nije osnov bitka; 
to je jedino oblik. Tim se dobiva red bića od čisto tvarnih do 
čisto duševnih, budući da se duh uzima za čisti oblik bez tvari. 
Skotu se ne svidja ovo umovanje : ponajprije poriče, da je 
tvar samo možnost i. da bi bez oblika bila kao ništa ; jer kad 
bi tako bilo, kako bi moguće bilo, da ona s oblikom čini realni 
sustav ? Ako se pak uzima, da je ona princip aktiviteta, pita 
se, kako može biti uopće princip nešto, što nije činom ; ne pre- 
ostaje dakle drugo, nego uzeti, da materija ima bitak i bez ob¬ 
lika, makar i posve neodredjeni, i da u redu postanja ide prije 



172 


oblika. 1 No Skot ide i dalje ; u redu franjevačkom bilo je uvje¬ 
renje, da je opreka oblika i tvari poganskoga porijetla i da joj 
je bila svrha protumačiti odnošaj boga k svijetu. Aristotelovom 
je shvaćanju moglo odgovarati, da se postupni niz bića kao 
posljednjim članom završuje s čistim oblikom ; kršćansko se 
mišljenje protivi tome, da bi bog ovako došao nekako u red 
s relativnim bićima, od kojih bi ga dijelio najposlije samo stu¬ 
panj savršenstva. S toga je u redu franjevačkom već otprije 
postajala misao, da se oblik i tvar imadu smatrati sastavnim 
dijelovima svega stvorenja. I Skot uči tako ; ni duševna bića 
nijesu od toga izuzeta ; bestvarno je samo ono biće, koje je 
uvijek i po bivstvu činom, a to je jedini bog, sve stvoreno čas 
je u možnosti, čas opet činom, dakle je i sastavljeno od tvari i 
oblika ; što dakako više. prevladava bitak činom, to više duh 
prožima tvar, to „intimnija" sveza nastaje izmedju njih ; to 
podaje onda bićima veću jedinstvenost i etersku lakoću, koja 
je prednost duhovnih bića. Prema tome nije svijet ljestvica, 
koja dosiže do boga, nego je svijet kao drvo najljepše, kojega 
je korijen i sjeme prva tvar, prolazno lišće su pripadnosti, grane 
i grančice su smrtna bića, cvijet razumna duša, a plod su an- 
gjeli. Sve to pak upravlja ruka božja ili neposredno kao nebo, 
angjele i razumnu dušu, ili posredovanjem stvorenih uzroka, 
kao što je postajanje i propadanje. 6 

U svezi s tim uzima Scot i drukčije princip i n d i v i- 
d u a c i j e, nego Toma Akvinski. Materija je naime za Skota 
općeni princip, koji treba tek drugim jednim individualizirati, 
a taj princip može biti samo forma. I to ne općena forma, jer 
se njom materija determinira samo za rodni oblik, te se može 
ovaj na svakom individuu nalaziti, koji pod neki rod spada. 
Princip individuacije ne smije biti ni nekakova pripadnost, 
jer bi se individuom mogao pomišljati i bez nje, a k tome pri¬ 
padnost već traži gotovu individualnu supstancu. Treba 
dakle da se u pojedincu općena priroda (natura communis) 
odredi posve do pojedinačne prirode (haecceitas), koja čini, 
da n e š t o postaje ovo nešto. Ta pojedinačna priroda je princip 
individuacije. 6 Tim je odredjeno i Scotovo stajalište prema, 
univerzalijama. Općenost sama za sebe ne postoji objektivno 
u pojedincima ; objektivno postoje samo pojedinačne prirode. 

U idejama božanskim postoji općenost prije stvari, ali su u njima 
preformirani i svi individualni oblici. Poslije stvari postoji op¬ 
ćenost za um, koji posmatra sve sub ratione universalitatis. 
No kad bi posve tako bilo, kad naime općena priroda ne bi 
nikako bila u stvarima, ne bi se mogle stvari ni vrstati prema 
vrstama i redovima ; treba dakle uzeti, da su one u stvarima 
pomožnosti, da um iz pojedinačnih priroda izvede općeni 
oblik. U toliko je općenost i u stvarima. 1 

U idejama je bog preformirao cijeli svijet sa svim mno¬ 
štvom pojava, od kojih samo neke postaju zbiljske. Otud sli¬ 
jedi, da je bog mogao i drukčiji svijet stvoriti. Ali ta spoznaja 
stvorenja nije istina razumska : razum naime drži nepokole¬ 
bivo načelo : ex nihilo nihil fit, a stvorenje je upravo negacija 
toga načela ; stvoriti naime znači učiniti, da iz ništa nastane 
nešta. Promatrajući zbivanje u svijetu, um ljudski ne bi nikad 
došao do uvjerenja, da je svijet stvoren iz ništa, prema tome 
to je vjerska istina, koju bez objave um ne može do¬ 
znati. Drugo je pitanje, može li sc pojam stvorenja složiti s 
vječnim postojanjem. Toma Akvinski tvrdi, da to nije n e- 
moguće, Duns Scotus naprotiv tvrdi, da je stvorenje esse 
post noti esse, i da je već u pojmu stvorenja ležalo vremenito 
postanje ; od vijeka može se ono zvati samo u toliko, u koliko 
od vijeka postoje stvari u misli božanskoj. 8 Drukčije nije ra¬ 
zumljivo, kako bi stvari postojale od vijeka, a ipak sub potentia 
ad uon esse. 

II kršćansku teologiju spada i pitanje o postanju zla. Naj¬ 
veći umnici kršćanski na tom su si problemu razbijali glavu, 
jer je trebalo prikazati stvar tako, te se ne bi činilo, da je ikako 
bog sukrivac zla. Jer ako se naime i učini volja odgovornom 
za zlo, nije moguće izuzeti volju iz odnošaja k volji božjoj, 
bez koje nema ništa u svijetu. Augustin, Anzelmo, Toma Ak¬ 
vinski rekoše svoje mnijenje u tom pitanju, no Scot nije zado¬ 
voljan s njihovim rješavanjima, najviše prigovara Augustinu i 
Anzelmu, da kušajući riješiti boga od sukrivnje na zlu skoro 
rješavaju čovjeka od griješnosti. Sam drži, da je uzrok zlu 
volja ljudska, a bog se može zvati sudionikom samo po pred¬ 
znanju, nipošto pak po svojoj volji. Po svojem biću bog ne 
može zlo htjeti — ili što bog hoće, nije zlo. 9 

I u psihologijskim mislima se Skot kojegdje razilazi sa 
svojim predšasnicima. Tako uzima u opreci s Tomom, da duša 
nije realiter različna od svojih sposobnosti ; ove naime nijesu 
pripadnosti duševne supstance, nego se u njima baš očituje 
duša, i to prema načinu i smjeru očitovanja zovemo djelovanje 
njezino sad mišljenjem, sad voljom ili kako drukčije. Ovo shva¬ 
ćanje u mnogome se približuje modernome aktual¬ 
nome pojmu d u š e. 10 Slobodu volje priznaje Scot 
u potpunome smislu, ali ponešto drukčije odredjuje njezin od- 
nošaj prema umu. Volja je doduše vezana na spoznaju ; ali 
intelekt nije causa movens volje ; spoznaja ne može determi¬ 
nirati volju ; volja obrnuto može utjecati na spoznajnu radnju, 
ona zapovijeda i ostalim duševnim silama i zato je ide pred¬ 
nost pred svima. 11 Besmrtnost duše ne da se dokazati. Toma 
Akvinski tvrdio je realno jedinstvo duše i tijela u čovjeka ; 
uzimao je i to, da duša svoju potpunost postiže u svezi s ti¬ 
jelom ; ako je tako, onda ona ima svoj bitak s tijelom, a otud 
se ne da izvesti besmrtnost, ako pak ima bitak o sebi, kako je 
moguće, da se s tijelom realno ujedini u prirodu ljudsku ? Iz- 
medju ostalih dokaza ističe Scot i nedostatnost onoga, koji 
osniva besmrtnost duše na težnji čovjeka za trajnim životom, 
jer — veli — ta se težnja nalazi kod svih živih bića. Iz svega 
pak zaključuje, da ni besmrtnost duše nije istina razumska, 
nego vjerska. 

Scotu je u svem raspravljanju više do toga, da odredi pravi 
smisao kršćanske nauke, nego da unaprijedi filozofijsko miš¬ 
ljenje : ovo je u njega samo sredstvo pretežitome teologijskom 
interesu. Scot je više teolog, nego filozof. Pa ipak je filozofijom 
kao sredstvom baratao vješto kao malo koji kršćanski mi¬ 
slilac. Uz ime Toma Akvinskoga svagda će se dostojno spomi¬ 
njati i ime njegovo. Sudba je htjela, da ovaj zadobije lovoriku 
kršćanskih filozofa ; što je. Scot nije zadobio, bit će kriva i teš¬ 
koća raspravljanja i nesustavno prikazivanje, a pored ostaloga 
i polemični način, koji radu njegovome podaje odviše negativni 
karakter. To će biti i razlog, zašto ni u svojem redu nije za- 
uvjek osvojio onakovo mjesto, kakovo je stekao Toma u redu 
dominikovačkome, a kasnije i u katoličkoj crkvi u opće. To će 
biti i razlog, zašto sjaj imena njegova već poslije njegove 

smrti sve više blijedi, te već za nekoliko vijekova gotovo i 
nema sljedbenika. 

Od učenika njegovih spominje se Antonije Andreae (f 1320), 
Franciscus de Mavronis (f 1325), Walter Burleigh (1275—1337). 
Znatniji mislioci toga doba su Henricus Gandavensis (f 1293) 
i Richardus Middletonski (f oko 1300). 

* 

* * 

Medju savremenicima velikih skolastika izišao je na glas 
P e t r u s H is p a n u s, kasniji papa Ivan XXI., i Ray- 
mundus Luli us (1234—1315). Ovoga potonjega ima za- 
nimljiv spis : „Duodecim principi a p h 11 o s o p h i a c“, 
u kojem se filozofija brani, da ne radi podmuklo protiv vjere ; 
svi principi joj to potvrdjuju, samo nc će um, nego veli, da je 
bio u Parisu, i da se ondje sav zapleo u averoističke nauke ; 
i ako kralj ne stane na put tome širenju, zagušit će se u onoj 
atmosferi. Sam Lullus voljan je pozvati državnu vlast na obranu 
protiv krive nauke ; a doista su se i averoističke nauke u to 
vrijeme uvriježile na nekim visokim učilištima i potajno rušile 
nauku skolastičnu. Da taj posao bude imao nedužnije lice, 
poslužiše se naukom o dvojakoj istini, veleći, da može u filo¬ 
zofiji bit istinito, što teologija drži za neistinito, i obrnuto. 
Lullus je dobro vidio, kamo ta nauka smjera, te je svom oš¬ 
trinom ustao protiv te na oko nedužne nauke — samo nije vidio, 
da se struja, koja ju je iznijela, ne da više zadržati. U spisu 
,,A r s m a g n a“ podao je skrižaljku principa znanstvenih, 
po kojoj će se — veli — moći znati sve, što o kojem predmetu 
uče nauke. Ova je skrižaljka postala glasovita ; Lullus joj je 
podavao pače toliku važnost, te je mislio, da će svojom kombi¬ 
natorikom pojmova promijeniti sve nauke i sav svijet uvjeriti 
o istinitosti nauke kršćanske. Sto on tako zove, zapravo je 
teosofski racijonalizam, ispremiješan misticizmom, 
a zaokružen nekom tajanstvenošću, koja je u ono doba, puno 
praznovjerja i predrasuda, lako osvojila ljude i nametnula im 
poštovanje prema začetniku te nauke. Lullova nauka bi kasnije 
odsudjena, ali još dugo poslije vjerovalo se, da u njegovoj ,,Ars 
magna“ ima nekakova tajinstvena mudrost kao u Kabbali. 

Prirodne nauke bile su u srednjem vijeku mnogo zanema¬ 
rene : nije im prijao duh i način mišljenja, a koliko je bilo 
potrebno od njih za izgradnju filozofijskoga sustava, držalo 
se, da je sve zadržano u Aristotela, Stoga se priroda nije istra¬ 
živala, nego sc proučavala — iz Aristotelovih spisa ; toliko je 
bilo pouzdanje u njega, da se držalo : što nema u njegovim 
spisima, da nema ni u svijetu. Protiv toga načina učenja prirode 
ustao je R o g e r B a c o n (1214—1294). Rodio se u Engleskoj; 
svršivši nauke, stupi u franjevački red i bude učiteljen u Ox- 
fordu. Već kao mladić zanimao se uz filozofiju i teologiju oso¬ 
bito prirodnim naukama, matematikom, astrologijom, medi¬ 
cinom ; neki držahu, da je izumio puščani prah. Njegovo mu 
je zanimanje pribavilo naziv ,,đoctor mirabilis", ali i glas ča¬ 
robnjaka. Tako se dogodilo, da bi radi čarobnjaštva odsudjen i 
u tamnicu bačen, a njegovi spisi spaljeni ; kasnije se oslobodio 
tamnice ; umro je valjda 1294. 

Glavno mu je djelo Opus maj us, u kojem sc pokazuje 
kao preteča svojega imenjaka Bacona Verulamskoga, Što onome 
nije uspjelo, to je proveo ovaj : da probudi interes za izučavanje 
prirode promatranjem i iskušavanjem. Roger Bacon se kao i 
njegov nastavljač Bacon Verulamski tuži na tadanji način učenja, 
obara se na Aristotela, jer dok njegov ugled u prirodnim nau¬ 
kama odlučuje, a ne iskustvo, dotle ne može biti napretka; ne¬ 
uspjeh u prirodnim naukama najbolje pokazuje svu pogrešnost 
dotadanjega učenja, kojega glavna mana leži u tom, što nije 
mario za iskustvo. Sine experientia nihil suffi- 
cienter sciri po test — to je njegovo uvjerenje; 11a njem 
je on sebi zamislio u mašti razvoj prirodnih nauka i tehnike, da 
se smionije ni danas ne može zamisliti. Evo kako veli : Dadu 
se sastaviti takovi strojevi, koji će i najveće ladje preko mora 
i rijeka goniti najvećom brzinom, a samo jedan će čovjek njima 
upravljati, kao da su pune veslača; i kola se dadu načiniti, 
koja će se strašnom brzinom voziti po cestama bez upotrebe 
životinja; a dade se sastaviti i stroj, pomoću kojega će čovjek 
umjetna krila gibati, te se tako sjedeći voziti zrakom ... I još 
drugo štošta je Bacon sebi zamislio, gdješto fantastično, kao što 
jc i razumljivo za ono vrijeme; on se nije mogao posvema otresti 
mišljenja svojega doba, da mu ne bi prirodoznanstve.no mišljenje 



bilo izmiješano spekulacijom, misticizmom, magijom. To sc 
vidi najbolje po tom, što pojmu iskustva podaje tako 
široko značenje, da u njem ima mjesta za sve ovo. On naime 
dijeli iskustvo na izvanjsko, koje obuhvaća prirodu, te 
je osnov prirodnoj spoznaji, koje je vrhunac filozofija, i na 
u n u t r a š n j e, kojim čovjek iskušava pojave i činjenice 
natprirodnoga života; najviši stupanj toga (unutrašnjega) is¬ 
kustva je — ekstaza. S tim je mislima Bacon usred misti¬ 
cizma, no sve to ne će moći osporiti historijsku važnost nje¬ 
govu, koja stoji u tome, da je zapostavljenu metodu in- 
d u k c i j c potisnuo na mjesto, gdje će je kasnija vremena 
zapaziti i prihvatiti. 

Na izmak srednjega vijeka. 

U trinaestom stoljeću postigla je skolastika svoj vrhunac. 
Naživahniji književni rad se lazmahao u to doba. Tko hi iz¬ 
brojio sve mislioce ovoga doba, kojih imena iščezavaju u sjaju 
imena Tome Akvinca i Dun Scota? Ali i taj sjaj prodje : če¬ 
trnaesti vijek vidio je samo posljednje trake toga sjaja. Sko¬ 
lastika je svoju zadaću u historiji ispunila i čini se, da se bliži 
vrijeme, kad će je zamijeniti druga filozofija. Počeci i zameci 
te nove filozofije nalaze se što u samome nastojanju skolastike, 
što u pojedinim joj sustavima Najbliži dakako izvor joj je 
u nauci Skotovoj : on jc na mnogo mjesta pokazao nedostatke 
spekulacije i tim upozorio na važnost empirizma; dokazujući 
pak, kako filozofija malo može u vjerskim pitanjima, išao 
je u susret struji, koja je pod utjecajem averoizma postala 
slobodnija i samostalnija prema ugledu crkvenome. Sto manje 
se naime Aristotelova nauka dala složiti s naukom crkve, to 
je sloboduije i mišljenje postajalo. To je vrijeme, gdje se po¬ 
čelo razmišljati o tome, kako bi se nauka kršćanska na drugom 
kojem sustavu osnovala : tu je pokus Petra A u r e o 1 a, 
Ivana od Baconthorpa, koji se osloniše na Avve- 
roesa, Viliraa Duranda, koji je ustao protiv Tome 
Akvinskoga kao tobože najboljega tumača nauke Aristote¬ 
love ; najznatniji od svih jeVilim Occam — narodnjak 
Duns Scota i Rogera Bacona, iz zemlje, otkud je od neko- 
Dr. Albert Baza'a : Povjest fi.ozofve* Ih 12 

liko decenija samostalno mišljenje dolazilo, a do toga se i 
znatno osililo. 

Occam je učio filozofiju i teologiju kod I)uns Scota 
i postao učiteljem u Parisu. U to je vrijeme papa imao raspru 
s nekim knezovima i vladarima, u kojoj je ustao protiv pape ; 
zato bi proglašen odmetnikom i morade bježati., te umrije valjda 
u progonstvu (| 1347.). Od spisa njegovih znatna su rasprav¬ 
ljan] a s u p e r 1 i b r o s Scntentiarum, i n libros 
E.hy sicoru m ; E x p o s i t i o a u r e a, S u m m a 1 o- 
g i c e s spisi su logički; osim Q u o d 1 i b e t a s e p t e m 
vrijedno je spomenuti političke spise, napose Dijalog o 
carskoj i papinskoj vlasti, 11 kojoj više opravdava 
svjetovnu vlast nego crkvenu. Bio je čovjek odličnih sposobnoti, 
ali je došao u vrijeme, kad su one mogle poslužiti samo tome, 
da unaprijede — propast skolastike. Njegova opreka prema 
cijelome dotadanjem mišljenju očito se vidi već u kritici spoznaje, 
gdje mnoge pojmove i razlučivanja skolastična zabacuje, jer 
„bez potrebe povećavaju broj principa tu¬ 
mač e n j a“. To je sasvim moderno stanovište, kakovo opa¬ 
žamo već u prvo doba pri rodo znanstvene filozofije novoga 
vijeka. Otud je samo jedan korak, da se iskustvu odredi pravo 
mjesto medju spoznajnim sredstvima i naturabzmu medju 
sustavima. Je li taj korak Occam učinio? On drži um za spo¬ 
sobnost, koja presiže iskustvo, ali ne nastaje bez njega. Prvo, 
što- se spoznaje, su pojedinosti. U umu se najprije stvaraju 
duševne slike o predmetima; te slike ne moraju biti kopije 
(otisci) izvanjih predmeta; vjerojatno je, da su samo znakovi. 
Sve naše predodžbe su dakle takove : mi ne spoznajemo iz¬ 
vanjski svijet neposredno, t. j. kakav jest, nego posredno, 
u obliku naših znakova. I pojmovi su takova sredstva, koja 
posreduju našu spoznaju o izvanjskom svijetu. Ona ne moraju 
zato biti samovoljni znakovi, dašto više, ona izviru iz prirode 
ljudskoga načina mišljenja i spoznavanja, ali zato ne moraju 
biti ni bitno u stvarima. Occam zabacuje svaki realizam, koji 
u objektivnome svijetu ma kakav bitak podaje općenosti; 
općenost je e n s i n anima, aastajući nuždom naše prirode, 
koja pojedinosti zajedno shvaća pod općenim izrazom. U zbilji 
postoje samo pojedinosti, Vrstanje dakle predmeta i bića prema 



općenostima, prema rodovima i vrstama, ima samo subjektivnu 
— ljudsku — spoznajnu vrijednost, i nije objektivno zazbiljno, 
ali ipak nije samovoljno, nego u ljudskoj prirodi osnovano. 
To je evo nominalizam Occamov. Misli su ove od velikoga 
zamašaja. One ga dovode blizu p o z i t i v i z m u, jer uzima 
principe iz iskustva : i doista Occam drži spoznajom samo 
ono, što se dade iz našega iskustva dokazati, sve ostalo je po¬ 
dručje — vjerovanja. S toga i drži, da se prirodna spoznaja 
i prirodno umovanje osniva na iskustvu; što um ovako spoznaje, 
no: spada u teologiju; ako dakle o bogu što spoznaje ovim na¬ 
činom, onda to nije vjerska spoznaja. Um uopće nije 
princip teologije: niti se ova ima oslanjati na nj, nego 
na čisto vjerovanje i na ugled. U pravom smislu 
teologija i nije znanost : njezina je svrha praktična (spas 
čovjeka), njezin osnov samo — uvjera (persuasio), a doseže se 
njom, što um ljudski ne može doseći. Hoće li um ljudski da 
shvati natprirodni sadržaj vjere, nnžno ga stisne na visinu 
shvaćanja ljudskoga, on ga racijonalizira i ujedno naturalizira, 
kako je to već Duns Scotus tvrdio. Occam je samo do kraja proveo 
njegovu misao i učinio kraj spekulativnoj teologiji. 

Kao posljednje znatnije zastupnike sredovječne filozofije 
spominjemo Rajmunda iz Sabunde i Ivana Bu¬ 
ri d a n a. Potonji bio je pristaša Occamov; u širim je krugo¬ 
vima poznat po ,,oslu“. To je osao, koji stoji pred dva svežnja 
sijena, jednaka po veličini i po kakvoći u jednakoj udaljenosti; 
muči ga glad i on će umrijeti od gladi, jer se ne može da od¬ 
luči, kojega bi se svežnja prihvatio. Čini se, da je ovaj Buri- 
danov osao od protivnika (prema jednom Aristotelovom mjestu) 
izmišljen, da se učini smiješnim determizam, koji kaže, 
da volju pokreće uvijek jači motiv, kao da su htjeli tim po¬ 
kazati, da u slučaju posve jednakih motiva ne bi bila 
moguća odluka, ako nema slobode volje. 

Na kraju srednjega vijeka opaža se jača mistična struja. 
Dosta dugo se čovjek pouzdavao u um, da će mu riješiti zago¬ 
netke svijeta, smiriti njegove težnje i zadovoljiti njegovim na¬ 
dama. Ali ga on iznevjerio. Kad se do te svijesti dodje, a biva to 
u gdjekoje vrijeme i pojedincu i cijelim narodima, kad se izgubi 
pouzdanje, da će um igda naći put k sreći, onda se utječe čovjek 



čuvstvu, da ga ono vodi. Tako bijaše i ovaj put. Na svojem 
vrhuncu je spekulativna teologija spoznala, da ne dostaje za 
rješavanje vjerskih problema, i ponukala vjersku nauku, da 
se osloni na uvjerenje srca. Ponosno znanje skolastike činilo 
se u tom vidu nešto preuzetno; čovjek se uzdigao nad tašto 
znanje i zaželio se mirnoga razmišljanja s čuvstvom, kon¬ 
templativnoga uživanja natprirodnih dobara. Takovo je doba 
povoljno za misticizam. Najznatniji su mu zastupnici u to 
doba Ivan Gerson i Eckhardt. Gerson je strogo pravo¬ 
vjeran, Eckhardtove misli u mnogome zanose na novoplato- 
nizam. Utjecaj njegov na Ivana Taulera, Ivana Ruysbrocka, 
pa i na kasnije mistike njemačke, traži, da u glavnim crtama 
i njegovu nauku prikažemo. 

Eckhardt bio je propovjednik i kao takav je izišao na 
glas, da uči krive nauke; stoga bi pozvan na odgovornost, te 
prisiljen, da opozove svoju nauku. Sa kršćanskoga stanovišta 
doista se moglo ustati protiv pant mističnoga i n a- 
turalističnoga prikazivanja crkvene nauke. Eckhardt. 
uči, da je bog općeni princip — ali tako, da u sebi ujedinjuje 
sve opreke, svu raznolikost, sve mnoštvo; on je jedinstvo, 
o kojem se ne može ništa reći, pače ni to, da jest — on je uz¬ 
višen nad svako izricanje. U sebi obuhvaća sva bića u jedinstvo 
tako, da ovo pomišljanje izlazi na panteistički nazor, da cjelo¬ 
kupnost bića nije drugo nego bog. U duhu je novoplatonskoga 
panteizma, kad se bog ipak drži za nešto različno od bića; 
gledajući ga naime sa stanovišta apsolutne bivstvenosti, on 
je bez oznake, bez imena —- ili drugim riječima, kao cjelo¬ 
kupnost bića, on je s v e, kao jedinstvo njihovo nema ni bivstva 
ni bitka, on je — ništa. U diskretnom (razlučenom) stanju 
sve je dakako oduhovljeno; bog je u svem; sve izvire iz njega 
i ima bitak po njem. Uzalud sc Eckhardt otima panteizmu, 
on se nc može oteti ni evoluciji božanskoga bića, kako je poznaje: 
novoplatonizam : on mora držati, da se božansko biće u prirodi 
razvija od ,,ništa" u „nešta", te ništa ne kaže, kad tvrdi, da 
je bog ipak nad sva bića, jer je nad svakim bitkom, čista neshvat- 
ljivost. Realni odnošaj stvari k bogu vodi uvijek k panteizmu : 
svijet nije nego posebni oblik božanskoga bivstvovanja; u 
božanskomc biću on je nerazlučno ništa i iz toga je proizišao 



(ta znači, da je stvoren iz ništa) i postao mnoštvo; ali kao dio 
bića božanskoga on je oduvijek. 

Najvažnije u tom sustavu, kao uopće u svakom misti¬ 
cizmu, p'tanje jeo jedinstvu duše s bogom: i ono 
dobiva ovdje poseban oblik. Duša je po svom unutrašnjem bivstvu 
slika božanskoga bića — rodjenje sina božanskoga u čovjeku, 
u koliko se bog saopćio u njem, prelio u nj. To biva'dakako 
tek onda, kad se čovjek u razmišljanju i kontemplaciji uzdigne 
do boga i kad se osjeća s njim jedno, te ga spoznaje i ljubi. 
Sasvim u duhu indijskoga emanatizma drži se grijeh kao uda- 
ljivanje od boga, jer nije nego lutanje u svijetu mnoštva ; 
čovjek treba da se sabere, da uđje u sebe i tako uroni u biće 
božansku; onda se i bog prelije u nj. No u tom su indijski 
mislioci bili dosljedniji, da su kao vrhunac ovoga jedinstva 
smatrali stanje potpune individualne nesvijesti, 
dok bi Eckhardt rado ipak spasiti pojedinačni život i u bogu, 
premda ovaj kao jedinstvo svih bića ne dopušta u sebi indi¬ 
vidualnoga bitka; Eckhardt hoće individualnu bes¬ 
mrtnost, što mu teško uspijeva složiti s pantcistiČkom osnovom. 
Misticizam ovaj nije ni u kojem pogledu nov : u njem se po¬ 
navljaju novoplatonslci motivi ispremiješani kršćanskim nazo¬ 
rima. Sa sličnim se mislima sastajemo i u novo doba u nje¬ 
mačkoj mistici. 

§ 1. Preteče filozofije novoga, doba. 

■ Homo sum : humani nil a ran 

alienum puto. 

Tertulijan. 

Počevši od sredine 15. stoljeća zbivaju se u životu ev¬ 
ropskih naroda goleme promjene, koje ne opravdavaju samo to, 
da svjetska povijest negdje u to doba odmjeri novi odsjek, 
nego i to, da se od toga vremena računa modemi nazor na 
svijet i život, filozofija novoga vijeka. Za pravo pada njezin 
početak u vrijeme, kad je Descartes izdao svoja Principia philo- 
sophiae (1644.), ali se djelo njegovo pripravljalo uz mnoge 
borbe i pokušaje već puna dva stoljeća, ili kako se može uzeti, 
od vremena, što ga je Nikola Cusanus (1401.—1464.) 
inaugurirao spisom De doda ignoranti a (o učenome 
neznanju) i drugim djelima, sastavljajući nekako u sebi težnje 
doba, što nastaje, a sadržavajući i nastojanja doba, što je 
na izmaku. Pod kraj srednjega vri jeka nastaje jaka struja 
mistička, a s njom filozofiji opet pritječu novoplatonske misli; 
ujedno počinje obilaziti ljude sve veće ncpouzdanje u skolastičnu 
filozofiju; počinje se sumnjati, može li se uin ljudski vinuti 
na visinu, s koje bi mogao zagledati u tajanstveni izvor ob¬ 
javljene iiauke ■—ili je možda pokušaj skolastike u samoj jezgri 
svojoj nemoguć, te se valja odreći nade na spoznaju naj¬ 
viših pitanja i zadovoljiti se onim znanjem i neznanjem, ko¬ 
jemu je čovjek podoban. Kad nestane pouzdanja u um, čovjek 
traži svome spoznanju oslona u osjećanju : i kad se ne može od¬ 
važiti više, da se umom zanosi u nađzemske krajeve, onda se 
nekako više drži zemlje i onoga, što je zemaljsko : gotovo kao 
da se preselio iz maglovitih krajeva uma i smirio i udomio u 
svijetu. Ovakove i slične skeptičke misli i uporedo s iijima neki 
mturalistički pravac, kojega je mišljenje više svjetovno nego 

upravljeno na duhovno carstvo, te obraća pažnju prirodi i 
njenoj spoznaji, opažamo u to doba a čovjek, što mu tu 
preostaje snage, mašte i zanosa čuvstva, tim će da se onda 
obrati i najvišim pitanjima, ali sa stalnim uvjerenjem, da o 
tome nema — znanja. 

Takove su se struje javljale u duševnom životu na kraju 
srednjega vijeka pored dubokoga i iskrenoga vjerovanja i oda¬ 
nosti. Cusanus sastavlja u sebi sve ove težnje, te čini prelaz od 
skolastike i mistike u novi vijek, udara osnov razvoju pri¬ 
rodnih nauka, jednim dijelom duše stojeći u prošlosti, drugim 
težeći k budućnosti, te ga jedni drže posljednjim skolastikom, 
a drugi osnivačem nove filozofije. Kao crkveni dostojanstvenik 
— a bio je biskup i kardinal — vjerno pristaje uz nauku 
crkvenu, ali se kao mislilac nije mogao oteti skeptičnome 
smjeru svojega vremena. U spisu De conjecturis izričito tvrdi, 
da je ljudsko znanje samo nagadjanje, da je ograničeno na 
osjetni svijet, koji se po tome znanju raspada u bezbroj poje¬ 
dinosti. A kako će tko u tome mnoštvu vidjeti jedinstvo, kako 
će se te raznolike i oprečne slike ujediniti u jedno i kako će 
se spoznati, da je jedan svijet i jedan u njem bog, u kojem je 
sve, koji sve drži i svime upravlja? Boga — veli Cusanus — 
nije moguće spoznati ni osjećanjem ni umom, nego samo 
umnim zrenjem; to je nekakovo ekstatično uzdignuće 
nad osjetnost, neko spoznavanje bez mišljenja, neko tajan¬ 
stveno gledanje bez osjećanja. Ljudski dakle um ne dosiže do 
boga: opravdanija je stoga negativna teologija, koja o njem 
izriče, što nije, nego koja tvrdi, što jest; njegova svojstva, 
njegova priroda, nedokučivi su i samo mu se dovija, tko se 
zanosi ekstazom (Cusanus je zove „raptus”) u dubinu božan¬ 
skoga bića. Najveće, najviše znanje stječe se dakle u zanosu, 
gdje upravo prestaje ljudsko znanje : i to je evo docta igno- 
rantia. Pored toga skepticizma i misticizma Cusanus ipak radi 
oko napretka ljudskoga znanja; zanima se prirodnim 
naukama, matematikom i astronomijom, te n djelu De repa- 
ratione calendarii (1436.) predlaže promjene, kako su kasnije 
učinjene u gregorijanskom koledaru; u istom djelu iznosi i 
misao, da je zemlja okrugla i da se kreće oko svoje osi, čim 
je preteča novije fizike i astronomije. 

Nikola Cnsanus je najsjajniji predstavnik duševne atmo 
sfere svoga doba. Na jednoj strani pristaje uz crkvenu nauka 
: sve misli s njom dovodi u sklad i sve prosudjuje s njezinu 
gledišta, na drugoj strani težnjama i zamislima, slutnjama i 
pokušajima potresa temelje skolastične zgrade. Skepticizmom je 
preteča Descartesu, misticizmom C a r d a n u, Paracelsu 
i Bolimeu, pristajući uz novoplatonski pravac započeo je 
borbu protiv svevlasti Aristotelove u nauci, a zanimanjem 
matematičkim i astronomijskim preteča je Giordanu Brunu, 
Galileju, Kepleru, Koperniku. Iz njega potekoše sva nova 
nastojanja, a što je najznačajnije, on sam sebi, kao ni mnogi 
njegovih savremenika nije bio svjestan preloma, što se n njima 
zbiva, a ipak je već tu bio početak propasti skolastike i na¬ 
stanku novoga nazora o životu i svijetu. 

Duševni život srednjega vijeka bio je sav prožet vjerskim 
mislima : vjerski ciljevi i potrebe upravljale su njime i odredji- 
vale mu pravac i tijek. I nauka i život podrediše vjeri i znan¬ 
stvenu i ćudorednu i političku svijest. Ali nauka je htjela da na 
umu utvrdi objavljenu nauku, da na filozofiji Aristotelovoj 
osnuje crkvenu nauku, a tim je i previše htjela. Dopustiti 
naime, da se nauka crkvena osnuje na umu, znači priznati 
umu sposobnost, da rješava najviša pitanja, koje si sposobnosti, 
kad mu je jednom priznata, ne će dati poreći ni onda, ako se 
pokušaj skolastike izjalovi. Ova je u nauci Tome Akvinca 
došla do svojega vrhunca, no već i tu moralo se uvidjeti, da 
ima nauka vjere, do kojih filozofija ne dosiže, a to je prvi povod, 
da se teologija raskrsti s filozofijom i da svaka podje svojim 
putem. Drugi veliki skolastik D u n s Scotus već je filo¬ 
zofiju odvojio od teologije i odredio joj posebnu oblast, a od 
onda se već nije dalo spriječiti, da utjecaj vjerskoga mišljenja 
sve više pada; duševni život će postati svjetova n. Dok se 
tako filozofija sve više odvajala od teologije, pokazala se po¬ 
treba, da se nastale opreke nekako izmire ili kako drukčije 
odstrane. Za svoje doba i njegov način mišljenja značajna je 
nauka, koja je o tom nastala, nauka o dvojakoj istini: 
da naime nešto može biti s filozofijskoga stanovišta istinito, 
što s vjerskoga nije, i što je u vjeri istinito, da ne mora biti 
u filozofiji. Moglo bi se činiti, da je to samo formula, koju su 




ljudi sebi lukavo smislili, da ne dodju u opreku s crkvenom 
naukom, a ipak da mogu nespriječeno razvijati slobodoumne 
misli svoje. Bilo je možda i takovih ; ali u glavnome su ljudi 
onoga doba uzimali vrlo ozbiljno nauku o dvojakoj istini; 
njoj se najočitije odrazio unutrašnji prelom, u kojem su se 
nalazili. 

Daljnji je razvoj bio, da se taj unutrašnji prelom prometnuo 
u očitu borbu protiv skolastike. Mnogi su dogadjaji tome pogo¬ 
dovali. Od ne mala utjecaja na razvoj modernoga mišljenja 
bili su izumi i otkrića, koji sc sretnim slučajem desiše baš krajem 
15. i 16 stoljeća. U prvom redu valja tu spomenuti izum ti¬ 
skarstva, koji je znatno unaprijedio i oživio znanstveni rad i 
olakšao rasprostranjivanje misli. Tu je i izum puščanoga praha, 
koji je znatno promijenio političke prilike; državno uređjenje i 
obrana države morala se udesiti prema novome načinu ratovanja. 
Tu je dalekozor, koji je unaprijedio znanje astronomijsko, 
da se i ne spominje kompas, koji je nesigurnome brodarenju 
postao siguran vodj i upravljač. Najednom se otvoriše pred 
čovjekom novi krajevi, nove slike svijeta, koje su njegovo do¬ 
tadašnje mišljenje znatno promijenile, osobito otkako se o t- 
kri će m Amerike, nepoznatih dotada krajeva i mora geografijsko 
znanje proširilo, a uz to ljudskome nastojanju nove puteve 
otvorilo i nove ciljeve pokazalo. Neko neobično pouzdanje 
obuzelo je čovjeka i samosvjesno čuvstvo prevladalo njime, 
te ga potaknulo na smionije misli i osnove. Otkriće Amerike 
utvrdilo je dotad samo naslućivanu misao, da je zemlja okrugla, 
a zamašaj te spoznaje bio je veći, nego se na oko čini : iz te 
misli slijedio je kasnije cijeli sustav Keplerov, a tim se pro¬ 
mijenio i položaj zemlje u svemiru i čovjeka u svijetu uopće. 
Geocentrički sustav, držeći zemlju središtem svemira, oko 
kojega se svijet kreće, zamijenio se heliocentričkim, koji uzima, 
da se oko sunca kreće zemlja i planeti. I zemlja je postala 
dijelom svemira i to dijelom, koji veličinom i sjajem daleko 
zaostaje za zvijezdama prvoga reda, a ta spoznaja je znatno 
utjecala na sud o njoj i na sud o čovjeku na njoj. I to je posljedak 
te spoznaje bio, da se čovjek nekako približio opet prirodi, od 
koje ga je odijelio Aristotelov nazor, uzimajući, da su dva kraja 
svijeta : jedan pod mjesecom nesavršeni, drugi nad mjesecom 



vječni, božanski. Zemlja je dodušfe došla po novome nazoru 
u red ostalih tjelesa, ali je i ona postala — nebesko tijelo i 
ona dobila mjesto u njoj, a i čovjek se morao ogledati, da se u 
novome tome svijetu snadje. Tako se na početku novoga doba 
osobito ističe umovanje o prirodi. Ljudi je počeše ne samo 
istraživati već odmah navratiše i nazor o životu i svijetu ne¬ 
kako u njezine staze: nazor je postao n a t u r a 1 i s t i č a n, 
i jer se uplivu crkve oteo, svjetova n. Porastao je smisao 
za prirodu i ljubav k ovome svijetu i život u njoj ukazao se 
ljepši i sjajniji, svijet sc nije činio toliko zao, te se ne bi dopustio 
razvoj svim prirodnim silama u čovjeka. Ne držeći ni jednu 
za sebe zlom, nije Čovjek osjećao potrebu, da se trapi ni da 
uništuje svoje tijelo; naučio je uživati darove svijeta i tražio 
sreću u potpunome razvoju svih ljudskih sposobnosti. Čovjek 
sam i što je ljudsko, nije mi tudje —■ te su riječi Tertulijanove 
bile lozinka pokretu, koji se baš poradi toga s pravom zove 
humanističkim, jer smjera na razvoj ljudskih, hu¬ 
manih sila i darova. Samo onda so taj razvoj smatrao zlim, 
ako bi se njime možda htjela raskinuti cjelovitost i jedinstvo 
prirode ljudske. Naturalizarn humanizma stoga nije bez nekih 
granica i mjera, kad traži razmjerni razvoj sila prema njihovoj 
vrijednosti za život. Razan može sud biti o vrijednosti poje¬ 
dinih faktora duševnih, te će prema tome i razna biti slika 
ljudskoga idejala, ali jedno je svim slikama zajedničko : da 
je idejal humaniteta dobio neko estetsko obi¬ 
lježje. S humanizmom je u svezi renesensa, pre¬ 
porod umjetničkoga čuvstva. 

Umjetnost u životu naroda prva javlja nove promjene : 
po prirodi svojoj ona je najosjetljiviji dio ljudske kulture, te i 
prva uhvati titraje duše ljudske, dok su još posve neznatni 
i drugim organima kulture nepristupni. Početak preporoda 
u umjetnosti računa se tako već od početka 14. stoljeća, a pre¬ 
teča mu je Dante Alighieri (1265.—1321.). Dante piša 
.Božansku komediju”, koja po sadržaju spada u srednji vijek, 
a. po načinu i duhu vodi na prag novoga doba. Tu se vidi smisao 
za sve, što je prirodno, što dakle i ljudskoj prirodi odgovara, 
što je prema pojedincu i narodu. Dante je preteča indivi¬ 
dualizma osobnoga i narodnoga, koji se princip 

razvija u novovjckoj kulturi, a i sam teži za razvojem indivi¬ 
dualnim, kojemu je udario čvrsti osnov, kad je prvi zapjevao 
talijanskim jezikom, te tako započeo razvoj talijanske 
knjige i kulture i najposlije talijanske države. 

Krivo bi bilo držati, da je srednjem vijeku nedostajao 
umjetnički ukus : ali ljepota, koju su oni tražili, gotovo bi čovjek 
rekao, nije bila od ovoga svijeta; ambrozijanska glazba podi¬ 
zala je srce k nebu, kud su kao pokazivali i gotski hramovi 
sa visokim tornjevima svojim. Sav ostali život bio je umjetnosti 
dalek, nepoznat; ni priroda je nije privlačila — osim koliko 
je ljepota njena imala da svjedoči božansko djelo ; ni ljudsko 
srce, to neusahlo vrelo čuvstava, nije joj bilo poznato osim 
koliko ga strahopočitanje i odanost, ljubav ili kajanje podiže 
do gospodara neba i zemlje. Sredovječna umjetnost nije pozna¬ 
vala cijelih krajeva ljudske duše ili bar nije za njih marila. 
Kad se umjetničko čuvstvo probudilo, kad je porastao smisao 
za ljepotu prirode, za nježna čuvstva ljudska, posve obična 
svakidašnja, a ne samo svečanim časovima vjerskoga uzdignuća, 
pravo je čudo, da vrijeme, u koje se to zbilo, nije tražilo izražaja 
neobičnim sredstvima. Mislio bi čovjek, dugo zatomljeno čuvstvo 
ljudsko svom će silom probiti, ali ga je držalo, nešto zadržavalo 
u granicama prirodnosti, umjerja i sklada: bio je to dub 
starine. Prvi, koji ga je probudio na novi život, bio je Fra n- 
cesco Petrai'ea (1304.—1374), sakupljajući stare ruko¬ 
pise, dajući ih na prijepis, te su ih i drugi mogli čitati; što je sam 
uživao u bujnosti govora i ljepoti izražaja Ciceronova govora, 
htio je da i drugi oćute i da odbace ncugladjenu, oporu, tvrdu 
latinštinu sredovječnu. I Dante je već prije njega ovaj smisao 
za stare klasike budio, a kažu, da je i grčki znao; ako je tome 
tako, onda je on jedan, od rijetkih ljudi onoga doba, koji su 
to znali: sam Petrarka oduševljavajući se osim klasika rimskih 
i za grčke, napose Homera, morao je priznati, damu je Homer 
nijem ili je — kako reče - - on gluh za Homera; uza sve to 
ga je često u ruku uzimao i grlio, ali ne dugo vremena iza toga 
bi nastojanjem njegova druga Giov. Boccaccia ( T 3 T 3— 
1375.) osnovana u Fiorenzi stolica za izučavanje Homera (g. 
1357.). To je početak humanističke struje novovjeke, koje se 
utjecaj doskora pokazao u cijelome životu. Napose u umjetnosti 



prevlada smisao za snažnu, jaku, prirodnu ljepotu, punu života 
— kako je iznose Lionardo da V i n c i, R a f a e 1 Santi, 
M i c h e 1 a n g e 1 o. U skladnoj čovječnosti i opet se izmirio 
duh i priroda; čovjek je u duhu svojem vidio zrcalo svijeta, 
koji mu je toliko vrijedan koliko sc i kako se u njemu odrazuje; 
prema sebi omjerio je sve, te tako ćučenju i mišljenju podao 
nekako subjektivno i individualno obilježje. U poeziji i umjet¬ 
nosti zavladalo je subjektivno ćućenje i s njime sloboda, koja 
je u cijelu kulturu unijela života, smisla za prirodu i za pri¬ 
like životne, za čovjeka, kakav jest u istinu, a ne kakav je — 
u knjigama Aristotelovim. 

S tim je u svezi ind i vidualizo van j e cjelo¬ 
kupne kulture. Nigdje nije bilo više prilike tome, da se 
razvije individuum, koji će svemu životu, cijeloj kulturi 
podati pečat duše svoje, kao što je bilo prilike tome u Italiji. 
Ondje je, kao nekoč u Grčkoj, bio znatno razvit život državni, 
svaka od tih malenih državica (Venecija, Milan, Genova, Bologna, 
Fiorenza, Rim i dr.) imade svoje zakone i uredbe, svoju upravu, 
svoje narječje; svoj posebni život. Tu se pojedinac mogao da 
razvije u posve samosvojnom obliku.' Na početku novoga doba 
ta je težnja postala općena, zanijevši ne samo pojedince nego 
i cijeli narod : tako se na početku novoga doba kulturni na¬ 
rodi ujedinjuju u narodne cjeline, koje će u kasnijem životu 
sve više podati životu posebno individualno obilježje. Četiri 
su velika naroda, koji su u to kolo uhvatiše : Talijani, Francuzi, 
Nijemci i Englezi. 

Samo izvanjski — i za razvoj novijega mišljenja manje 
važan dogadjaj, nego se to misli, bilo je i to, da sn poslije 
pada Carigrada (I453-), došli grčki učenjaci u Italiju. Oni su 
tu našli već pripravljenu jednu struju, koja bi se bila razvila 
i da nije njih bilo, jer je sama imala ovdje moćnih zaštitnika 
i zagovornika, makar da se ne može reći, da je zahvatila i sam 
narod; sav humanistički pokret zbiva se na visini društva, 
a još će dugo vremena proteći, dok bude zahvatio i u dubinu 
i u Širinu. 

Filozofija novijega doba počinje se rasprom o vrijednosti 
Aristotelove nauke. Aristotel je naime u srednjem vijeku malo 
pomalo najposlije postao — samovladar, koji je U carstvu 

filozofije naprosto svojim ugledom rješavao sva pitanja i sporove. 
A neprilika bila je i to, da taj srednjem vijeku poznati Aristotel 
i nije bio pravi nasljednik u carstvu duha. Znalo se, da se iza 
propasti grčke filozofije Aristotelova nauka sklonila u Siriju, 
odonud je prešla Arapima i napokon došla u skolastiku, koja 
je već imala nekih prijevoda i komentara u latinskom jeziku. 
Proučavanje starine iz samih izvora, kako ga je započeo hu¬ 
manizam, pokazalo je, da se taj Aristotel — kao nekoć Aleksan¬ 
dar — podvrgao običajima i ćudi istočnjaka i primio na se dosta 
istočnoga uresa i naprave, a to je bio povod novijoj filozofiji, 
da se obori na skolastičnoga Aristotela i da ga zbaci s prije¬ 
stolja, koje ga s pravom ne ide. No koga mu naći zamjenikom? 
— tko će se moći kao on složiti s naukom crkve? I ne će li se 
borba protiv njega odmah shvatiti i kao borba protiv vjere same? 
A bili su u tom pokretu i visoki crkveni dostojanstvenici i 
uglednici, knezovi i pape, kojima ovakova misao nije bila ni 
na kraj pameti. Na sreću se med ju grčkim misliocima našao 
jedan, kojega je sustav kršćanima odavna bio poćudan, te su 
i sada poslali u borbu protiv Aristotela : bio je to Platon. Borba 
protiv Aristotela bila je tako u prvo vrijeme borba za Platona, 
koja ni počem nije mogla doći u sumnju, da joj je svrha oboriti 
ugled crkve. Tako se na početku novoga vijeka podiže pla¬ 
tonska akademija: u njoj se istakao strastveni pro¬ 
tivnik Aristotelizmu Gemisthos Phlethon (1370.— 
1452.), učeni kardinal Bessario n (1395.—1472.) i prevadjač 
Platonovih djela M a r s i 1 i j e Ficinus (1433. -1499.). 

I sami pristaše Aristotelovi stajali su u dva tabora ; jedni 
su branili nauku onakovu, kako je poznata iz arapskih i grčkih 
komentara, i onih, koji su tražili čistu nauku Aristotelovu kao 
Teodor Gaza (I 1478), Rudolf Agricola (1442—1485), Lau- 
rentius Valla i dr. Koji su sc na komentare oslanjali i opet se 
podijeliše u dva tabora : jedan, koji se oslanjao na arapske 
komentare, napose na Avveroesov, drugi na grčke, napose na 
komentar Aleksandra iz Afrodizije. Averotiste i Aleksandriste 
stajahu u žestokoj borbi ; na jednoj se strani istakao oso¬ 
bito Nikola Vernias, Aleksandar Achillinus, 
August Niphus (1473—1546), dok je mcđju Aleksandri- 
stima najznatniji Petar Pomponazzi (1462—1525.), 

kojega je djelo o besmrtnosti duše osobito žestoki odpor Ave- 
roista izazvalo. 

Iz svih tih borba, u kojima je monarhički ugled Aristotelov 
znatno stradao, bilo je moguće da uskrsnu i drugi sustavi sta¬ 
rine, mišljenje se oslobodilo štitništva ugleda i najednom na¬ 
stane živi pokret duševni, koji je na svim stranama htio, da 
preko svih dotad potegnutih granica prijedje, pokret vezan 
uz ime Macchiavellia, Montaignea, Giordana Bruna, Galileja : 
nastadoše novi ciljevi životni, način mišljenja postao je druk¬ 
čiji, i s njim se promijenio i pogled na život. S t o i č k i je pravac- 
obnovio Justus Lipsius (1517—1606), a Epik u rov u 
nauku Petar Gassendi (1592—1655). Ovo posljednje bilo 
je od zamašaja za razvoj prirodnih nauka, jer se s tom naukom 
prenijela iz starine u novi vijek atomistika, koju je Epikur 
učinio podlogom svojem sistemu : i onako je taj sustav bio je¬ 
dini izvor za atomistiku. Što se u srednjem vijeku po jedno¬ 
stranom prikazivanju Ciceronovu o Epikuru krivo sudilo, nije 
smetalo Gassenda, da u njegovoj nauci odluči teoretsku pod¬ 
logu, makar da nije s njom spajao i praktičke posljedice Epi- 
kurove ili koje se pod njegovim imenom raznose. Tako je ato¬ 
mistika bila namišljeno metodičko sredstvo, s kojim 
će se prirodne nauke u istraživanju i tumačenju služiti, a tek 
kasnije prometnula se ona u materij alistički sustav. 

Gdje je tohko raznih sustava već bilo, tamo nije mogao 
uzmanjkati ni skepticizam. Ovome je osobiti zastupnik 
M i c h e 1 Montaigne (1533—1592). Montaigne je duhoviti 
Francuz, koji umije iznaći opreke i živo ih istaknuti. Zato i piše 
Essais-e i u njima raspravlja o svem i svačem, kako mu 
što na pamet dodje. Mnogim se mislima i vidi, da su pod utje¬ 
cajem časa nastale, te nije čudo, ako se što protivi kojoj tvrdnji 
na drugom mjestu izrečenoj, te je dosta mučno naći u svoj toj 
šarenoj gradji prave misli njegove. Essais-i nijesu naučno djelo, 
ali su tim više odraz svoga vremena i njegova duha. U ono. je 
vrijeme Francuska bila upletena u izvanjske ratove, a u isto 
gotovo vrijeme su je unutrašnje borbe uznemirivale i ošteći¬ 
vale ; veliki dio njenih gradjana pristavši uz reformaciju (t. zv. 
Hugenoti), nije mogao dobiti nikakovih prava, te se borio za 
slobodu vjeroispovijesti i za gradjansku jednakost. U Barto- 

lomejevoj noći {1572) htjedoše nevjerničke Hugenote pokoljem 
uništiti, no sav taj užas još je silniji metež uzrokovao i borbe 
izazvao, dok nijesu Nanteskim ediktom (1598) i Hugenoti 
priznati građjanima i dobili neku slobodu vjeroispovijesti. U 
svim tim prilikama morale su najviše stradati ćudoredne pri¬ 
like i izazvati sumnju u vječni 1 nepromjenljivi zakon ; s toga 
je razumljivo, ako se Montaigneva skepsa tiče najviše ćudo- 
redja. U dokazivanju polazi od nestalnosti i nejednakosti spo¬ 
znaje ljudske ; otud prelazi na nejednakost nazora o dobru, to 
najposlije dolazi do suda, da čovjek najbolje čini, ako se pri¬ 
lagodi prilikama, te se ne odvoji daleko od svoje okoline. Svrha 
je životu mirno proživjeti i udobno ; životna umjeća, u koja 
filozofija upućuje, sastojat će se dakle u valjanome užitku. 
No Montaigne hoće, da uživa do posljednjega časa, on ne će 
ni da se mlad zasiti ni da onda izgubi svu nasladu, pa stoga svoj 
hedonizam ublažuje : krepostan nije, tko se posve nasladi pre¬ 
pušta, već tko umjereno živi. Tko tako živi, do kraja života 
će se nasladjivati i pred smrt ne će žaliti za životom : ta je krepost 
umjeća življenja i umiranja. Nazori Montaignevi zanimljivi 
su, jer se u njima vidi, kako se u njegovoj okolini — od koje 
se on po svojoj nauci valjda nije odijelio — sudilo o ćudorednoj 
zadaći čovjeka ; inače u svojim dokazima ne iznosi ništa, što 
ne bi bilo već zadržano u starinskoj skepsi. Skeptičko stano¬ 
vište zauzima i Pierre Charon (1541—1603), koji se 
po mnogim mislima može smatrati pretečom Kantove etike. 
Vjerske i ćudoredne nazore drži ovisnima od značaja naroda, 
prirode tla i općenih prilika životnih ; vjeru samu ne drži 
osnovom ćudoredju, nego završetkom ; a ćudorednost luči 
strogo od zakonitosti, polaže težište njezino u nutrinu čo¬ 
vjeka, te prema namišljenosti (Gesinnung) hoće da odredjuje 
ćudorednu vrijednost čina. 

Od svih područja kulture prva se za novim mislima povela 
politika. — Država je u srednjem vijeku stajala pod moćnim 
utjecajem crkve, a državne teorije pod utjecajem teologije. 
U pravnoj se filozofiji na početku novoga vijeka najprije opazilo 
nastojanje, da socijalno-političkome životu odredi posebno, 
samosvojno područje, da ga učini neovisnim od teoloških na¬ 
zora, jednom riječi, da državu učini samostalnom i svjetovnom 



institucijom. Društvene prilike i uredbe dodjoše pod druga 
gledišta, nego bijahu dosele, a iz njih je i nastajala druga svrha 
i drukčija zadaća državama: istodobno novija umovanja o 
pravu i državi ustaju i protiv univerzalizma crkvene vlasti 
i političkih težnja papinstva, a zabacuju i idejal Danteov o 
jednoj općenoj monarhiji, u kojoj bi se imali okupiti svi narodi 
pod vodstvom rimskoga naroda, kojega bi vladar bio i vladar 
svijeta. Moderna država imala je prema osnovi novije pravne 
filozofije biti narodna, a k tome i od svih vjerskih sporova 
i struja neovisna. Odijelivši se od teologije razumljivo je, da se 
odijelila i od etike, koja je i dalje ostala u svezi s religijom, 
te je postala uredbom sile. Takovom ju je zamislio N i c o 1 o 
Bernardo dei Macchiave Ili (1469—1527.). Od nje¬ 
govih djela najznatnija su „Istorie Fiorentine” te ,,I 1 principe”. 
Osobito je posljednje djelo izazvalo negodovanje mnogih mi¬ 
slilaca i državnika ; medju ostalima potaklo je i njemačkoga 
cara Friđrika II., da se u spisu ,,A ntima. cchiavelli” 
usprotivi Macchiavellovim nazorima o dužnostima i pravima 
vladara. Macchiavelli je realističan mislilac, koji za volju svrhe 
napušta sve idejalne zahtjeve. Glavno je u politici, da se po¬ 
luči cilj, a dobro je svako sredstvo, koje k njemu vodi. Nije 
dakle potrebno, da se vladar služi samo ćudorednim sredstvima : 
ćudorednost se doduše čini i lijepa i vrijedna, ali opačine su uspješ¬ 
nije, a do toga je političaru više stalo ; njima se lakše postizava 
cilj. To pak ispričaje i Cezara Borgiju i njegovo djelovanje, 
u kojem se držao načela, da : cilj posvećuje sredstva (finiš sancti- 
ficat media). A najposlije što se ljudi zgražaju nad ovakovim 
mislima? Zar je običan čovjek uvijek dobar i krepostan? Macchia¬ 
velli je i tu realističan, što uzima prilike i ljude, kako jesu, 
te tako dopušta, da i vladar — budući da je čovjek kao i drugi — 
ne mora biti od njih bolji. Ako ga dakle varka ili okrutnost, 
nevjera i ubivstvo vodi k cilju, neka se i tim sredstvima 
služi, kad od njih ne zaziru drugi ljudi. 

Macchiavelli]u se prigovaralo, da je tim mislima svojim 
podao teoriju apsolutizmu, i da je prva praktička posljedica 
njegove nauke bila samovoljstvo vladara u 17. i 18. stoljeću. 
Od toga prikora ga je riješio M a c a u 1 a y, kojega ugledni 
sud i danas Macchiavelli]a štiti od nepravednih prigovora. Misli 

njegove naime imadu takodjer vrijednost prema svrsi, i sva 
njegova politička teorija ima vrijednost samo kao sredstvo za 
daleki cilj : slobodu te narodno jedinstvo Italije. Macchiavelli 
je gorljiv republikanac, zauzet za slobodu, kako se to vidi, 
kad hvalom uzdiže Bruta, te nipošto nije istina, da ne mari za 
vjeru i moral. No on je vidio, da su prilike u Italiji takove, da 
do slobode doći ne će, dok oštra ruka ne uzme u ruku vlast, 
te željeznom voljom ne privede narod i državu do željena cilja. 
U Italiji bilo je stotinu vladara, pa da su bili samo domaći, 
nego se i strani vladari svaki čas umiješaše u poslove Italije; 
papa je nemoćan bio, da ujedini gradove i državice ujedno, pa 
što je preostalo drugo, nego nastojati pokazati, da država može 
biti i samosvojna, da je ona uzvišena, suverena, a onda je tre¬ 
balo pokazati i sredstva, kojima će se politički cilj postići. To 
po sudu Maćehiavellijevu nije drukčije moglo biti, nego ako se 
na čas dopusti apsolutna vlast, koja će se osloniti samo na silu 
i silom provesti novi oblik države. .U mislima jeMacchiavellijevim 
sadržana ova posve ispravna misao, da svaka promjena druš¬ 
tvenoga reda nanosi neke nepravde, pa tko bi zazirao od toga, 
da ove počini, ako njima može da ukloni veće, taj ne bi nikad 
ništa učinio, a očito nitko ne će misliti, da je moguće učiniti 
društveni red, koji ne bi nikakove nepravde nanosio nikome. 
Dok se dakle radi o većim nepravdama, ne smije političar za¬ 
zirati od promjene društvenoga reda, makar da zna, da će i 
njegov imati svojih zlih strana. To je i Macchiavellijeva osnovna 
misao, koju on crta u jakim potezima, kojih je dojam to veći, 
što su iz živih prilika crpljene. No razlozi shodnosti {oportuni- 
teta) vodili su ga i predaleko, te je politiku predaleko odvojio 
od prava i od ćudoredja i oslonio je lih na silu. Ako državi 
i treba sila, da provede svoje ciljeve, ovi ciljevi ne smiju biti 
oprečni težnjama i potrebama gradjana, a to je razlog, zašto 
politika ne smije da se odvoji od pravnoga osjećanja i ćudo¬ 
redne svijesti gradjana. Macchiavelli je htio slobodu i jedinstvo 
Italije, koji cilj je ona tek u 19. vijeku postigla, ali njegova je 
teorija početak u razvoju evropskih država kao uredbi sile, 
a on sam je prvi zastupnik politike „željezne ruke”. 

Macchiavelli je obnovio imperijalističku misao rimsku, 
da ujedini državice italske ; poradi prirode položaja i poradi 

pripadnosti njihove jednome plemenu ta je misao bila ne samo 
zgodna kao sredstvo k cilju, nego je reći bi upravo željama i 
potrebama, kulturnome cilju, pravnim i ćudorednim nazorima 
išao u susret, ali nipošto nije mogla da vrijedi kao općena teo¬ 
rija državna. Razvoj prilika političkih doveo je do toga, da 
su se ipak manje ili više sve države razvile kao uredbe sile, a 
to je posljedak odjeljenja politike od ostalih područja kulture. 
S toga gledišta je Macchiavellijevo djelo znatno i u kulturno- 
historijskome pogledu: tim, što je odvojio politiku od teologije, 
započeo je proces diferenciranja kulturnih oblika uopće. Po¬ 
litika se i znanost odijelila od vjere i ćudoredja, kasnije i ćudo¬ 
redni život traži da postane samostalan, a i umjetnička svijest 
nastoji, da postane samostalna prema ostalim područjima, 
napose prema politici, etici i religiji. Nema sumje, da je to odje¬ 
ljenje bilo i potrebno i korisno, jer se tako za sebe svaki oblik 
do relativne savršenosti razvio, samo je neprilika bila u tom, 
da to se nije zbilo ni najednom ni jednako brzo, te se može reći, 
da se možda tek danas dovršuje. No kako se već koji od njih 
više razvio, tako je on nastojao cijelome životu podati svoje 
obilježje, te sva ostala područja kulture sebi podrediti ; svaki je 
od njih život vukao na svoju stazu, te precjenjujuć jedne spo¬ 
sobnosti i potrebe prirode ljudske zanemarivao druge : izmedju 
raznih oblika kulture nastalo je trvenje i borba o to, koji će 
životu podati obilježje, a u toj borbi često je zlo prošla baš 
priroda ljudska, koja se prema prevlasti sad jednoga sad dru¬ 
goga jednostrano razvijala. U posamostaljenju pojedinih dije¬ 
lova kulture bila je dakle pogibelj, da se ljudska priroda ne će 
harmonično razviti, a i za naše je vrijeme osnovno kulturno 
pitanje, kako će se svi oblici ujediniti tako, te u njima bude 
moguć slobodan i skladan život. Kako je politika od svih oblika 
najprije stvorila svoju posebnu oblast, tako je u razvoju pri¬ 
lika lako došlo do toga, da se vrijednost te oblasti toliko pre¬ 
cijenila, te se državi priznalo pravo na bitak i pored, pače i protiv 
(ne samo materijalnih nego i idejnih) interesa gradjana. Dr¬ 
žava je postala nekaki apstraktum, koji ima svoj posebni raison 
i posebni život : a ipak svagda, kad se to i gdje se dogodi, bilo 
je tim upravo zanijekano bivstvo države, koja je po prirodi — 
kako Aristotel veli — tu poradi života i poradi dobra, razumije 



se, u materijalnom i idealnom pogledu dobra života gradjana. 
Gdje se to dogodi, tamo nastaje odnošaj države prema realnim 
pojedincima, koji je ideji države posve protivan. Uredbe dr¬ 
žavne i sve društvene prilike ne odgovaraju više razviti joj 
svijesti gradjana, a ipak se i poradi objektivnosti i eksistencije 
nad pojedincem održaju još i onda, kad im je u svijesti nestalo 
povoda i svrhe, te postaju prazne forme, koje s realnim ćućenjem 
i mišljenjem gradjana ne stoje ni u kakovoj svezi. Samo na 
oko uredjuju one život, koji im, koliko može, izmiče i povodi 
se za subjektivnim potrebama i željama živih ljudi. Ni realne 
potrebe njihove ni ideja države u njihovoj svijesti ne podudara 
se s realnim oblikom države, te čovjek postaje toj državi ne¬ 
prijatelj, obara je i ruši, gdje može — ona postaje njemu ne- 
prijateljicom, koja ga veže i steže, koliko god može. Takove se 
prilike dešavaju i najjače osjećaju na početku nove kulture, 
koja donosi novu ideju države i prema njoj hoće da uredi zbiljske 
prilike. Tako je Platon u svoje vrijeme htio da državu grčku 
preudesi prema zahtjevima svoje umne i ćudoredne prirode ; 
njegova je pogrješka bila, što nije omjerio idejal o zbilju, te se 
upustio uto, da samo konstruira ideju države. Na početku no¬ 
voga vijeka, kad su što političke borbe, što opet razvoj gospo¬ 
darskih i trgovačkih prilika tražile u mnogome novi društveni 
i državni poredak, povodi se za Platonom engleski mislilac 
T. M o r u s (1480—1535.), te u djelu ,,De optimo reipublicae 
statu deque insula Utopia” mašta o nekakovome otoku, gdje 
su sve • opreke dokinute, gdje vlada sloboda i jednakost, gdje 
nema siromaštva, a zato nema ni zločina ni kazne. 

Dvije —veli — i to dvije najvažnije stvari dosadašnje su 
države zanemarile, ne zadovoljavajući tako dužnosti svojoj, da 
se brinu za dobro gradjana: zanemariše ćudoredni odgoj i obra- 
zivanje. Kao kaki propovijednik socijalizma spočitava im Morus, 
da samo unapređjuju interese bogataša i plemića, a za hiljade 
i hiljade, koji nemaju ni, što je za život potrebno, za te ne mare. 
Stvoriše zakone, kojima štite pravo bogatih i moćnih, te upravo 
sile ljude, da u pravednome gnjevu te zakone gaze. Države ih 
čine zločincima, jer ne mare za to, da im uredbe budu prema 
ćudorednoj i pravoj svijesti gradjana, a kad ih učiniše zločin¬ 
cima, onda ih strogim zakonima još i kažnjuju, mjesto da od- 



strane egoizam bogataša i mogućni ka, mjesto da gradjanima 
osiguraju, što je najpotrebnije za život ; uzgoj, što ga sada 
daju, uzgoj kaznama, nije nego ubivstvo na mnogima tisu¬ 
ćama. Da, država neka postane uredba uzgojna, ali neka uz¬ 
gaja k slobodi i jednakosti svih, jednakome pravu za sve. Kad 
bih htio — veli— teoriju platonske države ili običaje u državi 
Utopiji navesti, činilo bi se, da dolazim iz drugoga svijeta. 
Ali tamo nema nitko svojega vlasništva, nego je sve zajedničko, 
tamo nema ni posebnih društvenih klasa, nego svi gradjani 
vrše svaki posao. Budući da je poljodjelstvo osnov države, 
to su na Utopiji najvažnije gospodarske škole. Svaki 
gradjanin neko vrijeme obradjuje polje, a kad mu mine' rok, 
dodje na njegovo mjesto drugi, a on ide u obrt, te tamo radi, 
i tako svaki posao. A da bude moguće pored toga i zabavljati 
se i odmarati, odredjuje Morus ovaj rad na 6 sati. Jutro je 
posvećeno nauci ; onda se drže i javna predavanja, koja su 
svima pristupna, ostalo ju vrijeme posvećeno zabavi i odmoru, 
a i za to se država skrbi. Sve to podsjeća mnogo na Platona, 
čija je i ta misao, kad u državi Utopiji ipak ima jedan 
stalež — mislilaca i učenjaka. Svako doduše dijete uči sve, 
ali nijesu sva za nauku ; koja su osobito darovita, ta se posvete 
lih nauci i onda kasnije upravi. Tako Tome Mora Utopija dobiva 
neku aristokraciju prosvjete: iz te je i kralj, koji se bira do¬ 
životno, ali se može i svrgnuti. U vjerskom pogledu prepušta 
se svakome sloboda : svaka je vjera dopuštena, ali će razumni 
vjerovati samo u jednoga boga, u besmrtnost duše i blaženstvo 
dobrih na drugome svijetu. Toma Morus je vrlo živo iznio ne¬ 
dostatke države — ne samo svoje, nego još i današnje, jer i 
danas još država ne misli svagda na to, da joj je najviša za¬ 
daća raditi za obrazovanost i ćudoredno usavršenje gradjana 
ali se odviše zanio u carstvo mašte : njegova je ,,Utopia” državni 
roman i uzor svih kasnijih sličnih djela. Njemu pak samome 
uzor je Platon, kojega je idejalnu državu prenio u doba rene¬ 
sanse ; ali Platon je morao iskusiti, da se ona ne da ostvariti 
u onim prilikama, pa se nije dala ostvariti ni u doba renesanse. 
„Utopia” je znak živa zanimanja za državna i pravna pitanja, 
a Toma Morus je — pored sve fantastičnosti svojih misli —- 
osobito u jednom pitanju začetnik novoga smjera, kad je s u- 

verenitet vladara osnovao u volji naroda. Tim je počeo 
red mislilaca, koji uopće pravo i državu iz prirode izvode. 

Medju prvima učinio je to Jean Bodin (1530-—1597.). 
Svoje je nazore razložio u djelu ,,Six libres dc la republique”, 
u kojem odobrava monarhiju kao najbolju vladavinsku formu, 
što mu, čini se, nije zapreka, da država ne bi bila uza sve to 
demokratična. Bodin je tako lučio državu od uprave, a 
što se tiče suverenitete, držao je, da narod na vladara pre¬ 
nosi svoju vlast, ali kad ju je jednom prenio, da mu je dužan 
bezuvjetno se pokoriti. Od svih misli najvažnija je ipak ona, 
gdje Bodin pravu nalazi historijski izvor, veleći, da su pravni 
nazori i državno uredjenje ovisni o značaju naroda i svim pri¬ 
likama, u kojima se nalazi. O ođnošaju prema vjeri bio je 
istoga uvjerenja kao T. Morus, da je naime država u vjerskim 
stvarima prema svim vjeroispovijestima jednaka, a tu misao 
podržaje i Hugo Grotius (1583—1645), kojega je osobita 
zasluga i to, da je osnovao medjunarodno pravo. U 
djelu ,,De iure belli et pacis" na neki je način sastavio sva na¬ 
stojanja državne nauke u jedno, te se može reći, da jc prvi 
državu doista odvojio od crkve i učinio samostalnom, a to je po¬ 
lučio tim, što je uzeo, da ima dvojako pravo : ljudsko i bo- 
žansko — slično, kao što se u filozofiji uzelo, da ima dvojaka 
istina. S obzirom na ljudsko pravo dopuštao je s Bodinom, da 
su neke pravne norme historijski osnovane i nastale iz samih 
životnih prilika, to je t. zv. pozitivno pravo, kakovo je za¬ 
držano u zakonima i odredbama državnim. To je pravo prema 
prilikama promjenljivo, te se nikakovim načinom ne da iz 
nekih općeniti načela izvesti. Ipak je, čini se, osjećao potrebu, 
da nadje neki izvor, iz kojega će izvirati jedno pravo za sve, 
kako se činilo, da to pojam prava zahtijeva. To je našao — 
a preteča mu je u tome Albertus Gentilis (1551—1611.) — u 
ljudskoj prirodi. Po toj je prirodi čovjek druževuo biće, 
te teži k zajednici, a uz to je i u m n o biće : iz te dvije ljudske 
oznake izvire pravo kao suglasje s prirodom i 
s umom. No ako je tako, onda se može ljudsko pravo izvesti 
i neovisno od božanskoga, ili kako Grotius veli : pravo bi ljudsko 
postojalo i onda, kad boga ne bi bilo. Grotius, čini se po svem, 
što se o njem znade, nije-nipošto bio bezbožan čovjek, da što 

više bio je dosta vjeran, pa ipak je držao potrebnim, da odvoji 
pravo ljudsko od božanskoga, državu od crkve, koja odsele 
ne će više utjecati na državopravna pitanja. Tim je Grotius 
započeo evo novi pravac, koji državu smatra samostalnom, u ka¬ 
snijem razvoju pače toliko samostalnom, da su je kadgod držali 
svrhom samoj sebi (Selbstzvveck), pri čem se često pregledalo, 
da je ona po prirodi svojoj u najužem dodiru sa životom i dobro¬ 
biti gradjana. To kao svrhu njezinu ističe i Grotius, kad kaže, 
da joj je dužnost njegovati pravo i unapredjivati općenu dobro¬ 
hotnost. Izvodeći je dakako iz ljudske prirode Grotius si njeno 
postanje pomišlja kao ugovor umnih i slobodnih gradjana. 
I tim je shvaćanjem poveo za sobom mnoge kasnije mislioce, 
ali nema sumnje o tom, da se tim postanje države prenosi u jedan 
vrlo visoki stupanj ljudskoga razvoja ili bolje reći, da se taj 
visoki stupanj podmeće već prirodnoj zajednici ljudskoj, u kojoj 
se o ovakovim svijesnim odlukama ne može govoriti. Na 
jednaki način naime ugovorom raznih naroda nastaje i m e d j il¬ 
ir arodno pravo, koje Grotius prvi put utvrdjuje u svezi 
s pitanjem o opravdanosti rata. 

Prirodno pravo po Grotiu ima dvije opreke. Ponajprije 
je u opreci s pravom, koje se izvodi iz natprirodnoga vrela, 
iz božanske volje. Po toj opreci je pravo postalo samostalno 
i s njim država kao nosilica prava, budući da je od vjerskih 
nazora neovisna, prema svim vjerama jednaka, sama za sebe 
bez odredjene vjeroispovijesti. Po drugoj opreci prirodno pravo 
stoji u opreci shistorizmom; ono naime traži neki apso¬ 
lutni smisao prava, ono traži razlog, zašto je pravo pravo ; 
razlog tome nalazi u prirodi ljudskoj. Sadržajno izvode, 
se iz predinnijevane jednakosti ljudske prirode neke općene norme, 
koje bi imale vrijediti za sva vremena ; po tom naturalizmu 
prirodno pravo dolazi u opreku s empirizmom, koji računa sa 
zbiljskim oblikom prava, kojemu je pravo takovim po samoj 
toj formalnoj strani, što se čovjek ćuti obvezanim. I sam Gro¬ 
tius dolazi u nepriliku, da protumači, kako iz jednake prirode, 
ipak izviru historijski razni oblici prava. Da se te neprilike 
izbavi, uzima dva stanja prirode: jedno prije istočnoga grijeha, 
u kojem je bila potpuna jednakost i jedinstvo, a tek poslije 
nastadoše razni narodi s raznom prirodom ; no u njih je ne- 

prestana težnja k prvotnome stanju tako, tc nastaje u naj- 
raznijih naroda nešto zajedničko, i to zajedničko je prirodno 
pravo. Osim ovoga naturalističkoga oblika prirodno pravo 
ima i racijonalistički oblik, jer se onaj izvor prava zove sad pri¬ 
rodom naprosto, sad držeći narav ljudsku umnom od pri¬ 
rode, zove se u m o m, te se najposlije i ne drži više pravom ono, 
što iz pravne svijesti izvire, osim ako se slaže s umom. Kao 
općeni princip i um traži apsolutni smisao, te i on dolazi u opreku 
s historizmom, pa se s toga pravo može reći, da je prirodno 
pravo nehistorijski racijonalizam. 

U načinu rješavanja tih svih pitanja odrazio se samo 
jedan dio općenoga smisla za prirodu, koji počecima 
novijega doba podaje uopće naturalističko obilježje i koji je 
odmah u početku izazvao filozofiju o prirodi. Čovjek 
se ljubavlju i čežnjom obratio k prirodi i nekako se s njome 
istovetovao; u njoj je gledao očitovanje božanstva, te joj se 
sa strahopočitanjem približavao; promatranje prirode, odušev¬ 
ljenje za neizmjernu moć i ljepotu njezinu prometnu!o se upravo 
u obožavanje prirode. Tako se filozofija o prirodi ovoga doba 
očituje iznajprije kao neki panteizam, pun novoplatonskih 
elemenata, sav prožet misticizmom i vjerovanjem u čarobnu 
moć prirode. Početnik je toga smjera Ivan Pico de Mi- 
r a n d o 1 a {1463.—1494.); za njim se povodio I v. Reuchlin 
(1455.—1522.) — poznati pisac „Listova mračnjaka” — koji 
je upravo s novoplatonskim mislima spojio tajne nauke Kabbale. 
Pored njih valja spomenuti Nikolu C u s a n a, koji se, kako 
je već istaknuto, bavio astronomijom ; osim toga se osobito 
zanimao matematikom, koju je poput Pitagorovaca primijenio 
na prirodu. Makar da se simbolikom brojeva nije dala spo¬ 
znati priroda, u njoj se ipak krila nejasna slutnja, da se svijet 
dade svesti na matematičke ođnošaje. Kad. je to uvjerenje po¬ 
stalo jasno, postala je matematika, koja se u to bas lijepo raz¬ 
vila, upravo neophodno nužnim sredstvom prirodoznanstve- 
noga spoznavanja. I nastavljač Cusanov Hieronymus 
Cardanus (1501.—1576.) živo se bavi matematikom; ni 
on doduše nije izišao iz simbolike brojeva, ali je bio uvjeren 
o posvemašnjoj i neprekidnoj uzročnosti pojava prirodnih; 
priroda sama sastoji se od tvari; ovu svu prodire svjetska duša, 

koja je istovetna sa svijetlom i toplinom, te uzrokuje u njoj 
gibanje. Na ovo, drži, trebalo bi sve pojave svesti, te je tako 
opet oživio misao o mehanizmu prirode. U tumačenju 
pojava uzročnim načinom išao je tako daleko, da je i po¬ 
jave duhova htio iz nekih zakona izvesti, a to ga je dovelo na 
put astrologije: napose je držao, da se iz odnošaja zvi- 
ježdja imadu tumačiti pojave organskoga života, u prvom pak 
redu značaj, životne prilike i neprilike i usud ljudi. Sa spo¬ 
znajom uzročne sveze spajala se onda i misao, da hi se iz nekih 
odnošaja dali drugi izvesti ili drugim riječima iz sadašnjih 
dokučiti budućnost ; vjerovalo se upravo djetinjskom lako- 
vjernošću u mogućnost gatanja i proricanja, a povrh toga se 
držalo, da hi čovjek mogao nekako u svoju vlast dobiti i sile 
prirodne, te njima djelovati, što od prirode čovjeku nije mo¬ 
guće; vjerovalo se, da ima čarobnjaka, i da su otkrili tajne sile 
prirode i njima rade i spoznaju više nego obični ljudi. Koje 
čudo, ako onda Agrippa Nettesheim (i 87.—1535.) 
piše djelo ,,De incertituđinc et vanitate scientiarum”, u kojem 
dokazuje, da sve ljudsko znanje ništa ne vrijedi i da je jedina 
mudrost u ,,tajnoj filozofiji” (,,De occulta philosophia”). Tako 
je želja za spoznajom prirode izišla u fantastičnu magiju, 
kojoj je poglaviti zastupnik Theophrastus B, Para- 
celsus (1493.—1541). 

Iz tih suvjerjem i fantastičnošću natrunjerih početaka 
razvila se spoznaja prirode, koja se oslanja na opažanje i ekspe- 
rimenat : već je Cardanus bio neprijatelj svega istraživanja, 
koje ne polazi od činjenica iskustvenih, a opet magija pored 
sve čuđesnosti. svoje znatno je istakla eksperimentalnu metodu 
tražeći „kamen mudraca”. U gotovo isto doba već se čuju 
mnienja, koja traže, da se sve ljudsko osnuje na istraživanju 
prirode. Jedan od n.ajznatnijih ljudi toga mišljenja bio je Lu- 
dovico Vives (1494.—1540.) i Lio nar do da Vir. ci 
(1452.-—1519.), koji je pozr.at po tom, što je principe mehanike 
iznašao. 

Sve je to u svezi s promjenama u astronomijskom naziranju, 
gdje sve više prevladava Kop ernikovo shvaćanje, una¬ 
prijedilo umovanje o prirodi. Ali se čini, kao da je novovjeka 
misao hitna, neustrpljiva, te ne može da dočeka, dok joj istra 

živanje poda gradju, već sama pretječe istraživanje i više 
maštom nego hladnim razborom nastoji shvatiti, gotovo bi 
čovjek rekao, umjetničkim pogledom obujmiti prirodu. To je 
više poezija o prirodi nego slika čistoga uma, a ta je poezija 
nikla ondje, gdje je uopće renesansa i humanizam najmoćnije 
djelovao. Italija je središte umovanja o prirodi. 

Red ovih mislilaca otvara Bernardino Telesio 
(1508.—1588.), koji piše djelo ,,De natura rerum iuxta propria 
principia”, u kojem zahtijeva čistu prirodnu nauku, slobodnu 
od mističkih ili magičkih primjesa, ali i neovisnu od ugleda 
napose Aristotelova. Aristotela bi po njegovu sudu uopće tre¬ 
balo izbaciti iz svih učilišta. Dok se bude reklo, da u prirodi 
nema, čega nema u Aristotelu, dotle se o spoznaji prirode nije 
moglo govoriti; Telesio stoga postavlja prirodnu nauku samo 
na opažanj e, u kojem um može da bude dobar pomoćnik, 
ali neka se nikad ne pouzda u svoju snagu, da će sam spoznati 
prirodu. 

Za tumačenje prirode traži, da se uzme što manje prin¬ 
cipa, te sam sve nastoji izvesti iz topline i studeni ; toplina 
je uzrok nastajanju i razvijanju, studen uzrok propadanju i 
uništenju. Iz ta dva principa, koji se medjusobno bore i uzrokuju 
tako mijenu pojava prirodnih, tc iz jedne prirodne tvari, izvodi 
Telesio sve nagiujući očito nekome materijalizmu. I duša mu 
je tako nekakova fina tvar, ali dopušta ipak da bude besmrtna 
tim, što joj bog udahnuo povrh toga neku sposobnost, kojom 
se uzdiže u duhovno carstvo. No u posmatranju prirode se to 
Telesiu čini bez osobite važnosti ; ona u svijetu utječe kao 
tvarni elemenat, te je tako moguće prirodu shvatiti i bez utje¬ 
caja duševnih ili natprirodnih sila. Dosljedno osnovnome ma¬ 
terijalizmu on izvodi sve iz tvari i sile ; duševne procese svodi 
na osjećanje, te je prema tome sensualista, a u ćudorednom 
pogledu sve izvodi iz nagona za samoodržanjem, tc je u toliko 
naturalista. 

U redu odličnih mislilaca u početku novoga doba pro¬ 
slavio se i naš zemljak, Dalmatinac Franjo Petriš, poznat 
pod imenom FraneiscusPatricius. Rodio se god. 1529. 
i stekao u mladosti lijepu obrazovanost, ali ga nepovoljne prilike 
odbiše od nauke, te se istom nakon ponovnoga putovanja, 

mogao posvetiti znanstvenome radu. Postavši učiteljem pla¬ 
tonske filozofije u Ferrari napisao je najprije djelo o govor- 
ništvu, pa onda o pjesništvu, i to talijanskim jezikom. Već 
je s tim djelima izišao na glas, jer je zahvatio njima baš u pi¬ 
tanja, što su u ovo doba bila na dnevnome redu. Još je veću 
slavu stekao s druga dva djela, od kojih je prvo „Discussiones 
peripateticae" izdao g. 1581., a drugo ,,Nova de universis phi- 
losophia” deset godina kasnije. God. 1593. bi pozvan u Rim, 
da nauča platonsku filozofiju i umrije ondje 1597. 

Petriš je žestoki protivnik Aristotelove, a gorljiv pristaša 
i hvalitelj nauke Platonove. To dvoje odredjuje i glavni sa¬ 
držaj njegovu radu. „Discussiones peripateticae" mogu se sma¬ 
trati pripravom za „Novu filozofiju’’, o kojoj radi drugo djelo. 
Trebalo je naime najprije obračunati s Aristotelom. Petriš vrlo 
iscrpivo opisuje život i rad Aristotelov, ali kako ga ne prati 
nikakovom naklonošću, razumljivo je, da jače ističe slabe i zle 
strane nego dobre ; da što više ne samo pomanjkanje naklo¬ 
nosti, nego mjestimice upravo protivnička mržnja zavodi ga, 
te i • najnevjerojatnije vijesti o Aristotelu, ako su nepovoljne, 
podaje pod gotovu istinu, a i prema nauci njegovoj ne zauzima 
dosta mirno stajalište : bit će tome krive prilike, koje su stra¬ 
stveniju borbu tražile. Zato je svakako previše rečeno, što se 
u naslovu djela obećaje, da će se pokazati „eleganter et erudite” 
nedostaci Aristotelove filozofije ; jer to više nije pokazivanje 
nedostataka, nego naprosto raskomadanje ; od naučne zgrade 
njegove ne ostavi Petriš kamena na kamenu; što je dobra na njoj 
bilo, to su — veli—predjašnji filozofi prikupili, a Što je zlo, to 
je Aristotel iskvario ; uz to je mišljenje njegovo protivno nauci 
kršćanskoj, pa bi je trebalo izbaciti iz škola, i mjesto nje uvesti 
drugu. Petriš nije ni čas u sumnji, da to mjesto pripada nje¬ 
govoj nauci izloženoj u djelu „Nova de universis philosophia". 
I ta je samosvijest razumljiva u doba snažnoga pokreta, kao 
što je bio ovaj na početku novoga doba, jer je posve prirodno, 
da se u borbi razvija uvjerenje o vlastitoj snazi i vrijednosti, 
pa i ako se ta snaga precijeni, valja to odbiti na neobičnost 
prilika. I Petriš očito s prevelikim pouzdanjem govori 0 toj 
„novoj" filozofiji, koja, ako se uzme pravo, donosi tek nanovo 
pregrijane misli novoplatonske. Prvi dio spomenutoga djela, pod 

naslovom P a n a u g i a ili n a u ka o svijetlu, u očitoj 
opreci s Aristotelom ne uzima za ishodište umovanju gibanje, 
nego svijetlo (lux) i svjetlost (lumen), da tako dodje do prvoga 
uzroka. Poznato je naime, kako Aristotel gibanje, budući da 
po njem priroda neprestano prelazi iz stanja možnosti u čin, 
uzima kao razlog da ima jedan uzrok gibanja, jedan uzrok, 
koji čini, da gibanje nikad ne prestane ; ovaj sam, ako mora 
da bude vječan, mora biti negibiv, uvijek u činu, bez išta mož¬ 
nosti. To se umovanje ne svidja Petrišu. Oslanjajući se na 
pojave, koje očito pokazuju važnost svijetla za organski život, 
uzimajući k tome nešto metaforicki, da je i gibanje život an¬ 
organskoga svijeta, dolazi do misli, da je sva priroda kao ne- 
kakovo biće, iz kojega kljuca toplina potrebna svemu životu, 
ova toplina — ili još bolje svijetlo kao njezin uzrok, čini, da 
se u prirodi sve giba, živi, raste. To je vrlo poetično i karakte- 
rizuje upravo način umovanja u onodobnoj filozofiji o prirodi ; 
to se može zaodjeti u lijepe i kićene riječi, to se može zanosno 
i s oduševljenjem propovijedati. Takovu je nauku tražilo ono 
vrijeme ; onda su ljudi čeznuli za prirodom, oduševljavali se 
za nju, osjećali i čuvstvovali s gorom i šumom i potočićem, 
divili se ljepotama njenim, a pod tim čuvs L vovanjem i priroda 
je oživjela. Pa neka se kaže, da je to mišljenje, ako se izdaje 
pod nazor o svijetu, blizu mitskomc shvaćanju ili hilozoizmu 
jonskih filozofa, Petriš je disao dahom svojega doba. Natura- 
listički zanos za prirodu nije mu dao, da prirodu smatra mrtvom 
tvari; sve, što u nj klije, cvjeta, svjedočilo je o životnoj snazi ; 
tako je nužno u mišljenju ljudi onoga doba priroda bila živa, 
oduhovljena, a povrh toga i lijepa. Nad svim pojavama njezinim 
lebdi neki čar i sjaj, a od svega najčarnije i najsjajnije i blago¬ 
tvorno za život upravo je svijetlo sunčano. Koje čudo onda, ako 
je Petriš došao na misao, da gibanje nije posljednje u redu pojava, 
da je i ono posljedica uzroka, koji je prvotniji od njega, a to je 
upravo svijetlo Ta je misao podavala mnoge prednosti. Više 
nego istinitu — da tako kažem — istinu tražili su ljudi istinu 
poetičnu, zanosnu, lijepu, u koju će moći vjerovati ; u takovo 
se vrijeme i filozofija zaodijeva pjesničkim ruhom, te dopušta, — 
dakako na račun jasnoće i odredjenosti — i mnogu slikovitu 
misao, koju može svaki tumačiti po volji, bolje reći po čuvstvu 

i milome srcu, kako baš kome i kada treba. Takova je i misao, 
da je svijetlo osnovna pojava. Pobožnome vjerniku mogla je 
ona biti odsjev božanskoga sjaja. Kao po Platonu što od ideja 
sve dobiva i ljepotu i dobrotu i životnu snagu, tako i po svijetlu 
sve ide na boga kao svojega uzročnika. A Petriš i nema ništa 
protiv toga, da se svijetlo ovako shvati: od boga preko ne- 
tvarne svjetlosti razlijeva se u prirodu snaga životna ; jer on je 
život sam i od njega sve dobiva život. Svijetlo sunčano i ostalih 
nebeskih tjelesa, što u prirodi stvara gibanje i život, dolazi od 
netvarnoga svijetla svijeta, preko kojega božanske sile djeluju 
u svijetu. Iz svemirskih daljina spuštajući se na sunce i s viso¬ 
koga neba dopirući na zemlju ovo je svijetlo — treba mu samo 
malo metaforički zaokrenuti značenje — najzgodniji nosilac 
kršćanske misli o božanskome stvaranju i upravljanju. Ne manje 
mogla je ta misao udovoljiti i prirodoznanstvenome mišljenju. 
Svijetlo je rasprostrto po cijelome prostoru; jer kao da nije tvarno, 
lako prodire sve, zalazi svuda i dopire u srce stvari, djeluje iz 
nji h, 3 tvara gibanje, toplinu, život. To su misli, o kojima je govor 
u dijelu „Pancosmia” ili nauci o svijetu. Tu se 
radi o počelima i uredjenju tvarnoga svijeta. Najprije prazni 
prostor, koji nekako čudno podsjeća na pomanjkanje svega 
na apsolutnu tminu, o kojoj se govori u sv. pismu : A zemlja 
bijaše pusta i prazna i tmina bijaše nad ponorom. Tada se 
prazni prostor ispunio svijetlom i nekakovom tekućinom : 
svijetlo stvori toplinu, ova pak tekućinu pretvori ili u plinovito 
ili u kruto ili je ostavi u žitkome stanju. Nebeska se tjelesa 
nalaze u samome svijetlu, otud im sjaj i toplina ; iz najviših 
krajeva pada svijetlo na zvijezde i sunce i mjesec, odovud na 
zemlju. Nebeska su tjelesa žarka, a što se više ohladjuju, to 
se više približuju kraju, koji podsjeća na Aristotelov sublunarni 
svijet, gdje se nalazi zemlja. I zemlja je takova zgusnuta teku¬ 
ćina, već prilično ohladjena ; poput ostalih tjelesa lebdi slobodno 
u zraku ; po obliku je kugla i kreće se oko svoje osi, a s mje¬ 
secom i oko sunca. I s tim mislima stoji Petriš na visini svojega 
doba. Svijetlo kao osnovni princip mogao je najposlije za¬ 
dovoljiti i onoga, koji traži jedinstveni nazor o svijetu, jer 
svijetlo, ako i jest tvarno, tako je blizu netvarnim bićima, kao 
da je netvarno, a po izvoru svojem stoji u svezi s najvišom 



netvarnosti ; eto dakle prilike da zadovolji monističko] težnji, 
koja je u to doba s antiknim naturalizmom i prirodno na¬ 
stala i dosta jaka bila. 

Uzdižući se od svijetla do boga pokazuje se „methodo 
Platonica", kaošto naslov kaže, kako sav svijet proizlazi od boga, 
ali zapravo to nije platonski način nego novoplatonski, 
Petriš naime nalazi, da je princip bivanja i gibanja duša, jer 
samo ono, što je samo gibivo, može drugo gibati ; gibanje dakle 
nastaje po duši, pa je Aristotel očito učinio dušu bogom, kad 
je pokretni uzrok uzeo odmah za posljednji uzrok svijeta. Po 
Petrišu valja se uspeti još nekoliko stuba po ljestvici bića, dok se 
dodje do zadnjega uzroka. Uzdižući se na toj ljestvici Petriša 
kao i njegova provodiča Plotina zavodi riječ, da je u svijetu 
sve umno uredjeno, na misao, da duša djelujući u svijetu radi 
prema nekomc umu. To je više princip, koji sam nije gibiv, 
niti što giba. Sličnim metaforičkim zavojima pokazuje se, da 
um traži život, život bivstvo i biće, jer um može imati saino, 
što ima život, što dakle nekako jest, a to je biće. Onda se 
nalazi, da biće ne može biti, što nema jedinstva, jer biti može 
samo ono, što je u sebi jedno ; uzrok jedinstvu je ono neizrecivo 
neodredivo jedno — to je i posljednji uzrok, to je bog. Došavši 
na vrhunac ponavlja Petriš novoplatonske misli o nespoznatlji- 
vosti boga, budući da jedno, jer je jedno, ne dopušta ni lo¬ 
gičko razdvojenje u subjekt i predikat, te se tako otima sva¬ 
kome označivanju. Ta je misao bila mističnome raspolo¬ 
ženju onoga doba vrlo poćudna ; jer ako se o onome jednome 
i ne da reći, kakovo je, moguće ga je tim više srcem obuhvatiti 
i u srcu ćutjeti bitak njegov. A ljudi su onoga doba u toliko 
imali duboku i jaku vjersku potrebu, što su svuda tražili od- 
nošaj k neizmjernosti, koja ih okružuje — i poštivali je u srcu 
dubokim strahopočitanjem. Tako su čvrsto vjerovali, da od 
onoga „jednoga” — i ako ga čovjek ne spoznaje — dolazi sav 
bitak i bivstvo i dobrota. Kao Platonova ideja dobra, ovo je 
jedno ne samo princip dobrote, nego, jer se održati može samo 
ono, što je u sebi valjano, ono je i princip bića, a povrh svega 
i princip bitka. Ono obuhvata u sebi sve, iz njega nastaje sve. 
Kad se pak ono apsolutno jedinstvo razluči, nastaje pojavno 
mnoštvo, sa svim onim obiljem predmeta, kojih svaki ima 

svoje moći i svoja obilježja. Sve, što ovako pojedinačno postoji, 
vezano je u jedno veliko jedinstvo onako po prilici, kao pri¬ 
rodom što zovemo skup svih pojava. To jedinstvo je dakle i sve 
i jedno (un — omnia) : sve, u koliko nije ništa izvan njega, 
jedno, u koliko je sve po njem vezano u jedinstvo. To je svc- 
jedini bog. Sto se dalje izvodi u dijelu, koji nosi ime „Pa¬ 
li a r c h i a” ili nauka o počelima stvari, nije nego 
ponavljanje novoplatonskoga sustava emanacije. Iz jednoga 
proizlazi jedinstvo, iz ovoga biće, onda život, um, duša i naj- 
poslije tvarni svijet. Duša je po srijedi izmedju tmine i svijetla 
izmedju tvari i duha, nebitka i bitka. U toliko se četvrti dio 
,,P a m p s y c h i a” ili nauka o duši udaljuje od novo- 
platonizma, što uzima, da je sva priroda prožeta dušom. Pri¬ 
roda nije negativni pol prema apsolutnome biću, nije ni bez 
života ni zla u biću svome kao u Platona, nego živo očitovanje 
božanskoga uma. Otud se nadaje nekaki pampsihizam, po ko¬ 
jemu svijet ima svoju dušu. Ova „svjetska duša" stoji naj¬ 
bliže do uma, ona je rasadište individualnih duša, po čem po¬ 
jedinac stupa u najužu svezu s cijelom prirodom. Tim je i problem 
individualizma i univerzalizma riješen, kako ga je tražilo ono 
doba. Petriš je posvema dijete svojega vremena i jedan od 
najznatnijih pobornika u novovjekome pokretu umnome. To 
mu je i pribavilo ugled medju savremenicima, a tim, što je u 
sklopu svojih maštom mnogo isprepletenih misli duhovito na¬ 
slutio i mnoge kasnije teorije, zavrijedio je i hvalu poznijih 
ljudi ; medju filozoiima onoga doba zaprema jedno od najviših 
mjesta, a na toj visini gotovo da mu je jedini ozbiljni takmac 
samo Giordano Bruno (1548—1600.). 

Život je njegov vrlo buran. Rodio se u Noli u Italiji. Vrlo 
je rano stupio u dominikovački red, ali nije dugo ostao u njem. 
Slobodoumne misli, kojima ga napuniše Nikola Cusanus, Ber- 
nardino Telesio i ostali prvaci novoga smjera, nijesu bile po 
ćudi glavaru njegovu i on morade (g. 1576.) ostaviti red. Žestok 
i strastven kakav bijaše, poče odsada otvoreno i neustrašivo 
napadati ne samo skolastiku, već na kršćanski nazor 0 svijetu 
i životu uopće. Tim je navukao na sebe mržnju i progon, te 
morade bježati od kraja do kraja, od mjesta do mjesta. Tako 
je obašao gotovo cijelu prosvijetljenu Evropu svoga vremena ; 

Dr. Albert Ražali : Povjest filozofije. II. 14 

najposlije se ipak vratio u Italiju i dodje u ruke inkviziciji, 
koja je mislila najblaži sud izreći nad njim, kad mu je dosudila 
smrt bez prolića krvi. Stoga bi spaljen na lomači u Rimu 17. 
veljače 1600. 

S Brunom se počinje red panteističkih mislilaca počevši 
od 16. stoljeća pa sve do danas. Središnji problem njegova 
mišljenja je odnošaj boga k svijetu. Priroda — to je svijet ■— 
je neizmjerna, a božanstvo je sila u njoj, koja je pokreće, koja 
u njoj djeluje i stvara, koja je oživljuje. Zbivanje dakle u pri¬ 
rodi zapravo je očitovanje božanske sile, a sva je živo, odu- 
hovljeno biće : u svakoj stvari od sitnoga kamečka do velikih 
nebeskih tjelesa ima duša. A sad se u raznim varijacijama po¬ 
navlja novo platonska misao, da božanska supstanca obuhvaća 
sve, da je ona u svemu i sve u njoj, sve nastaje po njoj i vraća 
se u nju : ona je svrha svijeta. Bruno se očito tim udaljuje i od 
mehanizma osnovana na atomistici i priklanja dinamičkom 
shvatanju, i to tako, da mu je duh tvorni elemenat u nepokretnoj, 
tromoj materiji. Zapravo je cijeli taj nazor nekaki vitalizam: 
priroda je živa, jer živi duh njom pokreće. Otud se onda uz¬ 
diže i do nekoga estetskoga shvaćanja, kojemu je osnov misao, 
da božanstvo kao najsavršeniji umjetnik u svakom času naj¬ 
bolje i najljepše stvara ; u svakoj se stvari nalazi dio božanske 
sile, a sva se nalazi u prirodi, koja je po tom jedinstvena, sa¬ 
vršeno lijepa. 

Božanstvo kao kozmička sila ujedinjuje u sebi sve opreke : 
ova se u pojedinim stvarima individualizira, a da tim ne izgubi 
ništa od svojega božanskoga porijetla. Ona se nije mogla pro¬ 
mijeniti u nešto drugo, nego što u cjelini svih sila ; stoga su i te 
individualizovane sile jednako božanske kao i njihov svjetski 
nosilac : svijet se sastoji od bezbroja božanskih monađa, koje 
su njemu sastavni dijelovi, kao što su fizikalnome svijetu atomi. 
U svakoj od tih monada cijela je božanska sila nazočna, 
i tako posvudna. Svjetski um prodire svaku stvar i svaka je 
na taj način malena slika (mikrokozam) velikoga svijeta (makro- 
kozma). Općenost se nalazi u pojedinosti, pojedinost u sebi 
nosi općenost. Tako se po Brunu rješava problem individua¬ 
lizma i univerzalizma. No Brunu je stalo do toga, da pojedinost 
ne utone bez traga u općenosti, već da ostane individualna 



sila za sebe : da je to moguće i u tom odnoŠaju k svjetskoj sili, 
protumačio si je analogijom astronomijskih misli Kopernikovih, 
po kojima se svako tijelo doduše kreće oko središta, ali ima 
i svoje posebno kružno gibanje, svoj posebni djelokrug. 
Tako i unntar panteističkoga sustava Bruno hoće da spasi 
individualitet. 

Bruno je više pjesnik nego filozof, više zanesenjak nego 
strogi mislilac : misli njegove ne izviru iz vrela hladnoga uma, 
nego ključaju iz nabujala izvora mašte njegove i udešavaju 
nazor prema potrebama ćudi, koja je tražila, da za sebe riješi 
problem individualizma i univerzalizma. Umjetničkome za¬ 
nosu njegovu za prirodu mogla je goditi samo misao, da je on 
jedan dijelak ovoga velikoga svijeta, koji oživljujućoj mašti 
njegovoj nije mogao ostati mrtav i hladan ; i svijet je morao 
oživjeti i približiti se biću njegovu : priroda je u cijelosti mo¬ 
rala postati ono, što se njegovu srcu činila. Njegov subjektivni 
svijet proširio se tako do metafizičkoga nazora. U tom je sva 
veličina i nedostatak njegova mišljenja, koje je žarom duše 
zavolio, za nj živio i umro. 1 

Sretniji od Bruna bio je Tomaso Campanella 
(1568—1639), makar da je i on svoje nazore morao okajati 
mnogogodišnjom tamnicom, koje se tek desetak godina prije 
smrti izbavio. Žestok i strastven, bujne mašte Campanella 
je srodan Brunu, ali nije toliko smion ; manjka mu i veličina 
koncepcije i dubina misli, koja uzdiže Bruna nad njegove sa- 
vremenike. I Campanella se zanosio za prirodu, te zanimanje 
njom upravo odredio kao predmet filozofije, veleći : bog se 
očitovao u svetome pismu i u prirodi ; s onim očitovanjem 
i njegovim sadržajem neka se bavi teologija, s ovim potonjim 
bavi se filozofija. Prelazeći na pitanje o ljudskome znanju, 
drži, — a tim postaje preteča novijoj spoznajnoj teoriji, kako 
se razvija od Descartesa do Kanta — da ne spoznajemo 
stvari o sebi, nego kako nam se čine. Sva je spoznaja za¬ 
pravo naša spoznaja, čovjek kao subjekt spoznao je mikro¬ 
kozam, u kojem se odsijeva makrokozam, on vidi taj makro- 
kozam samo u onom obliku i svijetlu, što ga stvara i pro¬ 
pušta njegovo biće. No ako je tako, činilo se Campanelli, da 
je dovoljno, ako čovjek zagleda u sebe, pa će moći iz sebe 

razviti sliku svijeta : a tim je Campanella započeo idejalistični 
pravac u novijoj filozofiji. 

U redu ovih mislilaca treba da se spomene i Galileo 
G a 1 i 1 e i (1564—1642), koji doduše nije stvorio nikakav 
filozofijski sustav, ali je njegova zasluga, da je metodu pri¬ 
rodnih nauka izveo iz mističnosti i fantastičnosti, kojom su 
je okružila simbolika brojeva još od Pitagorovaca ovamo. Za 
prirodne nauke svijet je po Galileju splet i sustav gibanja, a 
zadaća njihova ta gibanja prikazati u matematičkim 
izrazima; osnov njihov je opažanje i iskustvo. 

S Galilejem prestaje talijanska filozofija o prirodi. U njoj 
mnogo odlučuje mašta i stoga umovanje od iskustvenih činje¬ 
nica naglo prelazi u područje metafizike, te poezije u filozofiji, 
i tu prepušteno utjecaju mašte u pjesničkom zanosu za lje¬ 
potu, veličajnost prirode ne rijetko prelazi u obožavanje njeno 
i u misticizam. Naturalizam je talijanskih filozofa odviše ispre¬ 
miješan bujnom maštom, a da bi stao kod strogoga istraži¬ 
vanja prirode : to nije prijalo ni vrućoj i živoj naravi njihovoj, 
a ni poetičkome zanosu, u kojem se onda gotovo sva Italija 
nalazila. Taj posao morađoše talijanski mislioci prepustiti dru¬ 
gome narodu ; oni sami od početka 17. stoljeća i ne utječu na 
daljnji razvoj filozofije. 

Ako su talijansku filozofiju mašta i umjetnički zanos vodili 
u područje metafizike, misli njemačkih filozofa ovoga doba 
vodi samo vjerska potreba: metafizika onih puna je 
umjetničkih motiva, ovih potonjih zadahnuta je motivima vjer¬ 
skim. Već opreka k srednjem vijeku i k skolastici ima svoje te¬ 
žište u vjerskoj reformaciji. Ali bi krivo bilo držati ovu za 
isto, što jc pokret humanistički. Ima doduše nekih zajedničkih 
crta ; tako se reformacija vraća na izvore kršćanske nauke, 
kao što se renesansa, vraća na stare poganske pisce ; ona traži 
čistu nauku evangjeosku, dok humaniste traže nepomućena 
Aristotela ; i u tom je sličnost, što je reformacija ustala protiv 
vjerovanja u autoritet, te istakla pravo subjektivna uvjerenja, 
a to je isto tražio i humanistički pokret. K tome je reformacija 
bila i narodni pokret : sam Luther prevodi sv. pismo, u ško¬ 
lama i crkvi, u cijelome društvenom i javnom životu čuje se 
narodna riječ ; a to je i klonulome vjerskome čuvstvu podalo 

novoga života, te je ujedno i razlog, zašto se reformacija tako 
brzo Širila i zašto je postala odlučan faktor u životu njemač¬ 
koga naroda. No na jednome se mjestu reformacija razilazi 
s novovjekim preporodom : protestantizam bio je humanizmu 
protivan upravo zato, jer je zabacivši skolastiku i Aristotela 
s njim zabacio sve poganske pisce ; stavio se naime na staja¬ 
lište, koje se često isticalo u doba patristike, da je ljudska narav 
od prirode kršćanska, a s tim je zabacio i svaki smjer, koji je išao 
na to, da duh poganskih klasika oživi. Protestantizam je za¬ 
pravo kršćanski humanizam, i to humanističan je u njega smisao 
za ljudsku prirodu čovjekovu, zašto i ne odredjuje transcen- 
dentne zahtjeve tako oštro prema zbilji, da se pri tom i smisao 
za ovaj život i njegove potrebe ne bi mogao razviti. Pa ipak 
ostaje neki neizgladjeni spor izmedju težnja upravljenih na 
ovaj i na onaj svijet, — jer nije za dugo moguće služiti dva 
gospodara. I protestantizam je tako doskora došao na ras¬ 
kršće, te mu je valjalo ili neodredjenome čuvstvu podati um- 
stveni osnov i tako se malo -pomalo razviti u sustav nauke i 
tim približiti katolicizmu — ili je trebalo osnove kršćanstva 
racijonalizirati, lišiti ih svakoga transcendentnoga karaktera, 
ali se tim ujedno i odreći kršćanstva. Oboje se u razvoju i do¬ 
godilo. Sam Luther znao je, da se religija srca može držati samo 
dotle, dok se um ne diže ; zato je on ovu „zvijer” — kako zove 
um — stjerao u kut, da ne smeta srcu, da se prepusti mirnome, 
sretnome životu. Tome posve odgovara i to, kad mjesto jav¬ 
noga hvali sreću obiteljskoga života, a javnost neka se prepusti 
vladi ; njoj je gradjanin toliko podredjen (— njezin pravi po¬ 
danik —, da mora vjerovati i to, da 2 + 5 = 8, ako ne kaže, 
da jest. To sve moglo je doista za neko vrijeme zadovoljiti 
težnji za unutrašnjim mirom i zadovoljstvom, gdje čovjek umo¬ 
vanje prepusti drugome, da uzmogne sam živjeti unutrašnjim, 
usrdnim životom, ali naukom to nije moglo postati. A opet 
se ni duh nije dao za uvijek potisnuti. I da nije bilo Melanch- 
tona (1497—1560), nikad se protestantizam ne bi bio raširio. 
Melanchton je naime uvidio, da on bez umstvene podloge, re¬ 
cimo, bez nekakove filozofije ne može postati naukom cr¬ 
kvenom. Za osnov toj nauci uzeo je Aristotela, koji je po 
njemu vladao u protestantskim školama do kraja 17. stoljeća. 



Luter nije ni prvi ni jedini, koji je ustao na obranu srca, 
da odlučuje © potrebama i zahtjevima vjerskim. I prije njega 
u razno su vrijeme mistici branili to isto pravo. No poznaje li 
srce logiku? Može li se ono kad uzdignuti do općenosti, objek¬ 
tivnosti, ili ostaje svagda u granicama pojedinačnos'ti i subjek¬ 
tivnosti? Može li se na njem osnovati nauka? Protestantizam, 
koji je po svom postanju religija srca, doskora je zaplovio 
strujom racijonalizma, kad je trebalo odrediti sadržaj prave 
religije. Tim je ali i porekao sama sebe i izazvao veliki otpor 
ljudi, koji nijesu rado gledali, što će se tako rano vjersko čuvstvo 
ustaliti u čvrstim naukama; gdjekoji bi rekao, da će se ukočiti. 
Od protivnika ovoga protestantizmu po biti tudjega smjera 
ističe se osobito Jakov Bohme (1575—1624). On l e po¬ 
najprije protivnik službenoj znanosti i učenosti, koja se oslanja 
tobože samo na um, a zazire od pomoći srca, koje u prosto¬ 
dušnosti svojoj znade uroniti u najveće dubine, i od pomoći 
mašte, koja se u smjelom lijetu svojem uzdiže do najvećih 
visina. Nadalje je protivnik svih onih, koji vrelo znanja traže 
izvan sebe, a ne u sebi. On ne traži sebe iz prirode, nego pri¬ 
rodu iz sebe spoznati. Prvi njegov pogled u dušu zapeo je kod 
problema vjerskih i ćudorednih : pažnju njegovu privuklo je 
pitanje, otkud zlo, otkud grijeh ? Od toga se početka misli redom 
odmataju. On naime drži, da sve stvari imađu već od prirode u 
sebi opreku dobra i zla. U prabitku su se dakako ove i sve druge 
opreke gubile u nekakovoj nerazlučenoj cjelini, u nekakovome 
ništa —, jer se o njem nije moglo reći, ni da je veliko ni malo, 
ni lijepo ni ružno, ni dobro ni zlo. To je stanje, kad se božanstvo 
još nije očitovalo u prirodi : otkad je pak počelo razvijati iz 
sebe sve one opreke, onda je tek nastala priroda. Ovo očitovanje 
boga prikazuje se vrlo fantastičnim načinom ; u glavnim cr¬ 
tama dakako ponavlja Bohme drugim pantcističkim sustavima 
svojstvene misli. Razvoj boga mu je razvojem prirode, čovjek 
mu je slika božja, pa treba samo zagledati u svoju dušu, da 
u njoj upozna prirodu, a onda boga. Spoznaja sama sebe pre¬ 
lazi dakle najprije u spoznaju prirode, ova opet u spoznaju 
boga. Čovjek ne spoznaje samo svijet u sebi, već ga ima u sebi : 
u njegovu je srcu i nebo i pakao, koliko je u njem dobra i zla. 
Na sličan je način Bohme istumačio i druge vjerske nauke. Na gra- 

niču fantastičnosti dolazi pri. tom, kad veli, da čovjek dušom 
nosi u sebi nebesko carstvo, duhom, što spoznaje, svijet, a 
tijelom pakao, i kad završuje apoteozom ljudskoga bića. 

Ni Englezi nijesn zaostali za drugim narodima u novo- 
vjekom pokretu. Osobito se medju misliocima toga doba ističu 
Evarđ Digbeus (f 1592) i William Tempellus (1553—1626). 
No kako ni u njih nije još dozrela misao moderne nauke, spa¬ 
daju i oni u red preteča novovjeke filozofije. 


§ 2. EnglezKi empirizam. 

Sa dvije velike struje ulazi filozofija novoga doba u kul¬ 
turni život evropskoga liudstva. I z kakovih ie prilika nastala, 
nužno joj se nametnulo kao najvažnije pitanje o sredstvima 
ljudske spoznaje. Kad se naime jednom odustalo od ugleda 
Aristotelova, na kojem se sve mišljenje gradilo, kad se duh 
ljudski oslonio na sebe sama, onda je najvažnije pitanje bilo, 
koja će ga sposobnost njegova dovesti do spoznaje. — Dva 
su poglavito sredstva, kojima duh ljudski spoznaje : osjećala 
i um. Od svih naroda evropskih najviše je odgovaralo engles¬ 
kome značaju i ćudi, da računa sa iskustvom, da se drži onoga, 
što mu podaje zbilja, da to složi, poreda i sastavi. Tako je onda 
Engleskoj bilo sudjeno, da njezini mislioci istaknu spoznajnu 
vrijednost osjećanja, i da tako započnu smjer empirizma. 
Poletnome duhu franceskome više je odgovaralo, da se od 
činjenica naglo uzdigne do visine principa, da otud jednim 
pogledom obuhvati svijet i ne videći na visini mnogih zapreka, 
što ih zbilja pruža. S toga je franceske zemlje sin bio odredjen, 
da istakne vrijednost uma za ljudsku spoznaju i da tim uvede 
u evropsko mišljenje racijonalizam. Tako stoje u po¬ 
četku novoga doba B a c o n (Bekn) i Descartes (Dekart) na 
čelu dviju struja, koje ni danas uz sve nastojanje mislilaca 
nijesu svedene u jedno korito. 

Obadva su ova smjera proistekla iz jedne težnje : spoznati 
prirodu. Posve je prirodno bilo, da se filozofija obraća pri¬ 
rodnim naukama i u njih traži sredstva, kojima spoznaju. Pri 
tom je i opet Baconu zapelo oko više na onome dijelu njihovu, 

kojim opažajuiiskušavaju, pnbirući gradju, dovodeći 
je u svezu uzroka i posljedica i tako je redajući i vrstajući i 
ujedinjujući, — dok je Descartes stao kod onoga dijela, gdje 
se matematičkim načinom iz nekih osnovnih izvode sve 
ostale spoznaje. Ovaj je dakle matematičku deduk¬ 
ciju učinio metodom znanosti, onaj je prema praktičnoj ćudi 
svojoj istakao opažanje i eksperimenat kao metodu 
znanstvena mišljenja. 

Francis Bacon. 

Francis Bacon (1561—1626) rodio se u Londonu, 
gdje mu je otac bio čuvar državnoga pečata. Svršivši nauke 
u Cambridgeu i Parizu posvetio se državnoj službi ; za kralja 
Jakova I. uspeo se do najviših časti, ali bi 1621. poradi pod¬ 
mićivanja svrgnut. Od toga vremena bavio se naučnim radom, 
kojemu se podao svom ljubavi, kao što ga je prije sva želja 
vukla u javni život i gdje ga je prekomjerno častoljubije, po¬ 
hlepa za novcem i raskoši odvratila od puta čestitosti. 

Bacon se već i prije bavio naučnim radom. Tako je 1597. 
napisao : ,,E s s a y s”-e, kojih je 1625. izišlo treće prošireno iz¬ 
danje. U njima se načinom, koji podsjeća na Montaignea, ras¬ 
pravljao najraznijim pitanjima ćudorednim i političkim, ne uda- 
ljujući se mnogo od najobičnijega mišljenja, a nijesu mnogo u tom 
pravcu promijenili ni kasniji spisi. Ćudoredni se život posmatra 
lih s gledišta blagote, te se praktičnoj filozofiji kao u Mon¬ 
taignea ne nameće viša zadaća, nego da posluži životnoj umjeći 
(Lebenskunst). To je ujedno najviše gledište, prema kojemu 
se moralna pitanja orijentiraju. S njega se zabacuje autarkija 
kreposti i poriče vrijednost kontemplativnome životu, jer smisao 
za potrebe života traži djelovno očitovanje. Ovo sc može kre¬ 
tati u dva pravca ; smjerajući samo na vlastito dobro (bonum 
suitatis) i na općeno dobro (b. communionis), koje ide na bla- 
gotu društva. Teženje za drugim vrednije je i, ako čovjek nije 
iskvaren, Lit će i jače nego teženje za onim prvim. Ipak se iz 
pukoga obzira na svoju blagotu pripisuje moralna vrijednost 
altruističkim motivima, dok se na drugoj strani uzima, da je 
ljudska priroda od iskona druževna, a prema tome se tvrdi, 
da je i prirodna ljubav najveća krepost, na kojoj se osniva 



217 


ćudorednost i sav socijalni poredak. 1 Tim je mislima Bacon 
preteča kasnijih moralista engleskih. 

Gdje ćudorednost nema vrijednost o sebi, nego postaje 
samo sredstvo životnoj umjeći, tamo to isto biva i sa znanošću, 
kojoj Bacon ne podaje vrijednosti, ako nije plodna i od koristi. 
Taj se utilitarizam vidi već u njegovu načelu : Znanje je 
m o ć, a namisao njegova bila je podati sredstva, kako 
bi čovjek postao gospodarom prirode. Nije to 
dakle nipošto idejalno shvaćanje znanosti, kao što nije ide- 
jalno bilo njegovo shvaćanje ćudorednosti, ali je zato — prak¬ 
tično, a prema fantastičnim neuspjelim pokusima magije i 
alkimije, koja je čarobnim silama htjela prirodu ukrotiti, nje¬ 
govo je mišljenje trijezno, realno : prirodom može vladati, tko 
joj se pokori (natura parenđo vincitur). Njegovo djelo I n- 
stauratio magna već u naslovu obećaje obnovljenje 
nauka; u prvom se dijelu (pod imenom De dignitate et augmentis 
scientiarum) podale razdioba nauka prema tri duševne moći, 
kakovima se uzima pamćenje, mašta i razum ; prema tome 
su osnovne nauke povijest, pjesništvo i filozofija, — predmet 
ove potonje je bog, priroda i čovjek ; s ovim se posljednjima 
bavi i povijest, kad se radi o njihovu razvoju. 2 0 načinu i 
sredstvima spoznavanja raspravlja drugi dio, koji je već god. 
1612. izišao pod naslovom Cogitata et visa, a 1620. dobio je 
ime : Novum Organu m, kad je u Baconu dozrela misao, 
da prema Aristotelovoj postavi svoju novu metodu. I tu je 
pogled njegov posve praktičan: on trazi metodu, kojom će 
čovjek uhvatiti prirodu pri samome činu, da uzmogne raditi 
prema njoj. On dakle metodom svojom želi iznalaziti sile 
prirodne. 

Osnov iznalaženju jeiskustvoi to nepomućeno iskustvo. 
Tu je prvi put jasno istaknuta misao, da znanost osim osnovnih 
načela ljudskoga mišljenja ne smije ništa pretpostavljati, svega 
se čuvati, što bi čuvstvo ili želja uljepšala, ili bi običaji i na¬ 
vike sakrile. Istina se ukazuje samo onome, tko je čistom dušom 
gleda : treba se dakle riješiti svih varki, kojima je čovjek iz¬ 
nutra i izvana okružen. Da tih varki uopće ima, utvrdjuje se 
poredbom, da ljudski duh nipošto nije kao ravno, glatko i jasno 
zrcalo, koje bi zrake stvari primalo i odrazivalo baš kako jesu, 

već je više nalik nekakovome začaranome zrcalu, punome 
praznovjerja i prikaza. Ima četiri vrsti takovih — Bacon veli — 
idola: prve (idola tribus) nastaju po općenoj prirodi ljudskoj ; 
tako primjerice čovjek, budući da je sam supstancija jednaka 
i u sebi jednolična, uzima da i u prirodi ima više jednakosti 
i jednoličnosti, nego je u istinu ima; drugi nastaju po posebnoj 
prirodi ljudskoj, uslijed koje na pr. čovjek prirodno djelovanje 
pomišlja na način ljudski, pa onda prirodu oživljuje i oduhov- 
ljuje, podmeće joj svrhe i đr. (to su idola specus) ; treća vrsta 
varki (idola fori) najgora je, jer se nastajući iz nekoga muče 
priznatoga značenja imena i rijeci uvlače u mišljenje ; no riječi 
i imena se nadijevaju često prema shvaćanju puka ; ovakove 
se onda riječi protive i boljemu opažanju i oštrijemu mi¬ 
šljenju ; ta se pogreška ljudskoga govora ne da ispraviti ni 
definicijama, jer se i one služe riječima, te ne preostaje drugo, 
već govoriti kao puk, a misliti kao mudrac ; najposlije četvrta 
vrsta (idola theatri) nastaje tim, da čovjek lakovjerno prima 
tudje mnijenje, ili se povodi za nekim načinima dokazivanja, 
medju koje spada i pozivanje na autoritete, mjesto da sam 
ispituje i sudi. 3 

Sve te varke treba najprije odstraniti, onda je tek moguće 
valjano istraživati. Tu pak treba ići od činjenica k zakonima 
tako, da se najprije pojave uoče; koliko je moguće, neka se i 
pokus obavi ; pokus je već jedan dio moći nad prirodom ; iz 
sabranih činjenica neka se izluči zajedničko obilježje ili ka¬ 
rakteristična oznaka, pazeći osobito na stupanj razlike (diffe- 
rentia praerogativa) 4 i na jednake i oprečne slučajeve (instantia 
negativa). Taj postup zove Bacon indukcijom ; Aristotelovu 
indukciju zove pukim nabrajanjem, i drži je igrarijom (res 
puerilis). 5 Držeći, da je u indukciji sav spas, pa zato i nije cijenio 
silogizma ; njim se, veli, samo poznate istine drukčijim redom 
iznose, ali se ne odkrivaju nove ; njim se može svladati protivnik, 
ali ne priroda. Zato je protiv ,,svadljive suptilnosti (litigiosa 
sublilitas)”, koja se na njem osniva, ustao riječima : „odbacimo 
silogizam", a opravdavao je to i tim, da skolastična isprazna 
spekulacija nužno navodi u skepticizam ; jer ako čovjek vidi 
o svim pitanjima onu silu oprečnih mnijenja, što ih zastupaju 
toliki učeni ljudi, lako ćc mu se zamjeriti ta njihova istina ; 

reći će, da nijedan od njih ne zna istinu, a kad vidi, kako se 
natežu i oko nevrijednih stvari, reći će, da su to naklapanja 
besposlenih staraca. 6 Bacon je u svojem odsudjivanju silogizma 
išao predaleko, misleći valjda, da se iskrivljeno stablo može 
ispraviti, ako se na drugu stranu previje : tako je i on jedno- 
strano istakao indukciju, te u silogistici nije vidio ništa drugo 
nego nadmudrivanje, poradi čega opet nije mogao dosta uva¬ 
žiti vrijednost matematičkoga načina za spoznaju ljudsku. 
Ne valja pregledati ni to, da je indukcija njegova sasvijem nešto 
drugo, nego što se danas tim imenom zove. Uza sve to zasluga 
je njegova golema upravo stoga, što je znaustvenoj metodi 
udario osnov u iskustvu, a tih zasluga ne će umanjiti ni to, da 
veći dio njegova obnovljenja nauka, kako ga je on zamislio, 
danas ne vrijedi. Njegovo će se ime uvijek spominjati uz Ari¬ 
stotelovo, kao što njegov Organum — prema svojemu doba i 
prema prilikama savremenim — dostojno stoji uz Aristotelova 
osnovna djela ove ruke. 

Za sve nauke tražio je Bacon tumačenje po uzrocima : 
verum scire est per causas scire. 7 Tim se on odlučio za me¬ 
haničko tumačenje, a protiv teleologijskoga. No najposlije ima 
neka granica, gdje spoznaja staje, i gdje se ne vidi dalje : tu 
počinje vjerovanje. Tako mu se čini, ako prirodne nauke i ne 
nailaze na djelovanje božje u prirodi, da sklad i poredak, lje¬ 
pota i savršenstvo prirode puti na misao o nekome umnom 
stvorcu. Stoga drži, da površno poznavanje odvodi od boga, 
dok prava spoznaja k njemu privodi. Vjera sama i ne odluču¬ 
jući u nauci postaje kruna naukama, jer se čovjek u njoj smi¬ 
ruje nad neriješenim zagonetkama svijeta. Je li Bacon ovo 
smirenje doista tražio ili je to iznio samo, da se ukloni prigovoru 
bezboštva, ne da se pouzdano reći. 

Bacon je i odnošaj vjere prema državi naznačio, i to tako, 
da se u njoj može svaka vjeroispovijest očitovati, ali ne tako, 
da bi ikoja od njih mogla iz svojega djelokruga presegnuti u 
područje države. Njegova je politička teorija do skrajnosti 
provedena u Tome Hobbesa (1588-—1679). 

T. Hobbes. 

Hobbes bio je savremenik Baconov. Rodio se u Malmes- 
buryu, svršio nauke u Oxfordu, kasnije pošao u Fran cesku, 
gdje se upoznao s Gassendijem i Descartesom. Posljedica toga 
poznanstva bila je na jednoj strani, da se priklonio materija¬ 
lizmu i senzualizmu, a na drugoj strani, da je matematičku 
metodu Descartesovu prenio u Englesku i njom upotpunio 
empirizam Baconov. Napisao je Elementa p h i 1 o s o - 
p h i a e, u kojima raspravlja o tijelu, o čovjeku i o gradjaninu ; 
političke teorije razvio je u engleski pisanome djelu Levi- 
a t h a n (1651). 

Mišljenje njegovo uopće se najviše bavi političkim životom ; 
pa kao što je Bacon tražio metodu nauke, koja će dovesti do 
moći nad prirodom, Hobbesu je do toga, da nadje teoriju, kojom 
će osnovati vlast u državi. Osnovna ishodišna misao mu je, da je 
sve gibanje; na gibanja imadu se svesti sve pojave. Moć 
nad njima u prirodi sastoji se u tom, ako iz jednoga gibanja 
kao uzroka umijemo izvesti njezin posljedak, čim je Hobbes 
prema induktivnoj metodi Baconovoj nastojao istaknuti vrijed¬ 
nost deduktivne metode. Filozofija je upravo valjana spoznaja 
uzroka iz njihovih posljedaka i opet valjano doumljivanje 
posljedica iz uzroka. Hobbes je kao i Bacon istovetovao filo¬ 
zofiju s naukom o prirodi uopće, te prvi razvio potpuni me- 
hanistički nazor, koji se oslanja na teoriju kauzaliteta, kojom 
odredjuje pojave kao gibanja iz nekih uzroka. Predmet filo¬ 
zofiji su 13 e 1 e s a, jer sve što jest, je tijelo; svaka supstan¬ 
cija je tijelo, netvarnih supstancija nema ; i duša je vrlo fino, 
ali ipak tvarno biće. Ovaj materijalizam Hobbesov je samo 
teoretičan, kako to izvire iz njegove spoznajne teorije. 

Osnov duševnoga života su osjeti, i na njih se po mišljenju 
Hobbesovu dadu svesti sve duševne pojave. U toliko je on dakle 
senzualista. Općeni pojmovi nijesu mu nego imena, kojima se 
čovjek kao znakovima služi, a svi viši procesi uma samo su kao 
u matematici zbrajanje i odbijanje tih znakova. No, što je 
najvažnije, ti znakovi su naša tvorevina; svojstva, što ih o 
predmetima podaju, kvalitet su naše duše. Ali otkud se zna, 
da se ti kvaliteti podudaraju s kvalitetima predmeta? Tu se 
Hobbesu nameće misao, da je i sva spoznaja phantasma rei 

existentis, slika — i ništa više nego slika izvanjskoga svijeta, 
te se i ne može raditi o tome, da se mišljenje naše slaže sa 
stvarima, nego da je u sebi neporječno, da se duševni znakovi 
sastave u jedan neporječni sustav nalik na sustav matematičkih 
zasada. I materijalizam — makar da mu se kadgod podaje i 
realno značenje — zapravo je samo fenomenologijski, za naše 
mišljenje i prema našemu načinu spoznavanja, koje nam sve 
podaje u simbolima materije. 

Filozofija ie dakle nauka o tjelesima. Tih tjelesa imade 
dvije vrsti : prirodna i umjetna ; međju ona spadaju sve stvari, 
med ju ova spada država ; čovjek stoji po srijedi dijelom kao 
prirodno tijelo, dijelom kao član tijela umjetnoga. Tim se onda 
dobiva i razdioba nauka u fiziku, antropologiju i politiku. U 
fizici izvodi Hobbes, povođeći se Gassendijem, sve na mehaniku 
atoma, u psihologiji provodi mehaniku osjeta tako daleko, da 
u njoj sloboda volje posve iščezava, a napokon iz mehanizma 
nagona za samoodržanjem izvodi državu. 

Čovjek je po njegovu mišljenju isprva samoživo biče ; 
iz egoizma razvija se u njega sve teženje i htijenje. Kao takav 
čovjek je jedan drugome od prirode nepriiatelj ; prirodno je 
stanje bellum omnium contra omnes. Nastojeći si naime održati 
život dolazi u težnjama, željama i nastojanju u sukob s dru¬ 
gima, koji isto hoće ; izmedju njih se razvija nužno borba za 
opstanak. Ovako Hobbes u opreci s Grotijem drži, da od pri¬ 
rode čovjek nije druževan, nego ga je nužda prisilila, da to po¬ 
stane. Da naime u medjusobnoj borbi ne stradaju svi — jer 
nitko nije tako nemoćan, da ne bi drugima mogao škoditi, 
nitko tako moćan, da bi druge mogao svladati, te mu ne će 
ugroziti opstanak, — da dakle ne stradam svi, ne preostaje 
drugo nego, da dogovorno urede državu. Razbor sili čovjeka, 
da od svojega egoizma nešto popusti : uvjeti ovi zadržani su 
u ćudorednim i državnim zakonima. No mogao bi se tko ka¬ 
snije i predomisliti, te odustati od prvotnoga ugovora. Da to 
ne bude moguće, potrebno je, drži Hobbes, da svi pravo svoje 
i svoju moć prenesu na državu. Država u sebi ujedinjuje svu 
moć, ona se stavlja nad državljane, ona je — Leviathan, koji 
ih proždire. Teorija ugovora dala bi se i u demokratskom 
duhu tumačiti : no čini se, da su Hobbesa političke borbe i tr- 

venja njegova doba dovele do uvjerenja, da će samo apsolutna 
vlast zajamčiti mir i red u državi. Zato uzima, da se sva vlast 
prenosi na jednoga, koji je onda u potpunom smislu ono, što 
je Ljudevit XIV. za sebe rekao : ja sam država. Nitko mu 
više ne može vlasti oduzeti, njegova volja je zakon, on sam 
gospodar nad životom i smrti gradjana. Da što više, on je go¬ 
spodar i njihove savjesti : ne samo da odredjuje zakon, kojega 
treba da se u izvanjskom životu drže, nego on odredjuje. i što 
je dobro, što zlo, pače što treba — vjerovati i što se ne smije 
vjerovati. Hobbesu se naime činilo pogibeljnim, kad bi crkva 
pored države imala neku moć nad gradjanima, pa zato i vjeru 
podredjuje volji apsolutna vladara. Tim je Hobbes podao teo¬ 
riju za državnu crkvu anglikansku. 

Hobbesov je nazor do skrajnosti naturalističan : ćudoredne 
vrijednosti u njem posve iščezavaju, čovjek postaje slijepo 
orudje državnoga stroja. Isto je tako krivo, kad uzima, da 
stalno mjerilo za pravo i dobro može u državi nastati samo 
tako, da gradjani svoju savjest podrede' samovolji samovladara. 
U svem je svakako ispravna misao, da se ćudoredni život i 
društveni poredak, ako i nastaju iz prirodnih osnova, razvija 
pod utjecajem uma, ali nije ispravno, kad Hobbes uzima, da 
se taj utjecaj očituje udogovornome načinu, čim se upravo 
prirodni razvoj izigrava. Njegovu teoriju ugovora prihvatiše 
i kasniji neki mislioci, a i senzualistična psihologija našla je u 
njegovih zemljaka nastavljača. To je historijska znatnost nje¬ 
gova mišljenja 

U prirodi je naturalizma, da je u neku ruku neracijonalan, 
da radije operira s podsvijesnim elementima ljudske duše ; 
beskrajni individualizam i politički imperijalizam posljedice su 
toga u moralnom i političkom životu, gdje sila nagona i pod¬ 
svjesnih moći može dovesti do moći, i podati prilike razvoju 
bezobzirnoga egoizma individualnoga, baš kao i socijalnoga. 
No gdje sila egoizma ne vrijedi, gdje moć nagona ne odlučuje, 
tamo naturalizam i uzima umu svoje krilo i proglašuje ga 
svojim, držeći prirodnim držanje umno. 

To se opaža najjasnije kod lorda Herbertaod Cher- 
b ii r y a (1581—1648), koji se ne bavi kao Hobbes političkim 
i moralnim, nego vjerskim životom. U djelu ,,De veritate” 

nastoji on osnovati prirodnu religiju t. j. takovu, koja se ne 
oslanja ni na objavu ni na autoritete, nego samo na 1 j u d s k i 
umi koja će prema tome biti u svih ljudi jednaka. Herbert 
se i trudi, da iznadje osnovne zasade te prirodne vjere, pa ih 
je i postavio pet : Ima jedno najviše biće ; čovjek je dužan to 
biće Štovati ; štuje ga najbolje pobožnošću i čestitošću ; tko 
se ogriješi o te dužnosti, treba da ih okaje ; pravednost dakle 
zahtijeva da se zlo kazni, a dobrota traži, da se krepost na¬ 
gradi u ovome i u onome svijetu. Tim je mislima Herbert htio 
osnovati ne samo vjeru nego i ćudorednost : on dakle zapravo 
nastoji ćudorednost osnovati na vjeri. Zato i pokazuie, koliko 
je vjera Čovjeku prirodjena ; ideja božanska je svima usadjena, 
te nema naroda bez nje. Samo pojedinci se nadju, koji poriču 
bitak boga i ne vjeruju u nj, ali — to je nerazumno, ludo i ne¬ 
prirodno. Tako Herbert najposlije drži vjeru najznačajnijom 
odlikom čovjekovom uopće ; ne misli pod tim nijednu po¬ 
zitivnu vjeru ; ove su sve natrunjene izmišljotinama pjesnika 
i svećenika, iskićene pričama i basnama, zavite u svakojake 
obrede ; a u svoj toj napravi iščezava jezgra sama. Zato on 
i zabacuje sve vjeroispovijesti, te drži, da će ih moći svojim 
općenim pojmovima (communes notitiae) vjerskim nadomjestiti. 
Tim je Herbert začetnik engleskoga deizma ili prirodne 
religije, ■ v 

§ 3. R.acijonalizam. 

Rene Descartes. 

Drugoj struji, koja ulazi u novi vijek, začetnik je Rene 
Descartes (Renatus Cartesius ; 1596—1650). Rodio se on 
u Lahayeu ; odgojen u jezuitskoj školi u Lafleclieu osobito se 
zanimao matematikom, što je za njegov kasniji rad bilo od¬ 
lučno, jednako se istakao kasnije i u prirodnim naukama : una¬ 
prijedio je optiku, o postanju planeta iznio je misli, s kojima sc 
sastajemo u Kant-Laplaceovoj teoriji, iznašao je analitičku 
geometriju. Svršivši nauke u Parisu i Poitiersu stupi u voj¬ 
ničku službu, no napusti je već 1628. i podje na putovanje. 
Još u vojništvu razmišljao je o problemima filozofijskim, ali 
je zašao u tolike sumnje, da se zavjetovao poći na proštenje u 

Loretto, ako ih se izbavi, što jc 1624. i učinio. Onda ode u Parts, 
ali mu se tu nije svidjalo : volio je mir i samoću. Otputova 
dakle u Nizozemsku, no nije imao stalna boravišta, jer nije 
htio, da se zna za nj. Jedino prijatelj mu Mersenne znao mu 
je za boravak ; njegovim posredovanjem podržavao je sveze 
s ostalim prijateljima i izdavao knjige. Tako je samotno živio 
do 1648. baveći se naukom. God. 1649. pozva ga kraljica Kri¬ 
stina u Švedsku, da osnuje akademiju i da bude učiteljem nje¬ 
zine kćeri. Tu ga zadesi smrt već početkom godine 1650. 

Descartesu bilo je do istoga cilja kao 1 Baconu : on je tražio 
metodu znanosti, a hoće je osnovati na onom, što se zove zdrav 
razum. U djelu Discours de 1 a methodc (1637.) veli on : 
„Zdrav razum je najbolje podijeljena stvar u svijetu, jer njom 
„misli svaki, da je toliko obdaren, te ni oni, kojima je najteže 
„udovoljiti u drugim stvarima, ne običaju željeti više razuma, 
„nego li ga imadu. Stoga n'je vjerojatno, da se svi varaju, a baš 
„to je najviše dokazom, da je u svih ljudi od prirode j ednaka 
,,s posobnost dobro suditi i razlučiti istinu od zablude — 
,,a to upravo zove se zdrav razum. Ni razlika mnijenja dakle 
„ne dolazi otud, što bi neki bili razumniji od drugih, nego otud 
„što vodimo mišljenje naše raznim putem i ne posma- 
„tramo iste stvari. Nije naime dosta imati zdrav razum ; glavno 
„je dobro ga primijeniti. I najveći dusi sposobni su za najveće 
„mane baš kao za najveće vrline, a koji polako stupaju, daleko 
„naprijed dolaze, ako idu ravnim putem, što ne postižu oni, 
„koji bježe, ali se udaljuju od njega." — „Za sebe dakle nijesam 
„nikad uzimao, da mi je duh ma u čem savršeniji 
„nego duh općeni ... te se u tom povodim za opeenim mi¬ 
šljenjem filozofa, koji vele, da samo u nebitnim stvarima 
„pojedinci roda imadu više ili manje, ali ne u oblicima i u 
„prirodi. — „Ne bojim se ni to reći, da sam, mislim, imao 
„dosta sreće i da sam se od mladosti nalazio na stalnome 
,,p u t u, koji me je doveo na razmišljanje i na pravila, te 
„sam iz njih oblikovao metodu, koja mi, čini se, podaje sred¬ 
stva, da uvećam znanje i da se pomalo uzdignem na najvišu 
„točku, što je srednje sposobnosti duha moga i kratkotrajnost 
„života dopuštaju dostići." — „Uza sve to, moguće je, da se 
„varam, te je možda samo komad bakra i stakla, što uzimam 



„pod zlato i dragulje. Znam, koliko smo podvrgnuti tome, da 
,,se varamo u onome, što se nas tiče i koliko nam puta moraju 
,,biti sumnjivi i sudovi naših prijatelja, dok su nam u volji. 
,,No ja ću se veseliti, ako pokažem puteve kojima sam išao, i 
,,život svoj, da bi svaki mogao suditi." — „Nipošto dakle nije 
„moja nakana podati način, za kojim bi se morao svaki po¬ 
goditi, da dobro upravi svoj razum, nego hoću pokazati, koji 
„sam ja odabrao za upravljanje svojega razuma." 

„Bio sam odgojen od djetinjstva u naukama ; a budući 
,,da me uvjeravahu, da se ovim sredstvima može steći sigurno 
,,i jasno znanje o svem, što je za život korisno, živo sam težio, 
„da si ga prisvojim. Kad sam svršio nauke, na kojih se svršetku 
„obično dolazilo u red učenjaka, promijenili svoj sud. Nadjoh 
„naime, da sam pun sumnja i zabluda, te mi se činilo, da nauka 
„nema druge koristi osim, što sam sve više otkrio svoje ne¬ 
znanje." I dalje nastavlja taj novovjeki Sokrat: ,,I ja sam 
„bio u jednoj od najglasovitijih škola evropskih — učio sam, 
„što su učili i drugi i ne zadovoljih se samo tim znanjem, što 
„ga naučahu, već sam pročitao knjige i o neobičnim i rijetkim 
„stvarima, koliko su mi do ruku došle. — Uz to nijesam vidio 
„da bi me manje cijenili od mojih saučenika, od kojih su bili 
„neki odredjeni, da zauzmu mjesta naših učitelja. — To mi 
,,je dalo odvažnosti, da sudim i druge po sebi, i da mislim, da 
„nema takove nauke, o kojoj nam nekoč pođadoše nadu. — 
„Nijesam zato prestao cijeniti posao, kojim se bavi škola . . . 
„ali sam držao, da sam dosta vremena posvetio jezicima pa 
„i čitanju starih knjiga, njihove povjesti i priča. Zabavljati 
„se naime s ljudima iz drugih vijekova isto je kao i putovati: 
„dobro je znati nešto o običajima onih naroda, da o svojima 
„zdravije sudimo i da ne mislimo, sve je smiješno i bezumno, 
,,što je protiv naših običaja, kako to drže oni, koji nijesu ništa 
„vidjeli. No ako tko mnogo vremena potrati putovanjem, lako 
„dodje kući kao tudjinac u svom kraju, a i tko se odviše zanima 
„prilikama prošlih vijekova, redovito ne zna, što se zbiva u 
„njegovu . . . Osobito sam se rado bavio matematikom po- 
„radi izvjesnosti i očitosti njezinih dokaza, no nijesam joj 
„jošte poznavao prave koristi. . . O filozofiji reći ću samo to, da 
,,su je njegovali najodličniji umovi, koji su živjeli od mnogo 

„vijekova, pa ipak nema nijedne stvari, o kojoj nema pre- 
,,pirke, odnosno o kojoj se ne bi moglo posumnjati tako, da 
,,se nijesam nadao, da će mi se dogoditi bolje nego drugima. Gle- 
,,dajući dakle, koliko ima raznih mnijenja o jednoj stvari, 
,,što su ih branili učeni ljudi, dok može ipak samo jedno biti 
„istinito, držao sam gotovo zabludom sve, što 
,,j e bilo samo vj eroj a t no. . . A ipak sam uvijek imao 
„silnu želju, da razlučim istinu od zablude, kako bih jasno gledao 
„u svojem djelovanju i sigurno prošao u životu." — „Naučio 
„sam već u školi, da se ne može zamisliti ništa neobično i ne¬ 
vjerojatno, što već ne bi bio rekao koji filozof, a putujuć upo- 
,,znao sam, da i oni, kojih je ćućcnje oprečno našemu, nijesu 
„zato ni barbari ni divljaci, već da se često jednako, pače i 
„bolje, služe razborom od nas. Vidio sam, kako isti čovjek 
,,s istim duhom, ako je odgojen od mladosti u Francuskoj ili 
„Njemačkoj, postaje različan od onoga, kakav bi bio, da je 
„uvijek živio u Kini ili medju Kanibalima, kako nam se sve 
,,do mode u našem odijevanju jedna te ista stvar, koja nam 
„se milila prije deset godina i koja će nam se možda svidjeti 
,,i opet za deset godina, čini danas neobična i smiješna. Toliko 
„nas više drži običaj i primjer nego sigurna spoznaja, a naj- 
„poslije mnoštvo glasova nipošto nije dokaz za istinu . . . Stoga 
„i nijesam naći mogao nikoga, kojega bi mi se mnijenje činilo 
„svakako vrednije od drugih ; tako sam bio kao ponukan, da 
„se kušam voditi sam." — „Kao čovjek koji sam putuje i u 
„tmini, odlučio sam ići polagano i oprezno ; pazio sam, da ne 
„posrnem, makar i sporo napredovao. — Dok sam još mlad 
„bio, bavio sam se nešto od filozofije logikom, a od matematike 
„analitičkom geometrijom i algebrom, trim naukama, od kojih 
„sam se nadao, da će mi nešto podati za moj cilj. Ispitujuć 
„dakle našao sam o logici, da njezini silogizmi i veći dio na¬ 
putaka služi ponajviše tome, da razlazu, što već čovjek zna, 
„pače kao vještina Lullova, da se govori i bez suda o onome, 
„što čovjek ne zna, ali ne služe spoznavanju ; ona dakle sadr- 
„žaje mnogo lijepih i dobrih naputaka, ali ima često i drugih 
„medju njima, koji su štetni i suvišni i koji se iz onih teško 
„mogu izlučiti. Kod analize starijih i algebre modernih, nadjoh 
„da se odnose samo na apstraktne stvari, te se činilo, da mi 




,,ne će biti od koristi. -— Zato sam držao, treba tražiti drugu 
„metodu. — Oni dugi vezovi poučaka posve jednostavni i laki, 
„kojima se služi geometrija, da dodje i do najtežih dokaza, 
„dali su mi povoda, da bih s v e, što može biti predmet 
„ljudske spoznaje, jednakim načinom izveo; 
„pazeći samo, da se čovjek suzdrži, te ne 
„primi za istinu, što nije, i da pazi na red, 
„koji im treba izvoditi jedno iz drugoga 
„može se doći i do najdaljih predmeta i otkriti najviše sa¬ 
krivene." 1 

U tim je riječima Descartes označio cijeli način svojega 
umovanja. Vidjeti je: metoda njegova odstupa od ukočenoga 
dogmatizma, te hoće da otvori svakome pogled, kako bi mogao 
i ne pitajući druge u sebi samome naći znanje, što mu je po¬ 
trebno, da upravi život svoj. 2 S obzirom na točku orijentacije 
ova je metoda subjektivna, a po obliku svojem ona je 
deduktivna. Spoznaje su ljudske po Descartesu tako 
čudno povezane, da se dade jedna izvoditi iz druge ; sva se 
metoda sastoji u poredjaju i redu predmeta, kojima mora duh 
proći, da dodje do istine. Historijski je znatno, da je ova me¬ 
toda gospodovala u filozofiji 17. i 18. vijeka, dok se nije samo¬ 
svjesno pouzdanje Descartesovo u sposobnost uma izrodilo 
u preuzetnoj spekulaciji Hegelovoj ; sam Descartes nije mislio, 
da će istina iz mozga iskočiti kao Minerva iz glave Jupiterove, 
nego je držao, da se u labirint znanja ulazi držeći se niti Ari- 
jadnine. Jednostranost je njegova, što su mu ta nit samo for¬ 
malne sposobnosti uma, te ne može dosta cijeniti iskustvo ; 
nužno se onda dogodilo, da u sustavu njegovu posebnim na- 
ukama vrijednost pada, one ne pomažu čovjeku proći kroz 
labirint znanja : ta zadaća prepušta se samoj filozofiji. Po 
Descartesovoj je metodi filozofija stupila u opreku s posebnim 
naukama i počela se — ne na svoju korist — razvijati pored 
njih, što se i opet osvećuje u spekulativnim sustavima u po¬ 
četku 19. vijeka. No i taj je utjecaj Descartesova čina, da se 
po njem filozofija zadovoljila, ako stvori u sebi skladan sustav, 
kojega valjanost stoji do unutrašnje uredjenosti i sustavnosti. 
Tim je započet iđejalistični pravac, kakav se vidi u 
razvoju metafizike i spoznajne teorije. Descartes bio je i blizu 

tome, da poradi raznolikosti ćudi i značaja i pored jednako 
podijeljena zdrava razbora izvede opravdani posljedak, da se 
o opravdanosti ljudskih mnijenja ne može govoriti, dok ne 
poznajemo udaljenost idejala istine, te ne preostaje nego za¬ 
dovoljiti se unutrašnjom (formalnom) uredjenosti spoznaja — 
a ta je čednost u spoznajnoteoretskoin pogledu već iđejalistična. 

Da do toga znanja đodje, postupa slično kao i Bacon, 
s kojim se slaže u tom, da nam od mladosti i uzgojem i utje¬ 
cajem učitelja, a najposlije i prirodom našega osjećanja duh 
napuniše svakojaka mnijenja, koja treba pročistiti i u red do¬ 
vesti. Samo u tom postupa nešto radikalnije nego njegov en¬ 
gleski drug : „treba s ve jednom u životu do te¬ 
melja oboriti i od prvih osnova iznova p o- 
č e t i" — ili drugim riječima treba sumnjati o svem, što si ikada 
držao istinitim i vrijednim : dakle o istinitosti osjećala, jer te 
već Često prevariše ; nadalje valja sumnjati o tom, da li uopće 
postoji osjećani ili pomišljani svijet : prvo zato, jer nas razbor 
nuka, da se ne pouzdajemo u osjećala, koja nam (n. pr. u ilu¬ 
ziji) kao zbiljsko prikazaše, što nije zbiljsko, a drugo zato, 
što u snu svaki dan mnogo i vidimo i pomišljamo, čega nema, 
a opet nema — bar isprva — ođredjena obilježja, po čem se 
san luči od budna života ; najposlije ćemo posumnjati i o svem 
drugom, pa i o bitku boga, jer je moguće i to, da nas je stvorio 
takovima, da se uvijek varamo. 3 No što sad? I,ako je posum¬ 
njati o svem, ali kako iz sumnje izići? Kao u duboki vrtlog na¬ 
jednom da se čovjek tim srušio, te ne može ni na dubini čvrsto 
stati ni na površinu isplivati : ali da se ne bude činilo, kao da 
je taj korak učinjen lakomisleno i nepromišljeno, valja pokušati 
poći istim putem, uklanjajući sve i malo sumnjivo i napredo¬ 
vati, dok se ne nadje nešto stalno. — A ima li uopće što stalno ? 
Možda nema ništa? Odbacivši sve, o čem se ikako može sum¬ 
njati, lako ćemo uzeti, da nema boga, ni neba ni tjelesa, a mi 
sami da nemamo ni ruku ni nogu ni tijela uopće. Ali ne može 
se uzeti, da nema nas, koji mislimo. Porječno bi naime bilo 
držati, da ono, što misli, u času, kad misli, ne postoji. Stoga 
je spoznaja : mislim, dakle jesam od svih prva i naj¬ 
jasnija. 4 O svem je moguće prevariti se, i o tom, dok čovjek 
šeta ili što drugo radi, da li je uistinu tako — ali se ne može. 

varati o tom, da jest, dok misli. Mišljenje — koje se ovdje uzima 
u značenju svijesna duševna života — zajamčuje nam dakle 
-i to neposredno bitak duha ; duh ne spoznaje ništa ni prije 
ni bolje ni jasnije od sama sebe. To je važna misao za filozofiju 
unapređak, jer jc svratila mišljenje u pravcu k spiritua- 
'lizmu, koji tumači cijelo iskustvo izrazima duha, te tako 
stoji u opreci s materijalizmom, koji obrnuto u izraze materije 
zaodijeva iskustvenu gradju. U Descartesovu sustavu važna 
je ta misao i stoga, što na njoj ođrcdjuje kriterija istine. O 
spoznaji : ego cogito, ergo sum, ne može se sumnjati baš zato, 
jer u njoj samoj nema ništa nejasno ni mutno i jer je prema 
svim drugim spoznajama strogo odijeljena. 5 Ono prvo čini je 
jasnom, ovo potonje razgovijetnom, a to dvoje čini 
je istinitom. „Istinito je dakle sve, što vrlo jasno i razgovijetno 
spoznajem. Više od toga ne ištem.“ 6 

Arhimed je tražio, da mu dadu samo jednu točku, pa će 
maknuti zemlju s njezina puta : takovu točku misli i Đescartes 
da je našao, u spoznaji : cogito ergo sum i nada se, daće svojom 
metodom s toga uporišta sazdati cijelu zgradu ljudskoga znanja, 
pazeći samo, da se ne uvuče nijedna nejasna i nerazgovjetna 
spoznaja. A koji je cilj svemu mišljenju, vidi se u djelu „Me- 
ditationes de prima philosophi a“, koje radi o 
bitku boga i o razlici duše od tijela. To su sre¬ 
dišnje misli u Descartesovu sustavu, koji se od one ishodišne 
misli dalje razvija evo ovako : 

Razmotrimo li predodžbe, što ih u sebi imamo, nalazimo, 
da svaka prikazuje drugu stvar, a što je koja od njih savrše¬ 
nija, to mora da je savršeniji i njezin uzrok. Medju idejama 
ima i jedna, koja sve ostale nadvisuje : u njoj nalazimo i toliku 
rteizmjemost, te već otud vidimo, da ju je moglo u nama uz¬ 
rokovati samo neizmjerno biće. Predodžbe, što se u nama 
radjaju, mogu nastati samo po nekome uzoru u nama ili izvan 
nas : no očito je, da uzor predodžbe o bogu, budući da presiže 
našu prirodu ne može biti u nama, — dakle ono neizmjerno 
biće postoji izvan nas. To je drugi korak u spoznaji ideje boga, 
koji se utvrdjuje još i slijedećim umovanjem. Predodžbe o 
supstancijama imadu više objektivne realnosti nego pomisli o 
pripadnostima (akcidentima), nužno će dakle i ideja o bogu 



imati više objektivne realnosti, nego one, koje predstavljaju 
samo ograničene supstance. Ovako vo je mišljenje u spo znaj no- 
tcoretskom pogledu posve realistično, da misao obuhvata sa¬ 
držaj same stvari, da se njom spoznaje objektivna realnost. 
Moglo bi se doduše reći, da se tim sve predodžbe prikazuju 
kao predodžbe o predmetima, premda nekima (n. pr. maštom' 
stvorenima) ne mora ništa realno odgovarati. No Descartes 
dopušta i to, da se neka svojstva (i to ona, što su još od Demo- 
krita poznata pod imenom sekundarnih) dadu izvesti iz su¬ 
bjekta ; za druga (kao rasežnost, veličinu, oblik, položaj) drži, 
da imadu doduše uzrok u objektima, ali dopušta i mogućnost, 
da bi se dala i ova izvesti iz subjekta : tako primjerice, kad 
pomišljam, da postojim, mogu se sjetiti i prijašnjega posto¬ 
janja, te i bez utjecaja objektivnoga svijeta može u meni na¬ 
stati ideja o vremenu, — koju samo prenosim u izvanjski svijet. 
No onda bi najposlije sve u predodžbama bilo tvorevina subjek- 
tova i sve bi postojalo samo u mojem mišljenju, a iz toga skraj- 
noga idejaliznra upravo solipsizma sama spoznaja : cogito ergo 
sum ne podaje izlaza. Zato se Descartes utječe ideji o bogu : 
predodžba ova, jer nadmašuje biće ljudsko, nije mogla u njem 
imati svoj uzrok ; samo naime onoliko savršenosti, koliko je 
u tom biću ima, moglo je imati svoj uzrok u njem, a što je 
preko toga — očito bi nastalo iz ništa, a to ne može da bude. 
Pomisao neizmjerne supstance nije dakle mogla nastati u ogra¬ 
ničenom biću, i zato ona dokazuje, da ima bog. 7 

Sve je i opet u najljepšem redu ; izlaz iz nesnosnoga so¬ 
lipsizma (da bi sve postojalo samo kao moja ideja) je otvoren : 
ideja božanstva jamči, da i izvan subjekta-mislitelja nešto 
postoji, da ima objektivni svijet, te nije sve samo produkt duha. 
Ideja božanstva stupila je na mjesto samosvijesti, princip co¬ 
gito, ergo sum proširio se do spoznaje : Deus cogitatur, ergo 
est — to jc unapredak posljednji princip spoznavanja uopće. 
Najboljim putem umovanja ide, tko dakle iz spoznaje boga 
izvodi tumačenje svega stvorenja. 8 Dok je jos vrijedio samo 
princip samosvijesti, osim subjektova bitka, sve je ostalo bilo 
sumnjivo, no sad sc iz naše ideje o bogu redom najprije kon¬ 
struira njegovo biće : gledajući naime tu ideju, koje nijesmo 
sami stvorili, nego nam je prirodjena, vidimo, da je bog vječan, 

sveznali, svemoćni, izvor sve dobrote i istine, stvoritelj svih 
stvari." Od tih je oznaka jedna osobito važna, naime da je 
bog „summe verax et dator omnis luminis" ; a budući da je 
on takav, slijedi, da može zabluda potjecati samo od slaboće 
ljudske ili od straha ili zlobe, a ne može potjecati od njega 
ili drugim riječima slijedi, da. nam je dao prirodno svijetlo, 
sposobnost za spoznanje, jer da nam toga nije dao, i da se va¬ 
ramo u svem, pa i u onome, što spoznajemo jasno i razgovijetno, 
ne bi li se smio zvati varalicom? Budući pak da to nije moguće, 
rješava se tim i najveća sumnja, da se možda varamo i u naj¬ 
jasnijim i najrazgovijetnijim spoznajama. 10 Pouzdanje u spo¬ 
sobnost duha utvrdjeno je odozgo — i sad sc može cijeli sustav 
deduktivno odmatati. 

„Štogod je predmet našega spoznavanja, posmatramo ili 
kao stvari i njihove promjene ili kao vječne istine bez ikakova 
bitka izvan našega mišljenja." — Predmeta ima, koliko spo¬ 
znajem, samo dvije vrste : jedna opseže predmete umstvene 
ili pomišljane, to jest takove, koji se odnose na duh ili na mi- 
s a o n u supstanciju, druga predmete tvarne, koji se odnose na 
protegu utu supstanciju, to jest tijelo. — Pod supstancijom 
ne možemo ništa drugo razumijevati nego stvar, koja tako 
postoji, da za svoj bitak ne treba nijedne druge stvari. Za¬ 
pravo pak može se pomišljati samo jedna supstancija, koja 
baš nijedne stvari ne treba, naime bog. Za ostale spoznajemo, 
da mogu postojati samo pomoću božjom. — Ipak se mogu i 
tvarna supstancija i dub ili misaona supstancija, premda stvorene, 
pomišljati pod tim zajedničkim imenom, jer su naime stvari, 
koje za. bitak trebaju samo božju pripomoć. —- U svakoj je. 
supstanciji jedno osobito svojstvo, koje njegovu prirodu i bivstvo 
sačinjava, i na koje se sva ostala svode : tako protezan je 
u dužinu, širinu i dubinu čini prirodu tvarne supstancije, a 
mišljenje čini prirodu misaone supstancije". ] 1 

Descartes se vara, ako misli, da ovome nizu nema pri¬ 
govora. Ima ih više. Izlazi naime po ovome, da ima tri sup¬ 
stancije : bog, duh i tvar, a tvrdi se, da ima zapravo samo jedna; 
zašto nije Descartes ostao kod konsekvencije, koja iz definicije 
supstancije nužno slijedi? Jer bi neminovno zašao u panteizam, 
kako se to njegovu nastavljaču Spinozi desilo, a dosljedno bi 

zašao i u monizam, koji bi ga znatno približio Elejcima ; kad 
je naime jednom supstanciju odredio pojmom bitka, smio ju 
je (kao Ksenofan ili Parmeniđ) uzeti samo u apsolutnome smislu 
i poreći promjenu i gibanje i mnoštvo. No dopustivši i to, ne 
može se priznati opravdanost Descartesova određjenja tvarne 
suptancije po protežnosti, a duha po mišljenju i nc gledeći na to, 
da njegov dualizam kao dvoglavi Jan očijuka s idejalizmom 
i s materijalizmom —- te se i jedan i drugi mogu pozivati na nj 
kao svoga začetnika. Najvažnije je svakako to : Descartes 
se nije držao strogo svoje obećane metode, on nije išao redom, 
prevladavajuć zapreke, koje mu zakrčiše put, on ih nije ni 
obišao, ali ih je elegantnim načinom — preskočio i našao se 
najednom u dualizmu. 

Sad i opet može da napreduje umovanje. Spoznajući naime 
boga, izvjesno nam je, da on može proizvesti, što jasno 
spoznajemo ; n. pr. već otud, što imademo ideju supstancije 
protegnute ili tijela, ma da i ne znamo zasigurno, postoji li šta 
takovo, sigurni smo, da nešto takovo može postojati. — 
Sada treba da ispitamo i razloge, kojima se to jasno spoznaje. 
Sve naime, što osjećamo, bez sumnje nam dolazi od neke stvari, 
koja je od našega duha različna ; nije naime u našoj vlasti 
učiniti, da osjećamo jedno radije nego drugo, nego to ovisi o 
stvari onoj, koja naša osjećala pođražuje. — Ako bi bog nepo¬ 
sredno u nama uzrokovao u duhu našem ideju te protegnute 
tvari (a da ona i ne postoji), nema razloga, zašto ne bi držali, 
da nas je prevario. Spoznajemo naime jasno, da je ovaj predmet 
različan od nas, i čini nam se, da predodžba onjem dolazi od 
njega sama ; no već smo se prije uvjerili, da sc protivi prirodi 
božjoj,’ da bi nas varao. Treba dakle držati, da protegnuta 
stvar uistinu postoji ; tu zovemo tijelo ili materija. — Njezina 
priroda ne stoji ni u tvrdoći ni u težini ni boji nego samo u 
protežnosti. — Ova čini i prirodu prostora. — Uzmimo pri¬ 
mjerice kamen, pa odstranimo od njegove ideje sve, što smo 
spoznali, da ne spada na prirodu stvari ; odstranimo najprije 
tvrdoću, jer ako se kamen rastali ili šatre ma u najsitniji prah, 
nestat će tvrdoće, ali ne će zato prestati biti kamen ; odstranimo 
i boju, ta vidjeli smo često već kamenje tako prozirno, da nije 
imalo nikakove boje ; odstranimo i težinu, jer ma da je oganj 

najlakši, ipak se drži tvarjn, odstranimo i studen i toplotu 
i sva druga svojstva, koja se ili ne traže za svaki kamen ili, 
ako se promijene, ne drži se, da jc kamen zato izgubio svoju 
prirodu. Tako ćemo opaziti, da u ideji o njemu nije ostalo ništa, 
osim da je protegnut u dužinu, širinu i dubinu, a to isto sa¬ 
držaje i ideja prostora, ne samo ispunjena tjelesima nego i onoga, 
što se zove prazan. — Nemoguće je nadalje, da bi bili kakovi 
atomi ili dijelovi tvari po^prirodi svojoj nedjelivi. Jer, ako 
ih ima, nužno moraju biti protegnuti, kako se god maleni po¬ 
mišljaju, a još uvijek se može misliti, da je svaki od njih u dva 
ili više manjih podijeljen, prema tome dakle i držati, da je 
djeliv. —- Svijet, ili tvarna supstancija nema granice protezanju. 
Gdjegod joj pomislimo kraj, uvijek još i s onu stranu ne samo 
zamišljamo nekakove u neizmjernost protegnute prostore, nego 
spoznajemo, da se uistinu dadu pomišljati, dakle, da su zbiljski ; 
a u tom je sadržana i tvarna supstancija u neizmjernost pro- 
tegnuta. — Otud sc razbira, da ima samo jedan svijet i da se 
■sve sastoji od jedne te iste tvari. — Sva svojstva tvari, koja 
u njoj jasno spoznajemo dadu se svesti na djelivost i gibanje. 
Ovo potonje nije drugo nego djelovanje, kojim tijelo putuje 
s jednoga mjesta na drugo. Ali se može za svaku stvar reći u 
isto vrijeme da miruje i da se giba ; na pr. tko sjedi na ladji, 
dok ona plovi iz luke, drži da se giba, ako gleda obale i vidi 
ih nepomieuc, ali ne će tako držati, pogleda li na ladju, prema 
koje dijelovima zauzima uvijek isti položaj. — Bolje je stoga 
reći, da je gibanje prelaz česti tvari ili nekoga tijela iz susjedstva 
onih tjelesa, koja ga se neposredno dotiču i drže se mirnima, 
u susjedstvo drugih: 13 — Ovu svoju nauku o gibanju i miro¬ 
vanju upotrebio je Descartes, da posreduje izmedju Kopernika 
i njegovih protivnika veleći : s obzirom na okolinu nebeska 
tjelesa miruju, ali se u nebeskoj materiji sva gibaju. 

Uzrok gibanju je dvojaki. Općeni. i prvi, koji je zajednički 
uzrok svih gibanja, što su u svijetu i zatim Česni, koji stavlja 
pojedine tvari u gibanja, što ih nijesu prije imala. Ovaj općerii 
uzrok, očito se čini, nije drugi van bog sam, koji je u početku 
stvorio tvar simul motu et quiete i koliko je gibanja i miro¬ 
vanja onda u nju stavio, toliko i uzdržaje u njoj. — Iz te ne¬ 
promjenjivosti slijede neki zakoni prirodni, koji su 

ujedno i drugotni uzroci gibanja : od tih prvi zakon jest, da 
bi svaka stvar, u koliko je jednostavna i nedjeliva, ostala u 
istom stanju i ne bi se mijenjala nego od izvanjskih uzroka. 
Sto se giba, uvijek bi se gibalo, što miruje uvijek bi mirovalo. — 
Drugi je zakon prirodni, da svaka stvar nastoji gibati se u pravcu. 
— Treći zakon govori o sukobu tjelesa. 13 Očito je Descartes 
ovim razmatranjima i istraživanjima stekao velikih zasluga : 
izradio je cijelu gotovo nauku o gibanju (mehaniku) i mnogo 
privredio razvoju prirodnih nauka. Gdjegdje je pronicavi duh 
njegov toliko uronio u tajne svijeta, da su ga u smionim mi¬ 
slima tek kasnija stoljeća mogla slijediti ; vrijedi to navlastito 
za misli njegove o postanju svijeta. Sam ih doduše drži pukim 
hipotezama — a prema nauci vjerskoj, koja uči, da je svijet 
stvoren u početku savršen, te su bili u njem i sunce i zemlja 
i mjesec i zvijezde, drži ih pače neistinitima; ipak misli, kao što 
je za spoznavanje prirode bilja i ljudi bolje posmatrati, kako 
su postali iz sjemena, nego kako ih je stvorio bog — tako treba 
i postanje nebeskih tjelesa svesti na neke znanstvene prin¬ 
cipe, iz kojih bi se kao iz sjemena dalo izvesti. I sad uzima, 
da je u početku bila cijela tvar kao silna tekućina, u kojoj se 
vrteći načiniše neki vrtlozi ; ovi su postali središta pojedinih 
nebeskih sustava ; tih sustava ima neizmjeran broj, ali jedno¬ 
stavnosti radi uzimaju se tri neba ; prvo i drugo sačinjava sun¬ 
čani sustav i zvijezde stajaćice, a što je preko toga u nevidlji¬ 
vome kraju neizmjernosti, to je treće nebo. Tvar pojedinih 
vrtloga po prirodnom je zakonu nastojala, da se što više udalje 
od središta, i tako se pomalo izlučiše iz nje pojedina nebeska 
tjelesa. Descartes ovu misao potanko razvija u trećoj knjizi 
svojih „Principia p h i 1 o s o p h i a e“, i pripravlja time 
K ant-Laplaceovu teoriju. 

U antropološkom se dijelu iskušavaju osnovi Dcscartesovc 
nauke, jer tu treba pokazati, kako je kraj bitne razlike duha 
i tvari, kojoj pripada i tijelo ljudsko, moguć saobraćaj izmedju 
duše i tijela. O načinu, kako će se taj jaz premostiti, ovisit će 
vrijednost dualizma Descartesova. No prije treba još osnovnu 
misao dosljedno provesti gleđom na životne pojave. Organizam 
u Descartesovu sustavu ne može biti više nego naprosto stroj, 
koji radi lih po zakonima fizikalnim i kemijskim. Život, toplina 

i gibanje ne dolazi mu od duše ni od kakove posebne životne 
sile (kako uzima vitalizam), nego je posljedak fizikalno- 
kemijskih procesa (kako uzima mchaniza m). Samo krivim 
tumačenjem — veli — došlo je do toga, da se duša smatra uz¬ 
ročnikom topline životne i gibanja, dakle života uopće. Vidjelo 
se, da mrtvo tijelo nema topline i da se ne giba, pa se drži, da 
je uzrok tome, što nema u njem duše, ali to je krivo ; nije naime 
nestala toplina, jer nema duše, nego jer je nestalo topline, ži¬ 
vota — nestaje i duše iz tijela. 14 Tako se dakle život održaje 
mehaničkim načinom i smrt istim nastaje. Nije naime duša 
kriva smrti, nego jer se iskvario koji glavni organ tijela. 2ivo 
se tijelo od mrtva razlikuje samo toliko, koliko se razlikuje 
ura ili automat, dok je u redu i imade u sebi princip gibanja, 
za koji je udešen — od automata ili ure, u kojoj je taj princip 
prestao djelovati. 15 Descartes spominje i važnost Harveyeva 
otkrića o djelovanju srca i optoku krvi za tumačenje fiziolo- 
gijskih pojava : ali ne ostaje dugo kod toga i modernome sta¬ 
jalištu vrlo srodnoga mišljenja, nego ga pomućuje hipotezom, 
da se iz najfinijih čestica krvi razvijaju nekaki spiritus ani- 
rnales (životni dusi), nalik na čestice plamena, koji prolaze 
kroz cijelo tijelo, oživljuju ga, pokreću i uzrokuju nastanak 
osjeta. Tim se mehanističko shvaćanje fiziologijskih pojava 
i neopazice približilo vitalizmu : mjesto mistične životne sile 
rade ovdje mitički životni dusi (les esprits). Njihovu sc djelo¬ 
vanju pripisuju i t. zv. refleksne kretnje, nastanak sanja, osje¬ 
ćanje svake vrsti, jednom riječi pojave nižega duševnoga života. 
I premda se za ove pojave, makar da nastaju utjecajem izvanj¬ 
skih predmeta, a preko tijela, veli, da pripadaju duši u opće- 
nome smislu, u pravom smislu duševnima zove Descartes 
samo pojave sekundarnoga i tercijarnoga stupnja (kao pam¬ 
ćenje, maštanje, shvaćanje, htijenje). Dosljedno tome veli : 
Naše ideje su dvojake ; jedne dolaze od duše, druge od tijela. — 
Koje od tijela dolaze, većinom ovise od živaca, te kod njihova 
nastanka ne sudjeluje volja. Stoga se ne mogu zvati djelatno¬ 
stima duše ; one nastaju, ako se životni dusi razno gibaju, 
udare na tragove prijašnjih utisaka u mozgu, te radije pođju 
ovim putem nego drugim. — Sve dakle, što duša spoznaje 
posredovanjem živaca, može nastati i slučajnim tijekom životnih 

duhova. 19 Ova je misao očito nastala iz neprilike, u kojoj se 
našao Descartes, kad je posve rastavio duh od tijela, a ovamo 
svakidašnje iskustvo pokazuje vrlo živi saobraćaj : tako je bio 
prisiljen duševnome životu cijeli jedan dio oduzeti i prikazati 
ga kao mehanički posljedak životnih duhova. A Što onda živo¬ 
tinjama, u kojih preteže ovaj (osjetni i nagonski) život, poriče 
du š u, i 11 tu je nepriliku došao svojim skrajnim dualizmom, 
kojemu za volju mora iskustvene pojave mijenjati i drukčije 
tumačiti, da uzmognu pristati u njegov kalup. 

U istoj se neprilici nalazi i onda, kad mu je razložiti svezu 
duše i tijela : i tu moraju životni dusi priskočiti u pomoć. Činilo 
sc opravdano držati, da jc. duša s cijelim tijelom spojena ; ipak 
ima mjesto, gdje je ona u bližem dodiru s tijelom ; takovim sc 
drži mozak ili srce : onaj jer prema njemu vode osjetni organi, 
ovo, jer se u njemu ćute pobude (passiones) duševne. No iza 
pomnjiva istraživanja, — veli — upoznao sam, da dio, u kojem 
duša neposredno djeluje, nije ni srce ni cijeli mozak, nego samo 
jedna' unutrašnja čest njezina, neka mala žirka, u sredini mož- 
djanske tvari i tako postavljena nad provodnim putem, kojim 
životni dusi prednje i stražnje moždjanske pole medjusobno 
opće, tc i najmanje gibanje u životu utječe 11a tijek životnih 
duhova i obrnuto najmanja promjena 11 tijeku ovih duhova 
opet utječe na gibanje žirke. Zašto da duša baš u toj žirki 
ima svoje mjesto, opravdava se tim, što je tobože jedini dio u 
mozgu, koji nema para, te se čini najzgodniji, da se u njem 
ujedine svi dojmovi. Duša dakle imajući sijelo u žirki pomoću 
životnih duhova pušta trake u živce, krv i mišice i prima obr¬ 
nuto od njih dojmove : žirka se naime na svaku promjenu u 
duši lako gane, i opet je tjelesni stroj tako udešen, da se svaka 
njegova promjena 11 žirki opaža i javlja duši. 17 Očito je, da tim 
problem ni izdaleka nije riješen : mjesto cijeloga tijela pod¬ 
metnuta je žirka, koja je baš tako tvarna kao i cijelo tijelo, 
pa nije uvidjeti, kako može s njom u svezu doći netvarna duša — 
a baš to je Descartes propustu/protumačiti. Je li ga samoga 
smela poteškoća ili je nije vidio? Svakako ćc ovdje već prvi 
nastavljači tražiti, da dodju na čistac. 

Iz psihologije vrijedno je još istaknuti, da je tvrdio, da 
ima prirodjenih ideja; ta je tvrdnja bila uzrok ve- 

likim zabludama — kao i povod^velikoj raspri u kasnijoj 
filozofiji. 

Za Descartesovo stanovište prema ćudorednosti 
svakako će biti odlučno to, da sve duševne pojave, dakle i oči¬ 
tovanja volje, obuhvaća pod imenom mišljenja (cogitatio) ; 
tako je već unaprijed vjerojatno, da će njegova etika biti i r_- 
telektualistična. Već u djelu ,,D iscours de la m e- 
t h o d e“ istakao je, koliko mu je do praktičnoga života stalo, 
kad veli : „Uvijek sam imao silnu želju, da razlučim istinu 
od zablude, kako bih jasno gledao u svojem dje¬ 
lovanju i sigurno prošao u život u." Ali kako u 
spoznaji nije našao ništa stalna, tako nije ili za praktični život 
našao čvrsta oslona : istu naime nestalnost i oprečnost, kakova 
je u mnijenjima filozofa, našao je i u običajima ljudi. Najveći 
mu je dakle dobitak bio, što ga je stekao proučavanjem obi¬ 
čaja, — budući da sc mnogo šta, što nam se čini neobično i 
smiješno, općeno prima i drži u drugih naroda, ne treba ništa 
držati za sigurno, što se primjerom i običajem podalo. Tako 
se evo i u ćudorednom pogledu našao — u golemoj sumnji. 
Ali kod te nije moglo ostati : čovjek je u životu svagda pri¬ 
siljen da radi, pa ne će li da bude igra slučaja ili izvanjskih 
sila, mora makar kakova načela slijediti u svom radu : ako 
igdje, u ćudorednom pogledu se skepticizam ne da provesti, 
izim ako se čovjek — kako su to skeptici i tražili — odreče 
svakoga djelovanja. To Descartes nije htio, pa je stoga morao 
makar kako iznaći neka načela, uz kojih presumptivnu vrijed¬ 
nost živjeti će sretno, dok ne dodje do stalnih i sigurnih. Ta 
su načela bila : zakone i običaje svoje otadžbine držati i ostati 
u vjeri, u kojoj je uzgojen i uopće slijediti misli, koje su naj¬ 
dalje od svake skrajnosti, u djelu biti odlučan i čvrst, koliko 
je moguće, pa i dvojbeno mnijenje, kad mu se priklonio, 
držati, kao da je najsigurnije ; više nastojati sebe svladati 
nego udes i prije svoje želje promijeniti nego misliti, da će pro¬ 
mijeniti red svijeta. Toliko je mislio, da je dovoljno za sretan 
i zadovoljan život, dok — ne dodje na pravi put znanja. Već 
onda bio je uvjeren : ako volja samo ono želi i izvršuje, što joj 
razum kao dobro svjetuje, onda je dosta prav sud za pravo 
dj elovan j e. 18 Očito je već tim bio označen put, na kojem 



će intelekat postati odlučan faktor ćudorednoga života : za¬ 
bluda i neznanje zahvaća i u ćudoredno područje ; spoznaja je 
uvjet ćudorednoga života ; strasti i požude, budući da su ne¬ 
jasne predodžbe, zavode na krive sudove — a prema tome na 
zlo djelovanje ; treba ili dakle prevladati ; sredstvo za to je 
jasna spoznaja; u toj je spoznaji i sloboda čovjeka, 
kojom se otima utjecaju nerazumnoga dijela ; moć duše nad 
pobudama nije doduše neograničena ; u borbi s njima vidi se 
jačina ili slaboća njezina, ali ona imade silno oružje ; to su 
čvrsta i stalna načela s obzirom na dobro i zlo, koja može prema 
mutnim spoznajama pobuda staviti i svoj život prema onima 
urediti. Pravo mišljenje vodi k pravome htijenju — pravo 
htijenje na pravi život. Koliku važnost Descartes podaje spo¬ 
znaji za uredjenje valjana života, najbolje se razbira iz djela 
o pobudama duše (T r a i t e des passions de l’ame), 
koje svakojako ponavlja posve sokratske i stoičke motive. Zato 
mu i izlazi etika pretežito negativna ističući poglavito pre¬ 
vladavanje afekata, a s obzirom na sam život jednako kao i 
Sokratova i stoička etika blizu tome, da promaši djelovni cilj 
i da završi u idejalnom, ali nepraktičnom cilju : da je posljednji 
cilj i ćudorednoga života — sama spoznaja. 

Samo u nekoliko riječi da se osvrnemo na sustav Descar- 
tesov jer će bi Li prilike, da se na njega još češće vratimo. 
Sudbina je svih velikih nauka, da se iz njih razvijaju naj- 
oprečniji sustavi : jednostavni je razlog tome, što oni u naj¬ 
višim pitanjima podaju jednostrano rješenje, dok se u razvoju 
te jednostranosti manje ili više izravnavaju ; tim doduše ne¬ 
staje osebujnosti sustava samoga, no u drugu ruku izravna¬ 
vanje može poći i u protivnim pravcima, koji jednako vode na 
zajednički svoj izvor. Nije dakle čudo, ako se u Descartesovu 
dualizmu nadje klica spiritualizmu, idejalizmu, ali jednako 
i k materijalizmu, na što je mogla zavesti poglavito misao o 
prostornome određjenju sijela duše; isto tako je u njem početak 
monizmu Spinozinu, koji je dosljednije od Dcscartesa proveo 
njegov pojam supstance, ali i monadnome pluralizmu Leib- 
nizovu. Nije ni shvaćanje odnošaja duše i tijela moglo ostati 
netaknuto : pa se i tu nadovezuju razne teorije — a neka se 
ne pregleda ni to, da je svojim ishodišnim skepticizmom za- 

počeo kriticizam, što ga je na visinu doveo Kant. I pored svih 
slaboća, što mu ih nameće njegovo odredjenje duha i tvari, 
odredjenje supstance i što je s tim u svezi, ostat će njegov sustav 
jedan od najvažnijih u povjesti fiiozofije. 


§ 4* NastavaK Descartove nauKe u Fran- 
cesKoj i Nizozemskoj. 

Kao raspršeni traci svijetla — rekosmo — tako izviru iz 
velikih sustava najoprečniji smjerovi. Veliki je sustav kao ti¬ 
jelo oštrih bridova, koje se ne prilagodjuje lako naravnim i 
vijugastim oblicima susjednim ; veliki sustavi se u većini pi¬ 
tanja stavljaju na odrešito, gotovo nepomirljivo stajalište, 
ne traže izmira, ali tim više traže rješenje, a gdje im se pro¬ 
blemi ne podlažu, tamo ih poput gordijskoga čvora naprosto 
presijeku. Poradi tih svojstava svaki veliki sustav već od po¬ 
četka ima u sebi nešto, što potiče nastavljače, da oštre oblike 
malo uglade, da uzmu obzira i na protivna mnijenja, koja su 
početnici suvereno pregledali ; tako se pomalo odbruse uglovi — 
kao u kamena, što se s brda otkinuo oštar i uglat, te padajući 
udara na sve strane, a u toku rijeke se zaokruži i prilagodi uz 
ostalo kamenje. No kako ove promjene, ova modificiranja, 
ne idu istim pravcem ni jednako daleko, kako su obziri na pro¬ 
tivna mnijenja razni i popuštanja od isprvična ođredjenja sad 
veća, sad manja, dogodi se, da se iz istoga sustava izvirući 
smjerovi na krajevima toliko raziđju, te ih ne veže više ni ono, 
što je za ishodišni sustav najznačajnije. Malo se gdje to vidi 
tako jasno kao na sustavu Descartesovu. Nema sumnje : taj 
je sustav za svoje vrijeme bio nešto novo, upravo smiono, pa 
nije čudo, da je uzbudio sav tadanji učeni svijet. Uzalud se De- 
scartes povlačio u samoću, da ga ljudi ne vide, ideje su njegove 
same sebi krčile put do najviših svetišta nauke. U Nizozemskoj 
je uslijed ličnih poznanstva svratila na sebe pažnju nauka 
njegova, već god. 1640., u glasovitoj školi Port-Royal nastaje 
na njezinim osnovima god. 1662. logika (L’art de penser od Ar- 
naulda i Nicolea) ; Sorbonna je doduše nauku njegovu zabacila 
i mnogi slobodoumni inače krugovi je ne prihvatiše, ali — 

može se reći — sav svijet se njom bavio. Oko nje se razvila živa 
borba, a bilo je i dosta toga, čemu se moglo opravdano prigo¬ 
voriti i što je nužno tražilo popravka. Najprije je trebalo zbližiti 
misaonu i rasežnu supstancu ; činilo se naime nemoguće, da 
duh ikako dodje u svezu s tijelom, ako su te supstance ama posve 
različne ; hipoteza o živim dusima nije mogla toga tumačiti, 
da što više, na njoj se očito vidjelo, da je za nevolju načinjena ; 
ni odnošaj tih supstanca k božanskoj supstanci niie zadovo¬ 
ljavao, jer postoje li po ovoj, onda nijesu više prave supstance. 
To je vodilo k monizmu S p i n o z i n u. I to se pitalo, 
kako mogu supstance djelovati jedna na drugu, ako su raz¬ 
lične i neovisne jedna od druge ; tu nije bilo izlaza, ako se pri- 
drži Descartesovo odredjenje, nego napustiti uzajrnično dje¬ 
lovanje i ustvrditi, da bog dovodr duh i tvar u svezu od časa 
do časa, prigodice, to je učinio o k a z i j o n a 1 i z a m, ili na¬ 
pustiti samostalnost duha i zaći u materijalizam, to je učinio 
C o n d i 11 a c, ili napustiti samostalnost tvari i preći na stranu 
idejalizma, to je učinio L e i b n i z. U spoznajno teoretskom 
pogledu prelazi racijonalizam Descartesov na jednoj strani u 
misticizam, na drugoj u sensualizam, a završuje se u skepti¬ 
cizmu franceskih enciklopedista. 

Red je, da tu promjenljivu sudbinu Descartova sustava 
i zbliže ogledamo. 

Iz definicije, (la je duh svijestan, slijedilo je, da on mora znati 
za sve radnje svoje : što ne znaš, kako biva, to i nijesi učinio. Nuto duh 
ništa ne zna o tom, kako nastaje odnošaj izmedju njega i tijela — dakle ga 
duh i ne stvara, nego mora da je uzrok tome odnošenju izvan njega : bog 
ga dakle stvara u nama i to od časa do časa, kad to prilike (occasio) traže ; 
ako ima, da nastane u svijetu promjena, bog se brine, da i u našoj duši 
nastane svijest, znanje o toj promjeni i obrnuto, nastane li u nas težnja, 
bog posreduje, da ona predje u tjelesnu kretnju i tako zahvati u tvarn 
svijet. To je okazijonalistička nauka Nizozemca Arnolda G e u- 
lincxa (1625—1669.). Po toj nauci nema medjusobna utjecanja iz¬ 
medju duha i tvari ; samo u istome redu postoji uzročna sveza, dakle 
medju pojavama duševnim za sebe i tjelesnim za sebe ; prelaz iz jednoga 
reda u drugi nastaje posredovanjem božjim. Lako je uvidjeti, da je tim 
glavna tečevina Descartesove nauke posve propala. Dcscartes jc naime 
ustvrdio, da je bog dao svijetu zakone, ali sam ne utječe neposredno 
na razvoj dogodjaja, te je uslijed toga tražio, da se iz tumačenja pojava 
izluče sve natprirodne sile, i da se pojave tumače jedne iz drugih ; iza 
njega evo dolazi Geulincx (Želens), uvodi božanstvo i opet kao neposredni 

uzrok zbivanju, čim ujedno otima podlogu znanstvenomu spoznavanju 
svijeta, jer se može svaka nepoznata pojava odbiti na djelovanje božje, 
i ujedno otvara put — ravno u mitologiju, Posljedice te misli idu još 
i dalje. Ako duh i tvar ne djeluje medjusobno, onda kao da im nestaje 
svake supstancijalnosti, kao da se promeću u puke nizove pojava; 
no ako je zagonetno djelovanje izmedju različnih bića, nije jasno ni 
uzročno djelovanje u istome redu ; može li se jasno reći, kako nastaje 
jedna tvarna pojava iz druge? Najbolje se i opet uteći bogu i ustvrditi, 
da bog sve i u svem djeluje ; tim se G e u 1 i n c x približujc S p i n o z i, 
ali mu se svijet raspada u niz čudesnih stvaranja božanskih. Da ova- 
kovo rješenje ne zadovoljava, osjetio je i sam, pa je smislio jednostavnije 
tumačenje za medjusobni odnošaj tvarnih i duševnih pojava : kao dvije 
ure što jednolično pokazuju vrijeme, ako ih je urar unaprijed udesio, 
tako su i tvarne i duševne pojave unaprijed udešene, da sc u svakomu 
času podudaraju. Tim prelazi okazijonalizam u prestabiliranu harmo¬ 
niju ; taj put vodi od Geu 1 incxa k L e i b n i z u. 

U svezi s tim mislima stoje i Geu)incxovi nazori o ćudoredju. 
Tu vrijedi načelo : gdje ne možeš utjecati, tamo nemaš ništa tražiti ; 
ako je pak uzročnost relativnih bića iluzorna, onda čovjek u izvanjskom 
ne može ništa ; neka dakle i ne traži u njem zadovoljstvo ; neka ukloni 
iz sebe sve, što ga potsjeća. na tvar ; krepost se onda sastoji u slobodi 
od požuda i strasti, a vrhunac joj je ljubav k bogu i razumnost, kojom 
se čovjek predaje u božansku providnost. Panteistički duh n Geulincxovoj 
nauci nužno je vodio do ovakova misticizma, ali ovaj ima osnov i u 
Deseartesovoj nauci po tom, što se u njoj spoznaja svijeta i duha osniva 
na spoznaji boga, što nužno vodi do zahtjeva što više se složiti sa bo¬ 
žanskom sviješću i ljubavlju uroniti u njegovo biće. Jasno se to vidi 
kod B. P a s c a 1 a (1623—1662.) i N. Malebranchea (1638—1715). 
Pascal u svojini „Mislima" dopušta, da će duh držeći sc valjane 
metode — takovom drži matematičku metodu Descartesovu — doći 
do velike visine u jainačnome znanju ; i kad taj uspjeh vidi, ne može 
se uspreći, da nc nazove čovjeka riznicom is ine. No čas zatim vidi, 
da je drugo znanje ljudsko nestalno, ništa mu ne kazuje istinu, sve ga 
zavodi ; osjećala i um su nepouzdani i napunjaju dušu čovjekovu za¬ 
bludama i čine ga — skladištem neizvjesnosti. Na iste misli dolazi, kad 
motri čovjeka : sad mu se čini uzvišen nad sva bića, sad opet neznatni 
stvor prirode, bijedan i nemoćan, a baš ona veličina čini ga bijednim, 
jer nc može nigdje naći mira i tražeći sreću, tražeći znanje, koje će ga 
zadovoljiti, nalazi bijedu, neznanje, zabludu i neizvjesnost ; onda ga 
opet bijeda i slaboća podiže i čini sposobnim za veliko pregnuće. Tako 
se najposlije smiri u spoznaji svoje slaboće i predaje se u milost božju. 
On ne traži dokaza za bitak boga i besmrtnost duše, nego vjeruje glasu 
srca, koje to traži, vjeruje i u nestalni život i promjerljivi udes 
i ljudsku slaboću, što sve postaje čovjeku snošljivije ako se srcem 
vinuo k bogu i u njem našao potporu i utočište. Takav je Pascalov misti- 

Dr. Albert Ra zala ; Povjest filozofije. II, 16 



242 


cizam, da ne traži spoznaju boga zrenjem, nego samo onu, koja izvire 
iz uvjerene duše i čista srca ; gdje duboko vjersko ćućenje čovjeka od¬ 
vraća bd preuzetiiosti dogmatika i klonulosti skeptika ; to je spoznaja, 
koja čovjeka ne izdaje, ni ako mu pod nogama tlo izmiče, jer je nje¬ 
govo hvatište u vječnosti. To jc filozofija srca, koje sebi uđešava nazor 
o svijetu onako, kako njemu zadovoljava. Valja prizna+i, da je u pre¬ 
tjeranome isticanju uloge, što jc um imade za stvaranje nazora o svijetu, 
posve razumljiv bio, a i opravdan ?Ias, koji je naglasio i pravo srca, 
koje, kako Pascal kaže, ima svoj razbor, o kojemu razbor ništa ne zna. 
Zato i ne će da gleda svijet samo umom, nego i srcem : njegove misli, 
kako zgodno veli Winđelbanđ, ne čine dojam velikoga umnoga rada, 
nego velike ličnosti, koja je to veća, što se od svojega doba ovako odvaja. 
Srodan mu je po mišljenju, ali nije tako dubok po čuvstvovanju P i e r r e 
Poiret (1646—1719.). N. Malebranche stoji bliže Geulincxu. 
Zajednička im je misao, da zapravo bog djeluje u svemu ; otud izvodi 
Malebranche posljedicu, da ni predodžbe o izvanjskome svijetu ne 
nastaju u nama po stvarima, nego utjecajem božjim; sve, što spozna¬ 
jemo, dolazi dakle od boga —- ili kako Malebranche kaže: mi sve 
stvari g l et} a ni o u bogu. Ali ne samo da ih gledamo, nego one 
i j eh u u bogu : bog naime zamišlja svijet, a budući da jc njegova misao 
žazbiljna, to je u tom zamišljanju pravi bitak stvari, dočim je t. zv. 
realni svijet (kao u Platona) samo slika božanskih ideja. A kao što je 
spoznavanie zrenje ideja u bogu, tako je ćudorednost ljubav boga ; 
a budući da je naime sve u bogu,, čini se kao da su se stvari u svojem 
pojedinačnom bitku nekako ođmetnule od boga, te prirodno onda teže 
natrag k njemu ; uslijed toga im je posljednji cilj u bogu. Sličan prelaz 
iz racijonalizma u mističnu ljubav bogu naći ćemo i kod S p i n o z e. 

Najvažniji- nastavljač nauke Dcscartcsove je Spinoza. 


Baruch Spinoza (1632—1677.). 

Barućh Spinoza se rodio god. 1632. u Amsterdamu 
od židovskih roditelja, koji ga prema običaju uzgojiše ; upo¬ 
znavši se zarana s naukom Descartesovom odbio se od dje¬ 
dovske vjere, poradi čega se izvrgao progonu svojih supleme¬ 
nika ; lutajući neko vrijeme od mjesta do mjesta naselio se 
1659. u Haagu, gdje se bavio naučnim radom, a potrebna sred¬ 
stva za život si je pribavljao brušenjem leća. Teške životne 
prilike nijesu bez krivnje na ranoj mu smrti god. 1677. Od 
djela mu je najznatnija ,,E t i k a“ i ,,R asprava teolo- 
gijsko-političk a". 

Spinoza počinje s korekturom Descartesova mišljenja o 
supstancijama. Tako je Descartes nazvao ono, što za 



svoj bitak ne treba ničije pripomoći, ali je čudnom nedosljed¬ 
nosti odmah našao, da se duh i tvar mogu zvati supstancijama, 
jer ne trebaju ničije pripomoći — osim božje. Spinoza ostaje 
kod prvoga ođredjenja. Supstancija je ono, što postoji po sebi 
i što se poima po sebi. Ako je tako, onda u prirodi može biti 
samo jedna takova supstancija, jer ništa drugo ne postoji, 
bez nje ni izvan nje, nego se za sve nužno pomišlja, da postoji 
s njezinom pomoći, a jedino ono postoji bez ičije pomoći, samo 
po sebi. Ovu apsolutnu supstanciju zove on bogom — ali 
naročito ističe, da ga ne zamišlja poput drugih ljudi prema čo¬ 
vječjem uzoru ; bog je za nj neizmjerno biče, koje u sebi obuhvaća 
svu prirodu, sve je u njemu, a i on je u svemu u toliko, u koliko 
su sve stvari samo oblici apsolutne supstancije. 3 Ova bo¬ 
žanska supstancija je tvorni uzrok svih stvari, a kako 
izvan nje nema ništa, slijedi, da je sam bog i po sebi uzrok 
stvari ; nema ništa izvana, što bi ga sililo ili poticalo, da dje¬ 
luje ; bog je jedini slobodni uzrok. Ne valja ipak držati, da je 
on slobodan u smislu, da bi mogao, što hoće ; koji tako misle, 
mogli bi reći, da bi se bogu moglo prohtjeti, da ođređjeni uzrok 
ne izazove posljedicu, a to je besmisleno, 2 nego se bog može 
zvati slobodnim samo u smislu slobode od izvanjskih utjecaja ; 
mače sve iz njegova krila izvire nuždom prirode njegove. 
Otud slijedi, da postanje stvari nije moglo ići drugim načinom 
i redom, nego je išlo, jer je to sve bilo odredjeno prirodom božjom. 3 
Od stvari jedne su neposredno nastale iz te prirode, a druge po¬ 
sredno; one prve slijede nužno iz apsolutne prirode, te posreduju 
izmedju boga i svega ostaloga, što se u prirodi zbiva, ali bez 
boga ni biti niti se pomišljati ne može. Ovo razlikovanje ima 
samo praktičnu vrijednost; posredno ili neposredno postanje u 
stvari je isto, jer što je neposredno i što jc posredno nastalo, 
postoji po bogu ; sve je u njem i od njega ovisno. Ako je tako, 
onda nema ništa slučajna, jer bog nije slučajno biće, postoji 
nužno i sve je u njem, sve njegovom prirodom odredjeno, da 
nekako jest i djeluje. Apsolutna supstancija kao slobodni uzrok 
svega zove se natura naturans, stvoriteljica — priroda, 
kao skup svib postojećih oblika, u kojima su se pojedina svojstva 
(atributi) njegove prirode očitovala, zove se natura na¬ 
tura t a, stvorenica — priroda, 4 Iz gornjih misli proizlazi, 

da stvari mogu djelovati sauno onako, kako je od boga odredjcno, 
a ne mogu se u danoj prilici ni oteti djelovanju ; stvari moraju 
djelovati, kakovo im je bivstvo ; daljnja je posljedica toga, da 
sve nastaje nužno po predjašnjim uzrocima ; kao posljednji 
uzrok stoji iza svega božanska priroda. Za slobodu volje u tom 
sustavu nema mjesta. 

Tu je prilike, da se koja spomene, što Spinoza sudi o predsudi, 
da zbivanje prirode ide prema nekim svrha m a. Kako je nastala ta, 
veli, prcđsuda? Ljudi su sebi svijesni htijenja i teženja, pri čem posma- 
traju stvari s gledišta koristi, ltoju im pružaju ; i uvijek nastoje upo¬ 
znati svrhu stvari ; tako vide, da su im oči za gledanje, biljke i životinje 
za hranu, sunce za svijetlo ; a otud dolazi, da sve u prirodi drže sred¬ 
stvima za svoje svrhe, a onda drž.e dalje, da i bogovi sve upravljaju 
na korist ljudi, da im se tim obvežu i da budu od njih čašćeni ; to je 
eto razlog, zašto ljudi nastoje konačne svrhe stvari upoznati. No dok 
tako nastoje pokazati, da priroda ništa ne čini bez razloga, t. j. što ne bi 
imalo nekakovu korist za čovjeka, ne će da vide, da u prirodi ima i mnogo 
beskorisnih, da štetnih stvari ; uza sve to ostaju pri svojoj predsudi, 
pa im je žao razrušiti tu labave zgradu, u kojoj su se nekako udomili, 
pa se još i muče, da dokažu, kako priroda slijedi neke svrhe, mjesto da 
npoznađu, da su te svrhe ljudi primislili prirodi. 5 Misao o svršnosti sc 
razbija već na osnovnoj tvrdnji, jer je sve u bogu, da sve nužno proizlazi 
iz prirode njegove, te ni bog sam ne djeluje „slobodnom voljom", nego 
nuždom bića svoga. Ako to stoji, onda i izrazi dobar i zao, red i zbrka, 
lijepo i ružno dobivaju drukčije značenje, nego im sc obično pridaje ; 
zato na'me, što na nas neke stvari djeluju povoljno, zovemo ih dobrima ili 
lijepima ; ali ta im oznaka pripada samo u odnošaju k nama. ; tim se 
dakle tumači samo kakvoća našega pređočivanja, a ni¬ 
pošto priroda stvari samih. Spinoza prema tome misli, da ,,puk“ 
drži subjektivni ljudski način pređočivanja objektivnim svojstvima 
stvari, t. j. da je mišljenje puka naivno realistično ; filozofija spoznaje 
stvari u odnošaju k apsolutnome biću, njezina je spoznaja objektivno 
realistična. No tu se Spinoza upleo u zabludu, koja prati filozofiju 
može se reći — već od starine, otkad joj se nametnula zadaća, da spozna 
„pravo" bivstvo stvari, a pod tim se razumijevala spoznaja stvari izvan 
odnošaja k spoznajućemu subjektu ; to „pravo" bivstvo je apstrakcija, 
na kojoj se može vježbati i vježbala sc mašta filozofa ; nama je pri¬ 
stupna spoznaja samo onoga, što je stupilo u odnošaj k nama ; u toliko 
nam i gore spomenuti pojmovi kazuju o stvarima, koliko je za nas 
i naš život potrebno, a „pučko" je mišljenje baš u tom neosnovano, 
što drži, da njima spoznaje prirodu stvari. Sa svoga stajališta da¬ 
kako Spinoza lako izmiče prigovoru, zašto u svijetu, koji je nuždom 
proizišao iz prirode božje, ima. i nesavršenosti ; savršenost stvari — 
veli — mora sc prosudjivati prema njihovoj prirodi, a ne koliko čovjeku 

prijaju, a samo opet u tom smislu može se o njima reći, da s'u savršene. 
Lijepe ili dobre. Ljudi si najme prema svojim potrebama zamišljaju 
idejalne likove stvari ; ako pak nadju nešto, što se s tim likovima ne 
podudara, misle, da je tu priroda učinila pogrešku." U smislu „prave 
spoznaje" sva je priroda kao izliv božanske supstancije jednako sa¬ 
vršena i dobra i lijepa. Nastanak one „pučke" spoznaje, koja nije samo 
subjektivna nego i predrasuđna, izvodi Spinoza iz osjećanja. Osjećanje 
podaje o stvarima neprimjerenu (inadekvatnu) spoznaju, t. j. prikazuje 
stvari u odnošaju k čovjeku, u kojem odnošaju za nas postaje štošta 
važno na njima, što u odnošaju k apsolutnome biću nije važnp. A kako. 
nije moguće, da i za sve ljude bude jedno te isto i svagda važnp, čini 
se Spinozi posve razumljivo, zašto se mnijenja ljudi razilaze ; razlog 
je tomu upravo to, što prirodne stvari hoće predodžbama o stva¬ 
rima protumačiti. Pravo se svijet spoznaje u mom; ideje njim ste¬ 
čene odaju svojstva stvari. Spinoza tu prihvaća staru opreku racijo- 
lista izmedju osjećanja i mišljenja, i to prihvaća u smislu Descartesovc 
nauke, dakako poput svih predšasnika i on drži svoje umovanje onom 
pravom spoznajom, koju čovjek traži ; Desoartesovoj nauci dodaje još 
jednu vrstu spoznavanja, naime — intuitivnu, koja — reći bi ■— u 
bogu spoznaje stvari i kojoj u etici odgovara kao najviši stupanj kre¬ 
posti intelektualna ljubav k bogu. 7 

Božanska priroda nije spoznaji našoj posve nepristupna 
i ako nije posve dokučiva. Ono, što razum spoznaje, da pripada 
njenome bivstvu, zove se atribut. Tih atributa ima svaka 
stvar to više, što je savršenija; božanska priroda je u tom 
pogledu neizmjerna. Ipak se svi atributi, koliko možemo 
spoznati, dadu svrstati u dva glavna niza : u jednom se 
očituje bivstvo božje kao misao, u drugome kao protež- 
nost; prema tome ima ovo i dva načina (moda) pojavnoga 
bivstvovanja ; u svakoj se naime misli nekako i na neodredjen 
očituje prva strana božanskoga bića, u svakome tijelu druga 
strana ; u tjelesima atribut protežnosti, u mišljenju i dušama 
atribut misaonosti. Kako sve nastaje po predjašnjim uzrocima, 
treba istaknuti, da svi pojavni oblici jednoga niza imadu svoj 
uzrok samo pod onim atributom, kojega očito¬ 
van j a j e s u ; tako dakle tvarni dogodjaji nastaju iz tvarnih, 
duševni iz duševnih, te nije moguće jedne izvoditi iz drugih 
baš tako, kako nije moguće jedne atribute izvoditi iz drugih. 
Prema tome nema izmedju dogadjaja u tvarnome svijetu i u 
svijesti neposrednoga saobraćaja, nego po tom. Što obadva 
niza izviru iz jednoga bivstva božjega; zato i teku tako, da 

redu i spoju ideja odgovara red i spoj stvari. 8 
Ovako Spinoza kauzalitet nadomješta parale¬ 
lizmom, a što drži, da atribut mišljenja i protežnosti svuda 
idu uporedo, to ga dovodi do misli, da je svijet oduhovljen, 
da svakoj stvari odgovara u drugome nizu njezina ideja; mi¬ 
šljenje uopće nije nego duša protežnosti, duša svijeta. 

Pojedina bića nemaju supstancijalnoga bitka, nego su 
samo stanja apsolutne substance onako, kako su misli, težnje 
i djela stanja u čovjeku. Svaka je pojava nekaki oblik božanskih 
atributa; tako se u čovjeku očituje atribut mišljenja, te pravo 
uzevši u ljudskome duhu sam bog misli, jer što onaj spoznaje, 
to bog spoznaje u njemu, u koliko se prirodom ljudskom oči¬ 
tovao. Sve mišljenje svih umnih bića zajedno sačinjava božanski 
um, kao sve pojave tvarne što odaju njegovu protežnu prirodu. 
Duh je u čovjeku ideja ili spoznaja tijela, tijelo je ostvarenje 
(objekt) duha ; u tijelu se ništa ne zbiva, što duh ne bi znao; 
u svezi je s tim misao, da duh spoznaje svoje tijelo onako, 
kako jest. 9 

Sva bića nastoje, da ustraju u svojem bitku, no prilike se 
mijenjaju oko njih ne rijetko im ugrožavajući život ili opstanak; 
nužda ili potreba (unutrašnja ili izvaujska) sili ih na teženje, 
da se riješe neugodnoga stanja, u koje dodjoše ili da održe ugodu, 
koju stekoše; ugoda i neugoda pokreću životom 
svih b i ć a, pa i čovjeka. Stoga je ugoda uzevši je samu za se, 
dobra, neugoda zla; dobro je, što priredjuje ugodu i ko¬ 
risti životu, zlo je, što zadaje bol, ili zadovoljenje onemogu¬ 
ćuje, te tim oštećuje život, ili drugim riječima dobro je, što uz- 
držanju našega bitka koristi; zlo je ovome protivno. 10 
Ovaj na nagonu samoodržanja osnovani utilitaristički natura- 
lizam umjerava se odovud dalje pitanjem : tko može da pro¬ 
sudi, što je korisno? Naturalizam mora tu odluku prepustiti ili 
instinktivnome osjećanju organizma ili navici i prilagođjenju 
na prilike, Spinoza pak drži, da samo duh, kad jasno i razgo¬ 
vijetno spoznaje, može odrediti, što je prava korist. Ima 
naime i prividna ili časovitajeorist, koja ne prudi^životu ; a um 
će najbolje znati, što prirodi ljudskoj koristi, t. j. što joj je 
uistinu korisno, i što vodi čovjeka do sve većega savršenstva. 
A kako je krepost djelovanje prema zakonima prirode i um 

najbolje sudi, što je prirodi protivno, to je on i najsigurniji 
provodič ka kreposti. On je dakle prije svega koristan za život, 
jer nema boljega života, nego ako je umom upravljan ; za kre- 
pošću pak treba težiti, jer podaje potpunu, pravu i istinitu 
korist. 11 Spinoza je tako naturalizam nastavio u intelektuali- 
stičnome smjeru, no potonji rado odvodi od zemaljskoga žića u 
carstvo ideja. Spinoza ga nije u tom slijedio možda i zato, što 
po njegovu mišljenju ideji nužno odgovara tvar, pa tako i idejalne 
težnje moraju imati objekt u realnome svijetu ili u društvu 
ljudskome. Evo što o tom veli na jednome mjestu : „Nikada 
ne možemo dotle doći, da ne bismo trebali za uzdržanje našega 
bitka izvanjskih stvari i da bismo živjeli bez saobraćaja s iz¬ 
vanjskim svijetom. Uzmemo li pak naš duh u obzir, bio bi 
očito naš razum manje savršen, da je duh od vanjštine odijeljen 
i da osim sebe ništa ne spoznaje. — Ima dakle izvan nas mnogo, 
što nam je korisno i za čim je vrijedno težiti. Medju tim stva- 
rirria i opet najodličnije, koliko se može misliti, je ono, što se 
posvema slaže s našom prhođom. Jer ako se. n. pr. dva pojedinca 
od jednake prirode združe, onda čine jedan individuum, koji 
dvostruko može od svakoga pojedinoga njih. Stoga čovjeku nije 
ništa korisnije od čovjeka. Ništa si odlićnije ne mogu željeti 
za uzdržanje svoga bitka, nego da se svi u svem medjusobno 
slažu tako, da bi baš svi dusi i sva tjelesa sačinjavala jedan 
duh i jedno tijelo, da bi jednako svi, koliko je moguće nastojali 
svoj bitak održati ali tako, da bi pri tom tražili ono, što je op- 
ćeno nužno. Otud sbjedi, da ljudi, koji se dadu upravljati umom 
t. j. ljudi, koji svoju korist traže pod upravom uma, 
da ti ljudi ništa ne traže za sebe, što ne bi i za druge ljude že¬ 
ljeli i da su stoga pravedni, vjerni i pošteni' . 12 

Od ovako oplemenjenoga utilitarizma uzdiže se Spinoza 
u svojoj etici još za jednu stepenicu dalje. Ako je spoznaja 
najbolje sredstvo k sreći, najpotpuniju će sreću imati onaj, 
koji je, kako su već Stoici tražili, pregledao savez svega ; tako 
se i Spinozi čini, da je vrhunac teženja i sreće intelektu¬ 
alna ljubav kbogu. 13 Ljubav ova nastaje iz potpune spoznaje, 
da je bog uzrok svega, da je sve u njem i po njem, iz spoznaje, 
koja gleda svijet s gledišta vječnosti— sub specie aeternitatis. 
Takova spoznaja smiruje duh, lišava ga bolnih razočaranja* 

očajnih uzbuda afekata, kad se što neočekivano ili protiv volje 
dogodi, i napunja ga zadovoljnim pouzdanjem u upravu svijeta. 
S tim se dubokim uvjerenjem završuje etika Spinozina : spo¬ 
znaja vodi na put kreposti, a na vrhuncu svojem zalazi u mi¬ 
stičnu ljubav k apsolutnome osnovu, koji sve obuhvaća. 

U politici Spinoza povodeći se za Hobbesom prihvaća 
teoriju ugovora. Ako naime bića prirodno teže za svojom 
dobrobiti, može se činiti, da se drukčije ne da doći do druš¬ 
tvenoga udruženja, nego ako pojedinci dogovorno napuste 
nešto od svojega prirodnoga prava. Prirodno je dopušteno 
svakome raditi, što ga je volja i za što ima snage— ili drugim 
riječima prirodno pravo odredjuje požuda i 
moć. No kako je čovjeku korisnije živjeti bez straha i kako 
to n e može biti, ako će bezobzirno svoju dobrobit tražiti i kako 
je najposlije potreban pomoći drugih, treba da svaki prirodnu 
požudu razborito ograniči. Ljudi se dakle, kad postanu raz¬ 
boriti, dogovorno odriču jednoga dijela svojega prirodnoga 
prava, ali to odricanje može vrijediti samo onda, ako njim 
Čovjek u zamjenu dobiva neku veću dobrobit. Vrij ednost 
ugovora ovisna je o koristi, koju podaj e; čim 
nestane ove, pada i onaj. Odovud se Spinoza razilazi s Hob¬ 
besom, kad drži, da gradjani ne prenose svoje moći na državu 
bezuvjetno i za sva vremena ; čovjek je dužan pokoravati se 
državnoj vlasti samo dotle, dok ona zaštićuje interese gradjana; 
traži li što nerazumno, već je tim izgubila pravo na vlast, koja 
joj se podala. Čovjek u državi ne smije biti rob, koji služi samo 
interesima gospodara, ni dijete, koje radi prema odredbama 
roditelja, makar i na svoju korist, nego mora biti podanik, koji 
na zapovijed vlasti vrši, što služi zajedničkome, dakle i nje¬ 
govome dobru ; to pokoravanje ne smije da bude slijepo i iz¬ 
vanjsko, nego treba da izvire iz znanja i uvjerenja. Odanost 
gradjana je zato najčvršći skup države. Desi li se pak, da vlast 
postane nerazborita, ne će je slijediti živa volja naroda, silom 
će se neko vrijeme održati, ali ne zadugo. Tako Spinoza Hobbesov 
apsolutizam vlasti umjerava u demokratskom smislu, po kojem 
je državna vlast odgovorna gradjanima, jer nije sebe radi nego 
njih radi. Vladar ima dužnosti prema narodu, a da ih može 
ispuniti, potrebno je, da bude uman i krepostan ; tim se pak 

demokratski princip, koji bi lako zaveo na misao, da je državna 
vlast u svem dužna popuštati želji gradjana, umjerava aristo- 
kratizmom prosvjete. Država, kako je zamišlja Spinoza, služi 
gradjanima — ali ne treba da im ugadja, nego da ih privodi 
k odredjenju čovjeka, k obrazovanosti i kreposti. Tako se eto 
Spinoza uzdiže i ovdje, kao i u etici od naturalizma do ideja- 
lizma, u kojem je mjesto kulturnome napretku i ćudorednome 
usavršenju čovjeka. 10 

Spinoza kaže na jednom mjestu, da čovjek mjeri savr¬ 
šenstvo stvari prema uzorslikaina, što si je načinio o njima ; 
to bi se isto moglo reći i za sustave pauteističke, da su savršeni, 
koliko se približuju Spinozinomu ; ni prije ni poslije njega nije 
nitko tako jasno i dosljedno razvio i proveo misao panteističku 
i za to se s pravom njegov sustav postavlja uzo r-s likom 
panteizma. Da je on zanio Lessinga, Herdera, Goethea, 
da je utjecao na Leibniza, jednom riječi, da su se kasniji mi¬ 
slioci ugledali u nj svagda, kad je svijet obuzeto panteističko 
raspoloženje, u tom je njegova historijska znatnost. Osim ove 
ima još nešto, što taj sustav visoko drži medju filozofijskim 
slikama o svijetu. Ne čini to samo jednostavna, prozirna, krepka 
logika, nego i duboko vjersko čuvstvo i povrh svega Jjubežljiva 
težnja za istinom, blaga dobrohotnost i čovjekoljubivost i ljubav 
k čovječanstvu, kojega kulturnome napretku je namijenio svoja 
djela. Ali sudbina je njegova bila tragična, svijet je odbio njegov 
požrtvovni dar. Suvremenici ne podnesoše otvorenu i iskrenu 
nauku njegovu ; činila im se — za čudo — bezbožna i pogi¬ 
beljna, pa je stadoše suzbijati svim mogućim sredstvima; 
onako je htjedoše izbrisati iz svijeta, kako su njega izagnali 
iz društva u zatišje samotna života. Spinoza je sve to znao 
i sve to ćutio na sebi, ali ni to nije moglo mržnju usaditi u srcu 
njegovu ; ni kao progonjenik ni kao izopćenik nije zamrzio 
društvo, koje ga je teško povrijedilo i tolike mu nepravde na¬ 
nijelo. To je znak visoka, plemenita ali i neslomiva značaja; 
ima tu nešto sokratskoga, što Spinozu kao Čovjeka čini 
milim i podiže ga medju prve ličnosti ljudstva. 

§ 5* EnglesKa filozofija do Kraja 18. 

stoljeća. 

Iz borbe, Sto se od početka novoga doba vodi za samo¬ 
svojnost duha, prvi je pobjednikom izišao duh engleski. On se 
prvi do vinuo zrelosti i razvio do posebnoga tipa ljudskoga 
mišljenja. Nemalo su tome doprinijele i političke prilike ; En¬ 
gleska je naime od 15. stoljeća ovamo proživjela teške i velike 
krize, u kojima je sazrela politička 1 vjerska svijest naroda i 
cijelo društvo zadojeno bilo slobodoumnim shvaćanjem gradjan- 
skoga života. U toj slobodi mogla se i narav engleska razviti 
i ustaliti. Bilo je to vrijeme, okom kaže Tacit : rara temporum 
felicitas, ubi sentire, quae velis, et quae sentias dicerc licet. 
I mišljenje englesko zadobilo je u tom razvoju posebni pravac 
i zašlo u gotovo čvrste oblike, u kojima ostaje i kroz kasnija 
vremena. Značajna je za englesku prirodu treznoća, koja mi¬ 
šljenju ne dopušta previsoki lijet možda u krajeve mašte nego 
ga drži u granicama zbilje, zadovoljna,,obično ljudskim” shva¬ 
ćanjem ; ni u životu se ne zanosi visokim idejalima, nego manje 
ili više računa s korišću, i ako se ne može poreći, da i s tim utilita- 
rizmom, kako se zove, znade spojiti neke idejalne zahtjeve, koliko 
je potrebno, da se iz egoističkoga uzmogne doći do altruističnoga 
i moralnoga djelovanja i splesti vez izmedju pojedinca i društva. 

1. John LocKe (1632—1704.). 

Takovo je. već mišljenje prvaka medju filozofima engleskim, 
Johna Lockea. On je iskustvenjak, te sve spoznavanje 
izvodi iz iskustva ; umu dopušta, da to iskustvo preradjuje 
i preoblikuje, ah veće zadaće nema ; zato se i ne upušta u po¬ 
drobna njegova mudrovanja, ili što bi drugi rekao : ne zadire 
dosta duboko u probleme, nego se drži više na površini. Locke 
to i ne žali, jer drži, da se baš tim nalazi bliže običnome mišljenju; 
njegova su razlučivanja jasna i ako nijesu do posljednje granice 
potanko izvedena, njegovo razlaganje i u najtežim pitanjima 
ne odstupa od prirodna razlaganja obična čovjeka, ne zaođijeva 
se u nerazumljivo ruho, da bi se činilo to učenijim; sve je pri¬ 
prosto, jednostavno, pregledno poredano, više prema prak¬ 
tičnim, manje prema idejalnim zahtjevima udešeno. 

Locke se rodio u Wrigtonu kraj Bristola god. 1632. Na 
život njegov i na mišljenje znatno su utjecale prilike onoga 
doba, gdje se parlamenat digao protiv svojega kralja, osudio 
ga na smrt i uveo republikanski ustav; ovaj doduše nije dugo 
ostao, i još se jednom kraljevstvo pridiglo, da se do kraja sud¬ 
bina izdovolji ; poslije hirovitoga Karla i samovoljnoga Jakova 
došao je čas, kad se engleski narod riješio apsolutizma protje¬ 
ravši Stuartoviće i pozvavši na prijestolje Vilima Oranjskoga; 
to je bio prvi kralj, koji će kraljevati, dok će parlamenat 
vladati. U takovim je prilikama Locke uzrastao, a u zrelo 
doba i sudjelovao. Nauke je svršio u Westminsteru i Oxfordu, 
zanimao se osobito prirodnim naukama, liječništvom i filo¬ 
zofijom, te nema sumnje, da se već tada upoznao s naukom 
Baconovom i Descartesovom. Boraveći neko vrijeme izvan 
Engleske vrati se natrag u društvu grofa Shaftesburyj a. Ovo 
je poznanstvo bilo za nj odlučno ; najprije postade uzgaja¬ 
teljem Shaftesburyjeva sina, a onda dodje i u državnu službu; 
kako je politički ugled njegova štititelja padao i rastao, tako 
je s prilikama i Locke padao i dizao se. Onda bi na neko vrijeme 
otišao iz Engleske. Posljednji put dogodilo se to 1685., kad je 
morao bježati, jer je, čini se, bio zapleten u urotu protiv kralja. 
Nastupom Vilima Oranjskoga vrati se i dodje opet do časti 
i državne službe. U to se vrijeme bavio državopravnim i crkveno- 
političkim pitanjima, te napisa god. 1689. „Dvije ras¬ 
prave o vladi” i poče izdavati ,,L istove o toleran¬ 
ciji”, gdje poriče državi pravo utjecati na vjersko uvjerenje 
gradjana. God. 1693. napisa ,,M išli 0 uzgoj u”. Svoje 
stanovište prema kršćanstvu označio je u djelu „Umnost 
kršćanstva” (1695.). Glavno djelo: Essay concer- 
ning Human Understanding (rasprava o ljudskome 
razrrmu) zamislio je već davno prije toga vremena, a izdao ga 
je 1690. Po svem tom radu izišao je na glas : zahvaljuje to u 
jednu ruku sretnome slučaju, što je za političke prilike po¬ 
sljednjih godina našao teoriju, koja će smiriti i protivnike pre¬ 
vrata. U drugu ruku zahvaljuje to jasnoći, što njegova djela 
ne pokazuju ništa od one zloporabe, kojom neki misle učenost 
i dubokoumnost pokazati, kad nejasne i neodredjene izraze 
upotrebljavaju, a zapravo njima samo kao maglom hoće da 

prekriju slaboće svoje. Locke ne će da mu govor bude neodredjen, 
zamršen više nego obični — ta zadaća je nauke, da u obično 
mišljenje unese jasnoću, a ne da ga još više zamrsi. 1 Ova pro¬ 
zirnost, jednostavnost pribavila mu je i hvalu savremenika 
i nastavljača ; Condillac opaža, da čitajući Lockea nije nikad 
bio u dvojbi o pravom značenju njegovih riječi ; stoga i veli: 
,,Tko hoće da shvati nauku lako, neka najprije uči njegov 
(Lockeov) jezik”. 

„Rasprava o ljudskome razumu”, radi po¬ 
glavito o pitanjima spoznaje i na tom je području, — što se 
filozofije tiče, — historijska važnost Lockeova najveća. Moja 
je nakana — veli on — istražiti postanje, jamačnost i doseg 
ljudskoga znanja isto tako i osnove i stupnjeve vjerovanja, 
mnijenja i odobravanja. Pri tom, nastavlja, ne će zalaziti na 
„fizikalno” ispitivanje duše, niti će istraživati, u čemu se bivstvo 
njezino sastoji ni kojim gibanjem (Descartesovi) životni dusi 
ili kojim promjenama prolaze osjeti kroz osjećala i dolaze kao 
predodžbe u um. To sve može biti zanimljivo, ali je važnije na 
osnovi opažanja upoznati sredstva, kojima razum dolazi 
do pojmova i steći mjerilo za jamačnost znanja. Dva su 
dakle glavna pitanja : kako nastaju u nama ideje (razumije¬ 
vajući pod tim sve, što može biti predmet mišljenju) 2 , drugo; 
kakovo je naše znanje i kolika mu je sigurnost, jamačnost 
i doseg, a u svezi je s tim i treće pitanje: o osnovi i prirodi vje¬ 
rovanja i mnijenja, 3 jednom riječi radi se o spoznajnoj 
vrijednosti naših predodžbi. Tu pak u prvome redu dolazi 
u obzir t. zv. prirodjena načela ili ideje, 4 koje mnogi primaju 
kao gotovu činjenicu i drže ih reći bi za znakove ubilježene 
u dušu ljudsku. Za dokaz pozivaju se na općenito priznavanje 
istih. Taj dokaz ne vrijedi mnogo, jer i kad bi bila ta t. zv. 
prirodjena načela i općeno priznavana, nije isključena mogućnost, 
da su i drukčije postala svojinom duha, te mu ne moraju biti 
prirodjena. No još je gore, da i nije istinita podloga dokaza, 
jer načela i predodžbe, koje se drže prirodjenima, niti nijesu 
općenc. Najopćeniji ovakovi sudovi su načela: „sve, što jest, 
jest”, — i ,,Nemoguće je, da jedna te ista stvar (istodobno) 
jest i nije”. Pa i za ova načela mnogi ljudi, tako primjerice 
divlji narodi i djeca, ne znadu, a ipak bi trebalo, da znadu. 

se upotrebljavan]u općenih riječi. Tako se duša oprema predodž¬ 
bama i riječima kao gradjom, na kojoj može vježbati svoje 
pojmovno mišljenje ; onda se uzdiže do sve općenijih predodžbi 
i riječi, a uporcdo napreduje u upotrebi uma, idući od manje 
općenih spoznaja k sve općenijima, a ne obrnuto. Može li se 
reći, da dijete, kad spoznaje razlike izmedju jabuke i gorušice, 
to čini na osnovi načela, da ista stvar ne može istodobno biti 
i ne biti — ili je to načelo tek kasnije iscrpljeno iz mnogih i s- 
kustava? Ovo ne vri'edi samo za teoretske nego i za istine 
praktične (koje se tiču djelovanja), dakle za ćudoredna načela. 
Kad bi ova bila prirodjena. ona bi morala biti općeno priznata 
od svih ljudi ; ali općeno priznatih načela nema. Ljudi se ne 
samo bitno razilaze u mišljenju o tom, što je pravo i dobro, 
nego i ne vrše ono, što drže vrlinom, a ipak kad bi duhu bila 
prirodjena načela, u čem bi se vidjela njihova nazočnost, nego 
u tom, da djeluju na čovjeka, da ga vode. Naiposlije ako su ta 
načela prirodjena, kako da se toliko protive jedna drugima? 
Za ideju boga još bi se najprije dalo reći, da je prirodjena. Pa 
evo ni ta nije prirodjena, jer osim bogonijekalaca ima divljih 
naroda, koji prema pripovijedanju putnika i istraživača nijesu 
imali predodžbi ni o bogu ni o vjeri ; ta je činjenica to važnija, 
što se to zbiva kod divljih naroda, gdje ni uzgoj ni prosvjeta 
nije zahvatila, pa bi se prirodjena svojina, kad bi postojala, 
morala to jasnije vidjeti. Pored ideja, o kojima se dade utvrditi, 
da nijesu prirodjene, treba spomenuti i pojam supstancije, jer 
mnogi misle, da je prirodjen ; ali ako nam je priroda htjela 
dati pojmove kao gotovu svojinu, onda je trebalo, da to budu 
takovi, kojih ne možemo vlastitim silama steći, a vidi se pro¬ 
tivno ; pojam supstancije, jer ga ne možemo steći istim načinom, 
kojim stječemo ostale predodžbe, mutan je. „Supstancija” ne 
znači stoga ništa odredjeno, nego je prevrtljiva misao o nečem 
nepoznatome, t. j. o nečem, što ne pomišljamo jasno, a ipak 
držimo, da je podloga ili nosilac poznatih predodžbi. 

Kritika prirođjenih ideja ispala je nešto odulje. Trebalo je 
naime najprije ukloniti zapreke i pripraviti put, što vodi k osno- 
vima, na kojima će se sagraditi empiristička teorija 
spoznaje. Jezgra ove teorije jest, da je duša kao bijeli 
neispisani papir, na koji iskustvo bilježi svoje znakove, 

ako imadu dušu ili um s ovakovim ubiljcženim idejama, jer 
je posve nepomišljivo, kako bi nešto duši bilo od prirode utisnuto, 
a da ona za to ne bi znala. Pojmovi ili načela, o kojima nijesmo 
nikad imali svijesti, ne postoje u duši; prirodjene pak ideje 
morale bi uvijek biti u njoj, dakle bi morala duša o njima imati 
jasnu svijest. Kaže li se pak, da ona tu svijest može steći, onda 
ovo prirodjeno upeeatanje nije nego sposobnost duše, da 
prima znanje ; a tim cijelo pitanje o prirodjcnim idejama postaje 
samo neumjesni način govora, — jer prividno tvrdi protivno, a za 
pravo tvrdi isto, što tvrde i protivnici prirodjenih ideja, naime, 
da je duša sposobna za spoznaju. Ako je naime sposobnost 
za stjecanje znanja prirodjena, čemu borba za neke prirodjene 
ideje, a mogu li neke istine biti utisnute u duhu, i da ih 
ne spoznaje, onda se s obzirom na postanje ničim ne razlikuju 
od istine, koju duša stječe s vremenom po sposobnosti spo¬ 
znavanja. Onda su ili sve prirodjene ili sve stečene, te je uza¬ 
ludan trud tražiti izmedju njih razliku. Ili su dakle prirodjene 
ideje duhu poznate, ili se ne razlikuju od stečenih. Kaže li se 
pak, da svi ljudi one ideje spoznaju, kad k umu dodju, ni to 
ne znači, da su prirodjene ; jer bi se to s jednakim pravom 
moglo ustvrditi ne samo za ove nego za sve istine, koje um 
sigurno spoznaje ; takova prirodjenost i opet ne znači drugo 
nego sposobnost duha za spoznavanje, kojemu su u tom smislu 
„prirodjene” sve istine, što ih čovjek kao razumno biće upo¬ 
trebom svojih sila može steći. Najposlije još i to : naprosto je 
nemoguće, da um istom otkriva spoznaje, koje, po tvrdnji o 
prirodjenim idejama, već posjeduje. Čudne su te prirodjene 
ideje ! Um ih ima i opet ih nema, jer ih mora tek otkrivati, 
on zna za njih, jer su u njemu, a ipak ne zna, jer ih mora tek 
kasnije upoznati. Još je čudnije ovo, da bi te ideje imale biti 
vodilje duha, da bi po smislu nauke o prirođjenosti imale biti 
preduvjeti spoznavanja, a uzima se, da se tek upotrebom ra¬ 
zuma iznalaze? Svi ti a i drugi razlozi dokazuju, da se priro¬ 
djene istine nc razlikuju od stečenih. Sve znanje pa i ono, koje 
se drži prirodjenim, dolazi po iskustvu. Najprije osjećala ostav¬ 
ljaju pojedinačne predodžbe i urede još praznu izbu duše, ova 
pomalo upoznaje pojedine od njih, pohranjuje ih u pamćenje 
i daje im imena. Idući dalje luči ih prema pojmovima i nauči 

pa se stoga na njemu in ultima alinea osniva sve znanje. Naše 
opažanje izvanjskih dogadjaja ili osjećanje i opažanje u tom 
povodu nastalih unutrašnjih pojava— to su dva izvora našega 
znanja ; iz njih teku sve predodžbe, što ih imamo ili prirodno 
možemo imati. 5 

Prije nego ogledamo dalje nauku Lockeovu, zaustavimo se 
malo ovdje. Misao, da je duša bijeli list papira, nije ispravna, 
ali je Locke bio zaveden na nju po Descartesu, koji je učio, da 
se svijest i duh pokrivaju. Uslijed toga nije mogao držati, da 
bi bilo i nesvijesnih ili bar dispozitivnih duševnih stanja. Ova 
padaju izvan granica njegove psihologije. Isto tako nije mogao 
dovoljno cijeniti fiziologijsku podlogu svijesnoga života, koja 
svojom posebnom uredjenosti donosi već i posebnu uredjenost 
duše, sasvim posebnu kombinaciju psihičkih darova po jačini, 
ustrajnosti i opsegu — i koja čini, da se u pojedincu sastaje sva 
prošlost, kao da su se pri njegovu začeću svi predji sastali na 
vijećanje, što će mu i u kolikoj mjeri udijeliti od svojih sposob¬ 
nosti VNe bi to bilo potrebno isticati, daše misao o duši kao 
glatkoj ploči (u Lockeovu sustavu sasvim od sporedne vrijed¬ 
nosti) nije izrabila u smislu materijalističkom i sensualističkom, 
što je, kako će se vidjeti, cjelokupnome mišljenju njegovu 
skroz protivno. Važnije je istaknuti njegovu kritiku prirodjenih 
ideja. To bijaše goruće pitanje onoga doba. Zametnuo ga je 
Descartes, otkad je navijestio, da duh spoznaje istinu, kad u 
sebi jasno i razgovjetno spoznaje; to je dovelo do psihologijske 
teorije, da pravo znanje ne dolazi duhu izvana, već da mu je 
prirod]eno. I Locke se stavlja na stanovište Descartesovo, te 
pobija nauku o prirodjenim idejama baš s pozivom na to, da 
duh, jer je svijestan, ne može imati nesvijesne misli, ako dakle 
uopće ima prirodjenih ideja, morale bi biti svijesne i to od prvih 
početaka ; budući da to ne biva, slijedi, da ih nema. Locke 
se uspješno bori protiv Descartesa, i s pravom ističe uporedni 
razvoj duha pribiranjem iskustava, te nastanak općenih na¬ 
čela u povodu pojedinačnih doživljaja i u njima. Racijonalizmu 
Descartesovu je tim odzvonilo — samo još u jednome obliku 
može se kasnije javiti, da naime duh, ako i ne daje iz sebe sa¬ 
držaj, a ono sadržaju nameće svoj oblik ; racijonalizam pri¬ 
rodjenih ideja prijeći će u racijonalizam umstvenih 




256 


oblik a. Locke podaje tome prvi zalet tim, što stavlja uz 
osjećanje kao jednaki izvor spoznaje r e f 1 e k s i j u, 
Njihov se odnošaj tumači ovako : u dodiru s predmetima do¬ 
vode osjećala duši predodžbe o stvarima ; to je područje i z- 
vanjskoga zamjećivanja; predodžbe stečene njima 
povod su duši, da se njima bavi i tako joj nastaje novi red 
predodžbi i radnja, o kojima duša reflektira, te stječe znanje 
o svojem vlastitom djelovanju ; to je područje u nutr a š- 
njega zamjećivanja. Sve predodžbe pripadaju jed¬ 
nome od tih područja, makar da su možda po umu svakojako 
svezane i proširene. Duševni se život počinje zamjećivanjem, 
jer zamjećivanje i pređočivanje je isto; nemoguće je zamisliti, 
da duša misli prije, nego je osjećala opskrbiše predodžbama, o 
kojima će misliti ; što se više množe i proširuju ove, to se više 
razvija i razumska sposobnost duše. Na predodžbama stečenim 
po osjećanju razvija duša svoje radnje, pa je u svem tom više 
trpna : izvanjski svijet joj i bez volje nameće svoje utiske, same 
od sebe niču u njoj predodžbe i pomisli, a duša ih ne može 
otresti, baš kao zrcalo što ne može uskratiti sliku predmetu, 
koji je pred njim. Bacon reče jednom, da duh najbolje spo¬ 
znaje prirodu, ako joj se prilagodi ; možda se i Lockeu činilo, 
da će proces spoznavanja najlakše protumačiti, ako uzme, da 
jc duša kao neko pozorište, na kojemu priroda sebe prikazuje, 
a duh je kao gledalac, koji samo mirno motri. Bilo kako inu 
drago, radi toga je mišljenja Locke okrivljen kao sensualista — 
a ne. ćc se moći poreći, da je njim svakako pogodovao tome 
smjeru ; njegovo je mišljenje, da se duša od prvih predodžbi 
uzdiže do visokih misli svojih, ali i onda, kad se najviše uspela, 
nije ni mrve dodala onome, što joj pružišc osjećala ili unu¬ 
trašnje zamjećivanje. 

Duša ne može stvarati novu gradju kao u tvarnome svijetu 
1 što čovjek kraj sve vještine ne može stvarati materijala, nego 
samo gospodariti onim, što ga pruža priroda ; i duša stvara 
najuzvišenije misli svoje samo raznolikom kombinacijom osnovnih 
predodžbi. Ove se zato i zovu jednostavne ; one prve su sastav¬ 
ljene : jednostavnih predodžbi ne može duša odbiti, ako joj se 
nameću, ne može ih po volji stvarati, ali ni uništiti — sastavljene 
prepuštene su na njezinu milost, da ih gradi i razgradjuje. 

Jednostavne predodžbe nastaju bilo od jednoga osjećala (kao 
glasovi, boje), bilo od više njih (kao rasežnost, oblik, gibanje) ; 
sve ove nastaju posredovanjem živčevlja i to tako, da si pro 
krče put do mozga, koji je kao soba za „audijencije", u kojoj 
razum prima vijesn.'ke osjećala. I od unutrašnjega zamjeći- 
vanja nastaju neke jednostavne predodžbe (kao sjećanje, raz¬ 
likovanje, sudjenje, vjerovanje), ima i takovih, koje nastaju 
od izvanjskoga i unutrašnjega zamjećivanja (kao ugoda, bol, 
bitak, jedinstvo, sila, vremenski slijed). Jednostavne su predodžbe 
gradivo za sve naše znanje ; nema sastavljene, nema općene 
predodžbe, koja ne bi bila sačinjena od jednostavnih, kao da 
se od slova alfabeta sastavlja bezbroj riječi. U riječima je do¬ 
voljno gradiva i mašti i umijenjima i znanjima ljudskim. 

S tom se mišlju Lockc stavio na čelo psihologiji, koja će 
svijest izvoditi iz osjeta, a duševni život prikazivati kao mehaniku 
jednostavnih elemenata. 6 Tu je misao prihvatio već David 
Hartley (1704—-1754.), a za ovoga se zauzeo Josip Pristley (1733—1804.) 
i preko ove dvojice vuče engleska „asocijaciona psihologija" svoj po¬ 
četak od Lockea. U svezi s tim bit će pravo, ako se spomene, da je 
Hartlcy psihičkome mehanizmu prvi podmetnuo mehanizam-fi zio- 
logijski, te tako uveo nazor, da su živčani procesi osnov 
svemu duševnome životu. Važno je i to, da je ove procese 
smatrao titrajima moždjanske tvari i da je držao, da svakoj duševnoj 
pojavi odgovaraju titraji primjereno savršeni i komplicirani. To je za¬ 
valo E r. Dar ivin a (1731—1802), a i mnoge druge poslije njega, na 
materijalizam, a mora se i priznati, da doista lako zavodi na nj misao, 
da duševna stanja prate fiziologijske pojave ; lako se naime pomisli, 
da su fiziologijski procesi ono pravo, što jest, a psihičke stanja, da su 
samo kao sjene, što se uz prave likove nadju. I na tu je skrajnost duh 
ljudski morao udariti, prije nego se namjerio na pravi put psihologij¬ 
skoga istraživanja. Ali ne bi pravo bilo Hartleyu krivnju podati radi 
tih nastranosti ili možda rad njih mu ne priznati zasluge, što ih ima 
tim, da je fiziologijske procese uzeo za podlogu zbivanju u duši. 

Pored ovih Lockeovih utjecaja ne smije se pregledati zasluga, 
da je naglasio kao malo tko, da iskustvo nije samo ono, što osje¬ 
ćanjem spoznajemo o izvanjskom svijetu, nego i ono, što reflek¬ 
sijom spoznajemo u sebi ; činjenice i radnje duševne jedan dio su 
cijeloga iskustva, kojega drugi dio sačinjavaju predodžbe o izvanjskome 
svijetu. Ako je pak tako, onda se psihologija bavi jednim dijelom pri¬ 
rode. To je djelo Lockeovo, da je približio psihologiju 
prirodnim naukamai stavio je u isti red s njima. Psihologija 
kao mehanika osjeta — izbavlja se iz zagrljaja metafizike slično kao 

prirodna nauka, otkad se stavila na stanovište mehanizma. Ne može 
se reći, da je puki slučaj, što se to zbiva u isto gotovo vrijeme, kad mladji 
savremenik Lockeov lsaak Newton (1642 —1727.) spaja Baconov 
empirizam s Descartesovom dedukcijom u jedinstvenu prirodo znan¬ 
stvenu metodu, da valja opažanjem i pokusima činjenice ustanoviti, 
ali im priznavati jamačnost tek onda, ako se matematičkim postupom 
dadu izvesti, i kad iznosi misao, da su i prirodne pojave samo razni 
oblici jedne te iste sile ; samo veća ili manja gibanja, a ovome ista 
uzročna sila, na zemlji kao i u sunčanome carstvu, da je primjerice pad 
jabuke k zemlji posljedak iste privlačive sile, koja drži planete oko sunca, 
i da na nju treba svesti sve pojave u prirodi. S tim mehanizmom spajao 
je Nevvton misao, da je svijet savršen ; jer ako i nastaje sve po đjelu- 
jućim izrocima, sve pokazuje neku svrhu ; ova pak predstavlja neko 
umno biće, koje je učinilo, da mehanizam vodi k nekoj savršenoj ure- 
djenosti i ljepoti. To je Newtonu osnov dokaza za bitak boga. I ne¬ 
hotice priznao je tim Newton, da se i sa stajališta prirodnih nauka 
smije i može govoriti o tom vjerskom pitanju, a da je deizam tu 
nehotičnu priznaju izrabio za sebe, posve je razumljivo. U drugu je 
ruku zasluga Nervtonova, da je prirodne nauke riješio svih čudesnih 
hipoteza, kojima su natrunile tumačenje pojava. Odsada je mogla vrije¬ 
diti samo prirodna nauka, koja zbivanje svijeta izvodi iz mehanike 
atoma. 

Od osjeta nastaje zamjećaj (perception), koji je prvi korak 
znanju ; daljnji korak čini duh tim, da dobivene predodžbe 
sadrži i to ili uposmatranju ili u pamćenju, ovomu 
potonjemu pomažu pažnja i ponavljanje. Pravo znanje 
nastaje radnjama uma, koje zovemo razlikovanje, poredjenje, 
spajanje, podavanje imena, 7 odlučivanje, čim nastaju općene 
predodžbe. Kad duša ovih ne bi mogla praviti — misli 
Locke — morala bi svaka pojedina stvar imati svoje ime. Ovako 
je moguće, da se mnogo pojedinih predodžbi stopi u jednoj 
općenoj, a to biva tako, da se pomišljaju neka zajednička obi¬ 
lježja izvan svih sveza, u kojima inače dolaze ; tim postaju 
one općene predodžbe zastupnice cijelih vrsta, te um prema 
njima reda stvari i daje im imena prema tome, s kojim se od 
ovih idejnih uzora najbolje slažu. 8 Na spomenuti način stvara 
duša ideju o supstancijama tako, da joj neki skupovi 
predodžbi znače, predmete, što sami za sebe postoje, nadalje 
ideju o stanjima ili m o d i m a — tim, da pojedina oči¬ 
tovanja supstancija napose pomišlja i najposlije ideju o od¬ 
nos a j i m a tim, da dvije predodžbe dovodi u takovu svezu, 



da se jednim pogledom mogu pregledati i isporediti ; odnošaji 
se pomišljaju medj u supstancijama, modi na supstancijama. 9 
No ako će tko pojam supstancije točno razmotri, upoznat će, 
da je to predodžba o nekom ne pobliže poznatom nosiocu svoj¬ 
stava ; ova (prema starome nazivu : akcidencija) pomišljaju 
se, kao da vise o supstancijama. Pita li se, što je ono, na čem ta 
svojstva vise, onda nema jasna odgovora ; predodžba o sup¬ 
stanciji nije jasna ; ona je doduše čovjeku potrebna, pa se misli 
i govori o raznim vrstama supstancija, n. pr. konju ili kamenu, 
makar da je predodžba o njima samo spoj jednostavnih 
osjetnih svojstava, koje na konju ili kamenu obično 
nalazimo ; a budući da ne možemo pojmiti, kako bi ta 
svojstva za sebe postojala, „uzimamo, da postoje na ne- 
kakovoj zajedničkoj p o d 1 o g i, koja ih nosi. Taj nosilac je 
supstancija, makar da o njoj nema jasne i razgovijetne pre¬ 
dodžbe. Prema tome je supstancija samo predpostav- 
ljani, ali nepoznati nosilac onih svojih 
svojstava, koja po našemu mnijenju ne mogu postojati 
sine re substante (bez neke podloge) t. j. bez nekoga nosioca. 10 

Ova izjava vrlo je važna ; evo, zašto. Ako su supstancije, 
kako se prema gornjemu razlaganju čini, samo pretpostavljeni 
nosioci pojava, nastaje pitanje, postoje li uopće. Ne- 
jasnoća, kojom su obavite, mistični život, što ga iza pojava 
provode, ako ga provode, uzbudila je i u Lockea časovitu sumnju, 
ima li u zbilji takovo nešto, što ostaje nepromijenjeno u svim 
prilikama i mijenama? — Locke bio je doista blizu misli, danas 
nimalo neobičnoj, ali za ono doba još neočekivanoj, da sup¬ 
stancije — uopće nijesu stvari, zbiljska bića, nego misije- 
v i n e. A što je onda tvar? Što je duša? Ni o jednome ne znamo 
reći više, nego da je prva ,,stvar" rasežna, oblikovana i gibiva — 
a o drugoj, da je ono nešto, što misli, znade, sumnja. Tvarna 
dakle supstancija vrijedi nam kao općena podloga jedno¬ 
stavnih izvana prispjelih predodžbi, duševna supstancija vrij e d i 
n am kao podloga svih djelatnosti, što ih u sebi zamjećujemo. 
Ni o jednoj ni o drugoj ne znamo, što je zapravo ; tajinstvena 
i duboka priroda njihova otimlje se shvaćanju i spoznanju 
našemu. Locke se vrlo oprezno izražava. Ako bi se pravo uzelo, 
ove su dvije glavne supstance, a i sve pojedine vrsti njihove 

samo imena, kojima se služimo, da naše doživljaje nekako 
svrstamo ; i tvar dakle i izvanjski svijet poznat nam je samo 
kao sadržaj duše ; otud bi pak slijedilo, da zapravo znademo 
samo za d o g a d j a j e svijesti, a tek preko njih o iz¬ 
vanjskom svijetu, te će nam predodžba o supstanciji tvarnoj 
nužno ostati svagda neznanicom. Još dalje vode ove misli : 
ako je naime sve tako, pitanje jc, što se znade o t. zv. izvanj¬ 
skom svijetu i postoji li on uopće? Može se naime činiti nemoguće, 
da naša svijest potvrdjuje, da se što nalazi i z v a n n j e i ne¬ 
ovisno od nje, kad ima znanje samo po tom, ako se što 
nalazi u njoj. Otud idu putevi k skrajnomu idej'alizmu i ilu¬ 
zionizmu, da je „izvanjski" svijet samo mišljevina ; ali ne 
manje čini se, da je i „unutrašnji svijet" mišljevina ; iskustvo 
nam naime podaje samo pojave u raznim odnošajima ; kako 
je broj tih pojava i odnošaja nepregledan, ne bismo se u njima 
snašli, ne bismo ih ni prepoznavali niti se mogli njima okoristiti, 
kad nam ne bi moguće bilo navući ih na neke općene kalupe ; 
tako smo se naviknuli, da pojavama podmećemo podloge, a 
ukazalo se zgodno i to, da doživljaje i pojave razlučimo u 
dvije grupe, od kojih jedna nosi ime „izvanjski svijet", druge 
„unutrašnji svijet" ; ali ako je tako, onda se ništa ne zbiva u 
t. zv. izvanjskom svijetu, ništa se ne zbiva „u duši", jer su to 
or.da samo kao natpisi, kojima označujemo, što hoćemo, da 
nam bude pri ruci, kadgod trebamo. Sve, što samo iz daleka 
podsjeća na nepomičuost, postojanost, što izgleda, kao da je 
nepromjenljivo— a takove bi baš imale biti supstancije — sve 
to je mišljevina; zbilja poznaje samo neprestano bivanje. 
U vječnoj rijeci dogadjaja pojedina su bića i stvari samo točke, 
na kojima se redovito sastaju baš neke pojave i ostaju prilično 
zajedno, ne mijenjaju se naglo ; nego kad jedna nestane, još 
uvijek ostanu druge, a to im podaje prividnu stvarnost ; 
to je i povod b'o, da je čovjek u spoznajne svrhe samovoljno 
podmetnuo bivanju — ukočeni bitak supstancijalni, pojave 
razlučio u izvanjske i unutrašnje, podmetnuo jednima tvar, 
drugima duh, tc time ne samo raskinuo prirodu u dvije pole, 
nego mu se dogodilo najposlije, što i djetetu, koje utvare svojega 
duha drži zazbiljnostima i za njima teži ; tako je i čovjek htio 
za pojava naći jezgru, koju im je sam podmetnuo. Tim i ta- 

kovim mislima je Locke hotice ili nehotice utro put ; sam se 
izjavljuje vrlo oprezno. On uvidja, da je čudno, što držimo, 
da smo najbolje spoznali bitak, ako uhvatimo uapstraktne 
oblike, pojmove i definicije ; moguće je — veli -— da ni od- 
nošaji, koje mišljenjem ustanovljujemo, nijesu ođnošaji realnih 
stvari, moguće je dakle, da naša spoznaja ne ođrazuje stvari, 
kako jesu, ali to, đ a j e s u, da izvanjska priroda i useban duh 
postoji, — tu misao Locke ne napušta. Ukratko : on je sklon 
eventualno dopustiti ideelnost spoznaje, ali 
sadržaje misao realnosti svijeta i konačno 
ostaje pri dualističkom shvaćanju „obična 
čo vj cka.“ Zanimljivo je (a gotovo i u čudnoj opreci s gor¬ 
njim razlaganjem spo znaj no-teoretskim), da baš bitak duha 
nastoji utvrditi j da u više navrata spominje, da o tjelesima 
nemamo nipošto jasniju spoznaju nego o netvarnome duhu, 
da je spoznaja duha baš tako jamačna kao spoznaja tijela, 
dok bi baš obrnuto trebalo spoznaju duha uzeti kao neposređ- 
niju, te s njom porediti spoznaju tvari. 11 Valja to odbiti na 
realistično mišljenje Lockeovih zemljaka, kojima bi se ideja- 
listična teorija o spoznaji činila fantastičnom, da je nije opravdao 
tim, da spoznaja unutrašnja nije nipošto slabija od one, koja 
je po uvjerenju onih nedvojbeno jasna. Inače kad se radi o 
bitku, veli: ništa mi nije tako jasno, kao moj bitak : ja mislim 
razmišljam, ćutim ugodu i bol, može li to biti bez mojega bitka? 
0 tom ne samo da ne treba dokaza, nego ga i nema. Znanje o 
mojem bitku je zorno. Radi li se o bogu, onda se može znanje 
o bitku njegovu steći samo doka z o m (demonstrativno 
znanje), koje se osniva na zahtjevima uma, da mora hiti neki 
izvor svega bitka, vječan, svemoćan ; dane smije biti besvijestan, 
jer ne bi mogao proizvesti iz sebe svijest, da mora dakle biti 
s v i j e s n i umni duh. O ostalim stvarima doznajemo samo 
zamjećivanjem, dakle ako na dušu djeluju, ali otud, 
što imamo predodžbu u svijesti, ne bismo još smjeli tvrditi, 
da predmeti u istinu postoje, kao što na osnovi slike ne smijemo 
tvrditi, da postoji čovjek, kojega ona prikazuje. 12 No baš o 
tome se i radi, da se utvrdi realna vrijednost osjetnih pre¬ 
dodžbi, jer bi prema svemu prijašnjemu.lako tko izveo, da je samo 
bitak duha nesumnjiv, a pored ostaloga mogao bi se pozvati 

i na to, da nas osjećala često obmamijuju Iz te neprilike izlazi 
Locke ovako : zamjećaji (sensibles ideas) mora da imadu pod¬ 
logu realnu, jer mogu doći u dušu samo preko osjećala ; komu 
su ova iskvarena, ne može osjećati ; a tko bi držao, da ih možda 
osjećala proizvode, tome odgovara, zašto oko u tmini ne vidi 
boja, ili nos u zimi ne miriše ruže. Kao drugi dokaz navodi raz¬ 
liku u duševnome stanju, kad predmet osjećamo i kad ga samo 
pomišljamo, u pomišljanju smo slobodni, možemo po volji ovo 
ili ono pomišljati, ali ne možemo osjećati, što nas je volja ; 
treći je razlog za realni značaj osjeta u tom, što nam dovode 
često bol, dok na njih kasnije i bez boli mislimo, a najposlije 
osjećala se medjusobno potpomažu u svjedočanstvu o zazbilj- 
nosti izvanjskih stvari. Sve to dostaje i našoj sposob¬ 
nosti i našemu položaju. Jer naše sposobnosti n i- 
jesu udešene za cijelu prote žnost bitka, pa 
ni za podpuno, jasno, opsežno znanje stvari, 
bez svake sumnje i prigovora, nego služe, da se održimo 
mi, u kojima one jesu ; one su prilagodjene potrebama života 
i ispunjavaju svoju svrhu dosta dobro, ako nam o stvarima 

podaju sigurno znanje, koje je prilagodjeno nama- 

neka ova sigurnost samo dostaje, da se postigne dobro i iz¬ 
bjegne zlo, što od izvanjskih stvari dolazi, više se ne traži. 13 

Mnogome se' nc će svidjeti ovo Lockeovo ograničenje spo¬ 
znaje na praktične potrebe životne, ali važnije je to, 
što priznaje, da bitak izvanjskoga svijeta nije 
protiv svake sumnje utvrdjen. Jamačnost njegova 
je tolika, kolika nam je potrebna, a to znači, da je više nego 
vjerojatno, da se ne varamo, kad vjerujemo u bitak izvanjskoga 
svijeta; ona je dosta u t v r d j e n a, ali nije neoboriva, pače 
nije ni tako velika, kao jamačnost zorne spoznaje naših du¬ 
ševnih stauja. Pravo uzevši imamo spoznaju samo 0 n a m a 
samima i pored nje vrlo osnovano, ne ipak nesumnjivo uvje¬ 
renje, da ima izvanjski svijet. 

Odredivši, kakove je vrijednosti naša spoznajao izvanjskom 
svijetu, preostaje pitanje, koliko možemo o svijetu zuati. Sebe 
spoznajemo direktno, za to i ne može biti sumuje o tome, da 
smo takovi, kako se spoznajemo. Drukčije je sa stvarima ; 
ove naime spoznajemo samo preko predodžbi, dakle kad već 



prodju kroz, našu dušu. Moguće je, da se na tom putu s njima 
dogodda promjena ; onda one nijesu potpun odraz zbilje. Stoji li 
to, ne može se tražiti od njih, da se podudaraju s izvanjskim 
stvarima ; onda nema zbiljskoga znanja (t. zv. meta¬ 
fizičke istine). Istina se može. sastojati samo u podudaranju 
naših predodžbi medjusobno, jer nema nikakove poredbe s iz¬ 
vanjskim originalima. Moglo bi se prigovoriti, da po tom ne¬ 
staje odredjene granice izmedju fantazija, sanja i mišljenja, 
koje hoće, da ima odnošaj k stvarima. Na to odgovara Locke 
hladnokrvno, ako naše znanje doista svršava sa znanjem pre¬ 
dodžbi, onda ni najozbiljnije mišljenje, ma da se koliko trudi, 
ne može preko te granice preći. Razlika pak izmedju sanjarija 
i ozbiljna mišljenja ne stoji u tome, što jednima manjka od¬ 
nošaj k stvarima, dok ga druge imaju, nego u tom, što je ono 
drugo u sebi uredjeno, dok je ono prvo bezredno, nesustavno. 
Dade li sc preko toga još odrediti odnošaj k zazbiljnosti, to jc 
drugo pitanje. Mnoge misli, kojima se mišljenje bavi, ne traže 
toga odnošaj a, k tome se čini, da je uopće nemoguće, da duša 
baveći se samo vlastitim prtiđodžbama upozna, da se one s pred¬ 
metima slažu. Lockc vidi tu nepriliku, ali drži, da ima izlaz 
iz nje ; ali iz svijesti, koja spoznaje samo svoja stanja i od 
istine, koja ostaje unutar svijesti (imanentne), ne vode ni kakovi 
puti do s p o z n a j e tranceudent n e. Zato je lakše, 
bilo iskočiti iz te mreže, u koju se Locke upleo, nego izaći. Taj 
je skok bio pripravljen tim, što je prema starijim uzorima i 
Locke svojstva stvari podijelio u p r v o t n a (kao gustoća, 
rasežnost, oblik, i dl.) i d r ugot n a (kao boje, zvukovi, okusi, 
mirisi) 14 ; za ona prva rekao je već unaprijed, da su nerazdružena 
od stvari, pa. su prema tome realna njihova svojstva ; ona 
druga nepostojana su i ovisna o subjektu, koji ih spoznaje ; 
makar da ni ona nijesu bez neke podloge u stvarima, jer upu¬ 
ćuju na sposobnosti, koje tjelesa imadu i kojima u su¬ 
bjektu bude n. pr. osjet crvene boje, ili ugodna mirisa. Ovako 
evo osjeti i ako su duševna stanja, dolaze u odnošaj k objek¬ 
tivnome svijetu ; primarni po tom, što su „zbiljska" svojstva 
stvari, koja bi joj pripadala i da ne bi bića bilo, koje bi ih za¬ 
mjećivalo, sekundarni po tom, što imadu osnov u sposobno¬ 
stima, koje ih proizvode. 16 Da se to izvodjenje ipak ne slaže 

posvema s navedenim mislima o spoznaji, vidljivo je na prvi 
mah, Locke nije smio dopustiti, da spoznaja igdje dopire do 
bivstva tvari, kakove su same za sebe, neovisno od svijesti, 
jer se tim vraća u metafiziku, koja se svedjer muči tražeći onu 
nepoznatu, nejasnu jezgru, što je iza pojava, da li je duh, da li 
tvar i tako neprestano koleba izmedju materijalizma i (meta¬ 
fizičkoga) idejalizma. Locke je uzeo zamah, da se tomu ukloni — 
ali je šuštao. To dakako ne može da umanji zasluge njegove 
za teoriju spoznaje, jer tko poznaje smjerove ove nauke u 19. 
vijeku, znat će, da njegov utjecaj, preko Berkeleya, Humea 
i Kanta dopire do današnjega dana. 

Samo u kratko spomenuti je, što sudi o stupnjevima znanja i 
mnijenja. Najviši je stupanj zorno znanje; u tom, da duša svoje predodžbe 
shvati, sastoji se zapravo sve naše znanje ; jamačnijega nema od njega. 
Do ovoga je znanje, koje se stječe dokazom ; i ono jc doduše jasno, 
ali zaostaje za zrenjem kao slika, koja se iz jednoga zrcala u drugome 
odrazuje sa sve daljnjijim odrazivanjem, što gubi na određjenosti i ja¬ 
snoći. Treći jc, najniži stupanj, znanje od zamjećaja ; ovo je više od 
vjerojatnosti, ali nikad ne dostiže jamačnosti zornoga i dokaznoga znanja. 
Ovome pripada spoznaja izvanjskoga svijeta. Gdje nedostaje znanje, 
zadovoljavamo se mnijenjem i vjerovanjem. Prema tim stupnjevima 
reda se sve, što je predmetom ljudskoga umovanja ; a to se tiče ili pri¬ 
rode ili čovjeka i njegovih svrha ili sredstava spo¬ 
znaje. Prema tome nauke pripadaju jednome od ova tri područja ; 
nauci o prirodi, pod kojom se ne razumijeva samo nauka o tvari 
nego 1 ,,prirodoznanstvo“ duha ; svrha je ovoj spoznaja istine , ili pri¬ 
padaju etici, koja je središte nauka, što rade o dobru i korisnu dje¬ 
lovanju, svrha im nije samo znanje nego i pravo i njemu odgovarajuće 
držanje. — ili napokon potpadaju nauci o znakovima, od kojih 
je logika najvažnija, budući da su i govorni znaci najvažniji. 

Budući da je težište Lockeove nauke na strani spoznajne 
teorije, moći ćemo se na ostale nazore samo u kratko osvrnuti, 
ne možda zato, što bi bili bez većega zamašaja, nego zato, što 
ih ni sam Locke nije tako iscrpljivo razvio, kao misli o spoznaji. 
Što se utjecaja njegova, tiče može se reći, da je bio u svakom 
pravcu velik — možda i zato, jer je u svakom pravcu zauzeo 
ono stanovište, koje prosječnome tipu engleskoga naroda i nje¬ 
govoj ćudi najbolje odgovara. Otud dolazi, da se i životu svoga 
naroda posve prilagodio, đa je živim interesom pratio političke 
prilike, njegove težnje podupirao i opravdavao. Tim je u neku 



ruku postao govornik ne samo naroda svoga nego i onoga doba, 
kad je narod engleski najviše upro svoje sile, da izvojšti slo¬ 
bodu političku i vjersku, da se onda uzmogne nesmetano raz¬ 
vijati i podati individualizovanu sliku općeno ljudskoga tipa. 

U vjerskim pitanjima zauzima stanovište deizma, samo što 
paralelno sa teorijom spoznaje, u kojoj spaja osjetnu spoznaju s umskom, 
i ovdje hoće da dovede u sklad ljudski razum s objavom; ova potonja 
dakako ne smije doći u opreku s onim ; uslijed toga treba sadržaj vjera 
podvrći oštroj kritici i izbaciti sve, što se s razumom ne slaže i što bi 
pomutilo prirodni odnošaj čovjeka k bogu ; to shvaćanje je racijona- 
listično, jer ipak um odlučuje o istinama vjerskim i ujedno naturali- 
stično, jer izvodi vjersko ćućenje iz prirode ljudske. Inače Locke traži 
slobodu istraživanja i kritike i slobodu uvjerenja, — razumijevajući 
pod tim, da vjersko uvjerenje gradjana ne spada na državnu vlast. Kao 
nastavljači Lockeovih misli u tom smjeru poznati su M. T i n d a 1 
(1656—1733), John Toland (1670—1722)iA. Collins (1676—1727'. 

O ćudoredju sudi Locke u glavnome ovo. Čovjek ima 
sposobnost, da upravlja misli prema izvjesnoj nakani i da po¬ 
micanjem udova utječe u izvanjski svijet. Ova se sposobnost 
zove volja. 16 Ali bog je dobro udesio, kad je s nekim mislima 
i predodžbama spojio ugodu i neugodu ; jer kad te ne bi bilo, 
čovjek se ne bi ganuo, nego bi u neradu i nehaju sproveo život. 
Ovako ga ugoda i neugoda nagone na djelovanje, i to više ne¬ 
ugoda nego ugoda. 17 Teženje je stanje nekakova nezadovoljstva ; 
ovo nezadovoljstvo je najbliže poticalo volje, bilo da teži za 
nenazočnim dobrom, bilo opet za odvraćanjem zla. Ni naj¬ 
veće dobro ne pokreće dakle volju, nego samo nezadovoljstvo : 
bogatstvo ne želi, tko u siromaštvu ne osjeća neugode ; kre¬ 
posti ne želi, tko nije osjetio neugodu od zloće i nepoštenja, 
samo nezadovoljstvo može ponukati volju, da promijeni sa¬ 
dašnje stanje i da postigne blagotu. Ova je posljednji cilj 
teženja i djelovanja. Tumačeći postanje htijenja — pa onda 
i razvoj volje Locke je anticipirao neke misli one etike, 
koja ćudorednost smatra razvojnim produktom ; prve duž¬ 
nosti nastaju čovjeku izvana, prema prilikama društva i oko¬ 
line ; a kad se pod trajnim utjecajem njihovim razvije ćudo¬ 
redna svijest i izoštri um. onda tek čovjek prestaje biti tvor 
prilika; nego nastoji prilike udesiti prema svojim zahtjevima. 
I ovi unutrašnji zahtjevi svijesti i izvanjski zahtjevi t. j. na 

najnižem stupnju prilike prirodne, onda se kasniji društveni 
poredak i zakoni ukazuju kao nekakova zapovijed, koje ne- 
obdržavanje donosi kaznu, obdržanje nagradu. U tom pod¬ 
udaran} u ili nepodudaranju čina s nekim pravilom sastoji 
se ćudoredno djelovanje. 18 Ovo pak može biti trovrsno prema 
trojirn pravilima, koja su postavljena : to je zakon božji, koji 
je mjerilo grijeha i dužnosti ; zakon građjanski mjerilo je zlo¬ 
čina i krivnje, a zakon mnijenja, časti i dobra glasa mjerilo 
je kreposti i opačine. Ova je krepost ovisna od prilika i nazora 
društva i kraja, dakle posve konvencijonalna. Javno mnijenje 
i čast moćnije odredjuje djelovanje nego svi zakoni. 

Na tu sc činjenicu vraća Locke osobito »„Mislima o uzgoju", 
gdje postavlja krepost kao cilj uzgoja. Da se do toga cilja dodje, nije 
potrebno služiti sc tjelesnim kaznama u tolikoj mjeri, koliko se misli ; 
poglavito poticalo za ćudoredno djelovanje je ugled u društvu i prijekor 
javnoga mnijenja. Zato treba poznati čuvstvo ponosa, časti, stida. Tako 
će sc dijete najbolje uživjeti u prilike i ćudoredni red, koji u društvu 
vladaju. Locke ovo prilagodjenje malo odviše praktično shvaća; on je 
takovo mišljenje pokazao već onda, kad drži, da se od spoznaje ne mora 
tražiti više, nego da nas upozna s povoljnim i nepovoljnim djelovanjem 
stvari, a to se i na njegovoj nauci o uzgoju opaža, gdje nekim idejalnim 
zahtjevima visinu odredjuje korišću. Ovaj je utilitarizam 
engleskoj ćudi prirodjeu — pa mu se ni Locke nije mogao iznevjeriti. 
Zato i ne traži, da sc u čovjeka razvije idejalni smisao za znanjem ; 
dovoljno je, da se učenjem znanosti navikne valjano suditi i da zavoli 
istinu ; ovo dvoje dostaje, da se u društvu bude cijenjen — jednom 
riječi dostaje za životnu mudrost. Zato se i nije čuditi, da su 
,,M išli o uzgoju" i prilagodjene posebnim prilikama engleskoga 
društva, za koje su i odredjene. S etičkom teorijom stoje još na jednome 
mjestu u živoj svezi, naime u pitanju uzgoja volje, kad drži, da se 
tijelo mora podrediti razumnoj volji. Taj zahtjev ide u posljednjem 
redu na Lockeovo shvaćanje slobode. Volja se —- kako je kazano — 
pokreće čuvstvima, a u daljini joj kao cilj lebdi blagota. Ova dakle sva¬ 
kako odredjuje volju, a ođredjuju je i razumski motivi. Volja prema 
tome nije slobodna, ako se pod tim misli, da je neovisna od motiva ; 
zato nije pravo govoriti o slobodi volje, jer u samom činu volje nema 
slobode, ova je samo u tom, da čovjek u djelovanju volju svoju 
izvrši ili ne, a i ta sloboda seže samo dotle, dokle siže moć, da nešto 
čini ili ne čini. Ta je dakle sloboda samo neko veće ili manje s a m o- 
odredjenj e Čovjeka prema tome, koliko sposobnosti je u nas, 
da mišljenjem i spoznanjem boljega odredjujemo djelovanje. Radi se 
dakle o tome, da pri djelovanju budu sile duševne u nas tako poredane, 
da je uklonjena ili bar spriječena svaka nagla, neobična provala ne- 

Locke je utjecao na etiku i toliko, što je dao poticaja za psiho¬ 
logijsko pretresanje u toj nauci, kako se to nadaje'prema misli, da ćudo¬ 
redni zahtjevi izviru iz ljudske sposobnosti, iz koje se pod utjecajem 
prilika razvio umni red, što ga ćudorednost traži. Ćudorednost je po 
tom odraz prirode ljudske ; treba li joj dakle odrediti sadržaj, bit će 
potrebno najprije točno odrediti, što se ima pod prirodom ljudskom 
razumijevati. Hobbes ju je držao od iskona egoističnom ; Lockeov sa- 
vremenik R. Cumberland (1632—1719) protivi se tome učeći, 
da je ona baš tako altruistična, dobrohotna od začetka svoga ; izmedju 
egoizma i altruizma je uvijek borba ; egoizam odbija čovjeka od društva 
ljudi, altruizam ga privlači onamo ; u pojedinim slučajevima prevladava 
kad koji ; no budući da je društveni život vredniji, dolazi Cumberland 
do zahtjeva : altruistični nagon treba da bude jači, općeno dobro mora 
biti svakome na srcu. Ovu nauku razvija dalje A. grof Shaftes- 
bury (1673—1759) udešavajući je prema estetskima zahtjevima. sn 
Kao član odlične porodice zađobivši valjan uzgoj upoznao se Shaftes- 
bury s lijepim djelima starine, a s njima je primio i nešto od antiknoga 
mišljenja, koje je dobrotu spajalo s ljepotom. I njemu je tako dobrota 
samo sklad ljudskih sposobnosti — dakle ljepota, a razumijevao jc pod 
njom jedinstvo u mnoštvu i sklad mnogolikih dijelova. Ta ljepota osnovni 
je princip svijeta i života ; gdje se više ljudi sastane, ne mogu se odr¬ 
žati zajedno bez sklada, a i svijet bi se raspao, da ga ne drži zajedno 
vječna sila u neprekidnom skladu. I čovjek je ovakova mnogolikost 
u malom, kao što je svijet u velikome. To je čovjek u dvojakom pogledu. 
Ponajprije, u koliko je član društva i istodobno pojedinac ; otud na¬ 
staju u njem sporovi izmedju individualnih težnja i društvenih za¬ 
htjeva. Ćudorednost je izravnanje toga spora; dobro je ono biče, u kojega 
stoji egoizam u ravnovjesju s altruizmom. Dobrota je sklad težnja, 
ona čuva sklad društva i pojedinca. Ona ne smije predaleko ići u za¬ 
htjevima svojim, da bi kraj toga morao pojedinac sebe zanemariti ili 
pače žrtvovati, to se utvrđjuje posve helenskim razlaganjem, da, koji 
čovjek ne bi na sebe pazio, ne bi mogao ni drugome biti koristan ; ali 
ni individualne težnje, ne smiju prekoračiti svojih granica, da bi one¬ 
mogućile. ili sprečavale društveni život. No kako su egoistični porivi 
pretežito jači od altruističnih, dok su društveni samo iznimno jači 
od pojedinačnih, razumljivo je, da se težište ćudoredja stavlja u nje¬ 
govanje društvenoga nagona i dobrohotnosti, te sc i harmonična do¬ 
brota čovjeka kao pojedinca i kao člana društva nagiba malo na stranu 
društva. U drugom je pogledu čovjek mnogolikost, u koliko ima raznih 
duševnih stanja : tu je um i srce i volja, a svako traži svoje pravo : 
krepost je i tu sklad, uspostavljen razboritim gospodstvom uma nad 
srcem i voljom. Ova krepost nije nego umjeća života — ali se i na njoj 
prepoznaje, da je helenskoga porijetla. Harmoničan čovjek ne čini zlo 
ni nečasno, on je ljubezan i susretljiv, te uživa čast i ugled društva ; 
ali i kad mu to ne bi zapalo, on je poradi sklada u sebi zadovoljan 

razumnih sposobnosti, kao strasti i jakih afekata, koji ne dopuštaju 
mirnu zdravu rasudu. Gospodstvo nad svima ujedno je 
sloboda. Pravi smjer našega držanja prema potpunoj blagoti jest, 
da prenaglo ne ispunjamo naše želje, da umjerimo i smirimo strasti, 
da može razum slobodno ispitati, a um nepokolebivo suditi ; — nitko, 
neka ne kaže, da ne može suspreći strasti, jer što može učiniti pred vla¬ 
darom ili velikim čovjekom, može i pred sobom i pred bogom učiniti. 111 
Pripraviti ovu vlast nad požudama (koje hvala odaje Desc.artesa kao 
učitelja Lockeu), posao jc valjana, uzgoja. Lockeova teorija uzgoja nije 
posve izgrađjena, „Misli o uzgoju” su i sadržajem i oblikom neđotje- 
rane — pa nije čudo, da ih je svijet upoznao tek onda, kad ih je Rousseau 
razvio. 

Političke nazore razvio je poglavito u „Dvije rasprave o 
vladi” (1689). Nadovezujući na mišljenje Hobbesovo, da dr¬ 
žava nastaje u g o v o r o m, mijenja znatno njegov apsolutizam 
vlasti. Ako se pojedinac ograničio, ako se narod podvrgao za¬ 
konima i povjerio vlast nad sobom vladaru — nije prestao biti 
pravi suveren. Vladar samo u njegovo ime vrši vlast. Narod 
ne poznaje suverena nad sobom ; zakoni su odraz njegove 
volje i toj se volji pokorava ; a da se to u društvu što bolje 
postigne, izabrao je vladara, da u njegovo ime bdije nad vr¬ 
šenjem zakona To je posve engleska formula o kralju, koji 
samo kraljuje, a u istinu vlada narod. Kralj je samo čuvar 
zakona i ustava. On sam i ne može stvoriti zakona, pravi stva¬ 
ralac zakona je narod, koji putem svojih zastupnika 
svoje želje i zahtjeve iznosi. Zastupstvo naroda je 
legislativna vlast, vladaru i vladi pripada samo pravo 
eksekutive — i još pravo zaštite države prema vani (fe¬ 
derativna vlast). Vladarska je dakle čast stvar povjerenja; 
pogazi li on zakon, gubi povjerenje — a tim ujedno i vlast ; 
suverenitet prelazi i opet u ruke naroda ; ovaj si može birati 
drugoga vladara po volji. Uznastoji li onaj silom, da se održi, 
narodu pristaje pravo, da silom silu suzbije. Tim jc Locke oprav¬ 
davao revoluciju englesku od god. 1688., kojom je inaugurirana 
nova forma ustavne vladavine. Misli Lockcove presadiše do- 
mala u Francusku, gdje se odigrava slična borba za ustavne 
sloboštine. S ovom revolucijonarnom Francuskom stoji i Locke 
po svojim mislima, a preko Montesquicua i Rousseua, u inte¬ 
lektualnoj svezi. 

Kršćanstvu zamjera stoga Staflesbury, što obećaje nagradu za krepost, 
kao da ova nije poželjna već sebe radi, nego radi one nagrade. Krepost 
sama u sebi ima svoju sreću. To je stara nauka o autarkiji kreposti ; 
njom je, a i drugim mislima, Shaftesbury oživio antikni nazor u svijesti 
evropskih naroda i bio preteča čežnje za Grcima, koja je u 18. stoljeću 
zavladala Njemačkom, a započe je H e r d e r i proslijediše osobito 
Schiller i Goethe. 

Medju zemljacima svojim poveo je za sobom I. Butlera 
(1692—1750) i F. Hutchesona (1694—1747). Potonji je još više od 
Shaftesburyja istakao altruističke porive i unio u ćudorednost još jedan 
princip. Kao što je naime za prosudjivanje umjetnosti potreban razviti 
ukus, tako i ćudoredno prosudjivanje nastaje u povodu sposobnosti, 
koju on zove „moralna ćut“. Ova, budući da mora biti općena, 
treba da je prirodjena, a njezine presude bezuvjetne (kategorične) ; 
no da je nemoguće prihvatiti misao o prirodjenoj sposobnosti ćudoredna 
prosudjivanja, a ne tvrditi istodobno i prirodjenost ćudorednih ideja, 
to kao da nije ni opazio, a ni to nije opazio, da se tim već približio smjeru, 
što ga u to vrijeme zastupa R. C u d w o r t h (1617—1688), kad uči, 
da ćudoredne norme ne izviru ni iz iskustva ni iz v o 1 j e, nego izuma 
božanskoga. Tome mišljenju blizu je S a m u e 1 Clarkc (1675—1729), 
koji nalazi princip ćudoredja u razumnome redu svijeta ■ ćudoredno je 
djelovanje, koje se ravna prema stvarima, kakove jesu, i tako ih upo¬ 
trebljava ; no onda bi nećudoredno djelovanje bilo više logička 
zabluda nego grijeh ; taj je posljedak izveo W. Wollaston 
(1659—1724). 

Ne bi pravo bilo, kad na ovome mjestu ne bismo spomenuli i du¬ 
hovitoga liječnika Bernarda de Manđevillea (1670—1733), 
koji je u pjesmi pod naslovom „Priča o pčelama ili privatne opačine 
općena dobra“ iznio misao, da su opačine za razvoj kulture vrednije 
nego kreposti. Gdje napreduje trgovina i obrt, gdje cvate umjetnost 
i znanost, gdje vlada sjaj i raskoš u državi, tamo ima i podmitljivosti 
i nadmudrivanja, prevare i kradje ; tu se nadju lopovi, čankolizi, džepo- 
kradice, krivotvoritelji novaca. Da to dokaže, smislio je Manđeville 
priču o pčelama. U košnici (— ta ima da bude slika ljudskoga društva —) 
je sve napredovalo, dok su u njoj opačine poticale stanovnike na naj¬ 
življi rad ; jednoga se dana prosu košnicom glas, da će gradjani te dr¬ 
žave propasti poradi zloće. Gradjani se pretvara'hu jedni pred drugima, 
da bi željeli biti ćudoredni, a Zeus im je ispunio volju : riješio je državu 
svake zloće i napunio je svakom dobrotom. Onda zapeše najednom 
sva kolesa : sudnica opustje, liječnici ne imadjahu posla, svećenici po- 
stadoše suvišni, trgovina zape, obrt se ograničio na najnužnija dobra, 
svaki se zadovoljavao s poštenim dobitkom, umjeće i sposobnosti za- 
mriješe i oskudica pade na državu ; kako nije imala plaćeničkih četa, 
nije se ni protiv izvanjskih neprijatelja mogla braniti ; samo malen 
broj pčela spasio se iz teškoga boja u šupljem drvetu, gdje su provodile 

život sretne u čestitosti. Nema sumnje o tom, da je ovo razlaganje ne¬ 
ispravno : ono bi moglo vrijediti samo onda, kad bi život, kako ga Mande- 
ville opisuje, doista značio sreću i procvat naroda ; a tko će držati, da 
se o takovoj smije govoriti u državi, gdje je sve podmitljivo, iskvareno, 
gdje sve hlcpi za novcem, samo da zadovolji požudama i širokoj volji. 
Pravo kaže Kreibig : to je sjaj, kojim se prolijeva meso, kad gnjije, što 
nam ga Mandcville podaje pod živu boju zdravoga tijela. Ipak ne valja 
pregledati, da je Mandcvilleova zasluga, što je iznio na pretres pitanje 
kulturne f i 1 o zofij e, koje ćemo odsele češće susretati u povjesti 
filozofije. 


2. George BerKeley (1685.—1753.). 

Neposredni nastavljač spoznajne teorije Lockeove je G. 
Berkcley. On prihvaća naime misao, da mišljenje ne spo¬ 
znaje predmete nego samo predodžbe, te tu misao zao št ruje 
do subjektivnoga idejalizma. 

Rodio se Berkeley u Killerinu u Irskoj god. 1685. Filo¬ 
zofijom se počeo baviti, dok je još bio na naukama u Dublinu, 
gdje je proučio Bacona, Lockea, Descartesa. Iz Dublina ode u 
London, onda proputova Italijom i Franceskom i vrati se u 
London, gdje ostao je do 1728. Ove naime godine izvrši davnu 
nakanu, da podje u Ameriku i ondje da raširi kršćansku nauku. 
Vrativši se za kratko vrijeme natrag posta biskupom, koju je 
čast obnašao malo ne do svoje smrti. Dokolicu je svoju po¬ 
svetio književnomu radu, te izdao više spisa raznolikoga sa¬ 
držaja, većinom o pitanjima vjere i ćudoredja. Najvažnije 
djelo mu je: „Rasprava o principima ljudske 
spoznaje" (1710). Ako je filozofija težnja za istinom, oče¬ 
kivalo bi se, koji joj se najviše mogu posvetiti, da će biti naj¬ 
manje uznemireni smutnjama. Neuki su ljudi većinom zado¬ 
voljniji, jer ih ne smućuju neriješeni problemi, a to opet dolazi 
odatle, što ih vodi obični ljudski razbor. Čim se nad 
taj uzđignemo, nastaju nam bezbrojna pitanja, zaplićemo se 
u sumnje i zablude, a najposlije ne mogući izići iz toga svega 
krivimo — vlastitu prirodu s nesavršentva i slaboće. U istinu 
pak biva nam kao onome, koji bi ponajprije podigao oblak 
praha, a onda se tužio, da ne vidu 1 Tim mislima opravdava 
Berkeley svoje istraživanje o osnovima ljudske spoznaje, že¬ 
leći pokazati, kako zla upotreba ljudskih sposobnosti sprečava 




ili smućuje duh u spoznavanju. Na prvome mjestu spominje 
Berkeley govor kao sposobnost, koja unapređjuje spoznaju, 
ali je može isto tako i zavesti na krivi put ; biva to poglavito 
onda, kad nas zavodi, da pojmove supstantiviramo, da im 
podajemo bitak. Locke je tvrdio, da postoje samo pojedi¬ 
nosti, a pitanje, ima li što općeno, riješio je tako, da općenost 
doduše ne postoji objektivno, u stvarima, ali duh ljudski 
posjeduje sposobnost, da u pojedinostima odluči neka obilježja 
i da ih pomišlja napose ; prema tome bi općenost postojala u 
umu. 2 Berkeley se tu upušta u borbu s Lockeom, a ne da se 
poreći — i uspješno ga pobija, dokazujući, da je pomišljanje 
općenih pojmova uvijek vezano na konkretnu predodžbu; 
primjerice, ako geometar hoće pokazati, kako se piavac. ras- 
polavlja, narisat. će, recimo, pravac od 2 palca ; ovaj je pravac 
za sebe nešto pojedinačno, posebno, ali on zastupa (re¬ 
prezentira) sve ostale tako, da za one vrijedi, što se o ovome 
dokaže. Ako je tako, onda su t. zv. općeno predodžbe zapravo 
pojedinačne s nekom posebnom zadaćom, a samo govor, 
podajući, mnogim pojedinostima jedno ime, zavodi na misao, 
da ovome imenu odgovara općena pomisao. Tko je 
jednom spoznao, da ovih nema, taj će se riješiti i mnogih za¬ 
bluda — a to je glavni cilj, kojemu je sva ova kritika bila samo 
pripravom. Radi se naime evo o tome. Što vrijedi za predodžbe 
i pojmove, vrijedi i za stvar i njihova svojstva. Svaka je stvar 
za sebe pojedinost i ima svoja posebna svojstva, ali nekakovo 
općeno svojstvo, n. pr. općena boja, ne postoji ; svaka je stvar 
i u nekome prostoru, ima svoj oblik, veličinu, trajanje, ali ne¬ 
kako va općena prostora ili vremena nema ; prema tome ni jesu 
to objektivna svojstva stvari, nego samo posebni od- 
nošaji, kojih ne smijemo držati slučajevima jednoga opi e- 
noga oblika. No i „tvar u opće” je nešto takovo, što 
zapravo ne postoji. To je evo posljednji cilj, na 
koji nišani Berkeley: dokazati, da nema 
tvarnih i da postoje samo duševne supstance. 
Subjektivni idejalizam u spoznajnoj teoriji završuje materija¬ 
lizmom metafizičkim i spiritualizmom. Pustimo Berkeleya, da 
sam svoju stvar zastupa. 

„Svakome, tko baci pogled na predmete ljudske spoznaje, 
jasno je, da su ove predodžbe dijelom ovaj čas izazvane osje¬ 
tima, dijelom stečene opažanjem onoga, što duša trpi i čini, 
dijelom napokon stvorene pomoću pamćenja i mašte.” „Pored 
ove beskrajne množine spoznajnih predmeta ili ideja postoji 
nešto, Što ih spoznaje, percipira i proizvodi na idejama razne 
djelatnosti kao htijenje, prcdočivanje, sjećanje. Ovo djelatno 
biće, koje percipira jest ono, Što zovemo ćud, duh, duša ili 
,,ja”. Ovim riječima ne označujem neku od svojih ideja, nego 
biće od njih različno, u kojemu postoje, ili što isto znači, koje 
ih spoznaje ; jer se bitak ideje sastoji u tom, da 
biva spoznavana.” — „Kažem li, da stol, na kojem 
pišem, postoji, onda to znači : vidim ga i osjećam ; kad bih 
bio izvan moje sobice, onda bih mogao reći, da j e s t u tom 
smislu, da bih ga, kad bih u sobi bio, mogao zamijetiti, ili da ga 
neki drugi duh sada zamjećuje.” —• „Bitak tih stvari dakle 
sto i u tom, da bivaju spoznavane, te nije moguće, da imadu 
bitak izvan duha ili misaonih bića, koji ih percipira.” — ,,U 
istinu pak ima napadno rašireno mišljenje, da kuće, brda, rijeke 
jednom riječi svi osjetni objekti imadu prirodni ili realni bitak, 
koji je raznčan od njihova spoznavanja po misaonome duhu.” — 
„Ako ovu misao temeljito ispitamo, iako će se pokazati, da 
se dade svesti na nauku 0 apstraktnim idejama, jer može li 
se apstrakcija do veće visine tjerati nego do lučenja bitka osjetnih 
stvari od njihova percipovanja, tako da se pomišljaju, da po¬ 
stoje, i ako ne bivaju percipovane.” „Mišljenjem mojim mogu 
doista lučiti jedne od drugih i napose shvaćati predmete, koji 
osjećanjem nijesu nikada spoznati u takovom razlučenju . . . 
tako daleko, dopuštam, mogu apstrahirati ... ali moja spo¬ 
sobnost misliti ili predočivati ne proteže se dalje nego moguć¬ 
nost realnoga bitka ili percepcije. Kako mi je naime nemoguće 
koju stvar pipati i gledati bez zbiljskoga zamjećivanja, tako 
mi je isto nemoguće osjetno zamjećivani predmet iii objekt 
pomišljati odlučeno od osjetnoga zamjećaja iii percepcije istoga.” 
„Neke istine tako su blizu i tako jasne, da treba samo otvoriti 
oči duha, da ih spozna. K ovima brojim i važnu istinu, da . . . 
stvari, koje sačinjavaju zgradu svijeta, nemaju samostalna 
bitka izvan duha, da je bitak njihov u tom, da se percipuju 



ili spoznaju; dok ih dakle ja u istinu ne spoznajem, ili dok nijesu 
u mojem duhu ili u duhu drugoga kojega stvorenoga bića, dotle 
ili uopće ne postoje ili moraju postojati u duhu vječnoga bića, 
jer je uopće nepomišljivo te sadržaje u sebi svu pogrešnost 
apstrakcije, ako se kojemu dijelu njezinu pripisuje bitak ne¬ 
ovisan od duha.'’ — ,,Iz rečenoga slijedi, da nema druge sup¬ 
stancije, nego je duh ili ono, što percipira." 3 — Ne će biti zgo¬ 
rega, ako odmah ovdje istaknemo neke osebujnosti ovoga mi¬ 
šljenja. Berkeley posve odlučno stoji uz idejalizam — i spo¬ 
znajni i metafizički. S obzirom na spoznaju drži, da se zbiva 
u samome duhu ; svojstva stvari su po osjetima percipovane 
ideje, a stvari ništa drugo nego u našoj svijesti nalazeći se 
skup osjeta vezanih jednim imenom. Ako se naime opazilo, 
da neka boja, okus, miris, oblik i čvrstoća združeni dolaze, drže 
se za odredjenu stvar, koja se označuje n. pr. imenom jabuke. 
Sa stajališta psihologije ne može se ovome mišljenju poreći 
oštroumlje — a historijski dovodi ono Berkeleya uza sve raz¬ 
like u svezu s najnovijim strujama u suvremenoj filozofiji. Ne¬ 
običan je taj idejalizam i u tome što je zapravo sen znali- 
stičan. Stariji sustavi ovoga smjera nastoje osjete ili pri¬ 
kazati kao nepravu spoznaju, ili ih naprosto izlučiti kao ele- 
menat, koji uvijek upućuje na neki objektivni svijet. Zato je 
idejalizam i imaterijalistična metafizika 
bila gotovo uvijek u svezi s raci j on a li Zrnom ; 
u Berkeleyu se uzbunila engleska narav, da napusti osjetnu 
spoznaju, da, što više, on u smislu asociacione psihologije sav 
duševni život izvodi iz kombinacije osjeta, te tako zastupa 
senzualizam i spaja ga s idejalizmom — u koliko po toj nauci 
imadu bitak samo ideje, t. j. stvari su predodžbe u 
subjektu. Do toga je subjektivizma došao Berkeley tim, 
što je istovjetovao bitak stvari sa prihvaćanjem po duhu (esse = 
percipi). Istina je doduše, da duh ne može ustvrditi bitak onoga, 
što nije nikada postalo predmetom svijesti, odnosno spoznaje ; 
u toliko je doista bitak vezan na spoznavanje ; o čem nemamo 
svijesti, o tom ne možemo suditi, da jest. Bitak je u ovome 
smislu jedna oznaka, koja stvarima dolazi s njihovim spozna¬ 
vanjem, a ne bez spoznavanja. Prigovor, da bitak predodžbe 
u svijesti nije istovetan s predodžbom o zazbiljnosti — jer 

bi prema tome bilo sve zazbiljno, štogod pomislimo, vrlo je star, 
ali ne pada na Berkeleya tako teško, budući da on u kasnijem 
razlaganju podaje kriterij zazbiljnosti. Isto tako ga toliko 
ne bi smetao prigovor — da predmeti gube bitak, čim ih duh 
ne pomišlja, jer ih može pomišljati drugi koji duh relativni ili 
apsolutni tako, da su uvijek u nekoj svijesti. Samo prigovori, 
da i on čini apstrakciju posve jednaku onoj, koja vodi do pojma 
tvari, tome prigovoru ne može se oteti : istom naime apstrak¬ 
cijom nastaje na protivnoj strani pojam duha, kojom je 
nastao pojam izvanjskih stvari. Kad naime „gledamo 
predmet” — onda imademo jedan jedinstveni doživljaj : 
tim, što pomišljamo „predmet” objektom „gledanja” počinjamo 
dvije apstrakcije ; jedna vodi do pomisli o objektivnom 
svijetu (predmet) i u jednostranosti svojoj do skrajnjega m a- 
terijalizma, drugom pomišljamo sebe kao subjekt gle¬ 
danja ; ova vodi u jednostranost, što ju je učinio Berkeley, 
do spiritualizma. U takovu pogrešku upada svaki 
smjer, koji tijekom raspravljanja smetne s uma suprotke, koji 
su doveli do spoznaje nekoga principa ili pojma : materijalista 
zaboravlja, da je pojam tvari mogao zamisliti samo u suprotku 
s pojmom duha ; i obrnuto : spiritualista zaboravlja, da mu 
ideja duha nastaje u suprotku s pojmom tvari. Ni osjeti nijesu 
puka „psihička” stanja, ili ideje u n a m a, jer „mi” sami smo 
simboli za isto takove skupove osjeta, predodžbi i t. d., kao 
što je „tvar” skupno ime za neke druge skupove, a na to je za¬ 
boravio spiritualista Berkelev, kad najviše grmi proti mate¬ 
rijalizmu. 

Misao, da bitak ima samo duh, a sve ostalo da ima bitak 
samo kao predodžba u duhu, mogla je postati kobna. Ponaj¬ 
prije vođi ona k s o I i p s i z m u, t. j. stajalištu, da postoji sam 
spo znaj ući subjekt ; svi predmeti, a i ostali dusi za ovaj su 
samo i opet predodžbe ; u drugu ruku kao da je nestalo razlike 
izmedju onoga, što je u pomišljanju subjekta zazbiljno, što 
samo iluzija, mašta, san, — ta i ove predodžbe zbilja postoje 
u duhu, — a najposlije moglo se činiti vrlo čudno, da svijet 
postoji, dok ga duh pomišlja, a gdje je onda kad ga ne pomišlja? 
Ona se dakle pomisao nije dala provesti bez rekursa na neku 
svijest, koja nigda ne prestaje spoznavati. 

Prije nego taj posljedak povuče, Berkelev se osvrće na pri¬ 
govor, da su tobože neka svojstva stvari objektivna. I Locke 
je udarivši idejalističnim pravcem i došavši na ovo razmedje 
izbjegao subjektivizmu tim, što je razlučio svojstva u primarna 
i sekundarna. Berkeley pokazuje, da je ovo razlučivanje tek 
od neprilike, jer ni tako zvani primarni kvaliteti (rasežnost, 
oblik, gibanja) nijesu nego oznake spoznajućega duha, a o sebi 
nijesu ništa.'* U daljnjem razlaganju dakle pokazuje, da je 
pojam materije apstrakcija, — a u tom, valja priznati, ima 
pravo. Tvar je mišljevina — tvor našega duha, zazbiljnost je 
ne poznaje. Izvanjski svijet je skup osjetnih elemenata, a stvari 
o sebi, kao nosioci svojstava, prazne su riječi ; za njih ne zna 
iskustvo niti ih u opće ima. To je rezultat BerkeIeyove kritike, 
kojemu se može prigovoriti samo toliko, da je pola istine, 
jer bi sc jednakom analizom dalo pokazati, da nije samo sup- 
stancijalnost tvari nego i supstancijalnost duha mišljevina, 
koju duh stvara, da se uzmogne snaći u mnogolikosti pojava 
i njihovih odnošaja. ,,N ema nežive nepercipovane 
supstanee” — to stoji, ali nije ni izvan svake sumnje, 
ima li supstanca duševnih. Ta misao još nije dozrela u Ber- 
keleya, te preostaje za kasnija vremena. Na prigovor, da je 
mišljenje, koje drži, da stvari postoje izvan nas, jednostavnije, 
odgovara Berkeley posve pravo : što znači to, da one postoje 
izvan nas? Znači, da pomišljamo ideju predmeta, ali bez su¬ 
bjekta, koji ga spoznaje. To pak pokazuje samo, da čovjek 
kna sposobnost pomišljati objekte o sebi, ali ne znači još, da 
su ti objekti izvan duha, jer bi prije toga trebalo dokazati, 
da uopće ima nješto izvan duha, dakle i prije nego se spoznaje — 
ali taj posao je opet uzaludan, jer nikako ne izlazimo izvan 
spoznajnoga duha, nego i opet nam je sve, o čem raspravljamo, 
poznato samo kao ideja. Tako nikad ne dolazimo do spoznaje 
„izvanjskih” stvari, koje nam ne bi bile poznate tek kao ideje. 5 
I u tom se idejalizam Berlceleyov razlikuje od srodnih smje¬ 
rova, što ne poriče zazbiljnost izvanjskoga svijeta. Ovaj nije 
sjena kao u Platona ni iluzija, nego pravi pravcati svijet. Od 
predodžbi naime relativnoga duha jedne su posve samovoljne, 
one druge su neovisne od našega htijenja. Ako kraj zdravih 
očiju i za bijelog dana otvorim oči, ne stoji do mene, hoću li 

vidjeti ili ne ću, a tako je sa svim idejama, što nastaju osje¬ 
ćanjem. Samo one ideje, koje stvaramo maštom, nastaju po 
nama samim. Ove su dosta bezredne, nesustavne, a manjka 
im i ona živost, jačina, kojom se odlikuju ideje osjećajem na¬ 
stale ; nazočnost ovih puti na nekoga uzročnika, koji je moćniji 
i mudriji od ljudskoga duha ; a to je bog.® Ideje po 
njemu izazvane u našoj svijesti zovu se 
zbiljske stvari; od onih drugih razlikuju se tim, što 
dušu jače obuzimaju i što nijesu ovisne od naše volje. — Na 
osnovi toga možemo i tvrditi, da imadu više zazbiljnosti nego 
ideje relativnih bića. Tako — misli Berkeley — nestaje po¬ 
gibelji, da će tko sanjarije svoje i tvorevine mašte držati za- 
zbiljnostima, a nestaje i neprilika, da bi svijet propadao i nanovo 
se stvarao. Dok se zna, da postoji samo relativni duh, neizbježiv 
je prigovor, da osjetne stvari nestaju, čim ih ne gledam, i da 
opet nanovo nastaju, čim ih pogledam. Moglo bi se doduše 
i onda ostati kod prvotnoga odredjenja, da nema bitka osim 
u spoznanju, ali sad i te neprilike nestaje, jer ima duh, koji ga 
uvijek spoznaje i tim zajamčuje trajni bitak ,,stvari”. Mogao 
bi tko to i ovako sebi zamisliti : bog doista zamišlja tvar, a 
onda ova direkte ili bog prema njoj stvara ideje u nama. Nijedno 
ni drugo poBerkeleyu nije moguće, jer je isključena mogućnost, 
da bi makar kako postojala tvar o sebi, isključeno je i to, da 
ona, koja je ništa, nekako djeluje na duh . 7 Tko bi se pak 
nakon svega ipak pozivao na svjedočanstvo osjećala, te tvrdio, 
da stvari izvan nas postoje, njemu bi odgovorio : da ne sumnja* 
u eksistenciju osjeta, ali ne razumije, kako se svjedočanstvo 
osjeta može uzeti kao dokaz za bitak predmeta, koji je — 
izvan osjeta . 8 

Ovako Berkeley sa svih strana nastoji utvrditi misao, da 
izvan duhova, samo za sebe, ne postoji ništa. Ako je tako, onda 
se ne može govoriti ni o tome, da stvari djeluju jedna na drugu, 
uslijed čega je Berkeley nužno protivnik mehanističkoga tu¬ 
mačenja prirode. Sve bivanje puti ga nužno na mudro, svrsi 
shodno djelovanje apsolutnoga duha. Kao crkovnjak nastoji, 
a i ne uspjeva mu to teško, složiti ovaj svoj idejalizam s naukom 
o besmrtnosti duše ; nešto teže ide sa slobodom volje, budući 
da je zapravo tvoran samo apsolutni duh, koji sve u svem 

djeluje i po komu sve postoji, a za djelovanje re¬ 
lativnih bića ostaje malo mjesta, najmanje pak utjecaju jednoga 
duha na drugi. Bez velikih poteškoća, čini se, prilagođjuje se 
taj sustav i ostalim naukama kršćanstva. Nuzgredna mu je 
svrha bila suzbiti ateizam i materijalizam. Što se 
ovoga tiče, istom je najnovije doba priznalo vrijednost Ber- 
keleyovu nastojanju, inače je na razvoj filozofije utjecao samo 
neposredno, u prvom redu pak preko nastavljača svoga D. 
H u m e a. 

3. David Hume (17H.-1776.). 

H u m e se rodio 1711. u Edinburgu od siromašne obitelji. 
Hoteći se posvetiti nauci, napose filozofiji, bi prisiljen stupiti 
u trgovački posao. Usred nemila i naporna posla sastavio je 
svoju ,,R aspravu o ljudskoj prirod i". (Treatise 
upon human nature). Od nje se nadao uspjehu, da će doći na 
sveučilište edinburško, ali ga prevari nada. God. 1742. poče 
izdavati ,,Essays“ o pitanjima političkim i moralnim, no još 
uvijek ne s osobitim uspjehom. Na to prekinu naučni rad i pro¬ 
boravi neko vrijeme na putovanju. Vrativši se u Englesku 
naumi preraditi prvo djelo svoje ; plod toga rada je „Istra¬ 
živanje o lj udskome razumu" (1748). Kasnije napisa 
djelo ,,0 osnovi ma ćudoredja" (1752), „Prirodnu 
p o v j e s t religije" (1755). Medjuto je već radio na ,,P o- 
vjesti Engleske", ali ni s tim djelom nije bilo zado¬ 
voljstva. Nemo propheta in patria — i tako se dobro desilo, 
da je god. 1763. otišao u Pariš, gdje ga tadanji ljudi od nauke 
enciklopedijske sjajuo primiše ; s Rousseauom je stupio u bliži 
dodir, ali se kasnije otudjiše. Vrativši se u Englesku dobi mjesto 
u ministarstvu za izvanjske poslove, ali ga već za dvije godine 
napusti i smiri se u Edinburgu, gdje i umrije 1776. „Rasprava o 
ljudskoj prirodi" u mnogom pogledu natkriljuje „Istraživanje o 
ljudskom razumu" ; ali Hume sam želi, da se ovo drugo djelo 
smatra, kao koje sadržaje filozofijske misli njegove ; a moglo bi 
se reći, da mu je u tom povjest filozofije ispunila želju, kad 
ističe gotovo samo njegov rad u području teorije spoznaje. 

Berkeleya je zanijela struja u spiritualizam, Hume do¬ 
sljednije od njega naglašujući idealitet spoznaje dolazi do 

skepticizma: da je spoznaja realnih supstan¬ 
cija ne samo tvarnih nego 1 duševnih nemo¬ 
guća. Najprije sc opire dualizmu osjeta i refleksije, koji je 
kriv kasnijemu metafizičkome dualizmu duha i tvari, te ga 
mijenja u posve senzualističkom smislu. On umuje ovako : 
Predodžbe se razlikuju jačinom i živahnošću ; manje živahne 
zovu se misli ili predodžbe ; živahuije su one, koje nastaju, 
kad gledamo, slušamo, pipamo. Ove možemo zvati utiscima 
(impresijama). Može se činiti, da nema ništa tako ne¬ 
ograničeno kao ljudsko mišljenje i da njime možemo zamisliti 
i ono, čega nikad ne vidjesmo ; pa ipak tvorna snaga duše ne 
seže dalje nego sposobnost, da gradju osjetima i iskustvom 
stečenu spaja, preoblikuje, uvećava i umanjuje. Kad si zlatno 
brdo predočujemo, spajamo zajedno dvije predodžbe (zlato 
i brdo), koje poznajemo otprije, a jednako se dade pokazati, 
da je sva gradja mišljenja uzeta iz zamjećivanja ; sve naše 
predodžbe ili prijašnji osjeti su s 11 k e naših utisaka ili živahnih 
osjeta. Bez ove osjetne podloge nema nijedne predodžbe (ideje). 
To vrijedi 1 za predodžbe, koje su na oko daleko od toga iz¬ 
vora ; tako predodžba o bogu ; ali se dade pokazati, da je i ona 
načinjena iz spoznaje naših djelatnosti, kad se naime svojstva 
dobrote i mudrosti uvećaju do neizmjernosti. Svaka je 
dakle p_redodžba prilika jednoga osjeta. 
Radi li se prema tome o onim prijepornim prirodjenim idejama, 
može se reći, da je u toj prepirci mnogo nejasnoće, ako naime 
prirodjeno znači ono, što je prirodno, onda su sve predodžbe 
jednako prirodjene ; znači li ono, što je od prirode nazočno, 
onda postaje raspra lakoumna, jer je jedva vrijedno pitati, 
nastaje li mišljenje prije rodjenja, s rodjenjem ili poslije njega, 
a znači li prirodjeno, što je prvotno, onda su prirodjene impre¬ 
sije, a nipošto predodžbe. 1 U toj teoriji nema kriterija istine 
do osjeta ; samo ideje, koje odgovaraju impresijama, mogu se 
zvati istinama ; a zabluda nastaje tim, da se ideja dovodi u 
svezu s impresijama, od kojih nije nastala. Na pitanje, kako 
dolazi do toga, da se impresije spajaju s krivim predodžbama 
i obrnuto, odgovara se, da je to uloga mašte, koja ima sposobnost, 
da elemente iz jednih predodžbi premješta u druge, ali zajedno 
iz raznih predodžbi nove sastavlja. Bilo bi pače pomišljivo. 



da čovjek sebi maštom stvori sasvim drukčiji svijet, nego što 
je zbiljski ; ni ta misao nije nemoguća, a samo posebnim pri¬ 
likama, u kojima se duh ljudski razvio, imademo zahvaliti, što 
čovjek baš u odredjene kategorije {supstance, uzročnosti, pro¬ 
stora, vremena) reda svoje impresije ; kraj drukčijega razvoja 
mogle su i kategorije drukčije biti. Hume nije ovoj misli nesklon, 
no prije, nego to pokažemo, valja još istaknuti ovo. Dokinutu 
opreku izmedju osjetnih utisaka i predodžbemh slika slijedila 
je misao, da je duševni život sastav i kombinacija osjeta ; to 
spajanje osjetnih elemenata, kako se god čini, da je slučajno, 
ima u najširim granicama neke zakone. Humeova je i danas 
cijenjena zasluga, da je te zakone odredio, a ni današnja psiho¬ 
logija nema tome odredjenju mnogo da zabavi. Po Humeu 
ima dakle tri zakona za vezanje osjetnih utisaka : to je z a k o n 
sličnosti (i oprečnosti), dodira u prostoru i vre¬ 
menu i uzročnosti. Prema prvome sjeća nas slika na 
svoj original, prema drugome dovodi nas pomisao o jednoj 
sobi kuće na pomisao ili razgovor o drugoj, a po trećem sjeća 
nas rana na boli, koje uzrokuje. 2 Može se činiti neprimjereno, 
da uz zakon sličnosti i dodira dolazi zakon uzročnoga veza, 
jer da je ovaj ipak nešto više nego puko udruženje predodžbi, 
pa je već Kant našao povoda, da tu ispravi Humea i podigne 
zakon uzročnosti u red umstvenih oblika, koji tek omogu¬ 
ćuju iskustvo, — ali Hume opravdava svoju razdiobu tim, 
da je i uzročnost samo „asocijacija očekivanj a“. 

Hume to dokazuje u svezi s pitanjem, koliko naša 
spoznaja vrijedi. Predmeti ljudskoga mišljenja i istra¬ 
živanja dijele se u odnošaje, misli i činjenice. Kod prvih se 
radi o tome, da se misli dosljedno izvedu jedna iz druge, kao što 
primjerice čini geometrija, algebra, aritmetika ; ove naime 
nauke polazeći od nekih očevidnih pojmova i sudova izvode 
cijeli sustav spoznaja, kojima se ne može poreći jamačnost, 
makar da nastaju čistom djelatnosti mišljenja. Ovakova spo¬ 
znaja bila je idejal i Descartesovoj filozofiji ; značajno je na 
njoj, da je neovisna odbitka usvijetu. Uvjerenje o nje¬ 
zinoj istinitosti nije ovisno o realnome bitku onih oblika ; 
Euklidova geometrija je istinita, i ako u cijelome svijetu nema 
nijednoga kruga i nijednoga trokuta. 3 Da se u iskustvenoj 

struji engleskoj tolika prednost podaje spoznaji umstvenoj, 
koja se osniva na logičkim dedukcijama, svakako je Čudno, 
a još čudnije, kad u svezi s tim empirizam sam sebe 
poriče. Hume naime drži, da znanje sačinjavaju nužne 
sveze predodžbi, takovu podaje samo umstvena dedukcija ; 
iskustvo ih ne može podati, stoga dakle iskustvena 
znanja u potpunome smislu riječi, znanost o isku¬ 
stvu je nemoguća. Do toga dolazi Hume slijedećim 
umovanjem. 

Iskustvene spoznaje ukazuju se nama kao činjenice, 
imadu dakle uvijek neki odnošaj k zazbiljnome bitku ; ali 
nc će — veli se — biti zgorega, ako sc ispita jamačnost 
toga uvjerenja, da se osjećanje proteže na činjenice i na 
zazbiljni bitak. Kad nas tko pita, zašto vjerujemo u 
koju činjenicu, makar da je ne osjećamo neposredno, odgova¬ 
ramo mu s razlogom, koji je ili neposredni zamjećaj ili sjećanje 
o njem. Sve naše sudjenje o činjenicama takovo je — ono se 
osniva na odnošaju uzroka i posljedice. Radi li se 
dakle o naravi jamačnosti, kojom tvrdimo, da je nešto či n j e- 
nica, valja nam ogledati, kako dolazimo do uzročno-poslje- 
dičnoga veza. Dade se već unaprijed reći : da se spoznaja 
ovoga odnošaja ne dobiva mišljenjem a priori, 
nego da potječe samo iz iskustva. Neka se — 
veli Hume —• čovjeku nc znam kako umnu i sposobnu dade 
posve nov predmet, pa on ne će ni najpomnijim istraživanjem 
otkriti ni jedan njezin uzrok ni učim — Kako bi tko mogao 
iz prozirnosti i žitkosti vode spoznati, da će ga ova zadužiti? 
Ili iz vatre, da će ga uništiti? N'jedan predmet ne odaje svojim 
osjetnim i osjećanim sposobnostima, kakovo bi djelovanje iz 
njega nastalo, i nitko živ si ne umišlja, da bi apriornim raz¬ 
laganjem mogao iznaći snagu upaljivih tvari ili privlačivosti 
magneta — kao da bi čovjek najednom stavljen u svijet mogao 
znati, da jedna elastična kugla drugu odbija i prije nego li ga 
je o tom poučilo iskustvo. Tako je naime velika moć navike 
— da ne samo sakriva naše neznanje, nego i sebe, te se čini, 
da je nema ni ondje, gdje najviše sudjeluje. 4 Moć navike — 
a ne apriorni razlozi dovedoše nas do toga, da s nekim poja¬ 
vama kao uzrocima spajamo druge kao posljedice — ili bolje 

reći, da iza nekih pojava očekujemo baš odredjene druge. 
Tu se možda ne će svaki moći oteti prigovoru, ako tko samu 
vodu motri, teško će moći otud zaključiti, da bi ona ugušila ; 
ali voda sama nije uzrok ugušenju, nego voda u odnošaju k čo¬ 
vjeku, koji se u njoj nekako nalazi. I doista Hume pro¬ 
matra narav uzroka onda, kad nije uzrokom ; sudjenje kau¬ 
zalno je sudjenje o odnošaju, a Hume očito krivo čini, kad 
pojave iskida iz odnošaja, te veli, da se ni uzrok (sam) ni po¬ 
sljedica (sama) ne pokazuje u svome običajnome djelovanju. 
Puščani prah ne može naprosto prasnuti nego u odredjcnom 
odnošaju k ognju ; ne će prasnuti, ako je oganj predaleko ili 
ako je prah odviše vlažan. Hume može imati pravo, kad veli, 
da je i pojam uzroka nastao iskustvom, a ima pravo i kad veli, 
da u osjećanju nema traga uzročnoj svezi, ali zar se baš mora 
naći u s a in ome osjećanju? Ako je to jedno odnošenje, 
koje pripada vlasti uma, a ne osjećala — kako se ova mogu 
kriviti, što ne kazuju, za što im ne dostaje sposobnosti? Istina 
je, da ne, vidimo niti uopće osjećalima dosežemo uzroke i da 
nam — ako se tako uzme — priroda skriva svoje sile, ne dajući 
nam zagledati u radionicu, da bismo vidjeli, kako uzroci stva¬ 
raju posljedice ; ali Humeovo se pomišljanje uzroka čini od¬ 
više supstancijalno, da bi njegova kritika zahvatila kauzalno 
pomišljanje uopće, nego doseže samo ono kauzalno mišljenje, 
kojemu su uzroci kao nekakova bića, što djeluju. Samo za 
ovo animističko mišljenje vrijedi Humeova kritika. Ni 
razlaganje, daše uzročnost, jer se ne spoznaje zorno, t. j. 
osjećanjem, niti se dade demonstrativno t. j. umovanjem izvesti 
iz osjećanih svojstava pojava, uopće ne spoznaje., nije bez pri¬ 
govora. I ako će možda tko dopustiti, da je uzročno-posljedično 
vezanje pojava plod manje ili više slučajnih iskustvenih opa¬ 
žanja i da se pojam uzroka dade reducirati na impresije, ne će 
se složiti s Humeom u tome, što drži, da bi se uzroci morali 
upravo vidjeti. Pojam je uzroka nastavši u povodu impresija 
nama običajni oblik za vezanje i grupiranje naših doživljaja ; 
pri njegovu shvaćanju vodili su čovjeka biološki interesi, in¬ 
stinktivno ga je prihvatio, a vrijeme je pokazalo, da je taj način 
za naše životne prilike vrlo podesan. To je moglo Humea po¬ 
taknuti, da mu prizna vrijednost: jer nama može biti svejedno, 

da li njime dosežemo realnost, kakova jest, samo kad se u njoj 
snalazimo ; nije li tu bilo prilike, da Hume završi predjašnju 
misao, kako zbiljsko znanje ne traži objektivni bitak? Ali on 
toga nije učinio; zato ga pojam uzroka, i ako je biološki opravdan, 
ne zadovoljava spoznajno-teoretski ; a u tom se sastoji njegov 
skepticizam. On naime postavlja pitanje, je b vez izmedju 
uzroka i posljedice uistinu nuždan, kako se čini. To bi pred- 
postavljalo misao, da će stvar, koja je jednom prema iskustvu 
nekako djelovala, svagda jednako djelovati, a gdje je dovoljni 
razlog tome uvjerenju? Mi poznajemo — veli — od stvari samo 
poj a v n u im stranu, ali ne unutrašnju bit ; otkud nam pravo, 
da na osnovi izvanjskoga i to samo sličnoga obličja sudimo na 
jednako ili slično djelovanje? Gdje je dovoljni razlog, da će 
jedna stvar uvijek jednako djelovati? Već je Locke istakao, 
da govoreći o čovjeku, kojega smo negda vidjeli, moramo ra¬ 
čunati s činjenicom, da se mijenja i da ovaj čas više ne vrijedi 
za nj sve, što po našem negdašnjem osjećanju vrijedilo ; isto 
i Hume drži, da nije ničim utvrdjeno, gdje se sva priroda mijenja, 
da se ne bi mogle i stvari izmijeniti tako, te će prividno istini 
zamijećenim svojstvima odgovarati najednom drukčiji 
učini, nego smo ih navikli opažati. N e ni o gu ć 11 o s t toga 
nije dokazana umstvenim razlozima, nego je naše subjektivno 
mnijenje osnovano na navici. 6 Na osnovi puke običajne aso¬ 
cijacije pojava stvaramo misao, da slijed naših predodžbi od¬ 
govara slijedu prirode. A je li tome zbilja tako? To ne znamo. 
Mi samo znamo, da je tako za naš život i korisno i nužno, i da 
tako moramo misliti, ako hoćemo da dobro prodjemo. Jer kad 
ne bi nazočnost predmeta pobudila u nama predodžbu s njom 
obično spojenih stvari, bilo bi naše znanje ograničeno na uski 
krug sjećanja i zamjećivanja ; mi ne bismo mogli sredstva za 
ciljeve prirediti, da dobro postignemo, a zlu izbjegnemo. 8 
Prirodni neki nagon nuka nas, da prema unutrašnjim slikama 
stavljamo izvanjske predmete, koji bi imali postojati izvan 
nas, te i ne sumnjamo, da su naše slike tih predmeta. Za stol, 
kojega bjelinu vidimo ili osjećamo tvrdoću, vjerujemo, da po¬ 
stoji neovisan od našega zamjećivanja, da mu naša nazočnost 
niti podaje niti oduzima bitak. Tako sudimo u povodu priro- 
djonoga nagona, ah već površno umovanje može nas uvjeriti,. 

da nikakim načinom ne možemo prijeći preko našega zamjeći- 
vanja : predmeti su nam dani samo kao predodžbe — a što je 
preko toga, to je samovoljna predpostavka, koja se ne da do¬ 
kazati. Kako će se dokazati, da su predodžbe u nama na¬ 
stale djelovanjem izvanjskih predmeta? Hoćemo li se pozvati 
na iskustvo? Naša svijest poznaje samo predodžbe, a o spoju 
s izvanjskim predmetima iskustvo šuti ; tko je jednom po¬ 
nukan umovanjem napustio prirodno instinktivno stajalište, 
ne uteče više skepticizmu, da naša spoznaja ne doseže do iz¬ 
vanjskoga svijeta. Onaj t. zv. objektivni svijet u objektivnome 
prostoru i vremenu nije onda više drugo nego skup predodžbi : 
čovjek doživljuje i u njegovoj svijesti nastaju razne slike ; 
ponovni doživljaji u nečem su si slični, a to potiče maštu, da 
zajednička obilježja skupi u jednoj ideji ; i koliko se god mije¬ 
njale prilike, ova se obilježja nalaze zajedno ; to je našoj svijesti 
povod, da ove skupove, koji su relativno postojani, pomišlja 
kao stvari. Tako se izmedju naših doživljaja izluči jedna 
skupina, koju obuhvaćamo pod imenom izvanjskoga 
svijeta. Kako povrh toga još dajemo i imena pojedinim onim 
idejama, što smo ih složili od mnogih pojedinačnih, sličnih do¬ 
življaja, razumljivo je, da u nama nastane pomisao o stva¬ 
rima kao podlogama onih mnogih poj ava, koj e dolaze 1 od¬ 
laze i mijenjaju se ; one naime pojave, koje su gotovo uvijek 
zajedno, pomišljaju se kao jezgra, na kojoj vise svojstva. 7 
Ovako je čovjek navikao svoje doživljaje uredjivati — 
na osnovi toga podijelio je doživljaje u grupu stvari i grupu 
duševnih stanja, ovima podmetnuo stvarnu, ovima duševnu 
supstancu. Ovaj dualizam svakidašnjega mišljenja vrlo je jedno¬ 
stavan i za praktične potrebe zadovoljava, ali ne zadovoljava, 
veli Hume, spoznajnoteoretskim zahtjevima ; on je jasan, ali 
ipak porječan, protivi mu se iskustvo, koje ne pokazuje nigdje 
postojanosti, nego samo uvijek mijenu, protivi mu se i umo¬ 
vanje, koje odbivši svojstva od predmeta ne vidi ništa od one 
metafizičke jezgre, iz koje svojstva izviru. A stvari, a duh? 
Mi spoznajemo neke skupove pojava, koje svojim imenima 
označujemo, znamo za sebe, da pored sve mijene doživljaja 
ima nešto, što nam podaje svijest, da smo isti, koji smo bili 
jučer, prije godinu dana i više — ali do spoznaje bića duše 

i tvari ne dopiremo. Nigdje ne izlazimo iz naše svijesti, a 
ova nas upoznaje samo s pojavama — ali upravo za to i nemamo 
pravo držati realnima odnošaje pojava načinjene u našoj 
svijesti prema pojmovima supstancije i uzroka u prostoru i 
vremenu. Ničim se ne da dokazati, da su ti naši i takovi spo¬ 
jevi n u ž n i ; o iskustvu dakle nema znanosti. S tom sumnjom 
završuje se engleski empirizam. Hume je skeptik, kad po¬ 
riče metafizičku spoznaju ; on je skeptik i onda, kada dokazuje 
spoznajno-teoretsku nedostatnost najvažnije teorije za t u- 
m a č e n j e pojava, teorije uzročnosti ; on je p o z i t i v i s t a, 
kad iskustveno znanje ograničuje na utvrdjivanje činje¬ 
nica. S obzirom na preteče znači njegov sustav završetak ljudske 
misli u jednome pravcu ; s tim je ispunjena i historijska zadaća 
njegova u napretku duha, jer su posijedci njegovi jedni kao 
kažiputi, koji će u napredak odvraćati duh ljudski od stran¬ 
putica, drugi, kao prekaljena istina, koja prelazi u baštinu 
kasnijih pokoljenja. I kad je Hume bio na umoru, već je Kant 
radio oko toga, kako će upotrijebivši rezultate njegova umo¬ 
vanja s jedne strane izbjeći dogmatizmu, ali s druge strane 
i prevladati skepticizam i započeti novo razdoblje filozofijskoga 
kriticizma. 

Hume se i na drugima područjima filozofije ogledao, ali je tu njegov 
zamašaj kud i kamo manji. Tako je u ,,D ijalogu o prirodnoj 
religiji" pa u ,,P rirodnoj po v j e s ti vjere" razvio vjersko- 
filozofijske nazore svoje ; dosljedno spoznajno-teoretskome stajalištu 
poriče nadosjetnu spoznaju vjersku, te se tako stavlja u opreku s de- 
izmom, koji je kako tako mislio, da se nauke vjerske dadu umom spo¬ 
znati ; naproti tome ističe, da je i vjera kao i znanost i umjetnost jedna 
pojava u razvoju duha ljudskoga, koju valja razumjeti iz prilika, u 
kojima je nastala. U pitanjima ćudoređja, o kojima osim drugoga dijela 
,,R as prave o ljudskoj prirodi" radi još i djelo „Istraži¬ 
vanje o osnovi ma morala" (1752.), Hume zauzima utilitari- 
stičko stajalište, a izvodi ćudoredne iz čuvstva simpatije, koje čovjeka 
uzdiže nad vlastitu blagotu i dovodi u svezu s težnjama i ciljevima 
društva, u kojih unapređjivanju nalazi i svoju sreću. U tom se povodi 
za njim Adam Smith (1733—1790), kao i u tom, što ne drži ovo 
čuvstvo prirodjenom sposobnosti, makar da je u prirodi čovjeka kao 
bića društvenoga osnovano. U opreci s njim T o m a R e i d (1710—1796) 
postavlja kao princip prvotnu sposobnost prosudjivanja, koju zove 
common-sense; to nije drugo nego estetski ukus prenesen na 
područje ćudorednoga ocjenjivanja, kako je to učinio već Shaftesburjr 



i Hutcheson. U estetici zastupaju princip ovakove prvotne sposobnosti 
prosudjivanja H. Homci E. B u r k e. Medju moralistima onoga doba 
vrijedno je spomenuti još i A. Fergusona (1724—1816), koji je 
naglasio princip ćudorednoga usavršivanja ; čovjek i kao pojedinac 
i kao pleme živi u tijeku vremena, te neprekidno napreduje ; zadaća 
čovjeka, a i sreća njegova, sastoji se u tome, da radi oko sve većega 
nsavršenja i svojega i roda ljudskoga. 


§ 6. Slobodoumna prosvjeta u Fran- 
cesKoj u 18. stoljeću. 

Duševni je život ljudstva u razvijanju i napredovanju nalik 
moru, koje, kad na jednoj strani uzavri, naokolo širi valove ; 
tko to sa udaljene točke motri, vidi najprije sitne valove, kako 
se pjene i talasaju, pa onda sve veće i veće dok se cijelo more 
ne uzljulja. Takovi su valovi u duševnome životu ideje, što 
se iz kraja, gdje su nastale, pronose širom obrazovana svijeta ; 
javljaju se pak najprije.osamljeno, jer ih šire na čudo i užas sa- 
vremenika samo pojedinci, onda se i drugi svijet počinje za¬ 
nimati za njih, a najposlije uzbude cijeli narod. Dogodi se, da 
se na ishodišnome kraju oluja već i slegla, zanos se stišao, misli, 
koje su nekoč uzbudile svijet, postale su svakidašnje, bilo što 
su izgubile čar, bilo što su već prešle u život, te je nastupilo za 
neko vrijeme zadovoljstvo, a zadovoljstvo je mir ; a na drugom 
kraju ove iste ideje istom podižu široke vrste naroda i nagone 
u borbu. Tako je bilo u Franceskoj u 18. stoljeću. Iz Engleske 
dopriješe onamo slobodoumnije misli političke, vjerske, ćudo¬ 
redne, uzgojne i uzbudiše francusko društvo ; na francuskom 
se tlu zbiše u to vrijeme malo ne isti dogadjaji, koje je Engleska 
prepatila, ali se davno već i smirila nad njima. Francuska evo 
proživljuje gotovo jednaki proces sto godina kasnije. Već za 
Ljudevita XIV. (1640—1715) postale su političke, gospodarske 
i uopće društvene prilike takove, da nije mogao dugo izostati 
najoštriji otpor. Pod vladom njegovom procvala je doduše 
francuska književnost, što je prema vani podavalo sjajnu sliku 
baš kao i raskošne gradjevine podignute u to doba. Ali pod tim 
sjajem teško je stenjao narod. Samovolja se banila po širo¬ 
kome carstvu, jer je sva vlast bila u rukama kraljevim i nje¬ 
govih doglavnika, kojima je narod bio deveta briga. Uprava 

državna služila je interesima plemstva, zloporabe i nasilja bile 
su svakidašnja stvar ; na kraljevskom se dvoru živjelo raskošno 
i razbludno, da su i državne blagajne presahrndc, a narod ojadjen 
i potišten zapao u skrajnu bijedu. Za nasljednika mu Ljude¬ 
vita XV. (1715—1774) nije već moglo biti gore, a u najgorem 
stanju ostavio je on vladu svojemu unuku Ljudevitu XVI., 
koji je bio pun dobre volje, ali preslab, da više od sto godina 
loše uprave ispravi u jednome životu. I prilike su već dotle 
došle, da se nije više dala sastaviti bura, što je već od dugo 
prijetila. Ljudevit XVI. je nastojao provesti reforme i u upravi 
i gospodarstvu državnome, ali sve je to bilo prekasno ; Fran¬ 
cuskom je prošao duh slobode, narod se podigao, da strese sil- 
nički jaram, stupovi države padoše i prijestol se srušio, a iz 
razvalina podiže se novi život kao ono prije sto godina u En¬ 
gleskoj. U tom političkom i društvenom prevratu bili su Englezi 
učitelji Francuzima, samo su učenici nadmašili učitelje strašću 
i bijesom, strahotom i krvoprolićem. Takova je priroda fran- 
ceska, da sve radi naglo, uzrujano, žestoko, strastveno. Nemiran 
je duh francuski, pa kako je poletan, ne staje kod realnosti 
i ne preda pred poteškoćama, nego lomi, što se svinuti ne da. 
To je duh, koji se lak uzdiže nad zbiljnost živom, da strastvenom 
energijom ; dade se voditi maštom, naglo promeće želje i misli 
u čine, te se čini čas lakouman, čas upravo obijestan, kad u 
žurbi i žestini ruši ograde tradicije i u nove staze tjera sadašnji, 
dosadni život. Neposredno prije prevrata bila je sva javnost 
francuska razdražena, uznemirena idejama unesenim iz En¬ 
gleske ; u salonima pariškim — a to su bila stjecišta enci¬ 
klopedista, vodja duševnoga pokreta onoga doba — 
raspravljalo se o državi i crkvi, o bogu i prirodi, a dobru i ćuđo- 
ređnosti, i još mnogo čem, što obrazovana čovjeka zanima. 
Razgovori vodili su se, kako odgovara temperamentnoj i gibivoj 
prirodi francuskoj, lako i zabavno u brzom odmjenjivanju, gdje 
nagle misli kao bljesak sinu, naglije se kažu, da ne promaše 
dojam u svom času, a onda ih isto tako naglo i nestaje. Mnogo 
je tu bilo sjajnije rečeno nego dublje promišljeno, duhovitije 
izbačeno~nego iz đna duše i duboka uvjerenja crpeno, zašto'se 
razgovor niie kretao samo oko jedne misli nego se u hitrim 
i hitnim prelazima odmatao, uz šalu i smijeh, ne bez ujedlii- 

vosti, frivolna ruga i razorne sumnje. Nije to bilo strogo naučno 
raspravljanje, nego više nadmetanje duha, borba, koja budi 
samo lij ep dojam. Borioci bili su ljudi, koji se umiju kretati 
u društvu, zabavljati ga zanimljivim, lijepim razgovorima, 
i ako nijesu baš u svakom pogledu osnovani. To se društvu 
htjelo ; naučna raspravljanja, pa da su, ne znam kako, utvr- 
djena, nijesu mu prijala ; društvo se naklanjalo onima, koji 
su bili razgovorni, ngladjeni i okretni, koji su ga znali zablje- 
štati iskrama duha i igrom riječi, ali ga nijesu vodili predaleko 
u dubine problema. Društvo ne voli ljudi, koji mu se pokazuju 
učeni, nego one, koji mu se lijepi kažu i kojima može reći : 
sjajan duh. Takove je ljude tražilo ono doba; zahtjev 
onoga vremena bio je : b e 1 e s pr it. No teško da bi sav taj 
salonski život ikada bio od većega utjecaja, da nijesu vodje 
pokreta toga već u početku upoznali, kako ideje moraju zaći 
u krv naroda, tko ih želi vidjeti ostvarene. O samome djelo¬ 
vanju enciklopedista može se suditi svakojako, ali to im ne 
može nitko poreči, da su načelo odgoja naroda jasno spoznali 
i odlučno proveli. Njihove su misli našle put do širokih vrsta 
naroda i odovud preobrazile društvo i tko drži revoluciju dobom 
preporoda francuskoga naroda, morat će priznati njihove za¬ 
sluge pri tome i ako ne će odobriti sve njihovo djelovanje, 
ali za volju dobra cilja mnogo se zala podnosi i prašta. 

Voltaire (1694.—1778.). 

Vodja u tom kolu bio je Fran fois M. Arouet le 
’J e u n e lcao pisac poznat pod imenom V o 11 a i r e, 1 čovjek 
žive ćudi, strastven, nešto i frivolan, častoljubiv i spletkar, 
zauzet za reforme i radin, ali u svem — koliko se slobodo¬ 
umnoga pokreta tiče —■ više negativan duh. Kritika njegova 
razara, gdje je sumnja potkopala, ali ne izgrađjuje ; za ovo 
potonje nedostajalo mu je unutrašnje jedinstvenosti i sklad¬ 
nosti. Filozofiju drži najprije naukom, koja oslobađja od pred- 
suda, a onda i životom, koji tako živi, dakle i djelovanjem, 
koje smjera na provedbu potrebnih reforma društvenih i poli¬ 
tičkih. S tim se odredjenje filozofije nekako približuje politič¬ 
kome programu ; i doista je Voltaire filozofiju smatrao donekle 
strančarskom stvari svojom i drugova svojih, s kojima je za- 

jedno radio na „Enciklopedij i". Rad je njegov mnogo¬ 
stran. Duboko uvjeren o pravu uma, da i u vjerskim pitanjima 
bude vrhovni sudija, presadio je u svoju domovinu d e i z a m. 
Od svojih se engleskih uzora i istomišljenika razlikuje u jednoj 
važnoj točki. Engleski su deisti s nekim oprezom dirali u vjerska 
pitanja, bojeći se, da bi slobodoumlje moglo u neukoga puka 
postati pogibeljnim sredstvom prevrata ; Voltaire toga straha 
ne poznaje, već drži, da je slobodoumlje za sve (jer ako to 
nije, onda uopće nije ni za koga), te ni Časa ne kasni, da ga 
rasturi u narod ; svom silom svoje sumnjom raskidane, te zato 
ozlovoljene i ujedljive duše pobijao je crkvenu nauku, — nc 
misleći, da bi te misli u širokim vrstama mogle razorno, r e- 
volucijonarno djelovati, mjesto da reformiraju. 
Voltaire sam nije imao nakane, da svojom naukom rasklima 
društveni red ; najbolji je dokaz tome, što pobija P. B a y 1 e a 
(1647—1706), koji naučaše, da je bezboštvo neškodljivo u dr¬ 
žavi. Voltaire vjeruje u bitak boga, uzima, da svrhovito ure- 
djenje pretpostavlja umnoga stvoritelja, kako je to izvodio 
N e w t o n, kojega je mehanističku nauku uz Maupertuisa 
(1698—1759) baš on raširio u Franceskoj. No kako je nepostojan 
bio, ima časova, kad sumnja o sveopćem mehanizmu, te vidi 
n. pr. u sudbini naroda prst božji, a ima opet časova, kad se 
ruga optimizmu, koji drže svijet lijepim i dobrim. U takovoj 
razdražljivosti zove svijet besmislenim, ismijeva se ćudoredju, 
stavlja pustu silu pred pravo i hvali nasladu i uživanje. Ta¬ 
kovih hirovitih izliva ćudi, sad trajnijih, sad kraćih, ima u njega 
više ; oni učiniše, da je vjerske nazore često mijenjao ; najprije 
je zakrenuo u naturali zam ; božanski duh je sam drugi 
dio prirode, prema kojemu stoji vječna tvar ; zlo nastaje otud, 
što se tvar opire bogu, jer ovaj nije svemoćan, nego samo vrlo 
moćan. Još jedan korak i Voltaire se nalazi u materijalistič- 
nome monizmu ; onda tvrdi, da duševnih supstancija uopće 
nema, duševni jc život nekakvo zbivanje na tvarnoj pod¬ 
lozi. Voltaire si to zamišlja tako, da jedan dio tvari ima spo¬ 
sobnost, da proizvodi psihičke pojave ; dosljedno tome tvrdi, 
da je mišljenje i htijenje ovisno od fizioloških funkcija, a bu¬ 
dući da tu vlada mehanizam, onda on vrijedi u duševnom ži¬ 
votu ; otud pak slijedi, da nema slobodne volje. Do toga đe- 



289 


terminizma došao je tek kasnije ; isprva je držao, da se ćudo¬ 
redno htijenje ne da zamisliti bez slobodne volje ; i to je držao, 
da su ćudoredni nazori osnovani u prirodi ljudskoj i da je vjera 
u boga najjače poticalo za ćudoredno djelovanje. 

Condlllac (1715-1780.). 

U spoznajnoj teoriji zastupa Voltaire Lockeov empirizam, i 
zaoštruje ga dakako dosenzualizma. Na tom ga putu slijedi 
Etienne Bonuet de Condillac, a ovome je po mišljenju 
srodan Ch. B o n n e t (1720-—1793). Condillac se sam drži upravo 
nastavljačem Lockeovim. Od Berkeleya se razlikuje smjerom, 
kako ispravlja dualizam osjeta i refleksije. Berkeley naime 
ističe na osjetima više njihovu psihičku, usvjesnu stranu ; 
tako dolazi do senzualizma, koji je nužno idejalističan : osje¬ 
ćanje je spoznavanje u duhu, izvanjski je svijet dan samo 
kao sadržaj duše. Condillac ide protivnim smjerom ; za nj su 
osjeti utisci izvanjskoga svijeta na dušu; tako ostaje 
dualizam tvari i duha ; pojave tvarnoga svijeta odrazuju se u 
duši kao osjeti ; ali osjećanje nije samo osnovna nego i jedina 
sposobnost duše, sve t. zv. više duševne radnje samo su pro¬ 
mijenjeni oblici ove sposobnosti. Tako se svijest prvim utiscima 
obraća pažnjom, što ne znači drugo, nego da se sposobnost 
osjećanja više ili manje zauzela za izvanjski dojam ; o tom 
ovisi, kako jak će od njega ostati utisak, kad nestane podražaja ; 
to se onda zove sjećanje. Dodju Ii dva podražaja istodobno 
pred svijest, ne mogu se u sposobnosti osjećanja rastaviti, a da 
se ne usporede ; usporedjivanje pak nije drugo nego istodobno 
obraćanje pažnje dvjema predodžbama : tako nastaje sudjenje, 
koje je zamjećivanje odnoŠaja medju onim predodžbama ; 
ponavljanjem i navikom ustali se posebni način poredjenja i 
sudjenja i nizovi predodžbi, koji se više ističu jačinom i ugod¬ 
nošću. Ovi napokon zavladaju u duševnome životu. Uopće 
ugoda i bol potiče dušu na djelovanje ; ugodne dojmove nastoji 
duša pridržati, neugodnih se riješiti ; čuvstvo neugodnosti ili 
lakoga nezadovoljstva stvara težnju, a iz ove se razvija volja. 
Skup svih duševnih stanja vezanih sviješćn, da je biće ostalo 
isto, dok su se njezina stanja mijenj ala, čini samosvij est. 
Condillac zamjera Pascalu, što osobu drži skupom svojstava 

Dr. Albert Bazala: Povjest filozofije. II. 

jer hi s promjenom svojstava nestalo i svijesti o istoti ; samo 
bog, koji se nikad ne mijenja, bio bi u pravom smislu osoba. 
Prigovor Conđillacov medjutim ne stoji, jer se i stvari neprestano 
mijenjaju, a ipak ih držimo istima, dok se ne izmijene na¬ 
jednom i posve svi, najvažniji dijelovi ili većina njih ; tako se 
i naše „ja” može mijenjati, samo treba da svagda preostane 
nekakova jezgra, onda ne će nestati ni svijesti o istoti ; no 
i bez toga jc čudno, da Condillac suzbija mišljenje, koje bi iz 
njegovoga mehanizma osjeta najprirodnije slijedilo, da jc naime 
i naše ,,ja” samo relativno postojani skup osjeta i njihovih kom¬ 
binacija, kao da se bojao, da bi se osoba rasplinula do sjenaste 
eksistencije, da bi joj nestalo trupa, koji drži pojave 11a okupu; 
zato valjda ne će, da raskine pretpostavljeni dualizam duha 
i tvari. To se vidi i po tom, što drži, da osjeti, premda su promjene 
u duši, a ne svojstva predmeta, ipak imađu odnošaj k objek¬ 
tivnim stvarima; pa ako i ne znadu reći, kakove su, do¬ 
kazuju, da jesu. Već od prirode prinuždena je duša svoje 
osjete držati znakovima promjena izvanjega svijeta. Duša je 
mjesto njihova nastanka, ona ih iz sebe stvara, a tijelo je pri- 
godični uzrok njihova postanja. U toj nauci ima mjesta i ide- 
jalističnim mislima, kao što je ona, da su za dušu tjelesa samo 
ujedinjeni osjeti svojstava, a ima mjesta i za materijalističku 
metafiziku. Nastavljači njegovi izveli su iz nje posljedak, ako 
se sve spoznaje osjetima, da u opće samo osjetni predmeti po¬ 
stoje — i drugi posljedak, daje osjetna naslada najviši cilj čo¬ 
vjeka. Ono prvo učinio je L a M e 11 r i e, za njim H o 1 b a c h, 
ovo drugo H e 1 v e t i u s. 

Helvetius (1715-1771.). 

Glavno je djelo Helvetiusovo ,,De l’esprit” (1758). U 
njem razlaže, da jc Čovjekova priroda takova, te sve čini sebe 
radi ; sebeljublje je posljednji motiv svemu, pa i ćudorednome 
djelovanju, svakome pri zidno najuzvišenijem i najpožrtvovnijem 
činu. A jer je tako zakon prirode, nema višega zahtjeva od 
ovoga, neka čovjek sve radi za svoju ugodu i za svoju korist, 
i ništa mu se ne može kao dužnost nametnuti, nego što je u 
skladu s njegovom dobrobiti ili je unapredjuje. Iza prekomjerna 
užitka dolazi bol i neugoda, zločin ustopice slijedi kazna ; ovako 

se već prirodno osvećuje zlo djelovanje. Priroda je podala sebe- 
ljublje, da nas čuva od zla, a državni zakon, društveni moral, 
ne smije od čovjeka tražiti ništa, što se protivi njegovu ego¬ 
izmu. Helvetius je uvjeren, da će čovjek radeći iz pravo shva¬ 
ćena egoizma svagda unapredjivati i blagotu društva ; jer da 
je ova to veća, što veća je blagota pojedinaca, koji ga sačinja¬ 
vaju. Egoistično ovo djelovanje, što unapredjuje društvo, zove 
Helvetius krepošću ; država je dužna u toj kreposti uzgajati 
djecu, a sredstva za to su zakoni i čuvstvo časti, kako je to 
razložio u djelu : ,,0 čovjeku, njegovim sposobno¬ 
stima i uzgoj u”. Ako u državi nijesu zakoni dobri, onda 
dolaze u opreku s prirodnim zakonom egoizma — Ništa nas 
ne može ponukati, da takve odredbe slijedimo; hoće li država 
da joj služimo, mora nas predobiti za se. Stoga treba dokinuti 
sve odredbe, koje ne služe dobrobiti pojedinca i koje ga od¬ 
bijaju od društva ; treba dokinuti sve, što čini razliku medju 
ljudima. Ova nije u prirodi osnovana: prilike je učiniše, a pri¬ 
like se mogu uzgojem opet izravnati. Onda ne će ništa na putu 
stajati, da se i raznoliki posebni interesi podrede održanju 
državnoga reda. Taj se idejal ne da postići bez dovoljne uvi- 
djavnosti, za to je glavna briga države uzgojiti razborite, jednako 
obrazovane ljude, a dakako treba i državu preurediti — bu¬ 
dući da zakoni vrijede kao najvažnije uzgojno sredstvo, i bu¬ 
dući da je samo u valjano uredjenoj državi moguće doći do 
sklada izmedju zajedničke dobrobiti i prirodno osnovanoga 
egoizma. Valjan društven red stvara valjane ljude. 

Socijalni pedagozi revolucije T a 11 e y r a n d, Con- 
dorcet, Bancal ponavljaju iste misli, pa se može reći, da 
je Helvetius pisao onako, kako je onda bilo općeno mnijenje. 
Da to ne vrijedi samo za političku teoriju, vidi se po tome, što 
su suvremenici oba njegova djela s ushitom primili, te se može 
s pravom reći, da je bio govornik svoga doba, — ili, kako reče 
netko, da je u njegovim djelima sadržan enciklopedijski 
rječnik. 

To veliko djelo slobodoumne prosvjete, na kojem su radili D i- 
dcrot, D’Alembcrt, Voltaire, u početku i Rousseau, 
H o 1 b a c h, G r i m m i drugi, podaje potpunu sliku mišljenja i težnja 
onoga doba. Svrha mu je, da tečevine naučne obrazovanoga svijeta 
raširi, te tako pridigne prosvjetu, da suzbija predsude i utro put k re- 



formi postojećih prilika društvenih, političkih i vjerskih. Djelo je skroz 
slobodoumno, ističe se oštrom, ali ne svagda i opravdanom ili pravednom 
kritikom tradicije i običaja ; stoji na stajalištu iskustva, ali se u mnogim 
pitanjima drži skeptično. Zanimljivo je, kako se na njem ođrazuje ta¬ 
lasanje onoga doba. Od 1751., kad je izišao prvi svezak, prošlo je gotovo 
30 god., dok se djelo svršilo ; a kako je sve veća bila zlovolja, tako i 
enciklopedija udara sve oštrije žice ; sumnja vjerska prometnula se ate¬ 
izmom, kojemu je idejal Bayleova država, empirizam u spoznavanju 
prometnuo se senzualizmom, a onda prostim materijalizmom i u etici 
negacijom slobode, besmrtnosti duše i bezobzirnim euđemonizmom. 

La Mettrie (1709—1751.). 

Ovome je duhu izvan enciklopedije dao izražaja liječnik 
Julien O f f r o y d e L a Mettrie. Napisao je djelo H i- 
stoire nature 11 e de I’ ame {1745.); već tu je pripravljen 
materijalizam, što ga jc u djelu „L'homme machine” 
(1748.) nečuvenim još za onda načinom proglasio. Sve osim 
materije je iluzija, sve pojave su gibanja u tvari. Duše u opće 
nema ; što tako zovemo, samo je ime za onaj dio u nama, koji 
misli ; duševni je život svuda i svagda ovisan o moždanima. 
No ni ovako je ne valja držati za nešto posebno ; svijest 
je produkt tvari, tijelo naše stroj, koji pored drugih 
činidbi (funkcija) vrši i tu, da stvara misli, čuvstva, težnje, kao 
što se giba, tjera krv kroz žile i stvara toplinu. Kao što su pak 
ove funkcije ovisne o hranidbi, prilikama i tjelesnome ustrojstvu, 
tako sve to odlučuje i o duševnome životu. Izmedju čovjeka 
i životinje ima stoga razlika, ali ta je samo u stupnju visine, 
a nastaje po različnome tjelesnom ustrojstvu i razno razvitome 
mozgu. Dalje slijedi : Ako nema duše, nema ni besmrtnosti ; 
bitak boga ne da se nesumnjivo dokazati — a najposlije i čemu 
se i baviti tom misli, koja čovjeka samo uznemiruje. Tu ponavlja 
La Metrie stare glase iz Epikurove škole : da misao o besmrtnosti 
duše i boga ne da čovjeku, da se poda miru i veselju ; k tome 
je vjera u boga uzrok bila velikim razmiricama i ratovima ; 
što sve pokazuje, da svijet ne će biti sretan, dok ne bude — 
bezbožan. A i čemu da se čovjek brine onim, što ne može spo¬ 
znati? Tko zna, nije li ovo jedini život, što nam je dan za živ¬ 
ljenje ? Posljedica toga umovanja jest odluka užiti svijet i 
život. I u tom slijedi La Mettrie Epikura, čiju nauku poznaje 

preko svoga zemljaka Gassenđija ; ali kao što je najbezobzir¬ 
nije posljedice izveo iz materijalizma s obzirom na spoznaju, 
tako se ni ovdje ne uzdiže do višega, duševnoga užitka, nego 
ostaje u nizini tjelesnoga nasladjivanja. Čovjek mu je osjetno 
biće, osjetna naslada njegov od prirode postavljeni cilj, sve 
ostalo teženje ili je s ovim u svezi ili je odstupanje od prirode. 
La Mettrie ide pače tako daleko, da pita, n je li viši duševni 
užitak, na pr. veselje od nauke, nastao zloporabom naših or¬ 
ganskih sposobnosti ! Vrijedno je istaknuti, kako upravo vid¬ 
ljivom pohotom traži svaku priliku, da govori o seksualnim 
odnošajima; kajanja ne poznaje, a i kako bi smogao snagu, da 
se od surovoga egoizma uzdigne do shvaćanja ćudorednih vrijed¬ 
nosti, nije pojmljivo. La Mettrieova djela odišu razvratnošću 
i cinizmom, koji graniči s ogavnošću; u materijalizmu i hedo¬ 
nizmu pobrao je najgore, što može služiti lakoumnome i hiro¬ 
vitom slodobodoumlju njegovu; na žalost, u tom nije osamljen 
tip, nego predstavnik rastrovanoga društva francuskoga. 


Holbach (f 1789.). 

U tom društvu živio je i bogati barun Holbach; 
držfse naime, da je djelo ,,Systtmc de la nature" (1770, 
njegovo, i ako je izdano pod pseudonimom i makar da je vjero¬ 
jatno, da su mu prijatelji Lagrange, Grimm, pa i Diderot po¬ 
magali na njem. Holbach je bio po rodu i po krvi Nijemac) 
zato i kao stvoren da bude — sistemi zator ovoga slo¬ 
bodoumnoga pokreta, što je poznatom tromosti njemačkom, 
ali savjesno i zdušno izvršio. Holbach stoji na stanovištu ra¬ 
dikalnoga monizma. Najveću je zabludu počinio čovjek, kad je 
u neznanju svom rastavio duh od tvari, te tim podvostručio 
svoje biće i razdvojio i prirodu u tvarni svijet i božanski duh. 
Onda je u strahu smislio štovanje boga, besmrtnost duše, slo¬ 
bodu volje. Svih tih predsuda rješava se čovjek, kad slobodo¬ 
umno i razumno promisli, da nam iskustvo podaje samo tvar, 
da je tvar gibiva, da zbivanje ide po stalnim mjerama zakona 
uzročnosti i da se dade privlačivom i odbojnom silom protu¬ 
mačiti. Duševni život je produkt moždjana, a razvija se iz osjeta. 
Osnov ćudoredja je sebeljublje ; činimo drugome dobro, jer 

očekujemo ili tražimo od njega probitak ; svrha je djelovanja 
vlastita blagota ; nerazumno teženje prirodno slijedi kazna. 
Sve, su to poznate misli marljivo prikupljene i poredjane, te u 
cijelom djelu jedva ima što samoniklo ; samo suhoparni način 
raspravljanja — taj je u silnoj opreci s elegantnim obradji- 
vanjem francuskim, koje zavodi i osvaja. S toga nije čudo da 
Holbachovo djelo nije uspjelo u Francuskoj, a i izvan Fran¬ 
cuske nije moglo opravdati zanos, kojim se francuski svijet 
zanio materijalističkim i ateističkim nazorom. Povrh svega 
valja pak istaknuti, da je u Holbacha nestalo i ono malo poezije, 
što pritječući od panteizma i zanosa za prirodu ublažuje oporost 
materijalizma i daje mu zamah k ide jalnome nastojanju ; u 
Holbacha sve je to uništeno ; ostade samo vječni vrtlog bivanja 
bez poezije, bez cara, doista svijet bez duše. I drugi su mislioci 
u to doba naginjali k materijalizmu, i oni su napustili „hipotezu 
o bogu” — ali su ćutne vrijednosti, što su u svezi s tom idejom 
prenijeli na prirodu, i u njoj su obožavali neizmjernu moć, koja 
upravlja tijek svijeta. Tim su u bešćutni stroj prirode unijeli 
života, ljepote i ide jalnoga zanosa, koji mjestimice nosi karakter 
dubokoga vjerskoga osvjedočenja. 

Takav bijaše osobito Dcnis D i d e r o t (1713—1784) pa 
i B u f f o n (1708—1788) i I. Robinet (1735—1820). 

Buffon je stekao zasluga oko tumačenja organskih pojava. Otkad 
se počela priroda tumačiti mehanički, bilo jc nastojanja, da se i organske 
pojave uvrste u mehanizam prirodnoga zbivanja ; ah to nije išlo lako. 
Smetala je tome poglavito svrhovita urcđjenost i djelovanje njihovo, 
te se činilo, da ovakova svršnost ne bi mogla mehanički nastati. Medjulim 
jc baš u doba ove slobodoumne prosvjete nastala misao, da su tvarne 
čestice, koje sačinjavaju organizme, nekako drukčije od ostalih čestica 
tvarnih, da osim općenih fizikalnih svojstava, imadu još i sposobnost 
i djelatnost, što se u organizmu očituje kao sastavna i obli¬ 
kovna sila, kojom se živo tijelo gradi i izgradjujc. Buffon prihvaća 
tu misao i provodi je tako, da i najsavršenije tvorbe organske tumači 
mehaničkim načinom iz ovih „organskih" čestica. Ova se nauka 
kasnije nastavlja u L a mare ka i Dar w ina. Za Buffona značila 
je ona prelom s prostim materijalizmom i približenje panteizmu, nalik 
na Spinozin, gdje se priroda i bog sljubljuju u jedno; priroda jc i gradja 
i oblik svojih pojava, tvar i duh, jedno neizmjerno živo biće, koje sve 
proizvodi iz sebe. Ovakovoinc panteizmu još više naginje T. R o b i 11 e t, 
samo uzima — pod utjecajem Leibnizovim —, da se i u najmanjoj čestici 
ogleda sva priroda. U prirodi ima i tvar i duh, protežnost i mišljenje 

i život ; sve to već je u najmanjoj čestici sadržano ; uslijed toga zapravo 
i nema beživih bića — ali baš tako ih nema ni bez duše. Sva priroda 
živi i ćuti od najsitnijega kamena do čovjeka, i sva se bića sastavljaju 
od iste gradje, ali u drukčijem razmjerju, prema čemu je i djelovanje 
njihovo. Koja jedva svijesno osjećaju, djeluju kao tvari, u kojih je svijest 
razvitija, djeluju kao duh. Izmeđju najnižih bića i najviših (čovjeka) 
ima postupni prelaz. Robinet tumači to tako, da svaki organizam ima 
ođređjenu množinu energija ; prema tome, koliko ih na kojoj strani, 
na duševnoj ili tvarnoj, utroši, stoji na ljestvici bića više u redu du¬ 
ševnih bića ili niže u redu tvarnih. 


Rousseau (1712—1778.). 

Isprva je bilo moguće vidjeti u kolu enciklopedista čovjeka, 
koji je nekako nevoljko pratio duhovito površna i lakoumno 
razvratna raspravljanja ; to su bile za nj krijesnice, a njegov 
je duh tražio svijetlo i žar plamena. Bio je to J e a n J a cq u e s 
Ruusseau. On nije mogao podnijeti, da se misao nabaci 
i daše dosjetkama ili ujedijivom primjetbom izigra, već je želio 
probleme rješavati, dok ili je društvo oko njega duhovito obi¬ 
lazilo. Kad se za koju misao zauzeo, bilo je to iz sve duše — jer 
je u njega sve bilo duboko, provučeno, ozbiljno i savjesno. To 
ga nije učinilo dosta okretnim u društvu, koje se kreće na po¬ 
vršini. Duboke rijeke ne brzaju, a ljudi, koji duboko ćute, ne 
misle naglo. Za to mu se ne jednom dogodilo, da je zavod¬ 
ljivim izvođjenjima prigovorio ili Inke prigovore suzbijao, kad 
je zabavljajuće se društvo prešlo već 11a sasvim drugo polje. Bilo 
je u takovim prilikama i smijeha i poruge na Rousseaua. Sve 
više je vidio, da je životna ozbiljnost u potpunoj opreci s du¬ 
hovitom igrom u tim salonima, ćutio je, da ga ne može zado¬ 
voljiti ono vrcanje iskara, koje se sjaju, ali ne rasvjetljuju, 
zabavljaju, ali ne ogrijavaju, zavode, ali ne uvjeravaju. Njegov 
idejal nije bio blistavi sjaj duha, nego plemeniti žar srca, koje 
duboko ćuti porječnosti i nesklad i živo nastoji, da ih ukloni; 
njegov je idejal bila — plemenita duša, beH’ame. 
Videći, da mu u onome kolu nema opstanka, raskrstio se s enci¬ 
klopedistima, a ne najmanji razlog bit će svemu to, što nije 
bio od prave francuske krvi, da bi mu sav onaj život prijao. 

Rodio se u Genevi 1712. od siromašnih roditelja, koji mu 
nijesu mogli podati ono, za čim je duša njegova težila. Potu- 



cajući se od nemila do nedraga dospio je napokon u krug enci¬ 
klopedista, gdje se sprijateljio s Voltaireom i Diderotom, ali uvje¬ 
rivši se, da mu u tim salonima nije pravo mjesto, otputi se s Hu- 
meom u Englesku. Ni ondje ne osta dugo. Vrativši se u Fran- 
cesku nije zalazio u društva, provodeći sukroman život. Umro 
je god. 1778. Kako je bio čuvstven čovjek, ponešto sanjarske 
ćudi, a i strastven, živo su ga se doimale savremene rastrovane 
prilike i poticale ga na razmišljanje, kako bi se dale ispraviti. 
Pri tom je u prvom redu mislio na svoj narod. Filozofima za¬ 
mjera, što se zalijetaju u svemir i što se brinu za svijet, a pri 
tom im često nestaje smisla za ono, što ih okružuje, ili kako sam 
veli : „filozofi često ljube Tatare, da ne mo¬ 
raju ljubiti bližnjega svoga”. Njega potiče na 
razmišljanje nesreća ljudi, da joj traži uzroke i lijeka. God. 1750., 
a ne dugo za tim u djelu ,,0 izvoru nejednakosti međju ljudima” 
(1753) okrivljuje kulturu radi društvenih neprilika. Sve je 
dobro — veli na početku „Emila” — kako je izašlo iz ruku 
stvoritelja stvari, sve se izrodilo pod rukom čovjeka. Priroda 
je ljudska bila isprva dobra ; njom je vladala nedužna ljubav 
za se, koje ne valja istovetovati sa sebičnošću ; pored nje je 
već od iskona duši ljudskoj usadjena samilost, kojom se 
čovjek uvodi u zadružni čivot i ograničuje se u njem ljubav 
za se. Spoznavajući naime svoju slaboću, čovjek se pridružio 
čovjeku, da mu pomogne i da se tako medjusobno podupiru; iz 
samilosti se onda rođiše sve društvene kreposti. Kultura je unijela 
medju ljude razdor. Nije prirodno stanje, kako to tvrdi Hobbes, 
rat sviju protiv svih, nego naprotiv kultura je stvorila rat i za- 
metmila egoistično takmljenje i ugnjetavanje. Otkad ljudi 
počeše težiti za bogatstvom i posjedom, onda nastadoše boga¬ 
taši i siromasi, gospodari i robovi; sebičnost je zavladala, a s njom 
i sve zlo. Iz toga zla ima samo jedan izlaz; povratak k pri¬ 
rodi. Da Rousseau vidi samo zle strane kulture, svakako je 
jednostrano, ali žalbe su njegove opravdane, u koliko ciljaju 
na porječnosti naše kulture, što je samo izvanjska. Društvo 
se naime ljudsko hvali napretkom, ali ne vidi golemo mnoštvo 
onih, koji stradaju ; društvo se ljudsko diči prosvjetom, visokim 
ćudorednim nastojanjem, čovjekoljubivošću, ali ne vidi, da je 
prosvjeta jedva doprla do srednjih vrsta naroda, da ječovjeko- 

Ijublje i ćudorednost samo za izgled i da se njim pokriju se¬ 
bične težnje — drugim riječima, da kultu ine tečevine 
nijesu postale žive u nama. To je ćutio Rousseau, 
da sva ta kultura uije usadjena u srce, da je neiskrena, ne¬ 
istinita. Ne valja misliti, da Rousseau nije poznavao i vrijednost 
kulture i da je htio povratak u prirodno s t a n j e. Ne, on traži, 
da društvene uredbe, znanost, ćudorednost, vjera budu u živoj 
svezi s cijelom dušom, da iz nje proizviru onako neposredno, 
kako je izvirala u prirodnome stanju nedužna sebičnost i ne¬ 
sebična požrtvovnost i dobrohotnost i vodila život ljudski. 
Povratak k prirodi znači dakle povratak na put prirodnoga 
razvoja. 

Ali kako doći do toga, kako skrenuti na pravi put? I o tome 
se Rousseau izjavio. U „Emilu” podaje sliku prirodnoga 
uzgoja, u „Društvenom ugovoru” (Contrat social ; 
obadva su djela izišla u 1762.) sliku države prirodno uredjene. 

,,E m i 1 ” je pedagoški roman. Tu Rousseau snažnim i jakim 
potezima, čas pripovijedajući, čas razlažući i dokazujući ne- 
podnstva u dosadašnjem načinu uzgajanja na životu gojenca 
Emila pokazuje, kako bi se imao rod ljudski prirodno 
uzgajati. Sav se taj uzgojni sustav gradi 11a misli, da je narav 
ljudska dobra i na optimističnom pouzdanju, da je treba samo 
pustiti, neka se pod utjecajem prirode razvija. Prema tome 
je zadaća uzgajateljev. poglavito negativna : on ima da uklanja 
zapreke prirodna uzgajanja, a sve ostalo treba da prepusti 
prirodi ; Emil će se zanimati za svaku stvar, kad dodje vrijeme ; 
a kad bude u sebi ćutio potrebu za njom, razmišljat će o njoj, 
pitat će, što ne razumije — i u tom podupiranju probudjenih 
sposobnosti prirodnih sastoji se sav uzgajateljev rad. Protiv 
toga griješi društvo ljudsko, kad uzgaja mladež tako, da je 
stavlja pred gotove misli i nazore, sileći je, da im naprosto vje¬ 
ruje ; tim se djeca odviknu sama motriti i ispitivati, ne po¬ 
uzdaju se u svoje iskustvo, i što rade, rade prema onim izvana 
im nametnutim mislima. Tako je i došlo do toga, da je čovjek 
pod društvenim pritiskom mnoge nazore prihvatio, za koje mu 
se čuvstvo nije nikada zagrijalo. No zato se kao da i nije 
marilo, jer se gotovo sva briga posvetila razvitka uma; obra¬ 
zovanost postala je sva razumska, a iz života hladnim razborom 

prožeta nesta vedrine i prostodušna veselja. Čovjek se pro¬ 
metnuo strojem, koji je kulturom postajao sve savršeniji, ali 
i sve bešćutnij.i. Kad je ovako okrnjio prirodu svoju i prepustio 
se društvenom pritisku, nesta mu i svijesti o samosvojnosti, 
pa gledajući na svoj položaj u d r u š t v u gotovo je i zaboravno, 
da je najprije čovjek ; više je uzgajao mladež za posebno zvanje 
i službu, nego da u njem razvija sve ljudske sposobnosti. Sve 
to želi Rousseau ukloniti : ponajprije želi s r 0 u i č trv s t v 11 
pribaviti pravo ; nc mili mu se pretjerana timska obrazo¬ 
vanost slobodoumne prosvjete, ne mili mu se raeijonalizam, 
koji doduše raspršuje predsude, obara ugled i oslobadja. čovjeka, 
ali mu i ubija srce ; ne mili mu sc — kako je u djelu „Profcssion 
du foi đu vicaire savoyard” istakao — ni prazni raeijonalizam 
vjerski i s njim u svezi razvratni ateizam i surovi materija¬ 
lizam. Sto koristi znanje, ako je bešćutno i ako se nije duboko 
usadilo u srce? ako iz njega ne utječe na život? A onda Rousseau 
ne će prirodu okrnjenu, već hoće da razvije čitavoga čovjeka, 
najposlije hoće da razvije baš čovjek a. Emil se ne uzgaja 
za posebno zvanje ; nego da znade u društvu i u svakom zvanju 
živjeti kao čovjek. Može se reći, da se tu ne cijeni dosta su¬ 
radnja društva pri uzgoju, kad se Emil uzgaja izvan druš¬ 
tvenih uredbi, a može se i to prigovoriti, da se ne uvažava dosta 
kulturna činjenica, da se dugim putem stečena dobra kratkim 
putem predaju potomstvu ; ali neka svi ti i drugi prigovori 
stoje, Rousseau je istakao princip prirodnoga razvoja indi¬ 
vidualitet a, makar da ga shvaća odviše naturalistički ; 
i to bi već zavri jedilo, da sc pohvalno istakne, sve kad i nc bi 
uz to bila još i plemenita težnja, da čovjeka iz tmurnih prilika 
izvede na vedrinu prirodna života. 

1 društvene prilike uzrok su zlu, jer su i one protivne pri¬ 
rodi. Kako bi ove trebalo preurediti, o tom radi ,,l)ru št v e n i 
u g o v o r”. Glavne su misli u njem Lockeove. Još prije Rousscaua 
presadio ih je u Francusku M o n t e s q u i e u (1689—1755). 
Glavno mu je djelo „Duh zakona” (1748.), gdje posvema 
prihvaća Lockeove misli o ustavnoj monarhiji, o državnoj 
vlasti i odijelenju zakonodavstva od uprave i sudstva ; u tom 
ipak ide dalje od Lockea, što uredbe društvene nc smatra po¬ 
sij etkom s v i j e s n a u g o v o r a, nego ih drži produktom 

narodne duše. Ova je ovisna o prilikama izvanjskim, o ćuđo- 
redju, običajima, vjeri, te prema tome raznolika. I društvene 
uredbe i zakoni bit če prema tome razni za razne narode. Pravna 
snaga njihova leži upravo u tom, ako se s dušom narodnom 
podudaraju. Rousseau se vraća i opet na princip ugovora. 
Od prirode nema čovjek vlasti nad čovjekom. Otkud mu pak 
u državi ta vlast ? Očito po nekom zajedničkom sporazumu. 
Taj se sastoji u tom, da svaki svu svoju moć i vlast preda za¬ 
jednici, ova pak svakome daje njegovo prirodno pravo i zaštitu. 
Tako nastaje od mnogih pojedinaca jedna skupna osoba ; ta 
se zove narod i ona je nosilac suvereniteta. Ova osoba ima 
i svoje mišljenje i htijenje, svoju moć, — to je ono, što se zove 
o p ć e n o mišljenje, općena volja (volonte generale). Po¬ 
tonja se sastavlja od mišljenja svih gradjana, od kojih je prema 
tome svaki dionik suverene vlasti državne. Ne smije se za¬ 
boraviti, da je Rousseau rodom švicarski republikanac i da 
mu je srcu prirastao demokratski princip, što više: on drži, 
da se bolje nego u velikim dade provesti u malim tvorbama dr¬ 
žavnim, jer su jednoličnije po prilikama i ćudi gradjana ; u 
njima stoga i lakše dolazi do toga, da općena volja bude volja 
svih (volonte de tous) i da uistinu svaki nosi dio državne vlasti 
izražene u zakonima. Narod ostaje svagda suveren, vladar je 
samo punovlasnik narodne volje. Ova se očituje u narodnim 
skupštinama. Kad se skupština sastane, prestaje vlast vla¬ 
dareva i prelazi u ruke naroda, koji onda odlučuje, hoće li vla¬ 
daru i nadalje povjeriti vlast u istoj mjeri, ograničiti je, ili pače 
dokinuti. Narodna skupština stvara zakone i odlučuje o svim 
promjenama u državnom uredjenju. Bude li sve tako, bit će 
zakoni odraz volje pojedinčeve, a čovjek će*pokoravajući se 
zakonu zapravo vršiti svoju volju, čim će se društveno stanje 
najviše približiti slobodnome stanju prirodnome. To se naj¬ 
lakše postizava u republici, stoga je republikanski ustav naj¬ 
prirodniji ; u njem je moguća sloboda gradjana i jednakost 
najbliža prirodnome stanju. Razlika je izmedju Rousseaua 
te Montequieua i Lockea u tom, što traži, da narod suverenu 
vlast drži neposredno, u narodnoj skupštini, a ne tek preko 
zastupnika, i u tom, što ne da dijeliti državnu vlast ; suvere¬ 
nome narodu, koji sam sve upravlja, to nije potrebno. No 

Rousseau se kao u teoriji uzgoja i u politici podaje neosnova¬ 
nome optimizmu ; Ondje vjeruje u dobrotu čovjeka, pa ga pušta, 
da se slobodno razvija, ovdje vjeruje u dobrotu gradjana, kao 
kojih je volja već od prirode upravljena na dobro. Zato drži, 
da opća volja nikad ne griješi, ali zaboravlja pri 
tom, da za takovo visoko stanje treba jednako visoka prosvjeta 
umna i ćudoredna i da je obrnuto pogibeljno predati vlast u 
ruke širokih vrsta, ako nijesu dovoljno prosvijetljene. To je 
potvrdila i skora budućnost, revolucija, koje Rousseau nije 
htio, ali ju je naukom svojom od česti izazvao. On je pronio 
narodom ideju slobode i jednakosti, kako je, po njegovu sudu, 
u prirodnome stanju bilo, ali prilike su pokazale, ako se raz- 
vežu svi vezovi društvenoga života, da iz toga ne nastaje idila 
Rousseauova, nego tragedija terorizma, rat svih protiv svih ; 
prilike su, veli Windelband, Hobbesu dale pravo, da je prirodno 
stanje pravije shvatio od Rousseaua. 

§ 7. Leibniz. 

Njemačka filozofija prije Kanta. 

Na zapadu Evrope već se polovinom 17. stoljeća razvio 
bujni znanstveni život ; u Njemačkoj i u Austriji nije to bilo 
moguće, jer se još nijesu smirile prilike ni preboljele posljedice 
iza tridesetogodišnjega rata, u kojem je zemlja opustjela, narod 
osiromašio, a državna moć oslabila. U austrijskim zemljama 
nijesu se ni poslije toga rata sredile prilike ; poradi trajnih 
nasrtaja osmanlijskih četa bile su u neprestanoj trzavici, a 
dok treba braniti kuću i ognjište, ne- može se misliti na naučni 
rad. U njemačkim stranama toga nije bilo ; zato se tamo do¬ 
skora popraviše prilike, te se početkom 18. stoljeća Njemačka 
već može podičiti lijepim uspjesima kulturnim i stupiti kao 
drugarica pored Francuske i Engleske. Nije još samostalna, 
stoji još pod utjecajem njihovim, napose Francuske, onako 
kao što mi još i danas stojimo pod utjecajem Njemačke. Na 
dvorovima velmoža i knezova govorilo se većinom samo fran¬ 
cuski, način odijevanja, običaji, društveni ton sve je to bilo 
francusko ; tako je bilo na sijelu uglađjenoga društva. Samo 



tu i tamo čuju se glasovi, koji traže, da se narodnome govoru 
dade čast i prednost, da se narodni duh oslobodi tuđjinskoga 
jarma i da se u slobodi samosvojno razvije. I sve jača postaje 
ova struja, dok u 18. stoljeću ne ojača toliko, da je skršila pre¬ 
moćni utjecaj duha romanskoga ; latinski jezik, koji je vladao 
u nauci, i francuski, koji se banio u gospodskim dvorovima, 
zamijenio se narodnim govorom ; od to doba može se govoriti 
i o njemačkoj filozofiji. Umnik pak, u čijoj se školi rodila 
njemačka filozofija, nije bio ni po krvi ni po odgoju Nijemac. 
Uzgojen sasvim u tadašn]em francuskom duhu, bio je davninom 
Slaven, potomak slavenske porodice, koja se kao na žalost i mnoge 
druge izgubila u njemačkom plemenn. Bio je to Gottfried 
Wilhelm Leibniz. Slavensko mu porijetlo odaje već ime, 
koje nipošto nije čisto njemačkoga zvuka, a još mu ga više odaje 
nauka : Leibniz je bio vrlo povodljiv, rado je primao utjecaje 
sa svih strana, da ih onda sve zajedno kaorazrožnu braću blagošću 
svojom izmiri, njihove opreke izravna i usklada u harmoniju. 
Leibniz je i mnogo učio i čitao ; poznavao je Demokrita, Platona, 
Aristotela, skolastičnu filozofiju, od novijih filozofa Bacona, 
Lockea, Descartesa, Spinozu, Malebranchea, poznat je bio sa 
gotovo svim odličnim ljudima svojega doba i dopisivao s njima, 
da im saopći svoje misli, da sasluša njihovo mišljenje — jer 
nije spadao, kako u jednome listu veli, medju one, koji se ne 
bi dali poučiti i koji misle, ako se za koju misao zauzmu, da 
je u tom već i razlog za nju. 1 Ova pomirljiva crta u značaju 
T.eibnizovu, koja je učinila, da je u svojem sustavu nastojao 
složiti atomizam s teleološkim formalizmom Aristotelovim, uz¬ 
ročno djelovanje i svrŠno razvijanje, individualizam i univer¬ 
zalizam, empirizam i racijonalizam — pa onda povrh svega 
vjersko čuvstvo, kojim je sveto zadahnuo, poezija, koja sve to 
provejava, sve to je u njemu čisto slavensko, kako je to s pravom 
istakao francuski izdavač njegovih djela Foucher de Ca- 
r e i 1 , a u nas prihvatio u ,,Estetici" i dr. F r. M a r k o v i ć. 2 

Život i djela. 

Rodio se Leibniz god. 1646. u Leipzigu, gdje mu je otac 
bio profesorom. Kako bijaše nadaren napredovaše izvrsno u 
naucima, te je već god. 1666. — pošto je prošao sveučilišne 

nauke u Leipzigu, Jeni i Altđorfu — stekao čast doktora prava 
i pozvan bio za profesora u Altđorfu. On to otkloni, jer nije 
imao nakane posvetiti se ovome zvanju. Ostavši neko vrijeme 
u Nurnbergu upozna se s barunom Boineburgom, koji ga dovede 
na dvor kneza-izbornika u Mainzu. Ovdje pomože kod reforme 
zakonodavstva i izda neke pravničke spise. U Mainzu osta do 
g. 1672., onda podje u Pariš ; svrha je tome putu bila politička, 
ali je urodila više naučnim nego političkim plodom. Leibniz je 
naime htio Ljudevita XIV. odvratiti od Njemačke i osvajačku 
težnju njegovu navratiti na Egipat. Leibniz je i nadalje ostao 
politički aktivan, ne bez štete za, svoj naučni rad. Ovaj put 
mu politička misija nije uspjela, ali se zato upoznao s učenja¬ 
cima francuskim i engleskim. Bio je naime neko vrijeme i u 
Londonu. Proputovavši Nizozemsku podje kao dvorski sa¬ 
vjetnik i bibliotekar na dvor kneza hanovernnskoga ; u toj 
službi, a u svrhu, da napiše povjest kneževske kuće, proputova 
veliki dio Njemačke, dodje u Beč i zadje sve u Italiju, Kad sc 
Sofija Charlotta, kći kneževa, udala za Fridrika brandenburškoga, 
kasnijega kralja pruskoga, upotrebi svoj upliv, da se osnuje u 
Berlinu akademija. To se ispuni god. 1700., a Leibniz, — koji je 
već od dolaska na hanoveranski dvor (g. 1676.) razvio veliku 
naučnu djelatnost, koji je god. 1682. osnovao časopis ,,Acta 
eruditorum” i u njemu 1684. iznio svoju nauku o điferen- 
cijalnomraču n u, koji je mnogo suradjivao u francuskom 
časopisu ,,Journal des savants” — postao je prvim predsjed¬ 
nikom novo osnovane akademije. Od to doba radi većinom 
oko filozofije. Onda zasnova i izradi djelo ,,Nouveaux 
e s s a i s sur l'entendement humain" (novi pokusi 
o ljudskom razumu), što ga je upravio protiv Lockeove nauke, 
ali ga poradi smrti Lockeove (1704.) nije izdao ; tako osta ne¬ 
izdano do pedeset godina iza njegove smrti ; prvi put bi iz¬ 
dano god. 1765. Na ponuku Sofije Charlotte, onda već kraljice 
pruske, napisa T e o d i c c j u, izdanu god. 1710. ; u to doba 
napisao je i „Monadologij u” 3 i spis „Principes 
de la nature et de la grace” (1714.). Politički rad 
smetao mu je, te nije nikad sustavno razvio cijelu nauku; spome¬ 
nuti spisi podaju samo u krupnim crtama osnove njegove nauke ; 
iz časopisa i pisama može se ovaj obris tu i tamo ispuniti, ali 

slike cijeloga sustava posve razvite nema. Leibniz je i odviše 
svestran : bavio se matematikom i filozofijom, a osim toga 
jedva ima nauka, kojoj nije makar mali prinos dao i bilo u 
kojem je smjeru unaprijedio. Takova fci svestranost drugoga ras¬ 
kidala ili bi ga učinila površnim, a Leibniz je svuda temeljit, 
dubok, pa neka ga poradi njegova optimizma protivnici zovu 
plitkim, on je misao o dobroti ovoga svijeta izveo iz načela 
dovoljna razloga i imao odlučnosti, da je dosljedno i neustra¬ 
šivo provede. Kao čovjek bio je nešto tašt. Nije kao Descartes 
i Spinoza živio u samoći i posvetio sc naučnome radu, nego bo¬ 
ravio dane usred dvorskoga sjajnoga života, na površini obra¬ 
zovana društva i tu ubirao ne samo slavu naučnjaka nego i od¬ 
likovanje đvoranina. Tim teže je morao osjetiti, kad je i nje¬ 
gova zvijezda počela zapadati. Dvorski je život sjajan, ali 
nepostojan ; najprije se njegova prepirka s Newtonom o pr¬ 
venstvu izuma diferencijalnoga računa riješila protiv njegove 
nade i uzdrmala mu ugled ; k tome dodjoše i dvorske spletke 
i izbaciše ga iz milosti najviših krugova. Tako umrije ojadjen 
u Hanoveru 1716. 

Slika svijeta. 

Leibnizovo umovanje ide od pitanja, što ga je Descartes 
postavio : što je supstancija? Sve, što oko sebe vidimo, sastav¬ 
ljeno je; a od česa je sastavljeno, ili što je ono prvo, od čega 
nastaje sva mnogolikost Descartes je uzeo, da se sva zazbiljnost 
svodi na dva principa, jedan, koji je rasežan —. to je tvar, drugi, 
koji misli. —■ to je duh. Leibniza ne zadovoljava ovo razluči¬ 
vanje ; niti naime rasežnost iscrpljuje bivstvo tvari niti mišljenje, 
jer jo nužno svijesno. potpuno označuje bivstvo duha, nego je 
i tvari i duhu bivstvo u djelovanju. Posljednji razlog gibanju 
u tvari je usadjena joj sila, prema kojoj djeluje, a isto vrijedi 
i za duh. Pojam sile odlučan je dakle za pravo shvaćanje sup¬ 
stancije, a budući da je zajednički i tvari i dubu, omogućuje, 
da se obadvoje svede na jedau princip, što Leibniz i čini, kad 
kaže : la substanec est un etre capable d’action —• supstancija 
je biće sposobno za djelovanje. Ona je jednostavna ili sastav¬ 
ljena ; jednostavna nema dijelova, sastavljena je skup jedno¬ 
stavnih snpstanca ili monada. 4 Monade — a to znači jedinke — 

posve su jednostavne, nedjeljive; one su, a ne Demokritovi atomi 
elementi stvari ; nijesu fizikalne točke, jer bi bile djelive, ni- 
jesu ni matematičke točke, jer bi bile samo mišljevine, nego 
su metafizičke točke, realne jedinice, od koiih se sastavljaju 
i stvarni atomi i sve ostalo. Još jedno važno svojstvo itnadu : 
svaka je svoje vrsti i ostaje svagda osebna, individualna, od 
svih različna. A nema ni načina, kako bi jedna na drugu utje¬ 
cala, jer se ne može ništa u nju unijeti, ništa u njoj pobuditi, 
povećati ili umanjiti, kako je to moguće kod sastavljenih sup¬ 
stancija, gdje ima promjena u dijelovima. „Monade ne¬ 
maju prozora, na koje bi moglo išta unići ili 
i z a ć i”. Moglo bi se činiti, da se monade, jer su prema vani 
zatvorene, ne mogu razvijati, ali tome nije tako. U svakoj naime 
ima unutrašnja sila, te monada iznutra, iz sebe stvara 
sva svoja djelovanja ; ona je neposredni uzrok svojih stanja 
i promjena, a razvoj njezin je očitovanje vlastite joj sile. 5 U 
toliko se može reći, da za svoje djelovanje ne treba ništa drugo, 
da je sama sebi dostatna, svaka u sebi savršena. S raz¬ 
vijanjem usadjene sile u svezi je i to, da ima, alcoprem je jedin¬ 
stvena, mnoštvo, t. j. razna stanja i odnošaje, i ako nema česti. 8 
Razvijajući se dakle očituje ona svoje bivstvo onako po prilici, 
kao što to biva kod sjemena, u kojem je sadržana, recimo, cijela 
biljka, odredjen joj rast, oblik i plod ; monada je, reći bi, ,,ne- 
tvarni automat”, koji radi organički, ali i po unaprijed od- 
ređjenomc planu. 7 Na početku stvaranja stoji um —■ stvoritelj, 
koji svakoj monadi odred]uje silu ili tvorni oblik, prema ko¬ 
jemu izvodi niz stanja i djelovanja svojih, a u tom se Leibniz 
udaljujc od Spinoze, gdje se sve djelovanje tumači kao ne¬ 
posredno djelovanje sve obuhvaćajuće supstancije. 

Nastaje pitanje, ako monade nemaju prozora, kako mogu 
stajati u saobraćaju? Na to odgovara Leibniz ovako : ne stoji 
u saobraćaju, ako se misli medjusobno utjecanje (influx reci- 
proque), ali su zato jednom za uvijek, prethodnim uredjenjem 
božanskim, udešene tako, da im sc djelovanja slažu. Kao gra¬ 
ditelj što odredjuje svakome radniku svoju zadaću, te se osebna 
djelovanja njihova skladno slažu u cilju, tako je i bog-vladar 
udesio svemir kao slobodnu državu, gdje se bića prema 
svojim zakonima radeći sastavljaju u skladnu cjelinu. 8 Tim 

Leibniz izmiče okazijonalizrnu, koji drži neprirodnim, kao pri¬ 
mjerice što je neprirodno rješenje u drami poznato pod imenom 
deus ex machina. Monada dakle ne djeluje po prigodičnim 
uzrocima, nego po prethodnom odredjenju nastaje u njoj, što 
treba. Tako nastaje (idejalni) saobraćaj medju njima, tako 
zna svaka, što se u drugoj zbiva, pa makar nema prozora, 
vidi u sebi i osjeća u sebi cijeli svijet. Ona u sebi čita, što se u 
svijetu zbiva, jer se u svakoj zrcali svemir onako po prilici, 
kako jedan grad s raznih strana podaje razne slike, premda 
je predmet jedan ; i u monađama se tako pomnožava svemir, 
samo se ne odrazuje u svima jednako jasno. Razlika izmedju 
monada nije dakle u sadržaju, jer sve su zrcala cijeloga 
svemira, nego u načinu, kako ga u sebi vide. 9 

A što je uzrok toj razlici? Rečeno je, da je monada samo- 
tvorna jedinica. Ali kraj mnoštva stanja ne bi mogla biti jedi¬ 
nicom, kad ne bi imala sposobnost, da sve mnoštvo obuhvati 
u jedinstvo ; a tu sposobnost zove Leibniz predočivan] e 
i drži, da ona iscrpljuje pravo bivstvo monade. 10 S tim od- 
redjenjem postaju monade zapravo duše, a monadologija stupa 
u red idejalističkih sustava, ali joj ujedno nastaje zadaća, da 
protumači tim nastalu porječnost, da se i tvar sastavlja od mo¬ 
nada, koje predočuju, jer očito bez te sposobnosti ne može 
biti nijedna. Ta se neprilika za Leibniza rješava tim, da se 
predočivan]u poda šire značenje, nego ga je podao Descartes, 
pa da se onda pomoću Aristotelove misli o postupici bića svede 
razlika izmedju duha i tvari na razliku u stupnju predočivanja. 
Stoga Leibniz uzima, da predočivanje prolazi više stupnjeva 
od sasvim nejasna doimanja (percepcije) do posve jasna razu¬ 
mijevanja (apercepcije) ; Descartesu zabavlja, Što je mislio, 
da je predočivanje svagda svijesno, i drži, da ga je na to zavela 
misao, da su samo dusi monade, a životinje i druge stvari da 
nemaju duše ; u Descartesovoj se školi nužno i duga nesvijest 
drži smrću, što sve Leibniz ne odobrava. Najprije upozoruje na 
činjenicu, da se naši svijesni dojmovi sastavljaju od mnogih za 
sebe nezamjetljivih utisaka ; ispod razine svijesti mnogo do¬ 
zi vljujemo, o čem nemamo svijesti ; biva to poglavito, kad 
smo onesviješteni udarcem, padom, bolešću. Onda nastaju 
u nama nejasni, mutni zamjećaji, a nejasnoći je njihovoj uzrok, 

Dr. Albert Bazala : Po vješt filozofije. II. 20 

što ih ne umijemo razluči vati, jer gdje nema razlučivanja, nema 
ni svijesti. Moguće je zamisliti bića, koja nikad ne dodju do te 
sposobnosti, da svoja stanja razlučuju, dakle da za njih znadu ; 
ima ih, koja sad znadu za njih, sad opet ne znadu, kao n. pr. 
čovjek u tvrdome snu ili nesvijesti, ili uvijek za njih znadu ; 
to bi bio svijesni um. Najniže se monađe nalaze vječno u ne¬ 
svijesti, njihova je slika svijeta nejasna kao u mutnome zrcalu 
gledana ; a nad njima stoje one, koje manje, više jasno predočuju 
i imadu sjećanje, a zovu se duše, još više stoje one, koje imadu 
samosvijest, a zovu se umne duše ili dusi. Od najniže do naj¬ 
više ima postupni prelaz ; obična monađa, duša i duh tri su 
vrste u ljestvici bića. Prema Osini položaja umiju one manje 
ili više naći u sebi razlog za nastanak svojih doživljaja ; dogodi li 
se, da monada nešto doživi, a ne zna, kako je došla do toga, 
onda to znači, da joj se nešto dogodilo, da je nešto p r e t r- 
pj ela ; doživi li pak nešto, Što i zna, kako je nastalo, onda 
ima svijest, da je to proizvela. Sto jasnije monada predočuje, 
to više je tvorna, što nejasnije, to više trpi. Bez trpnosti nije 
nijedna stvorena monada, jedino božanska ima prednost, bu¬ 
dući da sve savršeno predočuje, da je uvijek tvorna. 11 U tom 
se smislu može govoriti, da prema jačini svijesti, prema raz¬ 
mjeru tvomosti (aktiviteta) i trpnosti na monadu svijet đje- 
hije i ona na svijet utječe. Utjecaj na jednome mjestu očituje 
se razmjerno prema udaljenosti na svim mjestima, a 
otud slijedi, da je od svake monade isprepleten vez ođnošaja 
k svim drugima, što čini, da je u prirodi sve kao ispunjeno. 
Priroda je kao skup točki, u kojoj se svijetle sve druge raznim 
svijetlom prema udaljenosti svojoj i prema čistoći same točke, 
u kojoj se odrazuju. Na vrh svega stoji monada, koja je kao 
svud nazočno središte, koja sve bivstvo i čisto odsijeva, bez ika- 
kove sjenke ; otud se spuštajući sve više gine sjaj, ali posve ne 
iščezava ni na najdonjem kraju, te se može reći, da je cio svijet 
oduhovljen, sastavljen od samih živih zrcala. 12 

Sad tek nastaje pitanje, što je tvar? Tim se imenom obično 
zove, što izvan svijesti postoji, a samo nema svijesti; no 
kod najnižih monada biva, da o svojem predočivanju nemaju 
svijesti, i da su u djelovanju gotovo posve trpne, kao i tvar ; 
čini se upravo, kao da se na nju izvana djeluje, a ona kao 

da i nema usebnih doživljaja. Stoga se može reći, da je najniža 
monada po svojoj trpnosti tvarna. U tom je mišljenju lako 
raspoznati utjecaj Aristotelov. Ne bi ipak bilo pravo držati 
tvarnost za tjelesnost. Svaka je naime monada manje 
ili više tvarna u gornjem značenju, jer svaka nešto trpi, svaka 
je jedinstvo svijesnih i izvansvijesnib doživljaja, tvornosti i 
trpnosti, duha i tvari, te nema duha bez tvari, kao što —» spo¬ 
menuto je već — nema ni tvari bez duha. 13 Samo najviša mo¬ 
nada kao čisti čin, uvijek tvorna, jest bestvarna. Drugo je opet 
tjelesnost. Monade su jednostavne supstancije, tjelesa su 
pak sastavljene supstancije ; takova sastavljena supstancija 
je već atom. I sastavljene supstancije moraju biti jedinstvo, 
pa je potrebno, da u svakoj skupini jedna monada preuzme 
vodstvo. One, koje se oko nje okupljaju, koje dolaze i odlaze —. 
jer su tjelesa kao tekućice vode —- one sačinjavaju tijelo sre¬ 
dišnje monade. Budući da su joj najbliže, očito ove susjedne 
monade sa središnjom stoje u najživljem saobraćaju i obrnuto 
središnja monada najjasnije spoznaje svoje „tijelo”, ali i tijelo 
utječe na njezin način spoznavanja. I medju sastavljenim mo- 
nadama ima stupnjeva, te im vrijednost stoji do savršenstva 
središnje monade. 14 Prema predjašnjim mislima očito* je, da 
saobraćaj duše s tijelom nije neposredan, nego i opet unaprijed 
ođredjen ; to znači : duša radi po svojim zakonima i tijelo po 
svojima, ali prethodnim udešenjem (harmonie preetablie) tako 
je uredjeno, da se u djelovanju slažu, jer su sve monade očito¬ 
vanja jednoga te istoga svemira i sve u sebi ponavljaju sve¬ 
mirsko zbivanje. Kad dakle duše rade prema svrhama, a tjelesa 
prema uzrocima, odnosno : kad duša zamisli predodžbu, a tijelo 
prema tome izvodi potrebnu kretnju, onda je to zato, što je 
već od iskona sustav uzroka tvornih (causes efficientes) skladno 
udešen sa sustavom uzroka svršnih (causes finales). Niti duša 
zalazi u oblast tijela, niti tijelo smeta duši, nego složno rade, 
jer se orijentiraju na jednom te istom svemiru. 15 

Antropologija. 

Čovjek stoji već prilično visoko na ljestvici bića. Središte 
njegovo je razumna duša. Kao zrcalo svemira i on ima dosta 
nejasnih predodžbi ; ovamo spadaju ne samo ćutna stanja, 

ii 

nego i osjetna spoznaja. Čuvstva drži Leibniz prethodnim 
stupnjem spoznavanja. Čuvstvima —■ veli —- spoznajemo skladno 
razmjerje, što ga u obliku prestabilirane harmonije spoznajemo 
umom. Izmedju čuvstva i uma postoji dakle neka protivnost, 
jer ne samo da raščinjavanje umstveno ubija estetski užitak (—> to 
doista biva —■), nego i um mora da prevlada čuvstva, poezija 
uzmiče pred naukom (to pak je pretjerani intelektualizam). 
No kao monade što se ne razlikuju sadržajem, nego načinom, 
tako se i estetsko ćućenje razlikuje od znanstvenoga mišljenja, 
stupnjem : estetika je priprava logici —< ili estetska slika svijeta 
je ćutni pendant suhoparnoj slici naučnoj. Napose je Leibnizovu 
estetičku nauku razvio A 1 e k s. Baumgarten (1714—1762) 
u djelu, po kojem je „nauka o ljepoti” prozvana estetikom 
(Aesthetica 1750,). 16 I osjetno spoznavanje je slabije vrijed¬ 
nosti, jer nema nužnosti u njem. Ono podaje primjere, 
to će reći djelomične i posebne istine, ali svi primjeri, naveder i 
11 potvrdu općene istine, da ih je neizmjeran broj, ne mog 1 
utvrditi općenu nuždu one istine; 17 stoga nije moguće znanje 
osnovati na iskustvu ,,t. j. na indukciji i primjerima”. Tu se 
Leibniz usprotivio Lockeu ; djelo njegovo „Novi pokusi 0 ra¬ 
zumu ljudskom” imali su protiv empirizma opravdati 
racij onali zam, Za Leibniza je naime nemoguće u zeri, 
da jc duša kao prazna ploča, još manje može dopustiti, da u 
uju što dolazi izvana, budući da je monada bez prozora. Sto 
dakle radi, radi iz sebe, a u toliko su joj sve ideje priro- 
d j e n e. Dakako da je ta prirodjenost drukčija nego je Deicar- 
tesu podmetnuo Locke. Leibniz naime dopušta, da osjećanje 
ide prije mišljenja, ali mu je iskustvo samo poticalo duši, da 
počne iz sebe djelovati. Stoga upotpunjuje Lockeovu riječ, da 
nema ništa u umu, čega nema u osjećalima, dodatkom : osim 
sam um. To će reći : iskustvo ne može iz sebe stvoriti rimski 
način spoznavanja, nego je on duši svojstven ; duša 'ma svoje 
zakone, prema kojima radi, a iskustvo daje samo priliku, da 
ih u sebi razvijemo i njima se poslužimo. Mišlju, da je način 
spoznavanja, ne samo ideje nego i prostorni i vremenski zor, 
ljudskoj duši po prirodi njenoj usadjen, kao bivstvena joj 
sposobnost, čini Leibniza pretečom Kantu. Jednako se 
Leibniz protivi Lockeu tvrdeći, d;i duša uvijek misli, jer do- 

; usta i „nesvijesno mišljenje”. Što se u pravom smislu zove 
mišljenje, osniva se na načelu porječnosti (kontradiktornosti) 
i dovoljnoga razloga. Istine su dvojake : zbiljske i utvrdjene. 
Potonje su nužne, opreka njihova nemoguća je, a spadaju ovamo 
napose zasade matematike; zbiljske ili iskustvene istine nijesu 
nužne ; ničim naime nije isključena mogućnost, da ne bi moglo 
biti i protivno od onoga, što one izriču. Poradi toga, što u isku¬ 
stvenim istinama nema dokazne snage, koliko u umstvenim 
razlaganjima, naklanja se Leibniz racijonalizmu : ovaj pak je 
već od prije spomenute važnosti metafizičke, da je savršenije 
biće, koje može iz sebe podati razloge onome, što se u drugima 
dogadja. 18 

Ako iskustveno znanje nije nužno, nije zato još slučajno ; 
njegov osnov je u zasobici pojava. Tko mu dakako hoće naći 
potpun razlog, mora posegnuti preko samih stvari do stvo¬ 
ritelja, u samome se iskustvu ne može smiriti već zato, jer je 
mnoštvo pojava tako ogromno, da nikad nijesmo kadri na¬ 
vesti sve uzroke gibanju, kao što nijesmo kadri navesti ni svih 
razloga našim hotnjama poradi bezbroja sitnih nagnuća i ne- 
opaženih poriva. Na toj činjenici osniva se i svijest o slo¬ 
bodi: držimo se neovisnima, kad ne znamo svojemu htijenju 
uzroka. Ipak držimo, da sve pojave tvarne idu na tvome uz¬ 
roke, a pojave duševne na uzroke svršne, da sve biva — auto- 
matično. Ako je pak i duša ovakav automate spirituel, onda 
očito sloboda volje postaje prijeporna. Evo kako se Leibniz toga 
rješava. „Uvijek neki odlučni razlog vodi volju do izbora i da 
se očuva sloboda, dosta je, da ovaj razlog nuka, ali ne sili 
(ineline, sans nccessiter). To je mišljenje i svih starih, Plato¬ 
novo, Aristotelovo, Augustinovo. Volju potiče na djelovanje 
uvijek predodžba o dobru, koja prevladava oprečne joj pre¬ 
dodžbe. To vrijedi i s obzirom na boga, angjele i blažene 
duše, pa ipak se spoznaje, da zato nijesu manje slobodne. 
Bog ne propušta izabrati bolje, ali on ga nije prisiljen izvršiti, 
pače u samom predmetu izbora božjega nema ni' malo sile, 
jer je i drukčiji slijed stvari jednako moguć. Baš zato i jest 
izbor slobodan i prost od nužde, jer biva izmedju više mogućih 
i jer volju odredjuje samo prevladavajuća dobrota predmeta. 
To dakle nije nedostatak ni u bogu ni u angjelima, naprotiv 

bio bi nedostatak, ili većma očita nepomirljivost, kad bi bilo 
drukčije, pače i kod ljudi ovdje dolje, kad bi bili kadri raditi 
bez ikakova razloga, koji bi ih nukao”. „Bezbroj velikih i malih 
motiva unutrašnjih i izvanjskih sastaju se s nama, a Često ih 
i ne opažamo, ali ja sam već rekao, i kad čovjek izlazi iz sobe, 
ima razloga, koji ga nukaju, da baš ovom nogom naprijed stupi, 
da i ne misli ; nema naime svuda roba, kao u kući Trimalki- 
jevoj kod Petronija, koji bi nam vikao : desnom nogom na¬ 
prijed !” 19 Leibniz dakle odrešito zastupa determinizam, a 
svijest o slobodi izvodi iz neosjećanja motiva ; izrazom : da 
motivi nukaju, ali ne sile, drži, da je izbjegao fatalizmu. No 
čini se, da je i sam osjetio, da tim nije pitanje riješio, kao što 
nije slobodu utvrdio ni prema prethodnom udešenju, veleći, 
da se ovo sastoji samo u tom, da bog zna sve razloge svih bu¬ 
dućih čina. Zato je podao još jedan smisao slobodi, po kojem 
se sloboda ne sudi po nenazočnosti motiva, nego po k a- 
kvoći nazočnih motiva. U tom se smislu može govoriti 
o slobodi, gdje je duša prosta od pobrkanih predodžbi, afekata, 
strasti, i kad njom upravlja spoznaja. Čovjek je na razmedju 
umnosti i razumnosti ; taj položaj nameće mu dužnost, 
da što više mjesta dade u sebi razumnome mišljenju, da tim 
steče što više tvornosti i slobode. Čovjek je odredjen 
za slobodu. Leibniz je uvjeren, da su tim uklonjene sve 
posljedice determinizma, jer drži, da je moralni smisao čovjeku 
prirodno dan, te s pouzdanjem govori, kako se osjetna naslada 
i korist promeće u nasladu umnu. Kad se to zbude, onda se 
nagnuća i ćudoredni zahtjevi slažu, a čovjek jest slobodan. 
Taj je optimizam Leibniz ubrao u filozofiji grčkoj. Aristotelovi 
utjecaji su i tu jasni, kako se vidi po tom, što se kao posljednji 
cilj postavlja blaženo zrenje. Čovjek, koji samo ugadja 
osjećalima i strasti, ne zna ništa o užitku, što ga ima drugi, 
koji je pregledao savršeni red svijeta, koji je upoznao, da je 
sve učinjeno za dobro, i budući da to zna, povjerava se — (ta¬ 
kovih motiva ima i u Spinoze !) —upravi božanskoj. Za ogra¬ 
ničena bića ta spoznaja nigda nije dovršena, otud pak Leibniz 
dolazi do ideje usavršivanja (perfekcijonizma) : ljudska sreća 
nije stajanje nego napredovanje. Privežemo li se uz jedan užitak, 
nestaje nam skoro i veselja za nj; zato sreća naša može biti 



samo — dans un progres perpetuel a des nouveaux plaisirs 
et nouvelles perfections, u napredovanju k novim veseljima 
i novim savršenostima. 20 

Teologija i teodiceja. 

To su glavne misli Leibnizove o svijctu i čovjeku. Treba 
još razložiti, u kakovu ih odnošajm pomišlja prema bogu, a 
Leibniz nalazi često prilike, da se o tom izjasni. On ne uvidja, 
kako bi izmedju uma i vjere bilo nesuglasja, jer ako su vjerske 
istine nadnaravne, mjesu protunaravne; što više, monadologija 
se upravo kao u Aristotela završuje u „teologiji"; najmanje, 
što može podati, jest dokaz za bitak boga. Tu ponavlja Leibniz 
kozmološki dokaz, kad veli, da pored bića, koja mogu, 
ali ne moraju biti, mora biti biće, koje nužno eksistira, a to 
mu dostaje, da apriori spozna bitak boga. Otud sada izvodi 
dalje. Budući da je ta nužna supstancija, koja se zove bog, do¬ 
voljan razlog svih pojedinosti, to ima i samo jedan bog i taj 
dostaje ; isto tako treba uzeti, da je ovaj jedini, nužno bitkujući 
bog, izvan kojega ništa ne postoji neovisno od njega, bez gra¬ 
nica, i da ima toliko zazbiljnosti, koliko je najviše moguće. 21 
Tu je uključen ontološki dokaz, koji se osniva na pretpostavci, 
da mora biti biće, koje posjeduje punoću bitka ; k svemu pri¬ 
dolazi još i fizikoteološki dokaz, koji iz savršenosti svijeta 
zaključuje na bitak savršene umnosti, koja je sve to uredila. 
Sve to umovanje podupiru i druge misli, najpače ona o pret¬ 
hodno uredjenome skladu i misao, da monada ne može pri¬ 
rodnim načinom ni nastati ni propasti. Tako su učili već 
atomiste, da elementi stvari ne propadaju. Od te misli vodi put 
na jednu stranu k tezi o vječnosti tvari — ovim putem Leibniz 
ne će da ide; na drugu stranu vodi put k ideji stvaranja veleći; 
monade mogu početi biti samo stvorenjem i prestati biti samo 
uništenjem; 22 tako bitak monada nužno puti na stvarajuće 
božanstvo. U prapočetku bog je jedina jednostavna supstanca, 
ostale su monade stvorene, ali kako? Leibniz veli ; „neprekidnim 
isijevanjem" iz božanstva, ali ta slika ima očito neprilično pi¬ 
tanje da odvrati, jer s postanjem monada nekako nije sve na 
čistu. Nadalje: bog nije samo stvorio svijet, nego ga i uzdržava, 
i to neposrednim trajnim utjecajem (influence immediate per- 

petuelle), kako to ovisnost stvorova traži, a to je isto, kao da 
kažemo, da bog svijet uzdržava neprestanim stvaranjem. Moglo 
bi se reći, da bog onda stvara griješne ljude, premda je u početku 
stvorio čovjeka bez grijeha i sve drugo tako ; ali to ne stoji, 
veli Leibniz ; jer bog ne upravlja svojom moći sva djelovanja 
i ne sprečava svaku samostalnost stvorenih bića ; njegovo dje¬ 
lovanje ide na to, da im omogući sve, što je u njih dobro i pot¬ 
puno, nedostaci pak i mane idu na račun njihove nesavršenosti, 
koja mora nastati, čim je biće ograničeno, jer u ograničenosti 
leži već neki manjak, nemogućnost. Bog daje milost, krivnja 
je čovjekova ; bog sudjeluje kod svih čina, u koliko je djelo¬ 
vanje čovjekovo {i ostalih bića) očitovanje savršenosti njegove 
prirode. Nesavršenostima krivo je stvorenje upravo tako, kao 
što je struja rijeke uzrok pomicanju teške ladje, ali zaostajanju, 
sporome napredovanju kriva je sama ladja. Na pitanje, zašto 
je bog stvorio baš ovaki svijet, odgovara Leibniz : j e r j e 
najbolji. Mnogi su prigovarali tome optimizmu, pa je bio 
prisiljen napisati djelo „Theodieee", što znači opravdanje 
boga, a učinio je to napose protiv B a y 1 e a. Leibniz oprav¬ 
dava svoj optimizam ovim umovanjem. Ako načelo dovoljna 
razloga vrijedi za umna bića, vrijedit će kud i kamo više za 
boga, ta kako bi najumnije biće radilo bezrazložno ? Svaki dakle 
čin božanski nastao je očito iz najboljega izbora. Kad je dakle 
bog stvarao svijet, vidio je pred sobom više mogućih svijetova, 
ali samo jedan je mogao biti stvoren ; da je izbor ovako 
ispao, znak je, da je ovaj svijet bio najprikladniji, jer 
o prikladnosti, t. j. stupnju savršenstva ovisi pravo na bitak 
i opstanak. To je evo uzrok, da je stvoren svijet, kakav je mogao 
biti, najbolji ; mudrost božja ga je spoznala, dobrota izabrala, 
a moć ostvarila. 23 Brani .ipak svoj optimizam Leibniz na više 
načina. Um je naš preneznatan, da upozna pravo vrijednost 
na oko nevrijednih stvari ; iskustvo nas svagdan puti na korist 
koječega u svjetskom kućanstvu, što smo do nedavna zanema¬ 
rivali ili kudili. Ali uzmimo, da tko i dokaže, da ima u svijetu 
pojedinih stvari, koje su zle, to ne obara gore istaknuti opti¬ 
mizam, jer se ne radi o pojedinome zlu, nego se radi o cijelome 
svijetu, koji je od svih svijetova najbolji, i ako u njem ima zla, 
jer bi ga u drukčijem svijetu bilo još više. A najposlije što 

je to : zlo? Može se uzeti, da je neka stvar nepotpuna, nesavr¬ 
šena, ta je metafizički zla; može se uzeti, da je uzrok 
boli, ta je fizički zla; a može biti i uzrok grijehu, onda je 
moralno zla. 21 Glede onoga prvoga očito je, da ograničena 
bića moraju imati i nekih nepotpunosti, nesavršenosti, jer bog 
nije mogao stvorenjima sve podati, a da ih ne učini bogovima ; 
nužno dakle ima raznih stupnjeva u savršenstvu i ograničenosti. 
Fizičko zlo, bol, mogao je bog htjeti poradi drugoga većega 
dobra ; uostalom je ono ponajviše i opet individualno, za jednoga 
zlo, ali za drugoga dobro, a u svjetskom kućanstvu potrebno ; 
često je i posljedak moralnoga zla. A što se moralnoga zla tiče —• 
pitanje je, čemu je? Čemu grijeh u najboljemu svijetu? Je li 
ga bog mogao, da morao htjeti, kad je stvarao svijet? Leibniz 
se najprije tješi, da je bog kao dobar kipar, što iz mramora 
izldeše najbolje, stvorio od tvari i od duhova najbolji svijet, 
što je mogao uopće biti, a nazočnost zla i fizičkoga i moralnoga 
dokazom mu je, da bi bez ovoga bilo još veće zlo neizbježivo ; 
onda pak svaljuje krivnju radi moralnoga zla na stvorenja 
i iskvarenu volju njihovu, koja hoće zlo, dok ga bog po moguć¬ 
nosti sprečava. 25 No svim tim nije ovo pitanje riješeno ; opti¬ 
mizam se ne da protiv svih prigovora utvrditi ni onda, ako se 
prizove u pomoć estetski princip harmonije, koji se pro¬ 
vlači kroz cijeli sustav, i ako se uzme, da je zlo u svijetu isto, 
što nesklad u muzici ; kao što ovaj povisuje ljepotno ćućenje, 
tako i zlo daje zato tu, da se bolje vidi i upozna dobro. Na¬ 
zočnost bar moralnoga zla nije protiv svake sumnje opravdana. 

U posebnom odnošaju k bogu stoje dusi. Oni nijesu samo 
zrcala svemira, nego i slika boga, stvoritelja prirode, te umiju 
svijet ne samo spoznavati nego i stvaranje božansko donekle 
nasljedovati (imiter), jer je svaki duh u svojem krugu kao malo 
božanstvo. To čini, da su dusi kadri na neki način stati u društvo 
s bogom, a ovaj prema njima nije samo kao izumilac prema 
svojemu izumu, nego kao vladar prema podanicima, pače kao 
otac prema djeci. Skupština duhova može se smatrati dr¬ 
žavom božanskom, to jest najsavršenijom državom pod 
najsavršenijim samovladarom. 26 

Leibnizova nauka zaprema u povjesti filozofije odlično 
mjesto ; ima to da zahvali velikim dijelom svojoj svestranoj 

pomirljivosti, kojom ide u susret svim sustavima, te i s naj 
oprečnijim traži dodirne točke ; tako se izmiruje materijalizam 
i idejalizam, mehanizam i teleologija, individualizam i univer¬ 
zalizam i druge oprečne struje, a to podaje sustavu njegovu 
bujnost i šarovitu mnogolikost. No krivo bi bilo držati, da su 
te struje na silu sastavljene zajedno ; baš naprotiv nigdje se 
ne opaža, da se Leibniz možda pogadja s protivničkim na- 
ukama, da mučno s a s t a v 1 j a nauku ; toliko je naime svojim 
velikim umom i jakim duhom prevladao sve smjerove, da njegov 
sustav organički izvire iz njegove — duše, kao i njegova mo- 
nada što se sama iz sebe razvija. Njegova je narav bila pomir¬ 
ljiva i susretljiva, zato umije sve oštrine sistema ublažiti, iz¬ 
gladiti, što mu je kadgod i pribavilo prikor, da nije dosta od¬ 
lučan, da je nastojeći drugima pravo učiniti sebi učinio krivo. 
No taj prigovor nije opravdan : blagost je doista crta u Leib- 
nizovu značaju, a život ga je uveo i u krugove, gdje se i s pro¬ 
tivnikom postupa susretljivo, udvorno ; no zato poricati Leib- 
nizu muževnu odlučnost znači pregledati, kakovom je ustrajnošću 
svoje nazore branio. Duša njegova u stvaranju je pomirljiva, 
ali od stvorenoga ne odstupa ; pri stvaranju naime pušta, da 
na nju svi utjecaji djeluju, ali onda ih prirodjenom snagom 
u sebi preradi i ovako preradjene iz sebe daje : ali ne više kao 
mekani vosak, koji se i dalje može mijenjati, nego kao isklesani 
kamen, na kojemu se više ništa ne mijenja. Vidi se to najbolje 
po tom, što je cijelome sustavu podao i jedinstveno obilježje : 
ne samo u naukama i smjerovima nego i u izgradnji svoje nauke, 
u postupici bića i u sastavu svemira proveo je princip sklada, 
po čem je cijela nauka njegova u sebi jedna, skladna, lijepa. 
Nije doduše bez prigovora. Neki su već izneseni, a treba istak¬ 
nuti još i to. Monadologija se ne da složiti s idejom apsolutne 
monade ; jer ako je monada unutrašnji uzrok svih svojih stanja, 
ako nije prirodno nastala i ne može propasti, zašto baš da bude 
stvorena? Čim se može opravdati, da je bitak njezin osnovan 
u izvanjskom uzroku? Misao o vječnosti monade bila bi očito 
dosljednija, tim više, što je i njihov odnošaj prema stvoritelju, 
i ne govoreći o samome stvaranju, prilično nejasan. Moglo bi 
se pače kazati, da Leibniz uopće nije mogao pisati —monado- 
Iogiju, jer otkud dolazi ljudska duša, kao monada negdje u 

sredini ljestvice bića, da jasno spoznaje i ono, što je više od nje? 
Možda je to ponukalo Kanta, da zabaci metafizičku spoznaju 
i da se ograniči na onu, koju prema prirodi svojoj čovjek može 
postići? Ali možda je to Fichtea dovelo na misao, da ,,s a m o- 
tvorno ja” iz sebe ne samo stvara spoznaju nego i svijet, 
ili je možda Hegela potaknulo, da u samosvijesti traži 
vrhunac očitovanja apsolutnoga duha — stalno je, da su to 
sasvim prirodni nastavci monadologije, i ako se historijski 
ne dadu bez ostatka svesti na nju. Najmanje stoji toliko, da je 
misao samotvorne monade sa svojim urodjenim sposobnostima 
lebdila pred očima i Kantu, kad je zamislio svoje apriorne poj¬ 
move i zorove, i Fichteu, kad je smislio svoje ,,samotvorno ja”, 
i Hegelu, kad je uzeo, da se apsolutni duh postupno razvija 
i da u čovjeku dolazi do samosvijesti. Sve su to Leibnizovi 
utjecaji, kao što ih ima i Schelling, kad uzima i drži prirodu 
vidljivim duhom, a duh nevidljivom prirodom, te se može 
s pravom reći, da je Leibniz dao poticaja idejalističnoj filozofiji 
njemačkoj, kako se razvila malo iz njega. Utjecao je i na F. 
Herbarta, H. Lotzea i od današnjih filozofa na W. Wundta. 
Po njima utječe i na sadašnjost, a i da nije njih, sam bi sustav, 
kako je veličajno zamišljen, žalibože ne jednako izveden, na¬ 
lazio priznanje i opravdao poštovanje prema velikome duhu 
Leibnizovu, što mu ga i sadašnjost podaje. 

U vrijeme Leibnizovo ističu se kao mislioci grof Walter von 
Tschimhausec (1651—1708) i Christian- Thomasius 
(1655—1728). Ova dvojica prikazuju i dva smjera, kojima je pošlo pro¬ 
svjetno nastojanje u Njemačkoj. Prvi otvara put naučne filozofije, 
kojim nastavlja Leibnizovu nauku Chris ti an Wol f f (1679—1754), 
iz čije škole izidjoše mnogi učenici ; napose stekoše glas Aleks. Bau m- 
garten i Gottsched, znameniti književnik njemački. W o 1 f f 
ima za njemačku filozofiju neprocjemvili zasluga. Nije to možda poradi 
novih, ideja ili velikih nacrta, kojima bi utjecao na kasniji razvoj ; za 
sve to manjkalo mu je originalnosti. On je sav u stopama Leibnizovim 
kojega je nauku sveo u sustav, mijenjajući tu i tamo neke misli, što bi 
bolje bio učinio, da nije učinio. Zasluge njegove leže na drugoj strani. 
Leibniz je raspravljao duhovito, načinom udvorna čovjeka, zanimljivo, 
što nije svagda baš na uhar temelj itosti, Wolffu se^tojie svidja ; 
on voli strogo logičku, saveznu, makar i suhoparnu nauku, nego du¬ 
hovitu naučnu zabavu. Wolff je u njemačku filozofiju uveo teme¬ 
ljitost (Griindlichkeit), što mu već Kant u hvalu upisuje, uveo način 
sustavna, shematična, do najmanje sitnice razjašnjena, podrobnoga 

raspravljanja, a povrh svega je izradio veliki dio njemačkoga nazivlja 
za filozofijske izraze, čim je podao poticaja, da fi'ozofija njemačka raz¬ 
vije ne samo duhom i nego i oblikom svojim. Od misli njegovih vrijedno 
je istaknuti, da je filozofiju držao općenom nauboni i ujedno upra¬ 
viteljicom života ; u onom pogledu treba d.i poda izvjesno znanje, 
u ovom pogledu treba da je od koristi za život. Stoga ju dijelio u teo- 
retičku i praktičku ; teoretičku dijeli u ontologiju (o bitku), racijonalnu 
kozmologiju (o svijetu) i racijonalnu psihologiju (o duši) ; praktičku 
dijeli u etiku (o čovjeku kao ćudorednom biću), ekonomiku i politiku (o čo¬ 
vjeku kao gradjaninu). Sve su ove nauke nmstvene, t j. izgradjuju 
se čisto umstvenim načinom, pojmovnim razglabanjem i silogističkim 
zaključivanjem. Prema njima stoje iskustvene nauko (fizika 
iskustvena psihologija, tehnologija) ; one iznose činjenice iskustvene, 
redaju ih i opisuju, što umstvene iz razloga izvode (deđuciraju) ; 
tako se umstvena i iskustvena spoznaja sastaju, jer jedna izgradjuje 
znanje odozdo gore, dok druga ide odozgo dolje. Kako to nastaje, Wolff, 
ne kazuje, a čini se, da mu i nije do toga sklada mnogo stalo, kad i onako 
samo mnstvenu spoznaju cijeni. Učenik Wr.lffov G. Bilfinger (1693—1750) 
nazvao je ovu nauku na neveselje svojega učitelja philosophia 
Leibnitio-Wolffiana. Koliko se u toj filozofiji uvriježio siste- 
matički duh, vidi se najbolje po tom, da je Baumgarten stvorio estetiku 
gotovo samo poradi sustavne potpunosti. Baumgarten nije imao, zgodno 
veli Windelband, ni osobiti lični interes na umjetničkome životu ni sm'sao 
za fino prosuđjivanje pjesničkih djela, nego kako je Wolffovu sistema¬ 
tiku do pojedinosti i do kraja detaljirao i mnoge sporedne grane znanja 
posebnim imenima nazvao, tako je stvorio i estetiku, jer je u VVolffovoj 
enciklopediji otkrio prazninu. Prema Gottscheđu stoji u nekoj 
opreci kroz to, što je ovaj umjetnost htio prikazati kao posve umstvenu 
djelatnost, koja postupa melodički i prema odredjenim pravilini t, te ju 
je prema tome i prosudjivao, dok Baumgarten dopušta, da u r.joj ima 
nešto, što se ne da u pravila stisnuti, nešto samorodno, instiaktivno. 

Međju filozofima onoga doba valja spomenuti protivnike VVolffove 
škole Andr. Riidigerai Chr. Aug. Crusiusa, i prethodnike 
Kantu I. H e i n r. Lamberta (172S—1777), I. Nikolu Tetensa 
(17 36—1805). Uporedo s i im naučnim djelovanjem ide drugi pravac, 
što ga započe T li o ni 1 s i v s ; s njim ulazi filozofija u Sirol.e vrste, 
a osvaja si odlično mjesto i u književnosti. Zastupnici ove Jilozofije su 
Moses Mendelsohn, Fridrik Nicolai, prevodilac filozo¬ 
fijskih spisa Chr. Garvi, G. Chr, Lichtenberg, I. I. Engel 
i dr. Međjutim je do Njemačke dopro i utjecaj engleskih deista i naišao 
ovdje na već pripravljeno lio, otkad su Spener i Francke ustali protiv 
struje u protestantizmu, koja je vjerski život stegnula u nauku, a čuvstvo 
vjersko zanemarila; međju pristašama deizma ističe se 1 L S. R e i- 
marus (1694—1768), pjesnik Lessing i Fridrik Veliki; 
prema njima stoji u opreci sličnoj kao Rousseau prema enciktope- 
stima I. G. H a m a n n, F. H. J a c o b i, J o h. G o 11 f r. H e r d e r, 

K a e r s t: G isch. dcs hellenistischen Zeitalters. — I. Kaerst: Die 
Antike Idee t cr Oekumene. Lpzg. 1903. 

OdsjeK prvi. 

§. 1. Stoici. 

Z e n o 11 (oko 340—264). K leant (331—35 1 ). H ri zi p (oko 281—208). 
Panetije (izmedju 185—110). P o s i d o n i j e (135—84). S e n e k a 
(4—65 posl. Kr.). Epiktet (umro oko 135). Mark, Aure Ii je 

(121—180). 

Fragmente starijih stoika izdao je Joch. ab Arnim : Stoicorum 
veterum fragm. Lpzg. 1901—1903. 

O samoj nauci osim Zellera i Windelbanda isporedi : 

R. Hir cei : Untersnch. zu Ciccros philos. Schriften u drugom 
sv. o razvoju nauke stoičke. 

A. Dyr< ff : Ethik đ. alten Stoa. Berliner Studien fiir Klass. Phil. 
u. Archaeol. Brl. 1897. 

L. Stein : Dic Psych. d. alten Stoa. Brl. 1886. (I.) Die Erkenntnis- 
theorie der Stoa. Brl. 1888. (II.). 

P. Barth : Die Stoa. Frommanns Klassiker d. Philos. XVI. Stutt- 
gart T903. 

Ad. Bo ihoffcr : Epiktet und die Stoa. Stuttgart 1890. (I.), die 
Ethik des Stuikers Epiktet. Stuttg. 1894. (II.). 

1 Frgm. II. 35. Nauka starijih stoika prikazana je poglavito 
s obzirom na Hrizipa, koji se može smatrati sistematičarom stoicizma. 

— 2 Frag. II. 42. 44. Diog. L. VII. 40. — 3 Diog. L. VII. 41. 42. — 
1 Plot. Ennea I. VI. 1. 25. — 4 Diog. L, VII. 49. — ! Diog. L. VII. 46. 
Frag. II. 83. — 7 Fragm. II. 54. izvodi riječ <paviaaCa od (pu>g. — * O 
toj (pavTutrte arah^mati] isp, Barth : Stoa str. 66 . —• 9 Na ovaj argu- 
menat rado nadovezuje skepsa ; osobito Karnead ističe često, da se 
narodi u pojelinim pitanjima razilaze u mišljenju ; u stoika je ovaj 
argumenat sv kako čudan, budući da su baš oni govorili, da se treba 
uznijeti nad obično mišljenje. — 10 Diog. L. VII, 134. Sen. Ep. 6$. 2. 

— 11 Frag. II. 418. — 13 August, d. civ, d. VIII. 5. — la Sext. Emp. 
adv. M. X. 52. — 14 Frag. II. 503. 509—521 ; 357. — 15 Erg. II. 525.— 



i« Frg. II- 529. — ’ 7 Frg. II. 635. — 18 Sen. Ep. 92. 30. Cic. đ. nat. 
d. II. 14. 58. — 18 Cic. de div. I. 55. 125. ; stoičku nauku o sudbini 
razlaže Ciceron u spisu ,,D e f a t o‘‘, a o providnosti u drugoj knjizi 
djela „De natura deorum". — 20 Plot. Ennead. III. 1. 4. Diog. 
L. VII. 135. — 21 Cic. d. fato 11. 30. de div. I. 56. — 22 Cic. d. fato 
41. Aug. d. civ. d. V. 10. — 22 Gell. Noct. Att. VII. 2. Frg. II. 975. 979. — 
21 Cic. Tusc. disp. I. 77 Diog. L. VII. 157. — 25 Isp. Stein I. str. 122. 
Diog. L. VII. no. 157. Sen. ep. 113. 23. Frgm. 836. 879. Arnim sa¬ 
stavio je u frgm. 91 r. nauku Hrizipovu prema sačuvanim odlomcima 
iz Galena. — 29 Sen. de ira I. 8. — 27 Stein II. 133. — 28 O postanju 
govora i Epikurovci drže, da je prirodno, ali ne uzimaju, da izmedju 
riječi i pojma postoji od prirode veza, zašto i drže riječi samo konven- 
cijonalnim znakovima. Isp. o tom Steinthal : Gesch. d. Sprachwiss. bei 
den Gr. und Rom. I. Brl. 1890. — 29 Diog. L. VII. ri. — 80 Cic. 
Tusc. disp. IV. 14. Bonhoffer I. 266. — 81 Bonhoffer I. 285. Barth. 
93. Stein I. 12. — ** Cic. de fin. bon. IV. 14. — 23 Cic. d. legg. I. 
8. 23. : Est autem virtus nihil aliud nisi perfecta et ad summum pro- 
ducta natura.— 34 Sen. Ep. 49. ir. — 35 Cic. Tusc. disp. V. 48. Beata 
vita virtute conficitur. —- 36 Diog. L. VII. 102. Da ova razdioba po¬ 
tječe već od Zenona, svjedoči Diog. L. i Cic. d. fin. III. 50. — 87 Diog. 
L, VII. 94. 108. — 38 Ova je dioba vjerojatno nastala tek u kasnijoj 
nauci. — 39 Cic. Acad. post. I. 36. Bonhoffer II. 208. — 40 Bonhoffer 
II. 212. — 11 Diog. L. VII. 127. Cic. d. fin. II. 14. 48. IV. 7. 6. — 
48 O Hrizipu i Kleantu v. Diog. L. VII. 92. 125. — 4 * Stein I. 73.— 
44 Sen. Ep. 92. 30. — 45 To je smisao Kleantovih stihova, što 
ih je zabilježio Epiktet Ench. 52, a Sen. Ep. 107. ri. preveo. — 
48 Stoici kajanje shvaćaju intelektualistički (kao znak zablude) i ne¬ 
gativno (kao znak nečega, što nije trebalo da bude, nikad pozitivno 
i voluntaristički (kao povratak k dobru). — 47 Cic. Tusc. d. III. 14. 
De fin. bon. III. 26. 75. III. 18. 60. Diog. L. VII. 13. VII. 124. — 

48 Sen. ep. 68. 2. — 48 Windelband: Gesch. d. a. Phil. str. 187. j 

• 

O srednjoj stoi radi: A. Schmekel: Die Phil. d. mittleren 
Stoa. Brl. 1892. 

80 Cic. Tusc. disp. I. 42. dc div. I. 3. — 31 Barth 55. Bonhoffer 
I. 72. 78. — 52 Bonhoffer I. 27. Hirzel II. 721. Panetijev spis o duž¬ 
no s t i bio jc osnov Ciceronovu istoimenome djelu. — 53 Cic. Rep. 

I. 2. 3. de off. I. 72. 92. — 64 De ofC II 24. — 85 Bonhoffer II. 99. 

* 

* * 

58 Sen. Ep. 94. I. 95. 4. 

Luci je Anej Seneka (4—65) rodjen u Kordovi, bavio se 
i pjesništvom ; filozofijska mu djela pretežito su etička ; od slabe su 
vrijednosti fizikalne „Naturales quacstioncs“ ; od etičkih spomenuti je: 
Dialogorum XII., gdje se raspravljaju pitanja ćudoredna i vjerska, tako 
o providnosti, o blaženu životu i miru duše, pa onda De dementia II., 

De beneficiis VII., i Epistolarum moralnim libri XX. Djela su puna na¬ 
kita govorničkoga, a i odišu patetičnim duhom. Kako su stoičke misli 
sadržajem najbliže kršćanskima, nastala je lako kriva misao, da je S e- 
n e k a utjecao na kršćanstvo, kaogod što je kriva i obrnuta misao, da 
je kršćanstvo utjecalo na Seneku, pače da je bio bar ovisan od apostola 
Pavla, ako i ne njegov učenik. Sačuvana korespondencija izmedju njih 
dvojice, apokrifna je. Isp. o tom F. Baur: Sen. und Paulus. Ztsch. 
f. wiss. Theol. Jena 1858. Kasnije izdano od Zellera u „Drei Abh. zur 
Gesch. d. alten Phil. in ihrem Verh. zum Christenth. 1876. B. A. Ben- 
t z i n g e r : Seneca Album. Freiburg 1899. No ako se iz poduđaranja u 
mislima i ne da dokazati ovisnost, dade se razumjeti, zašto je Seneka 
u kršćanskim krugovima uživao veliki ugled ; jedan dio ide svakako 
na račun toga, što je nauka stoička uopće — uza sve razlike od kršćanske, 
— sva prožeta dubokim vjerskim osjećajem i duhom. Od nebrojenih 
mjesta Senekinih, koja bi pristajala, i kršćaninu, ispor. Ep. 16. 5. 
31. 10. 107. 12. Dial. VII. 8. 4. VII. 15. 5. Ben. IV. 25. 1. 2. VII. 7. 3. 
VII- 4. 6. VII. 31. 2. N. Q. II. 36. Od Seneke bio je i po mislima i 
po stilu ovisan K. T a c i t. Isp. Zimmermann : De Tac. Senecae phil. 
imitatore. Breslauer Abh. Breslau 1899. — O Scneki : Salomon R u- 
b i n : Die Ethik Sen. in ihrem Verh. zur alteren und mit Hercu Stoa. 
Miinchen 1901. C. Pascal : Seneca. Catania 1906. 

87 Ep. 95. — 68 Ep. 33. II. N. Q. VH. 25. 7. — 58 De ben. 
IV. 7. 1. VIII. 4. 2. N. Q. I. prael. 16. Ep. 6. 5. ; Dial. I. 5, 9. pri- 
bližnje se Platonovu shvaćanju tvari kao uzroku nesvršnih (disteleo- 
loških) pojava. O udesu isp. Dial. I. 5. 8. Ep. 16. 5. 31. 10. de Ben. 
IV. 23. Ep. 65. 12. — 80 Ep- 44. i-, 76. 32., 92. 27., 92. 30., 66. 112. 

Dial. VII. 5. XII. 6. 7. — 81 Ep. 117. 2. — 82 N. Q. VII. 25. 2. 

O besmrtnosti duše Seneka sudi svakojako, a nemoguće je sve oprečne 
misli svesti na jednu, pa valja držati, da ni Seneka nije ovaj stari 
spor n nauci stoičkoj riješio. — 83 Ep. 65. 16. corpus hoc animi pondus 
ac poena ; 65. 21., 120. 14. — 88 Ep. 8. 5., 14. 1. 2., 92. 33. — 85 Ep. 

11. 1—7. 65. 10—12. 57. 4—5. 85. 3. 83. 29. — 88 Ep. 76. 10., 20. 2. 

Seneka priđržaje staru stoičku misao o jednakosti kreposti (Ep. 66. 29. 
113. 16.), ali ne priđržaje misao o jednakosti svih grijeha i svake zloće, 
što se dade razumjeti otud, što je držao, da je doduše krepost neovisna 
od sadržaja (virtutem materia non mutat Ep. 66. 15.), ali se ipak u 
pojedinim slučajevima razno mora čovjek u prilikama snaći, a te pri¬ 
like onda prema poteškoćama, pogibeljima, zaprekama i sličnim smet¬ 
njama dopuštaju za pogreške veću ili manju izmjeru kazne ; po ovoj 
izvanjskoj razlici onda Seneka i pogreške dijeli u veće i manje i odstupa 
tim od stoičkoga rigorizfna. Bitnost kreposti nazrijeva u dosljednosti 
Efp. 20. 5. — 87 Ep. 50. 7. 8. Dial. XII. 13. 2. Dial. VII. 16. Ep, 44. 

2. 38. 2. 108. 8. 50. 8. — 88 Dial. XII. 13. 3. Ep. 37. 4. 92. 27. — 

e * Ep. 11. 1. N. Q. III. 30. 8. Ep. 97. 10. 116. 8. — 70 Dial. VII. 
4. 4. II. 9. 2. IV. 6 . 3. Ep. 59. 8. 76. 35. 9. 14. 54, 7. 6 t. 3. Ben. 
VII. 2. 4. VII. 3. 3. II. 18. 4. Dial. II. 7. 2. Ep. 70. 4. Dial. X. 11. 2. 

~" 71 Ep. 81, 12. 123. 15. 99, 18. 83. 17. — 78 Dial. II. 71. Ep. 42. 1. 

— 73 Seneka je znatan i kao pedagog. Mudrac je po njegovu 
sudu paeđagogus generis humani (Ep. 89. 13) ; svrha uzgajanju dvo¬ 
jaka : pobožnost i čestitost ; a plod njezin uzgoj (Dial. VI. 12. 2. fruetus 
educationis ipsa cducatio). Prema stoičkom osnovu razumljivo je, da 
nauku smatra najboljim sredstvom uzgojnim, ali kraj toga uvidja, da 
Jongum iter est per praecepta, breve et efficax per exempla (Ep. 6. 5.) ; 
a praktična strana stoičke kreposti vodi ga na to, da. i u pedagogijskom 
pogledu pokudi rationalizam, koji se naukom služi in supervacuum, 
te uči za školu, a ne za život. (Ep. 106. 12.) Prvi uvjet uredjena duha 
jest, da pri svem, što prima, stane, da se pozabavi ; nije stalo do toga, 
koliko se uči i čita, nego kako se čita : certis ingeniis immorari ct innutriri 
oportet, si velis aliquid trahere, quod in animo seđeat. N u s q u a m 
est, qui ubique est (Ep. 2. 2.). Naukom — ili kako bi Seneka 
rekao — mudrošću ne mogu se doduše prirodne sklonosti odstraniti 
ili uništiti, ali se dadu ublažiti (Ep. 104. 3.), pa da uzgoj postigne svoj 
cilj, treba za rana početi i učiti se sav život (Ep. 76. 3). Nikad čovjek nije 
gotov, a i druge kad poučuje, sam uči (docendo điscimus). 

Epik te t (umro negdje oko 135.) sam nije pisao ništa; zabi¬ 
lježio jc njegova predavanja Ari j a n. U Epicteti Dissertationes ab A.r- 
rhiano digestae. Rec. H. Schenkl. Lipsiae Teubner 1894. dodani su i 
fragmenti i '£yyti(iiđwv, Ovaj posljednji je na srpski preveden: Ceru ce 
hzh pyuHa Ktt.Hucuu,a CTOM>iKC>r »ropaaa, npeeeo M. II. M, JleeKoimu 1882 . 
Najbolji poznavalac Epiktetove nauke jc A d. Bonhoifcr. Osim 
njegovih već spomenutih djela isp. za E. Fr. D r t i n a : Stoika Epikteta 
Rukovčt mravnich naučeni. Prag 1901. 2 

71 Kao u Seneke filozof je obrazovatelj društva Diss. IIT. 27. 17. 
O odnošaju filozofije k životu isp. Diss. I. 15. 2. IV. 1. 118. III. 21. 

9. Znanje je potrebno za dobro djelovanje I. 12. 75. I. 22. 9. IV. 4. II. ; 

I. 29. 58. zove se čovjek <pilo&to'Qov £a>ov ; Diss. II. 11. raspravlja o 
početku filozofije, okaniti sc pređsuda ; isp. s tim II. 17. i. III. 14. 8. 

— 75 Diss. III. 9. 2. I. ii. 33. osobito III. 3. Tome pristaje fragm. iz 

Stob. Ilor. 13. 33. — 78 Gell. N. att. XVII, 19. 5.: đvć/ov j teti d.ni^ov 
jezgra je nauke Epiktetove. — 77 Diss. I. 1. 23—24. I. 18. 17. I- 2. 

19—22. isp. III. 7. 29—36. — 78 Diss. IV. 1. 1—5. 54—58. os. 128—131. 

— — 7# Što se metafizike Epiktetove tiče, drži Bonhoffer (I. 83.) protiv 
Steina (i. 200), da je Epiktet dosljedni monista ; neispravan je i Zel- 
lerov sud (ITT. t. 746.), da Epiktet o besmrtnosti nestalno sudi, kako 
je to pokazao Bonhoffer (I. 65), da se Epiktet strogo drži stare, neiskva¬ 
rene nauke stoičke. Što sc besmrtnosti tiče, ona nije Epiktetu indivi¬ 
dualna, osobna, nego kozmička: Diss. III. 24. 92. II. 1. 18. isp. Diss. 
III. 13. 15. IV. 7. 15. II. 5. 13. — 80 Diss. I. 9. 13. I. 13. 3. II. 16. 14. I. 
14. 14. — 81 Diss. I. 6. 19, II. 14. 11. isp. napose I. 16. - 82 Diss. IV. 
6. ir. III. 4. 10. I. 19. 10. -— 83 I. 9. 1. 2. II. 10. 3. II. 23. 29. 

U prvom i drugom stoljeću poslije Krista neki hoće, da obnove 
tinizam: medju ovima se spominje osobito Demetrije, savremenik, 
Senekin, Demonaks, Teagen ; osobiti protivnik njihov bio je satirik 
Lucijan iz Samozate (u 2. stolj.). 

Mark Aurelije Antoain (121—1S0), napisao je djelo, 
koje se obično navodi pod imenom TS>v ti; eavrov u 12 knjiga ; po 
obliku je aforistično, jednostavnošću i jezgrovitošću prikazuje se kao 
djelo starijega smjera stoičkoga, pa ako i nema u njem više one siste¬ 
matske snage, ipak je i po sadržaju i po obliku jedno od najsjajnijih 
tvorevina stoičkoga pravca, a po vremenu i posljednje znatno djelo 
stoičke literature. U vrlo simpatičnoj slici toga vladara, a u opreci s nje¬ 
govim nazorima, čudno se doima njegovo držanje prema kršćanstvu, 
što je dalo povoda nepravednom sudu o njemu kao čovjeku i misliocu. 
O naukama svojim govori sam u prvoj knjizi, otkud se razbira, da je 
poznavao Epikteta i bio pod njegovim utjecajem, ako i nije toliko do¬ 
sljedan i čvrst, kao onaj rob, koji se jačinom svojega dulia u životu 
održao ; Mark Antonije bio je meka, nježna priroda, čovjek od srca, 
dok je Epiktet bio više čovjek hladna razbora i značajne odlučnosti. 

84 I. 7. II. 15. III. 13. 83 II. 17. VII. 9. ispor. IV. 40. VI. 

36. VII. 23. 25. 75. — 85 V. 24. II. 3. VII. 11. VII. 13. — 97 X. 6 . 

— 88 V. 30. II. I. 16. IV. 4. III. 4- IV. 3. VIII. 59. IX. 23. V. 20. VIII. 

26. XI. 18. — 89 II. 2. III. 16. V. 13. VI. 32. »» JI. 2. IV. 3. V. 

33. IX. 19. III. T 7 . IV. 35. 37. 43. IX. 19. II.. 4 III. 4- - 81 V. 21. 

27. IV. 23. V. 8. — 92 VII. 31. — 98 VII. 3. VII. 59. VII. 28. IV. 3. 

- 94 IX. 2. 3. VI. 28.— 95 1 .uthnTđt: Die antike Ethik. Lpzg. 1887. 

str. 163. 

§. 2. EpiKurova škola. 

Epikur(34i—270); M e t r o d o r, Lukrccije Kar{94—54), 
Kritičko izdanje fragmenata Epikurovih djela: Usener Epi- 
curea. Lpzg. 1887. — O nauci njegovoj radi X. knjiga Diogena Laer- 
tija, koji je sačuvao i tri lista Epikurova. Nauku fizikalnu činilo mi se 
najzgodnije prikazati po Lukrecijevu djelu: De rerum natura. 

O ovome smieru isporedi osim Zellera i Windelbanda : 

Lange: Geschichte des Materialismus 1896 6 i ostala djela spo¬ 
menuta kod Demokrita (I. 313). 

Natorp: Forschungcn zur Gesch. d. Erkenntnissproblems im 
Altertum. Brl. 1884. 

P. v. Gyžicki : Einleitende Bemerkungen zu einer Unters- iiber 
den Wert der Naturphil. des Epikur. Brl. 1884. 

Guyau : La morale d’ Epicure. Pariš 1878. 

Kreibig : Epikur. Wien 1886. 

O. Weissenfels : Lucrez und Epikur. Analyse des Lehrgeđ. De 
rerum natura von Lucretius und Darlegung der darin verherrlichten 
Welt und Naturanschauung, sowie der auf dieselbe gegrundeten Sitten- 
Iehre. Neues Lausitzisches Magazin. Gorlitz 1889. Bnd. 65. 

U nas podaje mali ,,psihološko-kritički prikaz Lukrecijeve nauke 
s obzirom na Epikura" Dr. V. Lozovina: Lukr. pjesmotvor de rerum 
natura Split 1903. 

Dr. Albert Banda ; Povj«st flloiotijt. 11. 21 




O Epikuru radi i Ciceron u djelu : De natura ćtcorum v. R. Hirzcl : 
Unters. zu dcn pliil. Schr. Cicero's, i u djelu : De finibus bonorurn et 
inalorutn, gdje u I. knjizi Lucije Torkvat razlaže nauku Epikurovu. 
— 1 Diog. Laert. X. 139—154. — 2 Sext. Eup, adv. M. XI. 169. — 
Diog. L. X. li5. Cic. de fin. bon. I. 19. — 4 Lucr. C. dcs rer. 
nat. I. 56. — 5 Diog. L. 38. I.ucr L 160. •- • Diog. L. X. 39. Lucr. 
1 . 261—264. — 7 Lucr. I. 326. — 8 I.ucr. II. 216. Cic. de nat. deor. 
1. 25. — • I.ucr. V. 180. 10 I.ucr. V. 834. — 11 I.ucr. V. 925—1027. 

i dalje. 12 Lucr. V. u6j— i 240. — 13 T.ucr. III. 27. Diog. I.. X. 

1 24. : Smrt nas sc ne tiče : jer dok smo mi, ne bude nje, a kad bude 
nje, ne bude nas. Ovalcovim prozirnim sofizmom dokazuje sc ncoprav- 
danost straha pred smrti ; ujedno je to i dokaz, s kako malo ozbiljnosti 
uzimala su sc i najviša pitanja ; k tome čini se, da ovo pitanje i nije 
spadalo međju osnovne misli, pa je bilo i svakome na slobodu, da o 
njem sudi kako hoće. 14 Luer III. 1021. — 15 Diog. L. X. 47. — 

10 Sext. adv. M. VII. 203. 206. Diog. J.. X. 52. — 17 Diog. X. 91. 

Kako je površno Epikur tu uzeo spoznajnoteoretske izraze Aristote¬ 
love : Trufji; >)uu> i ij (fitiirti. — 18 Dig. L. X. 51—53. — 19 Cic. dc fin. 

bon. t. 7. Diog. L. X. 30. 50. 51. -- 20 T.ange : Gesch. d. M. I. 

str. 109. — 21 Winđelbanđ sp. dj. 195. st. — 22 Cic. d. fin. bonorurn 
et 11. al. T. 6. — ** Diog. L. X. 122—135. — 24 Diog. I.. X. 6. — 
8S O Epikurovskom mudracu isp. Cic. de fin. bon. et. inal. I. — 
19. 62—64. Diog. L. X. r 51. — 26 Sen. de otio 30. — 27 Windelband : 
spom. dj. 194. str. 


§. 3. Skepticizam. 

Stariji skeptici: Piron iz Elidc (376—2.88), T i m o n 
Fliunćanin (32.0—230 po prilici). 

Srednja skepsa nastaje u Platonovoj akademiji: 
A r k e s i 1 a j (315 -241), K a. r n e a d (214—( 29) ; F i 1 o n iz I.ariša ; 
Antioh i z A s k a i a. 

M 1 a d j i skeptici: Nastavljač Pironove skepse li nesidem 
(nuučaše negdje oko 80—60) Seksto Empirik. 

Za Skepticizam isporedi osobito : 

Natorp : Forschungen z. Gesch. cl. Erkcnntnissproblems 1884. 
Raoul Richtcr : Skeptioisinus in d. Philosophie. Lpzg 1903. 

E. Pappenheim : Die Tropen de.r Skeptiker 1883. — Pyrrhonische 
Gnmdziige. Uebers. und erlautert. Kirchmanns philos. Bibl. 

Jos. Clem. Kreibig : Gesch. u. Kritik des eth. Skeptieismus. 
Wien 5896. 

V. Brochard : Les scepticjues grecs. Pariš 1887. 

Skepticizam ne čini jedan smjer, već je način mišljenja, koji u 
svakoj školi može zavladati. Zajednički osnov svim skeptičkim smje¬ 
rovima u starini bili su Pironovi načini, pa ih to sve dovodi blizu 
zajedno. Prijeporno je pitanje, je li Piron sastavio svih onih deset na- 



čina-, zapravo razloga, kojima se dade dokazati nemogućnost spoznaje. 
Z e 1 1 e r drži načine Enesidemovima, no K r e i b i g s pravom podsjeća 
na Sext. Emp. Pyrr. hyp. I. 180., gdje se spominje Enesidemovih 8 
načina, dok je prema Pyrrh. h. I. 36. Pironovih deset bilo. Pitanje ovo 
danas je još neriješeno. 

1 Diog. I,. IX. 61. — 2 Natorp ne drži Enesidcma čistim skep¬ 
tikom, nego više pristašom Heraklitove nauke, dok Brochard uzima 
u njegovu mišljenju dva razdoblja : skeptičko jedno i drugo heraklitsko. 
O tom : E. Pappenheim: Der angebliehe Heraklitismus des Skeptikers 
Aenesidemos. Brl. 1889. 

O životu Seksta Empirika gotovo se ništa ne zna. Zna se, da je 
bio liječnik i za to jc — empirik. Djela su mu : ,,Pironske osnove" i 
„Protiv matematičara". 

8 Pyrrh. hyp. I. 8. 10. — 4 Xa sp. mj. I. 36. 37. — 5 I. 4. — 
•I. 15. — 7 I. 118—123. — 8 I. 145 —163. — 8 III. 239—242. 

§. 4. Eklekticizam. Rimska filozofija, 

0 eklektičnom smjeru u stoi i akademiji bilo je već govora na 
drugim mjestima. 

Za filozofiju u Rimljana ispor. : Zeller Religion und Philos. đ. 
Romer. Beri. 1866. 

1 Tusc. disp. 1. I. — 2 Tusc. đisp. IV. 3. — 3 Marquart Mommsen : 
Handb. đ. rom. Altertiimer VII. 1. str. 1. 

M. Tulije Ciceron rodio se 106. u Arpinu, učio je u Ateni 
i na Rodu, bavio se politikom i govorništvom, a tek pod kraj života 
počeo je pisati filozofijska djela. Od tih su najznatnija : Acađemica, 
De finibus bonorum et malorum u 5 knjiga, Tusculanarum đisputationum, 
lib. V., De natura đeorum u 3 knjige, De divinatione u 2 knjige, De 
officiis libri III., De sencctute, De amicitia ; De legibus, De fato; ova 
posljednja djela nijesu potpuna, a ima ih, od kojih su ostali samo od¬ 
lomci. 

O njem isporedi napose: Luthardt: Die antike Ethik. Leipzig 
1887. — Weissenfels : Cicero als Schulschriftsteller. Lpzg. 1892. (I.); 
Ciceros Philos. Schriften. Lpzg. 1891. (II.). — Th. Zielinski : Cicero 
im Wandel der Jahrhunderte. Lpzg. Teubner. 

August Horneffer: Das klassische Ideal. Lpzg. str. 94—129.: 
Cicero und die Gegenwart je kićena obrana Cicerona. 

4 Nat. deor. I. 5. De off. II. 1. Acad. II. 3. — 5 Weissenfels 
Cicero als Schnlschriftsteller str. 183. 6 Seneca Dialog X. 10. 1. 

— 7 De nat. deor. I. 21. II. 32. — 8 Falkenbcrg : Gesch. d. neueren 
Phil. 1905. 5 str. 3. — 8 Weissenfels : Spom. djelo str. 189. — 10 De 
fin. bon. et mal. V. 12. — 11 De off. III. 20. isp. II. 11. — 12 De 
off. I. 7. 

Medju eklektike spada i liječnik Klaudije G a 1 e n iz Pergama 
(131—201), koji je u povjesti logike poznat poradi toga, što je trima 

Aristotelovim siiogističkim figurama dodao jednu nevaljanu četvrtu ; 
istakao se kao liječnik i filozof ; u filozofiji sc povodi za Aristotelom, 
dodajući mu neke platonske i stoičke elemente. 


OdsjeK drugi. 

§. 5. Novoplatonizam. 

Mlađji Pitagorovci : Nigidije Figul (umro 45. pr. Kr.), 
Apolonije iz Tijane, M o d e r a t iz Gada. 

Za nauku isp. Zellera i Wmdelbanda. 

1 Windelbanđ str. 205. — 2 O đemonologiji i mantici novopita- 
gorovačkoj isp. Windelbanđ str. 206. — 3 Ovisan od mladjih Pitago- 
rovaca jePlutarh iz Ileronc je, poznati životopisac (po prilici 
48—125 posl. Kr.) i A p u 1 e j iz Mad jure. 

F i l o n Aleksandrinac (30 pr. Kr. do 50 posl. Kr.). 

Za nauku osim Zellera i Windclbanda isp. A. F. Dahne : Gcscliiht- 
liche Darstellung der judisch-alexandr. Religionsphilosophie. Halle 
1834. Des Juden Philo Buch von der Weltschopfung hrsg. und erkl. 
von J. G. Miiller. Brl. 1841. M. Friedlander: Der griech. phil. im A. 
T. Brl. 1904. E. Selbn: Dic Spuren d. gr. phil. iru A. T. Lpzg. 1905. 
Bois Henri: Essai sur les origines de la phil. judćo-alex. Weisse S. : 
Philo von Alex. und Moses Maimonides Halle 1884. U najnovije doba 
počeo je izdavati spise židovsko-helenističke književnost dr. Cohn ; 
I. sv. donosi u prijevodu Pbilona. 

4 U aleksandrinskoj školi je nastala misao o ovisnosti grčke 
filozofije od židovstva, a u vrijeme patristike se ta misao uvriježila ; 
u I. sv. ove knjige (str. 36—58) istaknut je Zellerov sud o neosnova- 
nosti te misli. 

Amo ni je Sakka (173—242). Plotin (204—270). ]am- 
blih (f 330). Plotinove spise izdao je u ,,6 E n e a d a“ učenik mu 
P o r f i r i j e, koji je u srednjem vijeku znatan bio po .djelu Elcrayiayrj 
ets T&s xa(rjyo(>(as. 

Isp. A. Richter : Neuplat. Studien. 5. Heftc 1864.—1867. 

Volkmann R. : Die Hohe d. ant.. Aesthetik od. Plotins Abh. vom 
Schonen. Stettin 1860. 

Kichner H. De Phil. d. Plotin. Ilalle 1854. 

Horst C. : Plotins Aesthetik I. 1905. 

5 I. 7. 5. V. 3. 13. VI. 8. u. III. 8. 9. — 6 IV. 3. 1. I. 2. 

3. IV. 22. — 7 III. 9. 3. — 8 III. 6. T3. — " I. 8. 5. I. 1. 14. — 

10 O estetici Plotinovoj vidi u nas dra. F. pl. Markovića : Razvoj i 
sustav estetike str. 118—120. — 11 I. 2. 3. I. 66. — 12 I. 5. 10. 

I. 4 . 11. — 33 I. 3. 2. isp. III. 5. VI. 7. 35. V. 8. ro. VI. g. ti. — 

14 I. 2. 6. VI. 7. 35. III. 9. 2. — 15 III. 9. 3. 

Filozofija u srednjem vijeku. 

Izuzevši arapsku i židovsku filozofiju sva je filozofija srednjega 
vijeka kršćanska. 

Historijski nađovezuje ona na židovstvo. Ovo je sa svojim 
monoteizmom, vjerom u jednoga osobnoga boga, koji stoji nad svijetom 
i izvan njega, mišljenje zapadno navratilo u pravac, gdje je cijeli nazor 
o svijetu i životu dobio posve novi oblik. Što se samoga židovstva tiče, 
valja istaknuti, da ni u mišljenju njegovu ne manjkaju naturalistički 
elementi : Jahve bio je bog grmljavine i oluje, te se takav i ukazuje 
Mojsiji na Sinaju; jednako se i u ćudorednim zapovijedima i zabranama 
vidi prirodna sveza s životnim prilikama naroda, i one su toliko plod 
duha narodnoga, kojemu tragovi vode do najstarijih vremena. Ali kako 
je stara svijest naroda, tako je staro u njoj i uvjerenje o o b j a v i. Ovo 
uvjerenje sve više potiskuje naturaiističnc misli : ideja božanstva rje¬ 
šava sc svih naturalističkih primjesa i dovija se čistome monotei zmu, 
koji osobito jasno izriču proroci. Bog se pomišlja kao biće uzvišeno, 
sveto, pravedno i mudro. Što je življe i jače bilo u koje vrijeme ovo uvje¬ 
renje, to je življi etičko-religiozni odnošaj postojao izinedju naroda 
izraelskoga i Jchove ; kadgod bi pak ovo uvjerenje oslabilo, narod bi 
zapao u naturalizam i kumirstvo. Iz onoga etičkoga i religioznoga od- 
nošaja proizišao je onda i teokratski sustav državni: kralj je 
ujedno i vrhovni svećenik, jer je sav narod bogu posvećen i stvorio s njim 
ugovor, da će držati vjeru njegovu ; bog i otac naroda, što si ga je iza¬ 
brao, a znak toga ugovora je kovčeg zavjetni. No bog naroda izraelskoga 
je ujedno i bog svijeta, proroci su naviještali, da će doći mesija, koji 
će sve narode privesti na. put prave vjere, koju čuva odabrani narod, — 
to su bili povodi, da narodno vjerovanje židovsko dobije izrazitu ten¬ 
denciju k univerzalizmu. Ovo se izvršuje u kršćanstvu. 

Prema onome etičko-religijozuome odnosa ju udesi še se sve životne 
prilike u naroda židovskoga. Mojsija je sa Sinaja donio zakon, koji ođ- 
redjuje odnošaj naroda prema bogu i čovjeka prema čovjeku i to prema 
roditeljima, prema životu, imetku, javnome poštenju, bližnjemu i ženi 
bbžnjega u zaštitu obiteljskoga života, koji je i danas još u Židova uzoran 
kao malo gdje. Sve ove odredbe vrijede dakako samo unutar granica 
židovskoga naroda, •— ali ovo narodno ograničenje ćudorednosti prema 
svim je prilikama posve razumljivo ; ta ležalo je već u ideji odabranoga 
naroda, da se što manje pomiješa s nevjernicima i da što čišću sačuva 
vjeru, dok dođje čas, kad će biti naviještena cijelome ljudstvu. K onim 
dakle zapovijestima dolaze još i druge o lihvi, o plaćanju zarade, o pot¬ 
pori siromaha, udovica i siročadi, o poštovanju staraca, o postupanju 
sa strancima, u kojima se vidi vrlo humano osjećanje. Sva ova ćudo- 
rednost sc veže uz jedan viši stožer : ljubav k bogu, i jedan niži: Ijubav 
k bližnjemu. K tome pridolaze još i propisi o obredima i žrtvama. Ovi 
učiniše, da se u vremenu unutrašnja strana ćudorednosti sve više za¬ 
nemarivala ; ćuclorednost postajala je izvanjska, na mjesto žive vjere 

dolazi obdržavanje zakona ; u svezi s tim nastaje posebna vrsta uče- 
njaštva, koje izučava zakone i tumači u sinagogama. Na drugoj strani 
opaža se — osobito oko mrtvoga mora — prilično brojna sljedba, koja 
traži priprost, jednostavan život uz zajedništvo dobara, traži uzdrža- 
ljivost — pače i od bračnoga života i zahtijeva blago, ponizno, milo¬ 
srdno djelovanje, a pored svega strogo obdržavanje zakona i obreda. 
Ova upravo asketska i pustinjačka sljedba E s c j a c a stoji u čudnoj 
opreci s nađutim f ari zej s tvom. Istodobno dolazi iz Aleksandrije 
pravac, koji nastoji židovski nazor holenskome shvaćanju prilagoditi. — 
To su evo jedne, historijske pretpostave kršćanstva. 

Druge sačinjavaju općeno raspoloženje, kojemu ne mali 
dio donesoše općene političke prilike. Kako je pokazano u drugoj knjizi 
ove povjesti, mišljenje se pod kraj staroga vijeka nagnulo vjerskome 
raspoloženju ; nada u spasenje bila je to življa, što se veća potreba za 
njim osjećala. Proroštva su utrla laki put toj nadi, a želja ju je podrža¬ 
vala. Što je čovjek želio, u to jc i vjerovao. Čudesni znakovi se vidjahu 
i sve je putilo na to, da je blizu čas, kad će doći spas svijeta. Ne radi 
se o tom, kako si je priprost čovjek to spasenje pomišljao, važnije je 
ovo, da je slično raspoloženje bilo ne samo kod Židova nego i kod po¬ 
gana. Kod potonjih su osobito platonske i novopitagorovačke misli 
stvorile raspoloženje, koje je išlo u susret davnim nadama naroda izra- 
ilskoga. Ne valja pregledati ni ovaj momen.it, da su Grci kao najkultur¬ 
niji elcmeuat u velikom rimskom carstvu i Židovi imali jednako slavnu 
prošlost, koje uskrsnuće su željeli, a neki i vjerovali u nj. Rimsko pak 
carstvo, koje sc protezalo od Babilona do Gada b’lo je najzgodnije mjesto 
da se u njem. razvije svjetsko građjanstvo, univerzalistična religija 
i etika. 

U središtu pak cijeloga ovoga raspoloženja, nadanja i željenja 
stoji božanska ličnost Isusov a. Poznato je dosta, kako ga kršćanstvo 
prikazuje, pa nije ovdje mjesto, da se to ponavlja ; u ostalom o tom 
pobliže u W eltcr - W eltzeovu: Kirchen!exicon pod riječju 
,,Jesus‘', i isto tako u Realencyclop. fiir prot. Thcologie und Kirche. 
Ovdje nam je spomenuti najvažnija djela, koja su poradi svojega raci- 
jonalističkoga i kritičkoga stanovišta u pitanju života i ličnosti Isusove 
izišla na glas. U prvom je redu ovdje R e n a n o v životopis, koji je pisan 
•načinom, kakovim samo Francuz može pisati. E. Renan tumači ličnost 
Isusovu psihologijski: Isus je samo nosilac općenoga raspolo¬ 
ženja, sanjar, koji je premalo volje imao, da se opre raspoloženju, koje 
ga je proglasilo mesijom ; jednom riječi, čovjek iz Renanova djela do¬ 
biva dojam, da Isus nije ni malo kriv, što je — postao bogom. Drugi 
poznatiji životopis Isusov potječe od D. Straussa, koji naprosto 
proglašuje evangjelja za legende, koje su načinjene prema potrebama 
onoga doba i proročanstvima iz starino. Što se inače o tom pitanju mi¬ 
slilo i tvrdilo sa historijsko-kritičkoga stanovišta, vidi u Dictjonnajre 
des Sciences religieuses VII. sv. pod riječju Jesus. 



O sveto pak isporedi ova djela : 

F. C. Baur : Apollonius von Thyana und Christus. Verhaltniss 
dcs Pythag. zum Christent. 

I. Dollingcr : Heidentum und Juđentum. Regensburg t857. 

Fr. Drtina: Krest’anstvf. Prag 1889. 

O. Fliigel : Die Sittcnlehre Jesu. Langensalza 1888. 

M. Friedlander : Die relig. Bewegungen innorhalb des Judent im 
Zeitalter Jesu. 1903. 

Ad. Harnack : Das Wesen des Chistentums 1903. 

O. Pfleiderer : Die Entst. des Christent. 5903. 

E. Renan : Gesch. d. Volkes Israel (njem. prijevod u Brl. 1894.). 

Schanz : Apologie des Christentums. 

A. M. Weiss : Apologie des Christentums. 

Za povijest filozofije srednjega vijeka znatni su autori E r d- 
m a n n, S t 6 c k 1 , U e b e r w e g ; napose ćemo spomenuti ovdje : 

Z. Gonzalez : Histoirc <le la pliilos. Trađ. par. G. Pascal. Pariš 
189(5— 189 r. 

Mannheimer : Gescli. d. Phil. U. 1904. 

Murbach : Gesch. d. Phil. des M.-A. Epgz. 1841. 

Fr. Picavet : Esquise d' une hist. generale et comp. d. philos., 
mćdiev. Pariš 1904. 

H. Ritter : Die christl. Philos. Gottirigen [858—1859. 

M. De Wulf : Hist. de la philos. mćdiev. 1900. 

O. Willmann : Gesch. d. Iđealistnus II. sva 

Za pojedine nauke : Za psihologiju najbolje je djelo Siebccko\o ; 
rasprava o skolast. psihologiji spominje se na drugom mjestu. — Za 
logiku znatna je P r a 111 1 o v a povijest logike. — Za e fc i k u ispr. Lut - 
hardt • Gesch. d. chr. Eth. I. 1808. — Zicgler : Gesch. d. chr, Ethik. 

O sredovječnom nazrijevanju i mišljenju uopće : 

Eicken : Gesch. und syst. d. m.-alt. Weltanschauung Stuttg. 1887. 

G. Grupp : Kulturgesch. d. M.-A. Stuttg. 1894—1895. 

II. Reuter : Gesch. đ. relig. Aufklarung im M.-A. 2 sv. 1875.—1877- 

Od većih zbirka djela spomenuti je Mig ne ova Patrologia, u 

dva niza, najveće dosada izdanje latinskih i grčkih pisaca iz doba pa- 
tristike, ali nije posve pouzdana. Daleko vrednija su izdanja bečke 
i berlinske akademije sredovječnih pisaca; napose spomenuti jo 
još V. Cousinovo izdanje : Fragments d. phil. du moyen age. Par. 1856, 

* 

* * 

Na ovome mjestu pristat će, ako sc kaže nekoliko riječi o tome, 
zašto je povijest filozofije srednjega vijeka opširnije prikazana, nego je 
to inače običaj. Jedan je razlog tome, što je za sada ova knjiga jedina u 
nas, koja o tome predmetu radi, drugi je pak i to, što joj je do praved¬ 
nijega prosuđjivanja sredovječne filozofije, nego to obično biva. O njoj 
se naime vrlo često krivo sudi : dijelom iz nepoznavanja, dijetom, zato. 



što se ne luči dosta onih pojava u sredovječnoj kulturi, koje s njom 
ne stoje ni u kakovoj svezi (kao što je n. pr. vjerovanje u vještice i si.), 
a najposlije i zato, što se u drugu ruku ne uvažuju dosta one prilike, iz 
kojih, je sredovječni nazor nikao. Ovdje se dakako radi samo o filo¬ 
zofiji srednjega vijeka. Pri njezinom prosudjivanju ne smije se za¬ 
boraviti, da. je nastala u vrijeme, kojemu je najpreči bio religiozni interes, 
kao što je drugim vremenima preći interes politički, znanstveni, umjet¬ 
nički, etički ; u toliko pak srednji vijek prikazuje jednu fazu u razvoju 
ljudskom, koja porod svih zabluda, što su je pratile, ne smije u cjelini 
duševnoga života čovjekova manjkati. Bar ovu historijsko-kulturnu 
vrijednost ostavit će objektivna nauka srednjemu vijeku uvijek — 
to tim više, što će stalnije biti njezino uvjerenje o relativnosti 
ljudskoga mišljenja, dakle i onoga, sa kojega se odredjuje vrijednost 
pojedinim filozofijskim sustavima prijašnjih vremena. Onda ne će po¬ 
bijajući jedno dogmatičko mišljenje samo zapasti u drugo. Veli se, da 
je srednji vijek bio neslobodan u mišljenju ; tome ipak nije tako. Sreduji 
vijek nije ni poznavao slobode nauke — a ignoti liulla cupido ; što čovjek 
ne poznaje, za tim i ne teži. Mislioci su srednjega vijeka u svojim djelima 
dali izraza svojemu uvjerenju i uvjerenju svoga doba, oni nijesu ni 
osjećali, da ih nauka crkvena steže. Kršćansko su dogme bile za njih 
objektivni duh, kojemu su se podredili baš tako, kao što se današnji 
čovjek podredjuje općeuome duhu svjetovnoga nazrijevanja ; uzme li 
se to na um, ne će se moći kazati, da ljudi kao Anzelmo, Albert Veliki, 
Toma Akv., Duns Scotus nijesu bili slobodni. Srednji je vijek stvorio 
iz svojega uvjerenja kršćansku filozofiju ; iz općenih pretpostava nji¬ 
hova. mišljenja nije se ni moglo misliti drugo, nego da filozofija bude 
ancilla theologiae. Srednji vijek dakle ne poznaje slobodu nauke, ali 
i ne čezne za njom — dakle se i ne osjeća vezan, neslobodan, što se 
pak govori o srednjem vijeku kao vijeku mračnjaštva, nazatka, to je 
davno objektivna, nauka zabacila. „Daleko — veli F r e u- 
d e n t h a 1 u A r c h i v u za. povijest filozofije — iza nas leži 
vrije m e, k a d je p o v r š n a i ne p r a v e đ n a povij e s t 
srednji vijek naprosto o d s u d i 1 a. Gdje se prije vidjelo 
neznanje i praznovjerje, besmisleno prosto ponavljanje starinskih misli, 
slijepo vjerovanje, danas se vidi mnoštvo znanstvenih radova odličnih 
mislilaca, cijela jedna kultura, kojoj se ne samo umjetnost nego i 
znanost današnjega doba, mnogo zadužila. (Zur Bciutheilung đ. Selio!. 
A. tur Gesch. d. Phil. III. 22—49. isp. Alzog : Universalgesch. d. 
christ . Kirche I.® str. 402.) 


* 

* * 

Raspored grmlje ide u glavnome prema razdiobi U e b e r w e- 
go voj (Grundr. d. Gesch. đ. Phil. II.). 

PatristiKa. 

Općeni značaj patristike. Patristika stoji isprva na 
stajalištu, da je kršćanstvo prava filozofija ; u njem nazrijeva očito¬ 
vanje božanskoga uma, koje sc u umovanju ljudskom prije kršćanstva 
samo djelomično očitovalo. S tim su se vezale i neke povjesno-filozofijske 
misli. No već u gnosticizmu kršćanska nauka poprima helensko odijelo, 
te je bila pogibelj, da će se u opće stopiti s poganskim, shvaćanjem. Pa 
ipak je sve očitija bila. potreba, da i ona dobije sustavni oblik ; tako 
je onda kršćanstvo nastupilo baštinu poganstva. Isprva su crkveni oci 
razne sustave antikne filozofije upotrebljavali kao osnov kršćanskoga 
mišljenja, čim se više nego 1000 godina podržavala sve/.a sa starim 
svijetom. Pod kraj ovoga doba opaža se već, da će ugled Aristotelov 
prevladati. 

O ovom razdoblju isporedi : 

Alzog : Gruudriss đ. Patrologic 1884. 

Baur : D.is Christcnt. dcr 3. ersten Jahrli. Tubingen 1860. 

Ad. Harnack : Lehrb. d. Dogmcngesch. 1894—1897. 

I. Huber : !Die Ph.il. d. Kirchcnvater. Munchen 1859. 

Alb. Stockl : Gesch. d. Phiios. zur Zeit der Kirchenvater. Mainz 1891. 

§ 1 . 

K ovome odsjeku ispor. napose : 

Denis : De la phiios. đ’ Origene Pariš 1884. 

C. Ernesti : Die Ethik des T, F. Clemens von X \lex. Paderb. 1900. 

§ 2 . 

Gregorije iz Niše. — A u gusti n. — Boetije. 

1 Or. catech. mag. cap. 5. — 2 Na ist. mj. cap. 3. — 3 Na ist. 
mj. c. 10. —■ 1 Na ist. mj. c. 11. 

Augustinova djela izdana su u Migneovoj patrologiji scries lat,. 
32—47 ; osini toga u C.orpus scriptorum ecclesiast. bečke 
akademije. 

O njem rade ova djela : 

Joh. Bicglor: Die civ. Doi des hl. Aug. Parderb. 1894. 

T h. Gangauf: Des hl. Aug. Lehre von Gott. Augsb. 1883. 

G. v. Hertling : Der Untergang d. ant. kult. Augustin. Meinz 1902. 

W. Kalil : Die Lehre vom Primat des Willens bei Aug., Duns 
Scotus und Dese. Strassburg 1886. 

Poujoulat : Histoire de saint August. Pariš 1852. 

Storz: Die Pliil. d. hl. August. 1882. 

K. Scipio : Des Aur. Aug. Metaphysik im Rahmen seiner Lehre 
vom Uebel Lpzg. 1886. 

5 De trin. 13. 3. — 8 De vita beata cap. II. — 7 Soliloq. II. r. 
De vita beata II. De lib. arb. II. 7. — 14 Confes. XII. 25. De lib. arb. 

II. 12. — 9 De orđ. II. 16. — 10 Dc gen. ad litt. 4. c. 12. quae virtus . . . 
si a!iquando cessaret, natura conciderct. — 11 De civ. Dei XIV. 11. 
XIX. 13. — 12 De quant. an. c. 33. De civ. Dei XXI. c. 10 — 13 De 
civ- dei XIV, 6. — 11 Plot. Enn. V. 2. s. 


Skolastika. 

Općeni značaj. Skolastika postavlja oštru razliku izmedju 
filozofijske i teologijske spoznaje, onu u punoj mjeri podaje po njezinu 
nvš’jenju Aristotel, ovu nauka crkve; po ođredjenju medjusobna 
im ođnošaja, po krugu slobode, a prema tome i po većoj ili manjoj spo¬ 
sobnosti, koju pripisuju filozofiji za rješavanje posljednjih pitanja, 
razlikuju se sustavi ovoga doba. Inače svi podržavajući razliku izmedju 
spoznajo ljudske i božanske dopuštaju, da mišljenje ljudsko može i 
smije obuhvatiti sve, pa i vjerski sadržaj : a u tom baš leži snaga sko¬ 
lastike, ali ujedno i klica, koja ju je iz nje same morala rastočiti. Ona 
je doduše u to doba i sluškinja teologije i podvrgava se manje više ugledu 
crkve i drži sc dogma crkvenih — ah u biti svojoj ona je ,.emancipacija 
duha' 1 , iz koje kao zreli plod izvire zahtjev samostalnoga neovisnog 
filozofijskoga mišljenja u novo doba. Ona je, kako kaže Feuerbacb, 
očitovanje probudjena života razumova, koji se unutar crkvenoga duha. 
samo tako mogao očitovati, kako se očitovao ; po svojem značenju 
i određjcnju ona je afirmacija slobode duha, da istražuje i ispituje sve, 
te je po historijskoj zadaći tu slobodu i rodila, a ako joj je kad bila pro¬ 
tivna, onda to vrijedi za skolastiku, koja nije bila više nego — mrtva 
historijska relikvija. (Isp. otom : Schiniđt Gcsch. d. Paedag. II. 271—272.) 
Cijelom skolastikom provlači sc jedna ideja, ali se ipak u raznim krajevima 
prilagodjuje narodnoj osebujnosti. Pojedini veliki skolastici zastupaju 
pojedine velike narodnosti : Abelard po cijelome nemirnom, lakoumnom 
biću i duhu zastupa pleme francusko, Albcrt Veliki po svojem siste- 
nvatičarskom duhu pleme njemačko, Toma Akvinski pleme talijansko, 
koje 'sc ne ističe toliko „kritikom onoga, što mu je dano, koliko nad¬ 
ziranjem i upravljanjem produktivne djelatnosti dulia" •— a Duns Scotus 
(i W. Occam) predstavljaju pleme englesko i njegovu filozofiju „zdrava 
razuma", koja kritički ustaje protiv umjetnih silogizama skolastike 
i pokazuje put iz nje u oslonu — na iskustvo. 

Razdioba. V. Cousin dijeli skolastiku u tri doba, koja ozna¬ 
čuje riječima o od nosa ju filozofije i teologije kao suborđination absolue 
u Anzclma, alliance u Tome Akv. i commencemcnt d’une separation 
u Duns Scota. Ne će biti manje opravdano, ako se utjecaj arapske filo¬ 
zofije uzme kao najznatniji dogadjaj, kojemu skolastika ima zahvaliti 
svoj razvoj u 13. stoljeću, prema čemu se onda skolastika raspada u 
doba od IX. do XIII. stoljeća i u doba procvata u XIII. stoljeću, nakon 
čega brzo nastupa propadanje. O tome razdoblju ispoređi osim V. Cousina 

B. Haureau : Hist. de la phil. seolast. 3. sv. 1872—1880. 

M. Schneid : Aristoteles in d. Schol. 1875. 

H. Siebeck : Zur Psych. d. Scholastik A. f. Gesch. d. Phil. I. II. III. 
A. Stockl : Gcsch. d. Phil. des M.-A. Mainz I. 1863. II. 1865. 
Prijegleđ skolastike podao je F. Picavet u Revue philos. XXXV. 
(i 8930 - 

§ 3 . 

Iv. Skot. Erigena — Roscelin — Anzelmo — Abelarđ. 

Ivan Skot. Erigena. Najznatnije mu je djelo De divisione 
uaturae ; preveo je k tome djela Dion. Areopagite. Radi kriva naučauja 
bi svrgnut od pape Nikole I. s učiteljske stolice na Sorboni ; on se 
utekao Alfredu Velikome, ali bi po pripovijedanju ubijen od redovnika, 
kojima bijaše opatom u Mulmesbury-ju. Razum mu je drukčiji oblik 
objave, oboje potječe od boga — te ne može doći u opreku. Ove ga 
misli čine prvim skolastikom. 

O njem isp. I. Huber : Joh. Sc. Erigena. Miinchen 1861. I u Ersch- 
Gruberovoj enciklopediji ima o njemu članak. Djelo mu je na njemački 
preveo L. Noack (u 2. sv. 1871—1874.). 

I De div. naturac II. 15. III. 17. IV. 16. II. 16. — 2 Ibid. I. 66. 
69. — 3 Ibid. I. 64. — 1 Ibid. III. 19. I. 2. II. 28. Novopl. elem. je u 
njem i to, da bog stvaranjem razrešuje svoju neođređjenu prirodu u 
duh i tvar i sve, što jest. Isp. I. 13. III. 20. — 5 II. 29. — 6 II. 25. 

— 7 II. 23. V. 20. 25. — 8 V. Cousin i D. Haureau drže cijelu sko¬ 
lastiku samo rasprom o univer zalij ama. Tome se protivi F. Picavet. 
Revue intern. de l’enseig. Pariš 1893. Da taj problem nije ni jedini ni 
naj znatniji, sudi i De Wulf: Introd. de la phil. neoscolastiquc.’ Louvain- 
Paris. 1904. str. 124. O razvoju samoga problema vidi članak od istoga 
pisca u Arch. f. G. d. Phil. IX. str. 427—444. i spomenutu raspr. 
Siebeckovu. 

* 

Od Roscelina (11. stolj.) nema spisa. Nauka je njegova po¬ 
znata iz djela Anzelmovih i Abclardovih. 

!l Ans. d. fide. tr. c. 2. — >° Na istom mj. c. 1 . 

* 

Djela A nzelmova imađu svagda povod u nekome drugom 
djelu ili nauci ; uslijed toga su i raznolikoga sadržaja, ali se ipak u svima 
zapiža sustavno mišljenje, kojim je utro put skolastici. Djela su nm : 

Dialogus deveritate, Monologiuin, De fide Tri- 
nitatis, De libero arbitri o, Cur Deus homo, De con- 
ceptuvirginali. 

Editio princeps I.yon 1651. 

O njem isp. : Hasse : Ans. v. Cant. Lpzg. 1843. ( u 2 sv.). 

II O tom raspr. Monol. c. 7. isp. i cap. 31. 34. — 12 Monol. cap. 33. 

— 13 Monol. cap. 45—54. De trin. c. 8., gdje sc za dogmat o trojed- 

nomc bogu navodi poredba s izvorom, rijekom i jezerom, u koje se 
rijeka izlijeva ; sve troje je iste prirode, i može imati isto ime, svako je 
za sebe nešto, a ipak sve troje jedno. — 14 Prosi. c. r. — 15 Monol. c. 
r. u kojem sc dokazu Anzclmo povodi za Augustinom. — 1,5 Monol. 67. 

— 17 De lib. arb. c. 1. — '» De lib. arb. c. 11. — ,!l Na ist. inj. c. 7. 

— Na ist. nvj. c. 2. 5. — 21 De času diaboli c. 27. — 22 Cur Deus 
homo I. 5. 13. 19. — 2:1 Cur Dcus sv. I. e. 11. — 21 Iz pojma slobode 
izvodi u spisu De conc. virg. bezgrešno zaćcćc (isp. os. c. 18. 2T.) i brani 
Anzelmo, kako ga je poslije njega jedino još DunsScotus branio kao 
nauku, koja iz pretpostava kršćanske nauke nužno izvire.— 26 Wihdelb. 
Gesch. d. neueren Phd I. 1899. str. 4. — 2 » Cur D. homo I. 2. — 
27 Ibid. — 28 prosi. c. . 

* 

Abelarđ (1079—1142) opisao jc svoj život u djelu Historia 
calamitatum. Proživio jc buran život, općeno je poznata njegova ljubav 
k HcLoi zi. Od djela mu bi Introductio a d theologiam ođ- 
sudjena (1121), ni Thoo !. Christiana nije prošla bolje; etičko 
djelo S c i t o t e i p s u m pokazuje empiristično psihologijsko shvaćanje 
u etici ; kao slobodoumnoga mislioca očituje ga djelo Sic e t 11 o n , 
u kojem uz svaku dogmu navodi oprečna mnijenja crkvenih učitelja, 
pri čem mu je bila očito namjera opravdati svoje slobodoumno stano¬ 
vište prema autoritetu. 

Djela mu jc izdao V. Cousin u Parizu 1849—1859. u 2 sv. 

O njem isporedi : A. Hausrath : Ab. Cebcnsbilđ Lpzg. 1893. 

28 Thcol. ehr. II. 3. — *> II. 22. 62. — 31 II. 23. Kao svuda drži, 
da bi se i nauka o bož. trojstvu morala dokazivati razlozima iz onih 
pisaca, koje protivnici one nauke cijene i drže za ugled. Sam čini to 
pozivajući sc ponajviše na Platona. — 32 Prantl TI. 174.— 33 Eth. c. 3. 

— 34 Ibid. —* -’- 1 Ibid. — 30 Eth. cap. 13. 

§ 4 . 

O nastavku grčke filozofije u bizantinskoj nauci isp.: 

Die Continuitat der griech. Pliil. in der Gcdankenwe!t der Byz. 
A. f. Gesch. d. Phil. IX- 225—246, 

K. Krumbacher : Gesch. d. byz. Lit. Miinchcn 1891. 

O arapskoj filozofiji ispr. bibliografsko djelo: 

C. Brocfeclmann : Gesch- d. arab. Tat. I. II. Weimar 1898—1902.. 
gdje se i fiiozofij. literatura spominje. 

Napose radi o njoj : 

Ritter : Gesch. d. Philos. VII. VIII. 

1 ... Stcin: Das erste Auftreten der gr. Phil. unter den Arabern 
A. 1 . G. d. Phil. VII. 350.—361. 

A. Stockl u II. sv. povijesti fil. srednj. vijeka. 

O Averoesu je najbolje djelo još i danas: 

Renan : Avveroes ct ]’ Avveroisme Pariš 1852. 

Alf arabi, kojega neki drže najvećim misliocem Islama, još nije 
našao svojega Renana. 

O židovskoj filozofiji u odnošaju prema skolastici radi I. Gutt- 
mann : Die Schol. d. 13. Jahrh. in ihren Bez. zurn Judent. Breslau 1902. 

Druga su djela : 

M. Eisler : Vorles. iiber die jiid. Philos. des M. A. 

S. Munk : Melangcs de pliil. juive et arabe. 

(S. Rubin : Heident. und Kabbala. Die Kabbal. Mystik. Wien 1893.) 

0 Maimoniđesu napose : L. G. Levy : La inetaph. de Maimonide 
Dijon 1905. 

Albert Veliki. — Toma A k vinski. — Duns Scotus. 

Albert Veliki je prvi upotrebio cijeloga Aristotela ; njegova 
.su djela većinom raspravljanje o sadržaju Aristotelovih djela ; no da 
ne bi tko o tom poslu njegovu krivo sudio, navest će se ovdje sud Ce¬ 
zara Cantua o njemu : Više vrlo učeni kompilator i osobito spretni tumač 
nego originalni mislilac, premda ga njegova neprestana razmišljanja 
dovode do novih rezultata, protumačio jc (Albert) gotovo sva djela 
Aristotelova, pri čem je upotrebio i djela Arapa i Novoplatonika. Ako 
dakle nije on istraživanja u logici, metafizici, moralu i teologiji učinio 
temeljitijim, a ono ih je proširio. Usprkos kasnijemu napretku nauke 

može se još uvijek nešto novo naučiti iz njegovih djela o fizici,.a 

ima pače i takovih istina u njima, kakovima se čovjek u ono doba i ne bi 
nadao." (Isp. Gonzalez: Die Phil. d. hl. Tb. v. Aq. T. 1885. str. 44. u 
prijevodu Nolteovu.) 

Editio princeps I,yon 1651. 

Novije izdanje je Borgnctovo, Pariš 1890—1899. u 38 vol. 

1 De caus. et process. univ. lib. 2. tract. 3. cap. 12. — 2 Summa 
tbeol. I. tr. 3. quaest. 13. — 3 U ist. dj. q. 17. — 1 U ist. dj. I. tr. 4. 
q. 20. — 5 U ist. dj. II. tr. 1. q. 4. act. 5. 

* 

O Tomi Akvi uskome ispor. slijedeća djela : 

Eucken: Die Phil. der Th. v. Aq. und die Kult. d. Neuzeit Halle 1886. 

I. Frohschamer : Die Ph. d. Th. v. Aq. Lpzg. 1889. 

M. Glossncr : Die Phil. d. hl. Th. v. Aq. (Philos. Festschr. zum 
Jub. s. H. Leo des XIII. hrsg. von Prof. dr. E. Crommer) Munster 1887. 

Gonzalez : Die Phil. d. hl. Th. v. Aq. (prev. Nolte) Rcgensb. 
1885. u 3 sv. 

Jourđain : La phil. de Th. d’ Aq. Pariš 1888. 

Sachs Jos. : Grundziige der Met. im Geiste des hl. Thom. v. Aq. 
Paderbora. 

Schneid. Mat. : Psychol. im Geiste des hl. Th. v. Aq. 1892. 

Schneid. Mat. : Naturphil. im Geiste des hl. Th. v. Aq. 1891. 

Werner : Dcr hl. Th. von Aq. 3 sv. Regensb. 1858—1859. 

De Wu'i : Etuđ. hist. sur I’estet. d. St. Th. d’Aq. Louv. 1896. 

I. Žmauc : Die Prinz. d. Moral bei Th. v. Aq. A. Gesch. d. Phil. 

XII. 290—302. 

Editio princeps 1593. 

Summa tlieologiae izdana je nebrojeno puta ; ima i izdanje Migneovo. 
Par. 1860-—6r. 

Cjelokupno izdanje prirediše St. Frette et P. Mare, Par 1873—1882. 
u 42 sv. 

1 Summa theol. pars. I. quaest. 25. art. 3. — 8 O tom, kako 
Toma odredjuje pojam biti isp. de ente et ess. cap. 1. — 3 S. th. I. qu. 
i 1. art. 1. Ispor. Disp. de ver. qu. t. art. 1. — 4 Summa contra gent. I. 
cap. 62. — » Dc ver. qn. 1. art. 4. — 6 S. c. g. I. cap. 3. — 7 Disp. 
d. ver. q. 21. art. 5. — 8 Disp. de ver. qu. 21. art. 1. — 9 Disp. de 
malo q. 1. art. 3. Summa theol. 1. q. 49. a. 1. —• 10 De malo q. 1. a. 3. 

— 11 Contra gent. III. cap. o. — 18 Summa th. I. q. 2. ar. 1. ; contr. 

gent. I. cap. 11. — 13 S. th. I. q. 3. a. 4. — 14 U ist. dj. q. 19. a. 3. 

— 1C Ibid. q. 93. a. 4. — 18 In libr. sent. 2. d. 1. q. 1. art. 1. ; S. th. 

I. q. 45. a. 1. ; contra geut. II. j 5. — 1 7 Isp. o tom Summa c. gent. 

I. 26. — 18 Disp. d. pot. q. 3. art. 15. ; q. 7. art. 8. Contra gent. II. 13. 

—■ 19 Contra gent. III. 67. — 20 S. th. I. q. 75. art. 3. — 81 De anim. 
quaest. un. art. 1. — 22 C. gent. II. 57. —- 23 S. th. I. q. 76. art. 3. — 
24 S. th. I. q. 76. art. 4. — 25 Ibid. I. q. 76. art. 1. — 36 S. th. I. q. 
76. art. 8. C. gent.I I. 72. — 27 S. th. I. q. 82. art. i. — 88 De malo 
q. 1. art. 1. — 29 S. th. 1 . q. 82 art. 3. — 30 S. th. I. 2. q. 1. art. 5 ; 

q. 4. art. 4. — 31 S. th. I. 2. q. 66. art. r. — C. gent. III. 159. — 

33 De reg. princ. c. 6. 

* 

Duns Scotus. O njem ispoređi : 

K. Werner : Die Scholast. des spateren Mittelalt. I. Band : Duus 
Scotus Wien 188 r. 

Die Psych. und Et'keuntnisslehre de Joh. D. Sc. Denkschr. bečke 
akad. 1877. Phil. hist. Cl. XXVI. 

Die Sprachlogik des I. Duns Scotus. Sitzungsber. bečke akad. 
Phil.-hist. Cl. 75. Bud. 1877. 

Editio princeps. I.yon 1639. 

Sva djela izdao je u novije doba \Valding u 24. vol. Par. 1896. 
4 In libr. sent. (op. ox) 1. dist. 2. q. 3. — 8 Quaest. quodl. 14. — 
3 i. dist. 2. q. 4. ; dist. 5. q. 2. — 4 De rerum princ. q. 7. art. 1. art. 2. 

— 6 Ibid. q. 8. art. 4. — « 2. dist. 3. q. 2. i dalje. — 7 2. dist. 3. q. 1. 

— 6 Ibid. dist. 1. q. 2. i 3. — 9 Ibid. dist. 37. q. 2. De lib. arb. c. 8. 

— 10 Ibid. dist. 16. q. 1. —• 11 Ibid. dist. 42. q. 4. 

* 

* * 



335 


Roger Baco je pored Alberta Velikoga gotovo jedini, koji se 
bavio prirodnim rankama ; ali ne valja ni kod njega pregledati, da mu 
ideja iskustvene nauke još nije bila posve jasna. O njem radi: 

L. Schneider : R. Baco, Augsburg 1873. 

* 

Za O c c a m a ispor. : Karl Werner : Die Schol. des spat. Mittelalt. 
II. svezak. 

Eckharđtova djela izdana su prvi put u Baselu 1521. 

O njem ispor. : 

Greger W. Gesch. d. deutschen Mystik u I. sv. 

Bach : Meister Eckhardt. Vater d. deutschen Speculation Wien 1864. 

H. Denifle : Meister Eckhardt. ATch. fiir Lit. und Kirchengeschichte 

II. 1886. 

* 

Skolastika se poslije T4. stoljeća gubi s poprišta filozofije, ali se 
javlja opet u 16. vijeku ; i to u duhu tomističkome. Pokret ovaj nastaje 
u Španiji, osobito pak zauzeše se u njem za Tominu nauku Jezuite; 
rnedju kojima se istakao osobito Franjo Suarez (1548—1617). 
Još i danas je velik njegov ugled kod katoličkih pisaca. 

Knjiga četvrta. 

Filozofija novoga vijeka do Kanta. 

Općeno obilježje filozofije ovoga doba jest, da postaje 
svjetovna, koja je u srednjem vijeku služila gotovo isključivo samo 
vjerskome interesu i utvrdjivanju vjerskih nauka. Početak joj 
se ne da točno osjeći, kao što se uopće u povjesti duha ne dadu oštre 
granice povući, budući da često spadaju zajedno mislioci, koji su po 
vremenu rastavljeni, a i po nazorima srodni, a ne dadu se povući ni 
zato, što nijedan smjer ne nastaje odjednom, nepripravljen. To je i 
razlog, zašto se I pisci povjesti filozofije ne slažu svagda u tom, tko 
spada j o š u srednji vijek ili veću novi vijek ; tako baš N. Cusanus 
stoji sa svim svojim mišljenjem na razmedju, a ima i drugih mislilaca 
u ovo doba, koji su mu u tom pogledu slični ; uza to se opet na drugoj 
strani u koječem razilaze, te gotovo nije moguće pregledati svu onu 
raznolikost misli i nazora. Ali tako i biva u prelazno vrijeme, pa valja 
cijelo ovo doba uzeti za se kao kaos, iz kojega se izlijeva u novu filo¬ 
zofiju na jednoj strani empirizam (Baconov), na drugoj racijonalizam 
(Descartesov) ; onaj se prvi nastavlja u engleskoj filozofiji i završuje 
skepticizmom (Humeovim), drugi se nastavlja u Nizozemskoj, a onda 
prelazi (s Leibnizom) u njemačku filozofiju ; upoređo s tim radi se oko 
prosvjećenja u pogledu političkom, ćudorednom i vjerskom i kod En¬ 
gleza i kod Nijemaca, samo kod Francuza dobiva ono pod utjecajem 
engleskih misli revolucionarni karakter. 

Srednji jc vijek, budući da se oko jedne nauke kretao sav život 
i duševno zanimanje, imao gotovo jedinstveno obilježje ; imao je i po 
jedno središte : u vjerskim jc stvarima odlučivao Rim, u naučnim za 
dugo vremena Pariz. S novim doba započinje se decentralizacija naj¬ 
prije nastajanjem narodnih književnosti i državnim ujedinjenjem isto¬ 
rodnih plemena, a onda i u vjerskom pogledu nastajanjem i razvojem 
narodnih vjeroispovijesti : Rim dobi suparnika u Wittenbergu, Genfu 
(Luther i reformacija), Londonu (anglikanska crkva), a s Parizom za- 
podješe utakmicu sveučilišta (Prag, Leipzig i dr.) u ostaloj Evropi. 
Posljedak svega bio je taj, da jc mišljenje i nazrijevanje ljndi postalo 
raznoliko, dok jc u srednjem vijekn pored sve mnogolikosti ipak bilo 
nekako jedno ; mišljenje i nazrijevanje ljudi novoga doba nije se moglo 
oteti raznim utjecajima prirode i okoline duha narodnoga, a opažalo 
se to više nego ikada u srednjem vijeku, tako, te bi bilo vjerojatno kre¬ 
nulo na oprečne strane, da nije ovu razrožnu težnju ublaživao sve življi 
duševni saobraćaj. No taj nije bio toliko jak, da bi filozofiji bio oteo 
obilježje narodno, kako ga nije imala od grčkih vremena. Toj se činje¬ 
nici ne podaje svagda dovoljna važnost, kad sc govori o svezi novije 
kulturo s antiknom, premda ona pokazuje, da se pod utjecajem starine 
razvezala i djelovala isto tako elementarna prirodna snaga duha, jača 
od izvanjskih utjecaja, kakova jc negda djelovala pri stvaranju antikne 
kulture ; stoga neka ona činjenica bude još jednom spomenuta. 

Fischer Kuno: Geschichte der neueren Philosophie podaje 
opsežnu povjest nauke Descartesove (sv. i.), Spinozine (sv. 2.), Leib- 
nizove (sv. 3.) ; zatim Kantove, Fichtcove, Schellingove, Hcgelove i 
Schopenhauerove (sv. 4—9.) ■ napokon ima (sv. 10.) prikaz nauke Ba- 
conove i njegove škole. 

Erđmann J. E. : Grundriss d. Geschichte d. Philos. bearb. 
v. B. Erđmann 1896.* ' 

E u c k e n R. : Die Lebensanschauungen der grossen Denker 
1904. 5 

Falckenberg R, : Geschichte d. neueren Philosophie 1905.' 
Češki prijevod od Fr. X. Prochazke Praha (Laichter) 1899. 

Jul. Bergmann: Gesch. d. Philosophie 1892. -1893. Prvi 
svezak radi o filozofiji prije Kanta. 

Hoffding H. : Gesch. d. neueren Philosophie (u njem u pri¬ 
jevodu od Bendixenau dva sv. 1895. — 1896.) ističe osobito kulturno-hi- 
storijsku stranu, polažući važnost i ličnostima pojedinih filozofa. 

Winđelband W. : Die Gesch. der neueren Philosophie 1899.: 

Petronij ević dr. B. : Istorija novije filozofije. I. deo od 
renesansa do Kanta. Beograd 1903. 

Od priručnih djela valja osini već spomenutih (v. sv. I. str. 302) 
navesti : 

R. Eisler; Geschichte der Philosophie im Grundriss 1895. 

Vorlander K. : Gesch. d. Philosophie 1909.* 

Goswin U p h u c s : Geschichte der Philosophie als Erkeuntnis- 
kritik 1909. 

E. Diihring: Kritischc Geschichte der Philosophie 1894. 

Osim toga su za ovo doba znatna djela: Ed. Grimm: Gesch. 

der Erkenntniskritik von Bacon zu Hume, 1890. — M. Vorlander: 
Gesch. d. philos. Moral, Rechts- und Staatslehre der Englanđer und 
Franzosen 1855. —• F. J o d 1 : Gesch. d. Ethik u dva sv. — A. Chia- 
p e 11 i : Le đottrine đella realita del niondo esterno nella filosofia mo¬ 
dema prima di Kant. 1886. — G i u s. R o s s i : La ćontinuitž. filosofica 
dal Galileo al Kant. Catania 1901. 

§. 1 . 

Za povijest prelaznoga doba napose vrijedna su djela : 

A. B i e s e : Die Entwicklung des Naturgefiihls im Mittelalter 
und in der Neuzeit. Leipzig 1889. 

J. Burckharđt: Cultur der Renaissance in Italien (izd. 2. 
Geiger 1899.). 

M. Carriere: Die philos. Wcltanschauung der Reformations- 
zeit u 2 sv. 1887. 

W. Diltbey: Auffassung unđ Analy.se des Menschen im 15. 
und 16. Jahrh. (Arch. f. Gesch. đ. Phil. IV. 604—651. V. 337—400). 

Drews P. : Humanismus u. Reformation. Lpzg 1889. 

F. Drtina: Myšlenkovy vyvoj evrop. lidstva. Praha 1962. 

F. Fiorentino: II risorgimcnto filos. net Quattrocento. Napoli 1885. 

E. Gcbhardt: La renaissance italienne 1887. 

L. Geiger: Renaiss. und Hum. in Italien und Deutschland 1892. 

Michelet: Die Cult. der Renaissance. Leipzig 1869.; 

Schellwien R. : Der Geist d. neueren Philosophie 1893. 

O Cusanovu mjestu u povjesti filozofije ispr. R. E u c k e n : 
Beitrage zu Gesch. d. neueren Phil. Nic. v. Kues als Ba.hnbrecher neuer. 
Ideen. Heidelberg 1886. ; Eucken nalazi u Cusanusa zametak filo¬ 
zofiji Leibnizovoj, Wundtovoj, Spcncerovoj i dr., što je svakako pre¬ 
tjerano, ali razumljivo baš kod Nijemaca, koji ponoseći se tim, da je 
njihov čovjek na početku filozofije novoga doba, njega uzdižu, makar 
da ga pri tom precjenjuju. 

O Gemištu Fletonu isp. Schultze F. : Gesch. đ. Philos, 
der Renaiss. I. Jena 1874. 

Skepticizam. 

M. Montaigne ( 1 533 —1592.} je prvi, koji je pisao eseje, ras¬ 
prave lako i duhovito pisane, pristupačne, širokim vrstama. Izdao je 
I. i II. knj. 1580. III. knj. 1588. O njem isp. I v. G e o r g o w :1 Montaigne 
als Vertreter des Relat in d. Moral. Leipzig 1889. i Kreibig spom. djelo 


Di. Albtrt Dizali: Povjest tUc; ofije. 11. 


22 



str. 65-—77. — Ne samo kao filozof znatan je Montaigne, nego i kao 
pedagog ; u povjesti pedagogije osvojio si je mjesto poglavito tim, što 
je u pojedinim poglavljima svojih eseja duhovitim, ali ujeđljivim na¬ 
činom isticao nedostatke u tadanjem uzgoju i obuci, i još više tim, što 
je naglasio važnost materinskoga jezika u obuci i potrebu učenja pro¬ 
matranjem i upoznavanjem stvari. Ispor. o njem R. H. Q u i c k u pri¬ 
jevodu B r. F o u s t^k e : VychoVatc]šti reformatori. Praha (Laichter) 
1897. — UzCharona (1541 —1603.) spada medju skeptike i F. S a n- 
c h e z, koji je tako daleko zašao u sumnju, da svako umovanje zavr- 
šuje čudjenjem, što drugi drži, da zua, i priznanjem, da on sam ne zna. 
(„Tu scis ne ? — At ego nescio"). 

Pravna filozofija. 

Macchiavelli (1469—1527.) — T. Morus (1480—1535.) — 
Jean Bodin (1530—1S97.) — Albericus Gentilis (od 

1551. do 16 r r.) — H. Groti us (583—1645.) 

Macchiavelli piša rasprave o prvih deset knjiga Fivijevih 
pod naslovom D i s c o r s i, zatim djelo II principe {1532). Osim 
toga Istorie fiorentine (1538). O njem piša Macaylay, 
Gerwinus (Hist. Schriften I.). Vrijedno je djelo R. Fester Mac- 
chiavelli, Stuttg. 1900. Je li Macchiavelli poznavao Aristotela i služio 
se njim ? O tom piša raspravu W. Lutoslavski: Erhaltung unđ 
Untergang der Staatsverfassung nach Plato, Aristoteles und Macchia- 
vclli, Breslau 1888., tvrdeći, da jest, ali ga je pobio H. L e o, dokazavši, 
da M. nije poznavao Aristotela, kad je pisao svoga „Principa". — Pro¬ 
tivnici naučanja Macchiavellijeva su protestantski pravni učitelji, na¬ 
pose Melanchton, od katoličkih učitelja Bellarmin (od 1542. 
do 1621.) i JuanMaria (1537—1624.) ; napokon ne valja zaboraviti 
ni carskoga protivnika F r i d r i k a TI. 

j' ; T. M o r u s je prvi istakao načelo snošljivosti. Njegovo je djelo 
De optimo rei publicae statu izdano u Londunu 1516. — 
Bodin je i raspravom Methodus ad facilem historiarnm cognitionem 
(1566.) zaslužan. — H. Groti a djelo De inre belli ct pacis prevedeno 
je u 2 sv. u Kirchmannovoj filozof, biblioteci. 

Filozofija prirode. 

L. V i v e s znatan je i kao pedagog ; pobijajući naime skoiastičnu 
logiku i oslanjajući se na svojega zemljaka Raym. od Sabunde, 
istakao je vrijednost iskustva za ljudsko znanje (po čem je preteča 
B a c o n u), i u svezi s tim vrijednost zornoga obučavanja, po čem je 
preteča I. A. K o m e n s k o m e. 

F. P a t r i c i u s. Gdje so i'što pisalo o njem, kao i popis njegovih 
djela, sabrao je F. pl. Marković u svojem rektorskom govoru „Filoz. 
struke pisci“ bilj. 1. Šteta, da rasprava istoga učenjaka o Fr. Petrišu, 
čitana u akademiji do danas još nije objelodanjena. — Pored Pe- 

triša ističu se i drugi naši zemljaci dijelom pristajući uz stariji smjer, 
dijelom ugadjajući novijoj struji. Od potonjih vrijedno je bar istaknuti, 
dok im još nije pobliže istražen rad, Jurja Dobrotića kao pri¬ 
stašu novoplatonizma (pod kraj 15. i početkom 16. vijeka), onda Jurja 
Dubrovčanina, koji je kvo čisti aristotelovac ustao protiv Cesara 
Cremomina,onda Antuna Me duša, koji jenešto mladji odP. Petriša, 
pa i Nikolu Gučetića, koji (osobito u pitanju besmrtnosti duše 
naginjaše Averoistima. O svem tom isp. rekt. govor dr. F. p. Marko- 
vića : Filoz. struke pisci Zgb. 1882. 

O Giordanu Brunu (1548.—1600.) isp. W. D i 1 t h e y. G. 
Br. und Spinoza (A. f. Gesch. d. Ph. VII. 269.—283.). S i g w a r t. Kleine 
Schr. I. str. 49. Najbolje izdanje njegovih talijanskih djela je D e L a- 
garđeovo. Gottingen 1888., latinskih izd. Fiorentino, Vitelli i Tosco. 
Napulj i Fiorenca 1879.—1891. 

G a 1 i 1 c j a jc prvi put istakao kao filozofa T o n n i e s (Anmerk. 
iiber die Phil. d. Hobbes Vjschr. f. wiss. Phil. II.). O utjecaju Demokri- 
tovu na nj V. Lowenheim (A. f. G. d. Phil. VII. 230.—268.), koji 
u obnovljenju Dem. nauke vidi moćan razlog odsudi Galilejevoj. O 
njemu i N e w t o n u isp. Vorreden und Einl. zu klass. Werken der 
Mechanik hrsg. von den Mitgliedern der philos. Gesellschaft, Lpzg. 1899. 
— K. L a s s w i t z Gesch. đ. Atomistik, Hamburg 1889.—1890. 

§ 2 . 

Bacon Verula ruski (1561.—1626.) —T. H o b b e s (1588.—1679.) 

— Herbert od Cherburya (1581--—1648.) 

Baconova djela: Essays 1597. posljednji put 1625. 
latinski im je naslov Sermones fideles. Zamišljeno Obnovljenje nauka, 
(instnuratio magna) nije izvedeno ; ,,D e dignita te et augmen- 
ti'S Scientiaru m“ izd. 1623. ; Cogitata et visa preradjena 
1620. u ,,N o v u m Organu m.“ 

Nova Atlantis je fantastična slika najbolje države, kao P. 
Mora ,,U t opija" i Cardanova „Civitas Soliš". Bacon je me- 
đjutim u svojoj Atlantis u odsjeku ,,D o m u s Salomonis" antici¬ 
pirao gotovo sav razvoj prirodnih nauka i tehnike. 

O njem osini K. Fischera napose F. H e u s s 1 e r: F. Bacon, Bresslau 
1889. — C h. Adam: Philos. d. F. Bacon, Pariš 1890. — ReichclE. 
Wer schrieb đas „Nov. Org." Stuttg. 1886. — želi dokazati iz porječnosti, 
da B nije pisao „Nov. Org.“, te skoro proglašuje Shakespearea auto¬ 
rom, ali i sam priznaje, da bi to bila presmjela misao. 

1 O moral, nazorima Baconovim isp. osim Essaysa i razna mjesta 
u De dign. et. augm. scient., tako osobito VII. 1—2. — 2 De dign. et. augm. 
III. 1. — 2 Nov. Org. I. 39. 44. De augm. V. 4. — 4 Nov. org. II. 94. — 
k De augm. V. 2. N. D. I. 105. — 8 Nov. org. I. 14. —- 7 Nov. org. II. 2. 

Hobbesova djela: Elementa philosophiae: de 
corpore (1655.), de homine (1658.), de cive (izdano prije ; g. 1642.) 



Le viathan ili o obliku i autoritetu državne vlasti (engleski 
pisano; g. 1651.). Najbolji poznavao Hobbesove nauke Tonnies 
napisao je o njem lijepu monografiju : Hobbes, Leben und Lehre. From- 
manns Klassiker II. Protiv Hobesa ustali su neki pristaše cambridgeske 
škole, kojima se nije mehanički i na materijalizam zanoseći način Hob- 
besov svidio, te su voljeli platonskim mislima ; spomenuti valja R. C u d- 
ivortha, S. P a r k e r a, H. Morea. 

Za engleski dcizam značajne su riječi Bolingbrockeove: 
„U salonima je dopušteno smijati se nesklapnim predodžbama crkvenim, 
u javnom su životu neophodno potrebne ; one naime stvaraju poslušnost 
mnoštva". Zato i nijesu Englezi svoje slobodoumlje — (izraz slobodo- 
umnik potječe od Co 1 1 i as a) — iznosili u narod, kao Francuzi. 

§• 5 . 

Ren 6 Descartes (1596.—1650.). 

Djela: Discours do la methođe — zajedno izdano s drugim 
raspravama pod naslovom Essais philosophiques. 1637. — Meditationes 
de prima philosophia 1641. — Principia philosophiae u četiri knjige 
(1644.) prikazuju sustavno njegovu nauku. — Traite des passions de 
1 ’ ame posljednje mu je djelo, izdano poslije smrti mu 1650. — Regles 
pour la direetion de 1’ esprit izdano takodjer poslije smrti. 1701. 

Izdanja njegovih djela: francusko od V. Cousina, 
njemačko u Kirchminnovoj filozofijskoj knjižnici. 

U svezi s tim neka bude spomenut i naš zemljak Benedikt 
S t a y, koji je u mUdemčkom žaru — k iko veli Bošković — prikazao 
nauku Descartesovu u pjesničkom ruhu (Benedicti St iy Ragusini Phi¬ 
losophia versibus tradita, Venetiis 1744.). Kasnije je odbio od nje. 
V. o tom spomenuti govor dr. F. pl. Mirko vica. 

0 Descartesovu životu i radu osim K. Fischera i naprijed spo¬ 
menutih kompendija i poj. djela ispor. P. Natorp: Descartes Er- 
kenntnistheorie Marburg 1882. — A. Koch: Die Psych. Descartes, 
Miinchen 1884. — A. Fouillee: Descartes, Pariš 1883. — Hoff- 
m a n n : Descartes Frommann Klassiker I. 

1 Disc. d. 1 . mćth. I. (Oevr izd. Cousin. I. str. 121—132.) II. 

(Oeuvres II. 138.—146.) passim. — a Rech. de la verite par les lu- 

mieres naturelles (Oeuvres XI. str. 334. Isp. Regles. XI. 222. — 
3 Medit. de prima phil. I. (Oeuvr. XI. str. 350). Princ, philos. I. 4. 5. 
Rech. đ. I. verite. — 4 Medit. d. prima phil. II. Princ, philos. I. 7—9. 
— 5 Princ ph. I. 44—45. Medit III. — 8 Medit. de prima phil. Objec- 
tiones et. respons. VII. — 7 Princ. ph. I. 17. 18. — 8 Ibid. I. 24. — 
8 Princ. ph. I. 22. —- 10 Princ. I. 29—30. — 11 Princ.'I. 48. 51—53. — 

82 Princ. I. 60. Medit. VI. Princ. II. 1. 4. 9. 11. O eksist. tjelesa 
isp. Princ. II. 20—25. — 13 Princ. III. 36—40. — 14 Traite des pass. 
de 1 ’ ame I. 7. — 15 Pass. d. 1 ’ ame I. 6. — 111 Med. I. 19. 21. 26. — 

7 Ibid. 30 i dalje. — 18 Disc. de la meth. III. 

§• 4 . 

A. Geulincx {1624—1669.) — B. Pascal (1623.1662.) — N. 

Malebranche (1638.—1715.) B. Spinoza (1632.—1677.). 

Geulincxova skupna djela izdana od Landa, Haag 1891.—1893. 

Pascalove Pensees sur la religion {1669.) svakojako mijenjane, 
posljednje izdanje od Moliniera 1877.—79. — Njem. prijevod s opaskama 
Voltaireovim u Reclamovoj biblioteci. — O njem E. Droz. : Ktude sur 
le scepticisine du P. Pariš 1887. 

Malebrancheova skupna djela izdana od I. Simona 1871, 

Spinoza. Mladenačko djelo Tractatus brevis de Deo et ho- 
mine eiusque felicitate (1659.) sačuvano je samo u holand. prepisu ; 
o autentičnosti se njegovoj danas ne sumnja više. Rano je napisano i 
nedovršeno djelo De intellectus eraendatione. Za života izašla su dva 
djela. 1. Diktati o Descart. filozofiji s dodatkom cogitata metaphy- 
sica (1663.). Joel drži, da je to izbor iz židovskih filozofa sa¬ 
stavljen u svrhu, da se protumače neriješena ili nerješiva pitanja 
Descart. filozofije. K. Fischer drži, da je njima htio označiti 
razliku svoje filozofije od Descarterove, ali je kasnije prihvatio Freu- 
denthalovo mišljenje, da su to sa stanovišta Dese. nauke u obliku 
mladje skolastike (Suarez) zbito prikazana glavna poglavlja metafizike. 
Freuđentha .1 uopće dokazuje ovisnost Spinozinu od mladje skolastike, 
te ispravlja Joela, Sigvarta, Avenariusa, koji panteizmu njegovu traže 
izvor u židovskoj skolastici i Giord. Brunnu, u čem se i opet slaže 
s K. Fischerom, koji drži, da je Spinoza pmteističku nauku svoju iz 
Descarterove ne samo mogao nego dosljednjim izvodjenjem i morao 
izvesti. 2. Tractatus theologico-politicus (1670.). 

Najznatnije djelo: Ethica ordine geometrico demonstrata izdano 
je malo po njegovoj smrti. 

O njem ispor. osim K. Fischer i drugih povjesnih djela : 

Th. Cassirer: Die Lehre Spinozas 1877, 

M. Griinwald: Spinoza in Deutschland, Brl. 1897. (vrlo li¬ 
jepo izlaže odnošij kasnijih mislilaca k Spinozi). 

T 6 n n i e s : Studien zum Entvvicklungsg. des Sp. (Vierteljahrschr. 
f. wiss. Phil. VII. 1883.) 

A. Baltzer: Spinozas Entvvicklungsgang, Kiel 1888. 

J, Freudenthal: Spinoza und die Scholastik. Phil. Auf- 
satze Ed. Zeller zu seinem 50. Doctorjubil. Lpzg. 1886. 

R. W a h 1 e : Ueber die geom. Meth. des Spinoza. Sitzungsber. 
bečke akad. 106. (1888.) — Ueber das Verhaltn. zvvischen Subtanz 
u. Attribut im Spin. Ethik. Sitzungsb. bečke akid. 107. (1889.) 

Nauka je njegova prikazana prema samoj ,,Etici", koja je ne 
samo naj znatniji, nego i najsustavnije djelo njegovo. 

1 Eth. I. poučak 1.—16. —- 2 Eth. I. 17. bilj. — 3 Eth. I. 33, — 
4 I. 22—89. O izrazu „natura naturans" vidi u K. Fischera bilješke na 
kraju. — 5 U pobijanju teleologije ponavljaju se poznati argumenti epi- 

kurovskoga smjera, da bog, ako čini što radi svrhe, mora biti nečega 
potreban, a uslijed toga ne bi bio savršen. Blizu jc misao, da se bog ne 
brine ljudima {isp. dodatak k prvome dijelu etike). — 6 Isp. predgovor 
k IV. dijelu. — 5 Eth. II. 9. i dalje. — 8 Eth. II. 7. isp I. 10. bilj. 

— 4 Eth. II. u. dokaz i dodatak 12. 13. 19. — J,) Eth. III. 7. 33. IV. 
predgovor i definicije, nadalje IV. 8. 41. — 11 Eth. IV. 18. 24.26. i 
dodatak k ovome dijelu. — lS Eth. IV. 18. — 18 Eth. III. 28. IV. 25. 

— 14 O svemu tome radi teologičko-politički traktat. — 

§• 5 . 

Locke (1632—-1704) — Berkeley (1685—1753) — Hume 

(1711—1776). 

Skupna djeia Lockeova izdana prvi put 1714. Prijevod „Ras¬ 
prave o ljudskom razumu" u Kirchmannovoj filoz. biblioteci. „Misli 
o uzgoju" prevedene od Širolc izdao je pedag.-knjiž. zbor, češki prijevod 
s uvodom izdalo je Dčdictvi Komenskeho. 

O njem : V. Cousin : Philos. de Locke. 

A. Fries : Die Substanzenlehre John Lockes 1879. 

R. Sommer : Lockcs Verh. zu Descartes, Brln. 1887. 

E. Fechtner: Lockes Ged. iiber Erziehung, Wien 1894. 

G. Benoit: Darstelung der L. Erkenntnistheorie. Bern 1869. 

H. Marion J. Locke: Sa vie et ses oeuvres, Pariš 1878. 

1 Essay III. 10. — * I. 1. § 8. — * I. 1. § 2. 3. — * Kritika 
prirodjenih ideja u I. 2—4. — * II. 1. § 2. — 8 O svem tom rade 
prva poglavlja II. knjige. — 7 Što Locke podaje toliku važnost riječi 

— a cijela treća knjiga radi o njima — pokazuje ga kao sljedbenika 
engleskih n o m i n a 1 i s t a. — * 11 . 11. § 9. Na ovo nadovezuje Ber- 
keley. — " II. 12. § 3—7. — 1(1 II. 23. § 2. 4—5. 15—16. — 11 Takovih 
zamaha na biološko tumačenje ima više ■ II. 23. § 12. — ls IV. 3. 
§ 9—11. — 11 IV. 11 § 3—8. — 14 IV. 4. § 1 i dalje. — 14 II. 30. 
§ 4 — 5 - 3 1 - § 2 - - dr - — U- 2 i- 8 5 - — 17 U- 7 - § 3 — 4 - 21. §31—37. 

— 14 II. 28. §4—15. — O tome radi pogl. II. 21. — 111 O Shaftes- 
buryju kao estetičaru ispor. Marković, Estetika str. 130—132. O onim 
ostalim misliocima isp. Winđebanđa i Falckenbcrga. Za Mandevillea isp. 
Sakmann Paul: B. de Mandev. unđ die Bienenfabelcontroverse, 
Freiburg 1897. Kreibig Spom. djeio str. 85—97. 

Berkeleyeva skupna djela izdao je Fraser 1899. Glavno 
mu djelo „Treatise concernig the principles of human Knovvledge 1710. 
prevedeno u Kirchmanovoj filozof, biblioteci. 

1 Uvod 1—6. — ! Berkeley najprije pokazuje, da ima tri načina 
apstrakcije (Uvod VII., VIII., IX.) ; od tih dopušta samo jedno, da se 
naime može apstrahirati, što se u osjećanju nalazi zasebno ; apstrakcije 
svojstava bilo od pojedinih predmeta bilo od cijelih radova ne priznaje 
i drži je zabludom školske filozofije. Priprost čovjek — sa zdravim ra¬ 
zumom — ne poznaje takvih apstraktnih pojmova ; treba li da za- 

misli općenu predodžbu, služi se pojedinačnom kao zastupnicom. Od te 
B. nauke o reprezentativnoj predodžbi nema daleko do nauke, da pojam 
uopće nije sadržaj nego radnja, poseban način radnje, kojim se 
obilježja u predodžbama redaju. To čini nauku B. vrednijom, nego li 
joj sc to dosele u povjcsti priznavalo. — * Princ, i—7. — * Princ. 
18—21. — s Princ. 22. — * Princ. 28. — 7 Princ. 48. — J Princ. 40. 

Humeovih djela skupnoga izdanja nema. „Istraživanje o ljud¬ 
skom razumu" prevedeno je u Kirchmannovoj filoz. biblioteci. Traktat 
o ljudskoj prirodi I. o razumu preveo je E. Kottgen s bilj. T. Lippsa 
Hamb. 1895. Češki prijevod Zkoumani o zasađach mravnosti a zkou- 
mani o rozumu lidskem od J. škode. Praha (Laichter) 1899. Isto tako 
ima češki prijevod J. Škode Humeove prirod, povj. vjere. Praha 1890. 

A. Meinong: Hume-Studien 1877—1882. 

Pfleiderer E. : Empir. und Skept. in D. Hume’s Philos. Brl. 
1874. Da jc Hume svoj skepticizam u „Istraživanju" znatno ublažio 
prema „Raspravi" (Treatise), poznato je ; (isp. Eđ. Grimm : Zur Gesch. 
des Erkenntnisprobl. 1890.), ovdje nije htio ni da Čuje o općenoj vri¬ 
jednosti matem.-geom. istina, što ondje dopušta. Postanje vjere izvodi 
iz straha i čudjenja, a razvoj tumači joj kao prelaz od politeizma preko 
henoteizma k monoteizmu. 

1 Istr. o ljudskom razumu Ii. Treat. I. 1. — * Istr. II. 1. Treat. 
I. 1. sect. IV. — ■ Locke Ess. IV. 4. § 8. — * Istr. IV. Treat. s. 3. 
sect. 2. — 5 Istr. V. — * Ibid. — 7 Treat. I. 1. sect. VI. 

O Adamu Smithu, kojega je djelo o „Bogatstvu naroda" (1776.) 
za narodno gospodarstvo vrlo važno, ispr. J. Schubert: A. S. Mo¬ 
ra lphilosophie Philos. Stud. VI. — U X. s v. Schmollerovih drž. 
i socijalnopolit. istraživanja (Brl. 1890.) ima rasprava o općeuoj filozof, 
podlozi njegove političke ekonomije. Za načelo ćudoredno postavio je 
zasadu : „Posmatraj čuvstvovanje i djelovanje svoje s gledišta, sa koga 
se ukazuje nepristranome gledaocu". 

§• 6 . 

Za ovaj odsjek ispor. Damiron: Memoires pour servir a ]’ hi- 
stoire de la philos. au XVIII. sieele (1858—1864). 

P. B a r n i : Histoire des idees morales et politiqucs en France 

au XVIII. sičclc zgodna je knjižica, te podaje općeni pregled prilika. 

O V o 11 a i r e u, kojega je ime načinjeno od ispremetnutih slova 
imena A r o u e t (le) j(eune) ispor. : 

D. S t r a u s : Voltaire 1870. 

H a g m a n n : Dio Kulturhist. Bedeutung V. Hamb. 1891. 

P. Sackmann: Voltaire'als Phil. (A. f. g. đ. Ph. XVIII. 1905). 
Kao preteča Helvetiusov u teoriji egoizma poznat je La Rochefou- 
c a u 1 d sa svojim više duhovitim nego ispravnim Reflexions ou sen- 
tences et maxim.es morales (1665). 

O Rousseauu ispor. : 

R. Fester: Rousseau und die deutsche Geschichtsphilosophie 
Stuttg. 1890. 

Gciger: Augustinus, Petrarca, Rousseau, Brl. 1893. 

Ii. H 6 f f d i n g : Rousseau und seine Philosophie Frommann IV. 

§• 7 . 

Leibniz (1646—1716). 

Glavno mu je djelo ,,Monadologija" i „Teodiceja". Izdanja nje¬ 
govih djela ima od Erđmanna Gerharđta, P. Janeta, Foucher de Ca- 
reila. O odnošaju njegovu k Spinozi ispor. mišljenje L. H ei n a (Leibn 
in seinem Verh. zu Spinoza, Sitzungsber. beri. Ak. 1888.) i C. J. 
Gerharđta (Leibn. und Spin. Sitzungsber. 1889.); prvi tvrdi, 
drugi poriče ovisnost Leibnizovu od Spinoze. F. Rintelen (Leibn. 
Beziehungen zur Schol. A. f. g. d. Ph. XVI. 1903.) drži, da je odnošaj 
L. k skolastici samo općene naravi ; o razvoju monadologije isp. ras¬ 
pravu Selvera Daida u Wundtovim Philos. Studien III. ; krivo čini, 
što precjenjuje utjecaj Descartesov, a skolastičkoga kao da uopće ne 
vidi, premda se u L. filoz. vjere ne može pregledati. 

O njem osim već spomenutih povj. djela : 

L. Couturat: La !ogique de L. Pariš 1901. 

Cassirer E. : Leibniz’ System in seinen wiss. Grundl., Marb. 1902. 
F. Nourisson : La phil. d. L. Pariš 1860. 

Sćcretan C. : La phil. đ. L. Geneve et Par. 1840. 

1 Eclaircissement du nouv. syst. đe la comunic. des substances 
(1696.) Izd. Janetovo II. 539. ,,što ne djeluje, ne zaslužuje ime supstan¬ 
cije." Isp. Theod. II. 393. Sur la nature fj 9. — 3 Marković : Razvoj i 
sustav općenite estetike str. 143. — 3 Izdavač L. djela Gerhardt pobija 
misao, da bi bio izdao monadologiju na ponuku Eugena Savojskoga. — 

• Monadol. § 3. — 1 Monad. §7—11. Theod. §400. Syst. nouveau §11. 

— • Monadol. § 13. U tom se vidi jak utjecaj Aristotelov. Princ. đ. 
gr. § 2. — 7 Monad. § 18. Isp. De la nat. en elle memme § 2. — 

• Sur la nat. § ro. — 8 Monadol. § 56. — 10 Princ. d. gr. § 13. — 
11 Monadol. § 14. 21. 24—29. 49—52. Theod. II. 66 . — 13 Monad. § 51. 
(influence ideale) Monad. § 61. Princ. d. gr. 3. (tout est plein dans la 
nature) § 13. — 13 Monad. § 72. Theod. II. 90. 124. — 14 Princ. d. 
gr. § 3. Monad. 62. i dr. Da i ostale monade imađu dušu, isp. Monad. 
§ 71. — 34 Monadol. § 78. Pr. d. gr. § 3. — '• O tom vidi Marković : 
Sust. i razv. općenite estetike str. 148—151 — 17 Princ. đ. gr. § 3. — 
18 Theod. II, 44. K tome Monad. § 31—34- Spoznajna vrijednost ma¬ 
tematike leži u analitičkom i đemonstr. značaju njezinom, kako je bio 
običaj u ono doba držati. Princ. d. gr. § 5. — 18 Theod. I. 52. 46. 
45. II. 371. — 30 Monadol. § 90. Princ. d. gr. § 18. — 31 Monadol. 
§ 6. — — 33 Theod. II. 27. Monad. § 72. -— 33 Theod. II. 7. Monad. 
§ 53—55- Theod. II. 196. II. 414. — 34 Theod. II. 21. — 34 Theod. II. 
130. 167. — 34 Monadol. § 83. 87. 

